
Forord  til  første  utgave. 

I  løpet  av  de  siste  50 — 60  år  er  psykologien  vokset 
frem  til  en  egen  fagvidenskap,  løst  fra  filosofien.  Den 
bygger  på  et  omhyggelig  erfaringsstudium  og  anvender  i 
stor  utstrekning  eksperimentelle  metoder. 

I  altfor  liten  grad  er  det  ennu  her  i  landet  gått  inn 
i  den  almindelige  bevissthet,  at  psykologien  ikke  lenger 
er  filosofisk  spekulasjon,  men  en  empirisk  videnskap,  hvis 
resultater  ikke  bare  er  av  den  aller  største  teoretiske  inter- 
esse, men  også  i  høi  grad  kan  nyttiggjøres  i  praksis.  Som 
et  enkelt  vidnesbyrd  om  den  praktiske  betydning  psyko- 
logien allerede  har  fått  kan  nevnes,  at  psykologiske  prøver 
viste  sig  så  nyttige  for  det  militære  utvalg,  at  ca.  en  og 
tre  kvart  million  amerikanske  soldater  under  verdens- 
krigen blev  psykologisk  testet. 

Forsøket  på  å  gi  en  samlet  fremstilling  av  psykologien 
støter  imidlertid  for  nærværende  på  meget  store  vanske- 
ligheter. Gjennem  de  senere  års  undersøkelser  er  der  samlet 
et  overordentlig  omfattende  og  betydningsfullt  erfarings- 
materiale og  vunnet  en  rekke  enkeltresultater  av  største 
interesse.  Men  nett  op  den  raske  og  rike  vekst  har  medført, 
at  det  har  vært  vanskelig  å  finne  tilfredsstillende  alminde- 
lige synspunkter,  som  resultatene  kan  innordnes  under. 
Der  gjør  sig  i  nut  idens  psykologi  så  mange  forskjellige 
stridende  retninger  gjeldende,  at  man  har  meget  vanskelig 
for  å  bevare  oversikten  og  se  sammenhengen  mellem  de 
mange  hver  for  sig  verdifulle  enkeltresultater. 

Den  foreliggende  bok  søker  å  gi  et  selvstendig  bidrag 
til  løsning  av  denne  vanskelighet.  Den  søker  —  såvidt 
mig  bekjent  for  første  gang  i  en  samlet  almindelig  frem- 
stilling av  psykologien  —  å  smelte  den  mer  «klassiske» 
eksperimentelle  psykologi,  resultatene  av  det  behavioris- 
tiske «adferdsstudium»  og  psykoanalysen  sammen  til  en 
organisk  enhet.  Planen  for  fremstillingen  er  derfor  ny 
og  adskiller  sig  i  vesentlige  henseender  fra  den  som  følges 
i  de  fleste  av  de  vanlige  lærebøker  i  psykologi.  Tilknyt- 
ningspunkter har  den  særlig  til  en  rekke  moderne  ameri- 
kanske arbeider. 

Naturligvis  har  jeg  for  de  forskjellige  enkelt avsnits 
vedkommende  i  stor  utstrekning  støttet  mig  til  tidligere 
fremstillinger.  Som  regel  har  jeg  ved  henvisninger  gjort 
opmerksom  på  de  forfattere  som  jeg  for  særlige  punkters 
vedkommende  har  hentet  synsmåter  fra.  Dog  har  det  ikke 
alltid  vært  mulig.  I  enkelte  tilfeller  kan  det  naturligvis 
ha  hendt,  at  jeg  har  brukt  ting  fra  en  annen  forfatter  uten 
at  jeg  selv  lenger  husker,  at  jeg  har  det  fra  en  annen. 

Bokens  størrelse  er  blitt  bestemt  derav,  at  den  også 
er  ment  å  skulle  kunne  tjene  som  lærebok  for  de  studenter 
som  skal  ta  eksamen  til  den  forberedende  prøve  ved  vårt 
universitet.  Det  har  medført,  at  jeg  har  måttet  gå  svært 
lett  hen  over  mange  ting,  som  jeg  kunde  ha  ønsket  å  be- 
handle mer  inngående. 

De  filosofiske  problemer  om  sjelens  vesen,  dens  for- 
hold til  legemet  o.  s.  v.  blir  ikke  behandlet  —  ikke  fordi 
jeg  underkjenner  disse  problemers  betydning,  men  fordi 
jeg  mener  det  er  fruktbarere  å  holde  opgavene  adskilt. 
Det  er  en  almindelig  oversikt  over  psykologien  som  empi- 
risk fagvidenskap  denne  bok  søker  å  gi. 

Gjennem  hele  fremstillingen  har  jeg  søkt  å  gjøre  ett 
og  samme  hovedsynspunkt  gjeldende.  Men  jeg  har  ikke 
lagt  skjul  på,  at  den  betraktningsmåte  jeg  søker  å  gjen- 
nemføre,  på  visse  punkter  støter  på  vanskeligheter,  som  for 
nærværende  synes  uovervinnelige.  Standpunktet  må  derfor 
ikke  betraktes  som  uttrykk  for  en  dogmatisk  «naturalisme».. 

Det  er  —  så  vidt  jeg  kan  dømme  —  foreløbig  det  mest 
fruktbare,  som  kan  legges  til  grunn  ved  det  empiriske  stu- 
dium av  de  levende  veseners  reaksjoner.  Men  muligens  vil 
fremtidens  forskning  måtte  gå  helt  andre  veier. 

Psykologien  som  videnskap  befinner  sig  ennu  bare  i 
den  første  løfterike  begynnelse  av  sin  utvikling.  Vi  må 
derfor  alltid  være  forberedt  på  å  måtte  revidere  våre  an- 
skuelser, eftersom  vår  viden  vokser.  Og  vi  må  ikke  glemme, 
at  sjelens  liv  også  kan  betraktes  fra  helt  andre  synspunkter 
enn  dem  nutidens  fagpsykologer  gjør  gjeldende. 

Oslo,  februar  1927. 

Harald  K.  Schjelderup. 


Forord  til  annen  utgave. 

Jeg  har  ikke  funnet  det  nødvendig  å  foreta  nogen  mer 
inngående  omarbeidelse.  Men  jeg  har  under  hensyntagen 
til  den  nyeste  litteratur  på  en  hel  rekke  steder  gjort  mindre 
tilføielser  og  forbedringer.  Dessuten  har  jeg  tilføiet  et  helt 
nytt,  forøvrig  ganske  kort  avsnitt   om  personlighetstypene. 

Oslo,  august  1929. 

Harald  K.  Schjelderup. 

Innledning. 

Psykologiens    opgave. 

Psykologien  skal  hjelpe  oss  til  å  lære  oss  selv  og  våre 
medskapninger  bedre  å  kjenne  ved  å  undersøke  de  lover 
og  prinsipper,  som  behersker  de  levende  veseners  oplevel- 
ser  og  opførsel. 

Grunnlaget  for  den  psykologiske  erkjennelse  er  dels 
selviakttagelse,  dels  objektiv  iakttagelse  av  dyrs 
og  menneskers  adferd. 

Selviakttagelsen  gir  oss  beskjed  om  våre  egne  bevisst- 
hetstilstande.  Vi  har  en  umiddelbar  bevissthet  om  våre 
egne  indre  tilstande;  vi  kan  forfølge  våre  egne  tanker  og 
følelser,  iaktta  dem  og  beskrive  dem.  Ganske  visst  er  det 
så,  at  forsøket  på  en  opmerksom  selviakttagelse  virker 
forandrende  på  de  bevissthets  tilstande,  som  skal  studeres. 
I  den  umiddelbare  erindring  kan  vi  imidlertid 
studere  dem  med  den  opmerksomhet,  som  er  nødvendig 
for  analysen.  Uten  å  forstyrre  de  sjelelige  prosessers  av- 
løp gjennem  forsøket  på  en  opmerksom  selviakttagelse 
under  selve  affektene,  viljesavgjørelsene  o.  s.  v.,  kan  psyko- 
logen studere  dem  i  den  umiddelbare  tilbakeskuende 
erindring. 

Selviakttagelsen  alene  vilde  imidlertid  aldri  kunne 
begrunne  nogen  psykologisk  videnskap.  Selviakttagelsen 
innskrenker  sig  til  det  enkelte  individ.  Den  gir  bare  kjenn- 
skap til  det  egne  bevissthetsliv  med  dets  individuelle  eien- 
dommeligheter. Men  videnskapen  søker  lover  og  prinsipper, 
som  gjelder  almindelig. 

Selviakttagelsen  må  derfor  suppleres  med  iakttagelse 
av  andre,  med  et  objektivt  studium  av  dyrs  og  menneskers 


adferd,  deres  for  andre  iakttagbare  reaksjoner  på  de  for- 
skjellige inntrykka  Først  et  slikt  studium  av  andre  gir 
psykologen  et  tilstrekkelig  omfattende  materiale.  Han  er 
ikke  begrenset  til  sig  selv  alene,  men  kan  utstrekke  sine 
undersøkelser  til  gamle  og  unge,  «vilde»  og  siviliserte,  syke 
og  friske,  mennesker  og  dyr. 

Først  gjennem  det  objektive  studium  av  adferden  er 
derfor  en  psykologisk  videnskap  mulig.  Skal  adfer- 
den få  betydning  for  psykologien,  må  den  imidlertid  tydes 
ut  fra  selviakttagelsen.  Den  yttre  betraktning  alene  gir 
oss  aldri  kunnskap  om,  hvad  andre  oplever,  og  hvad  der 
ligger  bak  deres  reaksjoner  og  gjør  dem  forklarlige.  Selv 
med  talen  forholder  det  sig  slik :  Ordene  selv  er  ikke  et 
menneskes  tanker  og  ønsker;  men  vi  går  ut  fra,  at  en 
annens  ord  gir  uttrykk  for  bevissthetsytringer  hos  ham 
og  har  en  mening,  fordi  vi  vet  at  våre  egne  ord  gir  uttrykk 
for  indre  oplevelser.  Den  ekstreme  adferdspsykologi  («b  e  h  a- 
vi  or  ismen»),  som  vil  holde  sig  til  et  helt  objektivt 
studium  av  menneskers  og  dyrs  for  andre  iakttagbare  reak- 
sjoner uten  noget  hensyn  til  bevissthetens  vidnesbyrd,  er 
derfor  umuhg  å  gjennemføre.  Den  objektive  adferdsforsk- 
ning  gir  bare  den  ene  side  av  de  levende  veseners  reaksjoner. 
For  virkelig  forståelse  må  de  betraktes  fra  begge. 

Psykologien  er  altså  videnskapen  om  de  levende  vese- 
ners oplevelser  og  adferd.  Om  hvad  andre  vesener  enn 
menneskene  egentHg  oplever,  vet  vi  intet  sikkert  og  bare 
litet  med  en  viss  sannsynlighet.  Dyrepsykologien  er  derfor 
vesentlig  ren  adferdspsykologi.  Med  hensyn  til  mennesket 
stiller  saken  sig  anderledes.  I  sproget  har  mennesket 
et  system  av  midler  til  å  gi  uttrykk  for  sine  indre  oplevelser, 
og  idet  den  enkelte  tyder  de  andres  ord  (og  annen  adferd) 


^  Om  psykologisk  adferdsstudium  taler  vi  der,  hvor  der  tas  sikte 
på  organismens  reaksjon  som  helhet,  som  «en  social  enhet» 
(Sbenington).  Studiet  ev  enkelt-organernes  og  de  enkelte 
organsystemers  prosesser  efter  fysisk-kemiske  prinsipper  er  fysi- 
ologiens opgave.  Nogen  skarp  grense  mellem  fysiologi  og  psykologi 
kan  der  imidlertid  ikke  trekkes. 


på  grunnlag  av  sine  egne  indre  oplevelser,  kan  han  nå  en 
ganske  annen  sammenhengende  erkjennelse  og  en  ganske 
annen  mulighet  for  praktisk  beherskelse  enn  om  han  bare 
holder  sig  til  den  for  flere  iakttagbare  ytre  adferd.^ 

Hvad  psykologien  ønsker  å  vite,  det  er  altså  ikke  bare, 
hvordan  et  menneske  opfører  sig  i  en  bestemt  situasjon, 
men  også,  hvad  han  oplever  i  denne  situasjon,  og  hvorfor 
han  oplever  og  opfører  sig  slik.  Betegner  vi  som  et  individs 
reaksjon  både  den  indre  oplevelse  og  den  for  andre 
iakttagbare  adferd,  med  hvilken  det  svarer  på  en  bestemt 
situasjon,  så  kan  vi  formulere  psykologiens  almindelige 
problem  slik:  Hvorledes  reagerer  et  individ  på  de  for- 
skjellige situasjoner,  som  møter  det,  og  hvad  er  forutset- 
ningene for  de  forskjellige  individers  forskjellige  reaksjoner? 

Hvorvidt  det  er  prinsipielt  mulig  nogen  gang  å  nå 
så  langt,  at  psykologen,  når  en  situasjon  er  gitt,  med  sik- 
kerhet kan  forutsi  et  bestemt  individs  reaksjon,  kan  imidlertid 
på  forhånd  ikke  avgjøres.  Den  videnskapelige  forut seenhet 
er  kun  mulig  under  forutsetning  av  reaksjonenes  strenge 
lovmessighet.  Hvis  den  metafysiske  indeterminisme 
har  rett,  er  imidlertid  mennesket  i  sine  avgjørelser  fritt 
og  kan  til  en  viss  grad  heve  sig  over  den  kausale  lovbunnethet 
og  nødvendighet.  Psykologien  behøver  ikke  her  å  ta  noget 
dogmatisk  forhåndsstandpunkt.  Hvor  langt  dens 
undersøkelser  av  de  menneskelige  reaksjoner  vil  føre  frem 
i  erkjennelsen  av  reaksjonenes  strenge  lovmessighet,  får 
den  foreløbig  la  stå  hen.  Selv  om  indeterminismen 
skulde  ha  rett,  vil  psykologien  allikevel  kunne  gi  en  over- 
ordentlig verdifull  kunnskap  om  de  grenser,  innenfor  hvilke 
friheten  kan  utøves,  og  om  de  lovbestemte  mekanismer, 
som  den  alene  kan  virkeliggjøres  gjennem. 


^  De  filosofiske  problemer,  som  her  reiser  sig,  idet  den  mulighet 
ikke  er  utelukket,  at  de  samme  ord  hos  forskjellige  mennesker  «mener» 
forskjellige  oplevelser,  at  f.  eks.  en  annen,  som  taler  om  rødt,  ikke  oplever 
den  «røde  farve»  på  kvalitativt  samme  måte  som  jeg,  går  jeg  her  ikke 
nærmere  inn  på.  Disse  problemer  er  nemlig  ikke  særegne  for  psykologien, 
men  gjelder  også  annen  videnskapelig  erkjennelse. 


De  bevissthetsoplevelser  er  individ  har,  og  som  kun 
kan  iakttas  av  ham  selv,  pleier  vi  å  betegne  som  s  j  e  1  e- 
1  i  g  e  i  motsetning  til  de  materielle  ting,  som  kan 
iakttas  av  flere.  Og  vi  setter  den  av  andre  iakttagbare 
adferd  i  nær  sammenheng  med  det  sjelelige.  Vi  betrakter 
adferden  som  forårsaket  av  følelser,  ønsker,  begjær,  viljes- 
avgjørelser.  Omvendt  betrakter  vi  sjelelige  bevissthets- 
oplevelser som  forårsaket  av  materielle  prosesser  i  nerve- 
systemet, som  igjen  er  fremkalt  gjennem  materielle  på- 
virkninger av  sanseorganene.  Ganske  visst  har  mange 
filosofer  hevdet,  at  der  ikke  er  noget  årsaksforhold  mellem 
det  sjelelige  og  det  legemlige.  For  psykologen  er  det  imid- 
lertid ved  behandlingen  av  mange  psykologiske  enkelt- 
problemer  i  høi  grad  hensiktsmessig  at  kunne  uttrykke  sig, 
s  o  m  o  m  den  almindelige  opfatning  hadde  rett  med  sin 
antagelse  av  et  gjensidig  vekselvirkningsforhold  mellem  det 
sjelelige  og  det  legemlige.  Det  vil  derfor  i  den  følgende 
fremstilling  bli  gjort. 

En  nær  sammenheng  med  bevissthetsprosessene  har 
visse  virksomheter  hos  et  individ,  hvis  egentlige  natur  er 
oss  ukjent,  men  som  kan  fremkalle  ganske  lignende  virk- 
ninger som  de  bevisste  tanker,  ønsker  og  bestrebelser.  Vi 
pleier  også  å  regne  slike  virksomheter,  som  på  en  eller 
annen  måte  har  avgjørende  felles  eiendommeligheter  med 
de  bevisste  prosesser,  som  sjelelige  og  taler  om  under- 
bevisste sjelsprosesser.  Som  en  sammenfat- 
tende betegnelse  for  systemet  av  bevisste  og  underbevisste 
sjelsprosesser  og  de  særlige  betingelser  for  dem  bruker  vi 
ordet  sjelen. 

Psykologiske    metoder. 

De  almindelige  kilder,  av  hvilke  psykologien  øser,  er 
altså  selviakttagelse  og  iakttagelse  av  andre.  Iakttagelsen 
kan  imidlertid  drives  efter  forskjellige  metoder. 

Allerede  dagliglivets  almindelige  ukontrollerte  iakt- 
tagelse gir  psykologen  en  fylde  av  materiale.     Videnskape- 


lig  metodisk  blir  denne  iakttagelse,  når  han  begynner  å 
sammenholde  og  trekke  slutninger  og  samle  nye  iaktta- 
gelser, som  kan  bekrefte  eller  avsvekke  disse  slutninger. 

Ennu  et  betydningsfullt  skritt  videre  er  anvendelsen 
av  den  eksperimentelle  metode  efter  natur- 
videnskapelig  mønster. 

Det  som  særkjenner  den  eksperimentelle  metode  er 
følgende:  Istedenfor  å  ta  en  foreteelse  slik  som  naturen 
frembyr  den  for  oss,  mer  eller  mindre  «tilfeldig»,  fremstiller 
vi  selv  de  betingelser,  under  hvilke  vi  vil  undersøke  den. 
Fra  den  vanlige  iakttagelse  adskiller  eksperimentet  sig  altså 
derved,  at  vi  selv  legger  tilrette  de  betingelser,  av  hvilke 
det  fenomen,  som  skal  undersøkes,  antas  å  avhenge.  Det 
har  en  dobbelt  fordel:  For  det  første  kan  man  vilkårlig 
gjenta  undersøkelsen  så  ofte  man  vil  og  derved  sikre 
sig  mot  tilfeldige  iakttagelsesfeil.  Og  dernæst  kan  man,  ved 
planmessig  å  variere  betingelsene  undersøke,  hvilken 
betydning  hver  enkelt  av  dem  har.  —  Også  eksperi- 
mentatoren  iakttar  naturligvis  og  lar  sig  belære  av  naturen, 
men  —  for  å  bruke  et  kjent  ord  av  Kant  —  ikke  som  en 
elev,  som  lar  sig  si  alt  fore  av  læreren,  men  som  en  dommer 
som  tvinger  vidnerne  til  å  svare  på  de  spørsmål  han  fore- 
legger dem. 

I  eksperimentet  løser  man  altså  et  fenomen  ut  av  den 
sammenheng,  hvori  det  almindelige  optrer  i  naturen,  og 
undersøker  det  under  forenklede,  konstante  betingelser, 
som  kan  gjenfrembringes  på  samme  måte  så  ofte  som  man 
ønsker  det.  Gjennem  slik  fremgangsmåte  har  naturviden- 
skaperne  nådd  sine  store  resultater.  Og  som  eksperimentel 
videnskap  er  det  også  psykologien  i  moderne  tid  har  hatt 
slik  stor  fremgang.  De  psykologiske  eksperimenter  krever 
imidlertid  særlige  forsiktighetsforholdsregler.  I  fysikken  og 
kjemien  kan  vi  holde  forsøksbetingelsene  meget  tilnærmet 
konstante  fra  gang  til  gang  I  psykologien  derimot,  hvor 
vi  arbeider  med  stadig  foranderlige  levende  mennesker 
som  objekter  og  undersøker  deres  reaksjoner  under  for- 
skjellige betingelser,  varierer  forholdene  langt  mer.    For  å 

undgå  den  feilkilde,  som  her  ligger,  er  det  ved  psykologiske 
eksperimentalundersøkelser  nødvendig  å  gjøre  en  stor 
mengde  forspk  og  å  anvende  så  mange  forsøks- 
personer som  mulig.  Hvor  resultatene  av  forsøkene 
kan  uttrykkes  i  tall,  er  det  da  mulig  ved  hjelp  av  mate- 
matiske metoder  å  regne  ut  bestemte  verdier,  som  må  antas 
ialfall  nogenlunde  fri  for  individuelle  tilfeldigheter.^ 

Ved  de  egentlige  forskningseksperimenter 
efter  almindelig  naturvidenskapelig  mønster  undersøkes 
et  individs  reaksjoner  under  systematisk  forandrede 
betingelser.  Ved  siden  herav  anvendes  imidlertid  i 
den  moderne  psykologi  i  overordentlig  stor  utstrekning 
såkalte  prøveeksperimenter  eller  tests.  Ved 
disse  tests  undersøkes  et  stort  antall  personers  reaksjon 
overfor  en  mest  mulig  bestemt  fiksert  situasjon 
eller  et  bestemt  fiksert  system  av  betin- 
gelser. Som  eksempler  på  slike  tests  kan  nevnes  de 
Binet-Simon'ske  intelligensprøver,  som  senere  skal  omtales 
nærmere.  Mens  forskningseksperimentene  i  første  rekke 
tjener  den  «generelle  psykologi»  ved  å  ta. sikte  på  almindelige 
lover  og  prinsipper,  tilhører  prøveeksperimentene  i  første 
rekke  den  «differentielle  psykologi»  og  tar  sikte  på  å  under- 
søke, hvorledes  de  forskjellige  individers  reaksjoner  adskiller 
sig  fra  hverandre.  Noget  skarpt  skille  mellem  forsknings- 
eksperiment  og  prøveeksperiment  i  denne  henseende  er  der 
imidlertid  ikke.  Begge  kan  tjene  både  den  generelle  og  den 
differentielle  psykologi. 

Prøveeksperimentene  tjener  som  grunnlag  for  en  sam- 
menlignende betraktning  av  forskjellige  individers  reaksjoner 
Også  ellers  er  den  komparative  metode  av  vesent- 
lig betydning  for  den  psykologiske  forskning.  En  sammen- 
lignende betraktning  av  menns  og  kvinners,  av  voksne 
og  barns,  av  kulturmenneskers  og  «vildes»,  av  menneskers 
og  dyrs  reaksjoner  er  et  viktig  hjelpemiddel  til  å  øke  vår 


1  Smlgn.    f.   eks.   A.    Lehmann:      «Lehrbuch   der  psychologischen 
Methodik»   1906. 


psykologiske  vrden.  Meget  benyttet  i  nutidens  psykologi 
er  også  den  såkalte  «dobbelte  sammenligning». 
Man  undersøker  f.  eks.  hos  en  stor  rekke  individer  både 
evnen  til  å  addere  tall  og  evnen  til  å  lære  rekker  av  usammen- 
hengende meningsløse  stavelser.  Ved  dobbelt  sammen- 
ligning kan  man  da  finne  ut,  til  hvilken  grad  addisjonsevne 
og  hukommelse  for  meningsløse  stavelser  følges  ad.  Gjennem 
bestemte  matematiske  metoder  kan  man  regne  ut  kor- 
relasjonen mellem  de  to  evner  og  på  grunnlag  derav 
si,  med  hvor  stor  sannsynlighet  vi  hos  et  individ  hos  hvem 
vi  finner  en  bestemt  addisjonsevne,  kan  vente  også  å  finne 
en  god  hukommelse.  Korrelasjonsforskningen  har  stor  inter- 
esse for  den  praktisk  anvendte  psykologi :  Består  der  mellem 
to  kjennemerker,  av  hvilke  det  ene  lett  kan  prøves,  en  høi 
korrelasjon,  så  kan  dette  kjennemerke  brukes  som  et  s  y  m  p- 
t  o  m  for  det  annet,  som  er  vanskeligere  tilgjengelig  for  under- 
søkelse. Den  kan  imidlertid  også  få  en  stor  teoretisk  be- 
tydning ved  å  muliggjøre  sannsynlige  slutninger  om  de 
tilgrunnliggende  sjelelige  faktorer.  Korrelasjonsproblemet 
utvider  sig  til  det  store  almindelige  problem  om  det  gjensidige 
vekselforhold  mellem  de  sjelelige  egenskaper. 

Byggende  på  det  komparative  studium  søker  den 
genetiske  psykologi  å  forfølge  den  sjelelige  ut- 
vikling fra  de  relativt  enkle  former  til  de  mer  kompliserte. 
Målet  er  her  et  dobbelt:  dels  å  undersøke  utviklingen  hos 
det  enkelte  individ  fra  barn  til  voksen,  dels  å  studere  hele 
slektens  utvikling  fra  det  primitive  menneske  til  det  høit 
utviklede  kult  urmenneske.  Ved  siden  av  det  direkte  sam- 
menlignende studium  av  reaksjonene  på  de  forskjellige 
utviklingstrin  er  der  også  blitt  utformet  en  egen  metode, 
som  tillater  å  forfølge  et  individs  utviklingshistorie  bakover 
ved  å  vekke  til  bevissthet  erindringer,  og  tilbøieligheter, 
som  uten  denne  metode  er  utilgjengelige.  Grunnlaget  for 
denne  betydningsfulle  psykoanalytiske  metode, 
som  har  beriket  vår  psykologiske  erkjennelse  i  overordentUg 
grad,  vil  senere  bli  gjort  rede  for. 

Den  psykoanalytiske  metode  blev  oprinnelig  utarbeidet 

som  middel  til  å  studere  visse  patologiske  reak 
s  j  o  n  e  r  s  sjelelige  grunnlag  og  opståen.  Også  ellers  spiller 
studiet  av  patologiske  reaksjoner  en  betydningsfull  rolle 
for  psykologien.  Nettop  undersøkelsene  av  avvikelsene 
fra  det  «normale»  kan  ofte  bidra  til  å  kaste  et  overordentlig 
klart  lys  over  sjelslivets  eiendommeligheter  og  bidra  meget 
til  en  bedre  forståelse  også  av  den  «normale»  oplevelse  og 
adferd.  En  lignende  betydning  har  studiet  av  usedvanlige 
sjelstilstander,  der  ikke  kan  betegnes  som  egentlig  pato- 
logiske, f.  eks.  hypnosen. 


Ved  alle  disse  metoder  er  det  et  dobbelt  mål  psykolo- 
gien forfølger:  Kunnskap  om  den  for  andre  iakttagbare 
adferd  og  om  de  sjelelige  oplevelser.  Det  videnskapelige 
studium  av  de  sjelelige  oplevelser  støter  imidlertid  på  sær- 
lige vanskeligheter  og  krever  derfor  også  særlige  metodiske 
forholdsregler,  fremfor  alt  en  forberedende  klargjørelse  av 
de  sjelelige  fenomeners  art.  De  sjelelige  oplevelser  danner 
en  kontinuerlig  strøm  av  stadig  foranderlige  prosesser. 
Innenfor  denne  strøm  søker  vi  å  utskille  bestemte 
sjelelige  fenomener,  benevne  dem  og  klassifisere 
dem.  Vi  taler  om  en  tanke,  en  følelse  o.  s.  v.  I  virkeligheten 
har  vi  da  med  kunstige  enheter  å  gjøre.  Men  en  slik  frem- 
gangsmåte er  nødvendig  for  det  videnskapelige  arbeide. 
Å  undersøke  de  enkelte  sjelelige  fenomener  som  oplevelser 
klargjøre  dem  og  avgrense  dem,  er  opgaven  for  den  psykolo- 
giske fenomenologi.  Hvor  man  «innf ølende»  gjør  sig 
nærværende  sjelelige  oplevelser  og  sammenheng  mellem 
dem,  taler  vi  om  «psykologisk  forståelse».  En 
slik  psykologisk  forståelse  må  naturligvis  ikke  forveksles 
med  den  psykologiske  kausalforklaring.  En  omhyggelig 
fenomenologisk  analyse  er  imidlertid  ofte  av  grunnleggende 
betydning  som  forutsetning  for  de  psykologiske  forklaringer 
og  teorier. 


Ved  siden  av  det  direkte  studium  av  levende  enkelt- 
individers reaksjoner  har  psykologien  et  rikt  arbeidsfelt  i 
undersøkelsen  av  en  rekke  produkter  av  sjelelig  virksom- 
het, som  ikke  er  blitt  skapt  av  mennesket  som  enkeltvesen, 
men  av  de  menneskelige  samfund:  sprog,  myther,  sæd  og 
skikk  o.  s.  v.  Man  kan  tale  om  en  egen  folkepsyko- 
logisk  metode.  Et  monumentalverk  har  Wilhelm 
W  u  n  d  t  skapt  i  sin  «V  o  1  k  e  r  p  s  y  c  h  o  1  o  g  i  e»  (2.  Aufl. 
10  Bde.  1904 — 19).  Særlig  interessante  nye  synsmåter  har 
den  moderne  franske  sosiologiske  skole  (E.  Durkheim 
og  hans  medarbeidere)  gjort  gjeldende  under  drøftelsen  av 
herhen  hørende  problemer.  I  denne  bok  vilde  det  imidlertid 
føre  for  langt  å  gå  nærmere  inn  herpå. 

Psykologiens   historiske    utvikling. 

En  av  sine  hovedrøtter  har  psykologien  i  det  behov 
efter  praktisk  menneskekunnskap,  som  nød- 
vendig utspringer  av  samkvemmet  mellem  mennesker. 
Ved  siden  av  denne  mer  umiddelbart  praktiske  interesse 
har  religiøse  motiver  spillet  en  hovedrolle  for  den 
tidligere  psykologi.  Det  religiøse  behov  måtte  naturlig  føre 
til  spekulasjoner  over  sjelens  vesen  og  skjebne. 

For  de  filosofer,  som  i  tidligere  tider  beskjeftiget  sig 
med  psykologiske  problemer,  hadde  i  almindelighet  inter- 
essen for  de  metafysiske  spørsmål  overvekten.  Og  metoden 
var  fremherskende  spekulativ.  Dog  manglet  det  ved  siden 
av  de  metafysiske  spekulasjoner  ikke  på  mange  ypperlige 
iakttagelser.  Psykologien  nådde  allerede  i  det  gamle  India 
og  i  det  gamle  Grekenland  i  mange  henseender  høit.  Noget 
senere  stadig  vedholdende  fremskritt  gjorde  den  psykolo- 
giske forskning  imidlertid  ikke.  De  psykologiske  spørsmål 
var  altfor  sammenblandet  med  filosofi  og  teologi.  Ganske 
visst  innebærer  den  engelske  assosiasjonspsyko- 
logi  i  det  18.  århundrede  en  betydningsfull  reaksjon  mot 
den  metafysiske  psykologi.  Men  først  i  den  seneste  tid  er 
psykologien    for   alvor   trådt    inn    i   et    nytt    stadium.    Den 

er  blitt  en  virkelig  fagvidenskap,  som  raskt  utvikler  sig, 
stadig  gjør  nye  fremskritt,  utvider  vår  erkjennelse  fra  år 
til  år.  Istedenfor  å  spekulere,  iakttar  og  eksperimenterer 
den  moderne  psykologi  i  likhet  med  naturforskeren  og 
bestreber  sig  efter  å  la  erfaringen  avgjøre  spørs- 
målene. 

Grunnlaget  for  den  egentlig  eksperimentelle  psykologi 
blev  allerede  lagt  i  første  halvdel  av  det  19.  århundrede. 
Det  avgjørende  omslag  kom  imidlertid  først  senere.  Epoke- 
gjørende virket  G.  Th.  Fechners  verk  «Elemente  der 
Psychophysik»,  som  utkom  i  1860.  Man  pleier  ofte  å  regne, 
at  dette  verk  innleder  den  nye  fase  i  psykologiens  ut- 
vikling. 

Fechners  egne  første  undersøkelser  angikk  vesentlig 
forholdet  mellem  sansefornemmelse  og  ytre  påvirkning. 
Den  eksperimentelle  metode  blev  imidlertid  snart  over- 
ført også  til  andre  områder.  I  1879  grunnla  Wilhelm 
W  u  n  d  t  ved  universitetet  i  Leipzig  det  første  p  s  y- 
kologiske  laboratorium.  iVndre  universiteter 
har  fulgt  eksemplet,  og  nu  finnes  der  verden  over  en 
stor  mengde  vel  utstyrte  institutter  for  eksperimentel  psy- 
kologi. 

Ved  siden  av  denne  innførelse  av  eksakte  eksperi- 
mentelle metoder  i  studiet  av  sjelslivet  er  der  særlig  to 
andre  ting,  som  har  fått  vesentlig  betydning  for  den  mo- 
derne psykologi:  For  .det  første  den  sterke  fremvekst  av 
biologis  k-e  volusjonistiske  synsmåter  og  for  det 
annet  de  store  fremskritt  i  de  seneste  år  innenfor  psyko- 
patologien. 

Den  moderne  biologiske  betraktning  av  sjelslivet  og 
dets  utvikling  begyntes  av  Darwin  og  S  p  e  n  c  e  r  og 
er  senere  blitt  ført  videre,  kanskje  særlig  betydningsfult 
innen  den  nyeste  amerikanske  psykologi.  Mer  og  mer  har 
man  erkjent,  at  våre  såkalte  høiere  sjelelige  egenskaper 
og  ferdigheter  er  bygget  op  på  grunnlag  av  de  for  største 
delen  ubevisste  og  irrasjonelle  instinkter  og  drifter,  som  er 
nedarvet  fra  det  primitive  menneske  og  dets  dyriske  for- 

fedre.  Ofte  lielt  ubevisst  bestemmer  denne  nedarvede 
grmmvold  de  viktigste  hendelser  i  vårt  liv.^ 

Også  gjennem  den  moderne  psykopatologi  er  inter- 
essen for  det  driftsmessige  og  ubevisste  i  sjelslivet  trådt 
sterkt  i  forgrunnen.  Særlig  gjennem  Sigmund  Freuds 
banebrytende  undersøkelser  er  helt  nytt  land  blitt  åpnet 
for  psykologien. 

Mens  den  eksperimentelle  psykologi,  som  var  frem- 
herskende for  en  20 — 30  år  siden,  ennu  vesentlig  bare  var 
en  «overflatepsykologi»,  holder  således  nutidens  psykologi 
mer  og  mer  på  å  bli  en  «dybdepsykologi» :  Fra  de  klart 
bevisste,  rasjonelle  sjelsinnhold,  som  naturlig  måtte  danne 
den  første  gjenstand  for  det  videnskapelige  psykologiske 
studium,  vendes  interessen  stadig  mer  mot  de  dunkle, 
irrasjonelle,  halvt  eller  helt  ubevisste  prosesser,  som  virker 
i  sjelens  dyp  og  ut  derfra  bestemmer  vårt  liv. 


Det   almindelige  synspunkt   for 
fremstillingen. 

For  våre  ople velses-  og  handlingsreaksjoner  er  et 
dobbelt  avgjørende:  På  den  ene  side  vår  oprinnelige,  med- 
fødte utrustning,  på  den  annen  den  modifikasjon  av  og 
overbygning  over  denne  oprinnelige  utrustning,  som  skyldes 
sporene  efter  de  erfaringer  vi  har  gjort. 

Ethvert  individ  bringer  med  til  verden,  når  det  fødes, 
en  rekke  disposisjoner  til  ople  velser  og  bevegelsesreak- 
sjoner.  På  bestemte  sanseinntrykk  reagerer  det  på  be- 
stemt måte.  Disse  oprinnelige  reaksjoner  modifiseres 
imidlertid  i  løpet  av  utviklingen:  Individet  1  æ  r  e  r  av 
erfaringen.  Overensstemmelse  hermed,  må  vi  for  å  forstå 
et  menneskes  reaksjoner  kjenne  tre  ting:  i.  Dets  oprinne- 
lige utrustning  av  ople  velses-  og  handlingsdisposisjoner;  2.  de 
almindelige   lover   og   prinsipper,   efter   hvilke   disse   dispo- 


^  Smlgn.    A.    G.   Tansley:      Den   nya   Psykologien    (sv.   overs,   av 

F.   Svenson),   s.    16. 

sisjoner  modifiseres  og  «overbygges»  gjennem  erfaringen; 
3.  vedkommendes  tidligere  livshistorie. 

Hertil  kommer  imidlertid  også  annet:  Vårt  nerve- 
systems virksomhet  avhenger  av  en  rekke  faktorer,  som 
virker  mer  direkte  inn  på  det  enn  sansepåvirkningene.  For- 
midlingen av  slike  påvirkninger  skjer  gjennem  blodbanene. 
Særlig  har  produktene  av  den  indre  sekresjon  og  av  utenfra 
tilførte  giftstoffer  en  inngripende  betydning  for  oplevelse 
og  adferd.  Studiet  av  slike  virkninger  er  derfor  en  viktig 
opgave  for  psykologien.  Også  forskjellige  sykdomsprosesser 
i  hjernen  kan  få  en  bestemmende  innflydelse  på  reaksjo- 
nene. 

Skillet  mellein  «oprinnelig»  og  «erhvervet»  er  av  fun- 
damental betydning  for  hele  psykologien.  Nogen  skarp 
grense  er  det  imidlertid  ikke  mulig  å  trekke.  På  den  ene 
side  har  individet  allerede  før  fødselen  i  fostertilstanden 
en  historie  og  utsettes  for  en  rekke  stimuli,  som  undertiden 
kan  fremkalle  meget  sterke  reaksjoner,^  og  særlig  er  det 
meget  mulig,  at  de  voldsomme  inntrykk,  som  treffer  barnet 
ved  selve  fødselen,  kan  efterlate  spor  av  vesentlig  betyd- 
ning for  det  senere  liv.  Og  på  den  annen  side  begynner 
allerede  like  efter  fødselen  vanedannelsen,  som  virker  modi- 
fiserende på  de  medfødte  reaksjonstendenser.  Allikevel  er 
de  synspunkter,  som  gir  sig  ut  fra  skillet  mellem  «oprinnelig 
gitt»  og  «erhvervet»  så  betydningsfulle,  at  det  er  hensikts- 
messig å  anlegge  hele  fremstillingen  av  psykologien  derefter. 
Vi  kan  sammenligne  det  oprinnelige  og  det  erhvervede  med 
to  orient eringsplan,  som  vi  legger  gjennem  massen  av  de 
psykologiske  kjensgjerninger  for  å  muliggjøre  en  beregning 
av  dem.  En  reaksjonstendens  kan  nærme  sig  det  ene  eller 
det  annet  mer  eller  mindre,  men  når  i  vår  erfaring  aldri 
nogen  a;v  dem  helt. 


^  Således  skal  1  eks.  et  psykisk  schock  hos  moren  —  sandsynligvis 
via  krampe  av  uteruskarrene  —  kunne  innvirke  slik  på  fosteret,  «dass  er 
in  wilden  Bewegungen  mit  Lageverånderung  sich  austobt,  wobei  Schådig- 
ungen  verschiedener  Art  denkbar  sind.»     (Bleuler) 


I 

DEN    OPRINNELIGE 
UTRUSTNING 


Innledning  —  det  legemlige  grunnlag 
for  sjelslivet. 

Ytre  påvirkninger  (elektromagnetiske  bølger,  trykk 
o.  s.  v.)  på  den  ene  side  og  prosesser  i  organismens  eget 
indre  (i  fordøielsesapparatet,  i  seksualorganene  o.  s.  v.)  på 
den  annen,  danner  de  oprinnelige  påvirkninger  eller  sti- 
muli, på  hvilke  organismen  reagerer  med  bestemte  op- 
le velser  og  bestemt  adferd. 

Det  anatomiske  grunnlag  f«~r  reaksjonene  er  hos  men- 
nesket og  de  høiere  dyr  tre  forskjellige  grupper  av  organer: 

1.  Sanseorganene  eller  reseptorene,  hvor 
de  forskjellige  stimuli  optas.  Sanseorganene,  undtagen  nerve- 
ender  i  muskler  og  sener,  inneholder  epithelvev,  som  i  al- 
mindelighet  er  spesialisert  for  en  særlig  form  av  påvirkning. 
Når  den  passende  påvirkning  treffer  sanseorganet,  frem- 
bringer den  en  bestemt  fysisk  eller  kjemisk  prosess  i  epithel- 
cellene. 

2.  Effektorerne,  hvor  de  forandringer  frem- 
bringes, som  tilsammen  bestemmer  den  for  andre  iakttag- 
bare  adferd.  Av  effektorer  kan  vi  skjelne  mellem  det  tver- 
stripede  muskler,  de  glatte  muskler  og  kjertlene. 

3.  Nervesystemet,  som  forbinder  reseptorene 
og  effektorene.  Det  omfatter  centralnervesystemet  (rygg- 
marv  og  hjerne)  og  de  perifere  nerver,  som  går  fra  sanse- 
organene til  centralnervesystemet  og  fra  centralnervesystemet 
til.  muskler  og  kjertler,  og  dessuten  det  såkalte  sympatiske 
nervesystem.  Den  fysisk-kjemiske  prosess  i  sanseorganernes 
epithelceller  fremkaller  en  nervøs  irritasjon  i  de  nerve- 
ender,  som  står  i  kontakt  med  epithelcellene.^   Denne  nervøse 


^  I  huden  kan  også  nerveender  ofte  stimuleres  direkte  (ved  stikk  etc.) 

impuls  ledes  videre  til  centralnervesystemet  og  derfra  enten 
direkte  videre  til  en  muskel  eller  kjertel  («den  korte 
refleksbue»)  eller  til  høiere  centrer,  hvor  der  kan  utløses 
en  komplisert  rekke  av  videre  nervøse  prosesser,  inntil  ende- 
lig utladning  finner  sted  gjennem 
effektorene 

Nervesystemet  er  opby^get 
av  n  e  u  r  o  n  e  r.  Et  neuron  er 
en  nervecelle  (gangliecelle)  og 
dens  utløpere.  De  fleste  nerve- 
celler har  to  slags  utløpere:  ak- 
secylinderen  og  dendri- 
terne.  Neuronene  har  mange 
forskjellige  former.  En  form  er 
skjematisk  fremstillet  på  fig.  i. 
Dendriterne  tjener  som  mottager- 
stasjoner  for  nerveimpulsene.  Im- 
pulsen passerer  gjennem  celle- 
legemet  og  derfra  videre  gjennem 
aksecylinderen  og  dens  sidegrene 
(kollateraler) .  Hvor  aksecylin- 
deren ender,  brer  den  sig  ut  i 
en  «endeplate»  eller  splittes  op  i 
en  «busk»  av  meget  fine  forgre- 
ninger og  står  derigjennem  i  nær 
kontakt  med  en  muskel  eller  et 
annet  neuron  eller  en  kjertel.  — 
De  neuroner,  som  forbinder  sanse- 
organene med  ryggmarven,  har 
som  regel  bare  en  utløper,  som 
imidlertid  deler  sig  og  sender 
og  en  til  ryggmarven. 
to  neuroner  kommer  istand  der- 
ved, at  endeforgreninger  fra  det  ene  neurons  aksecylinder 
står  i  nær  kontakt  med  det  annet  neurons  gangliecelle  eller 
dets  dendriter.  Der  er  imidlertid  her  efter  all  sannsynlighet 
ingen    sammen voksning.    De    to    neuroner    forblir    adskilte. 


Fig.  I.  Neuron.  K  celle- 
kjerne; d  dendriter;  n  akse- 
cylinder. (Efter  E.  B  e  - 
c  h  e  r :       Gehirn    und    Seele) . 


en 


gren   til   sanseorganet 
Forbindelsen  mellem 

Forbindelsen  mellem  to  neuroner  kalles  en  s  y  n  a  p  s. 
Sannsynligvis  har  den  mostand  som  forplantningen  av  en 
nervøs  impuls  møter  i  synapserne  fundamental  betydning 
for  nervesystemets  virksomhet.  Motstandene  i  de  forskjel- 
hge  synapser  synes  å  være  en  faktor  av  vesentlig  betydning 
for  bestemmelsen  av  den  vei  en  nervøs  impuls  følger. 

Da  grunnlaget  for  et  oprinnelig  bånd  mellem  en 
situasjon  og  en  reaksjon  nettop  må  søkes  i  den  større  lett- 
het med  hvilken  en  nervøs  irritasjon,  som  fremkalles  i 
visse  neuroner,  ledes  til  en  bestemt  endebane  fremfor  til 
andre,  synes  derfor  ved  siden  av  neuronenes  rumlige  arrange- 
ment i  nervesystemet  motstandene  i  synapsene  å  være 
bestemmende  for  de  oprinnelige  reaksjonstendenser.  Ved 
gjentagen  «utladning»  av  en  nervøs  irritasjon  gjennem  en 
synaps  forandres  imidlertid  synapsen,  og  den  motstand 
den  yder  blir  antagelig  mindre.  Her  synes  vi  å  ha  en  faktor 
av  vesentlig  betydning  for  all  læring. 

Nerveimpulsen  forplanter  sig  i  en  motorisk  nerve  hos 
mennesket  med  en  hastighet  av  optil  125  meter  i  sekundet. 
Berøves  nerven  surstoff,  leder  den  ikke  lenger  irritasjonen. 
Når  nerveelementene  er  i  aktivitet,  avgir  de  hurtigere  CO2 
enn  når  de  er  i  hvile.  Hvad  der  egentlig  foregår  i  nervene, 
vet  man  ikke.  Men  efter  all  sannsynlighet  dreier  det  sig 
om  en  bølge  av  bestemte  kjemiske  omsetninger  ledsaget 
av  elektriske  prosesser.  —  Sannsynligvis  har  ganglie- 
cellene  en  evne  til  en  tid  lang  å  «lagre»  irritasjoner, 
inntil  en  for  stor  irritasjonshøide  eller  en  annensteds  fra 
kommende  ny  irritasjon  bringer  dem  til  plutselig  utladning.^ 
Hermed  henger  det  sammen,  at  flere  svake,  hver  for  sig 
uvirksomme  stimuli  kan  fremkalle  en  refleks,  når  de  virker 
tett  efter  hverandre.  Hemmes  en  refleks,  så  kan  den, 
når  hemningen  bortfaller,  gi  mangedobbelt  forsterket  ut- 
slag. En  interessant  analogi  hertil  har  vi  i  de  forsterkede 
utslag  som  undertrykte  og  «inneklemte»  affekter  kan  gi 


^  Smlgn.    L.    Edinger:       «Bau    und    Verrichtungen    des    Nerven- 
Systems»    3  Aufl.   (192 1),  s.  29. 

Centralnervesystemet  muliggjør  en  over- 
ordentlig mangesidig  forbindelse  mellem  reseptorer  og  effek- 
torer. Det  inneholder  en  rekke  av  «lavere»  og  «høiere» 
centra.    Virksomhetene   i   det   ene   centrum   kan   forsterkes 


y/jernenå 
6ijn6cenirum 


Subkortikale 
c  e  ni  reir 


A^thindei:  med 
neKueceUet: 


Fig.   2.    Skjema    for    forbi  n  neise    mellem 

øiets    netthinne    og    synscentret. 

(Efter  Van  Gehuchten). 

eller  hemmes  ved  virksomheter  i  de  andre.  De  lavere 
centrers  virksomhet  kan  derved  «kontrolleres»  ut  fra  de 
høiere. 

De  lavere   centra  befinner  sig  i  ryggmarven   og   dens, 
fortsettelser  oppe  i  hodet   (den  forlengede  marv,  firhøiene. 

synshøiene  o.  s.  v.).  De  høieste  centra  befinner  sig  i  den 
store  hjernes  grå  barklag  (cortex).^  De  kortikale  centra 
har  ingen  direkte  forbindelse  med  reseptorene  og  effek- 
torene, men  bare  med  de  lavere  centrer  og  først  gjennem 
dem  med  sanseorganer,   muskler  og  kjertler.    På  fig.   2  er 


Fig.  3.    Hjernen    sett    tra    venstre    side.     i   den  lille 
hjerne,  3  centralfuren,  4  den  Sylviske  spalte 
(Efter  J.  B.  Watson) 


skjematisk  fremstillet  forbindelsen  mellem  øiets  netthinne 
og  et  bestemt  parti  av  den  grå  hjernebark  i  bakhodelappen 
(«synscentret»). 

Til  prosessene   i   den  grå  hjernebark  synes  hos  men- 
nesket, ialfall  stort  sett,  de  bevisste  ople velser  og  den  «vil- 


^  Fra  den  lille  hjerne  sees  her  bort. 

kårlige»  beherskelse  av  bevegelsene  å  være  «knyttet».  Skal 
en  nervøs  irritasjon,  som  utløses  i  øiets  netthinne,  frem- 
kalle et  bevisst  farveinntrykk,  må  irritasjonen  ledes  helt 
frem  til  «synscentret»  i  hjernens  bakhodelapp.  Ødelegges 
synscentret  på  begge  sider,  faller  de  bevisste  synsoplevelser 
bort:  der  inntrer  hel  blindhet.  På  lignende  måte  synes 
lydople velsene  «knyttet»  til  bestemte  partier  av  hjernens 
tindingelapper  og  muskel-,  berørings-,  temperatur-  og  stikk- 
fornemmelser  til  bestemte  partier  av  panne  og  isselappene 
på  begge  sider  av,  men  hovedsagelig  bak  cent ralf uren.  — 
Omvendt  har  i  pannelappen  like  foran  centralfuren  de 
avledende  nervebaner,  som  går  fra  hjernebarken  til  de 
lavere  centrers  motoriske  celler  sitt  utspring.  Man 
kjenner  de  steder  av  hjernebarken,  som  er  tilordnet  armene, 
benene  o.  s.  v.,  ja  endog  enkelte  fingre  og  tær.  Ved  for- 
styrrelse av  disse  steder  umuliggjøres  den  vilkårlige,  bevisste 
beherskelse  av  de  tilsvarende  lemmers  bevegelser. 

Bestemte  centrer  for  de  «høiere»  bevissthetsytringer  og 
for  bevegelsenes  samordning  til  kompliserte  vilkårshandlinger 
kjenner  vi  ganske  visst  ikke.^  Men  at  også  det  høiere  sjelsliv 


^  Ganske  visst  vakte  i  sin  tid  opdagelsen  av  det  såkaldte  talecentrum 
(B  r  o  c  a,  1861)  stor  opsikt.  Forstyrrelse  av  dette  centrum  medfører  for- 
styrrelse av  talen,  såkaldt  motorisk  afasi.  Senere  har  W  e  r  n  i  c  k  e  funnet 
et  annet  hjerneparti,  hvis  forstyrrelse  skal  føre  til  forstyrrelse  av  ordfor- 
ståelsen,  sensorisk  afasi.  Nyere  undersøkelser  har  imidlertid  vist,  at  der 
ikke  er  nogen  så  regelmessig  relasjon  mellem  de  anatomiske  forstyrrelser 
og  sprogforstyrrelsene,  at  der  kan  være  tale  om  nogen  bestemt  lokalisasjon 
av  selve  sprogfunksjonen.  (Smlgn.  K  Jaspers:  AUgemeine  Psychopa- 
thologie,  3  Aufl.  (1923),  s.  277  f.  Smlgn.  også  R.  Vogt:  Medisinsk  psyko- 
logi, s.  14  f.:  «Riktignok  beror  de  afasiske  og  apraktiske  symptomer  på 
lidelser  i  bestemte  hjernedeler,  men  denne  lokalisasjon  er  ikke  synderhg 
skarp,  og  muUgens  dreier  det  sig  herved  om  destruksjon  av  partier(  knute- 
punkter),  hvor  flere  viktige  associasjonsbaner  legger  sig  forholdsvis   tett 

inntil  hverandre.  — Stort  sett  har  lokalisasjonsprinsippet  hit- 

inntil  kun  funnet  ringe  anvendelse  i  psykologien.  Hertil  svarer  at  de  mest 
uttalte  former  for  abnorm  sjelsvirksomhet,  sinnssykdomssymptomeme, 
sjelden  finnes  ved  fokale  hjernelidelser.  Åndssvakhet  og  sløvhet  fore- 
kommer alene  ved  de  utbredte  mangler  og  destruksjoner  av  stor- 
hjernesubstans.»  —  Overordentlig  interessante  nye  synsmåter  foj  behand- 


21 

har  den  nærmeste  sammenheng  med  hjernen,  kan  alUkevel 
neppe  synes  tvilsomt.  SammenUgner  man  mennesket  med 
forskjellige  dyr,  viser  det  sig,  at  dets  overlegenhet  i  sjelelig 
henseende  klart  avspeiler  sig  i  dets  overlegenhet  med  hensyn 
til  hjerneutvikling.  Og  et  overordentlig  stort  antall  forsøl- 
og  erfaringer  viser,  at  litt  mer  omfattende  inngrep  og  syk- 
dommer i  hjernen  ledsages  av  forstyrrelser  av  de  høiere 
sjelelige  funksjoner.^ 

Når  vi  sier,  at  hjernen  er  sjelslivets  sete,  og  at  sans- 
ningene er  lokalisert  i  bestemte  hjernedeler,  er  det  kun 
denne  rent  empiriske  sammenheng  vi  vil  gi  uttrykk  for. 
Hvad  det  virkelig  betyr,  at  bevissthet sfenomener  er  «knyttet» 
til  bestemte  materielle  hjerneprosesser,  og  hvorledes  denne 
sammenheng  skal  forklares,  vet  vi  ikke.  For  psykologen 
er  det  —  som  nevnt  —  hensiktsmessig  å  uttrykke  sig,  som 
om  de  materielle  prosesser  fremkalte  sjelelige  forandringer 
og  omvendt  bevissthetsytringerne  fremkalte  materielle  for- 
andringer i  nervesystemet.  For  fysiologien  derimot  er  det 
den  mest  brukbare  arbeidshypotese,  at  materielle  for-o 
andringer  kun  kan  ha  materielle  virkninger  og  kun  kan 
fremkalles  av  materielle  årsaker:  Den  fysiske  kausalkjede 
er  sluttet;  mellem  materielle  prosesser  og  bevissthetsytringer 
er  der  intet  kausalforhold,  men  bare  en  samsvarighet  eller 
en  paralellisme,  eller  de  er  forskjellige  sider  av  samme  til- 
grunnliggende  virkelighet.  En  tilfredsstillende  klargjørelse 
av  hele  dette  spørsmål  er  kun  mulig  innenfor  en  omfattende 


lingen  av  lokalisasjonsproblemet  gir  de  nyeste  histologiske  undersøkelser 
av  hjernebarken  (Brodmanns  cytoarkitektonik  og  O.  og  C.  Vogts 
myeloarkitektonik).  Det  vilde  det  imidlertid  her  føre  for  langt 
å  gå  nærmere  inn  på.  En  kort  sammenfatning  gir  A.  Tournay  i  «Le 
Systéme  Nerveaux.  Anatomie  et  Physiologie  Spéciales»  (Duma's  Traité 
de  Psychologie,  Tome  I,  s.  190  ff.). 

^  Dog  er  der  ingen  påviselig  parallelisme  mellem  hjerneforandrin- 
gerne  og  graden  av  sjelelig  forstyrrelse.  Særlig  påfallende  er  undertiden 
forholdene  ved  senil  demens.  Man  finner  hos  demente  oldinge  svære 
forandringer  av  samme  art,  som  man  i  meget  ringere  grad  finner  hos  friske. 
Men  undertiden  finner  man  svære  hjerneforandringer  også  hos  oldinge, 
som  har  vært  åndsfriske,  og  omvendt  relativt  små  forandringer  hos  demente. 
3  —  Psykologi. 

erkjennelsesteoretisk  og  filosofisk  helhetsopfatning.  Når  psy- 
kologen anvender  en  dualistisk  uttrykksmåte,  vil  han 
naturligvis  ikke  dermed  på  forhånd  utelukke  andre  opfat- 
ninger  av  forholdet  mellem  bevissthetsliv  og  materielle 
nerveprosesser.  Han  kan  omsette  sine  resultater  også  i  ut- 
trykk, som  svarer  til  den  paralellistiske  teori  eller  identitets- 
teorien; men  hans  formuleringer  blir  da  meget  tungvintere. 


A.    Sansene. 

1.     De  enkelte  sanser. 

Vi  skal  begynne  det  nærmere  studium  av  den  oprinne- 
lige  utrustning  med  en  gjennemgåelse  av  sansene.  Det 
medfødte  utstyr  av  sanser  er  av  grunnleggende  betydning 
for  all  ople velse  og  adferd.  Gjennem  sansene  får  vi  kunn- 
skap ikke  bare  om  vårt  eget  legeme  og  dets  tilstand,  men 
også  om  utenverdenen  og  dens  forandringer  og  kan  innrette 
vår  opførsel  derefter. 

De  inntrykk  sansene  umiddelbart  gir  kalles  i  psykolo- 
gien i  almindelighet  fornemmelser:  Synet  gir  f arve- 
fornemmelser,  hørselen  lydfornemmelser  o.  s.  v.  Rene  for- 
nemmelser oplever  vi  imidlertid  i  det  fullt  utviklede  sjels- 
liv ikke:  Erfaringens  innf  ly  deise  gjør  sig  alltid  gjeldende. 
Til  et  begrep  om  de  fornemmelser,  som  direkte  formidles 
av  sansene,  kommer  vi  derfor  bare  på  grunnlag  av  en  reduk- 
sjon og  abstraksjon.  Gjennem  en  utskillelse  ^v  erfaringens 
tillegg  søker  vi  frem  til  de  enkle  sansekvaliteter,  som  umid- 
delbart må  antas  formidlet  gjennem  sanseorganene. 

Man  regnet  i  almindelighet  tidligere  fem  forskjellige 
sanser:  syn,  hørsel,  lukt,  smak  og  følesans.  Den  nyere 
forskning  har  imidlertid  vist,  at  vi  i  virkeligheten  har  langt 
fler  enn  fem  sanser. 

Vi  kan  inndele  sansene  i  to  store  systemer:  i.  det 
e  k  s  t  e  r  o-c  e  p  t  i  v  e  og  2.  det  p  r  o  p  r  i  o-c  e  p  t  i  v  e 
system.^ 


^  Smlgn.  Ch.  S.  Sherrington:  The  Integrative  Action  of  the 
Nervous  System,  s.  316  ff.  —  Den  her  gjennemførte  inndehng  avviker 
noget  fra  Sherringtons. 

Det    ekster  o-c  eptive    system. 

Gjennem  det  ekstero-ceptive  system  optar  organismen 
påvirkninger  utenfra.  Vi  kan  her  igjen  skjelne  mellem 
hudens  reseptorer  (for  berøring,  temperatur,  stikk), 
chemo-reseptorene  (for  lukt  og  smak)  og  bølge- 
reseptorene  (for  lyd  og  lys) .  Av  disse  er  bølge-resep- 
torene  d  i  s  t  a  n  s  e-r  e  s  e  p  t  o  r  e  r,  d.  v.  s.  reseptorer,  som 
reagerer  overfor  påvirkninger  fra  mer  eller  mindre  fjerne 
objekter,  mens  reseptorene  for  berøring,  stikk  og  smak 
er  kontakt-reseptorer.  Lukt-  og  temperatur- 
reseptorene  inntar  en  dobbeltstiUing.  Samtidig  som  lukten 
er  av  største  betydning  overfor  substanser,  som  allerede  er 
optatt  i  munnen,  spiller  den,  særlig  hos  mange  dyr,  en  i 
høieste  grad  betydningsfull  rolle  også  som  fjernsans.  — 
Utviklingen  av  distansereseptorene  innebær  en  uhyre  ut- 
videlse av  livsmiljøet. 

Hudens  reseptorer  er  organene  for  stikk,  trykk 
eller  berøring,  varme  og  kulde. ^  Den  tidligere  psykologi 
talte  om  hudens  følesans.  Nyere  undersøkelser  har  imidlertid 
vist,  at  denne  følesans  i  virkeligheten  består  av  en  rekke 
forskjellige  sanser.  Prøver  man  huden  ved  hjelp  av  meget 
fine  ytre  påvirkninger,  som  er  mest  mulig  punktformede, 
viser  det  sig,  at  den  ikke  er  følsom  over  det  hele,  men  bare 
i  enkelte,  isolerte  punkter,  som  ligger  mer  eller  mindre  tett 
sammen.  Av  slike  følsomme  punkter  er  der  fire  helt  for- 
skjellige arter,  av  hvilke  hver  gir  en  bestemt  klasse  av  for- 
nemmelser. En  art  gir  ved  irritasjon  bare  kuldefornem- 
melser,  en  varmefornemmelser,  en  trykkfornemmelser  og  en 
smerte-  eller  stikkfornemmelser.  Huden  er  altså  intet  enkelt 
sanseorgan,  men  i  virkeligheten  sæte  for  fire  forskjellige 
sanseorganer  med  sine  forskjellige  endeorganer:  Kulde- 
sansen,  varmesansen,  trykksansen  og  stikksansen. 

1  Disse  reseptorer  er  forøvrig  også  knyttet  til  de  nærmeste  dele  av 
slimhudene. 

C  h  e  m  o-r  eseptorene  er  organene  for  lukt  og 
amak:     De  adækvate  stimuli  for  begge  er  av  kjemisk  art. 

Smaksevnen  er  hos  voksne  vesentlig  knyttet  til  tun- 
gen og  den  bløte  gane.  Hos  barn  er  «smakssfæren»  meget 
større  enn  hos  voksne.  Ikke  hele  tungen  er  like  smaks- 
følsom.  Smaken  er  knyttet  til  spissen,  randpartiene  og 
fremfor  alt  til  den  bakerste  del  av  overflaten  nær  tunge- 
roten.  De  egentlige  organer  for  smaken  er  de  små  smaks- 
knopper,  som  for  største  delen  er  samlet  i  de  såkalte 
smakspapiller.  Den  finere  struk- 
tur av  en   smaksknopp  sees  av 

fig-  4- 

Ikke    alt    det,  som  i   daglig 

tale     kalles    smak,    er     virkelig 

smak.     Ved  siden  av  smaksfor- 

nemmelsene    spiller    også    berø- 

ringsfornemmelser,     temperatur- 

fornemmelser     og     fremfor     alt 

luktefornemmelser  en  viktig  rolle. 

En  vesentlig  del  av  det  vi  pleier 

å  kalle  smak  er  i  virkeligheten 

lukt.    De  finere  forskjeller  mel- 

lem  de   forskjellige  sorter  kjøtt, 

vin   o.  s.  v.    blir    ikke     egentlig 

smakt,  men  luktet.    Enhver,  som  tar  tran  eller  amerikansk 

olje,     vil     kunne     merke,    at    den    egentlige,    motbydelige 

smak     forsvinner,     når     han     holder     næsen     tilstrekkelig 

godt  igjen. 

Ser  vi  bort  fra  alle  ledsagende  fornemmelser  av  berø- 
ring, lukt  o.  s.  v.,  synes  der  ikke  å  bli  tilbake  mer  enn  fire 
egentlige  smakskvaliteter :  surt,  søtt,  salt  og  bittert.^  I 
forskjellig  styrke  og  forskjellige  kombinasjoner  synes  disse 
fire  kvaliteter  å  danne  grunnlaget  for  smakens  hele  mang- 
foldighet. 


Fig.  4.    Smaksknopp 

med  nervetråde 

(efter  Brass). 


^  Enkelte  hevder  dog,  at  der  ved  siden  derav  også  gis  en  egen  alkalisk 
og   metallisk   smak. 

Organet  for  luktetornem  meisene  er  en  liten 
del  av  nesens  slimhinne  øverst  oppe.  Her  finnes  lukte- 
cellene,  som  i  almindelighet  kun  irriteres  av  stoffer  i  gass- 
form. 

Mens  antallet  egentlige  smakskvaliteter  er  meget  litet, 
er  mangfoldigheten  av  forskjellige  luktekvaliteter  over- 
ordentlig stor.  En  tilfredsstillende  klassifikasjon  er  der- 
for yderst  vanskelig.  I  nyeste  tid  har  H.  Henning  søkt 
å  tilbakeføre  alle  luktekvaliteter  på  seks  hovedarter  og 
deres  overgangsformer:  blomsteraktig,  råtten,  fruktaktig, 
krydderaktig,  balsamisk,  tjæreaktig. 

Bølge-reseptoreneer  organene  for  hørsel  og  syn. 

Øret  er  et  meget  komplisert  organ.  Det  består  av 
det  ytre  øre  med  øremuslingen  og  øregangen  inntil 
trommehinnen,  mellemøret  med  hørebenene,  hamme- 
ren, ambolten  og  stigbøilen,  og  det  indre  øre.  Dette 
omfatter  tre  forskjellige  deler :  sneglehuset,  bue- 
gangene og  sekkene.  Av  disse  deler  tjener  bare 
sneglehuset  hørselen.  Inne  i  sneglehuset  er  der  en  fin 
membran,  basilarmembranen.  På  den  sitter  det 
såkalte  cortiske  organ,  som  er  det  egentlige  sanse- 
apparat. 

Basilarmembranen  består  av  ca.  20  000  elastiske  fibre, 
av  forskjellig  lengde  fra  ca.  0,041  mm.  til  0,495  mm.  Efter 
en  teori,  som  er  utformet  av  Helmholtz,  er  hver  av 
disse  fibrer  avstemt  efter  en  bestemt  svingning  og  vil  derfor 
gjennem  resonans  bli  bragt  til  medsvingning,  når  en  til- 
svarende bølge  treffer  det  indre  øre.  Denne  svingning  gir 
foranledning  til  en  nerveirritasjon,  som  ledes  videre,  inntil 
den  tilsist  når  den  grå  hjernebark  i  tindingelappen  og  frem- 
kaller en  spesifik  tonefornemmelse. 

Den  vanlige  stimulus  for  hørselen  er  luftsvingninger. 
Lydbølgene  optas  av  det  ytre  øre  og  treffer  trommehinnen, 
som  settes  i  svingninger.  Gjennem  formidling  av  hørebenene 
forplantes  svingningene  til  det  indre  øre  og  omsettes  i  bølge- 
bevegelser  i  det  indre  øres  væske. 

Man  pleier  å  inndele  lydfornemmelsene  i  to  store  klas- 
ser: toner  og  s  t  ø  i.  Tidligere  tilbakeførte  man  i 
almindelighet  forskjellen  mellem  dem  derpå,  at  tonene 
skulde  svare  til  periodiske  svingninger,  støien  til  ikke- 
periodiske.  Det  er  imidlertid  ikke  helt  riktig.  Også  perio- 
diske svingninger  kan,  når  de  er  tilstrekkelig  sammensatte, 


Fig.   5.    Skjematisk    fremstilling    av    øret 

(efter  Nagel)   i  hørenerven,  4  en  buegang,  6  snegle-- 

huset,   17  trommehinnen,   18,   19,   20  hørebenene. 


gi  inntrykk  av  støi.  Og  omvendt  kan  —  ved  langsom 
stadig  forandring  av  s vinget allet  —  uperiodiske  svingninger 
gi  rene  toneinntrykk  (Stumpf).  Det  avgjørende  for  for- 
skjellen mellem  støi  og  toner  er  ikke  periodisitet  eller 
aperiodisitet,  men  svingningenes  sammensatthet  og  va- 
righet. 

Tonene    adskiller    sig    fra    hverandre    med    hensyn    til 

styrke,  høide^  og  klangfarve  Høiden  avhengef 
av  svinget allet,  styrken  av  lydbølgernes  amplitude.  Dog 
har  for  styrken  også  svinget  allet  meget  å  si.  Innenfor 
bestemte  grenser  gjelder,  at  tonestyrken  ved  samme  ampli- 
tude tiltar  med  tonens  høide.  Klangf arven  endelig  avhenger 
av  svingningenes  sammensetning,  av  bølgef ormen.  Anslår 
man  på  et  instrument  en  bestemt  tone,  vil  instrumentet 
ikke  gi  en  enkel  sinussvingning,  men  en  mer  komplisert 
svingning,  som  imidlertid  kan  betraktes  som  om  den  var 
sammensatt  av  en  rekke  enkle  delsvingninger.  Denne 
sammensetning  svarer  til,  at  den  anslåtte  tone  er  ledsaget 
av  en  rekke  andre  svakere  toner,  de  såkalte  overtoner. 
Disse  overtoner  er  alltid  høiere  enn  den  anslåtte  grunn- 
tone, og  deres  svinget  all  er  et  helt  mangedobbelt  av 
grunntonens.  Tonenes  klangfarve  beror  på  disse  overtoner 
og  er  forskjellig  alt  efter  antallet  og  styrken  av  overtonene. 
Ved  hjelp  av  kunstige  resonatorer  kan  man  lett  opløse  en 
sammensatt  tone  i  sine  enkelte  bestanddeler.  Har  man 
erhvervet  sig  tilstrekkelig  øvelse,  kan  det  imidlertid  også, 
iallfall  delvis,  lykkes  direkte  å  høre  overtonene  ut  av  sam- 
klangen og  således  opløse  klangfarven  i  en  rekke  av  enkelt- 
toner. 

Karakteristisk  for  hørselen  er  altså,  at  den  er  en  a  n  a- 
lyserende  funksjon.  Blander  vi  forskjellig  lys 
sammen,  kan  vi  ikke  i  den  resulterende  fornemmelse  adskille 
de  forskjellige  bestanddele  i  blandingen.  Blander  vi  f.  eks. 
sammen  rødt,  grønnt,  gult  og  blått  i  et  bestemt  forhold, 
får  vi  fornemmelsen  av  hvitt.  Men  hvitt  er  en  helt  enkel 
fornemmelse,  hvor  vi  ikke  på  nogen  måte  kan  skille  ut  rødt, 
gult,  grønnt  og  blått.  Ganske  anderledes  forholder  det  sig 
med  våre  hørselsinntrykk.  Dem  kan  vi  analysere.  Klinger 
flere  stemmer  sammen  i  et  musikkstykke  eller  i  en  samtale, 
kan  vi  iallfall  til  en  viss  grad  skjelne  mellem  hver  enkelt 


^  Det  vi  pleier  å  kalle  tonehøide  er  ingepi  enkel  egenskap  og  inne- 
bærer en  rekke  problemer,  som  vi  imidlertid  ikke  her  skal  ga  nærmere 
inn  på. 

og  forfølge  dem  for  sig.  Og  av  en  sammensatt  toneklang 
kan  vi  iallfall  delvis  høre  ut  de  enkelte  toner.  Særlig  vanske- 
liggjort er  imidlertid  utsondringen  av  de  enkelte  toner, 
når   forholdet   mellem   deres   svingetall   kan  uttrykkes  med 


.^ 


Fig.  6.     Skjematisk    fremstilling    av  øiet  (efter  Helmholtz) 
S  skelra,   i   netthinnen,   d   synsnerven,   p  fovea  centralis,   C  glasslegemet, 
A  krystallinsen,   B  hornhinnen. 


små  hele  tall,  således  som  det  f.  eks.  er  tilfellet  ved  oktaven, 
kvinten,  kvarten.  I  slike  tilfeller  pleier  vi  å  si,  at  tonene 
smelter  sammen. 

Hørslens   analyserende   evne   gir   den   nevnte   teori   av 
Helmholtz  en  forklaring  på.      Teorien  støter  imidlertid  på 

visse  innvendinger  av  fysikalsk  art,  og  andre  forskere  har  der- 
for forsøkt  andre  forklaringer,  som  vi  ikke  her  skal  gå  inn  på 

Mange    av    de    enkeltheter,    som    studiet    av    s  y  n  s  - 
sansen  har  bragt  for  dagen,  er  —  som  vi  senere  skal  se  — 

av  så  fundamental  betyd- 
ning for  forståelsen  av  for- 
holdet mellem  organismen 
og  dens  omverden,  at  en 
litt  mer  inngående  fremstil- 
ling er  påkrevet. 

Øiets  bygning  sees  av 
fig.  6.  Det  virker  på  lig- 
nende måte  som  et  foto- 
grafisk kamera:  Lyset  fra 
en  gjenstand  utenfor  øiet 
brytes  i  linsen  og  øiets  øv- 
rige lysbrytende  medier,  så 
at  der  dannes  et  billede  av 
Fig.  7.  Netthinnen  (skjematisk  gjenstanden,  på  lignende 
efter  R.  y.  Cajai).    a  staver,  b  tap-   måte  som  der  ved  brytning 

per.    c    tappceller,    d    stavceller.    e,    f    ^^^^^em    linsene   i   et     fotO- 
bipolare  celler,  G  (g,  h,  i,  j,  k)  syns- 


nerveils  ganglieceller. 


gjennem 

grafiapparat  dannes  et  bil- 


lede av  det,  som  skal  fo- 
tograferes,   på   den    lysfølsomme    plate. 

Det  som  i  øiet  svarer  til  den  lysfølsomme  plate  i  foto- 
grafiapparatet, er  netthinnen  eller  retina.  Under 
mikroskopet  viser  netthinnen  en  meget  komplisert  byg- 
ning (smlgn.  fig.  7).  Den  består  av  en  rekke  forskjellige 
cellelag.  Det  lag,  som  direkte  optar  ly  spå  virkningen,  inne- 
holder to  forskjellige  arter  elementer:  stavene  og 
tappene.  Sannsynligvis  frembringer  lyset  i  slavenes 
og  tappenes  ytterledd  bestemte  kjemiske  forandringer. 
Gjennem  formidling  av  de  bipolare  celler  overføres  irrita- 
sjonen til  synsnerven  og  gjennem  den  først  til  subkortikale 
centrer  og  så  videre  til  synscentret  i  bakhodelappen. 

Netthinnens    følsomhet    er    forskjellig    på    forskjellige 

steder.  Størst  er  den  i  centralgrupen  (fovea  centralis), 
en  liten  grupeaktig  fordypning  nær  øiets  bakre  pol.  I  fovea 
er  der  ingen  staver,  overhode  bare  (overdekket  av  pigmente- 
pithel)  et  lag  av  tappceller  med  tilhørende  tapper,  idet  de 
bipolare  celler  og  optikuscellene  er  rykket  tilside.  Fovea 
er  «stedet  for  det  tydeligste  syn».  Ved  nor- 
mal bruk  av  øinene  blir  derfor  øineeblene  dreiet  slik,  at 
billedene  av  det  som  skal  iakttas,  faller  på  centralgrupene. 

De  adekvate  stimuli  for  synssansen  er  elektromagne- 
tiske bølger  av  bølgelengde  fra  ca.  390  y-a  til  760  y-j^.  Til 
de  forskjellige  bølgelengder  svarer  forskjellige  farve- 
toner:  rødt,  gult,  grønnt  o.  s.  v.  Av  bølgernes  ampli- 
tude avhenger  f  arvenes  1  y  s  h  e  t  og  av  deres  sammen- 
satthet deres  farvefylde  eller  metning:  Jo  enklere 
bølger,  jo  mindre  grålig  er  farven.  De  helt  n  ø  i  t  r  a  1  e 
farver  (grått  og  hvitt)  svarer  til  bestemte  blandinger 
av  forskjellige  bølger. 

Slik  er  den  almindelige  avhengighet  mellem  ytre  på- 
virkning og  farvefornemmelse.  Men  det  hele  forhold  er 
meget  mer  komplisert.  Farvet onen  avhenger  ikke  bare 
av  bølgelengden,  men  også  av  amplituden;  lysheten  av- 
henger ikke  bare  av  amplituden,  men  også  av  bølgelengden, 
og  metningen  avhenger  ikke  bare  av  bølgernes  renhet, 
men  også  av  bølgelengde  og  amplitude.  Dessuten  er  å 
merke,  at  fornemmelsen  av  mørk  nøitral  farve  fremkommer, 
når  lyspåvirkninger  utelukkes  fra  øiet. 

Vi  har  altså  to  store  hovedgrupper  av  farver:  de 
nøitrale  og  de  brogede.^ 


^  Det  følgende  gjelder  farvene  som  fornemmelser,  idet  der  mest  mulig 
sees  bort  fra  de  modifikasjoner  i  f  arvenes  karakter  som  skyldes  spor  efter 
tidligere  erfaringer.  Som  særlig  H  e  r  i  n  g  har  vist  og  senere  K  a  t  z  nærmere 
undersøkt,  gis  der  forskjellige  «fremtredelsesmåter»  (Erscheinungsweisen) 
for  farvene.  I  den  almindelige  fullt  utviklede  sanseiakttagelse  blir  de  fleste 
farver  «tydet»  som  egenskaper  ved  forskjellige  «ting».  Gjennem  iakttagelse 
gjennem  en  skjerm  med  et  hull,  som  bare  tillater  å  se  et  litet  utsnitt,  ved. 
hvilket  «tingkarakteren»  ikke  kommer  frem,  kan  imidlertid  disse  «over- 
flatefarver»  reduseres  til  «flatefarver»  av  mer  umiddelbar  fornemmelses- 
karakter  (Smlgn.  D.   Katz:     Die  Erscheinungsweisen  der  Farben,   1911). 


32 

Som  nøitrale  betegner  vi  de  sort-hvite  farver, 
alle  nuanser  av  grått,  like  fra  det  mørkeste  sort  til  det 
lyseste  hvitt. 

Som  b  r  o  g  e  d  e  betegner  vi  de  andre  farver:  rødt, 
orange,  gult,  grønnt,  blått  o.  s.  v. 

Alle  de  nøitrale  farver  viser  et  innbyrdes ,  slektskap : 
Ethvert  grått  har  på  samme  tid  likhet  både  med  sort  og 
med  hvitt.  Jo  mørkere  det  grå  er,  desto  mer  fjerner  det  sig 
fra  hvitt  og  nærmer  det  sig  mot  sort.  Og  omvendt :  jo  lysere 
det  grå  er,  desto  mer  nærmer  det  sig  mot  hvitt  og  fjerner 
sig  fra  sort.  Billedlig  kan  derfor  alle  de  nøitrale  farver 
fremstilles  ved  hjelp  av  en  enkel  rett  linje.  Det  ene  ende- 
punkt dannes  av  det  mørkest  mulige  sort,  det  annet  ende- 
punkt av  det  lysest  muhge  hvitt.  Mellem  disse  to  ende- 
punkter bUr  der  plass  for  alle  overhode  tenkelige  grå  farve- 
toner.  Jo  mørkere  det  grå  er,  desto  nærmere  ligger  det  den 
sorte  ende.  Jo  lysere  det  grå  er,  desto  nærmere  ligger  det 
den  hvite  ende.  Enhver  grå  farve  har  således  sitt  tilsvarende 
punkt  på  farvelinjen,  og  denne  avbilder  derfor  alle  over- 
hode tenkelige  nøitrale  farver. 

For  å  få  en  lignende  oversikt  over  de  brogede 
farver  er  det  hensiktsmessig  å  ta  sitt  utgangspunkt  i 
solspektret.  Undersøker  vi  et  spektrmn,  finfter  vi,  at  der 
er  fire  farver,  som  inntar  en  særstilling,  nemlig  rødt, 
gult,  grønt  og  blått.  Man  betegner  i  aknindelighet 
i  psykologien  disse  fire  farver  som  hovedfarver. 
Alle  de  andre  brogede  farver  kan  betraktes  som  mellem- 
f  ar  ver  mellem  dem. 

Mellem  rødt  og  gult  ligger  alle  de  forskjelUge  nuanser 
av  gulig-rødt,  orange  og  rødlig-gult.  På  lignende  måte 
som  enhver  grå  farve  er  bestemt  gjennem  den  likhet  den 
har  med  sort  og  hvitt,  således  er  enhver  orangefarve  bestemt 
ved  sin  Hkhet  med  rødt  og  gult.  Alle  de  rødlig-gule,  orange 
og  gulig-røde  farver  kan  derfor  tenkes  representert  ved  en 
rett  linje,  hvis  endepunkter  er  rent  rødt  og  rent  gult.  Jo 
mer  farven  ligner  rødt,  desto  nærmere  ligger  den  den  røde 
ende,  jo  mer  den  ligner  gult,  desto  nærmere  ligger  den  den 

gule  ende.  —  På  lignende  måte  kan  alle  grønngule  og  gul- 
grønne  farver  representeres  av  en  rett  linje,  hvis  endepunkter 
er  rent  gult  og  rent  grønnt  —  og  alle  farver  mellem  grønnt 
og  blått  av  en  rett  linje  med  endepunkter  i  rent  grønnt 
og  rent  blått.  Alle  farver  endelig,  som  ligger  mellem  blått 
og  rødt  d.  v.  s.  alle  violette  farver  og  purpurf arvene  (som 
forøvrig    ikke    forekommer    i    spekteret)    kan    representeres 


TioM 


zfulgroni 


\d/aai 


(jfrgni 


^toni 


Fig.   8.    Farvefirkanten  (hjørnene  er  avrundet  for  å  antyde 
den  gradvise  overgang). 


av  en  rett  linje,  som  går  fra  rent  blått  til  rent  rødt.  Jo  mer 
blålig  et  violett  er,  desto  nærmere  ligger  det  den  blå  ende 
av  linjen,  jo  mer  rødlig  det  er,  desto  nærmere  ligger  det 
den  røde  ende. 

På  denne  måte  får  vi  de  rene  brogede  farver  ordnet 
i  en  sammenhengende  farvelinje,  som  løper  tilbake  i  sig 
selv,  den  såkalte  farvefirkant.  På  denne  linje  er  der 
fire  særlig  uthevede  punkter,  de  fire  hjørner  i  firkantefi. 
De  svarer  til  de  fire  hovedfarver:  rødt,  gult,  grønnt  og 
blått. 

Den  psykologiske  berettigelse  til  å  opstille  disse  fire 
farver  som  særlige  hovedf arver  kan  vi  klargjøre  oss  på 
følgende  måte: 

La  oss  tenke  oss  at  vi  følger  farvelinjen.  Begynner 
vi  da  f.  eks.  med  rødt  og  går  over  orange  til  gult,  har  alle 
de  farver  vi  går  gjennem  på  samme  tid  likhet  både  med 
rødt  og  med  gult  og  det  på  den  måte,  at  deres  rødlighet 

Fig.  9.    Farveoktaeder  (efter  Ebbinghaus) 


stadig  avtar  og  deres  gulighet  stadig  tiltar.  I  det  øieblikk 
vi  kommer  videre  enn  til  rent  gult,  forandrer  forholdet  sig 
imidlertid.  Den  tidligere  likhet  med  rødt  er  helt  forsvunnet, 
og  istedenfor  optrer  et  nytt  moment,  nemlig  likheten  med 
grønnt.  Gult  danner  altså  et  vendepunkt  i  farve- 
rekken.  Det  danner  overgangspunktet  mellem  de  farver, 
som  ligner  rødt,  og  de  som  ligner  grønnt.  På  lignende  måte 
danner  også  grønnt  et  vendepunkt  i  farverekken.  På 
den  ene  side  har  vi  de  farver,  som  har  et  g  u  1-moment, 
på  den  annen  side  de,  som  har  et  b  1  å-moment.  Tilsvarende 
særstillinger  inntar  blått  og  rødt. 

Ved  nu  å  kombinere  de  to  skjemaer,  sort-hvitlinjen 
og  farvefirkanten,  får  vi  farveoktaedret,  som  skulde 
omfatte  alle  farvefornemmelser.  Enhver  farve  har  sin 
bestemte  plass  i  farveoktaedret.  Den  ligger  i  det  verti- 
kalplan, som  går  gjennem  sort-hvitlinjen  og  den  spektral- 
farve,  som  i  farvetone  ligger  vedkommende  farve  nærmest 
og  i  det  horisontalplan,  som  går  gjennem  det  grå,  som  i 
lyshet  er  farven  likest.  Avstanden  fra  aksen  endelig,  er 
større  eller  mindre,  alt  eftersom  farven  er  mer  eller  mindre 
mettet. 

Den  farvemangfoldighet,  som  er  representert  av  farve- 
oktaedret, er  den  normale.  D.  v.  s.  den  svarer  til  den 
farveopfatning,  som  de  fleste  mennesker  har.  Ikke  alle 
mennesker  ser  imidlertid  farvene  på  samme  måte.  Der  gis 
forskjellige  arter  farveblindhet,  hvor  farvene  sees 
anderledes  enn  normalt. 

For  det  første  har  vi  den  totale  farveblind- 
het. Den  totalt  farveblinde  ser  bare  de  nøitrale  og  ingen 
av  de  brogede  farver.  Alle  farver  ser  han  bare  som  for- 
skjellige avskygninger  av  grått  (fra  sort  til  hvitt).  For- 
nemmelsene av  rødt,  gult,  grønt,  blått,  mangler  helt. 

Den  totale  farveblindhet  er  meget  sjelden.  Mer  almin- 
delig  er  en  delvis  farveblindhet.  Særlig  en  form 
av  delvis  farveblindhet,  den  såkalte  r  ø  d-g  rønnblind- 
h  e  t,  er  en  forholdsvis  ahnindelig  anomali.  Vel  3 — 4  pct. 
av  alle  menn  har  den.  Hos  kvinner  derimot  er  den  meget 
sjelden. 

Den  rød-grønnblinde  ser  foruten  de  nøitrale  farver 
også  nogen  av  de  brogede,  nemlig  gult  og  blått. 
Derimot  mangler  fornemmelsen  av  rødt  og  grønt  helt. 
Alle  brogede  farver  blir  altså  for  ham  redusert  til  to:  til 
gult  og  blått.  Av  farvene  i  farveoktaedret  ser  han  derfor 
bare  dem,  som  ligger  i  det  vertikalplan,  som  går  gjennem 
hvitt  —  blått  —  sort  —  gult. 

Da  .den  farveblinde  ser  både  rødt  og  grønt  som  grått 
eller  hvitt,  vil  han  åbenbart  lett  kunne  komme  til  å  for- 

veksle  disse  to  farver.  Han  forveksler  imidlertid  ikke 
ethvert  rødt  med  ethvert  grønt.  Farvene  adskiller  sig 
jo  nemlig  fra  hverandre,  ikke  bare  ved  sin  farvet one,  men 
også  ved  sin  lyshet.  Hvis  en  rød  og  en  grønn  farve  har 
forskjellig  lyshet,  vil  derfor  også  den  farveblinde  kunne 
skjelne  mellem  dem  —  på  lignende  måte  som  den  helt  faxve- 
dyktige  skjelner  mellem  to  forskjellige  nuanser  av  grått.  — 
I  alle  tilfeller  blir  imidlertid  den  farveblindes  evne  til  å 
skjelne  mellem  farvene  mindre  enn  den  normalt  seendes. 
Derved  får  farveblindheten  en  overmåde  stor  praktisk 
betydning.  Rødt  og  grønt  er  nemlig  farver,  som  an- 
vendes som  signalfarver  for  jernbaner  og  skiber.  Farve- 
blindhet  kan  derfor  i  enkelte  tilfeller  føre  til  skjebnesvangre 
konsekvenser. 

En  mer  nøiaktig  undersøkelse  viser,  at  der  gis  t  o  for- 
skjellige arter  r  ø  d-g  r  ø  n  n  b  1  i  n  d  h  e  t.  Også 
andre  former  for  delvis  farveblindhet  og  farvesvekkelse 
gis  der.  Der  er  også  forskjellige  arter  total  farveblindhet 
Vi  skal  imidlertid  ikke  her  gå  nærmere  inn  på  disse  kompli- 
serte forhold. 

Eiendommelig  nok  er  både  rød-grønnblindheten  og 
den  totale  farveblindhet  også  representert  i  det  normale 
øie  —  nemlig  ved  perifert  syn.  Bare  de  centrale  deler  av 
netthinnen  er  helt  farvedyktige.  Netthinnens  randsone 
derimot  er  totalt  farveblind.  Alle  inntrykk  som  treffer 
netthinnens  randsone,  utløser  bare  fornemmelser  av  de 
nøitrale  farver.  Mellemsonen  endelig  mellem  den  totalt 
farveblinde  rand  og  det  helt  farvedyktige  centrale  område 
er  rød-grønnblind.  De  tre  soner  i  netthinnen  er  forøvrig 
ikke  skarpt  avgrenset  mot  hverandre,  men  går  litt  efter  litt 
over  i  hverandre.  Mer  treffende  enn  å  regne  med  forskjel- 
lige farveblinde  soner  er  det  vel  derfor  å  tale  om  en  tiltagende 
nedsettelse  av  farvefølsomheten. 

At  vi  i  almindelighet  ikke  legger  merke  til  denne  eien- 
dommelighet ved  perifert  syn,  beror  derpå,  at  vi  overhode 
har  meget  vanskelig  for  å  erkjenne  tydelig  det,  som  av- 
bildes på  netthinnens  periferi.      Vår  opmerksomhet  fengsles 

av  det  som  sees  centralt  Der  skal  derfor  en  viss  øvelse 
og  særlige  forholdsregler  til  for  å  kunne  studere  eiendomme- 
lighetene ved  den  perifere  farveopfatning. 

Av  det  som  er  nevnt  fremgår  det,  at  hovedfarvene 
hører  sammen  to  og  to,  nemlig  rødt  og  grønt  på  den  ene 
side  og  gult  og  blått  på  den  annen.  Ved  den  delvise  farve- 
blindhet  av  det  hele  øie  er  b  å  d  e  rødt  og  grønt  forsvunnet ; 
ved  den  perifere  farveblindhet  forsvinner  farvene  parvis, 
først  rødt  og  grønt,  så  gult  og  blått. ^ 

Også  i  annen  henseende  viser  denne  parvise  sammen - 
hørighet  av  hovedfarvene  sig. 

For  det  første  har  vi  den  eiendommelighet  ved  far- 
vene, at  der  ikke  gis  mellemf arver  mellem  to  parvis  sammen- 
hørende hovedfarver.  Mellem  rødt  og  gult  har  vi  mellem- 
f arven  orange,  som  både  ligner  rødt  og  gult.  Derimot  er 
der  ingen  mellemf  ar  ver  mellem  rødt  og  grønt,  d.  v.  s.  rød- 
grønne  farver,  som  både  ligner  rødt  og  grønt.  På  lignende 
måte  gis  der  blågrønne  farver,  men  ikke  gulblå.  Vi  kan 
overhodet  uttale  som  en  almindelig  lov :  Fornemmel- 
sene av  rødlighet  og  av  grønnlighet  ute- 
lukker gjensidig  hinannen,  likeså  for- 
nemmelsene   av    gulighet    og    blålighet. 

Tydelig  fremt  r  ær  denne  lov  ved  farveblanding, 
d.  v.  s.  ved  samtidig  innvirken  av  forskjel- 
lige arter  lys  på  samme  sted  av  nett- 
hinne n.^ 


^  Jeg  går  ikke  her  ind  på  visse  avvikelser  fra  «urfarvepunktene>>  og 
deres  forklaring.  Den  nærmere  undersøkelse  har  i  det  hele  vist  over- 
ordentlig komplicerte  forhold  ved  farveopfatningen.  Fremstillingen  her 
gir  et  temmelig  forenklet  billede,  som  bare  er  brukbart  til  en  første 
orientering. 

^  For  å  få  en  blanding  av  selve  lysbølgene  er  det  ikke  tilstrekkelig 
å  blande  forskjellige  farvestoffe  sammen,  men  der  må  brukes  egne 
metoder  og  apparater.  Ved  ekte  farveblanding  gir  gult  og  blått  i  et  bestemt 
forhold  grått  eller  hvitt.  Blandes  derimot  en  gul  og  en  blå  malerfarve 
sammen,  fåes  ikke  grått,  men  grønnt.  I  virkeligheten  dreier  det  sig  imidler- 
her  ikke  om  en  blott  addisjon  av  de  stråler,  som  hver  av  f  arvestoff  ene  for 
4  —  Psykologi. 


38 

Blander  man  gult  og  rødt,  får  man,  alt  efter  styrke- 
forholdet mellem  de  to  farver,  de  forskjellige  nuanser  av 
rødliggult,  orange  og  gulig  rødt.  Blander  man  derimot  et 
bestemt  rødt  og  et  bestemt  grønt,  får  man  aldri  rødgrønne 
farver,  men  alt  efter  styrkeforholdet  enten  mer  eller  mindre 
umettet  rødt  eller  mer  eller  mindre  umettet  grønt  eller  rent 
grått  eller  hvitt.  Blander  man  altså  rødt  og  grønt  i  et  be- 
stemt forhold,  ophever  rødligheten  og  grønnligheten  hin- 
annen fullstendig,  og  man  får  som  resulterende  farve  grått 
eller  hvitt.  Det  samme  gjelder  gult  og  blått.  Også  dem  kan 
man  blande  i  et  slikt  forhold,  at  man  som  resultat  får  grått. 
Farver,  hvis  brogethet  på  denne  måte  ophever  hinannen, 
så  at  der  ved  blanding  resulterer  en  nøitral  farve,  kalles 
komplementærfarver.  Rødt  og  grønt  er  altså 
komplementærf arver,  likeså  gult  og  blått.  Andre  komple- 
mentærfarver er  f.  eks.  orange  og  et  visst  grønnblått,  violett 
og  et  visst  gulgrønt.  Også  komplement arismen  mellem 
disse  farver  kan  imidlertid  lett  bringes  inn  under  den  almin- 
delige  regel,  at  grønnhghet  og  rødlighet,  blålighet  og  gulighet 
gjensidig  utelukker  hverandre,  Rødligheten  i  orange  f.  eks. 
utelukker  grønnligheten  i  blågrønt  og  gulHgheten  i  orange 
blålighet  en  i  blågrønt. 

Komplementærfarvene  ophever  altså  hverandres  broget- 
het ved    samtidig    innvirken  på  samme  sted  av  nett- 


sig  utsender,  men  tvertom  om  en  subtraksjon.  Et  farvestoff  er  ikke  selv- 
lysende, men  vi  ser  det,  fordi  det  kaster  tilbake  lys.  Endel  av  de  inmtren- 
gende  stråler  absorberes,  mens  andre  kastes  tilbake;  på  dem  beror  farve- 
inntrykket.  Sett  nu,  at  vi  har  et  stoff,  som  av  det  inntrengende  sollys 
bare  kaster  tilbake  rødt,  gult  og  grønnt.  Det  vil  da  sees  gult,  idet  rødt 
og  grønnt  neutraliserer  hinannen.  Et  annet  stoff  kai:ter  tilbake  blått, 
grønnt  og  fiolett.  Det  vil  sees  nærmest  blått.  Blandes  nu  dissfe  to  stoffe, 
vil  vi  ikke  få  kastet  tilbake  summen  av  de  stråler,  som  hvert  stoff  for  sig 
kaster  tilbake.  Men  stoff  nummer  I  vil  av  de  stråler  stoff  nummer  II  kaster 
tilbake  absorbere  både  de  blå  og  de  fiolette.  Og  stoff  nummer  II  vil  ab- 
sorbere både  de  røde  og  de  gule.  Kastet  tilbake  fra  blandingen  vil 
altså,  foruten  det  neutrale  lys  fra  overflaten,  bare  bli  grønnt,  og  den  vil 
således  sees  grønn.  Men  dette  grønne  er  ikke  resultatet  av  en  blanding 
av  selve  lysstrålene. 

hinnen.  Anderledes  er  forholdene  imidlertid,  når  påvirk- 
ningene kommer  efter  hverandre  eller  ved  siden 
av  hverandre.  Da  er  det  så  langt  fra,  at  rødt  og  grønt 
gult  og  blått  gjensidig  ophever  hinannen,  at  de  tvertom 
forsterker  og  gjensidig  fremkaller  hinannen. 

Legger  jeg  en  liten  rød  firkant  på  en  grå  bakgrunn, 
fikserer  den  en  20 — 30  sekunder  og  så  fjerner  den,  mens 
jeg  vedblir  å  betrakte  den  grå  bakgrunn,  vil  jeg  fremdeles 
se  den  lille  firkant,  men  nu  ikke  lenger  rød,  men  grønn. 
Man  får  altså  ved  betraktning  av  en  rød  gjenstand  et  grønt 
efterbillede.  Er  den  betraktede  gjenstand  grønn,  bhr 
efterbilledet  rødt,  er  gjenstanden  orange,  blir  efterbilledet 
grønnblått,  er  gjenstanden  gul,  blir  efterbilledet  blått  o.  s.  v. 
Altså  i  sin  almindelighet :  Fikserer  man  først  en  farvet 
gjenstand  en  tid  og  ser  derefter  på  en  nogenlunde  jevnt 
belyst  nøitral  flate,  får  man  et  komplementært 
farvet  efterbillede  av  gjenstanden.  Også 
betraktningen  av  nøitralt  farvede  gjenstander  gir  forøvrig 
lignende  efterbilleder.  Fikserer  vi  en  stund  en  sort  figur 
på  en  h  v  i  t  grunn  og  så  ser  hen  på  en  hvit  vegg  eller  op  i 
taket,  vil  vi  kunne  se  den  samme  figur,  men  nu  som  en 
lysere  figur  på  en  mørkere  grunn.  Vi  far  altså  et 
efterbillede,  som  forholder  sig  til  det  oprinnelige  synsinn- 
trykk på  lignende  måte  som  det  negative  billede  på  en  foto- 
grafisk plate  forholder  sig  til  originalen. 

Efterbilledene  viser,  at  farveinntrykk,  som  virker  en 
tid  på  netthinnen,  har  en  tilbøielighet  til  å 
fremkalle  det  motsatte  eller  komplemen- 
tære   inntrykk.^ 

Denne  farvenes  tilbøielighet  til  å  fremkalle  sine  komple- 
ment ærf  ar  ver  viser  sig  ikke  alene  ved  påhinannenføl- 
g  e  n  d  e  innvirkninger,  men  også  ved  samtidige  påvirk- 
ninger på    forskjellige  deler  av    netthinnen.    Vi    har 

^  Ved  siden  av  de  negative  efterbilleder  gis  der  også  positive 
efterbilleder,  d.  v.  s.  efterbilleder  av  samme  farve  som  den  betraktede 
gjenstand.  De  positive  efterbilleder  iakttas  lettest  efter  en  kort  betrakt- 
ning av  relativt  sterkt  lysende  gjenstande. 

her  det  betydningsfulle  fenomen,  som  betegnes  som  k  o  n+ 
trast. 

Legger  vi  et  litet  stykke  grått  papir  på  en  rød  bak- 
grunn, vil  det  grå  papir  få  et  skjær  av  grønt.  Best  ser  vi 
det,  hvis  vi  for  å  utviske  konturene  legger  et  gjennemsiktig 
papir  over.  Pa  en  grønn  bakgrunn  vil  det  grå  papir  få 
et  skjær  av  rødt,  på  en  gul  bakgrunn  et  skjær  av  blått  o.s.v. 
Sees  et  umettet  grønt  mot  en  rød  bakgrunn,  blir  det  mer 
mettet  og  omvendt.  Overhode  gjelder  den  almindelige 
regel,  at  en  farve  har  en  tendens  til  i  sin 
omgivelse  å  fremkalle  komplementær- 
farven.  Komplement ærf arver  vil  derfor  alltid  gjensidig 
fremheve  hinannen.  Man  betegner  dette  fenomen  som 
farvekontrast. 

På  lignende  måte  fremhever  også  sort  og  hvitt  hin- 
annen. Denne  kontrast  betegnes  som  lyshetskon- 
trast.  Meget  tydelig  kan  lyshetskontrasten  demonstreres, 
hvis  man  klipper  ut  to  små  stykker  av  samme  grå  papir 
og  legger  det  ene  på  en  sort,  det  annet  på  en  hvit  bakgrunn. 
Det  stykke  som  ligger  på  den  sorte  bakgrunn  vil  da  sees 
meget  lysere  enn  det  som  ligger  på  den  hvite  bakgrunn. 

Kontrasten  har  en  meget  stor  betydning  for  synet. 
Den  gjør,  at  konturene  opf åttes  skarpt.  Som  optisk  apparat 
betraktet  er  øiet  et  dårlig  instrument,  som  leverer  uskarpe 
billeder  på  netthinnen.  Denne  mangel  motvirkes  imidlertid 
av  kontrasten. 

Blandt  alle  farvenes  mangfoldighet  er  der  altså  seks 
farver,  som  inntar  en  særstilling,  nemlig  de  seks  som  svarer 
til  hjørnene  i  f arveoktaedret :  sort,  hvitt,  rødt,  grønt,  gult, 
blått.  Disse  farver  hører  parvis  sammen.  De  parvis  sam- 
menhørende farver  fremkaller  gjensidig  hinannen  gjennem 
efterbillede virkning  og  kontrast.  Derimot  nøitraliserer  de 
hinannen  til  grått  eller  hvitt  ved  samtidig  innvirken  på 
samme  sted  av  netthinnen. 

Hvorledes  skal  nu  disse  eiendommeligheter  ved  farve- 
opfatningen  forklares? 

Den  mest  tilfredsstillende  teori  er  opstillet  av  Ewald 
H  e  r  i  n  g  og  betegnes  derfor  i  almindelighet  som  den 
Heringske   farveteori. 

Til  grunn  for  farvefornemmelsene  ligger  der  efter  Herine: 
fysiologiske  prosesser  i  tre  forskjellige  substanser  i  det 
nervøse  synsapparat.  Eller,  som  han  uttrykker  det:  Der 
er  tre  forskjellige  synssubstanser.  Disse  syns- 
substansene  er  underkastet  såvel  spaltning  som 
gjenopbygning,  såvel  dissimilasj  on  som  assi- 
milasjon. I  hver  av  de  tre  synssubstanser  kan  der  altså 
foregå  to  hinannen  motsatte  prosesser.  Disse  seks  hinannen 
parvis  motsatte  fysiologiske  prosesser  svarer  til  de  seks 
parvis  sammenhørende  hovedfarver. 

Herings  teori  bringer  således  den  eiendommelige  mot- 
setning mellem  komplement ærf arvene  i  sammenheng  med 
et  almindelig  fysiologisk  forhold,  nemlig  motsetningen 
mellem  dissimilasj  on  og  assimilasjon.  Derved  forklares 
straks  en  hel  rekke  eiendommeligheter  ved  synsopfatningen. 

Meget  enkel  blir  forklaringen  av  de  negative 
efterbilleder.  Sett  f.  eks.  at  rødt  lys  innvirker  på 
og  spalter  den  substans  som  ligger  til  grunn  for  fornem- 
melsene av  rødt  og  grønt.  Når  innvirkningen  av  det  røde 
lys  avbrytes,  vil  den  dissimilerte  substans  gjenopbygges. 
Men  denne  gjenopbygning  skulde  nett  op  svare  til  fornem- 
melsen av  grønt,  og  vi  må  derfor  få  et  grønt  efterbillede, 
som  vil  vare  så  lenge,  inntil  en  like vektstilst and  i  stoff- 
skiftet er  nådd. 

Like  så  enkel  er  forklaringen  av  rødgrønnblind- 
heten.  Den  beror  efter  teorien  derpå,  at  den  ene  av  de 
tre  synssubstanser  mangler,  nemlig  den,  som  ligger  til 
grunn  for  fornemmelsene  av  rødt  og  grønt.  Mangler  også 
den  substans,  som  ligger  til  grunn  for  fornemmelsene  av 
gult  og  blått,  får  vi  en  total  farveblindhet,  så- 
ledes som  vi  har  den  ved  netthinnens  randsone. 

Den  Heringske  farveteori  har  sikkert  truffet  noget 
riktig  og  meget  vesentlig.  Men  til  å  forklare  alle  de  inn- 
viklede forhold  f.  eks.  ved  de  forskjellige  former  av  farve- 

blindhet  strekker  den  ikke  til.  Disse  vanskeligheter  kan 
imidlertid  overvinnes  ved  utvidelser  og  modifikasjoner  av 
teorien.^ 

En  eiendommelig  modifikasjon  av  farveopfatningen 
finner  sted  ved  syn  i  meget  svakt  lys  (demringssyn) . 

Kommer  man  fra  dagslyset  inn  i  et  mørkt  værelse, 
ser  man  til  å  begynne  med  praktisk  talt  intet.  Litt  efter 
litt  venner  man  sig  imidlertid  til  mørket  og  begynner 
å  skimte  gjenstandene.  Og  har  man  opholdt  sig  en  20  minut- 
ters tid  i  værelset,  ser  man  kanskje  temmelig  tydelig.  Øiets 
lysfølsomhet  kan  i  løpet  av  denne  tid  være  steget  ganske 
enormt,  like  til  det  8000  dobbelte  av  begynnelsesfølsom- 
heten.  Fra  farveopfatningen  i  sterkere  lys  adskiller  imidlertid 
synet  i  demring  og  mørke  sig  vesentlig :  De  brogede 
farver  sees  ikke  lenger  som  brogede,  men 
bare  som  forskjellige  nuanser  av  grått, 
(eller  kanskje  litt  blålig  grått):  «I  mørke 
er  alle  katter  grå».  Ved  demringssyn  er  vi  altså  alle  totalt 
farveblinde.2 

Forklaringen  av  denne  eiendommelighet  er  gitt  gjennem 
den  såkalte  duplisitetsteori. 

Efter  denne  teori  er  øiet  et  dobbeltorgan.  Det 
omfatter  to  forskjellige  apparater:  et,  som  tjener  synet  i 
mørke  eller  meget  svakt  lys,  og  et  som  tjener  synet  i  fullt  lys. 

I  netthinnen  finnes  der,  som  vi  har  sett,  to  forskjellige 
arter  lysfølsomme  elementer,  stavene  og  tappene. 
Duplisitetsteorien  antar  at  stavene  og  tappene 
tjener     to     forskjellige     opgaver.        Stavene 


^  Smlgn.  min  avhanaling  «Zur  Theorie  der  Farbenempfindungen>'. 
Zeitschrift  fiir  Sinnesphysiologie,    1920. 

^  Samtidig  er  tingenes  relative  lysheter  forandret.  De  i  sterkere  lys 
blå  ting  sees  relativt  lysere  enn  de  røde.  Betrakter  man  med  mørkeadap- 
teret  øie  et  svakt  spektrum,  sees  det  som  et  f  arveløst  bånd.  Lyshetsmaksi- 
mum  ligger  imidlertid  ikke  lenger  slik  som  ved  sterkere  lys  på  det  sted, 
som  svarer  til  gult,  men  i  det  ellers  grønne.  Og  det  ellers  blå  synes  meget 
lysere  enn  det  ellers  røde. 

benytter  vi  ved  syn  i  meget  svak  belysning.  Deres  føl- 
somhet for  sådanne  små  lysstyrker  beror  derpå,  at  der  i 
deres  ytterledd  finnes  et  meget  lysfølsomt  stoff,  det  så- 
kalte synspurpur.  I  mørke  samler  synspurpuret  sig 
i  forholdsvis  store  mengder,  hvorved  stavenes  følsomhet 
stiger  sterkt.  I  sterkere  lys  derimot  blekes  synspurpuret, 
og  stavene  holder  op  å  funksjonere,  og  isteden  tar  tap- 
pene fatt.  Tappene  formidler  fornem- 
melser av  alle  farver,  stavene  derimot 
bare  av  et  svakt  hvitt  eller  blålig  hvitt 
i  forskjellige  styrkegrader.  Derav  betinges 
det,  at  vi  bare  kan  skjelne  brogede  farver,  når  lysstyrken 
er  forholdsvis  stor. 

Hos  enkelte  mennesker  funksjonerer  bare  det  ene 
apparat.  En  særlig  form  av  total  farveblindhet 
beror  etter  all  sannsynlighet  nettop  på,  at  bare  stavappa- 
ratet,  men  ikke  tappapparatet,  funksjonerer.  Hos  andre 
funksjonerer  tappapparatet  normalt,  mens  stavapparatet 
er  lite  utviklet  eller  funksjonerer  dårlig  eller  overhode  ikke. 
Sådanne  mennesker  ser  utmerket  i  dagslys,  men  orienterer 
sig  meget  dårlig  i  mørkningen.  Man  kan  betegne  dem  som 
nattblinde. 

Det  propri  o-c  eptive  system. 

Gjennem  det  proprio-ceptive  system  optas  stimuli  fra 
den  egne  organisme.  Man  kan  her  skjelne  mellem  to  store 
grupper  av  reseptorer :  de  kinesthetiske  sanser 
og  organsansene.  Til  det  proprioceptive  system  kan 
også  regnes  likevektsorganet  i  det  indre  øre  (den 
statiske  sans). 

Gjennem  de  kinesthetiske  reseptorer  formidles  inn- 
trykk av  lemmenes  stilling,  av  bevegelse  og  motstand. 
Disse  inntrykk  spiller  for  organismens  liv  en  rolle,  som 
vanskelig  kan  overvurderes.  Selve  sanseorganene  er  av 
forskjellig  art.  De  befinner  sig  i  musklene,  i  senene  og  i 
leddkapslene.      Forholdene  er  imidlertid  ennu  lite  opklart. 

Organfornemmelsene  gir  underretning  fra  legemets  or- 
ganer: mave,  åndedretsorganer  o.  s.  v.  Deres  mangfol- 
dighet er  overmåte  stor:  fornemmelser  av  sult  og  tørst, 
tretthet,  seksuelle  fornemmelser  o.  s.  v.,  o.  s.  v.  For  alt 
følelsesliv  spiller  de  en  grunnleggende  rolle. 

Likevektsorganet  i  det  indre  øre  består  av  buegan- 
gene og  sekkene.  Lenge  trodde  man,  at  ikke  bare  snegle- 
huset, men  også  buegangene  og  sekkene  stod  i  hørslens 
tjeneste.  Nærmere  undersøkelse  viste  imidlertid,  at  irri- 
tasjoner og  beskadigelser  av  buegangene  og  sekkene  hos 
dyr  ikke  frembringer  hørselsforstyrrelser,  men  forstyrrelser 
i  dyrenes  bevegelser    og    holdning. 

Best  klargjort  er  buegangenes  funksjon.  Dreier  man 
sig  med  lukkede  øine  hurtig  rundt  på  helen  og  så  plutselig 
står  stille,  får  man  en  egen  fornemmelse  og  har  inntrykk 
av  å  bli  dreiet  i  motsatt  retning  av  tidligere.  Denne  for- 
nemmelse skriver  sig  fra  den  horisontale  buegang  i  det 
indre  øre.  Buegangene  er  fylt  med  væske;  i  ampullene 
rager  der  inn  i  væsken  fine  hår,  som  blir  holdt  sammen  av 
en  slimet  masse.  Utfører  nu  hodet  en  dreining,  vil  væsken 
i  buegangen  på  grunn  av  tregheten  bli  noget  tilbake  i  forhold 
til  selve  veggene  og  utøver  derved  et  trykk  på  massen  med 
hårene.  Denne  påvirkning  av  hårene  irriterer  tilhørende 
sanseceller  og  gir  derved  foranledning  til  en  fornemmelse 
av  hodets  dreining.  Stanser  nu  plutselig  dreiningen,  så  vil, 
også  på  grunn  av  tregheten,  væsken  i  buegangen  ennu 
fortsette  sin  bevegelse  noget,  hvorved  hårene  blir  bøiet  til 
den  motsatte  side.  Men  denne  motsatte  bøining  er  led- 
saget av  fornemmelsen  av  en  dreining,  som  er  motsatt 
den  tidligere. 

Sekkene  virker  efter  et  annet  prinsipp.  Antagelig  er 
sammenhengen  følgende:  I  hver  sekk  er  der  et  litet  legeme 
vesentlig  bestående  av  mikroskopisk  fine  kalkkrystaller, 
otholiten.  Denne  hviler  på  et  underlag  av  sansehår.  For- 
andringer av  hodets  stilling  vil  forandre  otholitens  forhold 
til  sansehårene  og  derved  gi  foranledning  til  en  nerve- 
irritasjon. 

Den  statiske  sans  spiller  en  overordentlig  stor  rolle. 
Gjennem  den  lille  hjerne  er  likevektsorganet  forbundet 
med  alle  legemets  tverstripede  muskler.  Enhver  plutselig 
bevegelse  av  hodet  vil  derfor  skape  en  impuls  av  betydning 
for  hele  legemet. 


2.    Det   oprinnelige   grunnlag   for   rums-    og 
tidsopfatningen . 

En  farve  har  ikke  bare  kvalitet,  men  den  har  også 
utstrekning;  en  tone  har  ikke  bare  høide,  styrke 
og  klangfarve,  men  den  kommer  et  eller  annet  steds  fra; 
en  bestemt  stikksmerte  lokaliseres  i  benet  o.  s.  v.  Kort 
sagt :  inntrykkene  opleves  med  bestemte  rumsegen- 
skaper.  Den  rumsanskuelse,  som  det  voksne  menneske 
har,  hører  ganske  visst  ikke  med  til  den  oprinnelige  ut- 
rustning. Den  utvikler  sig  først  efterhvert  på  grunnlag 
av  bestemte  erfaringer.  Men  en  viss  primitiv  rumsop- 
fatning  må  antas  oprinnelig  gitt  ialfall  med  synsinntryk- 
kene og  berøringsinntrykkene.  En  flerhet  av  optiske  sti- 
muli, som  samtidig  virker  inn  på  netthinnen,  gir  et  op- 
rinnelig inntrykk,  ikke  bare  av  farvekvaliteter,  men  også 
av  rumlig  utstrekning.  Og  også  innvirkninger  av  trykk- 
stimuli  på  huden  gir  oprinnelige  rumsinntrykk.  Denne 
oprinnelige  rumsopfatning  er  imidlertid  meget  ufullkom- 
men. Den  nærmere  utvikling  av  rumsanskuelsen  skal  senere 
behandles. 

På  lignende  måte  opfattes  inntrykkene  med  bestemte 
tidsegenskaper.  De  varer  kortere  eller  lengere.  Tids- 
karakteren  er  vel  oprinnelig  gitt  med  alle  inntrykk.  Også 
her  gjelder,  at  det  voksne  menneskes  tidsopfatning  først 
har  utviklet  sig  gjennem  mange  erfaringer.  Men  et  oprinnelig 
grunnlag  er  der. 

Den  psykologiske  tid  er  noget  fra  fysikernes  «objek- 
tive tid»  helt  forskjellig.  Objektivt  tenker  vi  oss  nuet  som 
et  punkt;  det  psykologiske  «nu»  derimot,  den  «psykiske 
presens-tid»,  strekker  sig  over  flere  sekunder.    Det  nettop 

oplevede  forsvinner  ikke  straks  fra  bevisstheten,  men  ved- 
varer på  eiendommelig  måte,  i  stadig  sterkere  grad  fjer- 
nende sig  fra  bevissthetens  midtpunkt  og  antagende  for- 
gangenhetskarakter.  Slår  jeg  tre  slag  på  bordet  hurtig 
efter  hverandre,  er  ved  det  siste  slag  de  to  første  ikke  bare 
tilstede  som  erindringsbilleder;  men  jeg  opf atter  det  hele 
i  e  n  utstrakt  bevissthetsakt. 

Det  viktigste  grunnlag  for  den  ureflekterte  subjektive 
bedømmelse  av  lengre  tidsstrekninger  er  antagelig  organ- 
fornemmelsene.  Organimpulsene  er  for  en  stor  del  periodiske 
i  sin  funksjon:  hjerteslag,  åndedrett,  seksuell  aktivitet 
o.  s.  v.  For  tidsbedømmelsen  spiller  slike  periodiske  funk- 
sjoner sikkert  en  vesentlig  rolle.  Interessant  er  i  denne 
forbindelse  en  sykeiakttagelse  av  Revault  d'x\lonnes: 
En  patient,  som  led  av  visceral  anæsthesi,  hadde  helt  mistet 
den  normale  «tidsføleise»  og  måtte  til  stadighet  bruke  uret. 
Derimot  viste  hun  omtrent  ingen  mangel  ved  sammenlignin- 
gen av  ganske  små  tidsintervaller  (ved  metronomforsøk)  > 

3.     Forholdet  mellem  yttre  påvirkning  og  for- 
nemmelse. 

Adaptasjonen. 

Forholdet  mellem  stimulus  og  fornemmelse  har  vært 
gjenstand  for  overordentlig  tallrike  undersøkelser.  Endel 
av  de  resultater  som  er  vunnet  er  av  stor  interesse  for  for- 
ståelsen av  organismens  hele  forhold  til  omverdenen.^ 


^  Se  J.  Frøbes:     Lehrbuch  der  experimentellen  Psychologie,  B    I, 

Aufl.   (1923).  s.  379. 

2  I  det  følgende  kommer  en  biologisk  hensiktsmessighetsbetraktning 
til  å  spille  en  avgjørende  rolle.  Hensiktsmessighetsprinsippet  må  imidlertid 
ikke  i  denne  forbindelse  gis  nogen  metafysisk  betydning.  Hvad  man  ellers 
mener  om  forholdet  mellem  kausal  og  teleologisk  forklaring,  kan  det  i 
all  fall  ikke  nektes,  at  en  teleologisk  betraktning,  i  all  fall  foreløbig,  så  lenge 
vår  kausale  innsikt  er  så  liten,  hjelper  oss  til  bedre  å  se  sammenhengen 
mellem  mange  biologiske  og  psykologiske  fenomener.  Nærmere  om  kausa- 
litet og  teleologi  se  E.  Mach:  Die  Analyse  der  Empfindungen,  8.  Aufl. 
69  ff,    197  f. 

Av  betydning  er  for  det  første  den  omstendighet,  a  t 
sansene  mer  er  innrettet  på  det,  som  er 
i  bevegelse  og  forandring,  enn  på  det 
stillestående  og  uforandrede.  Et  eksempel 
har  vi  ved  syn  av  gjenstander,  hvis  billeder  faller  på  perifere 
deler  av  netthinnen.  Så  lenge  de  er  i  ro,  erkjennes  de  meget 
vanskelig,  og  opfatningen  av  deres  størrelse  og  av>stand 
er  meget  usikker.  Bevegelser  derimot  erkjenner  man  også 
ved  perifert  syn  meget  godt  og  behersker  således  optredenen 
av  rumlige  forandringer  innenfor  hele  synsfeltet,  mens 
bare  en  liten  del  av  netthinnen  er  egnet  for  iakttagelse  av 
hvilende  former.  Lignende  er  forholdet  ved  andre  for- 
andringer. Øiet  egner  sig  fortrinlig  for  «øieblikksbilleder», 
men  ikke  for  «billeder  på  lengre  tid».  Holder  man  lysfor- 
holdene konstante  og  fikserer  ett  og  samme  sted  i  lengre 
tid,  utviskes  efterhånden  alle  lyshets-  og  farveforskjeller 
mer  og  mer:  Det  mørke  blir  lysere,  det  lyse  blir  mørkere 
og  de  brogede  farver  mere  grålige.  Øiet  adapterer 
sig  efter  det  innvirkende  lys.  En  tilsvarende  adapta- 
sjon ser  vi  også  på  andre  sanseområder  —  særlig  utpreget 
ved  temperatur-,  trykk-  og  luktesansen,  derimot  meget 
lite  ved  hørselen.  Meget  hyppig  hender  det  f.  eks.  at  man 
meget  tydelig  kjenner  en  bestemt  lukt,  når  man  kommer 
mn  i  et  værelse,  men  er  ute  av  stand  til  å  merke  den,  når 
man  har  opholdt  sig  i  værelset  en  stund. 

Adaptasjonen  medfører,  at  det  bestående  taper  i  be- 
tydning for  sanseopfatningen,  mens  det  nye  avvikende, 
kommer  til  å  gjøre  sig  gjeldende  med  særlig  styrke.  Denne 
omstendighet  er  øiensynlig  av  vesentlig  betydning  for 
organismen.  Det  nye,  overraskende  er  det  i  almindelighet 
som  i  særlig  grad  truer  dens  eksistens.^ 

Den    Weberske    lov. 

For  alle  sanseinntrykk  gjelder,  at  den  påvirkning, 
som  treffer  sanseorganet,  må  ha  overskredet  en  viss  mini- 


^  Smlgn.  H.  Ebbinghaus:  Abriss  der  Psychologie  7.  Aufl.  (1920),  s.  70 f. 

mumsverdi  for  overhode  å  kunne  fremkalle  nogen  fornem- 
melse. Der  er  lyder,  som  er  så  svake,  at  vi  ikke  kan  høre 
dem,  trykk,  som  er  så  lette,  at  vi  ikke  kan  føle  dem  o.  s.  v. 
Den  minste  gjennemsnittlige  påvirkning,  som  må  til  for 
å  fremkalle  en  fornemmelse,  kalles  terskelen.  De 
terskelverdier,  som  finnes  for  de  forskjellige  sanser, 
gir  et  mål  for  vedkommende  sanseorgans  følsomhet:  Jo 
mindre  terskelen  er,  desto  større  er  følsomheten. 

Et  annet  viktig  begrep  er  begrepet  forskjells- 
terskel.  Ved  forskjellsterskel  forstår  vi  den  g  j  e  n- 
nemsnittlige  tilvekst  til  en  ytre  påvirk- 
ning som  skal  til  for  å  fremkalle  en  nettop 
merkbar    forandring    av    fornemmelsen. 

Alt  det  daglige  livs  erfaring  viser,  at  forskjellstersklen 
må  være  forskjellig  alt  efter  styrken  av  den  påvirkning 
som  på  forhånd  virker  på  sanseorganet.  Har  vi  et  værelse 
oplyst  av  ett  lys,  vil  vi  merke  en  meget  tydelig  forskjell 
i  belysningen,  hvis  vi  tender  et  lys  til.  Er  imidlertid  værelset 
alt  oplyst  av  loo  lys,  vil  vi  overhode  neppe  merke  at  det 
blir  lysere,  hvis  der  kommer  et  lys  til,  skjønt  objektivt  sett 
tilveksten  i  belysningsstyrke  i  dette  tilfelle  er  like  så  stor 
som  i  første  tilfelle.  Stjernene  ser  vi  meget  tydelig 
om  natten,  når  det  er  mørkt,  men  ikke  om  dagen,  når  solen 
skinner.  Et  urs  tikning  kan  vi  meget  lett  høre,  når  der  er 
stille,  derimot  ikke  i  støi  o.  s.  v. 

En  og  samme  ytre  påvirkning  blir  altså  snart  merket, 
snart  ikke  merket,  alt  efter  omstendighetene.  Jo  sterkere 
den  ytre  påvirkning  er,  som  på  forhånd  virker  på  sanse- 
organet, desto  større  må  tilveksten  i  påvirkning  være,  for 
at  den  skal  kunne  merkes. 

Omfattende  eksperimentelle  undersøkelser  har  ført  til 
å  opstille  en  almiiidelig  lov  for  dette  forhold :  Den  til- 
vekst til  en  ytre  påvirkning  som  skal  til 
for  å  fremkalle  en  nettop  merkbar  for- 
skjell i  fornemmelse  er  proportional  med 
påvirkningens    størrelse.      (W  e  b  e  r  s    lov.) 

Den  Weberske  lov  har  en  meget   utstrakt  gyldighet. 

Den  gjelder  stort  sett  for  lyshetsopfatning,  lydstyrker, 
tyngdeopfatning,  trykk,  bevegelsesfornemraelser.  Derimot 
er  gyldigheten  tvilsomt  for  smakens  og  luktens  vedkom- 
mende. For  meget  svake  og  meget  sterke  påvirkninger 
er  der  avvikelser  fra  loven.  Denne  har  i  det  hele  kun  en 
tilnærmet  gyldighet.^ 

Betrakter  vi  som  en  art  mål  for  en  fornemmelse  F, 
der  svarer  til  en  ytre  påvirkning  P,  det  antall  nettop  merk- 
bare fornemmelsesskritt,  som  under  givne  omstendigheter 
fører  fra  den  til  påvirkningen  nul  svarende  fornemmelse  til 
F, 2  så  følger  av  den  Weberske  lov,  at  fornemmelsen 
vokser  p  r  o  p  o  r  t  i  o  n  a  1 1  med  logarithmen 
til    den    ytre    påvirkning: 

F  =  k.  log  P  (Fechners  psykofysiske'  for- 
mel). 

Den  Weberske  lov  har  spillet  en  meget  fremtredende 
rolle  i  den  moderne  eksperimentelle  psykologi,  og  målinger 
av  forskjells  terskelen  har  inntatt  en  bred  plass.  Ofte  kan 
den,  som  begynner  det  videnskapelige  studium  av  psyko- 
logien, bli  trett  av  alle  disse  endeløse  rekker  av  terskel- 
observasjoner,  av  hele  det  matematiske  apparat  og  alle  de 
tekniske  detaljer.  Og  han  vil  kanskje  fristes  til  å  synes, 
at  det  psykologiske  utbytte  er  temmelig  magert. 

I    virkeligheten    betyr    imidlertid    opdagelsen    av    den 


^  En  mer  nøiaktig  lov  har  jeg  formulert  i  mine  arbeider:  «t)ber  die 
Abhångigkeit  zwischen  Empfindung  und  Reiz»  (Zeitschrift  f.  Psychologie, 
B.  8o,  1918)  og  «Til  sansefornemmelsernes  psykofysiologi»  (Psyke,  1919). 
Jeg  har  der  også  gitt  en  teoretisk  avledning  av  loven  på  grunnlag  av  den 
kjemiske  massevirkningslov. 

^  Gjennem  denne  definisjon  undgås  de  prinsipielle  vanskeligheter 
ved  en  psykofysisk  måleformel  som  særlig  er  blitt  hevdet  av  v.  Kries 
(«Ueber  die  Messung  intensiver  Grossen  und  iiber  das  sogenannte  psycho- 
physische  Gesetz,»  Vierteljahrsschr.  f.  wiss  Philos.  B.  6,  1882)  og  av  H.  B  e  r  g- 
son  («Essai  sur  les  Données  Immédiates  de  la  Conscience.»  Paris  1888) 
På  grunnlag  av  den  givne  definisjon  er  en  psykofysisk  måleformel  mulig, 
selv  om  fornemmelsernes  såkaldte  intensitetsforskjelle  opf åttes  som  rene 
kvalitetsforskjelle  (smlgn.  min  avhandling  «Some  Comments  on  the  Appli- 
cation of  Mathematics  to  Psychological  Problems.»  Sc.  se.  Review  1924) 

Weberske  lov  en  videnskapelig  stordåd.  Den  gir  i  en  enkel 
matematisk  formulerbar  lov  forklaringen  på  en  hel  rekke 
fundamentale  eiendommeligheter  ved  vårt  sansningsliv. 
Har  man  først  fått  øie  på  det,  som  skjuler  sig  bak  den  ab- 
strakte formel  og  åpenbarer  sig  gjennem  den,  kan  man 
gripes  av  begeistring  over  det  innblikk  den  åpner  i  sjels- 
livets eiendommelige  hensiktsmessighet.  Og  et 
interessant  filosofisk  utsyn  åpner  den  Weberske  lov  ved 
å  vise,  hvorledes  vår  opfatning  av  den  ytre  verden  i  vesentlig 
grad  bestemmes  av  vår  egen  organisasjon:  Tingene  fremtrer 
for  oss  slik  som  det  svarer  til  våre  behov  og  biologiske 
interesser. 

Konstruerer  vi  en  fin  vekt  til  bruk  ved  kjemiske  ana- 
lyser, er  det  umulig  å  bruke  samme  vekt  til  tunge  ting. 
Jo  tyngre  den  ting  er  som  skal  veies,  desto  grovere  må 
vekten  være.  Og  på  lignende  måte  forholder  det  sig  som 
regel  ved  andre  kunstige  apparater:  De  passer  bare  for 
et  litet  område.  Til  fine  og  til  grove  målinger  må  vi  bruke 
forskjellige  apparater. 

Anderledes  med  våre  sanseorganer.  De  kan  funksjonere 
tilfredsstillende  innenfor  et  overordentlig  stort  område  av 
ytre  påvirkninger.  Det  samme  øie,  som  kan  se  meget 
svakere  lys  enn  det  fra  en  St.  Hansorm,  kan  også  funk- 
sjonere overfor  lys,  som  er  millioner  ganger  sterkere.  Det 
samme  øre,  som  i  følsomhet  når  op  mot  våre  aller  fineste 
kunstige  apparater,  kan  uten  å  ødelegges  og  uten  å  ophøre 
å  funksjonere  utsettes  for  kanonenes  torden.  Med  den  samme 
hånd  avveier  vi  gram,  pund  og  centner.^ 

Dette  overordentlige  fortrin  ved  våre  sanseorganer  har 
ganske  visst  delvis  sin  grunn  i  rent  ytre  tilpasningsmekan- 
ismer. Slike  tilpasningsmekanismer  kjenner  vi  særlig  fra 
oiet.  I  svakt  lys  utvider  pupillen  sig;  i  sterkt  lys  deri- 
mot trekker  den  sig  sammen  og  tillater  mindre  lys  å  trenge 
inn  i  øiet. 

Av    langt    større    betydning    er    imidlertid    den    indre 


*  Smlgn.  H.  Ebbinghaus:    Abris  der  Psychologie,  7.  Aufl.,  s.  68. 

egenskap  ved  sanseapparatene,  som  kommer  til  uttrykk 
gjennem  den  Weberske  lov.  Denne  gir  i  virkeligheten  ut- 
trykk for  en  evne  hos  sansene  til  å  avpasse 
sin  følsomhet  efter  styrken  av  den  ytre 
påvirkning.  Ved  meget  svake  ytre  påvirkninger  er 
følsomheten  meget  stor;  ved  sterke  påvirkninger  er  følsom- 
heten liten.  Da  skal  der  jo  nemlig  ifølge  loven  en  større 
tilvekst  av  påvirkningen  til  for  å  fremkalle  en  nettop  merk- 
bar forandring  av  fornemmelsen.  Sanseapparatet  blir  altså 
automatisk  grovere,  jo  sterkere  påvirkningen  er.  Derfor 
kan  det  funksjonere  tilfredsstillende  også  ved  meget  sterke 
påvirkninger,  som  fullstendig  vilde  sette  det  ut  av  brukbar 
funksjon,  hvis  det  overfor  dem  beholdt  samme  store  følsom- 
het som  overfor  svake  påvirkninger. 

Men  også  i  annen  henseende  har  den  Weberske  lov 
en  overordentlig  viktig  teleologisk  betydning.  Vi  kan  best 
klargjøre  forholdet  gjennem  et  eksempel:  Hvis  to  men- 
nesker sitter  i  en  konsertsal  i  temmelig  forskjellig  avstand 
fra  orkestret,  hører  de  allikevel  musikkstykket  på  om- 
trent samme  måte  —  om  enn  naturligvis  den  ene  noget 
svakere  enn  den  annen.  Derfor  kan  man  av  begge  uten 
for  stor  urettferdighet  forlange  samme  billettpris.  Det  vilde 
ikke  være  mulig,  hvis  ikke  den  Weberske  lov  gjaldt.  Hvis 
våre  fornemmelser  fulgte  proporsjonalt  med  de  objektive 
påvirkninger,  måtte  musikkstykket  høres  ganske  forskjellig 
for  de  to  tilhørere.  Alt  efter  avstanden  fra  lydkilden  er 
nemlig  de  objektive  styrkeforskj eller  mellem  de  forskjellige 
toner  helt  forskjellige.  For  den,  som  sitter  lengere  borte, 
blir  styrkeforskj  ellen  mellem  tonene  bare  en  brøkdel  av 
hvad  de  er  for  den  annen.  Toner,  som  for  den  ene  vilde 
lyde  omtrent  like  sterke,  vilde  derfor  for  den  annen  være 
meget  forskjellige.  Musikkstykkets  såkalte  dynamiske 
skat  teringer  vilde  være  helt  forskjellige-  for  de  to  tilhørere. 
At  det  ikke  er  tilfellet,  beror  på  den  Weberske  lovs  gyl- 
dighet. Ganske  visst  er  for  den,  som  sitter  lengst  borte, 
forskjellene  i  tonestyrker  bare  en  brøkdel  av  hvad  de  er  for 
den,  som  sitter  nærmest.    Men  samtidig  er  også  de  objektive 

lydstyrker  selv  bare  en  brøkdel.  Og  efter  den  Weberske 
lov  følger  forskjellsinnt rykkene  ikke  styrkeforskjellenes  abso- 
lute  størrelser,  men  bestemmes  av  de  objektive  lydstyrkers 
kvotienter.  Og  de  forblir  (bortsett  fra  visse  komplikasjoner) 
de  samme  for  de  to  tilhørere. 

På  den  Weberske  lovs  tilnærmede  gyldighet  beror 
det  altså,  at  et  musikkstykke  ikke  helt  forandrer  karakter 
med  tilhørernes  avstand  fra  orkesteret.  Det  har  nu  øien- 
synlig  en  vesentlig  betydning  for  vår  gjenkjennelse 
av  hørselsinntrykk.  Hvis  musikkstykket  hørtes  ganske  for- 
skjellig efter  den  tilfeldige  avstand,  vilde  det  ikke  være 
mulig  å    g.jenkjenne    det  fra  gang  til  gang. 

Men  ganske  lignende  gjelder  også  på  andre  sanse- 
områder.  Ved  svingningene  i  dagsbelysningen  f.  eks.  for- 
andres alle  objektive  lyshetsdifferenser  meget  sterkt.  Lys- 
hetskvotientene  og  dermed  de  subjektive  lyshetsforskj eller 
derimot  forblir  innenfor  visse  grenser  de  samme.  Derved 
lettes  i  høi  grad  vår  gjenkjennelse  av  tingene  og  hele  vår 
orientering  i  utenverdenen. 

Sett  ut  herfra  blir  den  Weberske  lov  et  uttrykk  for  et 
psykologisk hensiktsmessighetsprinsipp :  vi  reagerer  på 
ytre  inntrykk  slik,  at  gjenkjennelsen  av 
tingene   blir   lettest    mulig. 

Dette  overordentlig  betydningsfulle  hensiktsmessighets- 
prinsipp åpenbarer  sig  også  i  en  rekke  andre  eiendomme- 
ligheter ved  vår  sanseopfatning.  For  en  mer  omfattende 
betraktning  er  den  Weberske  lov  bare  et  enkelt  ledd  i  en 
rekke  av  faktorer  ved  vår  sanseopfatning,  som  virker  sammen 
og  muliggjør  organismens  hensiktsmessige 
forhold    til    utenverdenen. 

Problemet  om  farvenes  konstans. 

Best  studert  er  forholdene  for  synssansens  vedkom- 
mende : 

De   fleste   mennesker'  finner   neppe   noget   merkelig   i 
at  m^let  er  hvitt  og  soten  sort.    Når  de  leser  i  en  bok,  synes 

de  ikke  det  er  noget  rart,  at  bokstavene  hele  dagen  igjennem 
forblir  sorte  og  papiret  ellers  hvitt.  Det  er  noget,  som  er 
så  dagligdags  og  tilvant,  at  det  synes  selvforståelig.  —  Men 
ser  vi  nærmere  til,  er  saken  høist  merkverdig.  Videnskapen 
åpner  vårt  blikk  for  de  store  og  vidtrekkende  problemer, 
som  skjuler  sig  i  disse  mest  dagligdagse  ting.  At  vi  overhode 
tillegger  tingene  bestemte,  konstante  farver,  opfatter  nogen 
ting  som  stadig  hvite,  andre  som  stadig  sorte  o.  s.  v.  hører 
til  det  eiendommeligste  ved  hele  vår  sanseopfatning. 

Ewald  Hering^  har  målt  styrkeforholdet  mellem 
det  lys,  som  reflekteres  av  det  «hvite»  papir  og  av  de  «sorte» 
bokstaver  i  en  trykt  tekst  og  funnet  at  det  ved  godt  trykk 
er  omtrent  15  :  i.  Fra  en  flateenhet  av  den  hvite  grunn 
utsendes  der  altså  bare  15  ganger  så  meget  lys  som  fra  en 
flateenhet  av  de  sorte  bokstaver.  På  den  annen  side  sam- 
menlignet han  styrken  av  belysningen  ved  sitt  arbeids- 
bord tidlig  om  morgenen,  like  efter  at  det  var  blitt  så  lyst, 
at  han  bekvemt  kunde  lese,  med  belysningsstyrken  ved  det 
samme  bord  ved  middagstid  en  lys  dag  med  lett  overskyet 
himmel  og  fant  forholdet  omtrent  lik  i  :  50.  Det  vil  altså 
si :  Ved  middagsbelysning  var  de  sorte  bokstavers 
objektive  lyshet  omkring  tre  ganger  så  sterk  som  det  hvite 
papirs  ved  morgenbelysning,  og  papirets  lysstyrke 
var  om  morgenen  bare  Vs  a-v  den  lysstyrke  som  boksta- 
vene hadde  ved  middagstid.  Til  tross  herfor  var  både 
morgen  og  middag  bokstavene  sorte  og  papiret  hvitt.  Det 
viser  med  all  ønskelig  tydelighet,  at  vår  opfatning  av  far- 
vene er  i  høi  grad  uavhengig  av  de  ytre  fysikalske  lyspå- 
virkninger.  Hvis  våre  farvefornemmelser  fulgte  det  fysi- 
kalske lys,  måtte  bokstavene  om  middagen  ha  syntes  hvite 
og  det  endog  meget  hvitere  enn  det  hvite  papir  hadde  syntes 
om  morgenen. 

Denne  farvenes  relative  konstans  tiltross  for  de  store 
vekslinger  i  de  ytre  lyspåvirkninger  er  en  av  de  mest  be- 
tydningsfulle kjennsgjerninger  ved  vår  sanseopfatning.  Uten 

*  Smlgn.    E.    Hering:      «Grundziige  der   Lehre  vom   Lichtsinn»    i. 
Lieferung   (1905),   s.    14  ff. 
5  —  Psykologi. 

den  vilde  et  stykke  kritt  på  en  mørk  dag  vise  samme  farve 
som  et  stykke  kull  på  en  lys  dag,  og  i  løpet  av  en  dag  vilde 
det  anta  alle  mulige  farver  mellem  sort  og  hvitt.  Et  om 
dagen  hvitt  nøste  vilde  i  gassbelysning  anta  mørk  appelsin- 
farve  o.  s.  v. 

Hvorledes  blir  nu  denne  tilnærmede  farvekonstans 
muliggjort?^ 

Ved  siden  av  den  ytre  tilpasningsmekanisme,  som  vi 
har  i  forandringene  av  pupilvidden,  spiller  i  første  rekke 
inn  den  eiendommelighet  ved  synsapparatet,  som  kommer 
til  uttrykk  i  komplementærforholdet  mellem  de  forskjellige 
farver.  Fysiologisk  kan  vi,  overensstemmende  med  grunn- 
tanken i  den  Heringske  farveteori,  uttrykke  det  slik :  Enhver 
f arvepå virkning  fremkaller  en  bestemt  prosess  i  synsorganet. 
Denne  prosess  fremkaller  en  forskyvning  i  synsorganet s 
stoffveksling.  Og  denne  forskyvning  utligner  synsorganet 
selv  gjennem  en  motsatt  process.  Denne  motsatte,  utlig- 
nende prosess  fortsetter  en  tid  efter  at  den  oprinnelige 
f  arvepå  virkning  er  ophørt.  Derved  fremkommer  det  nega- 
tive efterbillede,  som  vil  vare  så  lenge  til  der  igjen  er  like- 
vekt i  st  of  f  vekslingen. 

Den  utlignende  prosess  begynner  imidlertid  ikke  først 
efter  at  det  innvirkende  lys  er  ophørt,  men  alt  tidligere 
og  svekker  derved  etterhvert  farveinntrykket.  Herpå 
beror  nettop  adaptasjonen,  et  fenomen,  som  således  for  syns- 
sansens  vedkommende  har  sitt  grunnlag  i  den  samme 
mekanisme  som  efterbilledvirkningen.  Synsapparatet  har 
altså  en  overordentlig  betydningsfull  evne  til  selvregu- 
lering. Det  har  en  tendens  til  å  utligne  de  prosesser, 
som  fremkalles  av  de  ytre  lysinnvirkninger,  gjennem  komple- 
mentære prosesser.  Dette  fenomen  møter  vi  ikke  bare  i 
de  mer  lokale  adaptasjonsfenomener,  men  også  i  de  betyd- 
ningsfulle totale  «omstemninger»  av  synsorganet,  som  finner 
sted,  når  totalbelysningen  forandres.     Går  vi  fra  dagslyset 


^  En  mer  uttømmende  behandling  av  dette  innviklede  problem  vilde 
her  føre  for  vidt.  I  denne  sammenheng  skal  bare  nevnes  et  par  av  de  vik- 
tigste av  de  oprinnelige  faktorer  som  er  av  vesentlig  betydning. 

inn  i  vt  rum  som  bare  er  oplyst  av  en  elektrisk  pære, 
så  synes  det  mørkt  og  gult.  Har  vi  opholdt  oss  en  tid 
derinne,  så  synes  det  meget  lysere  og  inntrykket  av  gulhet 
har  tapt  sig.  Vi  har,  som  vi  sier,  vennet  oss  til  belys- 
ningen. 

Denne  synsorganets  evne  til  å  adaptere  sig  til  de  for- 
skjellige belysninger  er  nu  øiensynlig  en  meget  viktig  faktor 
i  retning  av  å  holde  farvene  konstante  under  de  vekslende 
belysninger.  Øiet  tilpasser  sig  på  grunn  av  sin  selvregulering 
til  den  rådende  belysning,  og  denne  tilpasning  medfører, 
at  farvefornemmelsene  ikke  følger  de  objektive  lyspåvirk- 
ninger.  Om  middagen  er  øiet  tilpasset  til  en  meget  større 
gjennemsnittsbelysning  enn  om  morgenen;  derfor  skal  der 
om  middagen  en  meget  større  objektiv  lysstyrke  til  f  oi  å 
fremkalle  samme  lyshetsfornemmelse  som  om  morgenen. 
Den  økning  av  tingenes  objektive  lysheter,  som  finner  sted 
i  løpet  av  dagen,  motvirkes  altså  derved,  at  øiets  tilpas- 
ningstilstand  også  forandres.  De  komplementærprosesser 
som  tjener  til  utligning  av  forskyvningene  i  øiets  stoff  veksel 
vokser  i  løpet  av  dagen  og  tjener  som  en  motvekt  mot  den 
økede  belysningsstyrke. 

I  samme  retning  virker  nu  imidlertid  også  kontrast- 
virkningen.  Der  er  en  vekselvirkning  mellem  de  forskjel- 
lige steder  av  synsfeltet,  således  at  komplement ærf arvene 
og  mørkt  og  lyst  gjensidig  fremhever  hinannen.  Og  denne 
kontrastvirkning  må  øiensynlig  bidra  sitt  til  farvenes  kon- 
stans.  For  å  holde  oss  til  eksemplet  med  de  mørke  bokstaver 
på  den  lyse  grunn:  Eftersom  lysstyrken  tiltar,  skulde 
bokstavene  bli  lysere  og  lysere.  Samtidig  blir  imidlertid  også 
grunnen  lysere,  og  jo  lysere  grunnen  blir,  desto  sterkere  blir 
kontrast  virkningen.  Men  den  virker  til  å  gjøre  bokstavene 
mørkere  og  motvirker  således'  den  farveforandring  som  den 
sterkere  belysning  skulde  ventes  å  medføre.  — 

Studiet  av  eiendommelighetene  ved  farveopfatningen 
viser  således  kanskje  tydeligere  enn  noget  annet,  at  den 
verden,  som  våre  sanser  viser  oss,  den  bygger  vi  selv 
o  p.     Og  vi  bygger  den  op  slik,  at  vi  kan  finne  oss  tilrette 

i  den,  altså  overensstemmende  med  biologiske  hensikts- 
messighetshensyn. 

Komplementarismen  er  en  fundamental  eiendomme- 
lighet ved  farvene.  Til  hver  farve  kan  der  finnes  en  komple- 
mentærfarve,  som  blandet  sammen  med  den  gir  et  nøitralt 
grått.  Men  fra  den  fysikalske  optiks  standpunkt  ligger  der 
ikke  noget  til  grunn  for  denne  komplementarisme.  Som 
elektromagnetiske  bølger  ophever  komplementærfarvene  ikke 
hinannen.  Fenomenet  er  helt  betinget  av  vårt  synsapparat 
selv.  Fornemmelsene  av  komplementærfarvene  er  antagelig 
betinget  av  motsatte  fysiologiske  prosesser  i  synsorganet. 
Disse  prosesser  utligner  hinannen.  Derfor  ophever 
komplementærfarvene  hinannen  ved  samtidig  påvirkning 
på  samme  del  av  øiet,  mens  de  ellers  har  en  tendens  til  gjen- 
sidig å  fremkalle  hinannen. 

I  eiendommeligheter  ved  sanseorganet  selv  har  det  der- 
for sin  grunn,  at  vi  opfatter  farvene  på  den  vis  vi  gjør. 
Opfatningen  svarer  slett  ikke  til  de  fysikalske  forhold.  Og 
at  den  ikke  gjør  det,  det  ligger  åpenbart  i  organismens 
biologiske  interesse.  Hvis  farveopfatningen  svarte  til  den 
fysikalske  virkelighet,  vilde  farvene  være  i  stadig  forandring. 
Men  derved  vilde  vår  orientering  i  utenverdenen  være  i 
høi  grad  vanskeliggjort.  Vi  vilde  overhode  ikke 
kunne  komme  til  å  tillegge  tingene  faste 
farver.  Vi  kunde  ikke  tillegge  krittet  egenskapen  hvitt 
og  kullet  sort;  men  både  krittet  og  kullet  vilde  snart  være 
hvitt,  snart  sort,  likesom  en  ting  snart  kan  være  kold  og 
snart  varm,  og  vi  derfor  ikke  tillegger  den  en  bestemt  tem- 
peratur som  varig  egenskap.  Men  dermed  vilde  en  av  de 
vesentligste  betingelser  for  vår  gjenkjennelse  av 
tingene  være  borte,  og  en  hensiktsmessig  orientering  i  om- 
verdenen i  høi  grad  være  vanskeliggjort. 

Således  har  det  nærmere  eksperimentelle  studium  av 
synssansen  lært  oss  nogen  av  de  faktorer  å  kjenne,  ved 
hvis  hjelp  organismen  selv  bygger  sanseverdenen  op,  slik 
som  det  svarer  til  dens  behov  og  så  å  si  på  tross  av  de  fysi- 
kalske påvirkninger. 

De  filosofiske  problemer,  som  i  forbindelse  hermed 
reiser  sig,  skal  vi  ikke  her  gå  nærmere  inn  på. 

Loven   om   de   spesifike   sanseenergier. 

Ethvert  sanseorgan  er  særlig  mottagelig  for  en  be- 
stemt art  av  stimuli  og  mer  eller  mindre  uimottagelig  for 
andre.  Synsorganet  er  særlig  disponert  for  elektromagne- 
tiske påvirkninger,  høreorganet  for  lydbølger  o.  s.  v. 

Foruten  disse  adekvate  stimuli  kan  imidlertid 
i  visse  tilfeller  også  andre  inadekvate  stimuli  virke 
på  sanseorganene  og  fremkalle  fornemmelser.  Erfaringen 
viser,  at  i  slike  tilfeller  fornemmelsenes  art  ikke  bestemmes 
av  den  ytre  påvirknings  art,  men  av  vedkommende  sanse- 
organ og  de  tilhørende  deler  av  nervesystemet. 

Den  fundamentale  forskjell  mellem  de  forskjellige  for- 
nemmelsesarter  kan  altså  ikke  helt  enkelt  skrives  på  de 
ytre  påvirkningers  regning.  Således  kan  synsorganet  bli 
påvirket  ikke  bare  av  lysbølger,  men  også  av  trykk,  støt, 
elektrisk  strøm  o.  s.  v.  og  svarer  på  alle  disse  forskjellige 
påvirkninger  alltid  med  lysfornemmelser.  Chorda  tympani, 
som  inneholder  smaksnerver,  passerer  bak  trommehinnen; 
hvis  nervestrengen  er  revet  av,  og  man  irriterer  den  centrale 
stump  (som  ikke  lenger  har  forbindelse  med  tungen)  gjen- 
nem  øret  ved  trykk  eller  elektrisk  påvirkning,  opstår  der 
smaksfomemmelser  —  som  om  der  var  blitt  anbragt  noget 
surt  på  tungen.  Påvirker  man  et  kuldepunkt  på  huden  med 
en  varmestimulus,  opstår  ikke  en  varmefornemmelse,  men 
en  kuldefornemmelse  (paradoks  kuldefornemmelse).  Der 
synes  altså  å  gjelde  som  almindelig  lov:  På  helt  for- 
skjellige ytre  påvirkninger  av  en  sanse- 
nerve  svares  der  alltid  med  samme  art 
fornemmelse.  Omvendt  kan  en  og  samme  art  ytre 
påvirkning  fremkalle  helt  forskjellige  f omemmelsesarter : 
Den  samme  elektriske  stimulus,  som  anvendt  på  smaks- 
nerven  gir  en  smaksfornemmelse,  gir  anvendt  på  øiet  en 
lysfornemmelse. 

Vi  kan  således  opstille  følgende  almindelige  prinsipp 
Forskjellen  mellem  de  forskjellige  for- 
n  e  m  m  e  1  s  e  s  a  r  t  e  r  beror  ikke  umiddelbart 
på  forskjellen  i  ytre  påvirkninger  men 
på  spesifike  eiendommeligheter  ved  våre 
sansenerver  og  de  tilhørende  deler  av 
det    centrale    nervesystem. 

Man  pleier  å  kalle  dette  prinsipp  «loven  om  de 
spesifike  sanseenergier».  Den  blev  (om  enn  i 
annen  torm)  først  opstillet  av  fysiologen  Johannes 
Muller.  Enkelte  har  antatt,  at  den  spesifike  reaksjon  er 
knyttet  til  sansenervene.  Andre  har  ment,  at  den  er  knyt- 
tet til  de  perifere  sanseorganer.  Det  sannsynligste  er  imid- 
lertid, at  det  er  eiendommeligheter  ved  de  nervøse  centrer, 
som  er  avgjørende. 

Loven  om  de  spesifike  sanseenergier  har  en  stor  al- 
mindelig  interesse.  William.  James  gjør  følgende 
tankeeksperiment  for  å  belyse  lovens  konsekvenser: 

Vi  ser  solen,  fordi  det  sanseorgan  som  er  følsomt  for 
de  lysbølger,  som  utgår  fra  solen,  er  forbundet  med  syns- 
nerven,  som  fører  den  nervøse  irritasjon  til  synscentret  i 
hjernen.  Vi  hører  tordenen,  fordi  de  luft  bølger  som 
fysikalsk  sett  utgjør  lyden  påvirker  vårt  indre  øre  og  der- 
ved frembringer  en  nerveirritasjon  i  hjernens  hørecentrum. 
Men  sett  nu,  at  vi  kunde  utveksle  forbindelsene  således, 
at  vi  forbandt  synsnerven  og  synscentret  med  det  indre 
øre  og  hørenerven  og  hørecentret  med  øiets  netthinne. 
Da  vilde  ifølge  loven  om  de  spesifike  sanseenergier  verden 
komme  oss  til  bevissthet  på  en  helt  ny  måte:  Vi  vilde 
høre  solen  og  s  e  tordenen.  Vi  vilde  s  e  en  symfoni  og 
høre  dirigentens  bevegelser.  For  sansningens  art  av- 
henger jo  bare  av  det  nerveapparat,  som  settes  i  virksomhet. 
Og  hvis  synsnerven  og  synscentret  påvirkedes  ut  fra  det 
indre  øre,  som  jo  nettop  er  følsomt  for  lydbølger,  måtte 
vi  s  e  lyden.  Og  omvendt,  hvis  hørenerven  og  hørecentret 
irritertes  ut  fra  den  lysfølsomme  netthinne  i  oiet,  måtte 
vi  høre  Ivset. 

Sådanne  overveielser  viser  oss  igjen,  i  hvor  høi  grad 
vårt  billede  av  verden  er  betinget  av  vår  egen  organisa- 
sjon. Vi  stilles  derved  overfor  et  av  filosofiens  store  pro- 
blemer, nemlig  problemet  om  hvorvidt  vår  erfaring  og 
dermed  vår  videnskap  overhode  kan  gi  oss  noget  sant  bil- 
lede av  virkeligheten,  således  som  denne  er  i  og  for  sig 
selv,  eller  om  vi  alltid  må  nøie  oss  med  et  subjektivt  farvet 
billede  av  verden,  således  som  den  viser  sig  for  oss 
med  vår  særlige  organisasjon.  Kanskje  vilde  anderledes 
organiserte  vesener  ha  en  ganske  annen  verden  og  en  ganske 
annen  videnskap  enn  den  vi  kjenner! 


B.     Relationsopfattelsen 
som  oprinnelig  grunnlag  for  tenkningen. 

De  inntrykk  sansene  gir  opfattes  i  bestemte  forhold 
eller  relasjoner  til  hverandre :  til  høire  eller  til  venstre, 
større  eller  mindre,  før,  samtidig  eller  efter,  like,  lignende 
eller  forskjellige,  sterkere  eller  svakere  o.  s.  v.  Den  reflekterte 
bevissthet  om  disse  relasjoner  og  den  sproglige  formulering 
av  dem  er  naturligvis  sene  utviklingsprodukter;  men  som 
grunnlag  må  vi  anta  en  oprinnelig  evne  til  relasjonsop- 
f  att  else. 

Man  mente  ofte  tidligere,  at  relasjonsbevisstheten  ikke 
var  noget  nytt  like  overfor  bevisstheten  om  de  enkelte 
ledd:  Med  inntrykket  av  to  figurer  f.  eks.  skulde  umid- 
delbart være  gitt  bevisstheten  om  deres  likhet  eller  for- 
skjell. De  eksperimentelle  undersøkelser  har  imidlertid 
vist  noget  annet:  Man  kan  godt  se  og  legge  merke  til  to 
objektivt  like  figurer  blandt  andre  uten  å  bli  var  deres 
likhet.  Relasjonsopf  att  eisen  er  altså  noget  mer  enn  op- 
fatt eisen  av  de  i  relasjon  stående  ledd.^ 

Relasjonsopf attelsen  inngår  som  vesetlig  faktor  i  all 
vår  ople velse.  Det  hører  til  sjelslivets  grunneiendommer 
ligheter,  at  oplevelsene  ikke  bare  er  s  u  m  m  e  r  av  enkelt- 
heter, men  er  «formet»  på  forskjellige  måter.  Chr.  v. 
Ehrenfels  hevdet  derfor  i  en  ofte  anført  avhandling 
«Uber  Gestaltqualitåten»  (1890),  at  der  gives  sapregne  «form- 
kvaliteter»,  som  kan  forbli,  selv  om  hvert  enkelt  element 
veksler.      Det  vesentlige  ved  de  psykologiske  «former»  er, 


*  Smlgn.    J.   Lindworsky:      Experimentelle   Psychologie    (1922), 

117  f. 

at  de  er  mer  enn  summen  av  deres  deler,  og  at  de  kan  tran- 
sponeres. En  melodi  f.  eks.  kan  transponeres  i  ganske  andre 
toner  og  dog  forbli  den  samme  melodi.  —  Selv  om  uttrykket 
«formkvalitet»  ikke  er  heldig,  har  v.  Ehrenfels  pekt  på  noget 
overordentlig  betydningsfullt. 

Interessante  er  i  denne  forbindelse  en  rekke  eksperi- 
mentelle undersøkelser  over  relasjonsopfattelsen  hos  dyr. 
W.  Kohler  har  anstillet  forsøk  med  høns.  Han  dres- 
serte høns  til  bare  å  pikke  korn  fra  et  av  to  grå  papirer 
av  forskjellig  lyshet,  f.  eks.  fra  det  lyseste.  Da  han  så  senere 
byttet  dette  papirpar  med  et  annet  par,  ved  hvilket  det 
tidligere  «dressurgrå»  var  mørkere  enn  det  annet,  holdt 
hønsene  sig  fortrinsvis  ikke  til  papiret  med  dressurf arven, 
men  til  det  lysere.  En  lignende  reias jonsopfattelse  har 
Kohler  senere  også  påvist  ved  forsøk  med  chimpanser. 
Disse  blev  stillet  overfor  to  kasser,  som  skilte  sig  fra  hver- 
andre ved  forskjellig  store  kvadratiske  frontbretter.  Den 
ene,  f.  eks.  den  med  det  største  frontbrett,  inneholdt  føde. 
Efterat  forsøksdyrene  hadde  lært  å  holde  sig  til  den  riktige 
kasse,  blev  der  aiibragt  et  annet  par.  Også  nu  valgte  chim- 
pansene  fortrinsvis  kassen  med  det  største  brett  uten  hensyn 
til  den  absolutte  størrelse.  Der  finner  altså  her  en  lignende 
transponering  sted  som  når  vi  gjenkjenner  en  melodi, 
selv  om  den  er  transponert  i  en  annen  toneart.^ 

Selv  om  man  således  hos  dyr  som  høns  finner  at 
adferden  kan  bestemmes  av  en  reias  jonsopfattelse,  må  man 
imidlertid  naturligvis  vel  vokte  sig  for  uten  videre  å  stille 
en  slik  relasjons  dressur  på  prinsipiell  like  linje  med 
relasjons  erkjennelsen  hos  mennesket  .^  Avgjørende 
ved  relasjonsdressuren  er  vel  bestemte  «overgangsoplevelser» 
av  anskuelig  art.  Hos  mennesket  kommer  noget  annet  og 
mere  til.  Relasjonsopfattelsen  danner  hos  mennesket  et 
oprinnelig    grunnlag    for    utviklingen    av    den    logiske 


^  F.   Hempelmann:     Tierpsychologie   (19261,   s.   506  f. 
2  Smlgn.  K.  B  il  h  1  e  r:    Die  geistige  Entwicklung  des  Kindes,  5  Aufl. 
1929,    s.    183   ff. 

tenkning.  Den  danner  grunnlaget  for  oplevelser  av  en 
helt  annen  art  enn.  fornemmelsene  og  de  på  grunnlag  av 
dem  dannede  forestillinger.  Fornemmelsene  er  konkrete, 
bestemt  nnanserte;  relasjonene  er  almene.  De  blir  ikke  slik 
som  fornemmelsene  bare  forefunnet;  men  de  blir  erkjent 
eller  ikke  erkjent,  i  visse  tilfeller  innsett  med  nødven- 
dighet.    Om  betingelsene  herfor  lærer    logikken. 


C.     Instinktene. 

I.     Instinktgruppene. 

Gjennem  sansene  optas  inntrykk  fra  det  omgivende 
miljø  og  fra  den  egne  organisme.  På  disse  inntrykk  rea- 
gerer organismen,  ikke  bare  med  oplevelse  av  fornemmelser, 
men  i  umiddelbar  tilknytning  dertil  med  en  rekke  indre 
og  ytre  forandringer.  Disse  forandringer  virker  igjen  på 
sansene  og  blir  selv  (i  forbindelse  med  annet)  stimuli  for 
nye  reaksjoner.  Reaksjonene  avhenger  av  overordentlig 
mange  og  kompliserte  omstendigheter.  Men  grunnleggende 
er  visse  nedarvede,  artsmessige  reaksjoner. 
Vi  betegner  slike  nedarvede  reaksjonsmåter  som  instink- 
tive.^ 

De  mest  slående  eksempler  på  fast  organiserte  instink- 
tive reaksjoner  ser  vi  hos  insektene. ^  Men  også  hos  fuglene 
og  pattedyrene  fiiiner  vi  meget  vel  definerte  instinktytrin- 
ger:  «Den  unge  kylling  løper  som  svar  på  en  ka  Iden  av 
særlig  kvalitet  til  sin  mor  og  putter  sig  inn  til  hende;  det 
unge  ekorn,  som  er  opdradd  i  ensomt  fangenskap,  åpner, 
når  det  gis  nøtter  for  første  gang,  nogen  og  spiser  dem 
og  skjuler  andre  med  alle  de  bevegelser,  som  er  karakteris- 
tiske for  dets  art.    Kattekillingen  antar  i  nærvær  av  en  hund 


^  Om  instinktreaksjon  pleier  vi  kun  å  tale,  hvor  organismen  reagerer 
som  helhet  ved  særlig  «adferd».  Hvor  det  gjelder  nedarvede  reaksjoner, 
av  enkeltorganer,  taler  vi  om  reflekser,  f.  eks.  pupilleref  leksen, 
patellarrefleksen  o.  1.  Nogen  helt  skarp  grense  mellem  instinkt  og  refleks 
kan   der  imidlertid  ikke  trekkes. 

^  Sralgn.   f.   eks.   F.   Hempelmann:      Tierpsychologie,   s.   304    ff 

eller  en  mus  de  karakteristiske  kattestillinger  og  opfører 
sig  som  dens  artsfeller  i  uttallige  generasjoner  har  op- 
ført    sig.»^ 

Instinktene  har  den  største  biologiske  betydning.  Stort 
set  tjener  de  til  beste  for  individet  eller  det  samfund  det 
tilhører  eller  bidrar  til  å  sørge  for  artens  fortsettelse  gjennem 
formering  og  yngle værn.  Overensstemmende  dermed  har 
man  skjelnet  mellem  selvbevarelsesinstinkt- 
erne,  de  sociale  instinkter,  seksualin- 
stinktene  og  de  pr  ot  ekt  i  ve  instinkter. 
Det  må  imidlertid  bemerkes,  at  disse  forskjellige  instinkt- 
grupper  på  mange  måter  griper  over  i  hverandre  og  har 
mange  felles  elementer,  og  at  denne  inndeling  i  det  hele 
er  mer  praktisk  brukbar  enn  teoretisk  tilfredsstillende. 

1.  Selvbevarelsen  sikres  for  det  første  gjen- 
nem en  rekke  instinktive  reaksjoner,  som  tar  sikte  på  er- 
næringen («næringsinstinktet»)  og  på  uttømning  av  urin  og 
fekalier.  På  dårlig  luktende  ting  reageres  med  bortvendelse, 
eventuelt  vemmelse  og  avsky  («repulsjonsinstinktet»).  Andre 
viktige  instinktive  tendenser  gjelder  angrep  på  bytte,  forsvar, 
beskyttelse  mot  fare  («kampinstinkt»  og  «fluktinstinkt»). 
Hos  mange  dyr  synes  der  også  å  være  et  «samleinstinkt», 
en  instinktiv  «nysgjerrighet»  og  et  «renslighetsinstinkt».  I 
hvilken  grad  disse  instinkter  er  virksomme  hos  mennesket, 
er  imidlertid  ennu  helt  uklart. 

2.  Som  sociale  instinkter  betegner  vi  en 
rekke  nedarvede  reaksjonstendenser,  som  har  særlig  be- 
tydning for  samlivet  med  feller.  Hos  sociale  dyr  er  der  en 
umiddelbar  instinktiv  tiltrekning  til  feller  («horde- 
instinktet»).  Den  sydafrikanske  okse  f.  eks.  viser  ingen 
følelse  for  fællene  og  synes  knapt  nok  å  legge  merke  til  dem, 
så  lenge  den  er  blandt  dem.  Men  hvis  den  blir  adskilt  fra 
hjorden,  viser  den  det  mest  utpregede  «ubehag»,  som  ikke 
lar  den  hvile,  før  den  igjen  har  fått  sluttet  sig  til  den;  da 
skynder  den  sig  å  begrave  sig  i  midten  av  den,  idet  den 


^  w.  Mc.  Dougall:     Social  Psychology  19.  Ed.,  s.  25. 

søker  den  nærmest  mulige  kontakt  med  sine  fellers  legemer.^ 
—  Også  hos  mennesket  synes  det  tilsvarende  instinkt  å 
spille  en  uhyre  rolle,  skjønt  vi  vet  litet  eksakt  herom.  Over- 
alt også  i  de  civiliserte  samfund  møter  vi  reaksjoner,  som 
synes  å  ha  en  temmelig  umiddelbar  forbinnelse  med  dette 
instinkt.  I  virkeligheten  er  imidlertid  forholdene  sann- 
synligvis langt  mer  kompliserte  enn  de  psykolog'iske  for- 
fattere i  almindelighet  antar.  Med  denne  kritiske  reservasjon 
kan  vi  anføre  Mc.  Dougalls  skildring :  Den  normale 
daglige  reaksjon  for  befolkningen  i  våre  byer  er  å  gå  ut  om 
aftenen  og  spasere  op  og  ned  i  de  gater  i  hvilke  trengselen 
er  størst;  og  den  minste  anledning  —  ankomsten  av  en 
fremmed  fyrste  f.  eks.  —  fyller  gatene  i  timevis  med  tusinder, 
hvis  interesse  for  fyrsten  alene  neppe  vilde  få  dem  til  å  gå 
et  dusin  skritt.  På  deres  få  korte  fridage  iler  de  arbeidende 
klasser  fra  by  og  land  sammen  på  de  steder,  hvor  de  er 
sikre  på  nærværet  av  en  stor  mengde  av  deres  feller.  Det 
er  det  samme  instinkt,  arbeidende  på  et  litt  høiere  plan, 
som  bringer  titusinder  til  criket-  og  fotballplassene.  Mengder 
av  denne  slags  utøver  en  sterkere  tiltrekning  og  gir  en  mer 
fullstendig  tilfredsstillelse  av  hordeinstinktet  enn  de  mer 
formålsløse  ansamlinger  på  gatene,  fordi  alle  deres  medlem- 
mer samtidig  er  optatt  av  de  samme  ting,  alle  er  beveget 
av  de  samme  følelser,  alle  roper  og  applauderer  sammen. ^ 
Ved  siden  av  trangen  til  selskap  med  feller  ytrer  sig 
altså  også  en  trang  til  fellesskap  i  adferd.  Av 
grunnleggende  betydning  er  her  en  umiddelbar  instinktiv 
SA^mpati  og  efterligning.  For  en  rekke  instinkt- 
reaksjoner  gjelder,  at  iakttagelsen  av  en  instinktreaksjon 
hos  en  felle  virker  som  stimulus  for  samme  reaksjon  hos 
iakttageren^.     Spesielt  virker  følelsesuttrykk  hos  andre  for 


^  F.  G  a  1 1  o  n:  Inquiries  into  Human  Faculty,  s.  72;  W.  Mc.  D  o  u- 
gall:     Social  Psychology.  s.  84. 

2  Mc.  D  o  u  g  a  1 1:     Social  Psychology,  s.  86. 

^  Thorndikegir  følgende  opregning  av  tilfeller,  hvor  slik  reaksjon 
finner  sted :  «Smiling  when  smiled  at,  laughing  w  hen 
others     laugh,     velling     when     others     vell,     looking 

en  iakttager  som  stimuli  for  tilsvarende  følelser.  Allerede 
hos  dyr  kan  man  se  tydelige  uttrykk  for  slike  umiddelbare 
medfølelser.  Interessante  er  f.  eks.  de  iakttagelser 
Kohler  har  gjort  under  sine  studier  av  chimpansene.^ 
Hos  mennesket  vekker  ytre  tegn  på  følelser  allerede  i  de 
første  leveår  medfølelse.  Dog  er  det  her  vanskelig  å  avgjøre, 
hvor  meget  av  medfølelsen  er  virkelig  instinktiv,  og  hvor 
meget  der  er  erh vervet  ved  assosiasjon. 

Den  instinktive  efterligning  synes  kun  å  gjelde  i  n- 
stinktytringer.  Dyr  kan  ikke  lære  nye  reaksjoner 
ved  «efterapning».  En  hund  eller  en  katt  kan  f.  eks.  ikke 
lære  å  befri  sig  fra  et  bur  ved  å  nappe  i  en  bolt  ved  å  se 
andre  hunder  eller  katter,  som  har  lært  trikket,  gjøre  det. 
De  lærer  —  som  vi  senere  skal  se  —  ved  møisommelig  «prø- 
ving og  feiling»  og  har  så  godt  som  ingen  nytte  av  å  se  andre 
utføre  saken.  Selv  hos  aper  finner  vi  bare  de  første  spor 
til  en  efterligning  av  nye  reaksjoner.  W  a  t  s  o  n  eksperi- 
menterte f.  eks.  med  en  Cynocephalus,  en  Cebus  og  to  Maca- 
cus.  Den  opgave  de  hadde  å  løse  var  med  en  stokk,  et  grep 
eller  en  rive  å  få  fatt  på  en  frukt,  som  lå  på  et  høitstående 
brett.  Derved  viste  det  sig,  at  apene  hverken  «efterapte» 
de  andre  aper  ellei  forsøkslederen.     På  grunnlag  av  et  fler- 


at  w  hat  others  observe,  listening  when  others 
listen,  running  with  or  after  people  who  are  run- 
ning in  the  same  direction,  running  from  the  focus 
whence  others  scatter,  jabbering  when  others 
jabber  and  becoming  silent  as  they  become  silen  t, 
crouching  when  others  crouch.  chasing,  attacking 
and  rending  what  others  hunt,  and  seizing  what- 
ever  object  another  sei-zes.»  («Educational  Psychology»,  s.  47). 
*  «Bisweilen  geniigt  schon  der  unbedeutendste  Zwischenfall  zwischen 
dem  Menschen  und  einem  Schimpansen,  welcher  diese^n  zum  emporten 
SChrei  gegen  den  Feind  und  zum  Ansprmgen  veranlasst,  —  gleich  geht 
es  wie  eine  Welle  von  Wut  durch  die  Gruppe,  und  von  allen  Seiten  eilen 
die  andern  zum  gemeinsamen  Angriff.  In  dem  momentanen  Obergreifen 
des  Emporungsschreis  auf  alle  Tiere,  wobei  sie  einander  zu  immer  wilderem 
Rasen  zu  steigern  scheinen,  liegt  eine  dåmonische  Kraft  sicher  aus  den 
tiefsten  Griinden  der  Organismen.»  (W.  Kohler:  «Zur  Psychologie  der 
Schimpansen.»     Psychol.   Forschung,   B.   I   (1921),  s.   14). 

årig  studium  av  apene  i  Berlins  zoologiske  have  kom 
P  f  u  n  g  s  t  til  overhode  å  nekte  en  «efterapning»  hos  apene. 
At  man  i  almindelighet  tilskriver  dem  denne  evne  i  særlig 
grad,  kommer  derav,  at  apene  ved  sitt  utseende  og  i  sine 
bevegelser  i  mange  henseender  ligner  menneskene  og  derfor 
populært  sies  å  efterape  dem.  Dog  synes  det  efter  K  o  h  1  e  r  s 
omhyggelige  undersøkelser  som  om  menneskeapene  i  en- 
kelte tilfeller  virkelig  lærer  nye  reaksjoner  ved  efterligning, 
ikke  bare  av  artsfeller,  men  også  av  mennesker.  Og  hos 
mennesket  spiller  som  bekjent  læring  ved  å  ta  efter  andre 
en  uhyre  rolle.  Dog  dreier  det  sig  her  både  hos  menneske- 
apene og  hos  menneskene  sikkerlig  ikke  om  et  almindelig 
efterlignelsesinstinkt,  men  om  meget  mer  kompliserte  funk- 
sjoner. Et  almindelig  efterlignelsesinstinkt  synes  der  ikke  ågis.^ 

Til  de  sociale  instinkter  kan  vi  videre  regne  en  rekke 
i  høi  grad  bet^^dningsfulle  reaksjonstendenser,  som  vi  kan 
sammenfatte  som  selvutpeknings-,  selvhevdel- 
ses-ogmaktinstinktenepå  den  ene  side  og  u  n  d  e  r- 
kastelsesinstinktetpå  den  annen.  Disse  instinkter 
har  imidlertid  også  den  nøieste  forbindelse  med  seksual- 
livet. 

Vi  finner  i  dyreverdenen  eksempler  på  tydelig  s  e  1  v- 
utpekning.  Mc.  Dougall  beskriver  den  hos  hestene : 
«Alle  muskler  er  sterkt  innerverte,  dyret  holder  sig  høireist, 
halsen  er  buet,  halen  løftet,  bevegelsene  blir  overflødig 
kraftige  og  utrerte,  den  løfter  hoverne  høit  i  luften,  når  den 
paraderer  for  sine  fellers  øine.» 

Omvendt  ser  vi  i  andre  tilfeller  uttrykk  for  instinktiv 
underkastelse.  Unge  hunder  f.  eks.  kan  vise  slik  under- 
danig adferd,  når  en  eldre,  større  hund  nærmer  sig:     «Den 


^  I  tilsynelatende  motstrid  mot  den  her  hevdede  opfatning  står  det, 
at  papegøier  kan  lære  å  «efterape»  ord.  Likeledes  synes  det,  som  om  enkelte 
sangfugle  lærer  en  annen  fuglearts  sang,  hvis  de  vokser  op  sammen  med 
fugle  av  denne  art.  Forklaringen  av  slike  fenomener  må  imidlertid  —  som 
Mc.  Dougall  viser  (An  Outline  of  Psychology  (1923),  s.  174  f.)  —  ikke 
søkes  i  et  efterlignelsesinstinkt,   men  på  helt  annen  måte. 

kryper  med  benene  så  bøiet,  at  buken  gnir  mot  jorden, 
med  ryggen  krummet  og  halen  stukket  mellem  benene,  med 
hodet  senket  og  dreiet  Utt  til  den  ene  side,  således  nærmer 
den  sig  den  imponerende  fremmede  med  alle  tegn  på  under- 
kastelse.»    (Mc.  Dougall). 

Hvad  mennesket  angår,  ser  man  alt  hos  ganske  små 
barn  selvutpekelse  og  undseelighet  meget  utpreget.  Allerede 
før  de  kan  gå  eller  tale,  finner  de  tilfredsstillelse  i  familie- 
kretsens beundrende  blikke,  hver  gang  en  ny  ferdighet 
praktiseres.  Og  litt  senere  finner  vi  ennu  tydeligere  uttrykk 
for  det  samme  i  barnenes  stadige  opfordring:  «se  mig  gjøre 
det!»^  At  der  her  (ved  siden  av  erhvervede  faktorer)  er  et 
oprindelig  instinktivt  grunnlag,  kan  neppe  synes  tvilsomt. 

Også  de  voksenes  adferd  bestemmes  i  stor  utstrekning 
av  det  samme.  Tilskuere  influerer  i  høi  grad  på  den  hele 
adferd.  I  samkvem  mellem  mennesker  er  tendensen  til  å 
gjøre  sig  gjeldende,  «vise  sig»,  dominere  av  største  betydning. 
Nu  spiller  naturligvis  her  også  inn  meget,  som  først  er  er- 
hvervet  i  løpet  av  den  individuelle  utvikling,  og  mange 
faktorer  virker  sammen,  men  en  viktig  rolle  spiller  sikkerlig 
en  oprindelig  tendens  til  selvutpekning  og  selvhevdelse  og 
til  å  føle  tilfredsstillelse  ved  beundrende  og  underkastende 
adferd  fra  andre  menneskers  side.  Her  har  vel  «viljen  til 
makt»  en  av  sine  hovedrøtter  (mens  en  annen  rot  er  av 
seksuel  karakter).  Omvendt  synes  der  også  å  være  en  op- 
rindelig tendens  til  å  reagere  med  underkastende  adferd 
overfor  større,  mektigere,  mer  imponerende  feller.  Hos  kvin- 
ner synes  denne  underkastelsest endens  sterkere  enn  hos  menn. 

Dominerings-  og  underkastelsestendensene  er  av  ve- 
sentlig betydning  for  reguleringen  av  det  sociale  (og  det 
seksuelle)  samliv.  Hos  menneskene  er  forholdene  yderst 
kompliserte.  Mer  gjennemsiktige  er  de  i  dyreverdenen. 
En  interessant  studie  over  forholdene  i  hønseflokker  har 
Th.   vSchjelderu  p-E  b  b  e  gjort  .2     Efter  hvad  Schjel- 


^  Smlgn.  Mc,  Dougall:     Social  Psychology,  s.  63. 
*  Zeitschrift  fiir  Psychologie,   B.   88,    1922,  s.   225   ff. 

derup-Ebbe  påstår,  består  der  i  enhver  hønsegård  en  be- 
stemt social  rangorden,  som  bestemmes  av  den 
såkalte  «hakkelov».  Et  overordnet  dyr  kan  hakke  og  jage 
et  underlegent,  mens  en  underordnet  aldri,  undtagen  ved 
«revolusjonstilstande»,  forsøker  å  hakke  sin  despot.  Rang- 
ordenen bestemmes  ikke  bare  av  dyrenes  styrke,  men  også 
av  deres  mot  og  av  tilfellige  omstendigheter  ved  det  sam- 
treff,  hvor  «despotismeforholdet»  avgjøres.  Interessante  er 
de  analoge  iakttagelser,  som  kan  gjøres  ved  studiet  av  barne- 
flokker^ og  forøvrig  også  av  voksne.  I  hvert  samfund  innordnes 
menneskene  i  en  bestemt  rangorden.  Og  selv  om  man  bare 
sitter  kort  tid  i  sporvognen  eller  jernbanen,  så  har  hver 
enkelt  —  hvis  han  overhode  akter  på  de  andre  og  tar  stilling 
til  dem  —  en  tilbøielighet  til  å  gi  sig  en  plass  i  forhold  til 
hver  av  de  andre. ^ 

3.  Slektens  forplantning  sikres  ved  et  kompleks  av 
seksualinstinkter.  Man  hevdet  i  almindelighet 
tidligere,  at  seksualiteten  hos  mennesket  normalt  først 
våkner  i  puber tetstiden.  Som  særlig  Freud  og  hans  skole 
har  vist,  er  denne  opfatning  helt  feilaktig.^  Allerede  i  tidlige 
barneår  pleier  der  å  fremtre  tydlige  seksuelle  interesser: 
onanistiske  impulser,  interesse  for  de  gentiale  og  anale 
funksjoner,  trang  til  blottelse  og  beskuelse,  seksuelt  vite- 
begjær,  antydninger  til  sadistiske  og  masochistiske  ten- 
denser o.  s.  v.  Hvad  der  her  er  rent  instinktivt,  og  hvad 
der  meget  tidlig  erhverves,  er  imidlertid  for  nærværende 
umulig  å  avgjøre.  Først  i  puber  tetstiden  sammenfattes  og 
organiseres  alle  de  «seksuelle  partialdrifter»  og 
underordnes  forplantningsfunksjonen. 


^  «Keine  Schulklasse,  in  der  nicht  neben  der  Rangordnung  des  Lehrers 
eine  geheime,  niemandem  klarbewusste  und  doch  bestehende  Rangord- 
nung sich  ergåbe,  fiir  die  weit  mehr  als  Wissen,  Fleiss  und  gutes  Benehmen 
eine  gewisse  Kraft  und  Uberlegenheit  der  Gesamtpersonlichkeit  oder  die 
Energie  des  Willens  auschlaggebend  wird.»  (Charlotte  Biihler: 
«Das  Seelenleben  des  Jugendlichen.»  3.   Aufl.    (1925),   s.   148.) 

-  Smlgn.  D.  K  a  t  z,  Zeitschrift  fiir  Psychologie  B.  88  (1922),  s.  256. 

^  Smlgn.  S.  Freud:  Drei  Abhandlungen  zur  Sexualtheorie  (1903), 
6  —  Psykologi. 

Freuds  hevdelse  av  den  infantile  seksualitet  har  vært 
overordentlig  sterkt  kritiset  og  forsøkt  latterliggjort.  Og 
dog  kan  der  neppe  være  tvil  om,  at  han  i  meget  har  set 
riktig.  Hans  opfatning  blir  i  vesentlige  henseender  be- 
kreftet ved  det  fordomsfri  direkte  studium  av  barns  reak- 
sjoner. Således  regner  J.  B.  W  a  t  s  o  n  (som  selv  står  psyko- 
analysen fjern)  på  grunnlag  av  omfattende  og  omhyggelige 
iakttagelser  «erection  and  other  sex  organ  responses»  og 
«love  behavior»  til  de  reaksjonssystemer,  som  begynner  fra 
fødselen  av.^ 

De  seksuelle  instinkter  har  den  nærmeste  sammenheng 
med  en  rekke  av  de  andre  instinkter,  således  med  kamp- 
instinktet,  selvutpekelsesinstinktet  og  underkast elsesinstink- 
tet:  Skarpe  grenser  kan  her  ikke  trekkes.  Overhode  er, 
som  nevnt,  inndelingen  av  instinktene  i  de  fire  grupper  i 
mange  henseender  utilfredsstillende.  De  samme  eller  iallfall 
nært  beslektede  reaksjoner  kan  alt  efter  omstendighetene 
være  fremherskende  sociale  eller  seksuelle  eller  tjene  «selv- 
opholdelsen». 

4.  Hos  de  høiere  dyr  er  foreldrenes  beskyttelse  av  og 
omsorg  for  avkommet  en  nødvendig  betingelse  for  artens 
beståen.  Man  pleier  å  sammenfatte  de  instinktive  reaksjons- 
tendenser,  som  står  i  yngleværnets  tjeneste,  under  beteg- 
nelsen foreldreinstinkt  eller  moderinstinkt. 
I  mange  dyrearter  er  omsorgen  for  de  hjelpeløse  unger 
morens  alt  overskyggende  beskjeftigelse;  for  deres  skyld 
bærer  hun  savn  og  utsetter  sig  for  smerte  og  endog  død. 

Også  hos  mennesket   er   dette  instinkt   efter  de   fleste 


^  Om  genital  masturbasjon  bemerker  han:  «Masturbation  (a  bettcr 
term  with  infants  is  manipnlation  of  the  penis  or  vagina  respectively) 
can  occur  at  almost  any  age.  The  earhest  case  I  have  personally  observed 
•was  a  girl  around  i  year  of  age  (it  often  begins  much  earlier).  The  infant 
•was  sitting  up  in  the  bathtub  and  in  reachting  for  the  soap  accidentally 
touched  the  external  opening  of  the  vagina  with  her  finger.  The  search 
for  the  soap  stopped,  stroking  of  the  vagina  began  and  a  smile  overspread 
the  face.»     («Behaviorism»  (1924),   s.  92). 

psykologiske  forfatteres  mening  overordentlig  sterkt.  Så- 
ledes sier  f.  eks.  Thorndike:^  «For  en  kvinne,  som  har 
født  et  barn,  er  det  å  se  og  holde  et  spebarn  og  gi  det  die 
kanskje  den  største  tilfredsstillelse  livet  kan  gi,  og  tapet 
av  det  årsaken  til  den  værste  pine.  En  kvinne,  som  har 
født  et  barn,  blir  næsten  uimotståelig  appelert  til  av  det 
spedbarn  hun  ser,  holder  og  gir  die,  når  det  skriker  av  sult, 
smerte  eller  ubehag,  eller  viser  overraskelse  eller  skriker  av 
frykt,  eller  smiler  av  behag  eller  kurrer  og  gurgler  og  «jubler». 
Hun  trykker  det  inn  til  sig,  når  det  skriker,  smiler,  når 
det  smiler,  kjeler  det  og  kurrer  til  det  igjen.»  —  Det  synes 
imidlertid,  at  denne  skildring  er  adskillig  overdrevet,  at 
stort  set  dette  instinkt  er  svakere  hos  mennesket  enn 
hos  mange  dyr,  og  at  i  mødrenes  (og  fedrenes)  reaksjon 
overfor  barnene  det  oprinnelige  instinktive  i  mange  tilfeller 
spiller  en  underordnet  rolle  sammenlignet  med  andre,  er- 
hvervede  reaksjonstendenser.^ 

Foruten  de  nevnte  instinktgrupper  gis  der  også  endel 
mer  almindelige  nedarvede  reaksjonstendenser  av  stor 
betydning. 


^  Educational  Psychology,   s.   27  f. 

^  Således  bemerker  W  a  t  s  o  n :  «We  have  observed  the  nursing, 
handling  bathing  etc,  of  the  first  baby  of  a  good  many  mothers.  Certainly 
there  are  no  new  readymade  activities  appearing  except  nursing.  The 
mother  is  usually  as  awkward  about  that  as  she  can  well  be.  The  instinctive 
factors  are  practically  nil.  The  emotional  activity  of  both  parents  may 
be  intense,  but  this  is  often  the  result  of  many  factors.  The  infant  thus 
comes  as  a  «loaded»  stimulus.  Very  often  the  mother  who  is  unschackled 
by  social  conventions  behaves  quite  differently  from  the  way  she  should 
behave  if  Thorndike's  pictures  were  correct.  Even  in  cases  where  the 
woman  is  duly  married  and  there  is  no  reason  for  a  loading  or  a  transfer 
of  an  emotional  state  of  an  adverse  kind  upon  the  child,  little  maternal 
behavior  of  the  type  described  (by  Thorndike)  appears.  Society  puts  the 
strengest  pressure  upon  a  conventional  attitude  with  respect  to  the  proper 
care  of  the  youngster  and  the  emotional  attitude  which  should  be  displayed 
with  reference  to  it.  We  are  not  denying,  however,  that  there  are  some 
instinctive  factors  here.  It  should  be  recalled  that  the  nursing  of  the  child 
and  the  fondling  of  it  is  not  without  a  sex  stimulating  effect  upon  the 
mother.»     (Psychology,   2  Ed.,   s.  278  f.) 

En  overordentlig  viktig  rolle  spiller  barnets  tilsyne- 
latende helt  nytteløse  mangfoldige  bevegelser  av  øine, 
lemmer  og  taleorganer.  Der  er  en  oprinnelig  tendens  til 
å  gripe  efter  ting,  snu  og  dreie  på  dem,  putte  dem  i  munnen, 
kaste  dem  bort,  plukke  dem  op  igjen,  bevege  dem  frem  og 
tilbake  o.  s.  v.  Likeledes  er  der  en  oprinnelig  tendens  til 
øienbevegelser  og  til  bevegelser  av  taleorganene,  således  at 
der  frembringes  en  mangfoldighet  av  forskjellige  lyder. 
Bare  tilsynelatende  er  alle  disse  bevegelser  nytteløse.  I 
virkeligheten  har  intet  annet  instinkt  større  betydning  enn 
dette  planløse  «stemme-,  øien-  og  fingerspill».  Ti  næsten 
all    senere    vanedannelse    bygger    derpå. 

Et  betydningsfullt  fenomen  er  leken  i  motsetning 
til  alvorshandlingene.  Både  hos  dyr  og  mennesker  synes 
der  å  gis  en  instinktiv  leket ilbøielighet.  Karl  Groos 
har  opstillet  den  teori,  at  leken  er  en  forberedende  innøvelse 
av  senere  alvorshandlinger.  I  kamp-,  jakt-  og  kjærlighets- 
lekene  ser  han  en  trening  av  de  virksomheter,  som  dyret 
vil  få  bruk  for,  når  den  senere  livskamp  begynner.  Nogen 
helt  tilfredsstillende  forklaring  gir  Groos'  teori  imidlertid  ikke. 


2.     Instinktene  hos  mennesket. 

Den  foregående  fremstilling  har  forsøkt  en  helt  al- 
mindelig  oversikt  over  de  viktigste  instinkter  uten  nogen 
nærmere  analyse  av  selve  reaksjonene  hos  mennesket  og  de 
specifike  stimuli  som  fremkaller  dem.  I  virkeligheten  er 
en  slik  analyse  på  vårt  nuværende  trin  av  viden  umulig  å 
gjennemføre  tilfredsstillende.  Bare  endel  mer  almindelige 
synsmåter  skal  derfor  her  fremholdes,  og  nogen  få  relativt 
sikre  resultater  omtales. 

Av  vesentlig  betydning  er  det  å  skjelne  mellem  to  for- 
skjellige sider  av  de  instinktive  reaksjoner:  Instinkthandling 
og  instinktfølelse.  Med  instinkthandling  mener  vi  organis- 
mens reaksjon  utadtil,  de  bevegelser  med  hvilke  den  tilpasser 
sig  til  tingene  i  omgivelsene.  Ved  instinktfølese  tenker  vi 
først   og   fremst   på  den  indre  reaksjon:      forandringene   i 

organismens  egen  virksomhet,  særlig  i  de  viscerale  og  glandu- 
lære  systemer,  og  de  dertil  knyttede  bevissthetsoplevelser. 

Spørsmålet  om  de  spesielle  instinkthandlinger  hos 
mennesket  er  yderst  vanskelig.  Allerede  i  den  tidligste 
barndom  begynner  vanedannelsen,  og  erh vervede  trekk 
blander  sig  sammen  med  de  nedarvede  reaksjonstendenser. 
Dessuten  er  der  instinktive  tilbøieligheter,  som  først  trer 
i  virksomhet  måneder  eller  år  efter  fødselen,  og  deres  utslag 
vil  da  naturligvis  modifiseres  efter  de  adferdsf ormer,  som 
allerede  på  forhånd  er  organisert.  De  fleste  av  de  handlinger 
hos  mennesket  som  vi  pleier  å  betegne  som  instinktive,  er 
derfor  ikke  rent  instinktive,  men  sammensatt  av  instinktivt 
og  lært.  I  nogen  dominerer  den  oprinnelige  aktivitet,  i  andre 
vaneelementene . 

Vi  finner  nok  hos  det  lille  barn  en  mengde  ulærte  be- 
vegelsesreaksjoner;  men  de  fleste  av  dem  er  ikke  av  den 
spesialiserte  «mønstertype»  som  mange  dyrs  instinktreak- 
sjoner.  Stort  sett  synes  det,  som  om  spesialisert 
i  n  s  t  i  n  k  t  u  t  s  t  y  r  og  evne  til  å  lære  står  i 
omvendt  forhold.  Insektene  har  overordentlig 
spesialiserte  instinkter,  men  meget  liten  læreevne.  Omvendt 
har  mennesket  få  spesialiserte  instinkter,  men  en  meget 
stor  læreevne. 

Av  langt  større  psykologisk  interesse  enn  undersøkelsen 
av  instinkthandlingene  er  for  menneskets  vedkommende 
spørsmålet  om  instinkt  følelsene.^  Til  enhver  vekkelse  av 
et  instinkt  synes  der  å  svare  en  emosjonel  forandring.  Mange 
av  disse  følelser  er  imidlertid  så  ubestemte,  at  de  ikke  har 
fått  særlige  betegnelser.  Som  de  mest  veldefinerte  instinkt- 
følelser  eller  grunnfølelser  kan  nevnes :  frykt 
(«fluktinstinktet»),  vrede  («kampinstinktet»),  avsky  («re- 
pulsjonsinstinktet»),  ømhet  («foreldreinstinktet»),  posi- 
tiv og  negativ  «selvfølelse»  («selvhevdelses»-  og 
«underkastelsesinstinktet»),  behag  eller  «k  j  ærlighet» 
(«seksualinstinktene») . 


^  De  sterkere  grader  av  følelsesreaksjoner  betegner  vi  som  affekter. 

Disse  benevnelser  gir  imidlertid  lett  foranledning  til 
misforståelse.  I  det  fullt  utviklede  sjelsliv  er  de  reaksjoner 
vi  betegner  med  disse  navne  langt  mer  kompliserte.  For  å 
få  en  riktig  forståelse  må  vi  se  hen  til  de  mer  primitive 
reaksjoner  hos  dyrene  og  hos  ganske  små  barn.  Disse  primi- 
tive instinktreaksjoner  danner  imidlertid  ennu  kjernen 
i  de  voksne  kult  urmenneskers  mer  kompliserte  følelses- 
reaksjoner. 

En  mer  nøiaktig  undersøkelse  av  de  instinktive  følelses- 
reaksjoner  i  den  første  tid  efter  fødselen  har  W  a  t  s  o  n 
foretatt.^  Allerede  på  dette  tidlige  tidspunkt  fremtrer  meget 
utpreget  de  tre  reaksjoner :  frykt,  vrede  og  behag  («love») . 

De  vesentligste  situasjoner,  som  fremkaller  oprindelig 
fryktreaksjon  er  i.  plutselig  fjernelse  av  det  som 
holder  barnet  oppe^  og  2.  høie  lyder.  Disse  situasjoner  frem- 
kaller frykt  allerede  like  efter  fødselen.  Den  oprinnelige 
fryktreaksjon  fremtrer  objektivt  som  en  plutselig  respira- 
torisk  pause  fulgt  av  hurtigere  åndedrett,  gripen  om  sig 
med  hendene,  skriken  o.  s.  v.  Hos  eldre  barn  kommer  til 
flukt  og  eventuell  skjuling. 

Vredesreaksjonen  fremkalles  oprinnelig,  når 
barnets  bevegelser  hindres,  f.  eks.  hvis  man  holder  barnets 
arme  fast  langs  dets  sider.  Barnet  reagerer  med  å  skrike, 
gjøre  kroppen  stiv,  slå  rundt  sig,  holde  pusten,  til  ansiktet 
blir  rødt  o.  s.  v.  Blodprøver  viser,  at  der  er  en  økning  av 
blodsukker. 

Behagreaksjonen  synes  oprinnelig  å  fremkalles 
ved  å  stryke  eller  manipulere  forskjellige  dele  av  legemet, 
kildre,  sakte  vugge,  klappe  o.  s.  v.  Hvis  barnet  skriker, 
ophører  det  å  skrike  og  reagerer  med  smil,  «gurglen»  og  «kur- 
ren». Dessuten  er  der  forandringer  i  cirkulasjon  og  respira- 
sjon; hos  litt  eldre  barn  blir  også  armene  strukket  ut  (for- 
løper for  de  voksnes  omfavnelse). 


*  Smlgn.  «Psychology  from  the  Standpoint  of  a  Behaviorist.»  2  Ed. 
s.  219  ff.;  «Behaviorism»,  s.   108  ff. 

*  f.  eks.  ved  plutselig  å  gi  slipp  på  det,  nar  man  holder  det,  og  la 
det  opfange  av  en  annen. 

Det  noiaktige  studium  av  barnenes  oprinnelige  affektive 
reaksjoner  er  av  overordentlig  stor  betydning.  Det  viser, 
at  der  er  meget  få  situasjoner,  som  oprinnelig  fremkaller 
frykt  og  raseri  hos  barnet.  De  fleste  mener  f.  eks.,  at  barn 
har  en  instinktiv  frykt  for  dyr  —  som  rotter,  katter,  hunder 
o.  s.  v.  Det  er  efter  Watsons  undersøkelser  ikke  tilfelle.^ 
Denne  frykt  erhverves  først  i  løpet  av  erfaringen.  Da 
de  oprinnelige  stimuli  for  fryktreaksjon  er  relativt  sjeldne, 
skulde  det  teoretisk  synes  mulig  å  opdra  et  barn  slik,  at 
det  gikk  praktisk  talt  fri  for  frykt.  Med  voksende  psyko- 
logisk erkjennelse  vil  vi  bli  satt  i  stadig  bedre  stand  til  å 
øve  innflydelse  på  barnenes  frykt-,  raseri-  og  kjærlighets- 
tendenser.  Men  det  vil  igjen  kunne  bli  av  største  betydning, 
ikke  bare  for  barnenes  karakterut  vikl  ing,  men  også  for 
deres  legemlige  utvikling.  Som  vi  senere  skal  se,  synes 
frykt  og  raseri  blandt  annet  å  virke  i  høi  grad  hemmende 
på  fordøielsesarbeidet.  Omvendt  synes  «love  behavior»  at 
høine  metabolismen.  Det  avgjørende  er  antagelig,  at  affekt - 
reaksjonene  har  en  vesentlig  innflytelse  på  den  indre  sekre- 
sjon (smlg.  senere).  Derigjennem  synes  hele  stoffskifte- 
reguleringen  psykisk  påvirkelig.  I  hvilken  grad  et  menneskes 
legemlige  type  er  avhengig  av  de  sjelelige  innflytelser 
i  barndommen,  vet  vi  ikke.  Men  muligens  er  den  betraktelig. 
Der  åpner  sig  her  de  mest  lokkende  utsikter  for  fremtidig 
forskning. 

De  tre  reaksjoner:  fyrkt,  raseri  og  behag  er  altså  de 
første  tydelige  affektreaksjoner,  som  fremtrer  hos  barnet. 
Men  ved  siden  derav  må  vi  —  som  vi  har  sett  —  også  anta 
andre  instinktive  følelsestendenser  hos  mennesket.  Disse 
trer  imidlertid  først  i  dagen  senere,  når  mange  erh vervede 
reaksjonsmåter  har  dannet  sig,  og  deres  utslag  innordnes 
i  disse  reaksjonssystemer  og  kan  derfor  ikke  uten  videre 


^«These  tests  on  children  not  emotionally 
conditioned  proved  to  us  conclusively  that  the 
classical  illustrations  of  hereditary  responses 
to  furry  objects  and  animals  are  just  old  wives' 
tales.»     («Behaviorism,»  s.   ii8.) 

studeres  som  oprinnelige  instinktreaksjoner.  Den  unge 
moders  reaksjon  overfor  sitt  barn  er  på  ingen  måte  noget 
umiddelbart  uttrykk  for  <(moderinstinktet»;  men  mange 
faktorer  spiller  inn.  Det  sociale  samkvem  avspeiler  ikke  på 
nogen  måte  uten  videre  de  rent  sociale  instinkter;  men 
erh vervede  fryktreaksjoner  og  seksuelle  faktorer  spiller 
sannsynligvis  en  vel  så  dominerende  rolle.  En  tilfredsstillende 
analyse  av  de  kompliserte  forhold  er  ytterst  vanskelig,  og 
de  fleste  av  de  psykologer  som  har  skrevet  om  instinktene 
har  gått  altfor  lett  hen  over  problemene.  Undersøkelsene 
over  de  menneskelige  instinkter  er  videnskapelig  sett  ennu 
i  sin  første  begynnelse. 

Det  nærmere  studium  av  instinktene  kompliseres  i  høi 
grad  derved,  at  hvert  instinkt  synes  å  ha  sin  egen  livshistorie 
og  undergå  betydningsfulle  forandringer,  også  bortsett  fra 
de  forandringer,  som  skyldes  spor  efter  tidligere  erfaringer. 
I  den  sjelelige  utviklingshistorie  må  modn  ing  og  læring 
stilles  overfor  hinannen.  Med  hensyn  til  dyreverdenen  vet 
vi  adskillig  om  tiden  for  de  nedarvede  reaksjoners  fremtreden 
og  forsvinden  og  om  deres  cykliske  karakter.  Med  hensyn 
til  mennesket  derimot  er  vår  viden  om  de  enkelte  instinkters 
utviklingshistorie  yderst  ringe. 

En  særlig  interesse  for  psykologien  og  psykopatologien 
har  seksualdriftenes  utvikling.  Hvad  vi  kjenner  hertil, 
skyldes  i  første  rekke  Freuds  undersøkelser.  Her  skal 
bare  et  par  punkter,  som  i  vesentlige  henseender  er  blitt 
bekreftet  ved  undersøkelser  på  helt  annet  grunnlag  enn  det 
psykoanalytiske,  antydes. 

Stimulus  for  det  oprinnelige  «kjærlighetssvar»  (behag- 
reaksjon)  er  —  som  nevnt  —  strykning  av  huden,  sakte 
vugging,  klapping  o.  1.  Særlig  lett  fremkall  es 
reaksjonen  ved  pirring  av  bestemte  par- 
tier av  legemet  —  slike  som  brystvor- 
tene, leppene  og  seksualorganene.^  Slike 
partier  kan  vi  betegne  som  erogene    zoner.     I  tidlig 

*  Smlgn.   J.   B.   W  a  t  s  o  n,   «Behaviorism»,   s.    123. 

hverandre.  I  pubertetsalderen  med  den  sterke  genitalut- 
vikling  skjer  der  imidlertid  her  en  vesentlig  forandring: 
Genitalzonen  får  en  meget  sterk  overvekt;  lystvindingen 
centreres  om  det  genitale;  de  andre  erogene  zoner  under- 
ordnes genitalsonen.  Samtidig  forandrer  reaksjonene  karak- 
ter. Nye  indre  pirringer  gjør  sig  gjeldende,  og  forskjellige 
ytre  stimuli  får  derigjennem  en  sterkt  forhøiet  virkning. 
Det  endelige  seksualmål  blir  nytt. 

Den  almindelige  opfatning  ser  i  selve  ophopningen  av 
seksualprodukter  grunnen  til  den  indre  pirringstilstand, 
som  driver  til  å  «søke  seksuel  tilfredsstillelse».  Denne  op- 
fatning er  imidlertid  neppe  riktig.  Den  kan  vanskelig  forenes 
med  iakttagersene  over  barns,  kvinners  og  enkelte  mannlige 
kastraters  seksualliv.  Dessuten  viser  det  sig,  at  sykdomme 
som  ødelegger  de  mannlige  kimcellers  produksjon,  kan  la 
libido  og  potens  uskadet.  Forklaringen  på  den  «seksuelle 
spenning»  må  antagelig  i  første  rekke  søkes  i  indresekretoriske 
produkters  innvirken  på  nervesystemet. 

Ved  siden  av  de  forandringer  i  seksuallivet,  som  direkte 
henger  sammen  med  den  organiske  utvikling,  spiller  erh ver- 
vede psykologiske  reaksjonsmåter  en  dominerende  rolle. 
Barnets  forhold  særlig  til  foreldrene,  men  også  til  pleie- 
personer,  søskende  og  lekekamerater  har  grunnleggende 
betydning  for  kjærlighetslivet  som  voksen  og  er  medbe- 
stemmende for  et  menneskes  «seksuelle  obj  ekt  valg.»  Og  de 
særlige  oplevelser  et  barn  har  med  hensyn  til  pirring  av 
erogene  soner  og  ellers  med  hensyn  til  forhold,  som  står  i 
forbindelse  med  det  seksuelle  (tilfredsstillelse  eller  mangel 
på  tilfredsstillelse  av  seksuelt  vitebegjær,  trussler  som  an- 
vendes for  å  avvenne  fra  onani  o.  s.  v.)  synes  efter  det  materi- 
ale, som  den  moderne  psykoanalytiske  forskning  har  bragt 
for  dagen,  at  spille  en  meget  stor  rolle  for  personlighetens 
utvikling.  Hvor  —  dels  på  grunn  av  den  medfødte  konstitu- 
sjon, dels  på  grunn  av  særlige  miljøpåvirkninger  og  trau- 
matiske oplevelser  —  enkelte  partialdrifter  blir  dominerende 
og  underordningen  under  forplantningsfunksjonen  ikke  kom- 

mer  istand,  fremkommer  seksuelle  perversjoner.. 
Ved  mislykket  fortrengning  av  seksuelle  tilbøielig- 
heter  opstår  «nervøse»  besværligheter,  mens  omvendt  ved 
sublimering  seksualdriftene  kan  nyttiggjøres  for  det 
høiere  kulturarbeide.  Vi  kommer  senere  mer  utførlig  til- 
bake hertil. 


3.     Instinkthandling  og  instinktfølelse. 

Mellem  instinkthandling  og  instinktfølelse  er  der  for- 
såvidt  en  antagonisme  som  instinktfølelsene  gjør  sig  sterkest 
gjeldende,  når  instinkthandlingene  hemmes.  Hvor  be- 
vegelsene utadtil  reduseres,  skjer  der  til  gjengjeld  en  sterkere 
utladning  innadtil  gjennem  sekresjonsorganer  o.  s.  v.  Når 
den  redde  ikke  flyktende  kan  ta  benene  fatt,  vil  han  lettere 
komme  til  å  svede,  skrike  o.  s.  v. 

Hvor  instinkthandlingene  hemmes  og  undlates,  vil  der 
allikevel  som  regel  skje  de  forberedende  tilløp  til  dem, 
om  enn  mer  eller  mindre  redusert.  Disse  reduserte  for- 
beredende instinkthandlinger  fremtrer  som  ytre  uttrykk 
for  de  tilsvarende  følelser:  Vreden  kan  vise  sig  i  knytning 
av  nevene,  blotning  av  tenner  o.  s.  v.  Disse  reaksjoner 
tjener  vel  oprinnelig  som  hensiktsmessig  forberedelse 
av  selve  kampen. 

En  altfor  voldsom  følelsesreaksjon  har  en  paralyse- 
rende virkning.  Den  hindrer  organismen  i  å  foreta  de  be- 
vegelser som  best  passer  til  situasjonen.  Stort  sett  inne- 
bærer imidlertid  følelsesreaksjonene  en  hensiktsmes- 
sig tilpasning  til  de  situasjoner,  som  vekker  de 
instinktive  tendenser  til  virksomhet.  Interessante  syns- 
måter har  her  de  nyere  fysiologiske  undersøkelser  over 
følelsenes  betydning  for  den  indre  sekresjon  gitt. 

C  a  n  n  o  n  mener  å  ha  påvist,  at  ved  emosjonell  op- 
hisselse,  særlig  frykt  og  vrede,  økes  utskillelsen  av  adrenalin 
i  binyrene.  Adrenalinet  på  sin  side  virker  på  leverens 
glykogen,  så  at  blodets  sukkermengde  blir  større,  og  be- 
virker   forhøiet    blodtrykk    og    rikeligere    blodtilførsel    til 

skelettmuskulaturen  på  bekostning  av  de  vegative  organer. 
Sannsynligvis  virker  adrenalin  også  direkte  som  spesifikt 
anti-tretthetsstoff.  «Hvad  hvile  vil  utrette  bare  efter  for- 
løpet av  en  time  eller  lenger  tid,  vil  adrenalin  utrette  på 
fem  minutter  eller  mindre. »i  —  Således  skulde  den  okede 
utskillelse  av  adrenalin  ved  emosjonell  ophisselse  virke  til 
å  samle  og  frigjøre  mest  mulig  energi  til  kamp  og  anstrengelse 
og  derved  ha  vesentlig  betydning  i  «kampen  for  tilværelsen». 
Cannons  undersøkelser  har  vært  adskiUig  kritisert, 
og  det  kan  vel  neppe  være  tvil  om,  at  han,  ved  å  anvende 
ett  forklaringsprinsipp  i  altfor  stor  utstrekning  er  kom- 
met til  enkelte  meget  tvilsomme  resultater. ^  Forholdene 
er  sikkert  langt  mer  kompliserte.  Men  en  betydningsfull 
begynnelse  synes  allikevel  gjort  til  opklaring  av  følelses- 
virkningenes  mekanisme.  Foruten  den  grovere  tilpasning 
(knytning  av  never  o.  s.  v.)  er  der  en  finere  kjemisk  til- 
pasning, hvis  virkninger  er  av  vesentlig  biologisk  betyd- 
ning: «For  å  redde  livet  anspores  fluktens  og  kampens 
mekanismer,  hvorimot  det  digestive  (og  seksuelle)  apparat 
midlertidig  stedes  til  hvile»  (Vogt).  Meget  anskuelig  kan 
dette  forhold  demonstreres  på  følgende  måte:  Anta  at 
vi  har  en  katt,  som  er  vant  til  slike  eksperimenter.  Den 
får  et  godt  måltid,  som  inneholder  en  substans,  som  absor- 
berer røntgenstråler.  Så  anbringer  vi  den  på  et  bord  og 
gjennemstråler  den  med  røntgenstråler,  så  vi  får  et  billede 
av  maven  på  apparatets  skjerm.  Billedet  vil  da,  mens 
katten  fordøier  måltidet,  vise  maven  i  rytmiske,  peristal- 
tiske  bevegelser.  Nu  lar  vi  plutselig  en  foksterrier  komme 
inn;  den  gjør  voldsomt,  og  katten  viser  de  typiske  tegn  på 
ophisselse  og  kampindstilling.  Holdes  den  imidlertid  i  stilling, 
og  iakttas  maven,  finner  vi,  at  dens  bevegelser  plutselig 
holder  op  og  ikke  begynner  igjen  før  kanskje  femten  mi- 
nutter efter  at  hunden  er  borte  igjen.  Også  tarmbevegelsene 
ophører,  og  som  andre  eksperimenter  viser,  blir  sekresjonen 

^  Caunon,   cit.   efter  "W  a  t  s  o  n,   Psychology,   s.   243. 
*  Smlgn.  f.  eks.  G.  Dumas:    «Traité  de  Psychologie»  Tome  I  (1923) 
s.   655  ff. 

av  mavesaft  hemmet.  Kort  sagt  hele  fordøielsesarbeidet 
stanser.  —  Lignende  gjelder  vel  sikkert  også  for  mennesket. 
Derav  berettigelsen  av  den  utmerkede  leveregel  ikke  å  bli 
vred  på  full  mave !  ^ 

Således  innebær  de  affektive  reaksjoner  en  forberedelse 
for  og  en  understøttelse  av  handlingene.  Den  «nervøse» 
ophisselse,  som  går  forut  for  en  stor  prestasjon,  som  skal 
ydes  (f.  eks.  ved  et  avgjørende  idrettsstevne),  øker  i  virke- 
ligheten, hvis  den  ikke  er  for  sterk,  ydelsesevnen.  Under 
store  farer,  når  livet  står  på  spill,  kan  kreftene  og  utholden- 
heten stige  til  det  næsten  utrolige. 

4.     Instinkt  og  drift. 

En  rekke  instinktreaksjoner  forutsetter  særlige,  mer 
eller  mindre  periodiske  tilstander.  Nærvær  av  føde  be- 
tinger ikke  oprinnelig  hos  et  dyr  til  enhver  tid  spisereak- 
sjon;  men  denne  reaksjon  forutsetter  den  særlige  organ- 
iske tilstand,  som  vi  betegner  som  sult.  Og  ikke  hver 
gang  en  fugl  finner  de  nødvendige  materialer  til  å  bygge 
rede  av,  bygger  den  også  virkelig,  men  bare  til  bestemte 
tider,  som  har  forbindelse  med  parringen.  Synet  av  rede- 
bygningsmaterialet  er  altså  bare  delårsak  til  redebygningen ; 
den  annen  delårsak  må  søkes  i  en  bestemt  organisk  tilstand. 
På  visse  tider  i  fuglens  liv  utgår  der  fra  dens  indre  organer 
påvirkninger,  som  driver  den  til  å  reagere  på  bestemte 
ytre  inntrykk  med  redebygning.  —  Lignende  er  forholdene 
ved  seksualfunksjonene.  Dyrene  har  periodiske  brunst-  og 
parringstider. 

En  slik  indre  tilstand,  som  fører  til  å  besvare  egnede 
ytre  inntrykk  med  bestemte  reaksjoner,  betegner  vi  som 
en  d  r  i  f  t.^     Vi  taler  om  næringsdrift,  parringsdrift  o.  s.  v. 

Driften   åpenbarer  sig  altså   for   det   første   derved,   at 


^  R.   S.  Woodworth:     Psychology,  s.   122. 

2  Vi  betegner  i  almindelighet  som  drift  ikke  bare  den  aktuelle  pirrings- 
tilstand.  men  også  disposisjonen  til  den.  Nogen  skarp  grense  mel- 
lem   «driftsinstinktene»  og  de   andre  instinkter   kan  ikke  trekkes. 

de  spesifike  stimuli  tor  en  bestemt  instinktreaksjon  bare 
til  visse  tider  fremkaller  reaksjonen.  Men  også  ellers  ^ir 
den  sig  objektive  uttrykk.  Selv  når  de  bestemte  stimuli 
er  borte,  fører  driften  til  en  rekke  reaksjoner:  den  ytrer 
sig  i  en  viss  uro,  som  gir  sig  utslag  i  en  rekke  mer  eller 
mindre  «tilfeldige»  bevegelser.  Et  sultent  dyr  er  urolig  og 
rastløst.  Vi  sier,  at  det  søker  føde,  skjønt  det  i  virke- 
ligheten efter  all  sannsynlighet  ingen  foregripende  forestil- 
ling har  om  føden.  På  lignende  måte  blir  dyr  urolige  og 
rastløse  i  brunsttiden. 

Når  objektet  for  en  drift  kommer  innenfor  iaktta- 
gelse, øker  den  indre  pirringstilstand,  og  der  reageres  med 
en  rekke  ytre  og  indre  forandringer,  inntil  den  endelige 
reaksjon,  som  har  til  følge  at  pirringstilstanden  opheves. 
De  forandringer,  som  ophever  den  indre  pirringstilstand 
—  f.  eks.  sedens  uttømning  ved  parringen  —  betegner 
en  tilfredsstillelse  av  driften.  Ofte  opnåes  den 
endelige  tilfredsstillelse  først  ad  en  lang  omvei  gjennem 
mange  forberedende  reaksjoner.  I  så  tilfelle  kan  et  individs 
adferd  gjennem  en  lang  tid  stå  under  den  beherskende  inn- 
f  ly  deise  av  en  bestemt  drift. 

Da  driftene  således  fører  til  en  rekke  virksomheter, 
som  uten  dem  ikke  vilde  komme  istand,  kan  man  tale  om 
bestemte  «drifts-energier».  Hvor  tilfredsstillelsen  a\'  en 
drift  hemmes,  kan  driften  gi  sig  en  rekke  andre  utslag. 
Dette  forhold  er  av  en  umåtelig  betydning.  Som  vi  senere 
skal  studere  nærmere,  spiller  «forskyvningen»  av  de  seksu- 
elle driftsenergier  fra  de  primære  objekter  til  andre  mer 
eller  mindre  fjerntliggende  en  grunnleggende  rolle  for  det 
høiere  sjelsliv. 

På  lignende  måte  kan  vi  også  tale  om  en  «affektenergi» 
eller  kanskje  rettere  om  en  «affektspenning»,  som  søker 
utladning.  En  sterk  affekt,  hvis  oprinnelige  utladning 
hemmes,  søker  uttrykk  ad  andre  veier.  Eksempler  herpå 
kan  man  finne  allerede  hos  dyr.  Således  forteller  Kohler 
om  et  par  av  de  chimpanser  han  eksperimenterte  med: 
«Da  Sultan  ennu  var  meget  ung,   vovet   den  ennu  ikke  å 

hevne  på  mig  en  straff,  som  den  fikk  av  mig,  men  straks 
for  den  rasende  løs  på  Chica,  som  den  varig  ikke  riktig 
kunde  tåle,  og  forfulgte  den,  skjønt  den  ikke  hadde  det 
minste  å  gjøre  med  grunnen  til  dens  fortredelighet.»  ^  Hos 
mennesker  ser  vi  stadig,  hvorledes  vrede  og  ergrelser  kan 
gå  ut  over  helt  uskyldige  ved  den  minste  foranledning.  I 
psykopatologien  spiller  virkningene  av  «inneklemte  affekter» 
en  stor  rolle. 


5.     Lystprinsippet. 

Tilfredsstillelsen  av  en  drift  gir  en  egen  oplevelses- 
karakter,  som  vi  betegner  som  lyst,  mens  hindring  av 
tilfredsstillelsen  gir  ulyst.  Lignende  synes  også  å  gjelde 
andre  instinktreaks joner:  Er  en  serie  instinktreaks joner 
innledet,  gir  deres  «heldige»  fullførelse  lyst,  mens  omvendt 
deres  «feilslåen»  medfører  ulyst. 

Lyst  og  ulyst  svarer  altså  for  det  første  til  tilfreds- 
stillelse eller  hindring  av  tilfredsstillelse  av  drifter  og  til 
resultatet  av  innledede  instinktreaksjoner.  Forholdet  er 
imidlertid  meget  mer  komplisert.  Der  er  også  inntrykk, 
som  gir  lyst  eller  ulyst  uten  hensyn  til  et  på  forhånd  vakt 
«behov»,  og  som  selv  nettop  på  grunn  av  sin  lyst-  eller 
ulyst-karakter  gir  foranledning  til  bestemte  reaksjoner. 
Den  søte  smak  synes  oprinnelig  lystbetonet  i  og  for  sig, 
mens  omvendt  en  bitter  smak  eller  et  smerteinntrykk  er 
ulystbetonet. 

Lyst  fylte  inntrykk  søker  organismen  å  fastholde,  ulyst - 
fylte  støter  den  bort  og  søker  å  avverge.  Vi  S37nes  derfor 
å  måtte  tilskrive  organismen  en  almindelig  lysttendens 
av  største  betydning  for  dens  reaksjoner.  Denne  alminde- 
lige  lysttendens'  forhold  til  de  enkelte  instinkter  er  vanskelig 
å  klargjøre.  Som  en  foreløbig  brukbar  hypotese  kan  vi  anta, 
at  de  inntrykk,  som  tilfredsstiller  en  drift,  eller  svarer  til 
fullførelsen   av   en   allerede   innledet   instinktreaksjon,   eller 


^  "Zur  Psychologie  des  Schimpansen».  s.   15. 

ellers  er  til  gavn  tor  individet  eller  arten  og  derfor  bør  fast- 
holdes, fremkaller  lyst,  mens  omvendt  de  inntrykk,  som 
hindrer  driftstilfredsstillelse  eller  fullførelse  av  innledet 
instinktrcaksjon  eller  ellers  er  til  skade  og  derfor  bør  av- 
verges, fremkaller  ulyst.  De  levende  veseners  reaksjoner 
er  imidlertid  så  kompliserte,  at  vi  får  mange  tilsynelatende 
undtagelser  fra  denne  almindelige  regel.  Den  kan  også 
ifølge  sakens  natur  også  bare  gjelde  stort  sett.  Der 
gis  f.  eks.  nogen  søte  substanser,  som  er  giftige.  I  de  tilfeller, 
hvor  en  organisme  kommer  i  berøring  med  en  av  dem, 
må  det  bli  til  skade  for  den,  at  den  reagerer  positivt  over- 
for det  søte  Det  hindrer  imidlertid  ikke,  at  det  i  de  f  1  e  s  t  e 
tilfeller  er  biologisk  hensiktsmessig  å  reagere  positivt 
overfor  det  søte,  og  at  det  derfor  dog  stort  sett  er  gavnlig 
at  den  søte  smak  er  lystbetonet. 

I  løpet  av  den  individuelle  utvikling  kompliseres  for- 
holdet mellem  drift  og  almindelig  lysttendens  uhyre.  På 
grunnlag  av  de  særlige  lystoplevelser  blir  driftsytringene 
modifisert  i  ganske  bestemte  retninger.  Der  optrer  særlige 
individuelle  «lyster»  og  «begjær». 


D.  Det  oprinnelige  grunnlag  for  karakter 
og  intelligens. 

Ved  siden  av  de  forskjellige  nedarvede  reaksjons- 
tendenser  gis  der  også  mer  generelle  eiendommeligheter, 
hvis  grunnlag  er  gitt  med  den  oprinnelige  utrustning,  og 
som  spiller  en  vesentlig  rolle  for  oplevelse  og  adferd. 

De  forskjellige  mennesker  viser  store  forskjeller  både 
i  følelses-,  viljes-  og  tankeliv.  Vi  taler  om  deres  forskjel- 
lige karakter  og  intelligens.  Disse  forskjeller 
peker  tilbake  til  dyptgående  forskjeller  i  den  oprinnelige 
utrustning. 

1.     Temperament  og  indre  sekretion 

Et  menneskes  «karakter»,  de  almindelige  eiendomme- 
ligheter ved  dets  følelses-  og  viljesliv,  utvikler  sig  gjennem 
stadig  vekselvirkning  mellem  medfødte  anlegg  og  omverden. 
Karakteren  utvikles  og  forandres  derfor  på  grunnlag  av 
den  individuelle  erfaring.  Av  avgjørende  betydning  er 
imidlertid  de  medfødte  konstitusjonelle  eiendommeligheter. 
På  den  ene  side  avhenger  karakterens  utvikling  av  den 
relative  «styrke»  av  de  oprinnelige  instinktive  tendenser. 
Denne  varierer  med  de  forskjellige  individer.  På  den  annen 
side  får  vesentlig  betydning  de  almindelige  eiendomme- 
ligheter ved  et  menneskes  aktivitet  og  følesett  som  vi  pleier 
å    betegne    som    «1  i  v  s  e  n  e  r  g  i»    og    temperament.^ 


^  Populært  pleier  man  som  bekjent  å  skjelne  mellem  fire  tempera- 
menter :  sangvinsk,  flegmatisk,  kolerisk,  melankolsk. 
Denne   inndeling   går   tilbake    til    H  i  p  p  o  k  r  a  t  e  s.       En    mer    moderne 


«5 

Ganske  visst  synes  et  menneskes  almindelige  «livsenergi» 
og  temperament  å  kunne  forandres  i  vesentlig  grad  ved 
sykdom,  operative  inngrep  eller  andre  fysiske  påvirkninger 
og  også  ved  tilstrekkelig  dyptgående  psykisk  påvirkning; 
men  en  arvelig  faktor  synes  dog  å  spille  en  meget  grunn- 
leggende rolle. 

Vi  vet  ennu  litet  sikkert  på  dette  område;  men  en 
interessant  begynnelse  til  en  eksperimentell  utforskning 
av  det  konstitusjonelle  grunnlag  for  karakteren  er  dog 
gjort  i  de  senere  år  gjennem  undersøkelsene  over  den  indre 
sekresjons  betydning  for  de  instinktive  mekanismer.^ 
Hvad  der  her  er  arvelig  bestemt,  og  hvad  der  er  erh vervet, 
er  imidlertid  på  vårt  nuværende  trin  av  viden  umulig  å 
si  med  sikkerhet.  På  den  ene  side  avhenger  affektiviteten 
av  indresekretoriske  forhold;  men  omvendt  virker  de  følelser, 
som  vekkes,  tilbake  på  kjertel  virksomheten,  så  at  vi  får 
en  kompUsert  cirkel  av  kausalvirkninger. 

Foruten  de  kjertler,  der  har  en  utførselsgang,  gjen- 
nem hvilken  det  sekret,  som  dannes  i  kjertlen,  får  avløp 
utadtil,  er  der  i  vårt  legeme  også  en  rekke  lukkede 
kjertler  som  f.  eks.  skjoldk  jer  tien,  hypofysen,  binyrene. 
Disse  lukkede  kjer  tiers  betydning  var  like  til  for  kort  tid 
siden  gåtefull.  De  seneste  års  fysiologiske  forskning  har 
imidlertid  bragt  overraskende  og  i  høi  grad  interessant 
opklaring. 

De  lukkede  kjertler  avgir  ikke,  som  de  åpne,  sitt  sekret 
utad,  men  de  dannede  stoffer  optas  i  blod  og  lymfe. 
Deres  virksomhet  betegnes  derfor  som  «indre  s  e  k  r  e- 
s  j  o  n». 

Produktene  av  denne  indre  sekresjon,  hormonerne. 


inndeling  efter  psykiatriske  synspunkter  og  samtidig  et  interessant  forsøk 
på  å  bringe  de  forskjellige  temperamenter  i  forbinnelse  med  bestemte 
legemstyper  har  E.  Kretschmer  git:  «Korperbau  und  Charakter» 
Berlin   1921. 

^  Smlgn     den    sammenfattende    fremstilling    av    Arthur     Weil: 
«Die  innere  Sekretion,»  Berlin  1922.    En  oversikt  særlig  beregnet  for  psyko- 
loger gir  D  u  m  a  s:    «Traite  de  psycholqgie»  Tome  II  (1924),  s.  1071 — 1115. 
7  —  Psykologi. 

har  vist  sig  å  ha  en  overordentHg  stor  betydning.  Ethvert 
hormon  forandrer  blodets  sammensetning  og  får  derved 
betydning  for  det  hele  legeme.  De  stoffer,  som  opstår  i 
de  lukkede  kjertler,  får  innf  ly  deise  på  alle  de  øvrige  legems- 
delers vekst-  og  trivsel.  De  enten  påskynner  eller  hemmer 
de  vitale  prosesser  i  dem. 

En  av  de  best  studerte  indresekretoriske  kjertler  er 
skjoldkjertlen,  som  ligger  fremtil  på  halsen  tett 
nedenfor  til  begge  sider  av  strupehodet.  Fjerner  man  denne 
kjertel  på  unge  individer,  inntrer  der  en  forstyrrelse  av 
stoffskiftet,  som  blandt  annet  manifesterer  sig  i  en  sterk 
veksthemning,  både  sjelelig  og  legemlig.  På  en  lo  år  gammel 
gutt,  munter,  av  normal  vekst,  blev  gjennem  en  operasjon 
skjoldkjertlen  fjernet.  I  en  alder  av  28  år  så  lægen  ham 
igjen  som  dvergaktig  idiot,  som  siden  operasj onsdagen 
ikke  var  vokset  det  spor  mer  og  ikke  hadde  evnen  til  nogen 
åndelig  og  legemlig  beskjeftigelse.^ 

Hormonet  fra  skjoldkjertlen  virker  som  en  almindelig 
sensibilisator  eller  påskynner  av  livsprosessene.  Man  kan 
si,  at  jo  mer  man  får  av  dette  stoff,  desto  hurtigere  lever 
man.  En  sykelig  forøkelse  av  skjoldkjertlens  virksomhet, 
slik  som  den  foreligger  ved  den  såkalte  Basedowske  sykdom, 
medfører  øket  basalt  stoffskifte,  «nervøsitet»  og  overfølsom- 
het. Det  kan  hende,  at  en  slik  patient  kan  dø  av  skrekk. 
Den  forøkede  virksomhet  av  skjoldkjertlen  betinger  altså 
en  øket  mottagelighet  av  hele  nervesystemet  både  for  peri- 
fere og  centrale  irritasjoner.  Overensstemmende  dermed 
er  de  sjelelige  forandringer,  som  inntrer  ved  den  Basedowske 
sykdom.  Den  sjelelige  tilstand  ved  denne  sykdom  kan 
sammenlignes  med  en  lett  rus,  ved  hvilken  der  består  en 
hevet  stemning,  son;  forøvrig  også  lett  kan  slå  om  i  ned- 
trykthet.  De  sykes  karakter  forandrer  sig;  de  blir  mis- 
troiske, heftige,  lunefulle,  påfallende  oprømte,  men  ofte 
også  dypt  deprimerte.     (Møbius). 

Omvendt  fører  mangel  eller  redusert  funksjon  av  skjold- 


*  Z  u  n  t  z  und  L  o  e  v  y:    Lehrbuch  der  Physiologie,  2.  Aufl.,  s.  598. 

kjertlen  til  nedsatt  irritabilitet  av  nervesystemet  og  sam- 
menhengende dermed  til  åndelig  treghet,  ubeslutsomhet, 
apati.     Det  kan  komme  til  idioti  og  fullstendig  sløvhet. 

Overordentlig  betydningsfullt  er  det,  at  både  de  legem- 
lige og  de  sjelelige  virkninger  av  ophevet  eller  redusert 
funksjon  av  skjoldkjertlen  i  gunstige  tilfeller  kan  bringes 
til  å  forsvinne  helt  ved  behandling  med  skjoldkjertelprepa- 
rater.  Bedre  enn  alle  beskrivelser  vil  fig.  lo  kunne  vise  de 
resultater  som  her  i  særlig  gunstige  tilfeller  kan  opnåes.^ 

Til  kjertlene  med  indre  sekresjon  hører  også  kjønns- 
kjertlene.  Kjønnskjertlene  er  sammensatte  organer. 
De  inneholder  også  vev  med  indre  sekresjon  (Steinachs 
«pubertetskjertler»).  Disse  kjertler  er  av  avgjørende  be- 
tydning for  de  legemlige  og  sjelelige  egenskaper.  Lærerike 
i  så  henseende  er  forsøk  med  dyr.  Fjerner  man  f.  eks.  ved 
operasjon  kjønnskjertlene  hos  haner,  forsvinner  efter  kort 
tid  også  seksualinstinktene.  Hanene  slutter  å  gale,  mister 
all  seksuell  interesse  for  hønene  og  taper  kamplysten  overfor 
rivaler.  —  Overordentlig  interessante  forsøk  over  omvandling 
av  kjønnskarakterene  har  Stein  a  ch  gjort.  Han  har 
vist,  at  man  kan  feminisere  hanrotter  og  m  a  s  k  u- 
1  i  n  i  s  e  r  e  hunrotter  og  andre  dyr,  hvis  man  fjerner  kjønns- 
kjertlene i  tilstrekkelig  ung  alder  og  isteden  innplanter  det 
motsatte  kjønns  kjertler.  En  slik  feminisering  og  masku- 
linisering  har  ikke  bare  innflytelse  på  legemsbygning,  be- 
håring  o.  s.  v.  (smlgn.  fig.  ii),  men  også  på  den  hele  ad- 
ferd:    Feminiserte  hanner  av  marsvin  f.  eks.   forholdt  sig 


^  Hvor  sterkt  «livsenergien»  er  avhengig  av  det  i  skjoldkjertlen  produ- 
serte hormon,  kan  følgende  iakttagelse  av  Dumas  illustrere:  «Nous 
avons  eu  Toccasion  d'examiner  et  de  suivre  å  Sainte-Anne  une  myxædé- 
mateuse  de  quinze  ans  que  Ton  traitait  en  lui  faisant  ingérer  des  extraits 
de  sucs  thyroidiens.  Nous  avons  vu  le  développement  organique  et  mental 
de  la  malade  s'opérer  sous  Tinfluence  du  traitement;  elle  est  devenue  pubére, 
coquette,  intelligente  et  curieuse;  il  suffisait  d'interrompre  le  traitement 
pendant  huit  jours  pour  la  voir  redevenir  indifferente  et  apathique;  le 
cercle  de  ses  idées  se  rétrécissait  alors  singuliérement.»  (Traité  de  Psycho- 
logie,  Tome  II,  s.   1081.) 

y. 


som   hunner   overfor   ungene    og   overfor    normale   hanners 
parringsforsøk  og  omvendt   forholdt  maskuliniserte  hunner 
sig  likegyldig  overfor  ungene  og  gjorde  parringsforsøk  over- 
for andre  hunner. 

fSteinach  har  også   vist,   at   man 
\  kan  forynge  gamle  hanrotter,  hvis 

v  instinktivitet  er   svekket  av    alderen 

ved    å  innplante 
seksualk  jer  tier 
fra  yngre   rotter 
eller     ved      den 

såkalte    Stei- 
nach'ske     foryn- 
gelsesoperasjon: 
underbinding   av 
en     eller     begge 
sedganger. 
*i/  i     I  1  i    li  J^        Denne  foryngelse 

medfører    ikke 
alene  en  gjenop- 
blussen    av   sek- 
sualdriften,   men 
JBr  imJ     i^^    j     ÉÉ^    griper     over    på 

Ép^  ^L^  ^^"^  ^  \'         den    hele     orga- 

nisme. Dyrene 
skal  efter  Stei- 
Pike,  I5V*  nachs  beskrivelse 
bli  som  forvand- 
let :  Vekten  tar 
til,  blodomløpet, 
forsterkes,  et  nytt  fettlag  dannes 
oldingedyrene  vinner  ny  interesse  for 
sine  omgivelser,  fremfor  alt  for  det 
annet  kjønn,  ny  appetitt.^  —  Også  på  mennesket  har  den 
Steinach'ske  foryngelsesoperasjon   vært  forsøkt  —  i  mange 

1  E.  Steinach:     Verjiingung  durch  expehmentelle  Neubelebung 
der  alternden  Pubertåtsdriise,  Berlin  1920. 


10  a. 


Fig  10  b.    Den  samme 

pike,  21^/2  år  gammel 

efter  behandling  med 

skjoldkjertel- 

preparater  (efter 

Weygant) . 


Fig. 

år  gammel,  80  cm.  høi, 
17,5  kg.  legemes  vekt. 

Maskulinisert  søster  Kastreret  søster  Normal  søster  Normal  bror 

Fig.    lia.     M  a  s  k  u  1  1  n  1  s  e  r  1  n  g    (efter  Weil:     «Innere  Sekretion»). 


Kastreret  bror         Normal  jomfruelig  søster  Feminiseret  bror  Normal   bror 

Fig.    ub.     Femini.sering   fefter  Weil). 


tilfeller  efter  sigende  med  stor  virkning.  Resultatene 
har  imidlertid  vært  meget  omstridte,  og  tydningen  av  de 
iakttatte  virkninger  er  ofte  tvilsom. 

Hvad  spesielt  mennesket  angår,  viser  det  sig  at  kastra- 
sjon av  mannlige  individer  før  puberteten  har  en  inngri- 
pende innflytelse  på  den  legemlige  utvikling.  Stemme- 
skiftet inntrer  ikke  (om  enn  i  høiere  alder  stemmen  blir 
dypere).     Der  danner  sig  fettlag,  og  brystene  vokser  i  stør- 

reise.  Slike  tidlig  kastrerte  individer  blir  som  regel  næstei. 
skjeggløse.  Kort  sagt:  Utviklingen  av  de  såkalte  sekun- 
dære kjønnskarakterer  hemmes  i  overordentlig  grad.  Eunuken 
nærmer  sig  en  «neutral»  type  —  hverken  mann  eller  kvinne. 
Der  gis  forøvrig  to  forskjellige  eimuktyper,  en  høi vokset 
med  usedvanlig  lange  ben  og  en  overordentlig  fet.  Lignende 
typer  treffer  man  blandt  ikke-kastrerte  menn  med  en  hem- 
ning av  kjønnskjertlenes  utvikling  (eunukoider) . 

Også  for  den  sjelelige  utvikling  har  kastrasjonen  den 
mest  inngripende  betydning.  Dog  vet  vi  lite  om  de  di- 
rekte virkninger,  som  skyldes  manglen  av  seksualhormo- 
ner.  Meget  i  eunukens  sjeleliv,  som  avviker  fra  det  vanlige, 
kan  skyldes  deres  særlige  sociale  stilling  og  den  med  kastra- 
sjonen sammenhengende  «mindreverdighetsfølelse». 

Om  seksualhormonenes  betydning  for  kvinners  ut- 
vikling vet  vi  li  tet  sikkert,  da  der  er  meget  få  tilfeller,  hvor 
ovariene  er  blitt  fjernet  før  puberteten.  Der  finnes  imid- 
lertid også  kvinnelige  eunukoider,  og  endel  kan  man  slutte 
av  dyreeksperimenter. 

Alt  i  alt  må  vi  anta,  at  de  såkalte  sekundære  kjønns- 
karakterer, det  vi  pleier  å  kalle  mannlighet  og  kvinne- 
lighet, i  første  rekke  avhenger  av  den  indre  sekresjon  i 
testiklene  og  ovariene. 

Når  vi  taler  om  det  typisk  mannlige  og  det  typisk 
kvinnelige,  har  vi  forøvrig  bare  med  abstraksjoner  å  gjøre. 
I  virkeligheten  synes  hvert  menneske  mer  eller  mindre 
biseksuelt.  Teoretisk  kan  man  forestille  sig  saken 
slik,  at  organismen  fra  først  av  har  anlegg  både  for  de 
mannlige  og  de  kvinnelige  egenskaper.  Den  får  sitt  mann- 
lige eller  kvinnelige  preg  først  gjennem  seksualhormo- 
nene.  I  det  egg,  av  hvilket  individet  utvikler  sig,  er  der 
imidlertid  oprinnelig  anlegg  både  for  mannlige  og  kvinne- 
lige kjertler.  Gjennem  den  kjønnsbestemmende  faktor 
(den  befruktende  spermatozos  kromosomtal)  blir  imidlertid 
det  ene  anlegg  hemmet,  det  annet  fremmet.  Men  hem- 
ningen og  fremningen  kan  være  mer  eller  mindre  fullstendig, 
og  i  visse   tilfeller   kan   begge   slags   kjer  tel  ve  v   utvikle   sig 

ved  siden  av  hverandre  i  samme  individ.^  Som  følge  av 
den  derav  betingede  indresekretoriske  anomali  kan  der  hos 
en  mann  ved  siden  av  de  mannlige  egenskaper  også  utvikles 
utpreget  kvinnelige  og  omvendt.  1  slike  tilfeller  får  man 
en  utviskning  av  kjønnskarakterene:  kvinneaktige  menn 
og  mannhaftige  kvinner.  I  sjeldne  tilfeller  kommer  det  til 
ekte  hermafroditisme,  hvor  selve  genitalorganene 
er  en  blanding  av  mannlig  og  kvinnelig.  Forbundet  ved 
den  indresekretoriske  anomali  er  hyppig  en  pervers  retning 
av  seksualdriften.  Man  pleier  i  slike  tilfeller  å  tale  om  et 
medfødt  homoseksuelt  anlegg.^ 

Det  konstitusjonelle  anlegg  er  forøvrig  bare  e  n  av 
de  faktorer  som  har  betydning  for  homoseksualiteten. 
Homoseksualiteten  har  som  regel  en  meget  komplisert 
genese,  og  i  flertallet  av  tilfeller  spiller  sikkert  rent  psyko- 
logiske faktorer  en  vesentlig  rolle.  Man  må  antagelig  regne 
med,  at  der  i  alle  menneskers  seksualitet  er  en  skjult  homo- 
seksuell komponent.  Hvor  den  heteroseksuelle  tilfreds- 
stillelse avskjæres,  får  denne  komponent  større  betydning. 
Vi  finner  derfor  ofte  en  sterk  økning  av  den  åpenbare  homo- 
seksualitet i  fangeleirer,  fengsler  o.  s.  v.^ 

Foruten  skjoldk  jer  tien  og  seksualkjertlene  gis  der  også 
en  rekke  andre  kjertler,  som  sannsynligvis  på  lignende 
måte  har  vesentlig  innflytelse  på  våre  reaksjonsmåter.  Vi 
vet   imidlertid  ennu  litet   bestemt   om   deres  betydning  for 


^  Smlgn.  A.  Weil:     Die  Innere  Sekration,  s.   105  ff. 

2  Ved  histologisk  undersøkelse  av  kjønnskjertlen  hos  en  homeséksuel 
gjet,  som  ikke  viste  brunstfenomener  og  forholdt  sig  avvisende  overfor 
bukken,  men  stadig  søkte  å  bespringe  de  andre  gjeter,  fant  S  t  e  i  n  a  c  h 
en  blanding  av  testikel-  og  eggstokkvev.  I  tilsluttning  hertil  undersøkte 
Steinach  testiklerne  fra  fem  mannlige  homoseksuelle  og  mente  å  kunne 
påvise  i  dem  både  mannlige  og  kvinnelige  indresekretoriske  celler.  Hans 
resultater  trenger  imidlertid  nærmere  bekreftelse. 

'  De  fortrinsvis  psykogent  betingede  tilfeller  av  homoseksualitet 
synes  ofte  med  held  å  kunne  behandles  ved  psykoterapi  (særlig  psykoana- 
lyse), mens  de  fortrinsvis  konstitutionelt  betingede  synes  å  kunne  påvirkes 
ved  transplantion  av  «normale»  kjertler. 

sjelslivet.  Men  forelobig  ialfall  s\Ties  den  opfatning  beret- 
tiget, at  «livsenergi»  og  temperament  i  vesentlig  grad 
avhenger  av  de  hormoner,  som  produseres  i  de  indre 
kjertler. 

Dermed  åpner  sig  lokkende  muhgheter  for  en  frem- 
tidig \ilkårhg  beherskelse  av  temperament  og  karakter. 
Bertrand  Russell  gir  i  sin  lille  bok  om  Wdenska- 
pens  fremtid  *Ikarus»  følgende  fremtidsbillede,  som  imidler- 
tid naturlig^-is  ennu  er  en  blott  fantasi  uten  tilstrekkelig 
videnskapehg  grunnlag:  *Mer  spennende  enn  saken  med 
intelligensmåliHgene  er  muligheten  for  å  besherke  følelses- 
livet gjennem  utsondringene  fra  de  lukkede  kjertler.  Det 
vil  bh  mulig  å  gjøre  menneskene  koleriske  eller  fr\'ktsomme, 
å  la  deres  seksuahtet  fremtre  sterkt  eller  svakt  o.  s.  v.  efter 
behag.  Forskjeller  i  sinnsanlegg  s\*nes  hovedsakehg  å  være 
begrunnet  i  utsondringene  fra  de  lukkede  kjertler  og  kan 
derfor  påvirkes  gjennem  forøkelse  eller  forminskelse  av 
disse  utsondringer.  Antar  vi  som  gitt  en  ohgarkisk  samfunds- 
organisasjon,  kunde  staten  gi  makthavernes  barn  den 
disposisjon  som  er  nødvendig  for  å  befale,  og  proletariatets 
barn  den  som  er  nødvendig  for  å  adlyde.  Mot  statslægemes 
injeksjoner  vilde  den  mest  be\'ingede  sociahstiske  tale- 
kunst være  maktesløs.»^ 


2.     Intelligens  og  oprinnelig  anlegg. 

I  ennu  langt  høiere  grad  enn  karakteren  s\Tres  intel- 
ligensen bestemt  ved  medfødt  anlegg.  Karakteristisk 
for  det  \'i  kaller  inteUigens  er  e\'nen  til  på  grunnlag  av  tid- 
ligere erfaringer  å  mestre  nye  situasjoner  og  opgaver.  Denne 
evne  er  ^-tterst  forskjeUig  hos  de  forskjellige  mennesker, 
og  disse  forskjeller  har  \TSt  sig  i  langt  mindre  grad  å  bunne 
i  forskjeUige  erfaringer  enn  i  forskjellige  medfødte  an- 
lege. 

Nytt  lys  over  dette  spørsmål  har  resultatene  av  den 


'  Cit.  efter  den  tyske  utgave,  s.  46  47. 

moderne  i  n  t  c  1 1  i  g  e  n  s  in  a  1  i  n  g  gitt.  Som  vi  senere 
i  annen  forbindelse,  hvor  også  selve  intelligensbegrepet  skal 
diskuteres  nærmere,  kommer  tilbake  til,  er  det  lykkedes  å 
skape  metoder  til  en  art  sammenlignende  måling  av  intelli- 
gensen. For  hvert  menneske  kan  man  angi  en  faktor,  den 
såkalte  intelligenskvotient,  som  er  bestemmende 
for  dets  intellektuelle  utvikling.  Denne  intelligenskvotient 
synes  (med  visse  undtagelser)  tilnærmet  konstant,  uav- 
hengig av  individets  alder.  Den  synes  derfor  a  karakterisere 
vedkommende  individ  konstitusjonelt.  Og  muligheten  av 
å  finne  en  slik  størrelse  tyder  avgjort  på,  at  intelligensen 
vesentlig  er  bestemt  av  medfødte  anlegg. 

I  samme  retning  peker  også  enkelte  arvelighetsunder- 
søkelser,  nemlig  undersøkelsene  over  åndssvakes  slekts- 
forhold. Efter  Goddards  undersøkelser  synes  det,  som 
om  den  primære  åndssvakhet  nedarves  som  monohybrid 
recessiv  faktor. 

Om  det  fysiske  grunnlag  for  intelligensen  vet  vi  intet 
bestemt.  Et  visst  forhold  har  intelligensen  utvilsomt  til 
hjernens  størrelse.^  Således  ledsages  en  ekstraordinært 
liten  hjerne  av  idioti.  Omvendt  har  særlig  begavede  menn 
ofte  meget  stor  hjerne.  Der  gis  imidlertid  også  undtagelser, 
som  viser,  at  der  ikke  kan  være  tale  om  nogen  virkelig 
paralellisme  mellem  almindelig  begavelse  og  hjernevekt. 

En  viss  overensstemmelse  synes  der  også  å  være  mellem 
intelligens  og  hjernens  rikdom  på  furer  og  vinninger.  Gjen- 
nemsnittlig  synes  rikdommen  på  vinninger  at  være  større 
hos  intelligente  mennesker  enn  hos  ikke-intelligente.  Men 
der  forekommer  dog  også  her  så  mange  undtagelser,  at  man 
på  ingen  måte  er  berettiget  til  å  slutte  fra  hjernens  over- 
flate til  intelligensgraden. 

Av  større  betydning  enn  hjernens  vekt  og  overflate- 
størrelse  er  sikkert  hjernebarkens  indre  struktur. 


^  Nærmere  om  forholdet  mellem  intelligens  og  hjerne  smlgn.  L.  L  a  p  i- 
q  u  c:  «Le  Poids  du  Cerveau  et  L'intelligence»  i  Dumas  Traité  de  Psycho- 
logie.   Tome  I, 

3.     Sjelsliv  og  arvelighet. 

Den  medfødte  konstitusjon  spiller  altså  en  grunnleg- 
gende rolle  for  personlighetens  utvikling.  Den  er  i  stor 
utstrekning  avgjørende  for  temperamentet,  og  den  synes  å 
gjøre  det  mulig  for  hvert  individ  å  fastslå  bestemte  grenser 
for  de  sjelelige  ferdigheter,  som  individet  ikke  kan  komme 
ut  over,  hvor  gunstige  enn  de  ytre  betingelser  er,  og  hvor 
meget  det  enn  arbeider  med  sig  selv. 

Dette  forhold  må  imidlertid  ikke  få  oss  til  å  glemme, 
at  de  bestemte  personlighetstrekk  som  regel  har  en  meget 
komplisert  genese.  Meget  hyppig  har  man  i  høi  grad  over- 
vurdert arvelighetens  betydning  og  tilbakeført  på 
den  «medfødte  disposisjon»  trekk,  som  i  virkeligheten  til 
sin  forklaring  krever  en  inngående  psykologisk  analyse. 
Man  er  altfor  snar  til  å  si:  «Han  har  arvet  det  fra  sin  far 
eller  mor.»  Man  glemmer,  at  der  mellem  fødsel  og  modenhet 
ligger  et  langt  og  betydningsfullt  livsavsnitt,  barndom- 
men, hvis  inntrykk  forklarer  en  vesentlig  del  av  de  eien- 
dommeligheter, som  man  populært  pleier  å  kalde  nedarvede. 

Hvor  lett  det  er  å  ta  feil  med  hensyn  til  arveligheten 
og  derved  altfor  lettvint  skaffe  sig  en  «forklaring»  på  be- 
stemte trekk,  kan  best  klargjøres  gjennem  et  par  eksempler:^ 

En  mann  hadde  helt  fra  barndommen  av  en  skjelving 
i  hånden,  som  inntrådte  efter  hårdt  arbeide.  Hans  far 
haJde  før  ham  hatt  en  lignende  skjelving.  Den  ansas  derfor 
arvelig.  Den  psykologiske  analyse  av  tilfellet  førte  imidler- 
tid tilbake  til  en  begivenhet,  som  hadde  funnet  sted,  da 
mannen  var  tre  år  gammel.  Han  fikk  da  ved  et  ulykkes- 
tilfelle en  fot  hårdt  såret,  og  mens  kirurgen  stelte  med  såret, 
holdt  faren  barnet.  Farens  skjelving  blev  derved  overført 
til  guttens  hender  og  blev  associert  med  følelsen  av  en  for- 
gjeves kamp  mot  en  overmakt.  Senere  blev  skjelvingen  asso- 
ciativt  fremkaldt  i  tilfeller,  hvor  en  særlig  kraftanspennelse 


^  Eksemplerne   er   hentet   fra   J.    A.    H  ad  f  i  eld:      «Psykologi   och 
moral»   (sv.   overs,   av   I.   von   Tell)    1924. 

krevedes.  Den  berodde  i  virkeligheten  ikke  på  arv,  men 
på  en  tidlig  miljøoplevelse. 

En  annen  mann  i  åtte  og  tyveårsalderen  hadde  så  langt 
tilbake  han  kunde  huske  aldri  kunnet  drikke  melk.  Det 
blev  derfor  almindelig  antatt,  at  det  var  en  medfødt  eien- 
dommelighet hos  ham.  Ved  psykologisk  analyse  i  forbin- 
delse med  hypnose  opdagedes  det  imidlertid,  at  det  berodde 
på  en  særlig  barndomsople velse.  I  tre-års  alderen  skulde 
vedkommende  ta  en  ubehagelig  smakende  medicin  i  melk. 
Han  strittet  imot  og  fikk  tilsisst  ved  lægens  forsøk  på  å 
tvinge  ham  til  å  svelge  medicinen  denne  i  vrangstrupen 
og  var  nær  ved  å  bli  kvalt.  I  denne  barndomsople  velse  var 
hans  idiosynkrasi  mot  melk  begrunnet. 

Det  eksisterer  en  stor  literatur  om  sjelelig  arv,  og  der 
er  blitt  samlet  omfattende  statistikker.  De  fleste  av  de 
formentlige  resultater  på  dette  område  må  imidlertid  be- 
traktes med  den  største  skepsis.  Efter  at  den  nyeste  psyko- 
logiske forskning,  fremfor  alt  den  psykoanalytiske,  har  vist, 
hvilken  enorm  betydning  barndomsinntrykkene  øver,  hvilken 
avgjørende  innflytelse  «identificeringen»  med  foreldre  har, 
og  hvorledes  forskjelle  i  barnenes  vilkår,  som  den  almindelige 
opfatning  ingen  særlig  vekt  tillegger,  totalt  kan  forandre 
hele  utviklingsgangen,  er  de  fleste  tidligere  undersøkelser 
på  dette  område  blitt  av  meget  tvilsom  værd^  —  også  bort- 


^  J.  B.  Watson  gjør  følgende  tankeeksperiment  for  å  avsvekke 
det  argument,  som  ligger  i  utbrudd  som :  «Se  på  de  musikere  som  er  sønner 
av  musikere;  eller  se  på  Wesley  Smith,  sønnen  av  den  store  økonom  John 
Smith!»:  «Suppose  John  Smith  had  had  three  sons  who  by  hypothesis 
all  had  bodies  so  made  up  anatomically  and  physiologically  that  each 
could  put  on  the  same  organization  (habits)  as  the  other  two.  Suppose 
further  that  all  three  began  to  work  upon  economics  at  the  age  of  six  months 
One  was  beloved  by  his  father.  He  followed  in  his  father's  footsteps  and 
due  to  his  father's  tutorship  this  son  overtook  and  finally  surpassed  his 
father.  Two  years  after  the  birth  of  Wesley  the  second  son  was  born; 
but  the  father  was  tåken  up  with  the  eUier  son.  The  second  son  was  beloved 
by  the  mother  who  now  got  less  and  less  of  her  husband 's  time,  so  she 
devoted  her  time  to  the  second  son.  The  second  son  could  not  folio  w  so 
closely  in  the  footsteps  of  his  father;  he  was  influenced  naturally  by  what 

sett  fra  den  vanskelighet,  som  følger  av  den  moderne  arvelig- 
hetsforsknings erkjennelse  av  de  enkelte  arveanleggs  renhet. 
Det  hele  spørsmål  om  sjelelig  arv  må  i  lys  av  de  moderne 
undersøkelser  tas  op  til  revisjon.  Man  har  ment  å  kunne 
påvise  arv  av  bestemte  «moralske  egenskaper»,  «drikkfeldig- 
het», «sterk  vilje»,  «forfengelighet»,  «kunstnerisk  begavelse» 
o.  s.  v.  o.  s.  v.  Hvad  vi  virkelig  vet  herom,  er  imidlertid 
for  nærværende  meget  lite.  Med  nogenlunde  sikkerhet  kan 
vi  si,  at  den  «almindelige  intelligens»  synes  vesentlig  bestemt 
ved  oprinnelig  anlegg  og  derfor  hovedsakelig  må  antas 
arvelig  betinget.  Om  de  spesielle  arveanlegg,  som  her  gjør 
sig  gjeldende,  og  hvis  gunstige  kombinasjon  kan  tenkes  å 
ligge  til  grunn  for  de  usedvanlige  intellektuelle  begavelser 
vet  vi  imidlertid  intet  sikkert.  Dessuten  må  vi  anta  et  arvelig 
bestemt  grunnlag  for  temperament  og  «livsenergi»  og  arvelig 
betingede  forskjelle  i  de  instinktive  tendensers  relative 
styrke.^    Forøvrig  må  vi  være  opmerksom  på,  at  vi  på  ingen 


his  motaer  was  doing.  He  early  gave  up  his  economic  entered  society  and 
ultimaty  became  a  «lounge  Hzard».  The  third  son,  bom  two  years  later, 
was  unwanted.  The  father  was  tåken  up  with  the  eldest  son,  the  mother 
with  the  second  son.  The  third  son  was  also  put  to  work  upon  economics, 
but  receiving  Httle  parental  care,  he  drifted  daily  towards  the  servants' 
quarters.  An  unscrupulous  maid  had  taught  him  to  masturbate  at  three. 
At  twelve  the  chauffeur  made  a  homosexual  of  him.  Later  falling  in  with 
neighborhood  thieves  he  became  a  pick-pocket,  then  a  stool-pigeon  and 
finally  a  drug  fiend.  He  died  of  paresis  in  an  insane  asylum.  There  was 
nothing  wrong  with  the  heredity  of  any  one  of  these  sons.  All  by  hypothesis 
had  equal  chances  at  birth.  All  could  have  been  the  fathers  of  fine,  healthy 
sons  if  their  respective  wives  had  been  of  good  stock  (except  possibly  the 
third  son  a  f  t  e  r  he  contracted  syphilis).»  (J.  B.  Watson:  Behaviorism, 
s.  78  f.)  Et  slikt  tankeeksperiment  kan  være  lærerikt,  selv  om  det  forenkler 
i  en  utilbørlig  grad,  og  intet  inntrykk  gir  av,  hvor  overordentlig  komplisert 
forholdene  ved  den  sjelelige  utvikling  virkelig  er,  og  også  antagelig  vel 
ensidig  legger  vekten  på  den  ene  side. 

^  Da  naturligvis  både  intelligensgraden  og.  driftstendensernes  relative 
styrke  er  av  største  betydning  for  utvilingen  av  en  «forbrydersk  karakter», 
er  det  forståelig  at  visse  former  av  «f  o  r  b  r  y  d  e  r  s  k  h  e  t»  synes  over- 
veiende arvelig  bestemt,  slik  som  det  mest  overbevisende  fremgår  av 
J  Langes  studier  over  eneggede  kriminelle  tvilhnger.  (J.  Lange: 
Verbrechen  als  Schicksal.   1929). 

måte  må  opfatte  alle  «medfødte  anlegg»  som  beroende  på 
arveanlegg  fra  tidligere  generasjoner.  Alltid  må  vi,  når  det 
gjelder  spørsmålet  om  sjelelig  arv,  regne  med  muligheten 
av  «nyskapninger»:  opståen  av  nye  anlegg  ved  muta- 
sjoner. 

Et  særlig  spørsmål  er  det  om  arv  av  anlegg  for  sinns- 
sykdom og  andre  sinnslidelser.  Der  har  vært 
talt  overordentlig  meget  og  ukritisk  om  «arvelig  belastning» 
i  så  henseende.  Sannsynligvis  spiller  ved  en  rekke  sinns- 
sykdomme  arvefaktorer  en  viktig  rolle;  men  vi  vet  ennu 
lite  sikkert  herom.  Der  er  foretatt  omfattende  statistiske 
undersøkelser  (særlig  av  D  i  e  m) .  I  de  senere  år  har  man 
også  forsøkt  å  gjøre  mere  spesielle  arvelighet  sst  udier  over 
enkelte  sinnssykeformer  og  å  anvende  de  Mendelske  regler 
på  dem.  Forholdene  er  imidlertid  så  kompliserte,  at  bare 
få  relativt  sikre  resultater  er  nået.  Hvad  man  til  for  ganske 
kort  tid  siden  visste  derom  sammenfattet  H.  W.  G  r  u  h  1  e 
i  1918  på  følgende  måte:  «Die  heutigen  Kenntnisse  iiber  die 
Vererbungstatsachen  bei  Geisteskrankheiten  sind  ungemein 
diirftig.  Man  kann  das  ganze  Wissen  hiervon  etwa  in  die 
Såtze  zusammenf assen :  Die  «grossen»  Psychosen  scheinen 
eine  Tendenz  zu  haben,  in  den  Nachkommen  wieder  auf- 
zuleben.  Nur  von  den  eigentlich  Geist eskr anken  weiss  man, 
dass  18  pct.  von  ihnen  geisteskranke  Eltern  haben,  wåhrend 
dies  unter  den  geistig  gesunden  nur  bei  2  pct.  der  Fall  ist. 
Hiervon  sind  aber  die  Apoplexien  und  Nervenkrankheiten 
ausgenommen.  t)ber  das  Vorkommen  von  Psychopathien 
bei  den  Eltern  Psychopathischer  weiss  man  noch  gar  nichts 
Bestimmtes.»^  —  Først  i  den  aller  seneste  tid  er  man  kom- 
met endel  videre.  Særlig  efter  de  nyeste  undersøkelse r^  over 
schizofreni  hos  eneggete  tvillinger  må  man  vel  med  sikker- 
het gå  ut  fra  arveanleggenes  helt  bestemmende  betydning 
for  iallfall  visse  former  av  denne  sinnssykdom. 

Så  lenge  hele  spørsmålet  om  sjelelig  arv  ennu  er  så  lite 


^  H.  W.  Gru  hie:     Psychiatrie  fiir  Årzte  (1918)  s.  234. 
*  Allgemeine  Zeitschrift  fiir  Psychiatrie    1929. 

tilfredsstillende  videnskapelig  klarlagt,  bør  man  naturligvis 
være  yderst  forsiktig  med  den  ofte  meget  skadelige  tale 
om  «arvelig  belastning».  Det  viser  en  beklagelig  mangel 
på  psykologisk  innsikt  og  forståelse  av  disse  problemers 
uhyre  kompliserthet,  når  man  endog  mener  å  kunne  forklare 
særlige  karaktertrekk  ved  uttalelser  som:  «Ikke  underlig, 
at  gutten  er  så  heftig;  moren  er  jo  død  på  Gaustad!»  eller: 
«Faren  var  sinnssvak,  ikke  rart,  at  sønnen  blev  forbryder!»^ 


^  Smlgn.  H.  W.  Gruble:     Psychiatrie,  s.   232  ff. 


E.     Almindelige  prinsipper  for  at  op- 
fatte  og  lære. 

Under  avsnittet  om  den  oprinnelige  utrustning  hører 
også  fremstillingen  av  de  almindelige  prinsipper  for  å  op- 
fatte  og  lære.  De  almindelige  eiendommeligheter  ved  op- 
fatningen  av  inntrykk  hunder  i  medfødte  anlegg,  og  evnen 
til  å  lære  er  overhode  den  viktigste  medfødte  betingelse 
for  all  høiere  sjelelig  utvikling. 


1.     Opmerksomhet  og  innstilling. 

All  opfatning  er  utvelgende.  Organismen  er 
ingen  passiv  optager,  på  hvilken  utenverdenens  inntrykk 
innskrives  bare  efter  deres  egne  forhold.  Men  den  opfatter 
og  handler  efter  behov  og  interesser.  Nogen  inn- 
trykk utvelges,  mens  andre,  som  objektivt  kan  være  like 
så  sterke,  lades  helt  upåaktet. 

For  det  voksne  kulturmenneskes  vedkommende  er  de 
faktorer,  som  bestemmer  dette  utvalg,  overordentlig  kom- 
pliserte. Men  grunnleggende  er  en  oprinnelig  o  p  m  e  r  k- 
somhetstendens,  som  manifesterer  sig  gjennem  en 
særlig  opmerksomhetsreaksjon :  Av  de  situasjoner  og  ob- 
jekter, som  mennesket  er  sensitivt  overfor,  irembringer 
nogen  en  spesiell  reaksjon,  som  er  egnet  til  å  disponere 
sanseorganer  og  nervesystem  for  en  lettere  og  tydeligere 
opfatning.  Beveger  man  f.  .eks.  en  ting  forbi  øinene  på  et 
lite  barn,  har  barnet  en  tendens  til  å  bevege  hodet  og  «følge 
tingen  med  øinene»,  slik  at  billedet  av  den  faller  på  eller 

nær  stedet  for  det  tydeligste  syn.  Som  almindelige  regier 
synes  å  gjelde,  at  mennesket  har  en  oprinnelig  tendens  til 
å  være  opmerksom  overfor :  i.  plutselige  foran- 
dringer, 2.  sterke  inntrykk,  3.  skarpe 
kontraster,  4.  situasjoner  og  ting,  over- 
for hvilke  det  har  en  videre  tendens 
til  å  reagere  instinktivt  —  ved  flukt,  avvergelse, 
vrede,  seksuel  tilnærmelse  o.  s.  v.  Men  det  vil  igjen  si,  at 
nettop  de  inntrykk,  som  er  av  særlig  viktighet  for  organismen 
selv,  for  dens  ve  og  vel,  fanger  dens  opmerksomhet. 

Vi  ser  således  her  igjen  et  uttrykk  for  sjelsvirksom- 
hetenes  biologiske  hensiktsmessighet.  Organismens 
kraft  er  begrenset;  den  kan  ikke  reagere  overfor  og  beherske 
ai  le  inntrykk.  Den  må  gjøre  et  utvalg,  og  dette  utvalg 
er  bestemt  av  inntrykkenes  betydning.  Av  den  uhyre  rik- 
dom av  innvirkninger,  som  stadig  treffer  oss,  fremheves  de 
særlig  viktige. 

Opfatningen  av  de  inntrykk,  som  opmerksomheten 
er  rettet  mot,  skjer  på  bekostning  av  de  øvrige 
inntrykk,  som  treffer  organismen.  Man  kan  opstille  prin- 
sippet om  opfatningsevnens  tranghet:  Av 
alle  de  inntrykk,  som  objektivt  virker  på  et  menneske,  blir 
i  hvert  øieblikk  bare  en  liten  del  særskilt  bemerket.  Største- 
parten av  inntrykkene  kommer  overhode  ikke  særskilt  til 
bevissthet.  Enhver  tydelig  opfattelse  av  et  inntrykk  skjer 
på  bekostning  av  andre.  Jo  sterkere  et  enkelt  inntrykk 
trer  frem  og  optar  interessen,  desto  utydeligere  og  mer 
tilbake  trengt  blir  opfatningen  av  de  andre  inntrykk,  selv 
om  deres  objektive  årsaker  er  forhånden  og  virker  like  så 
sterkt  på  sansene.  Det  opmerksomt  opfattede  kommer 
derfor  relativt  isolert  til  bevissthet.  Her  har  vi  sannsynlig- 
vis det  vesentlige  oprinnelige  grunnlag  for  en  funksjon, 
som  er  en  av  den  mest  fundamentale  betydning  for  all  høiere 
sjelelig  utvikling,  nemlig  abstraksj  onen.  Gjennem 
abstraksjon  formår  vi  å  utsondre  av  en  helhetssituasjon  en 
enkelt  del  eller  et  uselvstendig  moment  og  reagere  på  det 
under  «bortseen»  fra  alt  annet. 

Det  er  imidlertid  ikke  så,  at  de  inntrykk,  som  ikke 
fanger  opmerksomheten,  går  helt  tapt  for  bevisstheten. 
De  bemerkes  i  almindelighet  bare  ikke  tydelig  og  særskilt. 
De  flyter  mer  eller  mindre  sammen  og  danner  en  eiendom- 
melig ubestemt  bakgrunn  for  de  klart  bevisste  oplevelser 
—  på  lignende  måte  som  inntrykkene  av  tingene  i  de  perifere 
dele  av  synsfeltet  danner  en  ubestemt  bakgrunn  for  de 
tin^  vi  fikserer  og  derved  ser  klart  og  tydelig. 

Opmerksomheten  hører  til  sjelslivets  mest  karakteris- 
tiske og  betydningsfulle  eiendommeligheter.  Eksempler 
har  enhver  anledning  til  å  finne  nok  av  i  det  daglige  liv. 
Når  man  skal  beskjeftige  sig  med  åndelig  arbeide,  kan  man 
ikke  godt  samtidig  høre  på  barneskrik  eller  pianospill.  En- 
hver som  har  lest  korrektur  vet,  at  man  ikke  ved  samme 
gjennemlesning  kan  opnå  alt  man  ønsker.  Hvis  man  skal 
akte  på  trykkfeilene,  undgår  den  logiske  sammenheng  en 
o.   s.   v.^ 

Meget  undersøkt  har  det  spørsmål  vært,  hvor  mange 
gjenstande  vi  under  gunstige  omstendigheter  samtidig  kan 
opfatte  tydelig.  Ved  almindelig  iakttagelse  kan  man  ikke 
avgjøre  dette  spørsmål,  fordi  opmerksomheten  vandrer 
fra  den  ene  gjenstand  til  den  annen,  og  man  derfor  ikke 
kan  være  sikker  på  en  samtidig  opmerksom  opfattelse. 
For  å  undgå  denne  opmerksomhetsvandring  har  man  eksperi- 
mentert med  synsgjenstande,  som  ved  hjelp  av  særlige 
apparater,  såkaldte  tachistoskoper,  frembyes  for  øiet  bare 
en  ganske  kort  tid,  en  liten  brøkkdel  av  et  sekund.  På 
grunnlag  av  slike  eksperimenter  har  man  funnet,  at  voksne 
personer  i  almindelighet  formår  samtidig  å  opfatte  riktig 
ca.  6  enkle,  usammenhengende  gjenstande,  f.  eks.  enkle 
figurer.  Hos  barn  er  antallet  betydelig  mindre,  i  6 — 7 
års  alderen  2 — 3,  i  tolvårsalderen  3 — 4.  Ved  siden  av  «veksten* 
av  det  oprinnelig  anlegg,  spiller  muligens  også  erfaringens 
innflytelse  inn. 


^  Smlgn.    H.    E  b  b  i  n  jj;  h  a  u  s.       Abriss    der    Psychologie,    7.    Aufl. 
s.    82   f. 

Andre  har  undersøkt,  hvorvidt  flere  forskjelhge  virk- 
somheter kan  utføres  samtidig,  uten  at  de  i  vesentUg 
grad  forstyrrer  hverandre.  Man  har  funnet,  at  det  er  tilfellet, 
hvor  virksomhetene  er  enkle  og  tilvante,  så  de  ikke  krever 
nogen  særlig  opmerksomhetsanspennelse.  Hvis  virksom- 
hetene er  mer  kompliserte  og  ikke  innøvede,  hemmer 
de  imidlertid  gjensidig  hverandre.  Vi  kommer  senere  tilbake 
til  det  overordentlig  viktige  problem  som  her  reiser  sig. 

Opmerksomhetens  kjensgjerning  viser  altså,  at  inntrykk 
kan  hemme  hverandres  virkning.  Men  omvendt  kan  i  andre 
tilfelle  bestemte  inntrykk  og  tilstande  nettop  fremme 
hverandre  eller  «bane  veien  for»  hverandre.  Er  frykt  vakt, 
høres  lyd,  som  ellers  ikke  vilde  være  blitt  opfattet;  er  man 
tørst,  høres  lettere  kildens  rislen  o.  s.  v.  Enhver  ople velse 
eller  tilstand  forbereder  andre,  som  står  i  sanomenheng 
dermed,  setter  visse  nervøse  prosesser  «i  beredskap».  Et 
individ  er  således  særlig  innstillet  på  de  inntrykk, 
som  har  tilknytning  til  det  som  nettop  optar  interessen. 

Tilsvarende  gjelder  også  for  det  gjennem  erfaringen 
utviklede  sjelsliv.  Inntrykk,  som  står  i  nær  sammenheng 
med  forestillinger  og  tanker,  som  på  forhånd  er  tilstede  i 
bevisstheten,  opfattes  lettere  og  gjør  sig  gjeldende.  Et 
stueurs  tikking  legger  vi  som  regel  ikke  merke  til;  men  så 
snart  vi  begynner  å  tenke  på  uret,  hører  vi  det.  Den  mål- 
bevisste iakttagelse  beror  på  dette  prinsipp :  vi 
vekker  på  forhånd  tillive  fornemmelser  og  tanker,  som  står 
i  forbinnelse  med  det,  som  skal  iakttas.  Små  utslag  på  et 
måleapparat,  fine  farve  forskjelle  o.  s.  v.  blir  ikke  bemerket, 
hvis  inntrykkene  treffer  oss  uforberedt.  Men  når  vi  på  for- 
hånd tenker  på  dem,  er  innstillet  på  dem,  ser  vi  dem  straks.^ 
—  Lignende  er  forholdet  ved  de  såkalte  fikserbilleder.  Har 
vi  først  en  gang  fått  øie  på  den  skjulte  figur,  er  det  siden 
lett  å  se  den,  fordi  vi  nu  på  forhånd  kan  danne  en  bestemt 
forestilling  om  den. 


^  Smlgn.    H.    Ebbinghaus:       Abriss    der    Psychologie,    7.    Autl. 
s.    84. 

Gjennem  samspillet  mellem  «hemning»  og  «baning» 
muliggjøres  oplevelsens  og  adferdens  hensiktsmessige  organi- 
sasjon, shk  at  ikke  alt  opløses  i  et  anarki  av  enkeltinntrykk 
og  enkeltimpulser :  Det  som  står  i  sammenheng  med  behov 
og  interesser  og  særhg  med  det,  som  i  øieblikket  optar, 
fremmes;  annet  hemmes  og  avskjæres. 


2.     De  grunnleggende  prinsipper  for  å  lære. 

I  løpet  av  den  individuelle  utvikling  forandres  de  ned- 
arvede reaksjonsmåter:  Mennesker  og  dyr  lærer  gjennem 
erfaring.  Denne  evne  til  å  lære  er  for  oss  den  kanskje  vik- 
tigste kjensgjerning  i  naturen. 

For  all  læring  (eftervirkning  av  tidligere  inntrykk) 
gjelder  fire  grunnleggende  prinsipper :  i.  Tilvenning s- 
prinsippet  (prinsippet  om  den  negative  adaptasjon); 
2.  øvelsesprinsippet  (prinsippet  om  bruk  og  ikke 
bruk) ;  3.  virkningsprinsippet  (prinsippet  om 
tilfredsstillelse  og  utilfredsstillelse) ;  4.  assosiasjon  s- 
prinsippet  (prinsippet  om  den  betingede  reaksjon). 

Tilvenningsprinsippet.  Dette  prinsipp  kan 
illustreres  gjennem  et  eksperiment  med  en  edderkopp.^ 
Mens  edderkoppen  var  i  nettet,  blev  der  anslått  en  stemme- 
gaffel,  og  edderkoppen  reagerte  med  å  slippe  sig  til  jorden. 
Efter  en  stund  klatret  den  igjen  tilbake  til  nettet;  stemme- 
gaflen  blev  igjen  anslått,  og  edderkoppen  slapp  sig  igjen 
til  jorden.  Men  efter  at  forsøket  var  gjentatt  flere  gange 
i  hurtig  rekkefølge,  ophørte  edderkoppen  å  reagere.  Næste 
dag  reagerte  den  ganske  visst  igjen,  men  efter  at  forsøkene 
var  blitt  gjentatt  en  rekke  dage,  ophørte  den  for  godt  at 
reagere  på  denne  stimulus. 

En  slik  negativ  adaptasjon  spiller  en  meget  vesentlig 
rolle.  Dyr  kan  venne  sig  til  en  lyd,  som  ofte  gjentas  uten 
nogen  gang  at  ledsages  av  'skadelige  virkninger,  slik  at 
deres  fluktinstinkt  ikke  lenger  vekkes  av  den.     På  lignende 

*  Se  R.   S.   W  o  o  d  w  o  r  t  h,    Psychology,   s.   302   f. 

måte  er  —  som  vi  senere  kommer  tilbake  til  —  den  negative 
adaptasjon  en  hovedfaktor  ved  eliminasjonen  av  en  rekke 
fryktreaksjoner  hos  mennesket. 

Øvelsesprinsippet.  Hvis  en  situasjon  S  frem- 
kalder  en  reaksjon  R,  vil  ved  denne  reaksjon  og  ved  gjen- 
tagelse av  den  båndet  mellem  S  og  R  styrkes.  Det  vil  si: 
sannsynligheten  for,  at  situasjonen  S  vil  fremkalde  R  øker, 
og  reaksjonen  vil,  når  samme  situasjon  vender  tilbake, 
(andre  ting  forutsatt  like)  finne  sted  sikrere,  promptere  og 
mere  «økonomisk». 

Dette  almindelige  prinsipp  omfatter  en  rekke  underlove. 
For  det  første  har  ikke  alle  gjentagelser  like  stor  virkning. 
Som  nærmere  undersøkelse  viser,  stiger  øvelsesfrem- 
skrittet  først  hurtig  med  gjentagelsene,  siden  lang- 
sommere og  langsommere  inntil  et  maksimum  er  nået,  ut 
over  hvilket  videre  gjentagelse  ikke  mer  fremmer  ydelsen. 
For  det  annet  avhenger  virkningen  av  utøvelsen  av  en  reak- 
sjon av  den  t  i  d,  som  er  gået  siden  utøvelsen  fant  sted. 
Båndet  mellem  S  og  R  svekkes  igjen  i  løpet  av  tiden  ved 
ikke-bruk.  Endelig  har  den  styrke  og  varighet,  med  hvilken 
S  og  R  sammenknyttes,  vesentlig  betydning.  Opmerksom 
dvelen  ved  en  reaksjon  styrker  reaksjonstendensen  mer  enn 
en  flyktig  uopmerksom  utøvelse  av  den. 

Øvelsesprinsippet  er  av  største  betydning  for  forståelsen 
av  menneskers  og  dyrs  adferd. 

Vi  så  under  behandlingen  av  opmerksomheten,  at  vår 
ydelsesevne  er  sterkt  begrenset:  Vi  kan  ikke  samtidig  vie 
oss  til  flere  opgaver,  som  legger  beslag  på  vår  opmerksomhet. 
Dermed  er  gitt  en  kjensgjerning,  som  kunde  synes  helt 
skjebnesvanger  for  vårt  liv.  Tilværelsen  er  ikke  så  enkel, 
at  vi  kan  klare  oss  med  en  reaksjon  ad  gangen.  Utallige 
inntrykk  strømmer  inn  på  oss,  og  omstendighetene  fordrer 
i  hvert  øieblikk,  ikke  bare  én,  men  en  hel  rekke  virksom- 
heter. Hvorledes  klarer  da  organismen  de  kompliserte 
opgaver  tiltross  for  opfattelsesevnens  og  ydelsesevnens  sterke 
begrensning  ? 


105 

Det  er  nettop  en  følge  av  gjentagelsenes  virkning,  av 
ovelsen.  En  foreleser,  kan  godt  spasere  frem  og  tilbake, 
samtidig  som  han  vedblir  å  tale  om  øvelsen.  Men  en  liten 
gutt,  som  nettop  lærer  å  gå,  han  er  så  optatt  med  hvert 
enkelt  skritt,  at  han  sandelig  ikke  får  anledning  til  å  be- 
skjeftige sig  med  noget  annet.  —  Vi  rører  her  ved  en  kjens- 
gjerning, som  kan  betegnes  som  en  av  de  aller  mest  betyd- 
ningsfulle i  vårt  liv.  Vi  kan  betegne  den  som  virksomhetenes 
mekanisering  gjennem  øvelse.  Den  virk- 
somhet som  ofte  gjentas  behøver  ikke  lenger  å  legge  beslag 
på  opmerksomheten.  Men  allikevel  blir  virksomheten  objek- 
tivt sett  forbedret.  Den  blir  finere,  hurtigere,  mer  hensikts- 
messig og  økonomisk. 

Vi  kan  som  eksempel  tenke  på  forholdene,  når  man 
lærer  å  lese  eller  skrive.  I  begynnelsen  går  lesningen  og 
skrivningen  meget  langsomt  og  med  tydelig  bevissthet  om 
hvert  ord,  hver  stavelse  og  hver  bokstav.  Efterhvert  som 
man  blir  øvet,  går  det  så  hurtigere.  Og  samtidig  trer  den 
tydelige  bevissthet  om  de  enkelte  bokstaver  og  tegn  helt 
tilbake.     Man  kan  skrive  og  lese  næsten  helt  mekanisk. 

Ganske  på  lignende  måter  er  forholdet  ved  andre  ferdig- 
heter, som  syning,  strikkning,  svømning,  dans.  Til  å  begynne 
med,  så  lenge  man  ennu  holder  på  med  å  lære  dem,  gjøres 
alle  de  enkelte  bevegelser  med  tydelig  bevissthet  og  opmerk- 
somhetsanspennelse.  Efterhvert  som  man  blir  øvet,  blir 
denne  engagering  av  opmerksomheten  og  bevisstheten  mindre 
og  mindre.     Men  selve  bevegelsene  utføres  allikevel. 

På  denne  måte  er  det  øvelsen  får  slik  fundamental 
betydning :  De  innøvede  virksomheter  ut- 
øves ikke  alene  langt  bedre  enn  de  ikke 
innøvede,  men  også  med  et  langt  mindre 
forbruk  av  energi  og  av  bevisst  opmerk- 
s  o  m  h  e  t. 

Nu  beror  øvelsen  på  den  hyppige  gjentagelse. 
Gjennem  øvelsen  avpasser  vi  oss  derfor  efter  de  ting  i  våre 
omgivelser,  som  ofte  gjentas,  og  som  derfor  er  av  særlig 
viktighet.    Til  disse  dagligdagse  ting  v  e  n  n  e  r  vi  oss.    Over- 

for  dem  utdanner  vi  et  system  av  innøvede,  hensiktsmessige 
handlinger,  som  bare  krever  et  minimum  av  opmerksomhet 
og  energi.  Uten  å  forsømme  det  tilvante  og  dagligdagse 
kan  vi  derfor  vie  næsten  all  vår  kraft  til  det  n  y  e  og  over- 
raskende, det  som  i  særlig  grad  truer  vår  eksistens. 

Bare  på  grunnlag  av  øvelsesvirkningene  er  derfor  over- 
hode fremskritt  og  utvikling  i  menneskelivet  mulig.  Hvis 
en  handling  ikke  vant  i  letthet  ved  å  utføres  flere  gange, 
vilde,  på  grunn  av  opfatnings-  og  ydelsesevnens  begrense  the  t, 
hele  vår  virksomhet  måtte  innskrenkes  til  nogen  ganske 
få  handlinger.  De  mest  dagligdagse  ting,  som  å  kle  sig  av 
og  på,  holde  legemet  i  likevekt,  gjøre  de  enkelte  skritt  når 
vi  går  o.  s.  v.,  vilde  koste  oss  like  så  meget  arbeide  og  møie, 
som  de  koster  barnet  ved  dets  første  forsøk,  og  derfor  opta 
all  vår  opmerksomhet  og  all  vår  kraft.  Slik  er  det  jo  imidler- 
tid ikke.  På  grunn  av  øvelsesloven  utfører  vi  alle  disse  daglig- 
dagse handlinger,  som  er  så  nødvendig  for  oss,  uten  at  vi 
behøver  å  tenke  særskilt  på  dem,  næsten  rent  mekanisk, 
mens  vår  opmerksomhet  er  rettet  mot  noget  helt  annet. 

Det  er  blitt  sagt,  at  jo  mer  mekanisert  man  er  i  det  små, 
desto  friere  er  man  i  det  store  (Vogt).  Det  er  også  sant. 
Til  utfoldelse  av  en  høiere  kultur  er  det  nødvendig  mest 
mulig  å  mekanisere  alt  utvortes  og  konstant  tilbakevendende. 
Det  er  f.  eks.  lett  nok  å  spotte  over  samfundets  og  selskaps- 
livets mange  konvensjonelle  former,  omgangsskikke,  gang- 
bare fraser,  almindelig  vedtagen  høflighet  o.  s.  v.  Det  har 
imidlertid  alt  sammen  sin  store  betydning.  Det  betegner 
et  innøvet  system  av  reaksjoner  overfor  uvesentligheter  og 
muliggjør  derved  en  frigjørelse  like  overfor  det,  som  er  av 
større  betydning. 

Øvelsesfremskrittene  kan  foregå  vesentlig  på  to  for- 
skjellig vis  —  enten  kontinuerlig  eller  sprangvis.^ 

Det  første  er  tilfellet  ved  forholdsvis  enkle  virksom- 
heter, hvor  den  samme  metode  fastholdes  uforandret  eller 


1  De  følgende  par  sider  slutter  sig  nær  til  fremstillingen  hos  R.  Vogt: 
Medicinsk  psvkologi,   s.   43  f. 

omdannes  gradvis.  Begynner  et  menneske,  som  er  uøvet  i 
å  regne,  systematisk  dag  for  dag  å  øve  sig  i  addisjon,  vil  hans 
addisjonsferdighet  vokse  efter  en  kurve,  som  ser  omtrent 
ut  som  den  i  fig.  12,  altså  først  raskt,  siden  langsommere 
og  langsommere. 

Sprangvis   derimot    skjer   øvelsesfremskrittet,    hvor   det 

Fig.    12.     Øvelseskurvc    for    adderingsevne 
(efter  Thorndike). 

under  øvelsen  mer  plutselig  kommer  til  metodiske 
forenklinger  gjennem  vaner  av  høiere  orden.  Thorn- 
dike har  f.  eks.  undersøkt  øvelsesfremskrittet  hos  tele- 
graf istele  ver.  Når  de  skal  motta  telegrammer,  begynner 
de  med  å  tyde  morsealfabetet  bokstav  for  bokstav.  Efter- 
hvert  klarer  de  stavelser  og  senerehen  også  hele  ord.  Har 
de  nådd  så  langt,  gjør  de  foreløbig  ingen  videre  nevneverdige 
fremskritt.  Det  første  platå  i  øvelseskurven  er  nådd. 
Nogen  blir  stående  på  dette  trin  og  kommer  ikke  videre. 
Andre  begynner,  kanskje  først  efter  måneders  forløp  å  opfatte 

lengere  sammenheng  eller  setningsdeler  i  ett  grep.  Fra  det 
øieblikk  av  begynner  kurven  å  stige  for  annen  gang,  først 
hurtig,  så  langsommere,  inntil  annet  platå.  På  dette  nivå 
kan  telegrafisten  bli  stående  i  årevis,  inntil  han  kanskje 
tilslutt  begynner  å  lære  det  vanskeligste,  nemlig  å  opfatte 
morsetegnene  automatisk  uten  særlig  anvendelse  av  opmerk- 
somhet  på  lignende  måte  som  vi  opfatter  almindelig  tale 
på  morsmålet.    Da  begynner  kurven  å  stige  for  tredje  gang. 


Fig.    13.     Øvelseskurve    for    mottagelse    a^•    tele- 
g  1"  a  m  m  e  r   (efter  Thorndike). 

—  En  lignende  trinrekke  har  vi  hos  barn,  som  lærer  å  lese: 
først  leser  de  stavelse  for  stavelse  med  ensformig  betoning, 
så  ord  for  ord,  inntil  de  endelig  lærer  å  lese  hele  setninger 
med  fritt  tonefall. 

De  høiere  ferdigheter,  som  vi  utdanner  i  livet,  blir  på 
denne  måte  hierarkier  av  vaner.  Først  dannes  de 
underordnede  vaner.  Men  når  de  enklere  virksomheter  er 
blitt  tilstrekkelig  mekanisert,  skrider  vi  til  på  grunnlag  av 
dem  å  opbygge  høiere  vaner.  På  denne  måte  u  t- 
vides  vårt  virksomhetsområde  stadig  mer  tiltross  for 
loven  om  ydelsesevnens  begrensning. 

Et  tilsvarende  prinsipp  gjelder  forøvrig  også  vår  o  p- 
fatning  av  inntrykk  Overordentlig  lærerike  er 
her  tachistoskopiske  forsøk. 

G's  isolerte  bokstaver,  opfattes  bare  4 — 6.  Danner 
bokstavene  kjente  ord  og  setninger,  kan  der  imidlertid 
i  det  samme  lille  tidsrum  opfattes  5—10  ganger  så  mange. 
Der  opfattes  like  mange  korte  ord  som  bokstaver. 

Det  viser,  hvorledes  opfatningen  lettes,  når  inntrykkene 
forekommer  i  en  innøvet  sammenheng.  Enkeltheter,  som 
forekommer  i  innøvet  sammenheng,  opfattes  og  beherskes 
under  ett.  Med  voksende  øvelse  utvides  derfor  bevisst- 
hetsfeltet.  Og  også  her  er  der  et  hierarki  av  stadig 
høiere  og  mer  omfattende  sammenheng.  — 

Øvelsesfremskrittene  er  en  følge  av  gjentagelsene. 
Ved  hyppige  gjentagelser  like  efter  hverandre  optrer  imid- 
lertid også  et  annet  fenomen,  hvis  virkninger  er  motsatt 
øvelsens,  nemlig  trettheten.  Ved  tretthet  blir  opmerk- 
somheten  svekket,  tilegnelsen  av  nye  inntrykk  og  ferdig- 
heter vanskeliggjort,  anvendelsen  av  det  allerede  innøvede 
langsommere  og  mer  full  av  feil. 

Av  betydning  er  det,  at  den  tretthet  som  opstår  ved 
den  vedholdende  beskjeftigelse  med  en  enkelt  virksomhet, 
ikke  innskrenker  sig  til  denne  ene  virksomhet,  men  har 
en  tendens  til  å  bre  sig  og  gå  over  til  en  a  1  m  i  n  d  e  1  i  g 
tretthet,  som  virker  svekkende  på  alle  virksomheter.  En 
helt  lokal  tretthet  gis  der  ikke. 

Forøvrig  byr  de  sjelelige  tretthetsvirkninger  på  en 
rekke  overordentlig  betydningsfulle  problemer,  som  imid- 
lertid ennu  er  så  litet  klarlagt,  at  vi  her  ikke  skal  gå  nærmere 
inn  på  dem. 

Virkningsprinsippet.  Svares  der  på  en 
situasjon  S  med  en  reaksjon  R,  så  vil  (andre  ting  forut- 
satt like)  båndet  mellem  S  og  R  styrkes,  hvis  reaksjonen 
fører  til  tilfredsstillende  resultat,  men  svekkes,  hvis  den 
fører  til  utilfredsstillende  resultat. 

Dette  prinsipp  er  av  grunnleggende  betydning  for 
forståelsen  av,  hvorledes  nye  reaksjoner  kommer  ist  and. 
Meget  lærerike  er  her  dyrepsykologiske  forsøk  over  læring 
ved  prøving  og  feiling  (trial  and  error). 

Man  anbringer  f.  eks.  en  sulten  ung  katt  i  et  bur  med 
et  stykke  fisk  utenfor.  Buret  er  laget  således,  at  det  åpnes, 
når  en  treknapp  på  innsiden  blir  dreiet  om.  Den  sultne  katt 
reagerer  på  denne  utilfredsstillende  situasjon  med  en  mengde 
bevegelser.  Den  strekker  poten  ut  mellem  sprinklene,  men 
kan  ikke  nå  fisken;  den  biter  og  klorer  i  sprinklene  og  prøver 
alle  deler  av  buret.  Av  alle  disse  bevegelser  er  nogen  også 
rettet  mot  knappen.  Før  eller  senere  blir  denne  dreiet  om; 
katten  kommer  fri  og  spiser  fisken.  Gjentas  nu  forsøket 
igjen  og  igjen,  viser  det  sig,  at  katten  efterhvert  bruker 
mindre  og  mindre  tid  for  å  komme  fri.  De  nytteløse  beve- 
gelser blir  gradvis  eliminert,  inntil  katten  tilsist  går  rett 
løs  på  knappen,  dreier  den  og  kommer  fri.  Katten  har 
1  æ  r  t  å  svare  på  den  utilfredsstillende  situasjon  med  en 
ganske  bestemt  reaksjon,  som  er  forskjellig  fra  det  oprinne- 
lige  instinktsvar. 

I  forbindelse  med  virkningsprinsippet  gjelder  —  som 
det  fremgår  av  det  foregående  —  som  forutsetning  for 
læring  ved  prøving  og  feiling  «prinsippet  om  den 
multiple    reaksjonsmåte»:^ 

Til  en  utilfredsstillende  situasjon  svarer  ikke  bare  et 
enkelt  fast  fiksert  instinktivt  svar,  men  et  av  mange.  Feil- 
slagningen  av  det  første,  som  gjøres  for  å  opnå  tilfreds- 
stillelse, blir  (i  forbindelse  med  resten  av  situasjonen)  ny 
stimulus  for  et  av  de  andre  svar,  således  at  dyret  utfører 
en  hel  rekke  forskjellige  reaksjoner  og  gjentar  dem,  inntil 
et  av  svarene  eller  en  ytre  forandring  tilsist  gjør  ende  på 
den  utilfredsstillende  situasjon  og  bringer  tilfredsstillelse 
eller  utmattelse  inntrer  eller  noget  nytt  optar  dyret. 

Overensstemmende  med  virkningsprinsippet  bhr  av 
de  forskjellige  reaksjoner,  som  efter  prinsippet  om  det 
multiple  reaksjonssvar  er  mulige,  efter  reaksjonenes  til- 
fredsstillende eller  utilfredsstillende  resultat  de  utvalgte, 
som  fører  til  tilfredsstillelse  og  båndene  mellem  situasjonen 

'  Smlgn.  E.  L.  Thorndike:  Educational  Psychology  (1923). 
s.    56  ff. 

og  dem  styrket,  mens  de  resultatløse  og  utilfredsstillende 
reaksjoner  elimineres.  Således  lærer  dyr  (og  mennesker) 
ved  utvelgelse  av  de  «heldige»  reaksjoner  at  avpasse  sig  langt 
bedre  enn  de  oprinneligc  instinktreaksjoner  gjorde  det 
mulig. 

Om  de  hjernefysiologiske  forhold,  som  ligger  til  grunn 
for  virkningsprinsippet,  vet  vi  ennu  intet  bestemt.  Det 
er  ikke  utelukket,  at  virkningsprinsippet  teoretisk  kan 
tilbakeføres  på  øvelsesprinsippet.^ 

Assosiasjonsprinsippet.  Den  russiske  fy- 
siolog P  a  w  1  o  w  har  gjort  en  rekke  berømte  eksperi- 
menter. Oprinnelig  har  lyden  av  en  klokke  ingen  virjc- 
ning  på  en  hunds  spyttsekresjon.  Lar  man  imidlertid  en 
tid  lang  hunden  høre  en  klokke  ringe  hver  gang  den  får 
kjøtt,  vil  det,  som  Pawlow  viste,  senere  være  tilstrekkelig 
alene  å  la  klokken  ringe  for  å  få  en  øket  spyttsekresjon. 
Pawlow  betegnet  dette  fænomen  som  betinget  refleks 
Vi  kan  også  uttrykke  det  så,  at  klokkeringningen  ved  stadig 
å  gå  sammen  med  den  oprinnelige  stimulus  er  blitt  sub- 
stituert stimulus  for  økning  av  spytt  sekresjonen. 
Spytt  floden  er  blitt  assosiert  med  klokkeringningen. 

Dette  prinsipp  om  den  betingede  reaksjon  gjelder  ikke 
bare  for  reflekser,  men  også  for  de  mer  kompliserte  instink- 
tive reaksjoner.  Eksperimentelt  er  forholdet  for  de  instink- 
tive f ølelsesreaks joners  vedkommende  —  som  vi  senere 
kommer  tilbake  til  —  blitt  undersøkt  særlig  av  J.  B.  og 
R.  R    Watson.2 

Vi  kan  gi  prinsippet  om  den  betingede  reaksjon  eller 
assosiasjonsprinsippet  følgende  almindelige  form:  Hvis 
en  situasjon  fremkaller  en  bestemt  reak- 
sjon, vil  senere  et  element  i  denne  si- 
tuasjon    ha     en     tendens     til     å     fremkalle 


^  Smlgn.  J.  B.  Watson:  Behaviorism,  s.  165  f.  og  R.  S.  W  o  o  d- 
w  o  r  t  h :      Ps^xhology,  S.   392  f. 

^  Studies  in  Inf  ant  Psychology,  Sei.  Mo  1921,  Vol.  13;  smlgn.  J.  B. 
Watson:      Behaviorism,  s.    125  ff. 

samme  reaksjon.  Ikke  alle  elementer  i  situasjonen 
er  imidlertid  i  denne  henseende  likeverdige.  Båndet  knyt- 
tes fortrinsvis  med  de  momenter  i  totalsituasjonen,  som 
gjør  sig  særlig  gjeldende  for  opmerksomheten,  enten  ved 
intensitet  eller  kontrast  eller  affektiv  betydning. 

Efter  prinsippet  om  den  betingede  reaksjon  kan  altså 
reaksjonene  bli  knyttet  til  andre  stimuli  enn  de  oprinnelige. 
Her  har  vi  den  mekanisme,  ved  hvis  hjelp  både  mennesker 
og  dyr  gjennem  erfaring  lærer  å  avpasse  sin  adferd  efter 
et  langt  større  område  av  omgivelse  s- 
bestanddeler  enn  der  oprinnelig  er  sørget  for  ved 
deres  nedarvede  reaksjonstendenser.  For  menneskets  ved- 
kommende får  prinsippet  en  særlig  betydning  derved,  at 
reaksjonene  kan  bli  knyttet  ikke  bare  til  sanseinntrykk, 
men  også  til  forestillinger  og  andre  «selvfrembragte  tegn». 
Det  kommer  vi  senere  tilbake  til. 

Er  en  reaksjon  blitt  knyttet  til  en  stimulus,  vil  også 
andre  stimuli  som  ligner  den  første  ha  en  —  om  enn 
svakere  —  tendens  til  å  fremkalle  reaksjonen.  Har  f.  eks. 
fugler  lært  å  frykte  mennesker,  kan  de  også  la  sig  skremme 
av  menneskelignende  fugleskremsler.  Små  barn  kaller 
undertiden  alle  menn  for  «papa»  o.  s.  v. 

Vi  kan  således  i  forbindelse  med  assosiasjonsprin- 
sippet  opstille  følgende  overordentlig  betydningsfulle  a  n  a- 
1  o  g  i  p  r  i  n  s  i  p  p:  Hvis  en  stimulus  har  en 
tendens  til  å  fremkalle  en  bestemt  reak- 
sjon, h  a  r  også  de  stimuli,  som  ligner  den 
første,  en  tendens  til  å  fremkalle  denne 
reaksjon. 

Overensstemmende  med  de  anførte  prinsipper  modifi- 
seres reaksjonene  på  følgende  måter: 

I.  En  rekke  reaksjoner  elimineres.  Forbindel- 
sen mellem  en  reaksjon  og  den  stimulus,  som  oprinnelig 
fremkalte  den,  løses.  Slik  eliminasjon  finner  hurtigst  sted 
i  de  tilfeller,  hvor  reaksjonen  bringer  smerte.  Brent 
barn  lærer  hurtig  å  la  være  å  gripe  efter  flammen.      Mer 

graclvib  finner  eliminasjonen  sted,  hvor  reaksjonen  uten 
å  bringe  direkte  smerte,  dog  betegner  en  feils  I  åen  og 
lar  organismen  forbli  i  den  utilfredsstillende  situasjon. 
Endelig  kan  eliminasjon  av  en  reaksjon  finne  sted,  men 
langsommere,  ved  negativ  a  d  a  p  t  a  s  j  o  n  til  en  harm- 
løs, men  også  nytteløs  stimulus. 

2.  Virksomhetene  blir  ved  gjentagelse  hurtigere,  sikrere, 
mer  «økonomisk  e». 

3.  Nye  reaksjoner  kan  komme  istand  ved  eli- 
minasjon av  nytteløse  reaksjoner  og  fiksas  jon  av  dem,  der 
gir  tilfredsstillende  resultat.  Hvis  det  oprinnelige  første 
svar  på  en  situasjon  ikke  gir  tilfredsstillende  resultat,  ut- 
løses en  rekke  andre  reaksjoner,  inntil  en  av  disse  måskje 
fører  til  målet.  Denne  heldige  reaksjon  vil  da  efterhvert 
bli  substituert  for  den  oprinnelige  reaksjon  og  bli  fast  knyt- 
tet til  situasjonen.     (Substituert    reaksjon). 

4.  Reaksjonene  kan  bli  knyttet  til  nye  stimuli 
overensstemmende  med  prinsippet  om  den  betingede  reak- 
sjon.    (Substituert  stimulus). 


3.     Grunnlaget  for  menneskets  høiere  utvikling 
—  menneske  og  dyr. 

De  fire  grunnleggende  prinsipper,  som  i  det  foregående 
er  behandlet,  gjelder  både  for  dyrs  og  menneskers  læring. 
Nu  når  imidlertid  menneskene  i  sin  evne  til  å  lære  av  tid- 
ligere erfaringer  og  på  grunnlag  derav  å  beherske  natur- 
kreftene så  høit  og  overgår  så  langt  dyrene,  at  man  i  al- 
mindelighet  pleier  å  tilskrive  menneskesjelen  helt  nye, 
høiere  evner  i  forhold  til  dyresjelen.  Hvorledes  forholder 
det  sig  hermed?  Hvad  er  grunnen  til  menneskets  store 
overlegenhet  ? 

En  sammenlignende  betraktning  viser,  at  to  hoved- 
faktorer er  avgjørende:  i.  menneskets  evne  til  i  utstrakt 
grad   å  reagere   på   rent   mnemiske  ^   stimuli   og   2.   menne- 


^  efter  det.  greske  ord   for   hukommelse  uyr^'J.Y^. 

skets  større  evne  til  abstraherende  analyse.     Begge  punkter 
skal  søkes  nærmere  klargjort  i  det  følgende. 

Reaksjon  på  rent  mnemiske  stimuli. 

Vi  har  sett,  at  dyr  kan  lære,  d.  v.  s.  de  kan  modifisere 
eller  nydanne  forbindelser  mellem  bestemte  situasjoner  og 
reaksjoner,  slik  at  de  på  grunnlag  av  tidligere  erfaringer 
reagerer  anderledes  enn  de  vilde  gjort  bare  på  grunnlag 
av  de  oprinnelige  instinktive  tendenser.  Slike  erh vervede 
forbindelser  pleier  vi  å  betegne  som  assosiasjoner  og  den 
almindelige  evne  til  å  danne  assosiasjoner  som  hukom- 
melse. 

Dyr  —  ialfall  fra  så  lavtstående  av  som  ormer^  — 
er  altså  i  besiddelse  av  hukommelse  eller  assosiasjons- 
evne. Dermed  er  imidlertid  ikke  gitt,  at  de  også  har  evnen 
4:il  å  danne  hukommelsesbilleder  eller  fore- 
stillinger svarende  til  tidligere  inntrykk.  Når  jeg 
f.  eks.  ser  en  ting  og  så  lukker  øinene  eller  fjertier  mig,  op- 
hører  de  sansefornemmelser  som  gir  mig  kunnskap  om  tingen. 
Men  isteden  kan  jeg  danne  mig  et  hukommelsesbillede  av 
den  eller  en  forestilling  eller  en  tanke  om  den.  Jeg  kan 
likesom  se  den  for  mig,  jeg  kan  tenke  på  den,  selv  om  øinene 
er  lukket.  Ved  hjelp  av  slike  hukommelsesbilleder  kan 
mennesket  frigjøre  sig  fra  den  nærværende  sanse  virkelighet 
og  reagere  på  det  lengst  forbigangne.  Den  situasjon  jeg 
møtte  igår  dukker  idag  op  som  erindring  og  bestemmer  min 
adferd.  Den  virker  ikke  som  aktuell  sansepåvirkning,  men 
rent  mnemisk. 

Dyrene  synes  stort  sett  ikke  å  kunne 
bruke  hukommelsesbilleder  på  den  måte. 
Mest  overbevisende  i  så  henseende  er  en  rekke  eksperimenter 
foretatt  efter  den  såkalte  forsinkede  reaksjons  metode. 

Man  anbringer  f.  eks.  et  dyr  foran  en  rekke  av  tre 
matkasser,  som  alle  ser  like  ut,  men  av  hvilke  den  ene  er 

^  Smlgn.  G.  Kafka:  Tierpsychologie.  Handbuch  d.  vergl.  Psy- 
ohologie,  B.  I,  s    98  f.   (1922). 

slik  innrettet,  at  dyret  i  den  kan  komme  til  maten.  Kassenes 
gjensidige  plass  veksles  stadig,  men  den  kasse,  hvor  dyret 
kan  få  mat,  blir  alltid  kjennetegnet  derved,  at  en  elektrisk 
lampe  over  døråpningen  er  tendt.  Dyret  vil  da  efterhvert 
ved  gjentagne  forsøk  vennes  til  å  foretrekke  kassen  med 
lyset  tendt  og  straks  gå  til  den.  Hindrer  man  nu  imidlertid 
dyret  i  å  gå  til  kassen  så  lenge  lyset  brenner,  og  først  gir 
veien  fri  en  stund  efterat  lyset  er  blitt  slukket,  vil  dyret 
ikkt^  lenger  finne  den  riktige  kasse  i  flertallet  av  tilfeller, 
med  mindre  «forsinkelsen»  er  ganske  kortvarig.  Angivelsene 
er  hos  de  forskjellige  forfattere  noget  forskjellig.  Men  ialfall 
omtrentlig  kan  man  si,  at  forsinkelsen  for  rotters  vedkom- 
mende ikke  må  overskride  lo  sekunder,  for  katter  i8  sekun- 
der, for  vaskebjørner  25  sekunder,  for  hunder  i — 5  minutter. 
Ved  lignende  forsøk  med  barn  finner  man  for  barn  i  en 
alder  av  15  måneder  20  sekunder,  for  barn  i  en  alder  av 
2^  år  50  sekunder  og  for  barn  i  en  alder  av  5  år  20  minutter 
og  mer.  For  voksne  mennesker  kan  forsinkelsen  naturligvis 
være  overordentlig  stor,  og  noget  bestemt  maksimum  kan 
ikke  angis.  Av  stor  interesse  er  ved  siden  av  tidsverdiene 
også  dyrenes  hele  forhold  under  ventetiden.  Skal  forsøket 
lykkes,  må  dyrene  i  almindelighet  under  ventetiden  efter 
lysets  slukning  bibeholde  en  bestemt  orientering,  med 
legemet  eller  hodet  vendt  mot  den  riktige  kasse.  Barn 
derimot  kan  i  ventetiden  fritt  bevege  sig  omkring  og  dog 
senere  treffe  sitt  valg  riktig.  Det  viser,  at  reaksjonen  for 
dyrenes  vedkommende  formidles,  ikke  ved  en  rent  mnemisk 
stimulus  (forestillingen  om  det  slukkede  lys),  men  ved  aktu- 
elle stimuli  (kinæsthetiske  sanseinntrykk). 

I  samme  retning  peker  den  omhyggelige  iakttagelse 
av  dyrs  adferd  under  ikke-eksperimentelle  betingelser. 
Stort  sett  synes  dyrenes  reaksjoner  bunnet  til  aktuelle 
sansepå virkninger.  Bevisst  erindring  og  tenkning  har 
de  derfor  efter  all  sannsynlighet  praktisk  talt  ikke.  Deres 
bevissthet  lever  vesentlig  kun  i  nutiden  —  uten  dvelen 
ved  fortiden  og  foregripen  av  fremtiden.  Dog  er  der  så 
henseende    ingen    skarp    kløft    mellem    dyr    og    mennesker. 

Således  viser  det  sig  allerede  ved  forsøkene  efter  den  for- 
sinkede reaksjons  metode,  at  nogen  hunder  kan  forandre 
stilling  under  ventetiden  og  allikevel  reagere  riktig.  Og 
også  en  rekke  andre  iakttagelser  synes  å  tyde  på,  at  enkelte 
høiere  dyr  i  visse  tilfeller  kan  reagere  på  rent  mnemiske 
stimuli  svarende  til  menneskenes  forestillingsbilleder.^  Til 
nogen  almindeligere  bestemmelse  av  adferden  efter  rent 
mnemiske  stimuli  kommer  det  imidlertid  ikke  —  selv  ikke 
hos  så  høitstående  dyr  som  chimpansene.  På  grunnlag  av 
sitt  «riklige  samvær  med  chimpansene»  antar  Kohler, 
at  den  veldige  forskjell  mellem  anthropoidene  og  selv  de 
mest  primitive  mennesker  foruten  i  mangelen  av  sprog  er 
begrunnet  i  de  meget  trange  grenser,  innenfor  hvilke  men- 
neskeapenes evne  til  å  bruke  det  ikke-nærværende,  «blott- 
tenkte»,  er  innesluttet.  «Mangelen  på  et  uvurderlig  teknisk 
hjelpemiddel  og  en  prinsipiell  innskrenkning  av  mest  viktig 
intelligens-m  a  t  e  r  i  a  1  e,  de  såkalte  «forestillinger»,  skulde 
altså  være  årsakene  til,  at  selv  den  minste  begynnelse  til 
kulturutvikling  ikke  lykkes  for  chimpansen».^ 

Ved  siden  av  forestillingsbilledene  spiller  hos  menne- 
sket også  andre  «selvfrembragte  tegn»  for  tingene  en  vesentlig 
rolle.  Av  slike  tegn  er  ordene  de  viktigste.  I  sproget 
har  menneskene  skapt  et  vidunderlig  hensiktsmessig  middel 
til  å  fastholde  ikke-nærværende  stimuli.  Er  der  skapt 
en  tilstrekkelig  fast  assosiasjon  mellem  en  «ting»  og  et 
bestemt  lyd-  og  talebevegelsesbillede,  vil  dette  ord  kunne 
representere  tingen :  Det  vil  som  substituert  sti- 
mulus ha  en  tendens  til  å  fremkalle  samme  reaksjoner  som 
tingen  selv.  Når  ordet  kan  frembringes  vilkårlig,  kan  deri- 
gjennem  disse  reaksjonstendenser  fremkalles  og  fastholdes 
helt  uavhengig  av  tingens  sanselige  tilstedeværelse.  På 
oplevelsens  side  svarer  hertil,  ialfall  på  de  senere  sjeleli*ge 
utviklingstrin,   at   der  til   ordene   knyttes   bestemte   betyd- 


^  Smlgn.  W.  Mc.  Do  u  gall:  An  Outline  of  Psychology,  London 
1923,   s.    201. 

^  W.  Kohler;  Intelligenzpriifungen  av  Menschenaffen.  2  Aufl. 
(iQ2i),   s.    192. 

ningsoplevelser:  Vi  tenker  gjennem  ordene  på  tingene 
og  deres  relasjoner. 

På  et  jo  høiere  utviklingstrin  sjelslivet  står,  desto 
rikere  og  mer  kompliserte  blir  ordenes  «betydninger»,  og 
en  desto  større  rolle  spiller  sproget.  For  all  mer  utviklet 
tenkning  er  —  som  vi  senere  kommer  nærmere  tilbake  til  — 
sproget  et  uundværlig  hjelpemiddel. 

Representasjonen  av  tidligere  inntrykk  i  forestillinger 
og  sproglig  formulerte  tanker  muliggjør  hos  mennesket 
en  ny  måte  til  å  dra  nytte  av  fortidens  erfaringer.  Dyrene 
er  stort  sett  henvist  til  å  undersøke  de  forskjellige  mulige 
utveier,  som  frembyr  sig  i  en  bestemt  situasjon,  gjennem 
virkelig  prøving  og  feiling.  Menneskene  erstatter  i  stor 
utstrekning  denne  virkelige  prøving  og  feiling  med  å  «t  e  n  k  e 
o  v  e  r»  situasjonen.  De  gjenkaller  sig  tidligere  lignende 
situasjoner  og  prøver  de  forskjellige  utveier  ved  å  forfølge 
dem  «i  tanken»,  inntil  de  mer  eller  mindre  plutselig  på  grunn- 
lag av  en  reias jonsopf at telse  innser  den  riktige  løsning. 

En  første  begynnelse  til  slik  «innsiktsfull  reaksjon» 
synes  vi  å  finne  hos  anthropoidene.  Vi  finner  hos  dem 
i  visse  tilfeller,  når  de  stilles  overfor  nye  opgaver,  en  adferd, 
som  på  karakteristisk  måte  adskiller  sig  fra  andre  dyrs. 
Som  eksempel  kan  anføres  Koblers  beskrivelse  av  et 
først egangs-forsøk  med  å  anvende  kasser  som  hjelpemiddel 
til  å  nå  ellers  utilgjengelig  næring:  I  midten  av  rummet, 
i  hvilket  der  befinner  sig  seks  unge  chimpanser,  blir  der 
stillet  flatt  en  på  en  side  åpen  kasse  og  som  mål  anbringes 
en  frukt  festet  ved  taket  i  et  hjørne  av  rummet.  Kassen 
står,  målt  på  gulvet,  2^2  meter  fra  målet.  Alle  dyrene  for- 
søker forgjeves  å  nå  målet  ved  å  hoppe  op  fra  gulvet.  Sultan 
—  den  intelligenteste  av  apene  —  opgir  det  imidlertid  snart 
og  går  urolig  omkring  i  rummet;  plutselig  blir  den  stående 
foran  kassen,  griper  den  og  velter  den  hastig  i  like  linje 
mot  målet,  men  stiger  allerede  da  den  ennu  er  omtrent 
y2  meter  (horisontalt)  fjernet  fra  det,  op  og  river,  idet  den 
straks  springer  til  med  full  kraft,  frukten  ned.  Der  er  gått 
omtrent  fem  minutter  siden  den  blev  hengt  op. 

9  —  Psykologi. 

Slike  plutselige  løsninger  av  opgaver  synes  å  være 
av  en  helt  annen  art  enn  de  ved  prøvings-  og  feilings- 
metoden  tilfeldig  funne  løsninger,  som  andre  dyr  kan  dres- 
seres til.  Vi  synes  å  måtte  tilskrive  anthropoidene  en  i  n  n- 
s  i  k  t  av  lignende  art  som  den  vi  kjenner  fra  mennesket. 
Og  vi  synes  neppe  å  kunne  tyde  slike  «innsiktsfulle»  reak- 
sjoner uten  å  anta,  at  de  til  en  viss  grad  forføier  over  en  art 
«tingforestillinger».^ 

Den  almindeligere  bruk  av  rent  mnemiske  reaksjoner 
og  dermed  av  «tenkning»  er  imidlertid  særkjennende  for 
mennesket  og  betinger  muligheten  for  menneskets  høiere 
utvikling.  I  sitt  bevissthetsliv  og  i  sine  handlinger  er  det  i 
høi  grad  frigjort  fra  de  aktuelle  sansepåvirkninger.  Gjen- 
nem  gjenkallelsen  av  tidligere  erfaringer  til  belysning  av 
den  nuværende  situasjon  lettes  i  overordentlig  grad  den 
hensiktsmessige  tilpasning  til  denne.  Og  gjennem  erstat- 
ningen av  den  reale  prøving  og  feiling  med  «overveielsens» 
blott  tankemessige  prøving  og  feiling  spares  umåtelig  av  energi. 

Forsåvidt  kan  vi  gi  den  populære  opfatning  rett,  som 
i  «evnen  til  å  tenke»  ser  hovedskillet  mellem  menneske 
og  dyr.  Om  noget  absolutt  skille  dreier  det  sig  imidlertid 
—  som  vi  har  sett  —  ikke.  Denne  utvikling  av  tenkningen 
kan  vi  se  under  den  biologiske  hensiktsmessighets  syns- 
vinkel: Den  fremadskridende  sjelelige  utvikling  medfører 
ved  å  erstatte  den  ytre  «prøving  og  feiling»  med  en  «indre» 
i  forestillinger  og  tanker  en  uhyre  energibesparelse.  Fysiolo- 
gisk uttrykt:  De  oprinnelige  sterke  motoriske  reaksjoner 
på  inntrykkene  erstattes  for  en  vesentlig  del  av  blott  intra- 
cerebrale  prosesser  og  av  svake  bevegelser  i  taleorganene. 


^  Meget  bestemt  uttaler  den  kjente  dyrepsykolog  Y  e  r  k  e  s  sig  på 
grunnlag  av  sine  undersøkelser:  «Sharper  contrast  it  would  be  difficult 
to  imagine  than  between  the  relatively  blind  and  seemingly  purposeless 
trial  and  error  activity,  which  has  been  described  by  Thorndike  as  typical 
for  the  eat  when  it  faces  novel  problems,  and  the  definitely  directed  and 
apparently  thoughtful  behavior  of  the  chimpanzee.  The  answer  to  our 
principal  problem  has  been  given.  The  great  apes  exhibit  ideational  behavior; 
they  act  with  insight.»    (R.  M.  Y  e  r  k  e  s:    «Almost  Human»  (1925).  s.  122.) 

Evnen    til    a  b  s  t  r  a  li  e  r  c  n  d  e    analyse. 

Til  evnen  til  å  danne  hukommelsesbilleder  og  sproglig 
formulerte  tanker  og  på  grunnlag  derav  reagere  på  rent 
mnemiske  stimuli  kommer  som  vesentlig  betingelse  for 
menneskets  høiere  sjelelige  utvikling  dets  store  overlegenhet 
over  de  andre  dyr  med  hensyn  til  evne  til  abstrahe- 
rende   analyse. 

Har  et  dyr  lært  å  undshppe  fra  et  bur  ved  å  nappe  i 
en  bolt  eller  lignende,  og  det  så  anbringes  i  et  nytt,  derfra 
forskjellig  bur,  vil  det  også  i  dette  nye  bur  «være  særHg 
opmerksom  overfor»  små  ting  på  innsiden  av  buret  .^  Dyret 
viser  altså  en  utskillende,  analyserende  evne.  I  en  ny 
situasjon  reagerer  det  særlig  overfor  det  element,  som  i  en 
tidligere  lignende  situasjon  var  et  middel  til  å  undslippe. 

Denne  evne  til  å  abstrahere  enkelte  momenter  fra 
den  hele  situasjon  og  reagere  særskilt  på  dem  når  imidlertid 
hos  de  fleste  dyr  ikke  langt.  B  1  e  u  1  e  r  angir  endog,  at 
katter  pleier  å  betrakte  personer,  som  de  kjenner  i  huset, 
som  fremmede,  når  de  møter  dem  på  fremmede  steder. ^ 
En  rekke  interessante  undersøkelser  over  insekters  adferd, 
viser,  at  verden  for  insektene  ikke  består  av  enkeltting, 
som  de  kan  reagere  særskilt  på;  det  avgjørende  er  hel- 
hetssituasjonen, innenfor  hvilken  dog  enkelte  del- 
kvaliteter  er  mer  bestemmende  enn  andre.  I  1914  belyste 
H.  V  o  1  k  e  1 1  disse  problemer  ut  fra  iakttagelser  over  en 
nett-edderkop.  Han  fant,  at  en  flue,  som  blir  kastet  i  nettet, 
blir  drept,  innspunnet  og  spist  av  edderkoppen,  mens  den 
ikke  angriper  en  flue,  som  blir  satt  foran  den  utenfor  nettet 
i  dens  «boligrør»,  men  flykter  for  den.  Således  eksisterer 
for  edderkoppen  ikke  fluen  som  en  «ting»,  der  gjelder  som 
det  samme  under  vekslende  omstendigheter;  men  edder- 
koppen reagerer  på  en  helhetssituasjon.  Volkets  eksempel 
er  uheldig  valgt;  ti  som  det  senere  er  blitt  vist  (av  B  a  1 1- 

^   E.   L.   Thorn  dike:     Educational  Psychology,   s.    134. 
'  E.   Bleuler:     Psychiatrie,  4.  Aufl.,  s.   12. 

z  e  r)  kan  en  flue  meget  godt  bli  angrepet  av  en  edderkopp 
også  utenfor  nettet.  Men  han  har  allikevel  sikkert  pekt 
på  noget  riktig  og  vesentlig,  som  man  stadig  finner  eksempler 
på  under  studiet  av  insektenes  adferd.  Åpner  man  f.  eks. 
den  underjordiske  hule,  hvor  larvene  til  en  gra vh veps  be- 
finner sig,  har  denne  forandring  av  helhetssituasjonen  til 
følge,  at  den  hjemvendende  mor  ikke  lenger  «kjenner»  sine 
unger,  men  behandler  dem  som  fremmede,  som  den  lar  gå 
tilgrunne  uten  mer  å  mate  dem. 

Overhode  gjelder,  at  utviklingen  av  sjelslivet  ikke 
skjer  gjennem  en  stadig  tiltagende  sammensetning  av 
oprinnelige  enkle  elementer,  men  gjennem  en  stadig  videre- 
gående differentiering  og  utskillen  av  oprinnelig  uanalyserte 
helhetsinntrykk.  Hos  mennesket  når  den  utskillende  evne 
langt  høiere  enn  hos  noget  dyr.  Derav  betinges  for  en 
vesentlig  del  dets  overlegenhet.  Det  kan  reagere  likt  overfor 
et  element  næsten  helt  uavhengig  av  den  sammenheng  i 
hvilket  det  forekommer.  Og  lignende  gjelder  dets  opfattelse 
aV  relasjoner.  Dermed  er  muligheten  gitt  for  å  overføre 
det,  som  er  lært,  til  stadig  nye  situasjoner. 

Newton  så  i  månens  bevegelse  et  moment  av  samme 
art  som  i  eplets  eller  stenens  fall  mot  jorden  og  kunde  på 
grunnlag  derav  skape  sin  teori  for  himmellegemenes 
bevegelser. 


Gjennem  utviklingen  av  fjernsansene  blir  det  livs- 
miljø, som  organismen  avpasser  sine  reaksjoner  efter,  ut- 
videt i  rummet;  gjennem  hukommelsessporene  blir  det 
utvidet  i  tiden.  Hos  mennesket  bhr  begge  utvidelser 
kombinert  og  dets  reaksjonsområde  vokser  i  det  umåtelige. 
Dets  hjem  er  jorden,  det  lærer  av  lengst  svunne  tiders  er- 
faringer, det  arbeider  for  fremtidige  generasjoner. 


II 

DE    MNEMISKE 
VIRKSOMHETER 


A.     Om  de  mnemiske 
oplevelser  og  deres  forbindelse 
i  almindelighet. 

Den  foregående  fremstilling  har  søkt  å  gi  det  almindelige 
grunnlag  for  forståelsen  av  det  menneskelige  sjelsliv.  Vi 
har  funnet,  at  mennesket  kommer  til  verden  med  et  bestemt 
utstyr  av  sanseorganer  til  å  opta  inntrykk  og  en  evne  til  å 
opfatte  relasjonene  mellem  dem,  videre  med  et  bestemt 
utstyr  av  handlings-  og  følelsesdisposisjoner  og  endelig  med 
et  almindelig  medfødt  grunnlag  for  karakter  og  intelligens. 
Videre  har  vi  funnet,  at  de  forskjellige  reaksjoner  efterlater 
sig  virkninger,  hukommelsesspor.  På  grunnlag  av  disse 
hukommelsesspor  blir  de  oprinnelige  reaksjoner  forandret. 
Vi  studerte  de  almindelige  prinsipper,  efter  hvilke  disse 
forandringer  finner  sted  både  hos  dyr  og  mennesker.  Og  vi 
fant  tilslutt  som  særkjennende  for  mennesket,  at  det  på 
grunnlag  av  hukommelsesspor  kan  fastholde  det  forbigangne 
i   mnemiske    oplevelser  og  reagere  på  dem. 

Vi  skal  så  gå  over  til  å  anvende  de  almindelige  syns- 
måter vi  har  vunnet  for  å  søke  en  nærmere  forståelse  av  det 
fullt  utviklede  menneskes  oplevelser  og  adferd.  Den  første 
opgave,  som  stiller  sig  for  oss,  blir  da  en  nærmere  under- 
søkelse av  de  mnemiske  oplevelser  og  deres  forbindelse  i 
almindelighet.  Hvad  vi  herunder  lærer,  vil  gi  grunnlaget 
for  forståelsen  av  de  mnemiske  prosessers  betydning  for 
opfatningen  av  den  ytre  verden  og  for  det  mer  utviklede 
følelses-  og  handlingsliv  og  av  funksjoner  som  tenkning, 
erindring  og  fantasi. 

1.     Forestillingene. 

Forestillinger  og  subjektive 
anskuelsesbilleder. 

Som  tidligere  nevnt,  er  vår  kunnskap  om  tingene  ikke 
innskrenket  til  den  tid  de  virker  på  våre  sanser;  men  vi 
kan  senere  på  grunnlag  av  de  hukommelsesspor,  som  sanse- 
inntrykkene efterlater,  danne  oss  mnemiske  billeder  eller 
forestillinger. 

At  våre  forestillinger  virkelig  skyldes  hukommelsesspor 
efter  tidligere  sanseerfaringer,  og  ikke  kan  dannes  fritt  av 
sjelen,  det  fremgår  fremfor  alt  derav,  at  forestillin- 
gene- innholdsmessig  sett  ikke  bringer 
noget  nytt  sammenlignet  med  sansefor- 
nemmelsene.^  I  mine  synsforestillinger  er  jeg  bunnet 
til  de  farver,  som  jeg  kjenner  fra  synsfornemmelsene,  i 
mine  hørselsforestillinger  til  de  toner  jeg  kjenner  fra  mine 
hørselsfornemmelser.  En  rødgrønnblinn  kan  ikke  forestille 
sig  rødt  og  grønt.  En  blinnfødt  kan  overhode  ikke  gjøre 
sig  synsforestillinger,  like  så  litt  som  en  født  døv  kan  gjøre 
sig  toneforestillinger. 

Ganske  visst  er  det  så,  at  jeg  i  mine  fantasifore- 
stillinger kan  skape  noget,  som  avviker  fra  tidligere 
erfaringer.  Men  dette  nye  er  ikke  annet  enn  en  omordning 
og  nykombinasjon  av  elementer,  som  jeg  alt  kjenner  fra 
sansefornemmelsene.  Forestiller  jeg  mig  en  engel  med  store 
hvite  vinger,  er  det  nok  forestillingen  om  noget,  som  jeg 
aldri  har  sett  gjennem  mine  sanser;  men  allikevel  er  alle 
de  enkelte  dele,  som  jeg  sammensetter  min  engleforestilling 
av,  hentet  fra  senseerf åringen. 


^  Dog  har  allerede  H  u  m  e,  for  hvis  hele  filosofi  den  tanke,  at  alle 
våre  enkle  forestillinger  stammer  fra  fornemmelser,  som  de  svarer  til  og 
gjengir,  spillet  den  mest  grunnleggende  rolle,  vært  opmerksom  på  visse 
vanskeligheter  ved  å  hevde  dette  «avstamningsprinsipp»  helt  ut.  På  vart 
nuværende  trin  av  psykologisk  viden  synes  imidlertid  allikevel  dets  gyldighet 
vanskelig   å   kunne    gjøres   til    gjenstand   for   virkelig   begrunnet    tvil. 

Innholdsmessig  sett  bringer  forestillingene  altså  ikke 
noget  nytt,  men  må  betraktes  som  en  slags  avbilleder  av 
fornemmelsene.  Fra  sine  originaler,  fornemmelsene,  adskiller 
disse  kopier  sig  imidlertid  ved  en  rekke  eiendommeligheter. 

Forestillingene  har  for  det  første  i  almindelighet  en 
eiendommelig  mathet  og  avblekethet  i  sammen- 
ligning med  fornemmelsene.  Den  forestillede  sol  lyser  ikke, 
den  forestillede  torden  braker  ikke,  den  forestillede  smerte 
stikker  og  brenner  ikke.    (Lotze.) 

Dernæst  er  forestillingene  i  almindelighet  langt  mindre 
sammenhengende  og  langt  mer  fattige  enn  de  tilsvarende 
fornemmelser :  Det  iakttatte  landskap  har  en  næsten  uendelig 
rikdom  av  enkeltheter  og  detaljer,  som  mangler  det  fore- 
stillede landskap. 

Og  endelig  utmerker  forestillingene  sig  i  almindelighet 
ved  sin  store  flyktighet  og  ubestandighet.  De 
veksler  stadig  og  forandrer  stadig  skikkelse.  Der  skal  under 
almindelige  forhold  en  stor  grad  av  øvelse  og  konsentrasjons- 
evne til  for  å  kunne  fastholde  en  forestilling  lengre  tid  nogen- 
lunde  uforandret. 

Denne  karakteristikk  av  forestillingene  gjelder  imidler- 
tid bare  meget  betinget.  Den  gjelder  det  vanlige  forestillings- 
liv  hos  de  fleste  voksne  kulturmennesker.  Men  en  nøiere 
undersøkelse  viser,  at  der  i  virkeligheten  er  meget  store 
forskjelle  mellem  de  forskjellige  menneskers  forestil- 
linger. De  forestillingsbilleder  nogen  mennesker  kan  danne 
sig  er  overordentlig  tydelige  og  nøiaktige,  mens  andres 
billeder  er  yderst  utydelige,  flyktige  og  ufullstendige. 

Nu  er  det  naturligvis  vanskelig  å  få  rede  på  et  annet 
menneskes  forestillingsliv.  Et  innbhkk  i  forholdene  kan 
man  imidlertid  få  gjennem  en  sammenligning  av  de  beskri- 
velser som  forskjellige  mennesker  gir  av  sitt  forestillingsliv.^ 

I  året  1880  sendte  G  a  1 1  o  n  rundt  til  et  stort  antall 
mennesker  et  cirkulære  med  opfordring  til  å  beskrive  det 
optiske    erindringsbillede    av    deres    frokostbord    en    given 


^  Smlgn.   W.    James:      Psychology   (1907),   s.   303  ff. 

morgen.  De  forskjelle,  som  fremtrådte  i  beskrivelsene,  var 
enorme.  Eiendommelig  nok  viste  det  sig,  at  videnskapelig 
fremragende  mennesker  gjennemsnittlig  syntes  å  ha  en 
ringere  visualiseringsevne  enn  yngre,  åndelig  ubetydeligere 
personer.  —  Også  William  James  har  gjort  en  lig- 
nende undersøkelse  og  funnet  den  samme  uhyre  variasjon 
i  de  forskjellige  menneskers  optiske  forestillingsliv.  Nogen 
erklærer,  at  de  kan  se  frokostbordet  for  sitt  indre  øie  full- 
stendig klart  og  tydelig  med  alle  enkeltheter.  De  ser  hele 
bordet  på  en  gang,  alt  med  livlige  farver.  Billedet  er  så 
tydelig,  at  de  uten  minste  vanskelighet  kan  telle  stolene, 
tallerknene  o.  s.  v.  I  motsetning  dertil  erklærer  andre,  at 
det  ikke  er  mulig  for  dem  å  danne  noget  bestemt  billede  av 
frokostbordet.  Alt  er  utydelig  og  uten  klare  farver.  Billedet 
er  helt  ubestemt  og  flyktig;  det  er  ikke  mulig  å  telle  stolene  e.  1. 

Overhode  har  alle  de  undersøkelser,  som  har  vært  gjort, 
bekreftet  den  rike  mangfoldighet  av  forskjeller  med  hensyn 
til  forestillingenes  tydelighet  og  detaljrikdom.  For  å  holde 
oss  til  synsforestillingene :  Der  gis  mennesker,  som  overhode 
neppe  har  visuelle  forestillingsbilleder,  som  fortjener  navn 
av  virkelige  billeder,  mens  hos  andre  forestillingene  kan  anta 
en  fullstendig  sanselig  tydelighet.  Og  mellem  denne  sans- 
nings ty  delighet  og  den  mest  flyktige  avblekethet  finnes  der 
alle  mulige  mellem  trin. 

Som  en  av  de  mest  avgjørende  forskjelle  mellem  sanse- 
ople velse  og  forestilling  pleier  man  ofte  å  angi,  at  forestil- 
lingene ikke  lokaliseres  i  det  samme  ytre  r  u  m  som  sans- 
ningene; de  sees  bare  med  det  «indre  øie»  og  fremtrer  i  det 
subjektive  «forestillingsrum». 

Om  nogen  absolutt  motsetning  dreier  det  sig  imidlertid 
her  ikke.  Som  allerede  L.  M  a  r  t  i  n  viste,  har  mange  menne- 
sker evnen  til  å  projicere  sine  forestillinger  i  det  ytre  rum. 
Og  videre  har  de  nyeste  undersøkelser  av  Jaensch  og 
hans  elever  vist,  at  forbausende  mange  helt  unge  mennesker 
har  evnen  til  å  danne  anskuelige  hukommelsesbilleder,  som 
synes  å  kunne  sees  med  optil  full  sansningstydelighet 
og  det  ikke  bare  med  lukkede  øine,  men  også  i  det  ytre 

synsruni.  De  mennesker,  som  har  evnen  til  å  danne  slike 
subjektive  optiske  anskuelsesbilleder, 
kalder  Jaensch  eidetikere.  Eidetikeren  har  altså  inn- 
trykk av  virkelig  å  kunne  s  e  hukommelsesbilleder.  I  tydelig- 
het synes  slike  anskuelsesbilleder  å  kunne  stå  fullt  på  høide 
med  de  virkelige  iakttatte  gjenstande.  En  av  Jaensch's 
forsøkspersoner  erklærer  endog,  at  han  ser  anskuelsesbilledet 
i  sterkere  lyskraft  og  mer  levende  farver  enn  urbilledet. 
En  annen  eidetiker,  dr.  Emmen,  erklærer:  «Billedene 
adskiller  sig  i  tydelighet  og  farve  ikke  i  noget  fra  virkelig- 
heten. De  er  så  tydelige  og  farverike  som  virkeligheten  selv.» 
—  Undertiden  kan  anskuelsesbilledene  også  fremkalles 
vilkårlig  lang  tid  efter  sanseinntrykkene.  Om  et  av 
sine  familiemedlemmer  forteller  f.  eks.  Urbant  schitsch 
at  han  med  lukkede  øine  vilkårlig  kan  se  sine  foreldre  og  sitt 
fedrenehus  i  hukommelsesbillede.  «Han  ser  i  dette  —  sier 
Urbantschitsch  —  tydelig  deres  ansiktstrekk,  skikkelse, 
kledning,  værelsenes  møbler,  teppenes  tegning  og  farve 
o.  s.  v.,  gaten  foran  huset,  mange  forbigående  mennesker, 
alt  i  hallusinatorisk  tydelighet.»  Forøvrig  er  naturligvis 
ikke  alle  anskuelsesbilleder  så  tydelige  og  fullstendige.  Man 
kan  overhode  her  vanskelig  trekke  skarpe  grenser.  Mellem 
de  utpregede  eidetikere  og  de  almindelige  «forestillings- 
mennesker»  synes  der  å  gis  alle  mulige  mellemtrin. 

Spredte  skildringer  av  anskuelsesbilleder  forekommer 
undertiden  i  den  tidligere  literatur,  og  Urbantschitsch  viet 
dem  i  1907  en  særlig  undersøkelse.^  Først  gjennem  de  seneste 
års  undersøkelser  har  man  imidlertid  lært,  at  det  her  ikke 
dreier  sig  om  et  helt  sjeldent,  nærmest  abnormt  fenomen, 
en  «klinisk  kuriositet».  Hos  ganske  unge  individer 
synes  det  tvert  om  meget  hyppig  forekommende.  Under- 
søkelser er  særlig  foretatt  i  Marburg  i  Tyskland.  Efter  resul- 
tatet av  de  første  masseundersøkelser  i  Marburg  syntes  det 
som  om  den  eidetiske  evne  skulde  kunne  la  sig  eftervise 


^  Urbantschitsch:      Dber  subjektive  optische   Anschauungs- 

bilder    (1907). 

direkte  hos  omkring  37  pct.  av  alle  ange  i  alderen  omkring 
13  år.  Og  ved  hjelp  av  indirekte  metoder  skulde  man  kunne 
påvise  rester  og  rudimenter  av  den  også  hos  en  stor  del  av 
de  øvrige.  Forholdene  synes  imidlertid  å  være  meget  for- 
skjellig på  de  forskjellige  steder.  Systematiske  undersøkelser 
over,  hvordan  det  forholder  sig  med  eidetikere  blant  barn 
her  i  landet,  foreligger  —  mig  bekjent  —  ennu  ikke.  Men 
endel  forsøk,  som  jeg  har  foretatt  med  skolebarn,  synes  å 
vise,  at  det  eidetiske  anlegg  ikke  er  på  langt  nær  så  utbredt 
i  Oslo,  som  det  efter  Jaensch's  angivelse  skal  være  i  Mar- 
burg. 

De  nyere  undersøkelser  over  de  eidetiske  billeder  har 
vakt  megen  interesse.  Anskuelsesbilledene  kunde  nemlig 
synes  å  være  en  oprinneligere  form  for  hukom- 
melsesbilleder  enn  våre  vanlige  forestillinger.  Denne  an- 
tagelse synes  dog  tvilsom.^  Men  iallfall  fenomenologisk 
slutter  anskuelsesbilledene  sig  langt  nærmere  til  sansningene. 
De  inntar  i  virkeligheten  en  eiendommelig  mellemstilling 
mellem  fornemmelse  og  vanlig  forestilling. 

Efter  at  en  ytre  påvirkning  har  ophørt,  kan  der  — 
som  vi  har  sett  —  optre  et  efterbillede.  Dette  efter- 
billede  er  imidlertid  like  så  fast  bunnet  til  den  ytre  påvirkning 
som  den  oprindelige  fornemmelse  og  slutter  sig  til  denne 
som  en  efter-f  ornemmelse.  I  ganske  bestemte  hen- 
seender representerer  nu  de  optiske  anskuelsesbilleder  et 
overgangstrin  mellem  disse  efter-fornemmelser  og  de 
vanlige  forestillingsbilleder. 

For  efterbilledene  gjelder,  iallfall  innenfor  visse  grenser, 


^  Mot  de  vidtgående  slutninger  som  J  a  e  n  s  c  h  og  hans  skole  har 
trukket  av  sine  undersøkelser  over  anskuelsesbilledene  må  blandt  annet 
innvendes,  at  hvis  anskuelsesbilledet  virkelig  var  den  oprinnelige  rot  til 
alle  «Wahrnehmungs-  und  Gedåchtnis-  Phånomene»,  måtte  det  eidetiske 
anleggs  utbredelse  være  desto  større,  jo  lavere  alderstrin  man  undersøkte. 
De  foretatte  undersøkelser  synes  imidlertid  tvertom  at  vise,  at  der  er  et 
høidepunkt  for  det  eidetiske  anlegg  mellem  1 1  og  1 3  år.  (Smlgn.  K.  K  o  f  f  k  a 
«tJber  die  Untersuchung  an  den  sogennannten  optischen  Anschauungs- 
bildern.»      Psychol.    Forschung,    B.    III    (1923),    s.    160   ff.) 

den  såkalte  K  ni  ni  e  r  t  s  k  e  lov:  Efterbilledet  vokser 
proporsjonalt  med  den  avstand  i  hvilken  det  sees.  Fore- 
stillingsbillcdet  derimot  er  næsten  uavhengig  av  den  avstand 
i  hvilken  det  lokaliseres.  Anskuelsesbilledet  står  melleni 
begge.  —  På  lignende  måte  inntar  anskuelsesbilledene  en 
mellemstilling  mellem  efterbillede  og  forestilling  med  hensyn 
til  avhengighet  av  øinenes  vandring,  hodets  bevegelser  o.  s.  v.^ 

Det  eidetiske  anlegg  har  mange  grader.  Ofte  lykkes 
det  bare  å  danne  anskuelsesbilleder  av  særlig  inntrykks- 
fulle  og  iteresserende  gjenstande.  Undertiden  sees  i  anskuelses- 
billedet bare  enkelte  dele  av  objektet  eller  bare  omriss  uten 
enkeltheter.  —  Også  på  andre  sanseområder  enn  det  optiske 
kan  der  optre  anskuelsesbilleder.  Særlig  er  ved  hudsansen 
anskuelsesbilleder  hyppige. 

Ved  lang  beskjeftigelse  med  og  hyppig  gjentagelse  av 
inntrykk  kan  forøvrig  anskuelsesbilleder  optre  også  hos 
mennesker,  som  i  almindelighet  ikke  har  tilbøielighet  til  å 
danne  eidetiske  billeder.  Man  finner  dette  fenomen  beskrevet 
også  i  den  eldre  psykologiske  literatur.  F  e  c  h  n  e  r  betegnet 
det  som  «sansehukommelse»  (Sinnesgedåchtniss).  Således 
kan  det  hende,  at  man  om  aftenen,  hvis  man  i  løpet  av  dagen 
i  timevis  har  beskjeftiget  sig  med  iakttagelse  av  mikroskopiske 
preparater,  ved  å  gni  øinene  e.  1.  plutselig  kan  komme  til 
å  se  for  sig  lysende  billeder  av  disse  preparater  i  full 
tydelighet  med  alle  enkeltheter.  Særlig  hyppig  optrer  slike 
«gjentagelsesfornemmelser»,  som  man  også  har  kalt  dem, 
efter  bevegelsesinntrykk.  Har  man  f.  eks.  hele  dagen  reist 
på  sjøen,  hender  det  ikke  sjelden,  at  man  synes  å  kjenne 
båtens  bevegelser  ennu  lenge  efter  at  man  er  kommet  på 
land. 


^  Stor  interesse  har  det,  at  de  subjektive  anskuelsesbilleders  f  a  r  \-  e 
i  visse  tilfelle  kan  blande  sig  med  virkelige  farver  efter  de  almindelige 
farveblandingslove.  Gjennem  slike  farveblandingsforsøk  kan  det  bli  mulig 
å  få  et  meget  inntrykksfullt  bevis  for  anskuelsesbilledenes  virkelighet, 
uavhengig  av  eidetikernes  blotte  påstand,  idet  som  regel  de  ungdommelige 
eidetikere  er  helt  ubekjente  med  den  fysiologiske  optiks  farveblandingslove. 

Almindeligst  er  —  som  nevnt  —  det  eidetiske  anlegg 
hos  ganske  unge  mennesker  i  førpubertetsalderen.  I  senere 
alder  pleier  den  eidetiske  evne  å  tape  sig.  Den  forblir  imidler- 
tid bestående  også  hos  en  del  voksne.  Et  ekstremt  tilfelle 
beskriver  de  Boismont:  Maleren  William  Blake  be- 
høvet  bare  å  la  en  person  han  skulde  male  sitte  en  halv  time 
for  sig.  Når  han  senere  skulde  arbeide  videre  på  portrettet, 
dannet  han  sig  et  anskuelig  hukommelsesbillede  av  ved- 
kommende og  plaserte  det  på  en  stol:  «Jeg  fattet  vedkom- 
mende i  min  ånd,  jeg  satte  ham  på  stolen,  hvor  jeg  så  ham 
like  så  tydelig,  som  om  han  i  virkeligheten  hadde  sittet  der, 
og  jeg  kan  endog  føie  til:  med  mer  bestemte  og  levende 
former  og  farver.  Jeg  så  fra  tid  til  annen  efter  den  imaginære 
skikkelse,  og  jeg  begynte  å  male;  jeg  avbrøt  mitt  arbeide 
for  å  prøve  stillingen,  ganske  som  om  originalen  hadde 
sittet  foran  mig.  Hver  gang  jeg  kastet  et  blikk  på  stolen, 
så  jeg  vedkommende.»^ 

Overhode  synes  evnen  til  å  danne  forestillingsbilleder 
av  sansningstydelighet  å  være  relativt  utbredt  blant  kunst- 
nere. For  mange  diktere  får  fantasiskikkelsene  sanselig 
anskuelighet  og  fullt  liv.  Dikteren  føler  og  fornemmer  med 
dem,  deres  skjebne  gjør  det  dypeste  inntrykk  på  ham. 
«De  skikkelser,  som  min  innbildningskraft  frembringer  — 
skriver  Flaubert  til  Taine  —  affiserer  mig,  forfølger 
mig,  eller  meget  mer:  jeg  er  det,  som  lever  i  dem.  Da  jeg 
beskrev,  hvorledes  Emma  Bovary  blev  forgiftet,  hadde  jeg 
en  så  tydelig  arsenikksmak  på  tungen,  var  jeg  så  riktig 
forgiftet,  at  jeg  like  efter  hverandre  to  gange  blev  dårlig 
—  —  og  kastet  op  hele  middagen. »2 

Et  annet  eksempel  på  dikteres  visionert  sterke  inn- 
bildningskraft forteller  Varnhagen  von  Ense:  «General  von 
Pfuel  fortalte  mig,  atHeinrich  von  Kleist  engang 
i  Dresden  var  kommet  ganske  forstyrret  inn  til  ham,  lik- 


1  Cit.  efter  O.   Kroh:      Subjektive  Auschauungsbilder  bei  Jugend- 
lichen   (1922). 

2  Cit.    efter    K.    Birnbaum:       Psychopathologische    Dokumente 
(1920),   s.   76. 

blek  og  med  ansiktet  fortrukket  av  smerte.  På  det  for- 
skrekkede spørsmål  ,hvad  som  feilte  ham?  hadde  han  med 
et  dypt  sukk  svart:  «Nu  er  hun  død!»  —  mens  tårene  løp 
ham  ned  over  kinnene.  Der  behøvdes  lang  overtalelse,  før 
han  blev  beroliget.  Men  hans  døde  var  hans  amasone- 
dronning  Penthesilea,  som  han  nettop  hadde  latt  dø.  Så 
alvorlig  tok  han  sine  dikteriske  skikkelser.  Så  inderlig  levet 
han  med  dem.» 

Utpreget  hallusinatorisk  fantasi  hadde  E.  T.  A.  Hoff- 
mann. Hans  fortrolige  ven  Hitzig  forteller  om  ham,  at 
når  han  skrev  om  skrekkinn jagende  skikkelser  av  enhver 
art,  s  å  han  dem  virkelig  om  sig.  Når  han  arbeidet  om 
natten,  pleiet  han  derfor  ofte  å  vekke  sin  hustru  for  at  hun 
kunde  holde  ham  ved  selskap  inntil  han  var  ferdig! 

Synesthesiene. 

Mens  altså  de  rent  mnemiske  billeder  i  almindelighet 
i  det  fullt  utviklede  sjelsliv  utmerker  sig  ved  en  eiendommelig 
avblekethet,  «ulegemlighet»,  ved  hvilken  de  på  karakteristisk 
måte  adskiller  sig  fra  sansningene,  kan  de  i  visse  tilfeller 
nærme  sig  sansningskarakter  og  i  hallusinasjonene  —  som 
senere  skal  behandles  —  endog  helt  anta  denne.  Grensen 
mellem  s  a  n  s  e  f  o  rn  e  m  m  e  1  s  e  og  mnemisk 
billede  er  fra  den  subjektive  oplevelses 
standpunkt  sett  helt  flytende.  Forskjellen 
ligger  ikke  så  meget  i  det  oplevelsesmessige  som  i  opståelses- 
betingelsene :  Sansefornemmelsene  opstår  på  grunnlag  av 
en  ytre  irritasjon  av  sanseorganene,  som  gjennem  sause- 
ner vene  ledes  til  hjernen.  Ved  de  mnemiske  billeder  derimot 
mangler  denne  ytre  påvirkning:  Betingelsene  for  deres 
opståen  ligger  i  hjernen  selv.^  • 


^  Forutsatt  er  her  den  almindelige  natur videnskapelige  realisme. 
De  erkjendelsesteoretiske  vanskeligheter,  som  reiser  sig  i  forbindelse  med 
den,  går  jeg  her  ikke  inn  på.  Innen  for  rammen  av  en  mer  omfattende 
og  erkjendelsesteoretisk  mer  tilfredsstillende  opfatning  må  forskjellen 
mellem  fornemmelse  og  forestilling  defineres  anderledes.  Den  formulering, 
som  her  er  gitt,  er  rent  provisorisk. 

Hvor  flytende  grensen  mellem  fornemmelse  og  mne- 
misk  billede  er,  ser  vi  også  derav,  at  der  er  oplevelser,  som 
vi  overhode  ennu  ikke  vet,  om  vi  skal 
regne  til  fornemmelsene  eller  til  de 
mnemiske  billeder,  nemlig  de  såkalte  sekundær- 
f ornemmelser  («s  y  n  e  s  t  h  e  s  i  e  r») . 

Ved  synesthesiene  fremkalder  påvirkning  av  e  n  sans 
tillike  oplevelser,  som  svarer  til  en  annen  sans.  Almindeligst 
er  det  vel,  at  hørselsfornemmelser  er  ledsaget  av  farve- 
fenomener.  Denne  farvehørsel  («audition  colo- 
r  é  e»)  skulde  efter  de  undersøkelser,  som  hittil  er  gjort, 
forekomme  temmelig  almindelig  (hos  omtrent  4  pct.) 

Farvehørslen  ytrer  sig  almindeligst  derved,  at  de  for- 
skjellige vokaler  ledsages  av  farveinntrykk.  a  kan  f.  eks. 
vekke  inntrykk  av  hvitt,  e  av  gult,  i  av  blått  o.  s.  v.  I 
almindelighet  er  farvene  forskjellige  for  de  forskjellige 
personer,  men  er  konstante  for  en  og  samme  person.  Far- 
vene kan  ofte  være  meget  utpregede,  undertiden  så  ut- 
pregede, at  de  endog  skal  kunne  virke  forstyrrende.  Deres 
lokalisasjon  i  rummet  er  forskjellig.  Nogen  ser  dem  på  den 
gjenstand  som  de  tilfeldigvis  har  rettet  blikket  mot.  Andre 
knytter  dem  til  selve  tonene  og  lokaliserer  dem  på  samme 
ubestemte  måte  som  dem. 

Av  megen  interesse  er  den  musikalske  farvehørsel. 
Det  er  ikke  usedvanlig,  at  bestemte  instrumenter  gjennem- 
gående  tilskrives  bestemte  farver,  fløiten  f.  eks.  blått,  trom- 
peten rødt.  Endog  enkelte  komponisters  hele  musikk  kan 
ha  en  bestemt  farve.  Andre  farvehørere  opfatter  forskjellige 
stemmer  med  forskjellig  farve:  De  kjenner  blå,  gule,  grønne, 
røde  stemmer.  —  Friedrich  Wehofer  forteller  om  sig  selv, 
at  han  en  gang  ved  å  høre  Mozarts  G-MoU-symfoni  hadde 
følgende  oplevelse:  «Neppe  hadde  de  første  fulle  akkorder 
hilst  mig  og  satt  mig  i  Mozart-stemning,  så  begynnte  der 
å  utvikle  sig  for  mig  et  skuespill,  som  jeg  fulgte  med  for- 
bauselse og  henrykkelse.  I  salen  blev  det  levende;  en  sølv- 
hvit himmel  syntes  å  danne  sig,  på  hvilken  der  svevet  be- 
vegede skyer  —  rosenrøde  og  blå,  undertiden  guUrøde,  så 

smaragdgrønt  glitrende.  På  et  bløtt  innsmigrende  sted 
drog  sølvtråder  gjcnnem  kransen  av  de  små  skyer;  da  tonene 
svulmet,  vokset  tillike  farvelyset  til  gigantiske  former  fulle 
av  bevegelse  og  liv;  et  farvespill,  som  var  uforlignelig  meget 
skjønnere  og  rikere  enn  i  det  mest  kunstferdige  kaleido- 
skop.»^ 

Hvorledes  disse  eiendommelige  synesthesier  skal  for- 
klares, er  ennu  omstridt.  Man  kan  enten  tenke  sig,  at 
der  direkte  kan  svares  på  en  sanseirritasjon,  ikke  bare  med 
e  n,  men  med  t  o  eller  flere  forskjellige  fornemmelsesarter. 
Eller  også  kan  man  tenke  sig,  at  enkelte  fornemmelser  hos 
særlig  anlagte  individer  på  grunnlag  av  bestemte  oplevelser 
regelmessig  vekker  meget  livlige  mnemiske  prosesser  svarende 
til  andre  sanseområder.  I  første  tilfelle  vilde  de  farver, 
som  farvehøreren  ser,  være  virkelige  fornemmelser, 
i  annet  tilfelle  derimot  mnemiske  oplevelser.  Hvilken  av 
disse  antagelser  er  riktig,  vet  vi  imidlertid  ikke.  Sannsynlig- 
vis gjelder  ikke  samme  forklaring  for  alle  tilf elder,  så 
at  begge  antagelser  kan  ha  sin  relative  berettigelse. 

Forestillingstypene. 

De  forskjellige  mennesker  er  altså  meget  forskjellige 
med  hensyn  til  sine  forestillingers  tydelighet. 

Men  også  med  hensyn  til  arten  av  forestillinger  for- 
holder de  forskjellige  mennesker  sig  forskjellig.  De  forskjellige 
individer    tilhører    forskjellige    forestillingstyper. 

«Når  jeg  skriver  en  scene  —  sa  Legouvé  til  Scribe  — 
så  hører  jeg;  men  De  ser.  Ved  hver  setning,  som  jeg 
skriver  ned,  treffer  de  talende  personers  stemmer  mitt  øre. 
Men  De,  som  er  Deres  eget  teater,  de  ser  Deres  aktører  vandre 
frem  og  tilbake  for  Deres  øine  og  gestikulere.  Jeg  er  en 
tilhører,  De  en  tilskuer.»  —  «Fullstendig  riktig  — 
svarte  Scribe  —  vet  De,  hvor  jeg  befinner  mig  når  jeg  skriver 
et  stykke?     Midt  i  parterre. »2 


^  Cit.  efter  A-.  Messer:     Psychologie  (7-9  Tausend,   1922),  s    133. 
'  Cit.  efter  W.  J  a  m  e  s:     Psychology,  s.  30O. 
10  —  Psykologi. 

Gjennem  denne  samtale  mellem  to  forfattere  får  vi 
et  inntrykk  av  to  helt  forskjellige  forestillingstyper,  den 
visuelle  og  den  auditive  eller  akustiske  For 
dem,  som  tilhører  den  visuelle  type,  spiller  s  y  n  s- 
forestillingene  hovedrollen.  Deres  forestillingsliv  be- 
veger sig  fortrinsvis  i  synsbilleder.  De  likesom  ser  for  sig 
det  de  tenker  på.  For  dem  derimot,  som  tilhører  den  aku- 
stiske   type,    spiller   hørselsforestillinger    hovedrollen. 

Foruten  den  visuelle  og  den  akustiske  type  gis  der 
også  en  tredje  forestillingstype,  den  motoriske.  For 
motorikeren  spiller  kinesthetiske  forestillinger,  be- 
vegelsesforestillingene,  den  mest  avgjørende  rolle.  Særlig 
forestillinger  om  taleorganets  bevegelser  har  betydning. 
Dog  dreier  det  sig  her  i  almindelighet  ikke  om  rene  fore- 
stillinger, men  også  om  virkelige  fornemmelser,  skri- 
vende sig  fra  svake  talebevegelser,  som  pleier  å  ledsage 
tanken  på  ord. 

Extreme  tilfeller  av  disse  forskjellige  typer  er  sjeldne. 
De  fleste  mennesker  tilhører  blandede 
typer.  Med  hensyn  til  o  r  dforestillinger  synes  de  fleste 
å  være  akustisk-motoriske,  men  med  hensyn  til  forestil- 
linger om  ting  visuelle. 

Forskjellen  mellem  de  forskjellige  forestillingstyper  har 
naturligvis  den  mest  inngripende  betydning  for  de  forskjel- 
lige menneskers  hele  indre  liv. 

Forestilling    og    tanke. 

Vi  har  hittil  betraktet  egenskaper  ved  forestillingene 
som  anskuelige  billeder.  I  almindelighet  har  imidlertid 
disse  egenskaper  en  ganske  underordnet  interesse  i  sammen- 
ligning med  det,  som  forestillingene  betyr.  Deh  viktigste 
eiendommelighet  ved  forestillingene  er  deres  i  n  t  e  n  s  j  o- 
nale  karakter:  Forestillingene  mener  umiddelbart 
noget  fra  forestillingsbilledene  selv  forskjellig.  Svever  en 
flyktig  og  ufullstendig  synsforestilling  av  et  ansikt  gjennem 
min  bevissthet,  er  det  i  almindelighet  ikke  dette  billede  i 

og  for  sig,  som  interesserer  mig;  men  i  og  gjennem  dette 
billede  tenker  jeg  på  en  virkelig,  fraværende  person. 
Billedet  betyr  noget. 

I  bevisstheten  kan  forestillingene  veksle  og  forandres, 
mens  jeg  dog  den  hele  tid  mener  den  samme  gjenstand. 
Denne  kan  være  representert  i  bevisstheten  på  for- 
skjellig måte:  der  er  en  hel  trinrekke  fra  de  sanselig  tydelige 
og  detaljrike  anskuelsesbilleder  til  de  helt  flyktige,  skje- 
matiske forestillinger,  som  bare  inneholder  nogen  ganske 
få  utydelige  og  vekslende  anskuelige  trekk.  Også  disse 
synes  imidlertid  å  kunne  falle  vekk  og  gjenstanden  i  bevisst- 
heten være  representert  avenuanskuelig  betyd- 
ningsbevissthet.  Således  kan  f.  eks.  ved  hurtig 
lesning  ordenes  mening  være  oss  helt  klar;  vi  kan  ha  en 
ganske  bestemt  viden  om  de  ting  ordene  betegner  uten 
at  det  er  mulig  i  bevisstheten  at  opdage  anskuelige  forestil- 
lingsbilleder  av  dem.  Denne  betydningsoplevelse  beror 
antagelig  —  som  vi  senere  under  behandlingen  av  den  be- 
grepsmessige tenkning  kommer  tilbake  til  —  på  mnemiske 
prosesser  av  lignende  art  som  dem,  der  ligger  til  grunn  for 
forestillingsbilledene,  men  er  allikevel  som  oplevelse 
noget  helt  annet  enn  en  sum  av  anskuelige  forestillings- 
billeder.  I  det  fullt  utviklede  kulturmenneskes  sjelsliv  synes 
de  uanskuelige  betydningsbevisstheter  å  spille  en  ennu  langt 
viktigere  rolle  enn  de  anskuelige  forestillinger.  På  grunn  av 
deres  uanskuelige  karakter  er  det  imidlertid  ikke  godt  mulig 
nærmere  å  beskrive  dem.  De  får  så  å  si  først  fatbar  skik- 
kelse gjennem  de  innhold  som  de  «mener».  Og  når  disse 
innhold  nærmere  skal  gjøres  rede  for,  «utfoldes»  de  i  bevisst- 
heten i  anskuelige  forestillinger. 

I  det  følgende  brukes  for  letvinthets  skyld  ordet  fore- 
stilling både  om  anskuelige  forestillingsbilleder  og  om  uan- 
skuelige betydningsbevisstheter.  Vi  må  da  skjelne  mellem 
anskuelige  og  uanskuelige  forestillinger.  —  Forsåvidt  en 
forestilling  «mener»  noget  fra  forestillingen  selv  forskjellig, 
betegnes  den  som  en  tanke.  Det  særkjennende  for  tanken 
er  altså  intensjonaliteten. 


2.     Forestillingsassosiation. 

Assosiasjonslovene. 

Vårt  forestillingsliv  synes  preget  av  tilfeldighet  og  lune- 
fuUhet.  Især  hvis  man  passivt  hengir  sig  til  sine  forestillinger 
—  «drømmer  med  åpne  ørne»  —  kan  man  ofte  bli  forbauset 
over  de  tilsynelatende  helt  umotiverte  sprang,  som  «tanken» 
kan  gjøre.  Forestilhng  følger  på  forestilling,  tilsynelatende 
uten  orden  og  regel.  De  merkeligste  «tankehopp»  gjøres, 
og  før  man  aner  det,  er  man  langt,  langt  vekk  fra  utgangs- 
punktet, fra  det  man  oprinnelig  begynnte  å  tenke  på. 

Vårt  forestillingsløp  kunde  derfor  synes  helt  lov-  og 
regelløst.  Ikke  lovmessig  sammenheng  og  orden,. men  vil- 
kårlighet og  lunefullhet  synes  å  herske. 

I  virkeligheten  er  imidlertid  denne  mangel  på  lovmessig- 
het bare  tilsynelatende.  Ved  nærmere  undersøkelse  lykkes 
det  å  finne  lov  og  regel  i  det  tilsynelatende  kaos.  Allerede 
meget  tidlig  lykkedes  det  psykologien  å  finne  en  rekke 
ganske  enkle  love,  som  forestillingene  følger.  Disse  love, 
de  såkalte  assosiasjonslove,  går  tilbake  til  Ari- 
stoteles. I  den  nyere  tid  blev  deres  fundamentale  be- 
tydning for  psykologien  erkjent  av  de  engelske  assosiasjons- 
psykologer  i  det  i8.  og  19.  århundrede. 

Man  pleiet  tidligere  å  opstille  fire  assosiasjonslove: 

1.  Loven  om  assosiasjon  ved  likhet:  Et 
sjelelig  innhold  har  en  tendens  til  å  vekke  forestillingen 
om  noget  lignende.  Ser  jeg  f.  eks.  på  gaten  en  mann,  som 
ligner  kong  Håkon,  kommer  jeg  lett  til  å  tenke  på  kongen. 
Et  aeroplan  leder  ofte  tanken  hen  på  en  fugl  o.  s.  v. 

2.  Loven  om  assosiasjon  ved  kontrast: 
Et  sjelelig  innhold  har  en  tendens  til  å  vekke  forestillingen 
om  det  motsatte.  Sort  får  mig  til  å  tenke  på  hvitt,  Uv  på 
død,  rikdom  på  fattigdom. 

3.  Loven  om  assosiasjon  ved  naboskap 
i  r  u  m  m  e  t :  Er  to  inntrykk  rumlig  nært  forbunnet  med 
hverandre,  har  det  ene  inntrykk  eller  forestillingen  om  det, 

når  det  igjen  optrer  i  bevisstheten,  en  tendens  til  å  reprodu- 
sere forestillingen  om  det  annet.  Tenker  jeg  f.  eks.  på  Peters- 
kirken  i  Kom,  kommer  jeg  lett  til  å  tenke  på  Vatikanet; 
tenker  jeg  på  slottet  i  Oslo,  kommer  jeg  lett  også  til  å  tenke 
på  Karl  Johanstatuen. 

4.  Loven  om  assosiasjon  ved  naboskap 
i  tid:  Er  to  inntrykk  samtidige  eller  følger  de  nært  efter 
hverandre,  har  det  ene  inntrykk  eller  forestillingen  om  det, 
når  det  igjen  optrer  i  bevisstheten,  en  tendens  til  å  frem- 
kalde forestillingen  om  det  annet.  Ser  jeg  et  lyn,  venter 
jeg  torden;  kjenner  jeg  stekelukt,  tenker  jeg  på  biff  o.  s.  v. 

Disse  fire  regler  gjelder  nu  også  utvilsomt  i  vid  ut- 
strekning for  vårt  forestillingsløp.  De  er  imidlertid  ikke 
alle  like  grunnleggende.  De  tre  forste  er  ingen  selvstendige 
love,  men  kan  tilbakeføres  på  den  siste.  Men  denne  må  da 
gis  en  noget  utvidet  form :  Er  to  innhold  a  og  b  blitt  oplevet 
samtidig  eller  kort  efter  hverandre,  vil  ikke  alene  a  ha  en- 
tendens  til  å  vekke  forestillingen  om  b,  men  også  de  inn- 
hold, som  ligner  a,  har  en  slik  tendens  (prinsippet  om  r  e- 
produksjon  ut  fra  lignende  utgangsledd). 
Har  f.  eks.  et  barn  lært  å  betegne  en  blå  farve  som  blå,  vil 
det  også  lett  komme  til  å  kalde  en  fiolett  farve,  hvis  navn 
det  ennu  ikke  kjenner,  for  blå.  Til  reproduksjon  av  ord- 
billedet  «blå»  er  det  altså  ikke  nødvendig,  at  det  oprinnelige 
inntrykk  eller  forestillingen  om  det  igjen  fremtrer.  Et 
lignende  inntrykk  er  tilstrekkelig.  Strengt  tatt  vender 
jo  overhode  aldri  et  inntrykk  tilbake  i  nøiaktig  samme 
form.  I  virkeligheten  omfatter  igrunnen  derfor  prinsippet 
om  reproduksjon  ut  fra  lignende  utgangsledd  a  1 1  repro- 
duksjon. 

På  loven  om  assosiasjon  ved  naboskap  i  tid  i  sin  ut- 
videde form  lar  nu  for  det  første  loven  om  assosiasjon 
ved  likhet  sig  tilbakeføre.  Likheten  mellem  ting  består 
ofte  deri,  at  de  har  visse  bestanddele  eller  egenskaper 
felles,  mens  de  i  andre  henseender  er  helt  forskjellige. 
Således  beror  f.  eks.  likheten  mellem  ord,  som  rimer  på 
hverandre,    derpå,    at    ordene   har   en    del    felles   bokstaver, 

mens  de  øvrige  bokstaver  kan  være  helt  forskjellige.  Men 
sett  nu  at  vi  ser  en  ting,  som  har  egenskapene  abcd,  og 
at  vi  tillike  fra  tidligere  erfaringer  kjenner  en  lignende 
ting  med  egenskapene  cdef.  Tidligere  er  altså  egenska- 
pene ef  blitt  oplevet  samtidig  med  cd.  Mellem  cd  og  ef 
består  der  derfor  efter  loven  om  assosiasjon  ved  nabo- 
skap i  tid  en  assosiasjon.  Idet  nu  tingen  abcd  sees,  vil 
trekkene  cd  i  denne  kunne  fremkalle  forestillingen  om 
ef  og  dermed  om  hele  tingen  cdef.  Under  formidling  av 
de  felles  trekk  cd  kan  altså  en  ting  abcd  på  grunn- 
lag av  den  almindelige  assosiasjonslov  fremkalle  fore- 
stillingen om  den  lignende  ting  cdef,  selv  om  disse  to 
ting  ikke  tidligere  har  vært  oplevet  samtidig  eller  like  efter 
hverandre  —  uten  at  vi  behøver  å  anta  nogen  særskilt  lov 
om  assosiasjon  ved  likhet.  Forøvrig  gjelder  naturligvis 
også  her  prinsippet  om  reproduksjon  ut  fra  lignende  ut- 
gangsledd,  så  at  de  formidlende  trekk  ikke  behøver  å  være 
de  samme  for  begge  ting;  det  er  tilstrekkelig  at  de  ligner. 
Arne  Løchen^  forteller  f.  eks.  at  han  en  gang  ved 
synet  av  en  kakkelovn  med  langt  ovnsrør  kom  til  å  tenke 
på  en  ung  pike,  som  han  nylig  hadde  vært  sammen  med, 
og  som  utmerket  sig  ved  en  ualmindelig  lang  hals.  Det 
formidlende  element  mellem  ovnen  og  piken  var  her  en 
bestemt  dels  lignende  langaktige  form. 

Også  loven  om  assosiasjon  ved  naboskap  i  rummet 
lar  sig  lett  tilbakeføre  på  den  grunnleggende  lov  om  asso- 
siasjon ved  naboskap  i  tid.  Ting,  som  rumlig  hører  sam- 
men, opleves  også  i  almindelighet  i  nær  tidssammenheng. 
Hvis  ikke,  er  der  heller  ingen  assosiativ  forbindelse  mellem 
dem.  Tanken  på  Peterskirken  vilde  ijcke  få  mig  til  å  tenke 
på  Vatikanet,  hvis  jeg  ikke  hadde  sett  dem  sammen  eller 
hørt  dem  nevne  sammen.  Det  rumlige  naboskap  alene  gir 
i  og  for  sig  ikke  noget  grunnlag  for  assosiasjonsdannelsen. 

Og  hvad  endelig  assosiasjon  ved  kontrast  angår,  er 
det  også  her  unødvendig  å  anta  en  egen  lov.    Vi  har  å  gjøre 


^  Arne    Løchen:     Fantasien   (1917).  s.  21, 

med  et  spesialtilfelle  av  assosiasjon  ved  tidskontiguitet : 
Hvor  kontraster  opleves  sammen,  gjør  de  ofte  et 
sterkt  inntrykk  på  oss.  På  grunn  av  dette  følelses- 
inntrykk  blir  assosiasjonen  sterkere  enn  vanlig. 

All  forestillingsforbindelse  synes  derfor  tilsist  å  kunne 
underordnes  en  almindelig  assosiasjonslov,  som  vi  kan  for- 
mulere slik :  Inntrykk,  som  opleves  samtidig 
eller  kort  efter  hverandre,  assosierer  sig 
med  hverandre  slik,  at  det  ene  inntrykk 
eller  forestillingen  om  det,  når  det  igjen 
optrer  i  nært  samme  eller  lignende  form, 
har  en  tendens  til  å  fremkalle  forestil- 
linger   om    de    andre. 

Denne  almindelige  lov  for  forestillingsassosiasjonen  be- 
tyr imidlertid  ikke  annet  enn  anvendelsen  på  forestillings- 
livet  av  det  grunnleggende  prinsipp  om  den  betingede 
reaksjon  i  forbindelse  med  analogiprinsippet. 

De   nærmere   betingelser   for   fore- 
stillingsreproduksjonen. 

Den  almindelige  assosiasjonslov  er  naturligvis  ennu 
ikke  på  langt  nær  tilstrekkelig  til  entydig  å  bestemme 
forestillingsløpet.  Enhver  av  de  ting,  som  jeg  daglig  op- 
lever  omkring  mig,  har  jeg  tidligere  oplevet  tallrike  ganger  i 
de  forskjelligste  sammenhenger.  De  inntrykk,  som  jeg  i  et 
gitt  øieblikk  har,  er  derfor  assosiert,  ikke  bare  med  en 
enkelt  forestilling,  men  med  en  overordentlig  stor  mengde 
forskjellige  forestillinger.  Ifølge  assosiasjonsloven  må  der 
derfor  ved  hvert  av  dem  være  tilstede  en  hel  rekke  av  ten- 
denser til  fremkallelse  av  forestillinger.  Av  alle  disse  fore- 
stillinger, som  der  ifølge  assosiasjonsloven  er  en  mulig- 
het for,  blir  imidlertid  bare  nogen  ganske  få  virkelig  repro- 
dusert, så  de  trer  klart  frem  i  bevisstheten.  Blandt  alle 
de  forestillinger,  som  har  nmlighet  for  å  reproduseres,  skjer 
der  er  utvalg. 

Hvilke  faktorer  er  det  nu,  som  her  er  bestemmende? 

Hvad  er  det,  som  avgjør,  hvilke  av  de  mange  mulige  fore- 
stillinger virkelig  fremkalles  i  bevisstheten? 

Der.  er  her  to  hovedfaktorer,  som  gjør  sig  gjeldende: 
I.  Assosiasjonenes  styrke  og  2.  Forhol- 
det   til    hele    den    øvrige    sjelstilstand. 

Assosiasjonenes  såkalte  styrke  avhenger  igjen  av  en 
hel  rekke  forskjellige  omstendigheter,  som  vi  alt  har  lært 
å  kjenne  under  omtalen  av  prinsippet  om  den  betingede 
reaksjon,  øvelsesprinsippene  og  prinsippet  om  tilfredsstil- 
lelse og  utilfredsstillelse. 

For  det  første  avhenger  assosiasjonenes  styrke  i  høi 
grad  av  den  opmerksomhet,  med  hvilken  inntryk- 
kene opleves.  Leser  vi  noget  med  opmerksomhet,  husker 
vi  det  ganske  anderledes  godt,  enn  om  vi  leser  det  flyk- 
tig og  uopmerksomt  gjennem. 

Sammenhengende  med  opmerksomhetens  rolle  er  den 
overordentlig  store  betydning  som  følelsene  har  for 
assosiasjonenes  styrke.  Oplevelser,  som  har  vært  sterkt 
følelsesbetonte,  huskes  særlig  lett.  En  glimrende  suksess 
huskes  og  blir  lett  levende  i  bevisstheten  —  likeså  en  grov 
krenkelse.  Krenkelsen  kan  likesom  grave  sig  inn  i  sinnet, 
og  forestillingen  om  den  bli  levende  ved  de  minste  foran- 
ledninger. I  almindelighet  er  det  forøvrig  så,  at  de  fore- 
stillinger, som  er  forbundet  med  lyst,  har  særlig  lett  for 
å  reproduseres.  Ved  dem  dveler  vi  gjerne,  mens  de  fore- 
stillinger, som  vekker  ulyst,  blir  trengt  tilbake.  På  dette 
forhold  beror  det  vel,  at  den  eldre  generasjon  så  gjeme  pleier 
å  tale  om  «den  gode  gamle  tid». 

Foruten  opmerksomheten  og  følelsen  har  også  en  hel 
rekke  andre  faktorer  betydning  for  assosiasjonenes  styrke. 
I  den  senere  tid  har  man  søkt  å  komme  til  klarhet  over 
disse  faktorer  gjennem  grundige  eksperimentelle 
undersøkelser. 

Sådanne  eksperimentelle  undersøkelser  av  hukommelsen 
kan  utføres  efter  forskjellige  metoder. 

En  meget  anvendt  metode  er  den  såkalte  lære-  og 
sparemetode,  som  er  utarbeidet  av  Ebbinghaus. 

Den  svarer  til  prinsippet  til  utenadslæringen  i  skolen:  Man 
lar  et  eller  annet  stoff,  f.  eks.  et  dikt  eller  en  rekke  ord, 
innprege  så  lenge,  til  det  nettop  kan  fremsies  feilfritt,  og 
undersøker,  hvor  mange  gjentagelser  der  under  forskjel- 
lige omstendigheter  trenges  hertil.  Til  forskjellige  senere 
tider,  når  stoffet  er  delvis  glemt  igjen,  kan  man  så  under- 
søke, hvor  mange  nye  gjentagelser  der  må  til  for  igjen  å 
lære  det  så  man  kan  fremsi  det.  Jo  flere  nye  gjentagelser 
der  skal  til,  med  andre  ord  jo  mindre  av  gjentagelser  der 
spares  på  grunn  av  den  tidhgere  læring,  desto  mer  er  stoffet 
«gått  i  glemmeboken».  Man  kan  altså  gjennem  denne  metode 
få  et  slags  mål  for,  hvorledes  glemselen  avhenger  av  tiden. 
—  Istedenfor  å  anvende  dikt  eller  rekker  av  almindelige 
ord  anvender  man  meget  ofte  rekker  av  meningsløse 
stavelser.  Derved  har  man  ment  å  kunne  undgå  den 
feilkilde,  som  betinges  derav,  at  de  almindelige  ord  alt  på 
forhånd  er  forbundet  med  hverandre  gjennem  mangeslags 
forskjellige  assosiasjoner. 

En  annen  metode,  som  anvendes  meget  ved  under- 
søkelsen av  hukommelsen,  er  treffermeto.den,  som 
er  angitt  av  G.  E.  M  ii  1 1  e  r.  Man  har  lest  et  bestemt  antall 
ganger  en  rekke  stavelser  f.  eks.  i  trocheisk  rytme.  Senere 
blir  de  betonte  stavelser  foreført  og  forsøkspersonen  har 
til  opgave  hver  gang  å  nevne  den  følgende  stavelse.  An- 
tallet av  treffere,  d.  v.  s.  det  antall  tilfeller,  hvor  han  svarer 
med  den  riktige  stavelse,  gir  da  et  mål  for  styrken  av 
assosiasjonen  mellem  leddene.  Viktig  er  i  mange  tilfeller 
også  bestemmelsen  av  den  tid  som  går,  før  den  annen  sta- 
velse blir  nevnt  («treff ertiden») . 

Ved  hjelp  av  disse  og  andre  metoder  har  man  i  den 
senere  tid  nøie  studert  en  rekke  forskjellige  forhold  ved 
assosiasjonene.  I  det  store  og  hele  har  disse  undersøkelser 
bekreftet  det  praktiske  livs  erfaring.  Her  skal  bare  nevnes 
et  par  ting. 

For  det  første  gjelder  —  som  vi  jo  alle  vet  —  at  det, 
som  nyligst  har  vært  i  bevisstheten,  under  ellers  like 
omstendigheter    reproduseres    lettest.       Reproduserbarheten 

avtar  imidlertid  hurtig:  saken  glemmes.  Denne  glem- 
selsprosess  går  først  meget  hurtig  for  sig,  senere  stadig 
langsommere  og  langsommere.  Ved  å  eksperimentere  efter 
lære-  og  sparemetoden  med  meningsløse  stavelser  fant  Ebbmg- 
haus  følgende  «glemselslov» : 


m  = 

(log  t)^ 

hvor  m  er  sparingen  i  procenter,  t  mellemtiden,  k  og  c 
konstanter.  En  grafisk  fremstilling  av  glemselsprosessen 
gir  fig.   14. 

Fig.   14.     Glemselskurve.  (Efter  Ebbinghaus). 

Av  glemselskurvens  form  kan  man  uten  videre  avlede 
den  såkalte  annen  Josfske  setning:  Er  to  asso- 
siasjoner av  samme  styrke,  men  av  forskjellig  alder,  vil 
i  den  følgende  tid  den  eldre  svekkes  mindre  enn  den  yngre. 
De  eldre  assosiasjoner  sitter  altså  forholdsvis  best.  Eksperi- 
mentelle undersøkelser  har  også  vist,  at  gamle  assosiasjoner 
blir  mer  styrket  enn  nye  ved  like  mange  gjentagelser  (den 
første  Josfske  setning). 

For  innarbeidelsen  av  nye  assosiasjoner  mellem  to  ledd 
a  og  b  synes  de  andre  assosiasjoner,  i  hvilke  a  og  b  på  for- 
hånd står,  å  ha  stor  betydning.  Vi  møter  her  et  forhold, 
som  har  vært  særlig  undersøkt  for  forestillingsassosiasjonenes 

vedkommende,  men  som  sikkert  også  gjelder  for  all  annen 
betinget  reaksjon :  den  såkalte  assosiative  hem- 
ning: J^^ksisterer  der  på  forhånd  en  assosiasjon  mellem 
a  og  c,  vanskeliggjøres  derved  dannelsen  av  assosiasjonen 
mellem  a  og  b  («generativ  h  e  m  n  i  n  g»).  Omvendt 
synes  gjennem  dannelsen  av  den  nye  assosiasjon  den  op- 
rinnelige  assosiasjon  mellem  a  og  c  svekket  («e  f  f  e  k  t  u  e  1 1 
hemning»). 

Også  en  annen  art  hemning  kan  gjøre  sig  gjeldende 
ved  assosiasjonsdannelsen :  Den  såkalte  tilbakevir- 
kende hemning:  Enhver  intensiv  åndelig  beskjef- 
tigelse like  efter,  at  man  har  lært  noget,  forstyrrer  det  lærte, 
svekker  assosiasjonene.  Der  synes  altså  ved  læringen  å 
være  et  ubevisst  «efterarbeide»,  ved  hvilket  assosiasjonene 
befestes.  Det  ligger  nær  å  bringe  dette  «efterarbeide»  i  for- 
bindelse med  den  egne  tilbøielighet  som  det,  som  nettop 
har  vært  fremme  i  bevisstheten,  har  til  igjen  «av  sig  selv» 
å  komme  frem.  De  sjelelige  innhold  synes  likefrem  å  ha 
en  egen  vedvarings-  eller  perseverasjonstendens 
(G.  E.  Muller). 

De  forskjellige  bokstaver,  ord  o.  s.  v.  er  innspunnet  i 
et  nett  av  næsten  utallige  assosiasjoner.  På  bakgrunn  av 
undersøkelsene  over  den  generative  og  effektuelle  hem- 
ning skulde  man  da  vente,  at  nye  assosiasjoner  ytterst 
vanskelig  skulde  kunne  dannes,  og  at  de  forskjellige  repro- 
duksjonstendenser  i  høi  grad  skulde  forstyrre  hverandre. 
I  vårt  almindelige  tankeliv  og  erindringsliv  merker  vi  imid- 
lertid ikke  noget  større  til  disse  hemninger,  og  vi  lærer  med 
stor  letthet  nytt. 

Hvorledes  skal  dette  forhold  forklares?  —  En  rekke 
undersøkelser  over  sammenfatningen  av  de  enkeltheter, 
som  skal  læres,  i  kollektivt  opfattede  grupper  eller  kom- 
plekser har  kastet  lys  over  problemet.^  Man  deler  f.  eks. 
en  rekke  stavelser  i  grupper  på  hver  tre  stavelser  og  lar 


^  Smlgn.   f.   eks.   J.   Lin  cl  w  or  sky:      Exp.    Psychologie,   s.    172   ff. 

dem  lese  i  anapestisk  rytme  (  u  u  — ).  Hvis  man  nu 
senere  gir  forsøkspersonen  en  av  de  betonede  stavelser  og 
opfordrer  ham  til  å  nevne  den  stavelse,  som  først  faller 
ham  inn,  blir  den  næst  foregående  stavelse  reprodusert 
hyppigere  enn  den  umiddelbart  foregående.  Lignende 
gjelder  i  sin  almindelighet :  Et  ledd  i  et  kompleks  har  en 
tendens  til  å  reprodusere  det  hele  kompleks  fra  begynnelsen 
av  (initial  reproduksjonstendens).  Blir  nu 
en  stavelse  i  et  slikt  kompleks  i  en  annen  rekke  assosiert 
med  en  annen  stavelse,  så  gjør  —  som  F  r  i  n  g  s  har  vist  — 
den  generative  og  effektuelle  hemning  sig  ikke  gjeldende, 
når  stavelsen  reproduseres  innenfor  komplekset.  Som  et 
ledd  i  komplekset  reproduseres  stavelsen  ikke  selvstendig; 
men  komplekset  vekkes  som  helhet.  Komplekser  kan  igjen 
assosiere  sig  med  hverandre  og  inngå  som  underordnede 
ledd  i  mer  omfattende  komplekser.  I  vårt  vanlige  forestil- 
lingsliv  spiller  forestillingene  vesentlig  rolle  som  kompleks- 
ledd.  Derfor  gjør  hemningene  sig  så  meget  mindre  gjeldende 
enn  ved  de  kunstige  hukommelsesforsøk. 

Som  den  almindelige  erfaring  viser,  og  som  det  også 
er  godtgjort  ved  mange  forsøk,  læres  stoff,  som  det  er  sam- 
menheng og  mening  i,  overordentlig  meget  lettere  enn 
det  usammenhengende  og  meningsløse.  Den  «logiske  hukom- 
melse» er  den  blott  «mekaniske»  langt  overlegen.  Det  problem, 
som  her  reiser  sig,  er  langtfra  tilstrekkelig  utredet.  En 
stor  rekke  forskjellige  faktorer  virker  sannsynligvis  inn. 
Men  mest  avgjørende  er  vel  sammenfatningen  til  omfattende 
komplekser  på  grunnlag  av  relasjonene  mellem  de  ledd, 
som  skal  innpreges.  Vi  innprenter  ikke  ordene  efter  de 
enkelte  bokstaver  og  setningerne  efter  de  enkelte  ord;  men 
VI  opfatter  og  innprenter  de  mer  omfattende  enheter,  de 
«meninger»  som  ordene  og  setningene  gir  uttrykk  for.  Og 
ut  derfra  reproduserer  vi  senere  ordene  og  setningene  under 
utnyttelse  av  tidligere  innarbeidede  assosiasjoner  mellem 
ord  og  deres  «betydninger»  og  ord  innbyrdes.  Også  forøvrig 
spiller  ved  den  «logiske  hukommelse»  utnyttelsen  av  tid- 
ligere   innarbeidede    assosiasjoner    en    vesentlig    rolle:       Vi 


støtter  oss  til  hele  systemet  av  cklrc  erfaringer     -    naturlover 
og  tilvennede  sammenheng. 

Man  hadde  tidhgere  en  tilbøielighet  til  å  betrakte 
assosiasjonenes  dannelse  og  tilsynelatende  opløsning  altfor 
nieget  i  kunstig  abstraksjon.  I  virkeligheten  spiller  ved 
all  læring  og  glemsel  hele  den  psykiske  holdning  inn.  Asso- 
siasjonenes styrke  og  art  avhenger  av  den  innstilling, 
med  hvilken  man  lærer.  En  interessant  undersøkelse  er  her 
gjort  av  An  at  hon  A  a  1 1.^  Han  viste  gjennem  forsøk, 
at  muligheten  for  reproduksjon  av  et  bestemt  hukommelses- 
stoff  er  avhengig  av,  om  man  under  læringen  foresetter  sig 
å  lære  det  bare  for  en  kort  tid  eller  for  lang  tid. 


Den  annen  hovedfaktor,  som  er  med  å  bestemme, 
hvilke  av  de  efter  assosiasjonsloven  mulige  forestillinger  i 
et  gitt  øieblikk  virkelig  skal  reproduseres,  er  forholdet  til 
hele  den  øvrige  sjelstilstand :  Under  ellers  like  omsten- 
digheter reproduseres  de  forestillinger,  som  har  de  fleste 
tilknytningspunkter,  som  passer  best  inn  i  hele  den  sjele- 
lige situasjon. 

Et  begrep,  som  her  spiller  en  grunnleggende  rolle,  er 
begrepet  forestillingsberedskap.  Sett  at  A  er 
assosiert  med  B.  Nu  fremtrer  A  i  bevisstheten;  men  under 
de  givne  omstendigheter  er  assosiasjonen  for  svak  til  å 
hitføre  reproduksjon  av  B.  Eremtrer  imidlertid  kort  efter 
i  bevisstheten  C,  som  også  er  assosiert  med  B,  så  kan  B 
reproduseres,  til  tross  for,  at  assosiasjonen  mellem  C  og  B 
er  så  svak,  at  C  i  almindelighet  ikke  bevirker  reproduksjon 
av  B.  Vi  slutter  i  slike  tilfeller,  at  B's  reproduksjon  er  blitt 
forberedt  gjennem  A.  A  har  satt  B  <(i  beredskap»,  så 
at  der  skal  en  mindre  foranledning  enn  vanlig  til  for  å  frem- 
kalle  den   i   bevisstheten.      Wahle^   forteller   f.   eks.,   at 


^   Zeitschrift  f.  Psychol.   B.  66.    1913,   Psykologi   (1926),  s.  210  f. 
"^  Anført  efter   J.    Fro  bes:      J.ehrbuch   d.   exp.    Psychologie,    B.    I. 
Aufl.,  s.   564. 

rådhuset  i  hans  hjemby  en  dag  minnet  ham  om  Dogepalatset 
i  Venedig,  hvad  der  tidhgere  aldri  var  falt  ham  inn.  Ved 
å  tenke  sig  om,  husket  han,  at  han  en  stund  tidligere  hadde 
sett  en  brosche  i  form  av  en  venetiansk  gondol.  Gjennem 
synet  av  broschen  var  forestillingen  om  Dogepalatset  for- 
beredt. 

Selv  om  et  sjelsinnhold  ikke  er  tilstrekkelig  til  å  hit- 
føre  reproduksjon  av  en  dermed  assosiert  forestilling,  har 
det  altså  allikevel  en  påviselig  virkning,  og  ved  summasjon 
av  slike  virkninger  kan  reproduksjonen  skje.  Her  har 
loven  om  konstellasjonsvirkningen  sitt 
grunnlag:  Under  ellers  like  omstendigheter  reproduseres 
de  forestillinger,  som  er  satt  i  sterkest  beredskap  gjennem 
de  foregående  og  øvrige  samtidige  sjelsinnhold.  Alt  efter 
den  sjelelige  «konstellasjon»  reproduseres  derfor  i  forbin- 
delse med  samme  inntrykk  helt  forskjellige  forestillinger. 
Leser  jeg  f.  eks.  ordet  «arbeide»  i  en  fysikalsk  avhandling, 
forstår  jeg  det  på  en  ganske  annen  måte  enn  om  jeg  leser 
det  samme  ord  i  en  socialøkonomisk  avhandling  eller  i  en 
roman. 

Den  evne  et  sjelsinnhold  har  til  å  sette  forestillinger 
i  beredskap  og  dermed  få  innflytelse  på  forestillingsløpet 
avhenger  av  dets  forhold  til  instinkter,  interesser  og  viljes- 
akter.  Konstellasjonsvirkningen  er  i  høi  grad  bestemt  av 
innstillingen.  Enhver  situasjon  stiller  individet 
overfor  visse  opgaver  og  gir  det  dermed  bestemte  innstil- 
linger, som  er  bestemmende  for  tankeløpet.  Slike  innstil- 
linger kan  være  uvilkårlige  eller  vilkårlige.  Det  siste  er 
tilfellet,  når  tankeløpet  beherskes  av  en  bevisst  villet 
o  p  g  a  v  e.  Denne  virker  som  en  «overforestilling»,  der 
bestemmer  tankeløpet.  Skal  jeg  f.  eks.  utarbeide  et  fore- 
drag om  Nietzsche,  strømmer  ganske  andre  tanker  inn  på 
mig,  enn  hvis  jeg  skal  tale  om  Einsteins  relativitetsteori 

Hvor  en  bestemt  opgave  fastholdes,  utgår  der  altså 
fra  denne  visse  «determinerende  tendenser»:  De  tanker, 
som  hører  til  opgaven,  begunstiges;  andre  mulige  tanker 
blir  hemmet,   og  om  de   dukker  op,   blir  de  straks  avvist. 

Først    således    blir    et    ordnet,    planmessig 
forestillingsløp    mulig. 

I  visse  sykelige  tilstander  er  det  ikke  mulig  for  patienten 
for  lengre  tid  ad  gangen  å  fastholde  en  bestemt  opgave, 
en  bestemt  målforestilling.  Følgen  er,  at  forestillingsløpet 
blir  uordnet,  tankegangen  blir  stadig  avledet  gjen- 
nem  nye  inntrykk  og  nye  innfall.  Man  taler  i  slike  tilfeller 
om  i  d  é-f  1  u  k  t.^ 

Beslektet  med  idéflukten  blir  den  sundes  forestillings- 
løp, når  han  opgir  enhver  bevisst  opgave  for  sin  tenk- 
ning og  mest  mulig  passivt  hengir  sig  til  sine  innfall,  til 
en  helt  «fri  assosieren».  Forestillingene  følger  da  hver- 
andre tilsynelatende  helt  planløst  efter  «tilfeldige»,  over- 
fladiske assosiasjoner.  Den  nærmere  analyse  viser  imid- 
lertid som  regel,  at  der  foruten  denne  overfladiske  asso- 
siative sammenheng  mellem  forestillingene  også  eksisterer 
en  dypere  grunn  for  reproduksjonene.  Disse  kan  være 
determinert  av  underbevisste  innstillinger  og  lede- 
motiver.^      Vi   kommer   senere   mer   utførlig   tilbake   hertil. 

En  bestemt  opgave,  en  bestemt  «overforestilling»,  ikke 
bare  begunstiger  visse  reproduksjoner,  men  hemmer 
samtidig  andre.  En  lignende  hemning  av  ellers  nærlig- 
gende forestillinger  trer  også  idagen  ved  sterk  o  p  m  e  r  k- 
somhetskonsentrasjon,  under  innflytelse  av  a  f- 
fekter,  og  i  visse  usedvanlige  sjelstilstander  og 
spiller  en  meget  stor  rolle  i  vårt  sjelsliv. 

Jeg  spør  f.  eks.  et  menneske:  «Kan  De  si  mig,  hvad 
er  riktigst  å  si:  fem  -\-  otte  blir  fjorten  eller  fem  +  otte 
e  r  fjorten?» 

Meget  ofte  hender  det  da,  at  vedkommende  overhode 


^  Et  eksempel  (efter  Jaspers,  Allgemeine  Psychopathologie,  3.  Aufl. 
192^3,  s.  102):  En  syk,  tysk  dame  svarer  på  lægens  spørsmål,  om  hun  i 
det  siste  år  har  forandret  sig:  «Ja,  da  war  ich  stumm  und  dumm,  aber 
nicht  taub,  ich  kenne  die  Ida  Daube,  die  ist  tot,  wahrscheinlich  an  Blind - 
darmentziindung,  ich  weiss  nicht,  ob  sie  blind  war;  blinder  Hesse,  Gross- 
herzog  voil  Hessen,  die  Schwester  Luise,  Grossherzog  von  Baden  — ». 

2  Smlgn.  S.  Freud:     Die  Traumdeutung      Werke  B.   IT,  s.   449  f. 

ikke  legger  merke  til,  at  begge  setninger  inneholder  non- 
sens:   5  +  8  hverken  er  eller  blir  14,  men  13.^ 

Vi  har  her  et  eksempel  på  en  overordentlig  betyd- 
ningsfull psykologisk  sammenheng.  Ved  den  måte,  på 
hvilken  der  spørres,  blir  opmerksomheten  rettet 
mot  spørsmålet  e  r  eller  blir,  og  denne  ensidige  retning 
av  opmerksomheten  hindrer,  at  andre  forestillinger,  som 
ellers  naturlig  vilde  reproj^useres,  kommer  frem  i  bevisst- 
heten. Hvis  opmerksomheten  fengsles  i  en 
bestemt  retning,  innsnevres  forestil- 
lingsområdet  derved,  at  en  rekke  ellers 
nærliggende  reproduksjoner  avskjæres. 

Denne  innsnevring  av  forestillingsområdet  innebærer 
en  viss  kritikkløshet.  Evnen  til  kritikk  beror  nettop 
derpå,  at  tilstrekkelige  motforestillinger  vekkes.  Faller  av 
en  eller  annen  grunn  motforestillingene  bort,  forsvinner 
dermed  også  kritikken.  Derfor  gjelder,  at  den,  hvis  sinn 
blir  sterkt  fanget,  lett  blir  kritikkløs  overfor  det  som  gri- 
per ham. 

En  særlig  stor  rolle  i  så  henseende  spiller  de  sterke 
følelsestilstander,  affektene.  Affektene  har  en  tilbøie- 
lighet  til  å  bevirke  en  stor  ensidighet  i  forestillings- 
løpet:  motstridende  forestillinger  kommer  ikke  op.  Man 
pleier  å  si,  at  kjærligheten  gjør  blind.  Men  det  samme 
gjelder  også  hatet,  frykten,  raseriet  o.  s.  v.  —  Med  det 
samme  forhold  henger  det  sammen,  at  man  så  ofte  tror 
det  man  ønsker. 

En  særlig  sterk  kunstig  innsnevring  av  forestillings- 
området kan  fremkalles  gjennem  hypnotiserings- 
metodene.2  Hypnotisørens  kunst  består  først  og  fremst 
i    å    fengsle    forsøkspersonens    opmerksomhet    slik,    at    han 


^  Ennu  langt  hyppigere  merkes  feilen  ikke,  hvis  man  avleder  op- 
merksomheten ennu  mer  ved  å  spørre:  «Er  De  flink  i  tysk?"  Kan  De  hjelpe 
mig  med  a  si  hvad  er  riktigst:  flinf  -p-  acht  ist  \ierzehn  eller  fijnf  "l- 
acht  sind  vierzehn?»  Smlgn.  spørsmålet:  "Sier  man:  en  ijemsefjær  i 
hatten  eller  en  gemsefjær  p  å  hatten  ?» 

"  Nærmere  om  hypnosen,   se  senere. 

kan  få  den  innstillet  i  de  retninger  han  selv  vil  med  ute- 
lukkelse av  alt  annet.  I  den  dype  hypnose  med  isolcrrapport 
mellem  hypnotisøren  og  den  hypnotiserte  er  den  hypnoti- 
sertes bevissthet  trukket  tilbake  fra  hele  utenverdenen  med 
undtagelse  av  hypnotisøren,  om  hvilken  den  nettop  er  kon- 
sentrert. Følgen  av  denne  ensidige  innstilling  er  en  næsten 
fullstendig  kritikkløshet  overfor  det  hypnotisøren  sier.  De 
assosiasjoner,  som  ellers  vilde  gjort  sig  gjeldende  og  tilført 
bevisstheten  motgrunner  mot  det,  som  sies,  er  avskåret. 
Hypnotisøren  kan  derfor  ofte  innbille  den  hypnotiserte  de 
umuligste  ting.  Forteller  han  ham,  at  han  er  Bismarck, 
bekrefter  den  hypnotiserte  det.  Sier  han  til  en  hypnotisert 
mann,  at  han  er  en  kvinne,  kan  det  endog  hende,  at  han 
kan  få  den  hypnotiserte  til  å  påstå  at  han  husker  sine  men- 
struasjoner. 

En  lignende  mekanisme  gjør  sig  gjeldende  ved  sug- 
gestion i  almindelig,  våken  tilstand.  Hvis  en  forestil- 
ling inngis  slik,  at  kritiske  motforestillinger  ikke  gjør  sig 
gjeldende,  og  forestillingen  ikke  tilstrekkelig  logisk  bearbeides 
og  innføres  i  den  øvrige  forestillingssammenheng,  vil  den 
kunne  fremkalle  meget  sterkere  virkninger  enn  ellers.  Fore- 
stillingen får  —  billedlig  talt  —  ikke  avløp  for  sin  energi 
ad  de  vanlige  assosiasjons  baner  og  opnår  derfor  en  used- 
vanlig umiddelbar  virkekraft,  så  at  endog  en  inngripende 
sjelelig  eller  legemlig  forandring  kan  finne  sted  bare  på  grunn 
av  tanken  om  forandringens  inntreden.  —  Vi  skal  senere 
—  under  omtalen  av  psykologiens  praktiske  anvendelser  — 
behandle  disse  suggestions virkninger  nærmere. 


En  overordentlig  eiendommelig  og  betydningsfull  repro- 
duksjonshemning  kan  tre  idagen  ved  ulystbetonte 
sjelsinnhold. 

Vi  har  sett,  at  de  ting,  som  vekker  de  sterkeste  følel- 
ser, efterlater  sterkest  inntrykk  og  derfor  som  regel  huskes 
best.     I  eiendommelig  motsetning  hertil  står  det,  at  i  visse 

11  —  Psykologi. 

tilfeller  nettop  de  begivenheter  som  har  gjort  det  aller 
dypeste  inntrykk,  på  en  påfallende  måte  er  glemt.  Således 
viser  det  sig  som  regel,  at  hysterikere  ikke  bevisst  kan  huske 
de  sterkt  affektfulle  oplevelser,  som  danner  det  egentlige 
grunnlag  for  deres  sykelige  symptomer. 

Det  dreier  sig  imidlertid  i  slike  tilfeller  ikke  på  nogen 
måte  om  en  virkelig  utviskning  av  hukommelsessporene. 
Disse  kan  tvertom  —  som  vi  senere  skal  se  —  være  sterkere 
virksomme  enn  om  begivenhetene  bevisst  kunde  huskes. 
Hvad  det  dreier  sig  om,  kan  derfor  bare  være  en  særegen 
reproduksjonshemning:  På  grunn  av  den  sterke  ulyst, 
som  er  knyttet  til  disse  oplevelser,  avskjæres  erindringen 
om  dem  fra  bevisstheten.  Bevisstheten  beskyttes  mot  det 
altfor  pinefulle  derved,  at  opmerksomheten  trekkes  helt 
tilbake  fra  det.  Det  synes  overhode  å  være  en  almin delig, 
i  høieste  grad  betydningsfull  tendens  i  sjelslivet  til  å  f  o  r- 
trenge  det  ubehagelige  og  ulystfylte  fra  bevisstheten 
(Freud). 

Vi  ser  her  igjen,  hvorledes  hukommelsen  ikke  følger 
så  enkle,  så  å  si  mekaniske  prinsipper,  som  tidligere  psyko- 
logiske fremstillinger  ofte  gir  inntrykk  av,  men  har  relasjon 
den  hele  personlighet  og  dens  biologiske  interesser.  Asso- 
siasjons- og  reproduksjonsmekanismen  er  som  et  maskineri, 
der  tas  i  bestemte  interessers  tjeneste  og  får  sin  egentlige 
drivende  kraft  fra  de  instinktive  drifter  og  følelser. 


3.     Grunnlaget  for  de  mnemiske  oplevelser. 

Engrammerne   og  deres   bevarelse. 

Det  bevisste  sjelsliv  skifter  stadig.  Inntrykk,  tanker, 
følelser  kommer  og  går.  Men  når  en  sjelstilstand  går  ut  av 
bevisstheten,  forsvinner  den  altså  ikke  sporløst.  Den  be- 
vares på  en  eller  annen  måte  utenfor  bevisstheten  ved  å 
efterlate  et  hukommelsesspor.  Det  viser  sig  deri,  at  nye 
oplevelser  og  reaksjoner  tar  farve  efter  de  tidligere,  og  fremfor 
alt  deri,  at  det  er  mulig  å  gjenfremkalle  disse  i  erindringen. 

Hvori  består  nu  imidlertid  disse  hukommelsesspor 
eller  engrammer  (R.  Se  mon),  og  hvori  består  for- 
bindelsen mellem  dem? 

Det  vet  vi  ikke  sikkert.  Men  for  en  naturvidenskape- 
lig  tankegang  ligger  det  nær  å  tenke  sig  grunnlaget  for 
hukommelsen  i  de  eftervirkninger  som  de  nervøse  prosesser 
efterlater  i  nervesystemet.  Til  de  sjelelige  oplevélser  svarer 
der  nerveprosesser,  og  disse  prosesser  efterlater  nervesyste- 
met i  en  annen  tilstand  enn  før.  Fremfor  alt  forandres 
synapsenes  motstand,  og  derved  blir  bestemte  nervøse 
forbindelsesveier  «lettere  gangbare».  Måskje  har  vi  i  denne 
forandring  av  synapsenes  motstand  en  faktor  som  spiller 
en  vesentlig  rolle  for  all  hukommelse. 

Å  forsøke  å  opstille  en  detaljert  fysiologisk  teori  for 
hukommelsessporene  og  deres  forbindelser  er  imidlertid  på 
vårt  nuværende  trin  av  viden  for  tidlig.^  Foreløbig  må  vi 
nøie  oss  med,  at  engrambegrepet  viser  sig  meget  fruktbart, 
også  uten  bestemte  forestillinger  om  engrammenes  egentlige 
natur  —  på  lignende  måte  som  atombegrepet  var  ytterst 
nyttig  for  naturvidenskapene  også  lenge  før  man  kjente 
noget  til  atomenes  indre  opbygning. 

Det  kriterium,  som  vi  bruker  i  det  daglige  liv,  når 
vi  vil  prøve  eksistensen  av  et  hukommelsesspor,  er  repro- 
duksjonen av  den  tilsvarende  forestilling  i  bevisstheten: 
En  oplevelse  er  «bevart»,  når  vi  ved  å  besinne  oss  på  den 
kan  gjenfremkalle  den.  Kan  vi  ikke,  selv  ved  gjentagen 
«eftertenkning»,  reprodusere  den,  er  vi  tilbøielig  til  å  slutte, 
at  den  er  gått  tapt,  at  hukommelsessporet  efter  den  er 
utvisket. 

En  slik  slutning  er  imidlertid  i  høi  grad  forhastet. 
Ved  hjelp  av  spesielle  metoder  kan  i  overordentlig  mange 
tilfeller  hukommelsesspor  påvises  også  der,  hvor  vanlig 
vilkårlig  reproduksjon  er  umulig. 

Et  meget  viktig  hjelpemiddel  til  påvisning  av  hukom- 


^  Angående  vanskelighetene  ved  gjennemførelsen  av  de  forskjellige 
fysiologiske  «hukommelsesteorier»  smlgn.  E.  Bech  er:  Gehirn  und 
Seele.      1911. 

melsesspor  har  vi  i  Ebbinghaus'  spare  met  ode. 
Ved  hjelp  av  den  kunde  f.  eks.  Ebbinghaus  selv  påvise 
eftervirkninger  efter  dikt  han  hadde  lest  for  over  tyve 
år  siden.  Han  lærte  igjen  stanser  av  Byrons  Don  Juan, 
som  han  for  22  år  siden  for  første  gang  hadde  lært,  inntil 
han  nettop  kunde  gjenta  dem,  og  senere  aldri  mer  sett.  Den 
tid,  som  trengtes  for  efter  22  års  forløp  å  lære  dem  igjen, 
var  gjennemsnittlig  7  pct.  mindre  enn  for  andre  stanser 
av  samme  dikt,  som  ikke  tidligere  var  lært. 

Ved  hjelp  av  samme  metode  kan  man  påvise  spor  efter 
det,  som  er  oplevet  i  epileptisk  «demringstilstand»,  for 
hvilken  der  tilsynelatende  består  den  mest  fullstendige 
amnesi.  Også  efter  oplevelser  under  den  Korsakoffske 
psykose,  hvor  et  hovedsymptom  nettop  er  forstyrrelsen  av 
innprent ningsevnen,  har  Brodmannog  Giegor  ved 
hjelp  av  sparemetoden  kunnet  påvise  spor.^ 

Videre  viser  det  sig,  at  i  særlige  bevissthets- 
tilstander oplevelser  kan  reproduseres,  som  forlengst 
er  gått  tapt  for  den  vanlige  hukommelse. 

Således  har  man  eksempler  på  høist  merkelige  hukom- 
melsesydelser  i  febertilstander.  Et  eldre,  ofte 
anført  tilfelle  er  beskrevet  av  Coleridge:  En  ung 
kvinne  på  fire  eller  fem  og  tyve  år,  som  hverken  kunde 
lese  eller  skrive,  fikk  nervefeber.  Under  denne  blev  hun, 
efter  hvad  alle  prester  og  munker  i  omegnen  erklærte, 
besatt,  og  det,  som  det  syntes,  av  en  meget  lærd  djevel. 
Hun  fortsatte  uophørlig  å  tale  latin,  gresk  og  hebraisk 
i  en  meget  pompøs  tone  og  med  tydelig  uttale.  Tilfellet 
tiltrakk  sig  en  ung  læges  særlige  opmerksomhet.  En  rekke 
av  hennes  utgydelser  blev  skrevet  ned.  De  viste  sig  å  bestå 
av  setninger,  som  hver  for  sig  var  sammenhengende  og 
forståelige,  men  som  hadde  liten  eller  ingen  innbyrdes  sam- 
menheng. Lægen  besluttet  å  undersøke  hennes  tidligere 
liv,  og  det  lykkedes  ham  tilsist  å  opdage  det  sted,  hvor 
hennes  foreldre  hadde  bodd,  og  at  patienten  ni  år  gammel 


Se  P.   Sch  i  Id  er:      Medizinische  Psychologie  (1924),  s.    124  f. 

var  kommet  til  en  protestantisk  pastor  og  hadde  vært  hos 
ham  nogen  år.  Her  lå  gåtens  løsning.  Det  viste  sig  nemlig, 
at  den  gamle  mann  hadde  hatt  for  vane  å  spasere  op  og 
ned  i  en  gang,  som  grenset  til  kjøkkenet,  og  lese  for  sig 
selv  med  høi  stemme  av  sine  yndlingsbøker.  Blandt  disse 
fantes  en  samling  av  rabbinske  skrifter  og  adskillige  av 
greske  og  latinske  fedre.  Og  det  lykkedes  den  unge  læge 
å  identifisere  så  mange  steder  i  disse  bøker  med  dem,  som 
var  blitt  skrevet  ned  ved  den  unge  kvinnes  seng,  at  der 
ingen  tvil  kunde  være  om  den  virkelige  oprinnelse  av  de 
inntrykk,  som  hadde  truffet  hennes  nervesystem  og  lå  til 
grunn  for  hennes  tilsynelatende  underfulle  tale.^ 

Eksperimentelt  kan  man  undertiden  fremkalle  lignende 
hypermnesi  gjennem  hypnotisk  påvirkning. 
Også  ved  såkalt  automatisk  skrift  og  ved  k  r  }'- 
stallskuen  kan  ting  dukke  op,  som  forlengst  syntes 
helt  glemt. 2  Endelig  kan  den  tilstand,  som  man  hensetter 
sig  i  ved  psykoanalytisk  behandling  (se  senere) ,  i 
høi  grad  fremme  gjenopdukningen  av  «glemte»  oplevelser. 

Hvor  forbløffende  nøiaktig  og  detaljert  endog  meget 
fjerne  barndomsoplevelser  kan  gjenfremkalles  gjennem  slike 
tekniske  spesialmetoder,  derom  kan  man  få  et  begrep  gjennem 
et  eksempel,  som  jeg  henter  fra  Morton    Prince:^ 

En  dame  lider  av  en  intens  frykt  for  katter,  spesielt 
hvite  katter.  Hun  kan  ikke  huske  nogen  oplevelse,  som 
skulde  kunne  forklare  denne  frykt.  Under  hypnose  Ivkkes 
det  imidlertid  å  få  hennes  hånd  til  automatisk  å  skriye 
følgende  beretning:  «Nu  tenker  jeg,  at  jeg  vet  om  kattene. 
Jeg  kan  huske  mig  selv  som  lite  barn  lekende  på  gulvet 
med  en  kattunge,  og  den  begynnte  å  løpe  omkring  i  værelset 
og  hadde,  tror  jeg,  et  anfall,  og  den  hoppet  op  på  mig,  og 


^  Smlgn.  C  o  1  e  r  i  d  g  e,  Bibliografia  Literaria  1847,  Vol.  I,  s.  234  ff. 
(anført  efter  G  r  i  f  f  i  t  h,  General  Tntroduction  to  Psychology,  1924, 
s.   287  f.) 

^  Se  nærmere  herom  i  mitt  lille  populære  skrift  «-Det  Underbevisste». 
Oslo  1925. 

^  M.    Prince:      The    Inconscious,   2.    Ed.    (1921),  s.    17   f. 

jeg  var  alene,  og  jeg  skrek  og  hylte  og  ropte  på  mor,  men 
ingen  kom,  og  jeg  var  forferdelig  redd.  Jeg  tror  ikke  jeg  nogen 

gang  fortalte  det  til  nogen.    Det  var  en  hvit  kattunge », 

Dernæst  følger  en  beskrivelse  av  værelset,  i  hvilket  episoden 
fant  sted.  Damen  har  ikke  sett  dette  værelse,  siden  hun  var 
seks  år  gammel,  og  har  i  vanlig  tilstand  helt  glemt,  hvordan 
det  så  ut.  Selv  efter  å  ha  lest,  hvad  hun  automatisk  hadde 
skrevet  i  hypnose,  kan  hun  ikke  huske  det.  Allikevel  er  be- 
skrivelsen, som  det  senere  blir  bekreftet,  riktig. 

Slike  erfaringer  viser,  at  vår  besiddelse  av  hukommel- 
sesspor  går  langt  ut  over  det  som  vi  på  vanlig  vis  «husker». 
En  mengde  ting,  som  er  helt  forsvunnet  fra  den  vilkårlige 
erindring,  bevares  dog  og  kan  under  særlige  omstendigheter 
gjenfremkalles.  Enkelte  forskere  har  endog  hevdet,  at 
a  1 1  vi  oplever  bevares  som  «mulig  erindring»,  at  overhode 
intet  av  vår  hukommelsesskatt  går  tapt,  selv  om  den  alt 
overveiende  del  ikke  lenger  vilkårlig  kan  vekkes  til 
bevissthet. 

Denne  antagelse,  at  —  iallfall  så  lenge  hjernen  ikke  er 
svært  skadet  —  engrammene  efter  alle  vårt  livs  erfaringer 
forblir  bestående,  så  at  hver  eneste  enkelthet  i  vårt  for- 
gangne live  er  bevart  som  «mulig  erindring»,  går  ganske  visst 
langt  ut  over  det  foreliggende  erfaringsmateriale.  Selv  om 
langt  flere  hukommelsesspor  enn  vi  i  almindelighet  aner, 
bevares,  er  dermed  ennu  ikke  bevist,  at  ikke  allikevel  dog 
de  fleste  hukommelsesspor  virkelig  i  tidens  løp  svinner  så 
vidt,  at  reproduksjon  ikke  lenger  under  nogen  omstendighet 
er  mulig.  Men  i  alle  tilfelle  stiller  hypermnesien  oss  overfor 
nye  og  betydningsfulle  problemer.  Den  nærmestliggende 
forklaring  på  det  vi  kaller  glemsel  er  jo  den,  at  det  ligger 
i  hukommelsessporenes  vesen  med  tiden  å  bli  «svakere»  og 
tilsisst  svinne  bort.  På  bakgrunn  av  de  erfaringer,  som  viser 
at  det  tilsynelatende  for  lengst  glemte  under  særlige  om- 
stendigheter kan  dukke  op  i  den  mest  fullsten- 
dige detaljerthet  og  tydelighet,  blir  imidler- 
tid denne  forklaring  i  høi  grad  usannsynlig.     I  slike  tilfeller 

synes  det,  som  om  engrammene,  iallfall  så  lenge  hjernen  ikke 
er  grovt  skadet,  har  en  ubegrenset  varighet,  ja  endog  befestes 
med  årene. 

Vi  står  her  ennu  uten  nogen  tilfredsstillende  forståelse. 
Det  hevner  sig,  at  våre  begreper  om  engrammene  og  deres 
forbinnelse  er  så  ubestemte.  Men  så  meget  kan  vi  iallfall 
slutte,  at  «glemselen»  er  en  meget  mer  komplisert  prosess 
enn  en  gradvis  utviskning  av  hukommelsessporene.  På  en 
eller  annen  vis  synes  vi  at  måtte  anta,  at  hukommelses- 
sporene selv  i  vesentlige  henseender  forblir  uforandrede, 
og  at  det  vi  pleier  å  kalle  deres  avsvekkelse  beror  derpå, 
at  der  i  tidens  løp  innstiller  sig  stadig  voksende  vanskelig- 
heter ved  å  vekke  dem  til  aktuell  erindring.^  Hvori  disse 
vanskeligheter  egentlig  består,  vet  vi  imidlertid  ikke.  Billed- 
lig kan  vi  si,  at  de  eldre  engrammer  overlagres  av 
stadig  nydannede.  Muligens  beror  glemselen  på  den  hem- 
ning, som  de  nye  lag  og  prosessene  i  dem  utøver  på  de  eldre. 
Hypermnesien  i  febertilstande,  hypnose  o.  s.  v.  måtte  da 
tvdes  som  resultat  av  en  utskaltning  av  denne  hemning. 

At  vi  virkelig  på  en  eller  annen  måte  må  gjøre  alvor 
av  en  slik  tanke  om  forskjellige  «lag»  av  hukommelsesspor 
av  forskjellig  motstandsdyktighet  mot  beskadigelser,  viser 
forøvrig  de  hukommelsesforstyrrelser,  som.  kan  inntre  i 
alderdommen  og  ved  organiske  sykdommer.  Hos  gamle 
folk  pleier  ofte  erindringen  om  fortiden  efterhvert  å  svinne 
—  begynnede  med  de  sisste  års  begiven- 
heter og  skridende  bakover.  Erindringene 
om  ungdom  og  barndom  forblir  lengst  bestående.  Således 
kan  det  forekomme,  at  en  8o-årig  kvinne  igjen  mener  å  være 


^  Når  saken  står  slik,  kan  det  muligens  virke  forvirrende,  at  der  i 
det  foregående  under  omtalen  av  den  eksperimentelle  hukommelsesforsk- 
ning  stadig  har  vært  operert  med  begrepet  assosiasjonsstyrke  og  med 
begrepet  om  en  svekkelse  av  assosiasjonerne.  Vanskeligheten  faller  imidler- 
tid bort,  når  det  erindres,  at  begrepet  assosiasjonsstyrke  i  den  forbinnelse 
er  brukt  uten  å  innebære  nogen  teori  for  hukommelsesydelserne,  bare  for 
å  muliggjøre  praktisk  brukbare  formuleringer  angående  sannsynlighets- 
graden for  reproduksjon  under  bestemte  betingelser. 


156 

en  20-års  pike,  kaller  sig  med  sitt  pikenavn,  ikke  vet  noget 
om  mann  og  barn,  igjen  regner  med  gamle  myntsorter  o.  s.  v> 
—  En  pastor,  som  levet  i  Amerika  og  i  sin  menighet  hadde 
mange  tyskere  og  svensker,  har  fortalt,  at  næsten  alle  like 
før  sin  død  bad  på  sitt  morsmål,  skjønt  mange  av  dem  ikke 
hadde  talt  det  i  50 — 60  år.'^  Det  synes  altså,  som  om  alder- 
dom og  sykdom  først  ødelegger  de  yngre  lag  av  hukommelses- 
spor,  og  at  nettop  gjennem  bortfallet  av  disse  de  eldste  lag 
igjen  blir  virksomme. 


Bevisste    og    underbevisste 
forestillinger. 

Hukommelsessporene  er  i  og  for  sig  helt  ubevisste. 
Når  imidlertid  de  egnede  betingelser  er  tilstede,  vil  en- 
grammene  settes  i  funksjon.  Og  ved  denne  aktivisering  blir 
de  tilsvarende  hukommelsesbilleder  levende  i  bevisstheten: 
Det  ubevisste  blir  bevisst;  de  «latente  forestillinger»  stiger 
—  som  man  billedlig  pleier  å  uttrykke  det  —  op  over  bevisst- 
hetens tærskel. 

Nu  viser  imidlertid  allerede  de  kjensgjerninger,  som 
fikk  oss  til  å  innføre  begrepet  «forestillingsberedskap»,  at 
engrammene  kan  aktiviseres  til  en  viss  grad  uten  at  de 
tilsvarende  forestillinger  klart  bevisst  reproduseres.  For 
å  medføre  bevisst  forestillingsreproduksjon  må  aktiviseringen 
ha  overskredet  en  viss  «terskelverdi». 

Hvorvidt  aktiviseringen  av  engrammene  skal  medføre 
klart  bevisst  forestillingsproduksjon,  avhenger  imidlertid  ikke 
bare  av  aktiviseringens  styrke.  Avgjørende  er  forholdet 
til  den  hele  personlighet.  Hvis  den  assosiative 
forbinnelse  med  personlighetens  kjerne,  med  «jeg-komplekset», 
ikke  er  kommet  istand  eller  er  blitt  hemmet,  kan  engrammene 
aktiviseres,  uten    at    de    tilsvarende    forestil- 


^  Smlgn.  J  a  s  p  e  r  s,  Allgemeine  Psychophatologie,  3.   Aufl.,  s.  390. 
2  Efter  F  r  0  b  e  s,  Lehrbuch  der  experimen teilen  Psychologie,  B.  II, 

s-    57- 

linger  på  vanlig  måte  fremtrer  i  bevisst- 
heten, og  dog  så  sterkt,  at  der  kan  fremtre  de  samme  eller 
endog  sterkere  objektive  virkninger  enn  i  de  tilfeller,  hvor 
aktiviseringen  svarer  til  helt  bevisste  forestillinger.  Vi  taler 
i  slike  tilfeller  om  underbevisste  forestillinger. 
Ved  en  underbevisst  forestilling  forstår  vi  altså  en  prosess, 
som  faller  utenfor  den  vanlige  personlige  bevissthet  og 
selviakttagelse,  men  allikevel  kan  frembringe  virkninger, 
som  er  analoge  med  dem,  som  kan  fremkalles  av  de  bevisste 
forestillinger.  —  På  grunn  av  avspaltetheten  fra  den  vanlige 
bevissthetssammenheng  taler  man  også  ofte  om  a  v  s  p  a  1- 
t  e  d  e   sjelsinnhold. 

Den  omstendighet,  at  engrammene  på  denne  måte  synes 
å  kunne  funksjonere  uavhengig  av  den  personlige  bevisst- 
hetssammenheng, er  av  fundamental  betydning  for  forståelsen 
av  en  rekke  psykologiske  og  psykopatologiske  fenomener. 
Et  eksempel  vil  kunne  klargjøre  forholdet  litt  nærmere.^ 

I  dyp  hypnose  lærer  en  forsøksperson  et  vers,  som  leses 
høit  for  ham,  og  det  befales  ham,  at  han  efter  at  være  våknet 
skal  nedskrive  dette  vers  automatisk.  Efter  opvåkningen 
er  der  fullstendig  amnesi  for  hele  den  dypt  hypnotiske  til- 
stand, forsøkspersonen  har  altså  også  glemt  verset;  han  kan 
ikke  gjenkalle  det  i  bevisst  erindring.  Allikevel 
kan  det  være,  at  hans  hånd  skriver  verset, 
uten  at  han  selv  vet,  hvad  hånden  skriver, 
ja  kanskje  endog  ikke  engang  vet,  at 
hånden  i  det  hele  skriver  noget.  Tiltross 
for  at  de  tilsvarende  forestillinger  ikke  fremtrer  i  bevisst- 
heten, må  altså  i  et  slikt  tilfelle  hukommelsessporene  efter 
verset  være  virksomme,  og  deres  funksjon  fremkaller  ganske 
lignende  motoriske  virkninger,  som  om  forsøkspersonen 
bevisst  husket  verset  og  på  grunnlag  av  denne  bevisste 
hukommelse  nedskrev  det. 

Ikke  bare  objektive  motoriske  virkninger  kan  forøvrig 
de    underbevisste    forestillinger    ha,    men    også    subjektive 


'   Smlgn.  M.   Prince;     The  Unconscious.     2    Ed.,   s.   88  ff. 

virkninger,  og  det  endog  langt  sterkere  enn  de  tilsvarende 
bevisste  forestillinger.  Igjen  er  hypnotiske  forsøk  lærerike. 
Man  suggererer  f.  eks.  en  hypnotisert,  som  er  svært  glad  i 
plommer,  at  der  er  en  stor  mark  i  en  plomme.  Efter  at  han 
er  våknet,  husker  han  ikke  noget  av  denne  episode.  Hvis 
man  nu  byr  ham  plommer,  kan  det  imidlertid  være,  at  han 
avslår  dem  med  alle  mulige  vilkårlige  begrunnelser:  Han 
har  fått  en  for  ham  selv  uforklarlig  avsmak  for  plommer. 
Denne  avsmak,  hvis  egentlige  grunn  er  helt  skjult  for  ham 
selv,  skyldes  virksomheten  av  hukommelsessporet  efter  den 
hypnotiske  oplevelse.  Ved  senere  syn  av  plommer  blir  dette 
spor  aktivisert,  men  uten  at  erindringen  fremtrer  i  bevisst- 
heten. Og  nettop  denne  omstendighet,  at  erindringen  er 
avspaltet  fra  den  almindelige  bevissthetssammenheng,  gir 
den  en  usedvanlig  sterk  virkning:  Hvis  nemlig  den  hypno- 
tiske episode  bringes  frem  igjen  i  bevisst  erindring,  forsvinner 
avsmaken.^ 

Underbevisste  forestillinger  og  tanker  forbinnes  med 
hverandre  og  kan  vekkes  til  virksomhet  efter  tilsvarende 
prinsipper  som  de  bevisste.  Der  gis  en  underbevisst  tenk- 
ning og  særlig  en  underbevisst  fantasi  virksomhet,  som  kan 
nå  en  forbløffende  komplikasjon  og  få  avgjørende  betyd- 
ning for  oplevelse  og  adferd. ^ 

En  dypere  forståelse  av  denne  underbevisste  sjels- 
virksomhet  og  dens  særlige  eiendommeligheter  kan  man  imid- 
lertid først  få,  når  man  ser  den  i  sammenheng  med  følelses- 
og  drift slivet. 


^  Smlgn.  M.   Lewandowsky:      Die   Hysterie   (1914),   s.   99. 

2  Det  kanskje  mest  eiendommelige  og  direkte  uttrykk  for  under- 
bevisst sjels  virksomhet  får  man  gjennem  de  spiritistiske  «mediers»  auto- 
matiske skrift  (smlgn.  «Det  Underbevisste»  s.  98  f.)  —  Nærmere  om  sjelelig 
avspaltning  og  om  det  underbevisste,  se  det  grunnleggende  verk  av  P.  J  a- 
net:  «L'Automatisme  Psychologique»  (1889)  og  av  nyere  arbeider  særlig 
Morton  Prince:  «The  Unconscious»  2.  Ed.  (1921).  Synsmåter  av 
den  aller  største  betydning  for  forståelsen  av  det  underbevisste  har  videre 
S.  F  r  e  u  d  og  hans  skole  gjort  gjeldende.  Det  kommer  vi  senere  utførlig 
tilbake  til. 

Det  blev  i  det  foregående  nevnt,  at  (i  de  tilfeller,  hvor 
en  «avspaltning»  ikke  har  funnet  sted)  aktiviseringen  av  et 
engram  måtte  ha  overskredet  en  viss  «terskelverdi»,  for  at 
den  tilsvarende  forestilling  skal  reproduseres  i  bevisstheten. 
Ved  svakere  aktivisering  blir  forestillingen  bare  «satt  i 
beredskap».  Dermed  skulde  imidlertid  ikke  være  sakt,  at 
«forestillingsberedskapet»  er  helt  uten  bevisst  representasjon. 

Som  vi  alt  tidligere  har  sett,  er  der  grader  av 
bevissthet.  De  klart  opfattede  sansninger  og  fore- 
stillinger er  omgitt  av  en  «randsone»  av  mer  eller  mindre 
utydelig  og  uklart  opfattede  bevissthetsfenomener,  en  eien- 
dommelig «dunstkrets»,  hvis  innhold  vi  dunkelt  «aner».  I 
denne  «randsone»  spiller  de  forestillinger,  som  er  «satt  i 
beredskap)  en  rolle.  Selv  om  de  ikke  trenger  frem  til  klar 
bevissthet,   kaster  de  likesom  et  skinn  inn  i  bevisstheten. 

Denne  bevissthetens  randsone  spiller  en  i  høieste  grad 
betydningsfull  rolle  for  vårt  sjelsliv.  Ikke  bare  forestillings- 
prosesser,  som  ennu  ikke  har  ført  frem  til  klart  bevisst  op- 
fatning,  men  også  sanseinntrykk  o.  s.  v.,  som  opmerksom- 
heten  ikke  er  rettet  mot,  har  der  sin  plass.  Og  en  stor  rekke 
av  betydningsfulle,  men  bare  dunkelt  bevisste  prosesser 
finner  der  sted.  Skygger  av  fjerne  erindringer  hjemsøker 
oss,  mens  vi  er  optatt  av  helt  andre  ting.  Uløste  problemer 
og  vanskeligheter  arbeider  videre  i  sinnet  og  føles  dunkelt, 
selv  lenge  efter  at  vi  har  rettet  vår  opmerksomhet  mot  nye 
opgaver. 

Hvor  langt  den  dunkelt  bevisste  randsone  egentlig 
strekker  sig,  er  umulig  med  sikkerhet  å  avgjøre.  Jo  lenger 
vi  tjerner  oss  fra  bevissthetens  sentrum,  desto  dunklere  blir 
den,  så  at  det  blir  umulig  for  oss  å  si,  hvad  dens  ytre  regioner 
inneholder  —  like  så  umulig  som  det  er  for  oss  å  gi  nogen 
nøiaktig  beskrivelse  av  de  ting  vi  ser  i  periferien  av  syns- 
feltet. Da  der  mellem  alle  dele  av  vår  erfaring  er  assosiative 
forbinnelser,  vil  vel  til  enhver  tid  overhode  alle  engrammer 
være  aktivisert,  om  enn  de  fleste  i  yderst  ringe  grad.  Nogen 
skarp  grense  mellem  «hvilende»  og  «aktualiserte»  hukommelses- 
spor   kan   der  derfor  ikke   trekkes,   og  den   mulighet   synes 

ikke  utelukket,  at  «randsonen»  i  en  dunkel  bevissthet  inne- 
holder hele  vår  tidligere  erfaring,  således  at  overhode  ikke 
noget,  som  en  gang  blir  oplevet,  trer  helt  ut  av  bevisstheten, 
men  at  alt  i  vår  fortid  er  nærværende  på  et  dypere  bevisst- 
hetstrin.  Også  det  såkalte  underbevisste  måtte  da  være 
representert  i  randsonen  og  således  i  virkeligheten  være 
dunkelt  bevisst,  altså  nok  ubemerket,  men  ikke  helt 
ubevisst. 

Hvorvidt  det  virkelig  forholder  sig  så,  kan  vi  imidlertid 
med  våre  nuværende  undersøkelsesmetoder  ikke  avgjøre. 
Spørsmålet  har  også  egentlig  mer  almindelig  filosofisk  inter- 
esse enn  betydning  for  den  empiriske  psykologiske  forsk- 
ning. For  dennes  arbeide  er  det  tilstrekkelig  å  fastslå,  at 
iallfall  en  overordentlig  stor  del  av  fortidens  oplevelser  er 
bevart  i  engrammer,  og  at  alle  disse  engrammer  til  enhver 
tid  er  aktivisert  mer  eller  mindre,  så  at  i  hvert  øieblikk  iallfall 
en  vesentlig  del  av  vår  fortid  er  virksom  i  oss  —  om  enn  de 
forskjellige  dele  i  høist  forskjellig  grad.  Bare  en  yderst  liten 
del  av  denne  virksomhet  svarer  til  klart  bevisste  forestillinger 
og  tanker.  En  annen,  meget  større  del  kommer  til  dunkel 
bevissthet  i  «randsonen»,  mens  en  tredje  del  muligens  er  helt 
ubevisst.     Nogen  skarp  grense  er  det  her  umulig  å  trekke. 

De  klart  bevisste  tanker  og  forestillinger  er  altså  om- 
gitt av  en  s  f  æ  r  e  av  mnemiske  prosesser,  som  enten  er  bare 
dunkelt  og  uklart  bevisste  eller  helt  ubevisste.  Men  innenfor 
denne  sfære  er  det  av  fundamental  betydning  at  skjelne 
mellem  to  forskjellige  arter  av  prosesser:  i.  de,  som  ved 
sterk  aktivisering  forlater  sfæren  og  blir  klart  bevisste  og 
2.  de,  som  selv  ved  sterk  aktivisering  forblir  i  sfæren,  og 
som  derfor  på  en  eller  annen  vis  er  avspaltet  fra  den  klart 
bevisste  del  av  personligheten.  Disse  sisste  er  det  som  i 
almindelighet  betegnes  som  underbevisste. 

4.     Assosiasjonsreaksjonene. 

Tiltross  for  at  alt  forestillingsløp  følger  den  almindelige 
assosiasjonslov,  er  altså  allikevel  forholdene  ved  reproduk- 

sjonen  av  de  enkelte  forestillinger  yderst  innviklede.  En 
stor  rekke  av  forskjellige  faktorer  virker  sammen. 

Setter  jeg  mig  ned  for  å  utarbeide  en  forelesning,  med- 
virker for  det  første  min  almindelige  interesse  for  viden- 
skapelige  spørsmål,  dernæst  hele  min  videnskapelige  fortid: 
jeg  vilde  ha  lavet  forelesningen  ganske  anderledes,  hvis 
jeg  i  sin  tid  hadde  fortsatt  med  å  studere  teologi  istedenfor 
å  gå  over  til  fysikken  og  så  til  filosofien  og  psykologien. 
\'idere  virker  den  spesielle  opgave  som  jeg  har  satt  mig  for 
forelesningen;  den  må  hele  tiden  være  tilstede  som  en  (be- 
visst eller  ubevisst)  «overforestilling»,  som  bestemmer  min 
innstilling.  Men  også  mine  særlige  erfaringer  i  den  sisste 
tid,  det  jeg  tilfeldigvis  nettop  er  kommet  til  å  lese  o.  s.  v., 
virker  med  —  likeledes  mine  følelser  og  affekter,  f.  eks. 
min  spesielle  interesse,  min  lyst  til  å  polemisere  mot  andre 
opfatninger  enn  min  egen  o.  s.  v.  Endelig  får  også  min 
legemlige  tilstand:  tretthet,  velbefindende,  mulig  påvirkethet 
av  alkohol  e.  1.  vesentlig  betydning. 

Således  speiler  sig  i  assosiasjonsvirk- 
somheten  et  menneskes  hele  sjel,  hans 
fortid  og  nutid,  hans  erfaringer  og  inter- 
esser. Assosiasjonsvirksomheten  blir  en 
art  skrift,  som  for  den  der  formår  å  lese 
den  rett,  gir  kunnskap  om  det  hele  men- 
neske. 

Nu  er  imidlertid  bedømmelsen  av  assosiasjonsreaksjo- 
nene  under  de  vanlige  overordentlig  kompliserte  forhold 
så  vanskelig,  at  man  i  almindelighet  får  meget  lite  ut  av^ 
det.  Derfor  har  man  i  psykologien  og  psykiatrien  tydd 
til  å  studere  assosiasjonsreaksjonene  under  meget  forenklede, 
kunstige  forhold.  Allerede  slike  yderst  enkle  assosiasjons- 
eksperimenter  kan  lære  den  psykologiske  trenede  meget. 

Den  enkleste  form  for  assosiasjonseksperimentet  og  den, 
som  vel  hyppigst  anvendes  både  i  den  almindelige  psykologi 
og  i  psykopatologien,  er  følgende:  Man  helt  enkelt  tilroper 
forsøkspersonen  forskjellige  ord  (nøkleordene)  og  lar  ham 
svare  så  hurtig  som  mulig  med  uttrykk  for  den  forestilling, 

som  det  tilropte  ord  først  vekker  i  ham..  På  ordet  «hund» 
f.  eks.  skal  han  svare  med  det  første  ord,  som  faller  ham 
inn,  f.  eks.  «katt»,  på  «mann»  vil  han  kanskje  svare  med 
«kone». 

Av  vesentlig  betydning  er  det  i  de  fleste  tilfeller  sam- 
tidig å  foreta  en  t  i  d  s  m  å  1  i  n  g.  Man  må  ved  hver  enkelt 
reaksjon  måle  den  tid,  som  forløper  fra  nøkleordet  gis  og 
til  svarordet  kommer. 

Gjør  man  slike  assosiasjonseksperimenter,  er  det  første 
resultat,  som  blir  en  påfallende,  en  uventet  stor  overens- 
stemmelse i  de  svarord  man  får.  På  det  samme  ord  svarer 
forskjellige  mennesker  i  forbløffende  mange  tilfeller  likt. 
For  en  forsamling  (i  Tyskland)  på  300  mennesker  blev  f.  eks. 
angitt  ordet  aker.  Omtrent  100  svarte  med  det  samme  ord: 
mark,  19  svarte  med  pløie,  17  med  bonde.  Også  mange 
andre  svarord  var  felles;  bare  17,3  pct.  var  slike,  som  bare 
forekom  en  gang.  Bare  52  av  de  tre  hundrede  hadde  altså 
sitt  svarord  for  sig  selv.  —  Gir  man  det  samme  ord  til  1000 
mennesker,  vil  antallet  individuelle  svar,  som  bare  forekom- 
mer én  gang,  bli  ennu  mindre  —  ca.  6,8  pct. 

Menneskene  er  altså  gjennemgående  uorginale  og  uindi- 
viduelle  i  sine  assosiasjonsreaksjoner.  Ganske  interessant 
er  det,  at  de  såkalte  dannedes  svar  er  mindre  individuelt 
farvet  enn  de  udannedes.  Likeledes  gir  barn  f  ler  indivi- 
duelle reaksjoner  enn  eldre. 

Grunnen  til  den  store  overensstemmelse  i  de  forskjellige 
menneskers  forestillingsreproduksjon  må  naturligvis  først  og 
fremst  søkes  i  overensstemmende  erfaringer.  Menne- 
sker, som  lever  under  nogenlunde  like  forhold,  gjør  temmelig 
overensstemmende  erfaringer,  og  deres  sjelsliv  kommer  der- 
for i  mange  henseender  til  å  forholde  sig  likt.  Denne  likhet 
fremtrer  i  assosiasjonseksperimentet,  og  man  kan  ved  dets 
hjelp  studere  dens  avhengighet  av  de  forskjellige  faktorer: 
nasjonalitet,  alder,  kjønn,  intelligens  o.  s.  v. 

Assosiasjonseksperimentet  kan  altså  brukes  til  å  stu- 
dere trekk,  som  er  f  e  1 1  e  s  for  forskjellige  grupper  av  menne- 
sker.   Man  kan  bearbeide  resultatene  av  masseforsøk  statis- 

tisk  og  derved  finne  ut,  om  der  er  typiske  forskjelle  i  asso- 
siasjonsreaksjonene  hos  menn  og  kvinner,  hvorledes  de 
forskjellige  befolkningslag  forholder  sig,  hvilken  forskjell 
der  er  mellem  by-  og  landbefolkning,  mellem  intelligente 
og  uintelligente,  mellem  de  forskjellige  alderstrin,  hvilken 
virkning  alkohol,  kokain,  morfin  og  andre  giftstoffe  har 
o.  s.  v.  Således  fant  Kraepelin  —  for  bare  å  nevne  et 
enkelt  eksempel  —  i  motsetning  til  det  som  det  på  grunnlag 
av  den  almindelige  erfaring  ligger  nær  å  tro,  at  reproduk- 
sjonshastigheten  blir  forminsket  gjennem  alkohol  (30  g.). 

Men  ikke  bare  typiske  trekk  ved  forestillingsreproduk- 
sjonen,  men  omvendt  også  nettop  overordentlig  interessante 
individuelle  eiendommeligheter  kan  assosiasjonsekspe- 
rimentet  lære  oss  å  kjenne.  I  enkelte  tilfelle  avslører  det 
hemmeligheter  i  den  enkelte  sjel,  som  man  kanskje 
ellers  aldri  vilde  ha  kunnet  opdage.  I  den  erfarne  forskers 
hånd  kan  assosiasjonseksperimentet  bli  et  middel  til  å  trenge 
inn  i  et  annet  menneskes  sjel  og  opdage  sjelelige  sammen- 
heng, som  den  annen  kanskje  ikke  engang  selv  er  klar  over. 

Prinsippet  for  denne  assosiasjonsdiagnostik 
kan  klargjøres  gjennem  et  eksempel,  som  jeg  henter  fra  et 
assosiasjonseksperiment,  som  den  schweiziske  psykiater  J  u  n  g 
foretok  med  en  av  sine  kvinnelige  patienter.^ 

Blandt  de  100  ord,  som  Jung  anvendte,  forekom  efter 
hverandre  følgende,  med  tilsvarende  reaksjoner: 


Nøkleord 

Reaksjonstid 

Svarord 

vill 

2,4" 

barn 

familie 

2,4" 

stor 

vaske 

3,0" 

pusse 

ko 

1,8" 

melke 

fremmed 

14,8" 

hjemlengsel 

lykke 

3,0" 

ulykke 

fortelle 

1,6" 

historie 

^  Se  «Journal  fur  Psychologie  und  Neurologie,»  B.  VII,   1905 — 1906, 
s.    I    ff. 

Her  er  der  straks  en  reaksjon,  som  er  påfallende,  først 
og  fremst  på  grunn  av  den  abnormt  lange  reaksjonstid, 
nemlig:  fremmed  —  hjemlengsel.  I  løpet  av  undersøkelsen 
lykkedes  det  Jung  at  opklare  grunnen  til  den  usedvanlige 
reaksjon.  Den  lå  i  en  tidligere  sterkt  følelsesbetonet  ople velse, 
som  patienten  hadde  hatt.  Hun  hadde  elsket  en  ung  fremmed 
og  hadde  trodd,  at  han  vilde  gifte  sig  med  hende.  Men 
senere  forlot  han  hende  uten  engang  å  si  farvel  og  lot  aldri 
mer  høre  fra  sig.  Hun  ventet  ennu  lenge  på  ham  og  håpet 
alltid,  at  han  dog  engang  vilde  skrive. 

Lignende  gjelder  i  sin  almindelighet :  Sterkt  fø- 
lelsesbetonte  erindringskomplekser  set- 
ter sig  spor  i  assosiasjonsreaksjonene,  så  snart  de  ord,  som 
der  skal  reageres  på,  tangerer  komplekset.  Reaksjonen  blir 
påfallende;  den  avviker  fra  det  gjennemsnittlige.  Denne 
avvikelse  kan  ytre  sig  på  forskjellig  måte:  For  det  første 
derved,  at  svarordet  har  et  usedvanlig  innhold, 
som  krever  særlig  opklaring.  For  det  annet  kan  reaksjonens 
sammenheng  med  et  følelsesbetonet  kompleks  vise  sig  i  en 
påfallende  forlengelse  av  reaksjonstiden.  — 
Foruten  disse  to  hovedkjennetegn  er  der  også  endel  andre 
eiendommeUgheter,  som  peker  hen  på  sammenhengen  med 
et  sterkt  følelsesbetonet  kompleks.  Det  vilde  det  imidlertid 
her  føre  for  langt  å  gå  inn  på. 

I  det  nevnte  eksempel  kjente  forsøkslederen  ikke  på 
forhånd  til  komplekset.  Den  rekke  ord,  som  der  skulde 
reageres  på,  var  valgt  uten  henblikk  derpå.  Men  mellem 
ordene  var  der  tilfeldigvis  et,  som  hadde  den  nærmeste 
relasjon  til  komplekset.  Den  påfallende  reaksjon,  som 
derved  kom  istand,  vakte  forsøkslederens  opmerksomhet  og 
ved  å  trenge  inn  på  forsøkspersonen  fikk  han  de  oplysninger, 
som  gav  forklaringen.  Nu  er  imidlertid  også  det  motsatte 
tilfelle  mulig:  Forsøkslederen  kjenner  på  forhånd  komplekset, 
innretter  sin  ordliste  derefter  og  setter  sig  som  opgave  ved 
hjelp  av  et  assosiasjonseksperiment  å  undersøke,  om  forsøks- 
personen er  i  besiddelse  av  komplekset.  Forsøkslederen  lar 
den,  som  han  mistenker  for  å  kjenne  til  en  bestemt  sak. 

reagere  hurtigst  mulig  på  en  ordrekke,  som  er  sammensatt 
slik,  at  den  ved  siden  av  en  stor  rekke  likegyldige  ord  inne- 
holder nogen,  som  står  i  sammenheng  med  det  formodede 
kompleks.  Hvis  da  forsøkspersonen  virkelig  kjenner  dette, 
og  det  er  av  større  betydning  for  ham,  så  det  har  gjort  til- 
strekkelig inntrykk  på  ham,  vil  hans  kjennskap  til  det  forråde 
sig  1  assosiasjonsreaksjonene  selv  mot  hans  egen  vilje.  Enten 
forråder  han  sig  direkte,  eller  også  blir  han  opmerksom  og 
besinner  sig  for  å  finne  et  annet  harmløst  svar.  Men  i  dette 
tilfelle  blir  reaksjonstiden  påfallende  forlenget  —  en  for- 
lengelse, som  ofte  også  smitter  de  følgende  reaksjoner  — 
og  han  forråder  sig  således  indirekte. 

Der  har  vært  gjort  en  rekke  laboratorieforsøk,  som 
viser,  at  det  virkelig  i  mange  tilfeller  er  mulig  med  stor 
sikkerhet  ved  hjelp  av  slike  assosiasjonseksperimenter  å 
avsløre  en  viden  hos  forsøkspersonen,  som  denne  selv  søker 
å  holde  skjult.  Det  kunde  derfor  synes  meget  fristende  å 
anvende  metoden  til  undersøkelse  av  forbrydere. 
Vi  skal  senere,  under  omtalen  av  psykologiens  praktiske 
anvendelser,  komme  tilbake  til  dette  spørsmål. 


12  —   Psykologi. 


B.     De  enkelte  mnemiske  virksomheter. 

Den  almindelige  undersøkelse  av  de  mnemiske  ople- 
velser  og  deres  forbinnelse  gir  grunnlaget  for  det  nærmere 
studium  av  de  mnemiske  prosessers  betydning  for  de  enkelte 
s  j  els  virksomhet  er . 

Allerede  i  den  såkalte  sanseerfaring  er  i  stor 
utstrekning  mnemiske  faktorer  virksomme  og  gjør  den 
derigjennem  til  en  viss  grad  uavhengig  av  de  direkte  inn- 
virkende stimuli.  Men  også  i  ennu  langt  høiere  grad  kan 
mennesket  frigjøre  sig  fra  de  aktuelle  sansepåvirkninger : 
I  tenkningen  kan  det  forutberegne  det  kom- 
mende; i  erindringen  kan  det  leve  i  fortiden;  i 
fantasien  kan  det  skape  en  ny  irreal  verden, 
som  gir  erstatning  for  den  virkelige  verdens  mangler. 

Og  endelig  bestemmes  også  dets  affektive  reak- 
sjoner og  dets  handlinger  i  langt  høiere  grad  av 
mnemiske  prosesser  enn  av  de  umiddelbare  sanseinntrykk. 

1.     Mnemiske  faktorer 
i  opfatningen  av  den  såkaldte  ytre  verden. 

Eksempler  på  omformning  av  sansninger 
på    grunnlag    av    hukommelsesspor. 

Vår  erfaring  av  den  såkalte  ytre  verden  bestemmes 
ikke  på  nogen  måte  alene  av  de  oprindelige  fornemmelser, 
som  sansene  formidler,  men  i  like  så  høi  grad  av  mnemiske 
prosesser. 

Hvorledes  allerede  selv  de  tilsynelatende  helt  umiddel- 

bare  sanseinntrykk  medbestemmes  og  omformes  av  mne- 
miske  prosesser,  kan  best  vises  gjennem  et  par  eksempler. 

\'i  iiai  tidligere  funnet,  at  farveforandringene  innenfor 
synsfeltet  gjennem  synsapparatets  selvregulering  blir  holdt 
innenfor  meget  trangere  grenser  enn  de  som  svarer  til  de 
objektive  belysningsforandringer.  Dermed  først  er  mulig- 
heten gitt  for  at  vi  overhode  kan  tillegge  tingene  faste  farver. 
Bortsett  fra  grensetilfeller  vil  den  farve  med  hvilken  en 
ting  fremtrer  for  oss,  være  til  en  viss  grad  konstant. 

Den  farve,  med  hvilken  vi  vanligst  ser  en  ting,  vil 
assosiere  sig  sterkest  med  den.  Den  blir  til  en  fast  bestanddel 
av  tingen.  Den  står  for  oss  som  tingens  «virkelige» 
farve:  Sneen  er  hvit,  soten  sort,  gullet  gult.  Det  er  disse 
tings  virkelige  farver  i  motsetning  til  de  tilfeldige 
farver,  som  de  kan  vise  under  usedvanlige  omstendigheter 
—  f.  eks.  ved  utilstrekkelig  belysning  eller  en  belysning, 
som  avviker  sterkt  fra  den  vanlige.  Bjergtoppens  røde  farve 
ved  solnedgang  eller  den  likbleke  farve  som  et  ansikt  får, 
når  det  sees  i  natriumlys,  er  sådanne  tilfeldige  farver,  som 
vi  henfører  til  den  særlige  belysning  og  ikke  tar  for  egen- 
skaper ved  vedkommende  ting  selv.^ 

Nu  viser  det  sig  imidlertid  at  farveinntrykkene  har  en 
tendens  tilåforskyves  i  retning  av  de  «virke- 
lige» farver,  der  hvor  de  ytre  forhold  ellers  vilde  bevirke 
en  avvikelse  mellem  «tilsynelatende»  og  «virkelig»  farve. 
Problemet  om  farvenes  konstans  er  meget  komplisert  og 
ennu  ikke  helt  opklart.  Men  så  meget  kan  vi  altså  iallfall 
si,  at  den  tendens  i  retning  av  å  holde  farvene  konstante, 
som  ytrer  sig  gjennem  de  fysiologiske  reguleringsmekanismer, 
forsterkes  gjennem  erfaringens  innflytelse.  Ved  siden  av  de 
fysiologiske  faktorer,  som  bidrar  til  farvenes  konstans,  får 
vi  derfor  også  en  rent  «psykologisk  faktor»,  nemlig  efter- 
virkningene  av  de  individuelle  erfaringer. 

At  det  virkelig  er  så,  kan  et  enkelt  lite  forsøk  vise. 
Man  stiller  op  et  stykke  brukket  hvit  kartpn  slik,  at  den 


^  Smlgn.  E.  H  e  r  i  n  g:    Grundzuge  der  Lehre  vom  Lichtsinn,  s.  7  f. 

ene  halvdel  belyses  betydelig  sterkere  enn  den  annen.  De 
to  sider  synes  da  allikevel  å  ha  samme  farve;  begge  er  Iivite. 
Betrakter  man  imidlertid  kartonen  bare  med  ett  øie  gjennem 
et  rør,  så  at  man  bare  ser  et  utsnitt  av  den  (slik  som  antydet 
på  fig.  15),  ser  man  straks  en  meget  påfallende  forskjell: 
den  ene  halvdel  av  utsnittet  lys  hvit,   den   annen   halvdel 

som  malet  over 
med  mørkt  grått. ^ 
Dette  siste  inn- 
trykk svarer  til 
de  objektive  lys- 
hetsforhold.  Når 
man  i  første  til- 
felle —  ved  almin- 
delig  betraktning 
med  to  øine  — 
allikevel  ser  begge 
halvdele  hvite,  be- 
ror det  derpå,  at 
man  —  som  det 
billedlig  kan  ut- 
trykkes —  «legger 
inn  i»  inntrykket 
sin  «viden»  om  den 
«virkelige»     farve. 

Den  «virkelige 
farve»  av  det  hele 
kartonstykke  er  hvit.  Og  når  man  betrakter  det  med  begge 
øine,  opf åttes  det  i  sin  rumlige  form  som  brukket,  og  for- 
mørkelsen på  den  ene  side  «tydes»  helt  uvilkårlig  som  en 
skyggevirkning.  Tiltross  for  skyggen  og  likesom 
gjennem  den  sees  også  den  mørke  side  hvit.    Ved  betraktning 

^  Den  samme  forandring  av  farveinntrykket  kan  også  opnaes  uten 
å  bruke  rør,  hvis  det  ved  en-øiet  betraktning  lykkes  a  fa  forandret  det 
rumlige  inntrykk  gjennem  en  foregripende  forestilling  om,  at  kartonstykket 
er  brukket  den  motsatte  vei  av  tidligere. 

av  et  utsnitt  gjennem  et  rør  taper  imidlertid  det  rumlige 
inntrykk  sig.  Begge  sider  sees  i  samme  flate.  Man  kan  ikke 
lenger  umiddelbart  «tyde»  formørkelsen  som  en  skygge- 
virkning. Men  derved  kommer  farvene  til  å  virke  efter  de 
objektive  lyshetsforhold  uten  å  bli  omformet,  og  følgen  er 
at  man  virkelig  ser  den  ene  halvdel  mørkegrå 

En  slik  omformning  av  sanseinntrykkene  på  grunnlag 
av  erfaringen,  gjelder  naturligvis  ikke  bare  farvene.  Også 
på  andre  sanseområder  møter  vi  det  samme.  Et  almindelig 
demonstrasjonseksperiment  er  følgende:  Man  har  to  lodder, 
som  veier  like  meget,  men  av  hvilke  det  ene  er  hult  og  derfor 
meget  større  enn  det  annet.  Når  disse  lodder  løftes,  det 
ene  elter  det  annet,  synes  for  voksne  mennesker  det  minste 
at  være  tyngst.  Det  er  en  eftervirkning  av  tidligere  erfa- 
ringer. På  grunnlag  av  våre  tidligere  erfaringer  venter  vi, 
at  det  store  lodd  skal  være  meget  tyngre  enn  det  lille.  Vi 
løfter  derfor  kraftigere  til;  derfor  flyr  det  store  lodd  lettere  i 
høiden  enn  det  lille  og  synes  også  lettere.  Hvis  man  utskalter 
denne  innflytelse  fra  tidligere  erfaringer,  må  forskjellen  for- 
svinne. Det  er  da  også  tilfellet.  Løfter  man  de  to  lodder  i 
hver  sin  tråd  og  med  lukkede  øine,  synes  de  naturligvis  like. 

Dybde-    og    størrelsessyn. 

En  av  de  viktigste  mnemiske  omformninger  av  den 
oprinnelige  sanseopfatning  støter  vi  på  ved  studiet  av 
d  y  b  d  e  s  y  n  e  t. 

Da  forholdene  ved  syn  med  to  øine  er  mer  kompliserte, 
begynner  vi  med  å  undersøke,  hvorledes  saken  ligger  an  ved 
syn  med  ett  øie. 

Lukker  vi  det  ene  øie,  forandres  ikke  vårt  dybdesyn  i 
så  vesentlig  grad.  Vi  vedblir  å  se  tingene  med  dybdeut- 
.strekning  og  i  forskjellig  avstand  fra  oss.  Dette  avstandssyn 
er  imidlertid  ingen  oprinnelig  sansning,  men  en  mnemisk 
berikelse,  som  kommer  til  i  løpet  av  erfaringen.  I  enkelt- 
øiet  er  der  nemlig  intet  grunnlag  for  en  umiddelbar  opfatning 
av  tingenes  forskjellige  avstand  fra  øiet.     Tenker  man  sig 

et  fiksert  punkt  bevege  sig  i  like  linje  bort  fra  eller  hen  imot 
øiet,  blir  i  rumlig  henseende  inntrykket  det  samme,  selv 
om  punktets  avstand  fra  øiet  er  forskjellig.  Ganske  visst 
forandres  øiets  akkomodasjon,  og  man  kunde  i  akkomoda- 
sjonsendringene  tenke  sig  grunnlaget  for  en  oprinnelig 
dybdeopfatning.  Den  nærmere  kritiske  undersøkelse  synes 
imidlertid  å  utelukke  denne  utvei. 

Det  store  flertall  av  forskere  antar  derfor  nu,  at  enkelt - 
øiet  ikke  oprinnelig  gir  nogen  fornemmelse  av  dybdefor- 
skjelle.  Dybdesynet  utvikler  sig  først  på  grunnlag  av  for- 
skjellige erfaringer. 

Den  faktor,  som  er  av  størst  betydning  for  utviklingen 
av  dybdesynet,  er  sannsynligvis  en  sterk  assosiasjon  mellem 
syns-  og  bevegelsesinntrykk.^ 

Beveger  jeg  f.  eks.  hånden,  oplever  jeg  på  den  ene  side 
bestemte  be vegelsesf ornemmelser :  på  den  annen  side  ser 
jeg  en  rumlig  forskyvning  i  synsfeltet  og  en  forandring  av 
håndens  synsbillede.  Oprinnelig  har  de  kinesthetiske 
fornemmelser  neppe  noget  med  rumsopfatningen  å  gjøre. 
Idet  bevegelsesoplevelser  og  synsoplevelser  utallige  gange 
forekommer  sammen  i  entydige  tilordninger,  må  de  imidler- 
tid forbinne  sig  meget  sterkt  med  hverandre.  Og  på  grunn- 
lag av  denne  assosiasjon  vil  be vegelsesinnt rykkene  bli  be- 
riket gjennem  rumsforestillinger :  Enhver  bevegelse 
vil  få  en  bestemt  optisk  rumsverdi.  Vi 
lærer  å  «tyde»  våre  bevegelser  rumlig. 

I  denne  rumlige  «tydning»  av  våre  bevegelser  har  vi 
nu  sannsynligvis  nettop  det  vesentligste  grunnlag  for  op- 
fatningen  av  dybdeavstande : 

De  bevegelser,  som  skal  til  for  at  vi  skal  kunne  nå 
tingene  og  gripe  dem  eller  føle  på  dem,  er  forskjellige,  og 
har  forskjellig  rums\^rdi,  alt  efter  tingenes  avstand  fra  oss, 
Efterhvert  som  vi  nærmer  oss  til  tingene  eller  fjerner  oss 
fra  dem,  forandrer  imidlertid  deres  utseende  sig  på  bestemt 


^  Smlgn.    H.    Ebbinghaus:       Abriss    der    Psychologic.    7.    Aufl. 
s.    108  ff. 

måte.  Jo  fjernere  en  gjenstand  er,  desto  mindre  er  det 
netthinnebillede,  som  svarer  til  den,  og  desto  utydeligere 
sees  den.  Sådanne  forandringer  av  gjenstandenes  syns- 
billeder  ledsager  ganske  regelmessig  våre  bevegelser.  Be- 
stemte karakterer  av  synsbilledene  forbinner  sig  derfor 
stadig  sterkere  med  bestemte  bevegelser  og  dermed  med  de 
rumsverdier,  som  disse  bevegelser  representerer.  Disse 
rumsverdier  blir  «lagt  inn»  i  synsinntrykkene  og  gir  dem 
den  avstands-  og  dybdekarakter,  som  de  oprinnelig  ikke 
har.  Forandringer  i  synsbilledene  blir  øieblikkelig  og  uvil- 
kårlig «tydet»  som  avstandsforandringer  —  således  som  vi 
har  et  meget  tydelig  eksempel  på,  når  vi  ser  i  kikkert.  Kik- 
kerten bevirker  en  forstørrelse  av  billedene.  Ser  vi  i  kikkert, 
er  det  imidlertid  ikke  forstørrelsen  av  gjenstandene,  som 
er  oss  påfallende,  men  det  at  de  synes  rykket  oss  meget 
nærmere. 

Ved  siden  av  netthinnebilledenes  størrelse  og  tydelighet 
er  der  også  en  rekke  andre  faktorer,  som  har  betydning 
for  dybdesynet,  idet  vi  på  grunnlag  av  erfaringen  har  lært 
å  «tyde»  dem  som  avstandstegn.  Således  avhenger  avstands- 
inntrykket  av  antallet  ting,  som  ligger  mellem  iakttageren 
og  den  gjenstand,  hvis  avstand  skal  bedømmes.  Likeledes 
har  den  forskyvning  av  gjenstandene  og  den  forandring  av 
deres  utseende,  som  finner  sted,  når  iakttageren  selv  beveger 
sig,  betydning  for  dybdesynet.  Også  skygge  forholdene  og 
den  delvise  overdekning  av  nogen  gj  enst  ande  av  andre 
spiller  en  rolle. 

Ved  syn  med  to  øine  kommer  til  noget  nytt, 
som  gjør  dybdeopfatningen  finere  og  sikrere. 

Efter  Hillebrands  forsøk  synes  øinenes  konver- 
gens å  være  uten  betydning  for  opfatningen  av  hvilende 
gjenstandes  relative  dybdeforskjelle. 

En  vesentlig  rolle  her  spiller  imidlertid  en  annen  faktor: 
tverdisparasjonen. 

Ved  vanlig  syn  med  to  øine  ser  vi  tingene  enkelt. 
Under   visse   omstendigheter   ser   vi   imidlertid  dobbelt. 

Det  er  tilstrekkelig  å  trykke  det  ene  øieeple  litt  til  siden 
for  at  tingene  skal  vise  sig  dobbelte. 

Hvad  er  det  nu,  som  betinger,  om  en  gjenstand  sees 
enkelt  eller  dobbelt?  Den  nærmere  undersøkelse  av  dette 
problem  har  ført  til  følgende  resultater: 

Til  hvert  sted  på  den  ene  netthinne  svarer  et  bestemt 
sted  på  den  annen.      Samtidig  påvirkning  av  begge  disse 

steder  gir  en  enkelt  fornemmelse. 
Sådanne  netthinnesteder  kalles 
korresponderende.  Når 
de  to  ne 1 1 hin neb i  1 1  eder 
av  et  ytre  punkt  faller 
på  korresponderende 
steder,  sees  altså  punk- 
tet   enkelt. 

Korresponderende  netthinne- 
punkter  er  midtpunktene  for 
stedene  for  det  tydeligste  syn. 
Dessuten  gjelder  med  en  viss  til 
nærmelse,  at  punkter  på  nett- 
hinnene, som  er  fjernet  like  langt 
i  samme  retning  fra  midtpunk- 
tene av  stedene  for  det  tyde- 
ligste syn  er  korresponderende. 
Faller  altså  de  to  billeder 
av  en  gjenstand  på  netthinnesteder,  som  er  korrespon- 
derende, vil  gjenstanden  sees  enkelt.  Faller  de  der- 
imot på  steder,  som  ikke  er  korresponderende,  vil 
den  i  almindelighet  sees  dobbelt.  Betingelsene  for 
at  sådanne  dobbeltbilleder  skal  fremtre  kan  lett  finnes 
(smlgn.  fig.  16).  Sett  at  jeg  fikserer  et  punkt  b.  Bil- 
ledene av  b  vil  da  falle  på  midtpunktene  av  de  to  nett- 
hinners centralgruber,  altså  på  korresponderende  steder  og 
vil  følgehg  sees  enkelt.  Billedene  av  et  annet  punkt  a,  som 
ligger  nærmere  øinene  enn  det  fikserte  punkt  b  derimot, 
vil  ikke  falle  på  korresponderende  netthinnesteder.  I  det 
ene  øie  vil  billedet  falle  til  venstre  for  centralgruben,  i  det 


Fig.    10. 

annet  øie  tilhøirc  for  contralgruben,  mens  korresponderende 
steder  er  slike  som  ligger  like  langt  fra  centralgrubene  t  i  1 
samme  side.  —  Lignende  gjelder  også  for  et  punkt  c, 
som  befinner  sig  lenger  vekk  enn  b :  I  det  ene  øie  vil  billedet 
falle  tilvenstre,  i  det  annet  tilhøire  for  centralgruben.  Såvel 
punkter,  som  er  nærmere  øinene,  som  punkter,  der  er 
fjernere  fra  øinene  enn  fiksasjonspunktet,  avbildes  således 
på  netthinnesteder,  som  ikke  er  korresponderende,  og  skulde 
altså  sees  dobbelt.  At  det  også  virkelig  er  tilfelle,  kan  man 
lett  overbevise  sig  om.  Særlig  lett  er  det  å  iaktta  dobbelt- 
billeder  av  gjenstande,  som  er  nærmere  enn  fiksasjons- 
punktet. Fikserer  man  et  punkt  litt  langt  borte  og  så  holder 
en  finger  op,  ser  man,  ikke  en,  men  to  fingre.  Disse  dobbelt- 
billeder  er  krydsete:  venstre  billede  sees  med  høire  øie, 
høire  billede  med  venstre  øie.  Med  litt  øvelse  lykkes  det 
også  lett  å  se  dobbeltbilleder  av  gjenstande,  som  er  lenger 
borte  enn  det  man  fikserer.  Disse  billeder  er  ikke  kryd- 
sete. 

Har  man  først  lært  å  legge  merke  til  dobbeltbilledene, 
vil  man  ofte  se  dem  og  kanskje  bli  forbauset  over,  at  man 
ikke  tidligere  har  lagt  merke  til  dem.  Det  kommer  derav, 
at  man  i  almindelighet  bare  akter  på  det  som  fikseres.  Det 
optar  så  sterkt,  at  dobbeltbilledene  undertrykkes. 

Ikke-korresponderende  netthinnesteder  kalles  disparate. 
x\vbildning  på  disparate  netthinnesteder  svarer  altså  til 
dobbeltbilleder.  Denne  regel  gjelder  imidler- 
tid bare  tilnærmet.  Det  er  ikke  nødvendig,  at  bille- 
dene av  et  punkt  faller  på  nøiaktig  korresponderende  steder 
for  at  punktet  skal  sees  dobbelt.  Disparasjonen  må  ha 
overskredet  en  viss  størrelse,  foråt  enkeltsynet  skal  gå  over 
i  dobbeltsyn. 

Hvis  disparasjonen  bare  er  liten,  sees  altså  også  med 
disparate  netthinnesteder  enkelt.  Men  disparasjonen  er 
heller  ikke  i  dette  tilfelle  uten  betydning  for  synet.  T  v  e  r- 
disparasjonen  bevirker  nemlig  et  dybde- 
inntrykk.  Det  som  sees  med  tverdisparate  netthinne- 
steder vil  sees  i  en  annen  avstand  enn  fiksasjonspunktet. 

Det  lokaliseres  enten  foran  eller  bak  fiksasjonsflaten  efter 
en  bestemt  lovmessighet. 

I  dette  forhold  har  vi  en  faktor,  som  er  av  meget  stor 
betydning  for  dybdeopfatningen,  og  gjør,  at  denne  ved  syn 
med  to  øine  er  meget  fuUkomnere  og  sikrere  enn  ved  syn 
med  bare  ett  øie. 

Tversdisparasjonens  betydning  for  dybdesynet  kan 
demonstreres  ved  hjelp  av  stereoskopet.  Ved  hjelp 
av  prisme-  eller  speilinnretninger  blir  der  gitt  hvert  øie 
adskilt  et  billede  av  en  og  samme  gjenstand.  Disse  to  billeder 
adskiller  sig  litt  fra  hverandre,  så  at  de  motsvarende  dele 
av  billedene  ikke  avbildes  på  nøiaktig  korresponderende 
netthinnesteder.  Resultatet  er,  at  der  blir  sett  e  n  gjenstand 
men  med  dybde  og  relief,  som  naturligvis  mangler  de  flate 
billeder.  —  Efter  samme  prinsipp  virker  vårt  vanlige  syn 
med  to  øine:  Det  billede  av  en  gjenstand,  som  fåes  med 
venstre  øie,  er  noget  forskjellig  fra  det,  som  fåes  med  høire 
øie.  Alle  dele  av  gjenstanden  avbildes  ikke  på  nøiaktig 
korresponderende  steder,  og  følgen  vil  være,  at  gjenstanden 
ganske  visst  ennu  sees  enkelt,  men  med  dybdeutstrekning 
og  plastikk. 

Hvorvidt  det  dybdeinntrykk,  som  beror  på  tverdispara- 
sjonen,  er  et  oprinnelig  gitt  fornemmelsesdatum,  eller  om 
det,  likesom  det  dybdeinntrykk  vi  har  ved  syn  med  et  enkelt 
øie,  først  erh verves  i  løpet  av  erfaringen  og  altså  beror  på 
en  mnemisk  berikelse  av  de  umiddelbare  fornemmelsesinn- 
trykk  —  det  er  ennu  omstridt.  Nogen  endelig  avgjørelse 
av  spørsmålet  er  for  nærværende  ikke  mulig.  — 

For  vår  opfatning  av  dybde  og  avstand  bUr  således 
en  hel  rekke  forskjellige  faktorer  bestemmende.  Og  av  alle 
disse  forskjellige  faktorer  er  altså  bare  den  ene,  nemlig 
tverdisparasjonen  —  og  også  denne  bare  muligens  —  grunn- 
laget for  en  oprinnelig  avstandsfornemmelse.  Stort  sett 
er  dybde-  og  avstandssynet  noget  som 
først  kommer  til  i  løpet  av  erfaringen 
som  en  mnemisk  berikelse.  Selv  om  der  er  et 
oprinnelig  grunnlag  for  dybdeopfatningen,  trer  dette  i  alle 

tilfeller  i  den  fullt  utviklede  rumsanskuelse  helt  tilbake  i 
sammenligning  med  det,  som  beror  på  mnemiske  prosesser. 
Lærerike  i  så  henseende  er  de  erfaringer,  som  er  blitt 
meddelt  av  opererte  b  1  i  n  n  f  ø  d  t  e,  som  gjennem 
operasjonen  er  blitt  seende  —  selv  om  vi  må  være  forsiktige 
med  å  slutte  for  meget  av  de  tilfeller,  som  hittil  er  blitt 
publisert.  De  opererte  har  til  å  begynne  med  intet  begrep 
om  tingenes  virkelige  avstand  og  dybde.  En  tror,  at  alle 
de  ting  han  ser  berører  øiet,  likesom  de  følte  ting  berører 
hånden.  En  annen  lokaliserer  alle  ting  han  ser  innenfor 
rekkevidde  og  frykter  for  å  støte  på  dem,  selv  på  dem, 
som  i  virkeligheten  befinner  sig  langt  borte.  Den  oprinnelige 
synsverden  er  imidlertid  heller  ikke  egentlig  flateformig. 
Den  må  antagelig  med  hensyn  til  rumsopfatningen  snarere 
sammenlignes  med  det  ubestemte  inntrykk  man  får  ved 
å  se  inn  i  en  tett  tåke,  eller  med  det  inntrykk  man  får  ved 
å  stirre  op  mot  den  helt  skyfri  himmel.  Først  efterhvert 
utvikles  så  av  dette  oprinnelige  ubestemte  inntrykk  på 
grunnlag  av  tallrike  erfaringer  den  bestemte  dybde-  og 
avstandsopfatning,  som  i  så  høi  grad  bestemmer  vårt  billede 
av  verden. 


Den  nærmeste  sammenheng  med  avstandopfatningen 
har  vårt  syn  av  tings  størrelse. 

Det  oprinnelige  grunnlag  for  størrelsesopfatningen  er 
netthinnebilledenes  størrelse.  I  den  mer  utviklede  syns- 
opfatning  er  det  imidlertid  ikke  på  nogen  måte  så,  at  størrel- 
sesinntrykket  uten  videre  følger  netthinnebilledenes  størrelse. 
Vi  ser  ikke  en  mann  tre  gange  større,  når  han  befinner  sig 
i  en  avstand  av  tre  meter  enn  når  han  befinner  sig  i  en  av- 
stand av  ni  meter  fra  oss.  Tvertom  ser  vi  ham  i  begge  tilfelle 
omtrent  like  stor.  Vi  kan  igjen,  i  mangel  av  en  mer  adekvat 
uttrykksmåte,  si,  at  sansningen  blir  omformet  efter  vår 
«viden»  om  mannens  «virkelige  størrelse»,  d.  v.  s.  den 
størrelse   han    har    i    forhold  til  en    eller    annen     bekjent 

målestokk.  Dennf.  «viden»  legges  helt  uvilkårlig  inn  i 
synsinntrykket  og  får  avgjørende  betydning  for  størrelses- 
opfatningen. 

Vi  møter  her  igjen  det  samme  hensiktsmessighetsprin- 
sipp,  som  møter  oss  ved  farvenes  konstans.  På  samme  måte 
som  det  er  hensiktsmessig  for  vår  gjenkjennelse  av  tingene, 
at  deres  farver  er  relativt  bestandige,  er  det  hensiktsmessig 
for  den,  at  deres  størrelse  ikke  varierer  altfor  meget.  Over- 
ensstemmende dermed  varierer  opfatningen  av  tingenes  stør- 
relse meget  mindre  enn  det  svarer  til  variasjonene  i  nett- 
hinnebilledenes  størrelse.  Og  den  mekanisme  som  her  er 
virksom,  er  sansningens  omformning  på  grunnlag  av  hukom- 
melsesspor  efter  tidligere  erfaringer. 

Hvor  stor  denne  omformning  er,  med  andre  ord,  hvor 
relativt  uavhengig  størrelsesinntrykket  er  av  netthinne- 
billedets  størrelse,  kan  man  lett  overbevise  sig  om  ved 
enkle  forsøk.  Særlig  egner  sig  hertil  de  negative  efterbilleder. 
Fikserer  man  f.  eks.  en  rund  sort  flekk  en  tid  og  så  ser  hen 
på  en  jevnt  belyst  flate  i  samme  avstand,  får  man  et  negativt 
efterbillede  av  samme  størrelse  som  flekken  selv.  Ser  man 
imidlertid,  efter  at  ha  fiksert  flekken,  op  i  taket,  synes  det 
samme  efterbillede  meget  større.  Og  bruker  man  endelig 
istedenfor  taket  den  jevnt  overskyede  himmel  som  projek- 
sjonsflate  for  efterbilledet,  synes  det  kollosalt.  —  En  ganske 
lignende  erfaring  av  omvendt  art  har  vel  de  fleste  gjort: 
Hvis  man  ser  på  solen  ved  en  solopgang  eller  solnedgang, 
når  den  ennu  ikke  helt  blender,  vil  man  merke,  at  den  gir 
et  kraftig  og  langvarig  efterbillede.  Ser  man  nu  dette  efter- 
billede mot  himmelen,  er  det  naturligvis  like  så  stort  som 
solen.  Ser  man  imidlertid  ned  på  jorden,  vil  man  kunne 
opdage  en  ganske  liten  mørk  flekk,  omtrent  av  størrelse  som 
en  lo-øre.  Det  er  det  samme  efterbillede,  som  nu  lokali- 
seres meget  nærmere  og  overensstemmende  dermed  sees 
meget  mindre. 

Den  størrelse,  med  hvilken  en  ting  sees,  avhenger  altså 
ikke  bare  av  netthinnebilledets  størrelse,  men  bestemmes  i 
ennu    vesentligere   grad    av    den    avstand,    i    hvilken  vi 

lokaliserer  tingen.  Og  da  optatnnigen  av  denne  avstand  er 
vesentlig  mnemisk  betinget,  beror  størrelsessynet  ikke  så 
meget  på  oprinnelig  sansning  som  på  mnemiske  prosesser. 


Forståelsen    av    sanseinntrykkenes 
betydning. 

Den  mnemiske  omformning  og  supplering  av  sanse- 
fornemmelsene  har  imidlertid  også  en  ennu  langt  mer  om- 
fattende betydning.  Først  den  er  det  som  gir  sansningene 
betydning  og  mening.  I  all  virkelig  erfaring  blir  de 
blotte  fornemmelser  beriket  og  utfyllt  ved  forestillinger, 
som  er  dannet  på  grunnlag  av  tidligere  erfaringer.  Det 
sanselig  givne  blir  tydet  med  det,  som  tidligere  under 
lignende  omstendigheter  var  forbunnet  med  det :  Jeg  ser 
på  den  rykende  suppe,  at  den  er  varm,  jeg  hører  på  et 
menneskes  stemme,  at  han  er  sint  o.  s.  v. 

For  et  vesen,  som  ikke  hadde  hukommelse,  vilde  hver 
erfaring  forsvinne,  så  snart  den  var  gjort.  Enhver  ny  ting, 
enhver  ny  begivenhet,  vilde  stå  isolert.  Mennesket  derimot 
lever  i  en  verden,  hvor  næsten  hver  ting  er  innhyllet  i  remini- 
scenser  fra  andre  ting,  hvor  hver  begivenhet  er  et  minne  om 
andre  begivenheter.  Mennesket  lever  derfor  ikke  i  en  verden 
av  bare  «fysiske»  ting,  men  i  en  verden  av  tegn  og  sym- 
boler. Stenen  på  krikegården  er  ikke  bare  en  hård,  tung 
ting,  men  den  er  monumentet  over  en  avdød.  Et  fotografi 
er  ikke  bare  en  samling  farveflekker,  men  et  billede  av  et 
elsket  menneske.^ 

Overhode  er  enhver  sansning  omgitt  av  en  sky  av 
mnemiske  prosesser,  som  i  vesentlig  grad  medbestemmer 
hele  vår  opfatning  av  utenverdenen.  All  forståelse 
av  tingene  beror  på  den  mnemiske  supplering  av  de  umiddel- 
bare sanseinntrykk.  Hvad  tingene  heter,  hvad  de  kan  brukes 
til,  hvorledes  de  føles,  lukter,  smaker,  det  vet  vi  bare  vi  ser 


^  Smlgn.    John    Dewey.      Reconstruction  in   Philosophy,    (1920), 
I    f. 

dem,  mens  det  omvendt  er  tilstrekkelig  å  høre  eller  føle 
dem  for  å  vite,  hvordan  de  ser  ut,  og  hvor  de  befinner  sig. 

Meget  lærerike  er  her  visse  patologiske  tilstande.  Gjen- 
nem  sykdommer  kan  grunnlaget  for  de  mnemiske  prosesser 
forstyrres,  så  at  den  umiddelbare  mnemiske  berikelse  av 
sanseinntrykkene  faller  bort.  I  slike  tilfeller  av  a  g  n  o  s  i 
har  den  syke  riktige  sansefornemmelser,  men  har  ingen  for- 
ståelse av,  hvad  de  betyr.  Ved  taktil  agnosi  f.  eks.  kan  det 
hende,  at  en  patient  merker  den  svakeste  berøring  og  riktig 
opfatter  de  befølte  gjenstandes  form,  men  er  ute  av  stand 
til  ved  hjelp  av  berøringssansen  at  gjenkjenne  ting  og  vite 
hvad  de  er  for  noget  og  til  hvad  de  kan  brukes.  På  lig- 
nende måte  kan  en  patient,  som  lider  av  en  form  av  såkalt 
sjeleblinnhet  se  former  og  farver,  men  hans  for- 
ståelse av  dem  kan  være  svært  skadet.  Han  kan  kanskje 
ikke  mer  avgjøre,  om  en  person  han  ser  er  en  bekjent  eller 
en  fremmed  o.  s.  v.^ 

Også  ved  svær  utmattelse  kan  der  inntre  agnostiske 
forstyrrelser.  Jeg  anfører  efter  «Oslo  Aftenavis»  som  illu- 
strasjon (uten  naturligvis  at  gå  god  for  referatets  riktighet) 
fra  en  skildring  av  Riiser-Larsen  av  polflukten :  «I 
en  situasjon  blev  der  gitt  signal  til  den  tredje  motor  at  sette 
denne  igang.  Den  ene  motor  var  stoppet  og  med  bare  en 
motor  kunde  det  ikke  gå.  Den  tredje  motor  forblev  imidlertid 
uvirksom,  og  ef terpa  fikk  man  konstatert,  at  maskinperso- 
nalet  hadde  sett  viseren  bevege  sig  og  hørt  klokkens  lyd, 
men  ingen  av  dem  var  istand  til  å  opfatte  det  som  foregikk.» 

Illusjoner    og    hallusinasjoner. 

Den  omformning  og  berikelse  av  fornemmelsene,  som 
er  en  følge  av  den  mnemiske  faktor,  er  naturligvis  i  de  aller 
fleste  tilfelle  til  stor  gavn  for  oss  og  letter  oss  orienteringen  i 


^  Om  der  virkelig  forekommer  tilfeller  av  r  e  n  «assosiativ  sjeleblinn- 
het», er  forøvrig  meget  tvilsomt.  Forholdene  har  vist  sig  langt  mer  kom- 
pliserte enn  man  tidligere  trodde. 

utenverdenen.  Berikelsen  av  fornemmelsene  på  grunnlag 
av  tidligere  erfaringer  er  i  almindelighet  til  nytte,  fordi 
naturen  selv  som  regel  gjentar  sig.  Den  mnemiske  supplering 
av  fornemmelsene  vil  derfor  i  regelen  svare  til  den  ytre 
virkelighet.  Vi  får  derved  kunnskap  om  sider  og  dele  ved 
denne,  som  ikke  i  øieblikket  virker  direkte  inn  på  organismen. 

Det  er  imidlertid  ikke  alltid  tilfellet.  Undertiden  kan 
den  mnemiske  berikelse  tvertom  føre  til  en  falsk  utfyll- 
ning  og  en  feilaktig  opfatning  av  inntrykkene.  Man 
taler  i  slike  tilfeller  om  sansebedrag  eller  illusjoner. 
Disse  illusjoner  er  et  resultat  av  de  samme  lover  som  bestem- 
mer den  normale  eller  «riktige»  erfaring.  Illusjonene  er  like 
så  lovbundne  som  den  vanlige  sansning. 

Illusjonene  kan  bero  på  to  forskjellige  årsaker: 

For  det  første  derpå,  at  et  inntrykk  under- 
tiden forekommer  i  en  annen  sammen- 
heng enn  den  tilvante,  men  også  da  vek- 
ker de  tilvante  mnemiske  prosesser  og 
da    naturligvis    må    «tydes»    falskt. 

For  det  annet  derpå,  at  et  inntrykk  utfyll  e  s 
ved  mnemiske  prosesser,  som  ikke  svarer 
til  det,  som  objektivt  er  forhånden,  fordi 
disse  prosesser  står  i  næ  r  forbindelse 
med  det,  som  nettop  opfyller  sjelen,  og 
derfor   særlig   lett   kalles   tillive. 

Et  ofte  anført  eksempel  på  den  første  art  illusjoner 
har  vi  i  de  erfaringer,  som  en,  som  er  vant  til  å  bo  i  lav- 
landet, gjør,  når  han  kommer  op  i  høifj ellet.  Han  bedømmer 
da  som  regel  avstandene  helt  feilaktig.  Han  ser  f.  eks.  en 
seterhytte  og  tror  den  er  ganske  nær.  Men  når  han  skal  gå 
hen  til  den,  viser  det  sig,  at  det  allikevel  er  et  meget  drøit 
stykke  vei.  Det  beror  derpå,  at  i  høifj  ellet  farvene  og  kon- 
turene kan  være  meget  klare  og  skarpe.  Fra  den  daglige 
erfaring  er  imidlertid  lavlandsbeboeren  vant  til  at  ting, 
som  sees  klart  og  skarpt,  er  nær  ved.  Når  han  kommer 
op  i  fjellet,  ser  han  også  der  avstandene  efter  denne  sin 
dagligdagse  erfaring  og  blir  derfor  narret. 

Hvor  tvingende  almenmenneskelige  og  lovmessige  illu- 
sjoner kan  være,  har  vi  eksempler  på  i  de  såkalte  geometrisk- 
optiske  bedrag.  Således  er  f.  eks.  de  to  vannrette  linjer  i 
fig.  17  like  lange. 

Den  vel  sannsynligste  forklaring  på  denne  illusjon  er 
følgende : 

Fikserer  jeg  først  et  punkt  og  så  et  annet,  har  jeg  umid- 
delbart gjennem  synet  en  bevissthet  om  avstanden  mellem 
de  to  punkter.  Samtidig  skjer  der  imidlertid  også  en  beve- 
gelse av  øinene.  Idet  slike  synsoplevelser  og  øienbevegelser 
utallige    ganger    forekommer    i    entydig    tilordning,    vil    de 


B 


Fig.   17.     Den    såkalte    Muller-Lyer'ske    figur. 

assosiere  sig  meget  sterkt  med  hverandre.  Enhver  øien- 
bevegelse  vil  bli  forbundet  med  bevisstheten  om  en  bestemt 
avstand  og  derved  få  en  bestemt  optisk  «tydning».  Og  på 
en  slik  optisk  tydning  av  øienbevegelser  synes  illusjonen  å 
bero.  Ved  figur  B  blir  blikket  reflektorisk  trukket  til  siden, 
mens  ved  A  blikkbevegelsen  blir  hemmet. 

En  bekreftelse  på  denne  opfatning  får  man,  hvis  man 
undersøker  øienbevegelsene  ved  hjelp  av  en  fotografisk 
metode.  Det  viser  sig  da,  at  bevegelsen  virkelig  er  større 
ved  B  enn  ved  A.^  —  Dog  er  det  tvilsomt,  om  forskjellene 
i  øienbevegelsene  gir  den  hele  forklaring  av  det  Miiller- 
Lyer'ske  bedrag.  Også  en  annen  faktor  synes  å  spille  inn, 
nemlig  en  inndragning  i  opfatningen  av  de  rumstørrelser 
som  er  innesluttet  av  skrålinjeparrene. 

Den  annen  art  av  illusjoner  beror  derpå,   at   fornem- 


1  Smlgn.   J.   B.   Watson:      Psychology,  s.    iio. 


i8i 

meisene  blir  utfylt,  og  omformet  på  grunn  av  mnemiske 
prosesser,  som  ligger  sjelen  særlig  nær  i  det  øieblikk  sanse- 
inntrykket treffer  den,  og  som  derfor  meget  lett  kalles  tillive 
i  forbinnelse  med  sanseinntrykket.  Som  eksempel  på  denne 
art  illusjoner  kan  vi  tenke  på  et  meget  dagligdags  tilfelle: 
En  ung  mann  spasserer  på  musikken  på  Karl  Johan  og  ser 
efter  en  bestemt  dame  —  helst  en  han  er  svært  forelsket  i. 
Hvor  ofte  hender  det  da  ikke,  at  han  synes  han  ser  den  til- 
bedte snart  her,  snart  der,  idet  han  forveksler  hende  med 
andre,  som  kanskje  bare  har  en  fjern  likhet  med  hende! 
Hans  S3msopfatning  bhr  forskjøvet  i  retning  av  den  han 
håber  å  møte  på  grunn  av  den  levende  forventning  han  på 
forhånd  har. 

Lignende  synes  forholdet  ofte  å  være  ved  spiritistiske 
seanser.  Bedragerske  medier  innhyller  sig  i  et  hvitt  slør 
og  agerer  selv  «ånd».  Det  er  ikke  så  underlig,  om  en  mann 
lar  sig  narre,  når  han  i  et  næsten  helt  mørkt  værelse  ser  en 
i  hvitt  drapert  skikkelse,  som  kanskje  faller  ham  om  halsen 
og  hviskende  meddeler  ham,  at  hun  er  hans  avdøde  hustrus 
ånd.  Mørket,  de  forutgående  sermonier,  forventningen, 
har  opfylt  hans  sinn  så  med  tanker  på  det  som  skal  komme, 
at  det  intet  under  er,  at  han  iakttar  den  ubestemte,  draperte 
skikkelse  slik  som  det  innbildes  ham.     (James.) 


Ofte  synes  overhode  ingen  ytre  stimulus  nødvendig  for 
at  et  «sansebedrag»  skal  komme  istand:  Rent  mnemiske 
billeder  opfattes  som  sansninger.  I  slike  tilfeller  taler  vi 
om  hallusinasjoner.  Grensen  mellem  hallusinasjon 
og  illusjon  er  imidlertid  flytende. 

Hallusinasjonene  stemmer  i  vesentlige  henseender  overens 
med  de  subjektive  anskuelsesbilleder.  Det  synes  da  også 
ofte  vanskelig  å  trekke  skillelinjen,  og  sprogb ruken  er  vak- 
lende. Det  avgjørende  er  ikke  egenskaper  ved  de  mnemiske 
billeder  i  og  for  sig,  men  ligger  i  innordningen  av  billedene 
i  hele  den  øvrige  erfaring.    Det  som  gjør  et  mnemisk  billede 

13  —  Psykologi. 

til  hallusinasjon,  til  sanseb  e  d  r  a  g,  er  den  falske  umiddelbare 
realitetskarakter.  I  løpet  av  den  sjelelige  utvik- 
ling dannes  der  —  som  vi  senere  kommer  tilbake  til  —  en 
kløft  mellem  «jeg»  og  «omverden»,  mellem  subjekt  og  objekt. 
Og  først  ut  fra  motsetningen  mellem  subj ekti vite ts-  og  ob- 
jektivitetskarakteren  er  det  mulig  å  få  en  tilfredsstillende 
definisjon:  Hallusinasjoner  kaller  vi  de  nmemiske  billeder 
som  opleves  med  umiddelbar  objektivitet  skar  akter  og  over- 
ensstemmende dermed  umiddelbart  synes  å  ha  virkelighet 
i  den  «ytre»  verden. 

I  det  enkelte  tilfelle  kan  imidlertid  grensen  mellem  de 
forskjellige  fenomener  være  vanskelig  nok  å  trekke.  Hallu- 
sinasjonenes livaktighet  kan  ha  alle  mulige  grader,  og  reali- 
tetskarakteren  kan  synes  usikker,  likesom  der  ofte  også 
regnes  med  andre  «ytre  virkeligheter»  enn  den  «naturhge 
verden»  (åndeverden,  «astralplan»  o.  s.  v.).  Beslektet  med 
hallusinasjonene  er  en  rekke  andre  fenomener  av  stor  inter- 
esse for  psykopatologien.  Særlig  eiendommelige  er  de  til- 
synelatende uanskuelige  ople velser,  som  Jaspers  har  kalt 
«leibhaftige   Bewusstheite  n».^ 

S  an  s  e  e  r  f  ar  i  n  g    og    usedvanlige 
sjelstilstander. 

Som  illusjonene  og  hallusinasjonene  viser,  blir  vår  sanse- 
erfaring  i  høi  grad  medbestemt  av  våre  foregripende 


^  Et  eksempel:  «Ein  Kranker  erlebte  es,  dass  immer  jemand  neben 
ihm  oder  vielmehr  schråg  hinter  ihm  ging.  Wenn  er  aufstand,  stand  der 
Jemand  mit  auf,  wenn  er  ging,  ging  er  mit.  Wenn  der  Kranke  sich  umsah, 
drehte  der  Jemand  sich  entsprechend  mit  herum,  so  dass  der  Kranke  ihn 
nicht  sehen  konnte,  er  bUeb  immer  an  derselben  Stelle,  riickte  nur  mal 
etwas  nåher  oder  ferner.  Der  Kranke  hat  ihn  niemals  gesehen, 
niemals  gehort,  niemals  an  seinem  Korper  empfunden, 
getastet,  und  doch  erlebte  er  es  mit  ausserordent- 
licher  Bestimmtheit,  dass  der  Jemand  da  war. 
Trotz  der  Aufdringlichkeit  des  Erlebnisses  und  trotzdem  er  vor- 
iibergehend  sich  tåuschen  Uess,  urteilte  er  doch,  dass  in  Wirkhchkeit 
niemand  dort  war.»    (Jaspers,  Allgemeine  Psychapathologie,  3  Aufl.,  s.  60.) 

tanker  og  forventninger  kort  sagt  av  hele 
vår  åndelige  innstilling.  Hvor  en  foregripende  tanke 
fengsler  opmerksomheten  sterkt  og  derved  uavhengig  av 
den  bevisste  vilje  kritikkløst  behersker  sjelen,  taler  vi  om 
suggestion.  Hos  enkelte  mennesker  og  i  særlige  til- 
stande  kan  suggestibiliteten  være  så  stor,  at  grense- 
linjen mellem  virkelighet  og  «innbild- 
ning»    helt    utviskes. 

Denne  grenselinje  er  forøvrig  i  det  hele  temmelig  fly- 
tende, Der  er  en  praktisk  gjennemsnittsgrense,  men  psykolo- 
gisk sett  går  det  ikke  an  å  tale  om  noget  absolutt  skille. 

Særlig  lærerike  i  denne  henseende  er  de  erfaringer  man 
kan  gjøre  med  hypnotiserte.  Ikke  bare  den  hypnoti- 
sertes handlinger,  men  også  hans  sanseerfaringer  bestemmes 
næsten  fullstendig  av  de  forestillinger,  som  hypnotisøren 
inngir  ham.  Jeg  kan  få  ham  til  å  se,  lukte,  føle,  omtrent 
hvad  jeg  vil.  Særlig  merkelig  er  det,  at  de  suggererte  ting 
også  kan  utøve  legemlige  virkninger.  Trykker  jeg  en  gjen- 
stand mot  huden  hos  en  hypnotisert  og  suggererer,  at  den 
er  brennende  varm,  kan  det  hende  der  utvikler  sig  en  brand- 
blemme  av  samme  form  som  vedkommende  gjenstand 
(Jendråssik,  Krafft-Ebing  o.  a.).  Gir  jeg  den 
hypnotiserte  en  stor  løk  og  sier,  at  det  er  et  eple,  spiser  han 
den  med  velbehag  uten  den  tåresekresjon  og  de  ansikts- 
fortrekninger  som  ellers  uundgåelig  vilde  følge  med  å  spise 
rå  løk. 

F  o  r  e  1  suggererte  en  dame,  at  hun  efter  at  være  våknet 
av  den  hypnotiske  søvn  skulde  Imne  to  fioler  på  sitt  fang 
og  gi  ham  den  peneste  av  dem.  Så  la  han  e  n  fiol  på  fanget 
og  vekket  henne.  Efter  opvåkningen  ser  hun  to  fioler  og  gir 
Forel  den  hallusinerte,  fordi  hun  synes  den  er  den  peneste. 
På  spørsmål  angir  hun  imidlertid,  at  denne  fiol  hadde  sett 
flatere  ut  enn  den  annen.  Forel  hypnotiserte  henne  igjen 
og  suggererte  henne,  at  hun  efter  opvåkningen  vilde  se  tre 
fioler,  alle  helt  tydelig,  med  stilk;  de  vilde  også  føles  ganske 
like  tydelig.  Nu  tok  flere  sanser  del  i  hallu- 
sinasjonen,   og   det    var   ikke    lengermulig 

for  damen  å  skjelne  melle  m  den  virkelige 
og    de    hallusinerte    fioler. 

I  denne  forbindelse  kan  nevnes  et  annet  fenomen,  som 
likeledes  har  den  største  interesse  for  sanseopfatningens 
psykologi.  Gjennem  hypnotisk  suggestion  kan  man  også 
bortsuggerere  sanseerfaringer  og  således  fremkalle  «n  e  g  a- 
tive  hallusinasjoner».  Man  kan  f.  eks.  gjennem 
enkel  suggestion  gjøre  gjenstander  og  personer  usynlige  for 
den  hypnotiserte.  Men  man  kan  også  utstrekke  den  negative 
hallusinasjon  til  å  omfatte  flere  sanser,  således  at  en  hyp- 
notisert f.  eks.  hverken  kan  se  eller  føle  eller  høre  en  be- 
stemt tilstedeværende  person,  selv  om  denne  skriker  ham  aldri 
så  høit  inn  i  ørene. 

Noget  særlig  mystisk  er  der  ikke  i  slike  negative  hallu- 
sinasjoner. Sidestykker  til  dem  kan  man  finne  alt  i  det 
daglige  livs  erfaring.  Nogen  hver  kan  det  ha  hendt,  at  han 
forgjeves  har  søkt  efter  en  ting,  som  i  virkeligheten  ligger 
like  for  nesen.  Og  så  fordypet  kan  man  bli  i  et  arbeide  eller 
i  en  bok,  at  man  ikke  hører,  at  der  snakkes  til  en.  Den 
bevisste  opfatning  av  hørselsinntrykket  er  blitt  hemmet 
på  grunn  av  den  sterke  innstilling  av  opmerksomheten  i 
annen  retning. 

De  negative  hallusinasjoner  har  imidlertid  en  over- 
ordentlig stor  teoretisk  interesse.  Den  hypnotiserte  reagerer 
nemlig  ved  de  negative  hallusinasjoner  på  en  annen  måte 
enn  han  vilde  gjøre,  hvis  den  bortsuggererte  ting  virkelig 
var  borte.  Bortsuggererer  jeg  et  bord,  som  befinner  sig 
mellem  den  hypnotiserte  og  døren,  og  befaler  ham  å  gå  ut, 
ser  han  ikke  lenger  bordet ;  allikevel  støter  han 
ikke    på    det,    men    går    uteno  m.^ 

Ganske  lignende  kan  forholdene  være  ved  visse  sykelige 
tilstande.  Hos  hysterikere  kan  den  bevisste  sanse- 
opfatning  ofte  være  meget  innskrenket.  Synsfeltet  kan  f.  eks. 
være  sterkt  innsnevret,  eller  der  kan  endog  herske  fullstendige 

^  Dog  gis  der  også  tilfeller,  hvor  de  negative  hallusinasjoner  gar 
meget  dypere,  og  den  hypnotiserte  direkte  støter  mot  de  bortsuggererte 
personer  og  ting. 

blinnhet.  Huden  kan  i  større  eller  mindre  utstrekning 
synes  følelsesløs  o.  s.  v.  De  hysteriske  sansningsdefekter 
adskiller  sig  imidlertid  fra  andre,  organisk  betingede.  Og 
gjennem  særlige  eksperimenter  kan  man  vise,  at  hysterikeren 
dog  på  en  eller  annen  måte  må  kunne  utnytte  de  sanseinn- 
trykk som  ikke  kommer  til  bevissthet.  Vi  kommer  derved 
til  den  slutning,  at  der  gis  prosesser,  som  kan  utøve  ganske 
lignende  virkninger  som  de  almindelige  sanseerfaringer  uten 
selv  at  komme  til  bevissthet  på  vanlig  måte.  Vi  taler  i 
slike  tilfeller  om  ubemerkede  eller  «underbevisste  sansninger» 
på  lignende  måte  som  vi  tidligere  har  talt  om  «underbevisste 
forestillinger». 


Den  utviskning  av  grenselinjen  mellem  virkelighet  og 
«innbildning»,  som  vi  kan  fremkalle  gjennem  hypnose,  er 
bare  en  ekstrem  grad  av  noget,  der  gjelder  oss  alle  i  normal, 
våken  tilstand.  For  oss  alle  inngår,  som  vi  har  sett,  i  vår 
sanseerfaring  som  vesentlig  ledd  mnemiske  faktorer.  Den 
såkalte  ytre  virkelighet  er  derfor  ikke  bare  noget,  som  gis 
oss  utenfra,  men  sjelen  tar  selv  vesentlig  del  i  dens  opbyg- 
ning  efter  sin  egen  lovmessighet. 

Derfor  bli  vårt  billede  av  verden  så  avhengig  av  vår 
egen  sjelstilstand.  Også  den  almindelige  stemning  og  inn- 
stilling spiller  vesentlig  inn.  Igjen  er  her  de  ekstreme  til- 
stander lærerike. 

Der  gis  på  den  ene  side  en  sjelstilstand,  hvor  hele  verden 
opleves  som  noget  underlig  fremmed,  dødt,  uvirkelig,  snarere 
som  drøm  enn  som  virkelighet.  Tingene  ser  ikke  lenger  ut 
som  tidligere,  stemmene  synes  å  komme  fra  det  fjerne,  den 
egne  stemme  lyder  fremmed.^ 


^  Denne  «Entfremdung  der  Wahrnehmungswelt» 
går  sammen  med  eiendommelige  forandringer  i  jeg-bevisstheten,  et  tilsyne- 
latende tap  av  jeg-følelsen,  en  depersonalisasjon.  Til  grunn 
synes  å  ligge  en  dyptgående  sjelelig  konflikt,  som  bevirker  en  delvis  for- 
trengning (se  senere!):  Der  er  en  indre  motstand,  som  hindrer  den  fulle 
oplevelse  (smlgn.   P.    Schilder-     Medizinische  Psychologie,   s.   257  ff.). 

I  motsetning  dertil  står  en  annen  tilstand,  hvor  omvendt 
alt  nettop  umiddelbart  gjør  inntrykk  av  at  være  besjelet, 
levende,  ett  med  den  ople vende  selv.  Den  franske  dikter 
Baudelaire  har  beskrevet  en  slik  tilstand,  som  kan 
optre  som  følge  av  haschischforgiftning :  «Eders  øine  fester 
sig  ved  et  tre,  som  harmonisk  bøies  av  vinden  —  —  — 
straks  tilskriver  I  treet  Eders  egne  lidenskaper,  Eders  egen 
lengsel  eller  Eders  egen  melankoli;  dets  sukke  og  dets  skjelv- 
ninger  blir  Eders,  og  snart  er  I  selv  treet.  Likeså  fuglen, 
som  svever  i  det  blå:  Først  representerer  den  den  udødelige 
lengsel  efter  at  løfte  sig  op  over  de  menneskelige  ting;  men 
snart  er  I  selv  fuglen  —  —  — » 


For  oss  alle  gis  der  forøvrig  en  tilstand,  hvor  grense- 
linjen mellem  virkelig  og  uvirkelig  utviskes:  drømmen. 
I  den  lever  vi  i  en  verden  av  mnemiske  billeder  og  tillegger 
dem  realitet.  Under  innflytelse  av  sinnssykdommer  og  i 
andre  abnorme  tilstander  kan  denne  drømmeeiendommelighet 
i  stor  utstrekning  prege  også  det  våkne  liv.  Som  illustrasjon 
kan  anføres  en  beretning  av  en  schizofren  pike:     «Jeg  ser 

at  menneskenes  hud  utstråler  ganske  fine  sorte  eller 

gule  stråler.     Jeg  ser  luften  igjen  gjennemvevet  av  andre 

merkverdige  stråler. Allerede  den  hele  dag  har  jeg 

fryktet  de  vilde  dyr,  som  raser  gjennem  lukkede  dører  eller 
som  langsomt  og  sort  driver  på  veggen,  inntil  de  kryper 
under  sofaen  og  derfra  bevokter  mig  med  funklende  øine. 
Jeg  er  blitt  forferdet  over  de  halshuggede  menn,  som  vandrer 
gjennem  gangene,  over  de  sjelløse  legemer  av  myrdede, 
som  ligger  midt  på  gulvet.  Når  jeg  betrakter  dem,  forsvinner 
de  direkte.     Jeg  fanger  dem  med  øinene.»^ 


Stor  interesse  for  sanseerfaringens  psykologi  har  visse 
eiendommelige  forandringer  i  rums-  og  tidsopfatningen  i 
abnorme  tilstander. 

^  Cit.  efter  K.   Jasper;   Allgemeine  Psychopathologie.  3.  Aufl.,  s.  53. 

Rumsanskuelsen  kan  være  forandret  slik,  at  alle  gjen- 
stande  sees  ganske  små  (mikropsi)  eller  omvendt  kjempe- 
store (makropsi).  I  meskalinrus  kan  der  optre  en  særegen 
ople velse  av  rummets  uendelighet.  Dybdedimensjonen  synes 
ntvidet. 

Ennu  interessantere  er  forandringene  i  tidsbevisstheten. 
Vi  må  her  skjelne  mellem  den  umiddelbare  tidsople velse 
og  den  tidsbevissthet,  som  knytter  sig  til  den  efterfølgende 
erindring.  Her  består  der  et  eget  forhold:  Ved  avvekslende, 
interessante  oplevelser  har  vi  inntrykk  av,  at  tiden  går 
fort.  Men  e  f  t  e  r  en  særlig  oplevelsesrik  og  avvekslende 
dag  har  vi  bevisstheten  om  at  dagen  var  lang.  Omvendt 
gir  ensformighet,  tomhet,  kjedsomhet  inntrykk  av,  at  tiden 
snegler  sig  langsomt  hen;  men  ef terpa  synes  en  slik  «begiven- 
hetsløs» tid  kort.  Både  den  øieblikkelige  tidsople  velse  og 
den  tilbakeskuende  tidsbevissthet  kan  forandres  ved  ab- 
norme tilstander. 

Klien  beretter  om  en  gutt,  som  hadde  anfall,  i  hvilke 
han  full  av  angst  spurte  moren:  «Hvad  er  det,  mor,  nu 
går  alt  igjen  så  fort  —  taler  da  jeg  fortere,  taler  du  fortere?» 
Alt  syntes  ham  at  forløpe  hurtigere,  folk  på  gaten  gikk  hur- 
tigere o.  s.  v.  o.  s.  v. 

Ved  overveldende  sterke  følelseserfaringer,  ved  henryk- 
kelser, kan  tiden  på  eiendommelig  måte  synes  ophevet. 
Efterpå  forekommer  det  da,  som  om  disse  erfaringer  hadde 
hatt  en  næsten  uendelig  varighet.  En  viss  tilnærmelse  hertil 
ople  ver  mange  mennesker  en  eller  annen  gang  i  sitt  liv.  Men 
fullt  utviklet  møter  vi  det  dels  i  de  religiøst-mystiske  ekstaser 
med  deres  evighetsbevissthet  dels  under  innflytelse  av  særlige 
toksiske  påvirkninger  av  nervesystemet.  Dostojewski 
ople  vet  det  i  de  øieblikke,  som  gikk  forut  for  hans  antagelig 
epileptiske   anfall:      «Jeg  vet   ikke,    om   denne   lyksalighet 

varer  sekunder  eller  timer  eller  måneder ».     «I  det 

øieblikk  syntes  jeg,  at  jeg  begynnte  å  forstå  det  merkelige 
ord  om,  at  der  ikke  skal  være  nogen  tid  mer.»  —  Av  en 
annen  art  synes  den  abnorme  tidsoplevelse  at  være  som 
kan  fremtre  på  grunnlag  av  opiumsforgiftning  og  i  meska- 

linrus.  «Undertiden  syntes  det  mig  —  forteller  Thomas 
de  Quinceyi  «Confessions  of  an  English  Opiumeater» 
—  som  hadde  jeg  i  en  eneste  natt  levet  sytti  eller  hundrede 
år.  Ja,  mangen  gang  hadde  jeg  følelsen  av,  at  der  var  gått 
tusind  år  eller  iallfall  en  tid,  som  overskrider  grensene  for 
menneskelig  erfaring.»     «Tiden  utvider  sig  og  strekker  sig 

i  det  uendelige i  umålelige  vidder.    Efter  opvåkningen 

at  ville  gjengi  innholdet  av  disse  vidder  ved  uttrykk»  som 
har  sin  målestokk  i  det  menneskelige  liv,  vilde  være  umulig 
og  latterlig:  Som  om  man  i  stjerneregionene  vilde  regne 
med  jordens  eller  Jupiters  diameter!  Så  latterlig  vilde  det 
være  å  bestemme  det  tidsrum,  som  man  gjennemlever  under 
en  opiumsdrøm,  efter  generasjoner  eller  efter  årtusinder » 

Virkelighet    og    «innblidning». 

Den  ytre  verdens  ting  og  de  «anskuelseformer»  i  hvilke 
de  opf åttes,  rum  og  tid,  er  altså  ikke  noget,  som  er  gitt  en 
gang  for  alle  i  en  passiv  erfaring.  Men  sjelen  setter  alltid 
sitt  eget  vesens  stempel  på  dem.  Vi  er  som  erfarende  vesener 
ikke  lik  karr,  der  fylles  utenfra.  Og  vi  er  i  vår  erfaring  langt 
fra  objektive;  vi  opf  atter  slet  ikke  slik,  som  det  svarer  til 
de  såkalte  fysikalske  forhold.  Vi  er  tvert  om  subjektive  og 
opfatter  efter  behov  og  interesser. 

Overfor  alle  disse  ting:  illusjoner,  hallusinasjoner, 
utviskning  av  grenselinjen  mellem  «virkelig»  og  «uvirkelig», 
må  naturlig  det  spørsmål  reise  sig:  Hvilke  kriterier  har  vi, 
efter  hvilke  det  i  gi  vet  tilfelle  er  mulig  å  avgjøre,  om  en 
«erfaring»  har  objektiv  gyldighet  eller  ikke? 

Dette  spørsmål  fører  egentlig  fra  psykologien  over  i 
erkjennelseslæren.     Bare  en  antydning  skal  derfor  her  gis. 

Det  hovedkriterium  vi  har,  når  vi  skal  avgjøre,  om 
en  erfaring  vi  tviler  om,  svarer  til  noget  «virkehg»  eller  ikke, 
det  er,  om  den  lar  sig  innordne  i  den  store 
lovmessige  sammenheng  av  andre  erfa- 
ringer. I  virkeligheten  er  det  lovsammenhengen 
vi  bruker  som  kriterium  både  i  det  praktiske  liv  og  i  viden- 

skapen,  når  vi  skjelner  mellem  såkalt  skinn  og  virke- 
lighet. 

En  stav,  som  vi  holder  foran  oss  i  luften,  ser  vi  rett. 
Dypper  vi  den  skjevt  ned  i  vannet,  ser  vi  den  knekket. 
Man  pleier  da  å  si :  staven  synes  knekket,  men  er  i  virke- 
ligheten rett.  Nu  er  det  imidlertid  et  faktum,  at  staven 
sees  knekket,  og  dette  sanseinntrykk  som  sådant  er  intet 
skinn;  optisk  er  staven  knekket,  selv  om  den  haptisk  og 
metrisk  er  rett.  Ikke  det  optiske  inntrykk  som  sådant  er 
skinn,  men  om  skinn  taler  vi  først,  fordi  det  optiske  inntrykk 
vekker  i  oss  forventningen  om,  at  staven  ikke  bare  sees 
knekket  men  også  vil  føles  knekket.  Denne  forventning 
svarer  ikke  til  det  sanseinntrykk  som  kan  gjøres,  og  mot- 
striden mellem  forventning  og  erfaring  er  det  som  får  oss 
til  å  tale  om  skinn.  Ikke  selve  synsbilledet  av  den  brukkede 
stav  er  altså  skinn,  men  skinnet  opstår  ved  en  falsk  innord- 
ning av  dette  synsinntrykk  i  dets  sammenheng  med  andre 
fenomener.  Og  såsnart  vi  opgir  denne  falske  innordning 
og  isteden  ser  stavens  brukkethet  i  sammenheng  med  de 
almindelige  fysikalske  love  for  lysets  refleksjon  og  brytning, 
får  fenomenet  objektiv  realitet  og  inngår  som  ledd  i  det 
fysikalske  system. 

Vi  kan  ta  et  annet  eksempel:  Jeg  bringer  en  i  dyp  hyp- 
notisk søvn  og  sier  til  ham:  «Ti  minutter  efter  at  De  er 
våknet,  vil  De  drikke  en  slurk  vann;  det  vil  smake  sterkt 
søtt,  så  De  vil  tro  der  er  sukker  i.»  Så  vekker  jeg  ham;  han 
husker  ikke,  hvad  jeg  har  sagt  ham  under  hypnosen.  Men 
ti  minutter  efter  at  han  er  våknet,  tar  han  et  glass  almindelig 
vann,  som  står  der,  drikker  en  slurk  og  sier:  «Det  er  så  søtt, 
har  De  hatt  sukker  i?»  —  Også  i  et  slikt  tilfelle  taler  man  om 
skinn  og  sier,  at  sukkersmaken  er  en  illusjon.  Nu  er  det 
imidlertid  klart,  at  smaken  som  sådan  ikke  er  noget  skinn; 
den  er  virkelig  nok:  vannet  er  søtt  for  vedkommende. 
Illusjonen  ligger  først  i  troen  på,  at  dette  søte  skriver  sig 
fra  et  stoff,  som  er  satt  til  vannet.  Denne  tro  står  i  strid 
med  andre  erfaringer,  som  kan  gjøres:  De  kjemiske  reak- 
sjoner  ved  hvilket   stoffet   skulde   kunne   påvises,   vilde   gi 

negativt  resultat  o.  s.  v.  Igjen  er  det  altså  ikke  sansningen 
selv,  men  dens  innordning  i  dens  lovsammenheng  med  andre 
fenomener,  som  berettiger  oss  til  å  tale  om  skinn. 

Overhode  avhenger  motsetningen  mellem  skinn  og  virke- 
lighet helt  av  det  synspunkt,  som  anlegges.  Den  vildeste 
drøm  er  virkelig  som  umiddelbar  ople velse.  Skinn  blir  den 
først  ved  sammenligning  med  oplevelsene  i  våken  tilstand. 
Hvis  jeg  f.  eks.  om  dagen  vilde  selge  de  skatte  som  jeg  hadde 
erhvervet  om  natten  i  drømme,  vilde  jeg  snart  bli  belært  om, 
at  jeg  hadde  innordnet  drømmeople veisen  i  en  gal  sammen- 
heng og  forsåvidt  kalle  drømmerikdommen  en  skinnvirkelig- 
het.  Men  anlegger  jeg  et  annet  synspunkt  og  søker  å  forstå 
drømmen  ut  fra  almindelige  psykologiske  love,  er  der  ikke 
lenger  mening  i  å  tale  som  skinn.  Drømmeople  veisen  får 
da  sin  lovbestemte  plass  som  ledd  i  en  psykologisk  sammen- 
heng; den  blir  en  realitet  i  videnskapelig  forstand. 


2.    Tenkning  —  intelligens  og  intelligensmåling. 

Tanke    og    ord    —    begrepene. 

Tidligere  er  nevnt  som  hovedskillet  mellem  menneske 
og  dyr  menneskets  langt  større  evne  til  på  grunnlag  av 
mnemiske  virksomheter  at  dra  sig  tidligere  erfaringer  til 
nytte,  når  det  stilles  overfor  nye  situasjoner,  som  skal  mestres. 
Gjennem  den  begrepsmessige  tenkning  når 
evnen  til  å  la  adferden  bestemme  av  det,  som  er  lært  ved 
tidligere  erfaringer,  sitt  høidepunkt.  Genetisk  sett  betyr 
begrepene  nettop  en  uhyre  hensiktsmessig  og  økonomisk 
sammenfatning  av  en  næsten  utallig  mengde  erfaringer, 
som  gjennem  begrepene  beherskes  og  gjøres  til  grunnlag 
for  reaksjonene. 

I  løpet  av  livet  blir  enhver  sanseting  og  enhver  fore- 
stilling innspunnet  i  et  nett  av  assosiasjoner.  Ethvert  sjels- 
innhold  har  sin  sammenheng  med  hele  den  tidligere  erfaring. 
Og  når  sansningen  eller  forestillingen  blir  levende  i  bevisst- 
heten, vekkes  hele  denne  sky  av  assosiasjoner  til  virksomhet. 

Dels  reproduseres  de  tilsvarende  forestillinger,  dels  settes 
de  mer  eller  mindre  i  beredskap.  Men  også  denne  setten  i 
beredskap  har  —  som  vi  har  sett  —  sin  psykologiske  repre- 
sentasjon i  «randsonen».  Enhver  klart  bevisst  sansning  eller 
forestilling  har  derfor  sin  særegne  «rand»  («fringe»,  James) 
og  tar  farve  efter  de  anslåtte  assosiasjoner. 

Denne  assosiative  sammenheng,  i  hvilken  en  forestilling 
eller  sansning  står,  er  avgjørende  for  den  betydning 
den  har.  Vi  har  tidligere  sett,  at  forestillingene  opleves  med 
«intensjonal  karakter»;  de  er  rettet  på  noget  fra  dem  selv 
forskjellig;  de  betyr  noget.  Den  «mening»  som  tillegges  en 
forestilling  eller  et  ord  er  imidlertid  ikke  noget  som  oprinnelig 
er  gitt,  men  den  utvikler  sig  først  gjennem  erfaringen  og  blir 
stadig  mer  omfattende  og  rik.  Hvad  en  forestilling  «mener», 
det  avhenger  tilsisst  av  hele  den  sky  av  assosiasjoner,  som 
sfærisk  klinger  med. 

En  særhg  interesse  har  studiet  av  ordenes  meninger. 
Har  der  dannet  sig  en  assosiasjon  mellem  en  bestemt  ting 
og  et  bestemt  lyd-  og  talebevegelsesbillede,  vil  dette  ord 
bety  denne  ting.  Nu  vil  imidlertid  også  andre  ting,  som  gjør 
lignende  inntrykk  og  slike,  som  kan  brukes  på  samme  måte,^ 
som  tilfredsstiller  samme  behov,  bli  benevnt  med  samme  ord. 
Efterhvert  vil  således  stadig  flere  lignende  og  fremfor  alt 
likt  virkende  momenter  bli  sammenknyttet  ved  hjelp  av 
samme  ord. 

Når  nu  ordet  reproduseres  vil  ganske  visst  ikke  hele 
den  fylde  av  enkeltforestillinger,  som  er  assosiert  med  det, 
kunne  fremkalles  i  bevisstheten.  Bare  nogen  enkelte  anskue- 
lige trekk  vil  som  regel  komme  frem,  men  disse  trekk  repre- 
senterer alle  de  enkelt  ting,  som  går  inn  under  vedkom- 
mende benevnelse.  Hele  fylden  av  enkeltforestilimger 
«klinger  med»  i  sfæren  og  er  med  å  bestemme  ordets  be- 
tydning. 

Denne  sammenknytning  av  inntrykk  med  ett  og  samme 


^  Betegnende   er   det,    at  barn  (indtil  det  intellektuelle  8-års  trin)    som 
regel  forklarer,  hvad  de  mener  med  et  uttrykk,    ved  at   angi  bruken. 

«tegn»  betyr  et  uhyre  fremskritt  i  den  sjelelige  utvikling. 
Likesom  ved  øvelses  virkningene,  men  på  en  helt  annen  måte, 
blir  derigjennem  den  begrensning,  som  er  gitt  med  opfattel- 
sesevnens  tranghet,  overvunnet.  Den  psykologiske  meka- 
nisme er  antagelig  følgende:^ 

Jeg  tenker  f.  eks.  på  «menneske».  Samtidig  med  selve 
ordet  svever  nogen  ganske  få  anskuelige  trekk  for  mitt 
«indre  øie»  —  skiftende  enkelte  trekk  av  ansikter  o.  s.  v. 
Alle  de  talløse  enkeltheter,  som  jeg  har  erfaret  gjennem 
mitt  samvær  med  mennesker,  og  som  jeg  gjennem  lesning 
og  avbildninger  har  forbunnet  med  ordet  <(menneske»,  kom- 
mer ikke  frem  i  bevisstheten  og  optar  den.  Med  min  tanke 
«menneske»  kan  jeg  derfor  arbeide  meget  bekvemt  og  for- 
binde den  med  andre  tanker.  Såsnart  imidlertid  en  slik  for- 
bindelse av  tanken  «menneske»  med  andre  tanker  forsøkes, 
som  strider  mot  min  tidligere  erfaring  om  menneskene,  vil 
denne  i  almindelighet  gjøre  sig  gjeldende  og  avverge  feil- 
tagelsen. Samtidig  som  den  klart  bevisste  representant  for 
min  viden  om  mennesket  utenom  selve  ordforestillingen  (og 
de  dertil  knyttede  svake  bevegelsesfornemmelser)  bare  inne- 
holder nogen  ganske  få  eller  ingen  anskuelige  enkeltheter, 
er  nemlig  gjennem  ordet  den  hele  rekke  enkelt  innhold,  som 
hører  inn  under  det,  blitt  «satt  i  beredskap».  Efter 
undersøkelser  av  Michotte  og  Lindworsky  synes 
det  nu  som  om  relasjoner  mellem  forestil- 
linger kan  opfattes,før  forestillingene 
selv  er  kommet  til  klar  bevissthet. ^  Derved 


^  Smlgn.    H.    Ebbinghaus:     Abriss   der   Psychologie,    7.    Aufl. 
s.    117. 

^  Smlgn.  J.  Lindworsky:  Experimentelle  Psychologie  2.  Aufl., 
s.  178.  —  Dette  forhold  har  sannsynligvis  vesentlig  betydning  for  løsningen 
av  successivsammenligningens  problem.  Man  trodde  tid- 
ligere, at  man  sammenlignet  to  efter  hinannen  følgende  inntrykk  ved  a 
sammenhgne  det  siste  med  erindringsbilledet  av  det  første.  Nøiere  under- 
søkelse har  imidlertid  vist,  at  sammenligningen  som  regel  slet  ikke  fore- 
går på  den  måte.  Sikre  og  riktige  sammenligningsdomme  kan  felles,  uten 
at  man  har  noget  erindringsbillede  av  det  første  inntrykk.  Undertiden  kan 
endog  et  erindringsbillede  være  forhånden  og  selv  bli  erkjent  som  unoi- 

er  muligheten  gitt  tor  at  de  forestillinger  som  gjennem  ordet 
er  satt  i  beredskap,  kan  virke  bestemmende  for  tenkningen. 
De  inneholdes  i  sfæren  og  kan  gjøre  sig  gjeldende,  selv  om 
de  ikke  er  klart  bevisste.  Hvor  de  på  grunnlag  av  relasjons- 
opfattelsen  blir  av  større  øieblikkelig  betydning,  pleier  de 
forøvrig  selv  å  rykke  nærmere  inn  imot  bevissthetens  sen- 
trum og  komme  til  klar  bevissthet. 

Således  behersker  vi  gjennem  ordene  og  de  til  dem 
knyttede  betydningsoplevelser,  tiltross  for  bevissthetens 
tranghet,  et  uhyre  antall  enkeltinnhold. 

Av  største  betydning  er  videre  følgende:  De  sjelelige 
reaksjoner  er  selektivt  abstraherende.  Det  gjelder  også 
«meningene».  Forskjellige  ting  knyttes  sammen  ved  samme 
ord,  fordi  de  i  en  eller  annen  henseende  ligner  eller  er  likt- 
virkende.  Når  nu  et  bestemt  mål  skal  opnås,  er  det  dette 
Hktvirkende,  felles,  som  har  betydning.  Fra  alt  det  annet, 
forskjellige  «sees  bort».  På  denne  måte  kan  tilsist  frem- 
komme bestemt  avgrensede  meninger,  som 
omfatter  noget  for  flere  ting  felles.  Slike  bestemt  avgrensede 
meninger  kalles  almindelige  begreper.  Fra 
oplevelsens  side  representeres  begrepet  av  en  til  ordet  (eller 
til  et  annet  «tegn»)  knyttet  bestemt  intensjonal  ka- 
rakter. Ikke  bare  anskuelige  innhold,  men  også  rela- 
sjoner kan  assosieres  med  bestemte  ord,  abstraheres  fra 
de  enkelte  situasjoner  og  fattes  i  begreper. 

Begrepene  utvikler  sig  først  etterhvert.  Til  å  begynne 
med  brukes  ordene  gjerne  med  meget  almene  og  ubestemte 
betydninger.  Som  allerede  S  i  g  w  a  r  t  har  betonet,  «er 
såvel  i  individet  som  i  sproget  det  almene  tidligere  enn 
det  spesielle».  Barn  betegner  ofte  ting,  som  bare  har  meget 
overfladiske  likheter,  med  samme  ord.  Først  etterhvert  lærer 
de   å  differentiere  og  gi  ordene   mer  bestemte  betydninger. 

Vi  har  her  på  et  høiere  plan  et  sidestykke  til  overgangen 
fra   udifferentierte   til   differentierte   refleksreaksjoner.      Er 

aktig.  Grunnlaget  for  sammenligningsdommen  er  altså  ikke  et  bevisst 
erindringsbillede,  men  en  ettervirkning,  som  er  forsvunnet  fra  den  klare 
bevissthet. 

f.  eks.  spyttf loden  hos  en  hund  bht  assosiert  med  en  tone 
A,  vil  til  å  begynne  med  næsten  hvilken  som  helst  annen 
tone  også  fremkalle  spyttreaksjonen.  Men  hvis  man  fort- 
setter å  eksperimentere  og  en  tid  lang  alltid  gir  dyret  mat, 
når  tonen  A  klinger,  men  aldri  når  en  annen  tone  er  an- 
slått, vil  man  snart  opnå  at  innsnevre  det  toneområde,  som 
dyret  reagerer  på,  så  at  bare  A  og  de  toner,  som  ligger  så 
nær  A,  at  dyret  ikke  kan  skjelne  dem  fra  A,  fremkaller  re- 
aksjonen. 

Først  efter  at  et  mer  diffenrentiert  trin  i  ordenes  betyd- 
ningsut vikling  er  nået,  er  grunnlaget  gitt  for  dannelsen  av 
virkelige  begreper  med  bestemt  avgrensede  betydninger.  I 
en  periode  i  barnenes  utvikling  har  ordene  langt  mer  kon- 
krete, individuelle  betydninger  enn  de  har  for  voksne.  Med 
almenbegrepene  vender  den  voksne  tilbake  til  å  bruke  ord 
med  meget  almen  betydning.  Men  det  innebærer  naturligvis 
ikke,  at  han  igjen  vender  tilbake  til  samme  trin  som  det 
lille  barn,  der  lærer  å  snakke.  Differentieringen  blir  ikke 
ophevet.  De  ubestemte  almene  betydninger  er  gått 
over  til  bestemte.  «Kule»  f.  eks.  betyr  ikke  lenger  ube- 
stemt alle  runde  legemer,  men  de  legemer,  som  utmerker  sig 
derved,  at  alle  punkter  på  overflaten  har  like  stor  avstand 
fra  ett  og  samme  punkt. 

Et  almindelig  begrep  «mener»  altså  et  «kjennemerke» 
eller  et  kompleks  av  «kjennemerker»,  som  kan  tilkomme  en 
flerhet  av  forskjellige  ting.  Begrepene  og  deres  forbinnelse 
i  dommer  og  slutninger  behandles  nærmere  i  1  o- 
g  i  k  k  e  n.  For  den  logiske  sammenknytning  er  den  umiddel- 
bare opfattelse  av  relasjoner  avgjørende.  Denne  reias jons- 
opfattelse  kan  enten  allerede  være  gitt  med  den  forehggende 
helhetssammenheng  eller  også  kreve  en  utfoldelse  av  hu- 
kommelsesmateriale.  Forsåvidt  dette  siste  er  tilfelle,  får 
assosiasjonslovene  grunnleggende  betydning  også  for  den 
logiske  tenkning,  skjønt  den  umiddelbare  logiske  reias jons- 
opfattelse  er  helt  uavhengig  derav. 

Evnen  til  å  abstrahere,  til  å  opdage  almindelige  kjenne- 
merker ved  en  ting  og  til  på  grunnlag  derav  å  overføre  på 
den  det,  som  vites  fra  andre  ting,  som  har  samme  kjenne- 
merke, er  grunnleggende  for  den  logisk,  tankemessige  be- 
herskelse av  virkeligheten. 

Jeg  ser  f.  eks.  en  ring.  Av  den  abstraherer  jeg  det  al- 
mindelige kjennemerke  «består  av  gull».  Nu  vet  jeg  fra 
mange  erfaringer,  at  en  mengde  andre  ting,  som  i  andre 
henseender  er  forskjellige,  men  som  har  kjennemerket 
«består  av  gull»  er  opløselige  i  konge  vann.  Jeg  har  derfor 
overnode  forbunnet  kjennemerket  «består  av  gull»  med  «op- 
løselighet  i  kongevann»  (induksjon)  og  overfører  på 
grunnlag  derav  også  på  denne  ring  den  egenskap  at  være 
opløselig  i  kongevann  (deduksjon). 

Magisk    og    videnskapelig    tenkning. 

Tenkningen  arbeider  altså  ved  å  forskyve  et 
kjennemerke  fra  en  gjenstand  til  en  annen  på  grunn- 
lag av  et  fellesskap  i  annen  henseende  mellem  gjenstandene. 
Den  planmessige  abstraksjon  og  det  dermed  forbundne 
planmessige  logiske  arbeide  med  «almindelige  kjennemerker» 
fremtrer  imidlertid  først  på  et  meget  sent  sjelelig  utviklings- 
trin. På  de  mer  primitive  trin  skjer  forskyvningen  av  kjenne- 
merker mer  umiddelbart,  dels  efter  likhet,  dels  efter 
sammenhørighet:  Et  enkelt  billede  i  en  assosiativ 
sammenheng  representerer  uten  videre  det  hele,  således 
at  det  der  gjelder  delen  gjelder  helheten. 

En  sUk  mer  umiddelbar,  helt  ukritisk  forskyvning 
danner  grunnlaget  for  det  primitive  forsøk  på  å  gjøre  sig 
til  herre  over  naturen,  som  vi  betegner  som  magi.  Gjen- 
nem  magi  søker  den  vilde  å  få  herredømme  over  natur- 
fenomenene, beskytte  sig  mot  farer  og  få  makt  til  å  skade 
sine  fiender.  Og  slike  magiske  virkninger  opnåes  enten  efter 
likhets-  eller  efter  samhørighetsprinsippet.  Vil  man  f.  eks. 
skade  en  fiende,  kan  man  enten  gjøre  det  slik,  at  man  danner 
et  «avbillede»  av  ham  i  et  eller  annet  materiale  og  nu  tilføier 

dette  avbillede  den  skade,  som  man  vil  skal  treffe  vedkom- 
mende. Eller  også  bemektiger  man  sig  noget,  som  tilhører 
den  annen,  hår,  negle  e.  1.,  og  utfører  fiendtlige  ting  dermed 
i  forventning  om,  at  det  man  tilføier  slike  deler  av  en  person 
må  treffe  denne  selv. 

Den  magiske  tenkning  synes  oss  forunderlig  fjern.  Og 
dog  danner  den  underlaget  for  den  senere  utviklede  viden- 
skapelige  tenkning.  Også  den  arbeider  efter  det  prinsipp 
å  forskyve  kjennemerker  efter  likhet  og  samhørighet.  Men 
det  store  fremskritt  fra  den  naive  magiske  tenkning  er  det, 
at  forskyvningene  kritisk  prøves.  Gjennem  plan- 
messig abstraksjon  utvelges  de  enkelte  sider  og 
deler  av  en  totalsituasjon.  Gjennem  «prøving  og  feiling» 
finnes  ut,  hvilken  side  eller  hvilken  del  en  bestemt 
virkning  er  knyttet  til.  Og  gjennem  mangesidig  kontroll 
undersøkes  det,  om  en  bestemt  forskyvning  av  kjennemerker 
fra  noget  til  det  lignende  også  virkelig  er  holdbar.  Det  er 
denne  alsidige,  metodiske  verifikasj  on,  som  skiller 
videnskapen  fra  magien.  Også  videnskapen  arbeider  stadig 
med  forskyvninger,  men  gjennem  planmessig  analyse  og 
gjennem  prøving  og  feiling  blir  disse  forskyvninger  stadig 
prøvet  i  erfaringenes  st  røm. ^ 

Den  primitive  magiske  tenkning  er  ennu  helt  affektivt 
bestemt.  Livets  umiddelbare  nød  og  driftenes  makt  er  det, 
som  driver  til  tenkning.  De  egne  befryktninger  og  ønsker 
speiler  sig  umiddelbart  i  de  relasjoner  som  den  magiske 
tenkning  skaper  mellem  tingene. 

I  motsetning  dertil  har  den  videnskapelige  tenkning 
frigjort  sig  fra  den  umiddelbare  avhengighet  av  drifter  og 
ønsker.  Dens  ideal  er  en  fullstendig  saklighet,  som 
ikke  forstyrres  av  personlige  lidenskaper. 

Vi  må  imidlertid  ikke  glemme,  at  vi  her  har  med  et 
ideal  å  gjøre,  som  man  egentlig  bare  innenfor  den  strenge 
videnskap  til  en  viss  grad  nærmer  sig  til.     I  overordentlig 


^  Smlgn.  R.  Vogt:     Medicinsk  psykologi,  s.  54. 

stor  utstrekning  er  også  kulturmenneskets  tenkning  umid- 
delbart affektivt  bestemt,  og  uttallige  er  de  brudd  på  lo- 
gikken som  skyldes  følelser  og  lidenskaper.  De  tanker,  som 
svarer  til  ens  egne  stemninger,  interesser  og  ønsker,  får 
likesom  en  forhøiet  (dogisk  vekt»,  mens  de  motsatte  tanker 
avsvekkes.  Endog  videnskapsmannen  ligger  som  regel  under 
for  slike  feil.  Er  hans  ærgjerrighet  bunnet  til  en  teori  han 
selv  har  opstillet,  har  han  en  tilbøielighet  til  stadig  å  finne 
nye  beviser  for  den  og  er  hyppig  ute  av  stand  til  å  vurdere 
motargumentene  efter  deres  fulle  vekt.  Kynikeren  har  ikke 
så  helt  urett,  når  han  kaller  mennesket  et  tobent  dyr,  «som 
alltid  vil  tro  det,  som  pirrer  dets  lidenskaper  og  tjener  dets 
hat  og  dets  kjærlighet».  (Balzac).  Med  rette  har  Freud 
sterkt  fremhevet  den  næsten  utrolige  letthet,  med  hvilken 
vår  tenkning  kan  anta  et  absurd  innhold,  når  sterke  affek- 
tive tilbøieligheter  tilfredsstilles  derved:  «Det  er  forbausende 
og  blir  i  almindelighet  alt  for  lite  påaktet,  hvor  lett  og  hyp- 
pig selv  intelligente  personer  under  slike  psykologiske  kon- 
stellasjoner gir  et  partielt  svaksinns  reaksjoner.»^ 

S  p  r  o  g  e  t. 

Som  det  vil  fremgå  av  det  foregående,  er  sproget  en  av 
de  viktigste  betingelser  for  menneskets  høiere  utvikling. 
Forståelsen  av  talens  utvikling  hos  barnet  byr  ingen  særlig 
prinsipiel  vanskelighet.  Barnet  kommer  til  verden  med 
instinktive  anlegg  til  en  rekke  bevegelser  i  taleorganene. 
Og  utviklingen  av  evnen  til  å  tale  et  bestemt  sprog  skjer 
overensstemmende  med  prinsippet  om  utvalg  og  fiksering 
av  de  «heldige»  reaksjoner.  Forutsetning  for  denne  utvikling 
er  imidlertid  påvirkning  fra  andre,  som  allerede  kan  tale. 
Sprogets  første  oprinnelse  og  utvikling  ligger  i  det  dunkle 
og  har  vært  gjenstand  for  mange  teorier,  som  det  her  vilde 
føre  for  langt  å  gå  inn  på. 

Stor  psykologisk  interesse  har  en  sammenligning  mel  lem 


^  S.  Freud:    Der  Wahn  und  die  Traume  in  W.  Jensens  «Gradiva». 
Werke,   B.   IX.  s.   340. 

kultursprogene  og  de  mest  primitive  sprog,  de  såkalte  r  o  t- 
s  p  r  o  g,  slik  som  f.  eks.  sudannegrene  taler.  Disse  sprog 
består  av  isolerte  enstavelsesord,  av  hvilke  hvert  enkelt  har 
sin  selvstendige  betydning.  Mer  abstrakte  ord  mangler, 
likeså  all  høiere  grammatikalsk  opbygning.  Relasjonene 
mellem  de  enkelte  billeder  som  ordene  svarer  til  blir  uttrykt 
ved  ordenes  blotte  rekkefølge  eller  ved  å  innføre  mellemord, 
som  likeledes  svarer  til  mer  billedaktige  forestillinger.  For 
oss  enkle  ord  er  ofte  opløst  i  en  rekke  oprinneligere  bestand- 
dele.  Ordet  «bringe»  f.  eks.  oversetter  togonegeren  med: 
«ta  gå  gi.» 

Et  eksempel  vil  kunne  klargjøre  forskjellen  mellem  et 
slikt  sprog  og  vårt.  Vi  uttrykker  en  tanke  slik :  «Buskmannen 
blev  først  optatt  vennlig  av  den  hvite,  for  at  han  skulde 
vokte  dennes  får;  så  mishandlet  den  hvite  buskmannen, 
og  denne  løp  bort.»  Denne  samme  tanke  måtte  på  busk- 
mannssproget  uttrykkes  på  omtrent  følgende  måte:  «Busk- 
mann —  der  —  gå,  her  —  løpe  —  til  —  hvit,  hvit  —  gi 

—  tobakk,  buskmann  —  gå  —  røke,  gå  —  fylle  —  tobakk 

—  sekk,  hvit  —  gi  —  kjøtt  —  buskmann,  buskmann  —  gå 

—  spise  —  kjøtt,  stå  op  —  gå  —  hjem,  gå  —  lystig  —  gå 

—  sette,  vokte  —  får  —  hvit,  hvit  —  gå  —  slå  —  buskmann, 
buskmann  —  skrike  —  meget  —  smerte,  buskmann  —  gå 

—  løpe  —  vekk  —  hvit.»^ 

Vi  ser  av  et  slikt  eksempel,  hvilken  fylde  av  enkelt- 
billeder  og  enkeltsituasjoner,  der  likesom  er  fortettet  i  en 
enkelt  abstrakt  uttrykk  i  vårt  sprog  som  «optatt  vennlig», 
og  hvilken  enorm  sjelelig  økonomisering  det  betyr,  at  det  er 
lykkedes  i  alle  disse  enkelttilfeller  å  finne  det  felles  og  sammen- 
knytte det  med  et  for  alle  enkelttilfellene  felles  sproglig  ut- 
trykk. Og  samtidig  ser  vi,  at  den  art  abstrakt,  begreps- 
messig tenkning,  som  vi  treffer  hos  det  voksne  kulturmenneske, 
er  et  først  sent  fremtredende  sjelelig  utviklingsprodukt. 
«Fortettningen»    av   erfaringene    har   på    de    mer   primitive 

*  Sralgn.  W.  W  u  n  d  t  :  Elemente  der  Volkerpsychologie,  2.  Aufl., 
s.    72. 

stadier  ikke  nået  den  høie  graa  som  i  vår  uanskuelige  bevisst- 
het om  ordenes  abstrakte  meninger.  Fra  den  umiddelbare 
oplevelses  synspunkt  synes  derfor  den  primitive  tanke  meget 
mer  rik,  anskuelig,  full  av  billeder.  Til  gjengjeld  er  den 
«normale  kulturtenkning»  langt  mer  økonomisk  og  hensikts- 
messig. Ved  sinnssykdommer  finner  vi  ofte  en 
tilbakegang  til  mer  primitive  former  for  tenkning.  Særlig 
ved  schizofrenien  synes  overensstemmende  dermed  billed- 
rikdommen  å  kunne  bli  overraskende  stor.  I  drømmene 
faller  forøvrig  også  det  normale  kulturmenneske  tilbake  i 
en  mer  primitiv  billedtenkning. 

Intelligens    og    intelligensmåling. 

Hvor  en  organisme  drar  sig  tidligere  erfaringer  til  nytte 
for  å  mestre  nye  situasjoner,  taler  vi  om  i  n- 
t  e  1 1  i  g  e  n  t  adferd.  Grunnlaget  for  utviklingen  av  den 
intelligente  adferd  er  evnen  til  abstraherende  analyse  og 
evnen  til  å  reagere  på  rent  mnemiske  stimuli.  I  anvendelsen 
av  begrepsmessig  tenkning  når  intelligensvirksomheten  sitt 
høidepunkt. 

For  nærmere  å  kunne  karakterisere  den  litt  mer  kom- 
pliserte intelligensvirksomhet  er  det  hensiktsmessig  å  ta 
utgangspunktet  i  et  bestemt  eksempel: 

Der  blir  stillet  mig  følgende  opgave:  Jeg  får  et  treliter- 
spann  og  et  fem-literspann  og  skal  ved  hjelp  av  disse  to 
spann  hente  nede  i  en  bekk  akkurat  syv  liter  vann. 

Nu  kunde  jeg  naturligvis  ta  de  to  spann  og  gå  ned  til 
bekken  og  fylle  «på  slump»  i  dem  og  så  bringe  dem  tilbake 
til  den,  som  hadde  gitt  mig  opdraget  og  fortsette  så  lenge 
dermed,  inntil  jeg  tilsisst  tilfeldigvis  bragte  7  liter  med  mig 
tilbake.  Det  vilde  imidlertid  ikke  være  nogen  intelUgent 
løsning  av  opgaven,  og  de  mange  «forsøk  og  feilslagninger» 
vilde  bety  en  meget  uøkonomisk  anvendelse  av  min  energi. 
Jeg  går  derfor  ikke  frem  på  den  måte,  men  setter  mig  isteden 
til  å  «tenke  over  saken»,  og  efter  kort  tid  har  jeg  løsningen: 
Jeg  skal  gå  ned  til  bekken  og  først  fylle  fem-literspannet. 

Så  skal  jeg  fra  fem-literspannet  fylle  tre-literspannet.  Da 
vil  der  være  igjen  i  fem-literspannet  to  liter.  Efter  å  ha 
tømt  tre-literspannet  og  fyllt  de  to  liter  over  på  det  og  så 
igjen  fyllt  fem-literspannet,  vil  jeg  tilsammen  nett  op  ha  7 
liter:     to  liter  i  tre-literspannet  og  fem  i  fem-literspannet. 

Hvad  er  det  nu  som  foregår,  når  jeg  løser  en  slik  opgave  ? 

En  rekke  forskjellige  forestillinger  og  betydningsop- 
levelser  drar  gjennem  bevisstheten.  Jeg  forestiller  mig 
kanskje  selv  stående  nede  ved  bekken  med  de  to  spann, 
hvorledes  jeg  bøier  mig  ned  og  fyller  dem  o.  s.  v.  Denne 
forestillingsvirksomhet  er  imidlertid  intet  passivt  drømmeri; 
men  «tankens  løp»  er  behersket  av  en  bestemt  opgave. 
De  innfall  jeg  får,  som  ikke  passer  inn  i  opgaven,  blir  avvist, 
mens  andre  blir  fastholdt  og  blir  utgangspunkt  for  nye 
innfall. 

Den  første  betingelse  for  den  intelligente  tankevirksom- 
het er  altså  tilstrekkelig  hukommelse  og  opmerksomhet : 
Opgaven  må  kunne  huskes  og  fastholdes.  Avgjørende  be- 
tydning får  dernæst  antallet  av  assosiasjoner, 
som  opgaven  kan  vekke  tillive.  Hvis  ikke 
blandt  andre  også  den  mulighet  innfinner  sig  i  bevisstheten, 
at  opgaven  kan  løses  ved  å  helde  vann  fra  det  ene  spann 
til  det  annet,  står  jeg  maktesløs.  Her  nærmer  vi  oss  det 
essentielle  ved  den  intelligente  tankevirksomhet:  Når  et 
mål  skal  nåes,  vekkes  der  i  bevisstheten  en  rekke  forskjellige 
muligheter,  som  der  kan  bli  spørsmål  om,  og  hver  av  disse 
muligheter  blir  prøvet  med  hensyn  på  sin  brukbarhet. 
Herunder  gjelder  det  ^  kunne  analysere  mulighetene, 
opfatte  de  forskjellige  kjennemerker  og  prøve  forskjellige 
kombinasjoner  mellem  dem,  inntil  vi  finner  en,  som 
gir  oss  den  relasjonsopfattelse,  som  svarer  til 
opgavens  løsning. 

Mens  opfattelsesevne,  hukommelse,  opmerksomhet  og 
tilstrekkelige  kunnskaper  er  å  betrakte  som  f  o  r  b  e  t  i  n- 
geiser  for  den  intelligente  forstandsvirksomhet,  er  evnen 
til  analyse,  kritikk  og  kombinasjon  de  spesi- 
fike    forstandsegenskaper :       Den    intelligente    overskuer   de 


201 

muligheter  som  frembyr  sig,  deler  dem  op  og  utvelger  det  ve- 
sentlige, det  som  det  kommer  an  på  mens  det  uvedkommende 
tilbakevises:  Det  er  den  analytisk-kritiske  del  av  den  intel- 
ligente forstandsvirksomhet.  Men  dessuten  må  de  utvalgte 
trekk  kombineres  på  en  måte,  som  svarer  til  opgaven. 
Det  er  den  synthetiske,  nyskapende  intelligensvirksomhet, 
den  som  forutsetter  en  tilstrekkelig  logisk    fantasi. 

Intelligensvirksomheten  er  altså  ingen  enkel  psykolo- 
gisk funksjon,  men  betyr  meget  mer  en  bestemt  s  a  m  v  i  r- 
k  e  n  av  forskjellige  virksomheter  —  slik  at  nye  situasjoner, 
forhold,  opgaver,  mestres.  Heller  ikke  gis  der  é  n  intelli- 
gens, men  mange  forskjellige  intelligens  e  r.  Der  gis  praktisk 
intelligens  og  teoretisk  intelligens,  og  der  gis  forskjellige 
spesialbegavelser,  hvor  én  på  ett  område  kan  vise  for- 
bausende intelligens,  mens  han  på  andre  nærmest  virker 
uintelligent. 

Tiltross  herfor  kan  man  imidlertid  også  hos  hvert 
menneske  tale  om  enalmindelig  intelligens,  som 
er  bestemmende  for  hans  gjennemsnittlige  evne  til  å  klare 
de  opgaver,  som  livet  stiller  ham  overfor.  Denne  almindelige 
intelligens  er  av  så  avgjørende  betydning  for  hele  hans 
stilling  i  livet,  at  det  vilde  være  i  høieste  grad  betydnings- 
fullt, om  man  kunde  finne  en  brukbar  metode  til  måling 
av  den. 

Veien  til  løsning  av  denne  opgave  blev  vist  av  den  franske 
psykolog  Alfred  Binet.  Sammen  med  Simon  op- 
stillet  han  for  forskjellige  alderstrin  en  rekke  prøver,  som 
normalt  skulde  kunne  klares  av  dem,  som  har  nået  dette 
alderstrin.  Ved  å  prøve  barn  med  disse  Binet-Simonske 
tests  skulde  man  derfor  kunne  bringe  på  det  rene  barnets 
almindelige  intelligensnivå,  om  det  er  normalt  eller  hvor 
meget  det  er  tilbake  for  eller  forut  for  sin  alder. 

Binet  og  Simon  opstillet  for  hvert  alderstrin  en  hel 
del  (som  regel  fem)  forskjellige  tests.  De  er  senere  blitt 
prøvet  også  for  andre  lande  enn  Frankrike  og  den  Binet- 
Simonske  serie  forandret  og  ré-standardisert  (Jaederholm, 
Bobertag,  Terman,  Burt  o.  a.).    Der  er  også  blitt  utarbeidet 

mengder  av  andre  prøver.  En  særlig  interesse  har  Burts 
«reasoning  tests». 

Ved  hjelp  av  intelligensprøvene  kan  man  bestemme  et 
menneskes  såkalte  intelligensalder  og  intelli- 
genskvotient på  følgende  måte : 

Sett,  at  jeg  har  for  mig  en  gutt  på  8  år.  Ved  å  prøve 
ham  finner  jeg,  at  han  klarer  alle  de  fem  prøver,  som  svarer 
til  6-års  trinet.  Dessuten  klarer  han  tre  av  7-års  t rinets 
prøver  og  2  av  8-års  t rinets,  men  ingen  av  9-års  trine ts. 
Ved  beregning  av  guttens  intelligensalder  går  man  ut  fra 
det  trin,  hvor  alle  prøvene  klares,  altså  i  dette  tilfelle  6  år. 
For  hver  yderligere  5  prøver  han  klarer,  får  han  i  tillegg  ett 
intelligensår,  idet  der  er  5  prøver  for  hvert  trin.  I  vårt  til- 
felle, hvor  han  klarer  3  av  syvårstrinets  og  2  av  åtteårstrinets 
prøver,  altså  tilsammen  nettop  5  prøver,  får  han  altså  et 
tillegg  av  I  år.     Hans  intelligensalder  IA  blir  derfor  7  år 

Ved   intelligenskvotient   forstår   man   intelligensalderen 

I  A 

dividert  med  levealderen  IQ  =  t~j-     I  det  nevnte  tilfelle, 

hvor  gutten  er  8  år  og  intelligensalderen  7,  blir  altså  intelli- 

7 
genskvo  tient  eten        .     Denne  beregning   av  intelligenskvo- 

8 

tienten  gjelder  imidlertid  bare  så  lenge  intelligensen  ennu  er 

i  utvikling.     Da  den  egentlige  intelligensutvikling,  slik  som 

den  bestemmes  ved  disse  metoder,  avsluttes  ved  15 — 16  års 

alderen,  regnes  16  år  som  øverste  levealder  ved  beregning 

av  voksnes  IQ.'     Har  f.  eks.  en  24  år  gammel  mann  en  IA 

12  12 

på  12  år,  så  er  hans  IQ  ikke     — ,  men  --^    =  0,75. 

Intelligenskvotienten  synes  å  være 
en  tilnæmet  konstant  størrelse.  Bestem- 
melsen av  den  får  derfor  stor  betydning,  idet  den  gir  holde- 
punktet   for    en    sandsynlig    forutsigelse    om     den 


^  Selv  om  den  egentlige  intelligensutvikling  synes  avsluttet  ved 
i6-årsalderen,  øker  naturligvis  modenheten  og  li  v  sklokskapen 
med   årene. 

intellektuelle    utvikling.     I  det  tidligere  nevnte 

7 
eksempel  hadde  en  gutt  på  8  år  en  IQ  =  -^.    Hvis  nu  IQ 

er  konstant,  vil  man  derav  kunne  forutsi  det  intellektuelle 
nivå,  som  gutten  vil  nå,  når  han  blir  voksen.  Det  kan  be- 
stenmies  ved: 

I  A         7 

—p-  =  TT  altså:    IA  =  14. 
16  8 

Gutten  vil  således  sannsynligvis  som  voksen  komme  til 
å  stå  på  den  normale  14-årings  intelligenstrin,  altså  alltid 
bli  noget  tilbake.  Intelligenskvotienten  blir  således  en  faktor, 
som  uavhengig  av  alderen  bestemmer  den  intellektuelle 
almenbegavelse.  Intelligenskvotientenes  fordeling 
(efter  amerikansk  opgave)  fremgår  av  følgende  tabell: 

IQ' under  0,70 i  % 

IQ  0,70—0,79 5  » 

IQ  0,80 — 0,89 14  » 

IQ  0,90—0,99 30  » 

IQ  1,00—1,09 30  » 

IQ  1,10—1,19 14  » 

IQ  1,20—1,29 5  » 

IQ  over  1,29 i  » 

Det  må  imidlertid  fremheves,  at  reglen  om  den  kon- 
stante IQ  bare  passer  tilnærmet  og  med  mange  undtagel- 
ser.  Den  gir  derfor  ingen  absolutt  sikkerhet  for  forutsigelser 
om  den  intellektuelle  utvikling,  men  vel  adskillig  sann- 
synlighet. 

Ved  hjelp  av  intelligensprøvene  kan  man  i  ganske  kort 
tid  få  en  bestemmelse  av  et  menneskes  almindelige  intelli- 
gensutviklingsgrad.  Hver  for  sig  gir  de  enkelte  intelligens- 
prøver  naturligvis  meget  lite  å  holde  sig  til.  Pointet  er 
imidlertid,  at  der  for  hvert  trin  er  stillet  op  mange  og 
forskjelligartede  prøver.     Derved  blir  sannsynlig- 

heten  for  et  riktig  resultat  i  høi  grad  forøket.  I  virkeligheten 
synes  det  meget  sannsynlig,  at  intelligensmålene  i  de  fleste 
tilfeller  kjennetegner  en  person  efter  hans  medfødte  natur. 
Intelligensmålingen  har  derfor  ved  siden  av  den  praktiske 
betydning  også  en  meget  stor  teoretisk  interesse. 

Stadig  må  det  imidlertid  innskjerpes,  at  den  idet 
enkelte  tilfelle  ikke  gir  mer  enn  en  praktisk 
sannsynlighet.  Man  skal  derfor  ikke  stole  blinnt 
på  den,  men  mest  mulig  søke  å  sammenholde  resultatene 
med  den  fornuftige  lærers  bedømmelse  av  sine  elever.  Der- 
ved undgår  man  de  grove  feiltagelser,  som  i  enkelte  tilfeller 
ellers  vilde  være  uundgåelige.  De  sikreste  resultater  av 
Binet-prøvene  får  man  på  6 — 12  års  trinene. 

En  særlig  feilkilde,  som  man  må  være  opmerksom  på, 
er  den,  at  m  e  g  e  t  begavede  undertiden  ikke  klarer  en  prøve, 
nett  op  på  grunn  av  sin  større  intelligens.  Han  ser  mulig- 
heter og  vanskeligheter,  som  ikke  faller  den  gjennemsnitts- 
begavede  inn,  og  som  gjør  opgaven  meget  mer  innviklet  og 
gjør,  at  han  ikke  gir  det  vanlige  riktige  svar  —  kanskje 
fordi  han  synes  dette  er  altfor  lett,  så  han  tror  der  må  være 
skjulte  vanskeligheter.    Et  eksempel  vil  illustrere  forholdet: 

En  av  prøvene  for  lo-års  trinet  er  en  prøve  på  evnen 
til  å  innse  absurditeter.  Barnet  skal  kunne  si,  hvad  der  er 
urimelig  eller  dumt  i  små  stykker,  som  leses  op  for  det,  f.  eks. : 

«Igår  kveld  fant  man  liket  av  en  ung  pike.  Hun  var 
skåret  op  i  18  stykker.    Folk  tror,  at  hun  har  drept  sig  selv.» 

Vanlige  svar  på  denne  prøve  er  svar  som  f.  eks. :  «Det 
gr  eiet  hun  ikke»  eller  «det  er  umulig».  —  En  av  de  unge 
forbrydere,  som  overlæge  Dahlstrøm^  har  undersøkt, 
svarte  imidlertid:  «18  støkker,  tja,  ho  kunde  ha  kasta  sig 
bort  i  maskineriet  eller  noe  slikt.»  —  Svaret  er  som  svar  på 
prøven  egentlig  galt,  men  det  gale  kommer  nettop  av  en 
usedvanlig  gløgghet.  Forsøkspersonen  faller  på  en  mulighet, 
som  de  andre,  og  sannsynligvis  også  den  som  har  stillet  op- 
gaven, ikke  tenker  på.  * 


S.  Dahlstrøm:  Forsøk  med  Binet-Simons  intelligensprøver  (1922). 

3.     Erindring. 

Erindring    og    gjenkjennelse     —    déjå    vu. 

Ved  den  begrepsmessige  tenkning  utnyttes  de  tidligere 
erfaringer  i  fortettet  form.  Ved  erindringen  derimot 
er  det  de  enkelte,  særlige  tidligere  ople velser  det 
kommer  an  på. 

I  erindringen  reproduseres  tidligere  oplevelser  i  fore- 
stillinger. Blotte  forestillinger  er  imidlertid  ennu  ikke 
erindringer;  erindringer  blir  de  først  gjennem  bevisstheten 
om,  at  jeg  tidligere  har  ople  vet  det  jeg  nu  forestiller 
mig  eller  tenker  på.  Denne  erindringsbevissthet  kan  ha 
forskjellige  grader  av  visshet.  Grunnlaget  for  erindrings- 
vissheten  er  den  umiddelbare  gjenkjennelse,  som 
gl  under  sig  på  en  egen  bekjenthetskvalitet,  som 
hefter  ved  tidligere  iakttatte  ting  og  ved  forestillingen  om 
tidligere  oplevelser  (Hoff ding). 

Gjenkjennelsen  kan  være  ubestemt  eller  bestemt. 
I  første  tilfelle  vet  man  bare,  a  t  man  tidligere  har  ople  vet 
det  samme,  som  man  nu  ople  ver  eller  forestiller  sig;  men  man 
vet  hverken  når  eller  hvor.  Ved  den  bestemte  gjenkjennelse 
derimot  har  man  bevisstheten  om  å  ha  hatt  den  tidligere 
oplevelse  i  sammenheng  med  bestemte  andre  oplevelser 
under  de  og  de  nærmere  omstendigheter.  Den  bestemte 
gjenkjennelse  kan  utvikle  sig  av  den  ubestemte  på  grunnlag 
av  de  assosiasjoner,  som  efterhvert  gjør  sig  gjeldende.  Der 
dukker  f.  eks.  op  for  mig  billedet  av  et  ansikt,  eller  jeg  ser 
et  bestemt  menneske  på  gaten.  Det  forekommer  mig  be- 
kjent; jeg  vet  jeg  kjenner  vedkommende.  Men  nogen  nærmere 
utformet  erindring  har  jeg  ikke.  Ved  å  tenke  mig  om,  faller 
det  mig  imidlertid  inn,  at  jeg  var  sammen  med  vedkommende 
på  en  fest  i  Paris  for  seks  år  siden,  og  straks  har  jeg  en  be- 
stemt erindring  ferdig. 

Ved  siden  av  bekjenthetskvalitet  en  er  der  også  en  rekke 
andre,  mer  sekundære  erindringskriterier.  Viktig  er  den 
promthet,  sikkerhet  og  tydelighet    med  hvilken  en  forestil- 

ling  reproduseres.  Videre  den  sammenheng  den  har  med 
andre  forestilHnger.  Erindringene  ordnes  i  et  sammenhen- 
gende system,  hvor  hvets  store  hovedbegivenheter  danner 
de  faste  orienteringspunlcter.  Og  muhgheten  for  en  naturhg 
innordning  i  dette  system  er  et  viktig  erindringskriterium. 
Av  betydning  for  erindringsvissheten  er  også  den  forestillede 
begivenhets  forhold  til  de  almindelige  naturlover  og  til  sikre 
kjennsgjerninger.  Står  en  forestillet  begivenhet  i  strid  med 
naturlovene  eller  med  sikre  kjennsgjerninger,  vil  erindrings- 
vissheten svekkes.  Har  forestillingene  allikevel  utpreget 
bekjenthetskarakter,  vil  man  være  tilbøielig  til  å  hevde,  at 
man  tidligere  må  ha  «drømt»  om  vedkommende  begivenhet 
eller  kanskje  også  lest  om  den  eller  tenkt  på  lignende  måte 
en  gang  tidligere. 

* 

I  enkelte  tilfeller  kan  en  utpreget  erindringskarakter 
hefte  ved  f  ørste-gangsople  velser  (déjå-vu,  fausse 
reconnaissance):  Vi  kan  stå  overfor  en  situasjon, 
som  vi  vet  er  ny,  og  dog  allikevel  ha  et  overveldende  inntrykk 
av  å  ha  oplevet  nøiaktig  det  samme  engang  tidligere.  Der 
kan  komme  over  oss  en  følelse  av,  at  det  vi  nu  sier  og  oplever, 
har  vært  sagt  og  oplevet  tidligere,  at  vi  engang  i  urgammel 
tid  har  sett  for  oss  de  samme  ansikter,  de  samme  ting,  at 
vi  har  hørt  de  samme  mennesker  si  det  samme  og  at  vi  nu 
plutselig  erindrer  oss  det. 

Å  gi  en  helt  tilfredsstillende  forklaring  på  disse  eien- 
dommelige oplevelser  er  ikke  lett.  I  enkelte  tilfeller  beror 
den  «falske  erindring»  på  bestemte  tidligere  oplevelser.  Man 
har  tidligere  hatt  en  lignende  ople velse,  som  man  har  glemt. 
Det  spor  den  har  efterlatt  gjør  imidlertid,  at  den  nye  op- 
levelse  får  et  bekjenthetspreg,  som  den  ellers  ikke  vilde  hatt. 
En  reisende  forteller  f.  eks.,  at  han  for  første  gang  besøkte 
en  tysk  borg  og  i  et  værelse  forefant  et  interessant  historisk 
maleri.  Derved  hadde  han  den  klare  bevissthet,  at  han  en 
gang  tidligere  hadde  vært  der  og  sett  maleriet  der.  Senere 
fant  han  forklaringen :    Han  hadde  som  barn  lest  den  historie 

som  var  fremstillet  på  maleriet,  og  derved  hatt  et  lignende 
folelsesinntrykk  som  det  han  hadde,  da  han  besøkte  borgen.^ 
-  -  Utvilsomt  beror  mange  tilfeller  av  fausse  reconnaissance 
på  en  lignende  årsak:  Man  har  tidligere  engang  oplevet, 
lest  om  eller  forestillet  sig  en  lignende  situasjon  som  den  som 
opleves  i  øieblikket,  og  eftervirkningene  av  denne  tidligere 
ople velse  gir  en  svak  gjenkjennelsesreaksjon,  som  medfører 
illusjonen  om  å  ha  oplevet  ganske  det  samme  en  gang  i  en 
fjern,  fjern  fortid. 

Neppe  alle  tilfelle  av  fausse  reconnaissance  lar  sig 
imidlertid  forklare  så  enkelt.  En  nærmere  undersøkelse  av 
de  situasjoner,  i  hvilke  fausse  reconnaissance  hyppigst  fore- 
kommer, har  vist,  at  det  er  under  sjelelig  avslappelse  og 
tretthet.  En  rimelig  forklaring  av  de  med  den  sjelelige 
tretthet  sammenhengende  tilfeller  av  déjå-vu  har  L  i  n  d- 
w  o  r  s  k  y  gitt  ^  En  iakttagelse  blir  innledet  eller  en  ople- 
velse  blir  foregrepet  i  tanken.  Gjennem  en  avledning  blir 
imidlertid  sammenhengen  helt  brutt.  Når  da  vedkommende 
efter  denne  avledning  igjen  vender  sig  mot  iakttagelsen,  vil 
denne  synes  bekjent,  fordi  den  nettop  før  avledningen  be- 
skjeftiget ham.  Men  på  grunn  av  trettheten  kan  han  ikke 
reprodusere  den  hele  situasjon  før  avbrytelsen,  og  bekjent- 
hetsinntrykket  vil  derfor  synes  uforklarlig.  Lindworsky 
forteller  følgende  eksempel  til  belysning  av  denne  opfatning : 
Han    går    sammen    med    noen    andre    langs    en    havevei. 

«Har  De  alt  hørt »  begynner  en  av  dem  og  bebuder 

derved  en  historie,  som  han  kjenner  meget  godt  og  som 
derved  fremkalles  som  helhet  i  hans  bevissthet.  Men  da  den 
kjeder  ham,  beskjeftiger  han  sig,  idet  han  går  videre,  med 
blomstene  ved  veien.  Da  de  nu  ved  enden  av  veien  skal 
vende  om,  ople  ver  han  et  utpreget  tilfelle  av  déjå  vu:  nettop 
denne  individuelle  situasjon  med  alle  dens  enkeltheter  har 
du  allerede  oplevet !  Da  han  allerede  har  offentliggjort  sin 
teori  for  Fausse  Reconnaissance,  besinder  han  sig  for  å  finne 

^  J.  F  rø  bes:     Lehrbuch,   II,  s.   179  f. 

^  Archiv  f.  d.  ges.  Psychologie,  B.  15,  1909;  Experimentelle  Psycho- 
logie,    1922. 

ut  sammenhengen,  men  finner  ingen  forklaring.  Først  senere 
går  sammenhengen  op  for  ham,  idet  det  øiebhkk,  hvor  for- 
teUingen  blev  bebudet,  igjen  kommer  ham  til  bevissthet. 
Nu  synes  forklaringen  å  ligge  åpen :  Ved  bebudelsen  av  for- 
tellingen hadde  han  foregrepet  den  i  tanken.  Derpå  blev 
hans  opmerksomhet  avledet  ved  beskjeftigelsen  med  blom- 
stene. Da  han  så  igjen  ved  enden  av  veien  måtte  høre  på 
en  del  av  fortellingen,  blev  begynnelsessituasjonen  repro- 
duktivt «anslått»,  men  kunde  på  grunn  av  en  sterk  tretthet 
denne  dag  og  den  forutgående  avledning  ikke  bli  tilstrekkelig 
reprodusert,  og  resultatet  blev  en  uforklarlig  «bekjenthets- 
følelse»,  som  bredte  sig  over  den  hele  ople velse. 


Motstykket  til  tilfellene  av  fausse  reconnaissance  er 
de  såkalte  kryptomnesier,  hvor  forestillinger,  som 
svarer  til  noget  tidligere  ople  vet,  har  mistet  erindrings- 
karakteren  og  derfor  forekommer  som  noget  nytt,  originalt. 
Der  finnes  lærde,  som  først  avviser  nye  ideer  fullstendig, 
men  så  ubevisst  fordøier  dem  og  antar  dem  og  forebringer 
dem  som  noget  nytt  de  selv  har  funnet  på,  idet  de  helt  har 
glemt,  at  de  i  virkeligheten  har  dem  fra  en  annen.  Senile 
folk  kan  fortelle  som  ny  en  historie,  som  få  minutter  i  for- 
veien er  blitt  fortalt  av  en  annen  i  samme  selskap  TJnder- 
tiden  gjelder  kryptomnesien  hele  ordlyden  av  en 
meddelelse  og  kan  føre  til  ubehagelige  plagiatbeskyldninger. 
Hos  Nietzsche  har  J  u  n  g  påvist  et  tilfelle  av  kryptomnesi, 
idet  et  avsnitt  av  «Seerinden  fra  Prevorst»  er  kommet  inn 
i  Zarathustra.^ 

Forholdet    mellem    erindring    og 
tilsvarende    erfaring    —    erindringsfeil. 

Det  praktisk  viktigste  problem  innenfor  erindringens 
psykologi  er  problemet  om  forholdet  mellem  erindring  og 
den  tidligere  erfaring,  som  erindringen  svarer  til. 

^  Smlgn.  E.  Bleuler:     Lehrbuch  der  Psychiatrie,  4.  Aufl.,  s.  83. 

Erindringen  er  i  alniindelighet  langt  fattigere  på 
enkeltheter  enn  erfaringen  selv.  Ikke  alle  trekk  i 
erfaringen  bevares  i  erindringen,  men  bare  de  som  har  gjort 
et  sterkt  inntrykk  eller  som  opmerksomheten  har  vært 
særlig  rettet  mot.  «Ser  vi  f.  eks.  et  menneske  bli  kjørt  over 
på  gaten,  så  beholder  vi  i  erindringen  sikkert  billedet  av  det 
blødende  og  hjelpeløse  menneske;  ti  dette  har  gjort  det 
sterkeste  inntrykk  på  oss.  Dessuten  husker  vi  vel  de  enkelte 
tildragelser  i  den  hele  begivenhet,  som  vi  nettop  har  hatt 
opmerksomheten  henvendt  på.  Men  blir  vi  senere  nødt  til 
som  vidner  å  avgi  erklæring  i  en  rettssak  om  denne  begiven- 
het, vil  vi  snart  opdage,  at  vi  slett  ikke  kan  huske  flere  av 
de  omstendigheter,  som  har  vesentlig  betydning  ved  av- 
gjørelsen av,  hvorledes  det  hele  gikk  til.  Og  erindringen  blir 
desto  usikrere,  jo  mer  innviklet  begivenheten  er.»^ 

Det  er  imidlertid  ikke  så,  at  erindringen  bare  er  fattigere 
enn  de  tilsvarende  erfaringer.  Men  erindringen  kan  omvent 
i  andre  henseender  være  rikere  enn  sanseerf åringen. 
Erindringsbilledene  blir  assosiativt  beriket  og  supplert  med 
trekk,  som  stammer  fra  andre  erfaringer.  Særlig  lett  blir 
erindringen  forandret  gjennem  forestillinger,  som  samtidig 
med  selve  erindringen  vekkes  tillive,  f.  eks.  gjennem  spørs- 
mål. Lar  man  en  rekke  personer  se  på  et  billede,  og  man  så 
ef terpa  spør  dem,  om  de  husker  det  og  det,  vil  mange  svare 
bekreftende  og  virkelig  mene  at  erindre  det,  selv  om  det 
der  spørres  om  slett  ikke  var  på  billedet.  Således  påstod 
f.  eks.  av  17  studenter,  hvem  jeg  viste  et  billede,  på  hvilket 
det  blandt  annet  også  var  et  hus,  og  kort  efter  spurte,  hvilken 
retning  røken  fra  pipen  hadde,  fire  å  huske  røken;  tre  anga, 
at  den  gikk  til  venstre,  en,  at  den  gikk  til  høire.  I  virkelig- 
heten var  der  ingen  røk! 

Også  i  tilfeller,  hvor  det  som  opleves  setter  følelsene 
i  sterk  bevegelse,  blir  det  senere  erindrmgsbillede  lett  omformet 
og  forskjøvet  i  en  retning,  som  faller  i  tråd  med  den  vakte 
følelse.    Det  synes  å  gjelde  som  en  almindelig  regel,  at  ting. 


^  Alfr.    Lehmann:      Overtro  og  troldom,  2.  udg.  B.  II  (1920),  s   32. 

som  har  gjort  sterkt  inntrykk  og  er  forbunnet  med  sterke 
følelser,  i  erindringen  overdrives  og  utstyres  med  nye 
trekk,  som  virker  følelsesvekkende  i  samme  retning.  Op- 
lever  en  noget  merkelig,  vil  det  ha  en  tilbøielighet  til  i  hans 
erindring  at  bli  stadig  mer  og  mer  merkelig  og  interessant. 
Beretninger  om  merkelige  naturfenomener  og  om  mystiske 
begivenheter  bør  derfor  alltid  mottas  med  skepsis,  uten  at 
man  derfor  behøver  å  betvile  beret terens  egen  gode  tro. 

Forholdet  mellem  erindring  og  erfaring  er  i  de  senere 
år  bhtt  ivrig  undersøkt  eksperimentelt  gjennem 
de  såkalte  utsagnsforsøk.  De  feil,  som  trer  idagen  ved  disse 
forsøk,  er  imidlertid  som  regel  ikke  rene  erindringsfeil,  men 
en  blanding  av  iakttagelses-  og  erindringsfeil.^ 

En  meget  anvendt  fremgangsmåte  er  den  å  la  forsøks- 
personene betrakte  et  billede  en  bestemt  tid,  f.  eks.  ett  minutt, 
og  så,  dels  umiddelbart  efterpå,  dels  efter  en  bestemt  frist, 
avkreve  dem  en  beretning  om  det  de  har  sett.  Denne  beretning 
skal  først  avgis  helt  fritt,  men  blir  efterpå  utfylt  med  svar 
på  bestemte  spørsmål,  altså  gjennem  et  forhør.  Isteden- 
for betraktning  av  billeder  anvendes  også  ofte  bivånelse  av 
på  forhånd  arrangerte  begivenheter. 

De  erindringsfeil,  som  trer  idagen  ved  slike  utsagns- 
forsøk, er  alldeles  forbløffende  tallrike.  Feilfri  vidneutsagn 
om  det,  som  er  iakttat,  hører  til  de  sjeldne  undtagelser. 
Særlig  kan  man  gå  ut  fra,  at  vidneutsagn,  som  er  fremkommet 
på  grunnlag  av  et  forhør,  praktisk  talt  alltid  er  be- 
heftet med  feil.  Almindelige  tallverdier  er  vanskelig  å  gi, 
fordi  feilprosenten  avhenger  så  sterkt  av  forsøkenes  art, 
av  forsøkspersonenes  alder  og  kjønn  o.  s.  v.  Men  gjennem- 
snittlig  kan  man  ved  voksne  regne  med,  at  spontantberet- 
ningen  inneholder  mellem  5  og  10  pct.  falske  utsagn.  Ved 
forhør  må  man,  hvis  man  spør  efter  alle  enkeltheter,  regne 
med  ca.  30  pct.  falske  svar.  Fordrer  man,  at  forsøkspersonene 
skal  være  så  sikre  på  sine  svar,  at  de  turde  avlegge  ed  på 


^  Av  viktighet  er  det  å  være  opmerksom  pa,  at  også  affektive  fak- 
torer spiller  en  vesentlig  rolle:  ønsket  om  a  være  et  «godt  vidne»,  graden 
av  «samvittighetsfullhet»  o.   s.   v. 

dem  for  retten,  synker  feilprocenten.  Men  endog  da  må  man 
vel  regne  med,  at  opmot  lo  pct.  av  utsagnene  er  falske.  Selv 
et  subjektivt  ærlig  menneskes  villighet  til  å  avlegge  ed  på 
en  beretnings  sannhet  garanterer  altså  ikke  på  nogen  måte 
beretningens  fullstendige  pålidelighet. 

Ved  spørsmål,  som  legger  et  bestemt  svar  nær  (sugge- 
stivspørsmål),  kan  feilprocenten  øke  sterkt,  særlig 
ved  forsøk  med  barn.  Forhør  av  barn  krever  derfor  en  ganske 
særlig  forsiktighet. 

Eiendommelig  er  den  overordentlig  store  upålidelighet 
i  erindringen  om  farver.  Jeg  nevner  som  illustrasjon  et 
eksempel  fra  et  av  mine  egne  forsøk.  På  et  fremvist  billede 
var  et  barn  klædt  i  helt  brunt.  På  spørsmålet  kort  tid 
efter,  hvilken  farve  barnets  kjole  hadde,  fikk  jeg  av  12 
studenter  følgende  svar: 

2  sier,  at  kjolen  var  grå;  den  ene  er  villig  til  å  avlegge 

ed  på  det, 
2  angir  rød  farve;  den  ene  er  villig  til  å  avlegge  ed 

på  det, 
2  sier,  at  kjolen  er  grå-grønn, 
I  at  den  er  rødlig, 
I  at  den  er  g  r  å  -  b  1  å, 
I  at  den  er  lys, 
I  at  den  er  grønn, 

I  er  villig  til  å  avlegge  ed  på,  at  kjolen  er  gråbrun; 
I  sier,  at  barnet  hadde  sort-rødt  livstykke. 

Erindringen  gir  altså  intet  tro  billede  av  det,  som  tid- 
ligere er  erfart.  Og  avvikelsene  beror  på  et  dobbelt:  Dels 
derpå,  at  ikke  alle,  men  bare  nogen  trekk  fra  erfaringen 
inngår  i  erindringsbilledet.  Dels  derpå,  at  dette  blir  asso- 
siativt utfyllt  og  beriket  med  trekk  hentet  annetsteds  fra. 

Ved  de  almindelige  utsagnsforsøk  arbeides  der  med 
billeder  og  begivenheter,  som  hverken  byr  iakttagelsen  eller 
erindringen  særlige  vanskeligheter.  Hvor  man  står  overfor 
helt  usedvanlige  og  uvante  erfaringer,  stiller  saken  sig  ennu 

langt  ugunstigere.  Dette  forhold  har  hatt  en  meget  stor 
betydning  for  overtroens  historie.  Jeg  skal  derfor 
belyse  det  litt  nærmere  gjennem  et  eksempel,  som  jeg  an- 
fører efter  Alfred  Lehmanns  bekjente  verk  «Overtro 
og  troldom»: 

En  englender  ved  navn  Davey  opøvet  sig  i  å  eftergjøre 
ved  taskenspillerkunster  fenomener,  som  kan  fremkomme  ved 
spiritistiske  seanser,  f.  eks.  frembringelsen  av  skrift  på  en 
dobbelttavle,  når  den  låses  sammen  med  en  griffelstump 
mellem  tavlene.  Da  han  var  blit  tilstrekkelig  øvet,  innvidde 
han  et  fremragende  medlem  av  det  engelske  selskap  for 
psykisk  forskning,  dr.  Hodgson,  i  sin  fremgangsmåte,  og 
sammen  begynnte  de  så  en  høist  interessant  forsøksrekke. 
De  innbød  ansette  og  dyktige  menn  til  seanser,  hvor  Davey 
lot  dem  se  en  rekke  spiritistiske  prestasjoner  efter  å  ha  bedt 
dem  undersøke  og  iaktta  alt  med  den  største  omhu.  Dess- 
uten blev  de  bedt  om  samme  dag  å  skrive  en  rapport  om  hvad 
de  hadde  sett.  —  Disse  rapporter  viser  sig  i  høi  grad  uover- 
ensstemmende.  To  fremstillinger  fra  samme  seanse  har 
ofte  så  liten  likhet  med  hinannen,  at  man  har  vanskelig  for 
å  tro,  at  det  er  samme  begivenhet,  som  omtales.  Og  tar  man 
rapportene  hver  for  sig,  uten  å  se  på  uoverensstemmelsene, 
får  man  det  inntrykk,  at  det  er  helt  overnaturlige  fenomener, 
som  er  iakttatt.  Mange  av  deltagerne  i  seansene  forsikret 
da  også,  at  det  de  hadde  oplevet  hos  Davey  overgikk  hvad  de 
hadde  sett  hos  de  berømteste  medier.  Fremragende  spiri- 
tister hevdet  derfor  bestemt,  at  Davey  var  et  ekte  spiritis- 
tisk medium. 

De  resultater  som  blev  vundne  ved  Daveys  og  Hodg- 
sons  forsøk  maner  til  den  aller  største  forsiktighet  overfor 
beretninger  om  så  usedvanlige  og  uvante  fenomener  som 
dem  spiritister  og  okkultister  —  som  subjektivt  sikkert 
kan  være  i  den  beste  tro  —  jevnlig  påstår  å  ha  sett.  Der  er 
neppe  en  eneste  av  alle  de  mange  iakttagere  ved  Daveys 
seanser,  som  ikke  har  begått  så  store  feil,  at  hans  frem- 
stilling gir  et  fullstendig  forvansket  billede  av  hvad  der 
virkelig  foregikk. 

Også  Alfred  Lehmann  selv  liar  gjort  lignende  forsøk 
og  er  kommet  til  lignende  resultater,  som  forøvrig  ikke  er 
fullt  så  slående,  fordi  Lehmann  i  motsetning  til  Davey  bare 
var  en  slett  taskenspiller.  Nettop  det  at  Lehmann  var  en 
slett  taskenspiller,  har  imidlertid  sin  særlige  interesse.  Hans 
resultater  viser,  at  der  skal  meget  lite  til  for  å  narre  selv 
intelligente  og  dyktige  iakttagere. 

Av  spesiell  interesse  er  det,  at  Lehmann  ved  å  sammen- 
ligne de  forskjellige  rapporter  fant,  at  videnskaps- 
m  e  n  n  i  sine  beretninger  har  en  særlig  tilbøielighet  til  å 
systematisere.  Deres  fremstillinger  er  ikke  blotte  beskrivelser 
av  hvad  der  er  foregått,  men  de  systematiserer,  bearbeider 
materialet,  opstiller  forsøkene  i  grupper,  skjelner  mellem  det 
efter  deres  mening  vesentlige  og  uvesentlige.  Som  følge  av 
denne  systematiserende  tendens  har  nettop  videnskapsmenn 
en  særlig  tilbøielighet  til  bare  å  medta  det,  som  de  selv  synes 
er  viktig,  og  til  bare  å  omtale  de  forsøk  som  lykkes.  Men 
derved  utelates  de  avbrytelser  og  mistenkelige  omstendig- 
heter, som  taskenspillerknep  og  bedrag  kan  skjule  sig  bak. 
At  en  høist  vidunderlig  beretning  om  oplevelser,  som  er 
gjort  under  spiritistiske  seanser,  kan  hitrøre  fra  berømte 
videnskapsmenn,  behøver  derfor  ikke  å  innebære  nogen 
særlig  garanti.     Snarere  omvent! 


Studiet  av  iakttagelses-  og  erindringsfeilene  må  ikke 
gjøre  oss  altfor  skeptiske •  overfor  de  menneskelige  utsagn. 
I  almindelighet  gjelder,  at  hovedtrekkene 
ved  begivenhetene  gjengis  riktig.  Detaljene  derimot  er  som 
regel  usikre,  og  i  spesielle  tilfeller  kan  endog  den  hele  beretning 
være  falsk,  uten  at  der  foreligger  nogen  bevisst,  beregnende 
løgn.  Utsagnspsykologien  skal  lære  oss,  ikke  gold  skepsis, 
men  kritisk  forsiktighet.  Vi  skal  lære  kritisk 
å  bedømme  de  forskjellige  enkelttilfeller  under  hensyntagen 
til  de  mange  mulige  feilkilder  og  så  opgjøre  vår  dom.  Den 
sunde  dømmekraft  er  like  langt  fjernet  fra  kritikkløs 
lettroenhet  som  fra  ufruktbar  skepsis. 

15  —  Psykologi. 

4.     Fantasi. 

Lek  —  dagdrømmer  —  diktning. 

I  erindringen  søker  mennesket  å  gjenkaUe  sig  tidligere 
oplevelser.  I  fantasien  går  det  ut  over  erfaringen  og 
skaper  det  nye.  Noget  skarpt  skille  er  der  imidlertid  ikke: 
Allerede  erindringen  avviker  —  som  vi  har  sett  —  fra  de 
tidligere  oplevelser  og  inneholder  forsåvidt  et  element  av 
fantasi. 

Som  evnen  til  å  skape  nye  forestillingsforbinnelser, 
som  avviker  fra  tidhgere  erfaringer,  inngår  fantasien  i  aU 
nyskapende  sjels  virksomhet.  Den  er  en  nødvendig  forut- 
setning for  all  intelligent  tankevirksomhet.  Om  fantasi 
taler  vi  imidlertid  også  i  en  snevrere  betydning.  Som  fantasi- 
ytringer  betegner  vi  den  frie  forestillings-  og  tankevirksomhet, 
som  ikke  har  direkte  praktiske  eller  teoretiske  formål,  ikke 
går  på  den  «reale  verden».  I  det  følgende  brukes  ordet  fantasi 
i  denne  snevrere  betydning. 

Overlater  vi  oss  til  en  «fri  fantaseren»,  er  det  vel  evnen 
til  «tankens  flukt»,  som  i  almindelighet  synes  mest  påfal- 
lende. På  grunnlag  av  «tilfeldige»  likheter  gjør  «tanken» 
mangt  et  tilsynelatende  lunefullt  sprang.  Ved  nærmere 
undersøkelse  finner  vi  imidlertid  noget  mere:  Bak  fantasi- 
biUedene  stikker  der  dog  en  «mening»;  de  gir  uttrykk  for 
viktige  tendenser  i  oss;  dype  instinktive  «behov»  finner  i 
dem  en  tilfredsstillelse.  Den  fri  fantaseren  har  i  virkehg- 
heten  en  overordentlig  betydningsfull  biologisk  funksjon 
og  åpner  ofte  en  tilgang  til  et  menneskes  innerste  vesen. 

Utgangspunktet  for  utviklingen  av  fantasilivet  må 
søkes  i  barnenes  lek.  Allerede  meget  tidlig  (fra  omtrent 
det  3die  år  av)  begynner  en  dramatisk  .efterlignelseslek, 
hvor  både  barnet  selv  og  de  ting  det  leker  med  representerer 
noget  ganske  annet  og  mer  enn  det  realt  givne.  Kongler 
eller  skjell  bhr  til  hester  og  kjør;  dukken  er  syk  og  legges 
derfor  omhyggelig  tilsengs.  På  et  htt  senere  stadium  kan 
barnet  gjøre  sig  selv  til  midtpunkt  for  fantastiske  historier. 


Denne  lek  og  disse  historier  har  en  stor  betydning  for  barnet. 
De  opøver  en  rekke  viktige  reaksjonsmåter  av  betydning 
for  det  senere  liv  og  gir  utløsning  for  tendenser,  som  for 
barnet  i  den  nøkterne  virkelighet  er  blokerte  —  på  grunn 
av  dets  omgivelsers  begrensning,  de  voksnes  motstand,  dets 
egen  svakhet  og  mangel  på  kunnskap  og  ferdighet.  «Ute  av 
stand  til  å  gå  på  jakt  i  skogene,  kan  det  leke  jakt  på  tunet; 
ute  av  stand  til  å  gå  i  krigen  med  virkelige  soldater,  kan 
det  aksle  sit  leketøisgevær  og  ligge  i  felten  overalt  i  nabo- 
skapet. Den  lille  pike  på  fire  år,  som  hører  sine  eldre  brødre 
og  søstre  tale  om  skolen,  har  sit  eget  «hjemme-arbeide» 
og  sine  egne  eksamensøvelser.»    (Woodworth). 

I  senere  alder  avløses  leken  efterhvert  av  det  mer  reale 
livs  arbeide  og  interesser.  Men  ennu  forblir  der  en  rekke 
av  tendenser,  av  ønsker  og  tilbøieligheter,  som  ikke  får 
tilstrekkelig  utløsning  i  virkeligheten,  og  som  søker  uttrykk 
i  fantasier. 

Allerede  i  førpuberteten  pleier  der  å  optre  dag- 
drømmer, som  vedblir  inntil  modenhetsalderen  og  så 
enten  opgis  eller  blir  fastholdt  like  til  den  seneste  alder. 
Disse  dagdrømmer  er  fantasier,  i  hvilke  drømmeren  selv 
er  den  egentlige  helt.  Han  tenker  sig  inn  i  forskjellige  situa- 
sjoner, som  på  en  eller  annen  måte  tilfredsstiller  ham.  Under- 
tiden bringes  de  forskjellige  fantasier  i  en  innbyrdes  sammen- 
heng, så  at  dagdrømmene  utspinnes  til  lange  «romaner», 
som  avpasses  efter  forandringene  i  livsforholdene. 

De  motiver,  som  behersker  disse  fantasier,  er  i  alminde- 
lighet  meget  gjennemsiktige :  Selvhevdelses-  og  maktbehov 
på  den  ene  side,  erotiske  ønsker  på  den  annen.  Hos  unge 
menn  står  som  regel  de  ærgjerrige  fantasier  i  forgrunnen, 
hos  unge  kvinner  de  erotiske.  Dog  er  der  også  ofte  ved 
ynglingenes  ærgjerrige  fantasier  en  erotisk  bakgrunn:  Helte- 
gjerningene  utføres  og  berømmelsen  vinnes  for  å  gjøre  inn- 
trykk på  den  kvinne  der  drømmes  om. 

Til  belysning  av  slike  helt  gjennemsiktige  dagdrømmer 
kan  anføres  en  av  Per  Gynts  fantasier: 

For  en    underlig   sky.      Den   ligner  en   hest. 

Der  er  mand  paa  med,  —  og  sadel  —  og  grime. 


Peer  Gynt  rider  først,  og  der  følger  ham  mange. 

Hesten  har  sølvtop  og  guldsko  fire. 

Selv  har  han  handsker  og  sabel  og  slire. 

Kaaben  er  sid  og  med  silke  foret. 

Gilde  er  de,  som  ham  følger  i  sporet. 

Ingen  dog  sidder  saa  staut  paa  folen. 

Ingen   dog  glitrer  som  han  imod   solen.   — 

Nede  staar  folk  i  klynger  langs  gjærdet, 

løfter  paa  hatten  og  glaner  ivejret. 

Kvinderne  nejer  sig.      Alle  kan   kende 

kejser  Peer  Gynt  og  hans  tusende  svende. 


Peer  Gynt  rider  tvers  over  havet  i  højden. 
Engelands  prins  staar  paa  stranden  og  venter. 
Det  samme  gør  alle  Engelands  jenter. 
Engelands  stormænd  og  Engelands  kejser, 
der  Peer  rider  frem,   sig  fra  højbordet  rejser. 


Vanskeligere  å  tyde  synes  de  fantasier,  hvor  den  fanta- 
serende ikke  drømmer  sig  som  den  triumferende,  men  som 
den  lidende.  Også  slike  fantasier  bringer  imidlertid  en 
tilfredsstillelse.  I  stor  utstrekning  ligger  masochistiske  til- 
bøieligheter  bak.  Men  også  selvutpekningsinstinktet  kan 
gjennem  slike  fantasier  finne  tilfredsstillelse:  Å  være  den 
store  martyr  eller  den  hvis  lidelse  overgår  alle  vanlige 
menneskers,  å  være  misforstått  og  underkjent 
—  alt  det  er  ting,  som  kan  øke  «selvfølelsen».  Lidelsens 
forherligelse  kan  også  bety  et  tilfluktssted  for  den 
svake.  På  et  mer  barnlig  trin  kan  vi  høre  diskutere,  hvem 
som  slog  sig  mest  og  høre  barn  skryte  av  å  ha  vært  i  størst 
fare,  vært  mest  syk  o.  s.  v.  Et  viktig  moment  er  også 
det,  at  smerte  og  sorg  hos  barnet  vekker  foreldrenes  medliden- 
het og  får  dem  til  å  beskjeftige  sig  særlig  med  det  og  vise 
ømhet.  Hos  mange  voksne  kan  der  bli  sittende  igjen  en  sterk 
ubevisst  eftervirkning  herav. 

Hyppige  fantasier  hos  unge  menn  har  sitt  vesentlige 
grunnlag  i  opposisjonen  mot  den  fedrene  autoritet.  Den 
unge  mann  fantaserer  om  å  stå  utenfor  alle  love,  om  oprør 
og  ensom  makt.  Kanskje  utmåler  han  sig  også  scener,  hvor 
hans  far  er  hård  og  uretferdig,  så  at  det  tilsist  kommer  til 
brvdd  og  han  i  tross  forlater  hjemmet,  uretferdig  behandlet 
og  derfor  med  r  e  1 1  til  full  frihet  og  samtidig  med  en  hemme- 
lig triumf  over  faren:  du  har  drevet  mig  ut  i  forbrydelse 
og  ulykke;  nu  kan  du  se,  hvad  din  strenghet  har  ført  til! 

Biologisk  uttrykt  kan  dagdrømmene  betegnes  som 
substituerte  reaksjoner.  Ønsker  og  tilbøieligheter,  som 
iallfall  for  nærværende  er  avskåret  fra  real  avferdigelse, 
får  gjennem  dem  en  tilfredsstillelse.  Dagdrømmen  gir  på 
en  eller  annen  måte  erstatning  for  mangelen  på  evne  til 
å  finne  full  utløsning  for  de  sjelelige  tendenser  i  «real»  op- 
levelse  og  handling.  Mest  utbredt  er  derfor  naturlig  dag- 
drømmene i  overgangsalderen  med  dens  sterke  opblussen 
av  de  affektive  tendenser  og  relative  mangel  på  real  tilfreds- 
stillelse. 

Hos  ikke  få  forblir  der  imidlertid  også  senere  bestående 
en  sterkere  mangel  på  evne  til  real  utløsning  av  de  affektive 
tendenser.  For  dem  kommer  flukten  fra  «virkeligheten» 
til  fantasiens  «irreale»  verden  til  å  spille  en  bestemmende 
rolle.  Genialt  har  Ibsen  i  «Peer  Gynt»  skildret  «fantasten» 
og  hans  forhold  til  den  dagligdagse,  utilfredsstillende  virke- 
lighet.    Åse  forklarer: 

Ja,   for  du  skal  vide,   manden  min  dråk, 

for  bygden  rundt  med  daarskab  og  snak, 

ødte  og  traadte  vor  velstand  under  f  od. 

Og  imens  sad  jeg  og  Vesle-Peer  hjemme. 

Vi  vidste  ikke  bedre  raad,  end  at  glemme; 

for  det  falder   mig   saa  svært  at  staa  rigtig  imod. 

Det  er  saa  fælt  at  se  skæbnen  under  øjne; 

og  saa  vil  en  jo  gerne  ryste  sorgerne  af  sig, 

og  prøve  som  bedst  at  skyde  tankerne  fra  sig. 

En  bruger  brændevin,  en  anden  bruger  løgne; 

aa  ja!  saa  brugte  vi  eventyr. 

Meget  hyppig  skal  man  i  Syd-Frankrike  kunne  treffe 
på  utpregede  fantast-typer.  Daudet  skriver  i  «Tartarin 
de  Tarascon»,  hvor  han  skildrer  en  sUk  type:  «Men  så  er 
Deres  Tartarin  ikke  annet  enn  en  ganske  avskyelig  løgner! 
Nei,  tusind  gange  nei!  Sydfranskmannen  lyver  aldri,  han 
tar  feil.  Han  sier  ikke  alltid  sannheten;  men  han  tror  å 
si  den.  Hans  løgn  er  ingen  løgn;  den  er  en  slags  Fata  Morgana.» 

Fantasiernes  overhåndtagen  danner  en  betingelse  for 
forfallet  i  neurose.  De  fantasier,  som  ligger  bak  neurotikernes 
symptomer,  ligger  imidlertid  ikke  klart  idagen.  Sterke 
fortrengningsprosesser  har  gjort  sig  gjeldende.  Det  kommer 
vi  senere  tilbake  til. 

Dagdrømmene  danner  imidlertid  også  råmaterialet  for 
dikternes  verker. ^  De  vanlige  dagdrømmer  er  helt 
egosentriske  og  gir  så  åbenbart  uttrykk  for  egoistiske,  ær- 
gjerrige og  erotiske  tanker  og  ønsker,  at  individet  skjuler 
dem  for  andre  for  ikke  å  forekomme  barnaktig  eller  umoralsk. 
Et  menneske  pleier  derfor  omhyggelig  å  holde  dem  for  '^ig 
selv  og  betrakte  dem  som  sin  intimeste  hemmelighet,  som 
han  vilde  skamme  sig  dypt  over  å  tilstå  og  derfor  under 
almindelige  omstendigheter  for  ingen  pris  vil  gjøre  andre 
delaktig  i.  Dikteren  formår  ved  en  rekke  bearbeidelser, 
omformninger  og  forkledninger  å  berøve  sine  fantasier  dette 
primitive  preg  og  gi  dem  et  uttrykk,  så  at  de  kan  bli  en 
kilde  til  lyst  også  for  andre.  Denne  lyst  er  dels  av  ren  formal, 
esthetisk  art;  men  det  vesentlige  er  sikkerlig  det,  at  dikter- 
verket  gir  utløsning  for  tendenser  i  vår  egen  sjel,  en  ut- 
løsning, som  det  reale  liv  ikke  kan  gi,  og  som  heller  ikke  de 
vanlige  dagdrømmer  på  grunn  av  sin  asosiale,  primitive 
karakter  i  lengden  formår  å  yde. 

Således  har  fantasien,  like  fra  barnets  lek  gjennem 
dagdrømmene  til  dikternes  skaperverker,  den  samme  funk- 
sjon: å  muliggjøre  en  utløsning  av  de  sider  i  vårt  vesen 
som   de  reale  situasjoner  ikke  kan  tilfredsstille  og  derved 


^  Smlgn.    S     Freud:       Der    Dichter    und    das    Phantasieren.      Ges. 
Schriften  B.   X. 

«korrigere»  den  utilfredsstillende  virkelighet.    Fantasien  om- 
dikter virkeligheten  og  gjør  den  derved  utholdelig. 

Den    geniale    s  k  a  p  e  r  v  i  r  k  s  o  m  h  e  t. 

Både  i  den  intelligente  tenkning  og  i  den  mer  fri  fantasi- 
virksomhet  er  der  noget  nyskapende,  forsåvidt  som 
mnemiske  elementer  kombineres  på  en  måte,  som  mer  eller 
mindre  avviker  fra  tidligere  erfaringer. 

Sitt  høidepunkt  når  denne  skapende  åndsvirksomhet  i 
den  geniale  kunstneriske,  videnskapelige,  religiøse,  prak- 
tiske ydelse. 

Vår  innsikt  i  denne  den  høieste  menneskelige  ånds- 
virksomhets  psykologi  er  ennu  meget  liten.  I  denne  for- 
binnelse  skal  derfor  bare  fremheves  et  enkelt  almindelig 
synspunkt. 

Vi  har  sett,  at  de  klart  bevisste  sjelsinnhold  er  omgitt 
av  en  «sfære»  av  uklart  bevisste  eller  ubevisste  bakgrunns- 
prosesser.  I  denne  sfære  er  på  en  måte  iallfall  en  vesentlig 
del  av  hele  vår  fortid  levende.  Den  er  derfor  uhyre  meget 
rikere  enn  det  klart  bevisste  sjelsliv,  og  uhyre  mange  f  ler 
forbinnelser  er  der  mulige.  I  sfæren  foregår  derfor  i  virke- 
ligheten det  meste  av  den  skapende  sjelsvirksomhet. 

Forut  for  den  geniale  skapervirksomhet  går  ganske  visst 
som  regel  et  uhyre  intenst  bevisst  arbeide.  Heller  ikke 
geniet  skaper  av  intet.  Det  store  verk  forutsetter  iherdige 
studier,  konsentrasjon  av  interessen,  samling  av  materiale. 
Men  en  vesentlig  del  av  bearbeidelsen  foregår  i 
sfæren,  og  når  resultatet  bryter  frem  i  bevissthetens  cen- 
trum,  føles  det  ofte  som  noget  utenfra  kommende.  Man 
taler  i  slike  tilfeller  om  inspirasjon.  Den  egentlige 
inspirasjonsople velse  er  ganske  visst  ikke  nogen  nødvendig 
forutsetning  for  verdifulle,  skapende  fantasiydelser,  men  er 
allikevel  i  høi  grad  karakteristisk  for  mange  geniale  personlig- 
heters arbeidsmåte. 

I  inspirasjonens  øieblikk  kan  plutselig  modnes  og  komme 
til  frembrudd  resultatet  av  lange  tiders  arbeide  og  studier. 

Det  er  ofte  en  tilstand  av  overordentlig  følelsesrikdom,  hvor 
ideer  og  billeder  strømmer  over.  Man  sammenligner  den 
undertiden  med  en  rus,  et  hellig  vanvidd,  en  guddommelig 
åpenbaring.  Fantasivirksomheten  når  op  til  en  skaperrus, 
hvor  den  skapende  kunstner,  tenker  eller  religiøse  forkynner 
ikke  føler  sig  selv  som  den  eneste  frembringende,  men  ofte 
føler  sig  som  redskap  for  høiere  makter,  føler  det  som  om 
han  som  en  fremmed  overvar,  hvad  som  foregår  i  ham. 

Store  diktere,  tenkere  og  religiøse  personligheter  har  i 
denne  henseende  efterlatt  sig  selvbekjennelser  av  merkelig 
vesenslikhet.^ 

«Enhver  produktivitet  av  høieste  art»  —  sier  Goethe 
til  Eckermann  —  «ethvert  betydningsfullt  apercu,  enhver 
opfinnelse,  enhver  stor  tanke,  som  bringer  frukter  og  har 
følger,  står  ikke  i  nogens  makt  og  er  op- 
høiet  over  enhver  jordisk  kraft.  Slikt  må 
mennesket  betrakte  som  uventet  gave  fra  oven  —  — ,  som 
han  må  motta  og  ære  med  glad  takk.  Det  er  beslektet  med 
det  demoniske,  som  overmektig  gjør  med  ham 
det  det  vil,  og  som  han  uten  bevissthet  hengir  sig  til,  mens 
han  tror  å  handle  av  egen  drift.  I  slike  tilfeller  må  menne- 
sket ofte  betraktes  som  et  v  e  r  k  t  ø  i  for  en  høiere  verdens- 
regering,  som  et  k  a  r  r,  som  er  funnet  verdig  til  å  opta  den 
guddommelige  innftytelse.» 

Berømt  er  Nietzsches  beskrivelse  i  «Ecce  Homo»: 

«Har  nogen  i  slutningen  av  det  19.  århundrede  noget 
tydelig  begrep  om,  hvad  sterke  tildsalderes  diktere  kalte 
inspirasjon?  Hvis  ikke,  skal  jeg  beskrive  det.  Med  den 
minste  levning  av  overtro  i  sig  vilde  man  neppe  kunne 
avvise  forestillingen  om  bare  å  være  inkarnasjon,  bare  å 
være  munnstykke,  bare  å  være  medium  for  overveldende 

makter. Man  hører  —  man  spør  ikke,  hvem  som  gir; 

som  et  lyn  lyser  en  tanke  op  —  med  nødvendighet  —  i 
formen  uten  nølen;  jeg  har  aldri  hatt  et  valg.  —  En  hen- 
rykkelse  —  —  —  et  lykkedyp,  hvor  det  smerteligste  og 


^  Smlgn.  K.  Birnbaum:    Psychopathologische  Dokumente  {1920). 
s.   99  ff. 


221 

mørkeste  ikke  virker  som  motsetning,  men  som  be- 
tinget,  som   krevet,   som   en   nødvendig   farve   innen   dette 

lyshav. Alt  sammen  skjer  i  høieste  grad  ufrivillig, 

men  som  i  en  storm  av  frihetsfølelse,  av  ubetingethet,  av 
makt,  av  guddommelighet.  Billedets,  lignelsens  ufrivillighet 
er  det  merkverdigste;  man  har  ikke  mer  noget  begrep  om, 
hvad  som  er  billede,  hvad  som  er  lignelse,  alt  frembyr  sig 

som  det  nærmestliggende,  riktigste,  enkleste  uttrykk. 

Det  er  m  i  n  erfaring  om  inspirasjon.» 

Inspirasjonen  som  særegent  psykologisk  fenomen  er 
naturligvis  ikke  innskrenket  til  den  dikteriske  og  filoso- 
fiske skaper  virksomhet.  Også  andre  kunstnere  og  de  store 
religiøse  personligheter,  profetene  og  mystikerne,  har  op- 
levet  inspirasjonen.  Jakob  Bøhme,  sier,  at  han  skriver  det 
som  ånden  dikterer  ham;  selv  vet  han  ikke,  hvorledes 
det  foregår.  OgPhilo  fra  Alexandria  gir  følgende 
skildring:  «Mangen  gang  gikk  jeg  med  tom  ånd  til  mitt 
arbeide  og  følte  mig  plutselig  rik.  På  usynlig  måte  strømmet 
tanker  ned  til  mig,  de  blev  inngitt  mig  fra  oven.  Gjennem 
den  guddommelige  inspirasjons  innflytelse  blev  jeg  så  sterkt 
grepet,  at  jeg  glemte  mig  selv  og  alt  omkring  mig.  Heller 
ikke  visste  jeg,  hvor  jeg  var,  hvad  jeg  sa  eller  skrev.  Jeg 
følte  mig  da  så  rik  på  tanker  og  så  full  av  klar  erkjennelse, 
gjennemtrengende  innsikt  og  stor  kraft  —  —  at  den  spekula- 
tive erkjennelse  stod  like  så  sikker  og  tydelig  for  mit  åndelige 
øie,  som  det  tydeligste  synsbillede  for  det  legemlige  øie.» 

Undertiden  kan  det  uvilkårlige  i  fantasivirksomheten 
øke  til  en  art  helt  underbevisst  åndsvirksomhet  i  likhet 
med  det  som  fremtrer  ved  de  spiritistiske  mediers  såkalte 
åndemeddelelser.  Det  synes  å  ha  vært  tilfellet  ved  Gustav 
M  e  y  r  i  n  k  s  roman :  «Der  weisse  Dominikaner».  Han 
skildrer  selv  i  innledningen,  hvorledes  hans  hånd  likesom 
blev  benyttet  av  en  fremmed  makt,  som  skapte  en  full- 
stendig annen  bok  enn  den  han  hadde  tenkt  å  skrive:  «Til- 
slutt blev  det  ikke  annet  igjen  for  mig  enn  å  la  den  inn- 
flytelse, som  kaller  sig  Christopher  Taubenschlag,  få  sin  vilje, 
så  å  si  låne  ham  min  hånd  til  nedskrift  og  stryke  alt   det  i 


boken,  som  stammet  fra  mme  egne  innfall.»  —  Hvis  det  ved 
denne  skildring  virkelig  dreier  sig  om  personlig  oplevelse  — 
hvad  der  slett  ikke  synes  usannsynlig  —  har  vi  her  igrunnen 
allerede  overskredet  grensen  til  den  tilsynelatende  helt 
underbevisste  fantasivirksomhet,  som  ellers  åben- 
barer  sig  gjennem  spiritistiske  mediers  automatiske  skrift. 

Når  man  vet,  hvor  uvilkårlig  den  skapende  fantasi- 
virksomhet  kan  være,  må  man  ikke  vente,  at  kunstnerne 
alltid  selv  skal  ha  den  beste  bevisste  forståelse  av  dybden 
i  deres  verker.  Man  må  ikke  forlange,  at  en  dikter  alltid 
skal  kunne  gjøre  rede  for  hvad  han  har  «ment»  med  dette 
eller  hint  uttrykk. 

Interessant  er  i  denne  forbinnelse  det  som  Platon 
lar  S  o  k  r  a  t  e  s  si  i  sin  forsvarstale.  På  et  spørsmål  hadde 
oraklet  i  Delfi  erklært,  at  Sokrates  var  den  viseste  av  alle 
mennesker.  Sokrates  kunde  ikke  forstå,  hvad  guden  m.ente 
med  slik  gåtefull  tale,  og  for  å  motbevise  orakelsproget 
gikk  han  rundt  til  de  forskjellige  mennesker,  som  gjaldt 
for  å  være  vise  for  å  finne  dem  som  var  visere  enn  ham  selv. 
Herunder  kom  han  også  til  d  i  k  t  e  r  n  e  og  forteller  derom : 

«Efter  statsmennene  gikk  jeg  til  dikterne,  de  tragiske 
såvel  som  de  dithyrambiske  og  de  øvrige  for  der  å  gripes 
på  fersk  gjerning  som  mer  uvidende  enn  dem.  Idet  jeg  nu 
trakk  frem  de  dikte,  som  syntes  mig  de  mest  utarbeidede, 
spurte  jeg  dem  ut,  hvad  de  vel  mente  med  dem,  for  at  jeg 
også  samtidig  kunde  lære  noget  av  dem.  Men  skamme  mig 
må  jeg  ved  å  si  sannheten,  men  skal  allikevel  si  den.  For 
nemlig  å  si  det  like  ut,  så  vilde  næsten  alle  de  tilstedeværende 
kunnet  tale  bedre  enn  dikterne  selv  om  det  de  hadde  diktet. 
Jeg  erfaret  altså  —  —  om  dikterne  kort  og  godt  dette,  at 
de  ikke  diktet  av  visdom,  men  av  en  viss  naturgave  eller 
begeistring  likesom  sannsigerne  og  orakelsangernre,  ti  også 
disse  sier  meget  skjønt,  men  vet  ikke  noget  om  det  de  sier, 
nettop  slik  blev  det  mig  tydelig,  at  det  også  var  med  dikterne. 
Og  tillike  merket  jeg,  at  de  trodde  på  grunn  av  sin  dikter- 
kunst å  være  meget  vise  menn  også  i  alt  annet,  som  de  slett 
ikke  var  vise  i.» 


223 


5.     Mnemiske  faktorers  betydning  for  følelseslivet. 

Følelsesforskyvnin^. 

I  avsnittet  om  instinktfølelsene  har  vi  søkt  — •  så  godt 
det  er  gjørlig  med  vår  nuværende  viden  —  å  få  en  oversikt 
over  de  viktigste  oprinnelige  affektive  reaksjoner  og  de 
stimuli  som  de  er  knyttet  til. 

De  affektive  reaksjoner  forblir  imidlertid  ikke  hele  livet 
igjennem  knyttet  til  disse  oprinnelige  stimuli  alene.  Også 
for  følelseslivet  gjelder  prinsippet  om  den  betingede  reaksjon 
og  analogiprinsippet :  I  løpet  av  erfaringen  knyttes  de 
affektive  reaksjoner  også  til  det,  som  har  vært  oplevet  i 
tidssammenheng  med  de  oprinnelige  stimuli  og  til 
det  som  ligner  dette,  kort  sagt  til  de  oprinnelige  stimulis 
assosiater.  Stedet,  hvor  jeg  har  oplevet  noget  gledelig,  blir 
mig  kjært;  den  uskyldige  overbringer  av  et  ondt  budskap 
blir  ikke  tålt;  det,  som  har  tilhørt  far  eller  mor,  får  en  egen 
verdi;  synet  av  det  festlig  dekkede  bord  får  «tennene  til  å 
løpe  i  vann»;  ømheten  for  det  egne  barn  overføres  til  andre 
barn,  som  minner  om  det  egne.  Man  pleier  å  betegne  denne 
overførelse  av  affektive  reaksjoner  overensstemmende  med 
prinsippet  om  den  betingede  reaksjon  og  analogiprinsippet 
som  følelses  forskyvning  eller  utstråling  (irradiasjon). 

Forskyvningsprinsippet  er  av  grunnleggende  betydning 
for  all  forståelse  av  følelseslivets  forviklinger.  Gjennem  for- 
skyvning frigjøres  følelsene  fra  de  oprinnelige  instinkt - 
vekkere,  og  ad  assosiativ  vei  kan  de  overføres  videre  på 
stadig  nye  ting:  Det  synes  som  om  en  hvilkensomhelst 
følelsesreaksjon  under  omstendigheter  kan  knyttes  til  et 
hvilketsomhelst  innhold.  Derved  tørst  muliggjøres  den 
næsten  uendelige  rikdom  og  variasjon,  som  kan  utmerke 
det  høit  utviklede  kulturmenneskes  følelsesliv. 

Eksperimentelt  er  følelsesforskyvninger  i  den  tidlige 
barndom  blitt  undersøkt  av  R.  R.  og  J.  B.  Watson: 

Et  elve  måneder  gammelt  barn  blev  vist  en  hvit  rotte, 
som  det  tidligere  hadde  lekt  med.  Barnet  viste  ingen  frykt, 

men  rakte  tvertom  hånden  ut  efter  rotten.  I  det  øieblikk 
blev  en  høi  lyd  frembragt  like  bak  barnets  hode  med  det 
resultat,  at  barnet  viste  tydelig  fryktreaksjon.  Efter  endel 
gjentagelser  var  det  tilstrekkelig  å  vise  rotten  alene  for  å 
fremkalle  sterk  fryktreaksjon  hos  barnet.  Videre  forsøk 
viste,  at  barnet  nu  blev  redd,  ikke  bare  for  en  hvit  rotte, 
men  også  for  en  kanin,  en  hund,  et  skinnklæde,  og  dessuten 
viste  —  om  enn  adskillig  svakere  —  negativ  reaksjon  overfor 
bomuld,  alt  sammen  ting  som  det  tidligere  ikke  hadde  vist 
nogen  frykt  for. 

Det  viser  sig  altså,  at  en  betinget  følelsesreaksjon  har 
en  meget  sterk  tendens  til  å  spre  sig,  til  å  overføres  på  lig- 
nende stimuli.  En  følge  derav  er,  at  der  på  primitive  sjele- 
lige utviklingstrin  utvikler  sig  udifferentierte  følel- 
sesreaksjoner.  Barn  og  primitive  mennesker  reagerer  mer 
eller  mindre  forskjellsløst  på  en  stor  rekke  av  stimuli,  som 
i  virkeligheten  er  av  høist  forskjellig  betydning  for  organis- 
men. Det  voksne  kulturmenneske  lærer  ådifferentiere 
og  ser  med  en  viss  nedladende  medlidenhet  på  barnets  megen 
«grunnløse  frykt»  og  den  usivilisertes  «overtroiske  reak- 
sjoner». —  Denne  overgang  fra  det  udifferentierte  til  det 
differentierte  følelsestrin  er  av  fundamental  betydning.  Grunn- 
leggende for  forståelsen  av  den  er  prinsippet  om  den  negative 
adaptasjon,  skjønt  naturligvis  også  andre  faktorer  spiller  inn 
(smlgn.  hvad  tidligere  er  anført  om  overgangen  fra  udiffe- 
rentiert  til  differentiert  refleksreaksjon  og  fra  ubestemte  til 
bestemte  betydninger  av  ord). 

Av  stor  betydning  for  forståelsen  av  følelseslivets  for- 
vikling er  det,  at  grunnlaget  for  følelsesforskyvningen  ofte 
kan  være  helt  ubemerket  av  vedkommende  individ 
selv.  En  meget  subtil  likhet  kan  i  nogen  tilfeller  være  til- 
strekkelig, uten  at  vedkommende  selv  behøver  å  være  klar 
over  likheten.  Og  ofte  kan  den  oprinnelige  ople velse,  hvor 
assosiasjonen  mellem  et  objekt  og  en  bestemt  følelsesreaksjon 
blev  skapt,  være  glemt  eller  fortrengt  og  allikevel  forskyv- 
ningen ennu  gjøre  sig  gjellende.  Mange  ellers  helt  uforståelige 
følelsesreaksjoner  kan  forklares  på  denne  måte. 

En  særlig  betydning  har  følelsesforskyvninger,  som 
henger  sammen  med  abnormt  sterke  reaksjoner  og  med 
den  første  gang  en  særHg  følelse  vekkes.  Likeledes  har 
det  avgjørende  betydning,  på  hvilket  utviklingstrin  en  følel- 
sesople velse  treffer  individet.  Forskyvninger  i  tidlige 
barneår  har  en  langt  større  betydning  enn  senere  for- 
skyvninger. 

Også  i  annen  henseender  har  de  abnormt  sterke  og  de 
infantile  følelsesreaksjoner  en  særlig  interesse. 

I  almindelighet  er  det  så,  at  der  ved  gjentagelse  av 
inntrykk  er  en  tendens  til  avstumpning  av  følelses- 
reaksjonen.  Det  t  i  1  v  a  n  t  e  mister  meget  av  sin  følelses- 
vekkende  evne.  Soldaten,  som  har  levet  lenge  ute  i  skytter- 
gravene, lades  temmelig  uberørt  av  situasjoner,  som  setter 
den  der  oplever  dem  for  første  gang  i  høieste  affekt. 

Denne  gjentagelsens  avstumpende  virkning  kan  imid- 
lertid fullstendig  overdekkes  og  skjules  av  ef  ter  virkningen 
av  en  enkelt  meget  sterk  reaksjon.  En  sådan  reaksjon 
kan  skape  en  disposisjon  slik,  at  den  samme  sterke  affekt 
senere  utløses  ved  en  meget  ringere  foranledning.  «En, 
som  har  oplevet  et  lynnedslag  i  nærmeste  nærhet,  kommer 
ved  hvert  tordenvær  i  umåtelig  angst.  Den  som  engang 
har-  sett  et  dyr  bli  slaktet,  spiser  kanskje  aldri  mer  kjøtt 
(ikke  på  grunn  av  teori,  men  på  grunn  av  en  indre  motstand). 
Hysteriske    får    for    første    gang    sine    sykelige    symptomer 

efter  en  heftig  sinnsbevegelse. Senere  blir  de  samme 

symptomer  fremkalt  gjennem  alle  mulige  andre,  ofte  ube- 
tydelige begivenheter.»^ 

Også  ettervirkningene  efter  førstegangs-oplevelser  har 
en  særlig  betydning  for  de  senere  følelsesreaksjoner.  De 
følelser  som  henger  sammen  med  driftene  kan  i  så  stor 
utstrekning  bli  bunnet  til  sine  første  særlige  objekter, 
at  alle  senere  ytringer  av  driften  blir  avhengig  av  dem.  «En 
oplevelse,  som  for  første  gang  lar  erfare  en  bestemt 
affekt,  kreerer  likesom  vedkommende  affektkvalitet  for  hele 


K.    J  a  s  p  e  r  s,     Allgemeine    Psychopathologie,  3.    Aufl.,   s.    241    f. 

livet.»  (Bleuler).^  Likeledes  er  det  her  igjen  av  største  be- 
tydning, i  hvilken  utviklingsfase  oplevelsene  treffer 
individet.  Særlig  Freud  har  overordentlig  sterkt  betonet 
den  betydning  som  inntrykkene  i  den  tidligste  barndom 
har.  Barns  kjærhghet  kan  f.  eks.  bli  så  bunnet  til  far  eller 
mor,  at  det  blir  bestemmende  for  alle  deres  senere  kjærlighets- 
forhold: De  elsker  senere  i  hustru  eller  mann  mors  eller 
fars  avglans  eller  avbillede  (imago).  —  En  tidlig 
binding  av  seksualdriften  i  forkjert  retning  ligger  til  grunn 
for  tallrike  perversitet  er. 

x\ssosiativ    resonans. 

Gjennem  forskyvning  blir  følelsene  overført  fra  de 
oprinnelige  følelsevekkere  til  deres  assosiater,  og  på  grunnlag 
av  eftervirkninger  av  spesielle  tidligere  oplevelser  blir  følelses- 
reaksjonene  alt  efter  omstendighetene  avstumpet  eller  for- 
sterket og  bunnet  til  bestemte  innhold  og  det  som  står  i 
forbindelse  med  dem. 

Den  følelsesreaksjon,  som  et  inntrykk  vekker  hos  et 
individ,  kan  derfor  bare  forståes  ut  fra  dets  tidligere  er- 
faringer. Følelsesvirkningen  beror  på  inntrykkets  hele 
innordning  i  den  tidligere  erfaring.  Ingen  oplevelse  kan 
forståes,  når  den  sees  isolert,  men  bare  når  den  sees  i  sammen- 
heng med  tidligere  oplevelser. 

Et  eksempel  :2  En  mann  gjør  en  uoverlagt  bemerkning 
til  sin  hustru  om  prisen  på  den  nye  hatt  hun  med  stolthet 
har  på.  Hustruen  svarer  med  vredesutbrudd,  som  for  den 
forbausede  trediemann  synes  helt  umotivert.  Kunde  han 
imidlertid  gjøre  en  psykologisk  analyse,  vilde  han  finne,  at 
den  tilsynelatende  ubetydelige  foranledning  for  henne  betød 
noget  ganske  annet  enn  for  ham.  Som  bakgrunn  for  hennes 
reaksjon  vilde  han  kanskje  finne  en  hel  rekke  av  tidligere 
oplevelser,  hvor  hennes  mann  hadde  kritisert  hennes  flott- 
het   med    hensyn    til    klededrakt,    en    rekke    av   gjensidige 


*  Cit.   efter   J  a  s  p  e  r  s,    s.    242. 

-  Smjgn.  M.   Prince:     The  Unconscious,   2.   Ed.,   s.   332. 

bebreidelser,  av  tretter  og  uoverensstemmelser.  Og  kanskje 
hadde  nettop  da  hun  kjøpte  hatten  den  mulighet  foresvevet 
henne,  at  mannen  igjen  vilde  kritisere  hennes  flotthet. 
Hennes  vrede  svar  var  derfor  ikke  betinget  bare  av  mannens 
bemerkning,  tatt  for  sig  alene.  Men  bemerkningen  fikk  først 
sin  følelsesvekkende  betydning  gjennem  sammenhengen  med 
alle  de  tidligere  ergrelser  og  uoverenstemmelser  og  tidligere 
tilbaketrengt  vrede.  —  Vi  ser  ov  et  slikt  eksempel,  hvor 
umulig  det  i  almindelighet  er  for  utenforstående  å  dømme 
riktig  om  ubeherskede  vredesutbrudd,  tretter  og  pirrelighet 
mellem  folk,  som  står  hinannen  nær  —  særlig  ektefolk. 

På  grunnlag  av  de  assosiasjoner,  i  hvilke  et  innhold 
er  innspunnet,  kan  dets  følelse  virkning  bli  en  ganske  annen, 
rikere  og  mer  komplisert  enn  de  umiddelbare  instinktre- 
aksjoner  nogen  gang  kan  være.  For  det  utviklede  sjelsliv 
er  det  ikke  så  meget  egenskapene  ved  inntrykkene  selv 
som  deres  «assosiative  resonans»  som  bestemmer 
følelsesvirkningen.  Særhg  klart  merker  vi  ofte  ved  kunst- 
virkninger,  hvorledes  det  ikke  så  meget  er  inntrykkene 
selv  og  de  klart  reproduserte  forestillinger  som  den  dunkelt 
oplevede  «sfæriske  medsvingen»,  som  er  avgjørende.  Stem- 
ningen ved  et  dikt  f.  eks.  skapes  av  det  uuttalte  bak  ordene  — 
de  dunkelt  fornemmede  billeder  og  toner,  som  klinger  med, 
når  ordene  uttales.  Som  tangenter  må  ordene  kunne  anslå 
en  hel  akkord  av  dunkle,  halvt  ubevisste  billeder  og  iølelser 
i  «sfæren».^ 

Følelsessystemer  —  begjær. 

På  grunnlag  av  assosiasjons  virkningen  blir  følelseslivet 
ikke  bare  beriket,  men  også  organisert.  De  forskjellige 
grunnfølelser  knyttes  til  bestemte  objekter  og  til  forestil- 
lingene om  disse  objekter.  Derigjennem  blir  f ølelsesdis posi- 
sjonene sammenknyttet  i  organiserte  systemer,  som  er  av 
vesentlig,  betydning  for  all  høiere  sjelelig  virksomhet. 


^  Smlgn.  E.  Kretschmer:    Medizinische  Psychologie,  i.  Aufl.,  s.  67. 

I  løpet  av  den  individuelle  utvikling  vekkes  der  f.  eks. 
hos  barnet  en  stor  rekke  følelsesreaksjoner  i  forbindelse 
med  ople velser,  hvor  foreldrene  spiller  en  viktig  rolle.  Efter 
prinsippet  om  den  betingede  reaksjon  blir  tendenser  til  disse 
følelsesreaksjoner  knyttet  til  foreldrene  overhode,  og  fars 
ellers  mors  nærvær  eller  den  blotte  forestilling  om  dem  blir 
tilstrekkelig  til  i  mer  eller  mindre  grad  å  aktivisere  disse 
forskjellige  følelser.  Fars  og  mors  personer  blir  derfor  efter- 
hvert  de  samlende  midtpunkter  for  kompliserte  systemer 
av  følelsesdisposisjoner.  Og  alt  efter  de  fremherskende 
komponenter  betegnes  disse  systemer  med  forskjellig  navn. 

Systemer  av  følelsesdisposisjoner,  hvor  behag-  og  øm- 
hets-disposisjonene  dominerer,  pleier  vi  å  betegne  som 
kjærlighet.  Omvendt  inntar  ved  hatet  raseri-  og 
f  rykt  disposisjonene  en  central  stilling. 

De  to  følelsessystemer  kjærlighet  og  hat  omfatter  for- 
øvrig —  som  S  h  a  n  d  har  gjort  opmerksom  på  —  mange 
av  de  samme  følelsesdisposisjoner.  De  situasjoner,  i  hvilke 
disse  disposisjoner  aktiviseres,  er  imidlertid  for  de  to  systemer 
forskjellige  og  som  regel  motsatte.  Hvis  man  elsker  en  person, 
pleier  man  å  føle  glede  ved  vedkommendes  nærvær,  frykt, 
når  han  er  i  fare,  vrede,  når  han  angripes.  Hvis  man  derimot 
hater  en,  føler  man  frykt  eller  vrede  eller  begge  dele,  når 
han  nærmer  sig,  glede  og  triumf,  når  han  skades. 

Ordene  kjærlighet  og  hat  brukes  forøvrig  ikke  bare 
som  betegnelse  for  disse  systemer  av  følelses  d  i  s  p  o  s  i- 
s  j  o  n  e  r,  men  også  for  de  tilsvarende  aktuelle  komplekse 
følelser.  I  det  hele  muliggjør  først  utviklingen  av  de 
organiserte  følelsessystemer  mange  komplekse  følelsesreak- 
sjoner — •  slik  som  vi  f.  eks.  finner  ved  sjaliisi,  bebreidelse, 
hevngjerrighet,  sorg  o.  s.  v.  Forsøket  på  en  mer  detaljert 
analyse  av  de  komplekse  følelser  vilde  imidlertid  her  føre 
for  langt. 

Sammenkjedningen  mellem  forestillinger  og  følelser  og 
den  dermed  sammenhengende  utvikling  av  følelsessyste- 
mene  er  av  overordentlig  betydning  for  sjelslivet.  Uten 
den  impuls,  som  de  tilknyttede  følelser  gir,  vilde  forestil- 

lingene  være  matte  og  livløse,  uten  evne  til  å  bestemme 
vår  adferd.  Men  omvendt  blir  først  gjennem  forestillin- 
gene følelsene  organisert  i  større  sammenheng,  som  mulig- 
gjør en  høiere  kontroll  av  vår  opførsel.  Ganske  visst  er 
antallet  følelsessystemer,  som  et  menneske  erhverver  i  livet 
overmåte  stort;  men  nogen  få  av  dem  —  kanskje  et  enkelt  — 
overgår  de  andre  langt  i  styrke  og  øver  en  bestemmende 
innflytelse  på  adferden.^  En  særlig  rolle  i  så  henseende 
spiller  det  følelsessystem,  som  bygges  op  omkring  fore- 
stillingen om  det  egne  selv.  Det  kommer  vi 
senere  utførlig  tilbake  til. 


På  lignende  måte  som  affektene  knyttes  også  drif- 
tene! løpet  av  erfaringen  til  bestemte  objekter.  Derved 
går  den  oprinnelig  ubestemte  og  blinde  drift  over  i  bestemt 
rettet  begjær. 

Hvor  den  direkte  tilfredsstillelse  av  en  drift  eller  et 
begjær  er  avskåret,  søkes  tilfredsstillelse  ad  omveie.  I 
ekstreme  tilfeller  skjer  en  fullstendig  «flukt  fra  virkelig- 
heten», og  tilfredsstillelsen  finnes  i  en  ny  hallusinatorisk 
oplevet  verden.  I  andre  tilfeller  skjer  en  forskyvning. 
Symboler  trer  istedenfor  de  primære  driftsob jekter  og 
skaffer  en,  om  enn  svakere  tilfredsstillelse.  Ofte  maskeres 
disse  symboler  som  sociale  verdier.  Nietzsche  taler  her 
om  en  «forfalskning  av  verditavlene».  Vi  kommer  senere 
mer  utførlig  tilbake  til  dette  spørsmål  om  forskyvningen 
av  drift senergiene. 

Forholdene  kompliseres  meget  derved,  at  vi  også  synes 
å  måtte  regne  med  erh vervede  lyster  og  begjær  utenom 
dem,  der  er  knyttet  til  de  oprinnelige  drifter.  Har  et  objekt 
vakt  lyst,  vil  det  senere  kunne  søkes  for  sin  egen  skyld, 
uavhengig  av  det  instinkt,  som  oprinnelig  ledet  til  å  søke 
det.      Særlig  synes  der  ved  tilvenning  til  bestemte  stoffer 


^  Smlgn.  Mc.   Dougall:      Social   Psychology,   s.    162  f. 
16  —  Psykologi. 


230 

å  kunne  skapes  overordentlig  sterke  begjær,  som  ikke  uten 
videre  kan  tilbakeføres  på  nogen  av  de  oprinnelige  drifter. 
Et  menneske  prøver  kanskje  første  gang  morfin  av  «nys- 
gjerrighet» eller  for  å  døve  en  ulidelig  smerte.  Den  tilstand 
morfinen  hensetter  ham  i  bringer  ham  til  å  gjenta  forsøket. 
Og  innen  lenge  har  der  utviklet  sig  en  «morfinhunger»,  som 
blir  bestemmende  for  hans  adferd,  helt  uavhengig  av  nys- 
gjerrighet og  smertefornemmelse,  og  etterhvert  retter  ham 
til  grunne.  For  en  dypere  analyse  er  forholdet  naturligvis 
meget  mer  komplisert,  og  der  er  en  nær  sammenheng  mellem 
forfallet  til  morfinen  og  vedkommendes  hele  almindelige 
driftsliv;  men  en  overordentlig  vesentlig  rolle  spiller  dog 
den  særlige  legemlige  «pirringstilstand»,  som  skyldes  gift- 
virkningen, og  altså  optrer  på  erh vervet  grunnlag. 

De  begjær,  som  kan  optre  ved  tilvenning  til  stoffer 
som  kokain  og  morfin,  kan  ha  en  styrke,  som  den,  der  ikke 
kjenner  dem  av  egen  erfaring,  vanskelig  kan  forestille  sig. 
Også  alkoholbegjæret  kan  i  visse  tilfeller  nå  uhyggelige 
grader.  Jeg  anfører  som  eksempel  efter  William  James 
følgende  tilfelle: 

En  dranker  blev  innbragt  i  et  fattighus.  I  løpet  av 
få  dager  hadde  han  uttenkt  forskjellige  midler  for  å  skaffe 
sig  rom,  men  forgjeves.  Men  tilsist  fant  han  et  middel, 
som  førte  til  målet.  Han  gikk  ut  i  gården,  hvor  anstaltens 
ved  blev  hugget,  la  en  hånd  på  huggestabben  og  hugget  den 
av  med  en  øks.  Idet  han  holdt  den  blødende  stump  i  været, 
løp  han  inn  i  huset  og  skrek:  «Skaff  noget  rom,  skaff  noget 
rom,  hånden  er  borte!»  I  den  forvirring,  som  opstod,  blev 
der  bragt  en  skål  med  rom.  Han  dyppet  den  blødende  arm 
i  rommen  og  løftet  så  skålen  til  munnen  og  drakk  av  hjer- 
tens lyst. 

Komplekser. 

En  forestilling,  som  danner  centrum  for  et  følelses- 
system  eller  betegner  innholdet  for  et  begjær,  står  ikke 
alene.  Den  er  assosiert  med  andre  forestillinger.  Og  for 
denne    assosiative    forbindelse    er    nettop    de    følelser,    som 

er  knyttet  til  vedkommende  forestilling  avgjørende.  Mel- 
lem  forestillinger,  som  passer  inn  i  en  bestemt  affektiv 
situasjon,  består  der  et  «a  s  s  o  s  i  a  s  j  o  n  s  b  e  r  e  d  s  k  a  p», 
mens  der  samtidig  er  et  visst  «a  s  s  o  s  i  a  s  j  o  n  s  f  i  e  n  d- 
s  k  a  p»  mot  annet.  Der  danner  sig  derfor  i  forbindelse 
med  følelsessystemene  og  begj  ærene  følelsesbestemte  kom- 
plekser, d.  v.  s.  kretser  av  forestillinger,  som  gjennem 
en  felles  affektbetoning  binnes  sammen  i  en  sterk  assosiativ 
enhet. 

En  særlig  rolle  spiller  de  sterkt  ulystbetonte 
komplekser.  I  psykopatologien  brukes  derfor  ofte  «kom- 
pleks» som  terminus  technicus  for  affektbetonte  psykiske 
konstellasjoner,  som  personligheten  på  grunn  av  deres 
ubehagelige,  pinefulle  karakter  ikke  kan  avfinne  sig  med, 
hverken  enkelt  glemme  eller  innforlive  i  den  bevisst  kon- 
trollerte og  vilkårlige  beherskede  forestillingsskatt,  men 
som  allikevel  øver  varig  innflytelse  på  sjelslivet.  Et  slikt 
kompleks  har  meget  ofte  en  bestemt  foranledning:  et  sek- 
suelt attentat,  et  skuffet  kjærlighetshåp,  en  æreløs  handling, 
en  legemlig  feil  e.  1.  Der  danner  sig  «såre  punkter»  i  sjelen, 
og  de  forestillinger  som  står  i  forbindelse  dermed  får  en 
særlig  betydning.  Dog  kan  komplekser  også  dannes  etter- 
hvert gjennem  stadige  små  skuffelser  og  utilfredsstillede 
ønsker.  Og  også  der,  hvor  en  enkelt,  bestemt  oplevelse 
synes  å  danne  grunnlaget  for  komplekset,  vil  vi  ved  nær- 
mere analyse  finne,  at  ople veisen  bare  virker  kompleks- 
dannende  i  denne  forstand,  når  grunnen  er  forberedt  gjennem 
andre  ople  velser.  Kompleksenes  røtter  forgrener  sig  i  hele 
den  tidligere  sjelshistorie.  Gjennem  tålmodig  psyko- 
analyse^ er  det  i  mange  tilfeller  mulig  å  avdekke  dette 
forgrenede  nett  og  derigjennem  nå  en  tidligere  uanet  dyp 
forståelse  av  mange  betydningsfulle  sjelsfenomener. 

Som  vi  allerede  tidligere  har  sett,  kan  de  følelses- 
betonte  komplekser  ofte  påvises  gjennem  enkle  assosiasjons- 
eksperimenter.  Ved  forestillinger,  som  tangerer  et  kompleks, 
fremtrer  der  usedvanlige  assosiasjonsreaksjoner,  forlengelse 

^  Om  den  psykoanalytiske  metode  se  senere. 

av  assosiasjonstiden  o.  s.  v.  På  lignende  måte  åpenbarer 
kompleksene  sig  ved  mange  «feilreaksjoner»:  forsnakkelser, 
forglemmelser  o.  s.  v.  Et  eksempel:^  En  mann  vil  sitere 
det   kjente   dikt   av   Heine:    «Ein    Fichtenbaum   steht   ein- 

sam ».    I  linjen  «Ihn  schlåfert»  stanser  han  plutselig; 

lian  har  helt  glemt  «mit  weisser  Decke».  Opfordret  til  å  for- 
telle, hvad  der  faller  ham  inn  i  forbindelse  med  «weisser 
Decke»,  angir  han:  «Man  tenker  ved  hvitt  dekke  på  en  lik- 
duk  —  et  linklæde,  med  hvilket  man  tildekker  en  død  — 
(pause)  —  nu  faller  mig  en  nær  venn  inn  —  hans  bror  er 
nylig  ganske  plutsehg  død  —  han  skal  være  død  av  hjerte- 
slag —  han  var  nettop  også  meget  korpulent  —  min  venn 
er  også  korpulent,  og  jeg  har  allerede  tenkt,  at  det  kunde 
gå  ham  også  slik  —  han  har  sannsynligvis  for  lite  beve- 
gelse —  da  jeg  hørte  om  dødsfallet  ,  blev  jeg  plutselig  angst 
for,  at  det  kunde  gå  mig  også  slik,  da  vi  i  vår  familie  har 
tilbøielighet  til  fedme,  og  også  min  bestefar  er  død  av  hjerte- 
slag; jeg  synes  også  jeg  er  for  korpulent  og  har  derfor  i  disse 
dager  begynt  med  en  avmagringskur.»  «Mit  weisser  Decke» 
hadde  altså  for  vedkommende  en  nær  assosiativ  sammen- 
heng med  et  sterkt  affektbetonet  hypokondrisk  kompleks, 
og  dette  kompleks  sitter  ved  roten  av  forglemmelsen.  Ved 
overordentlig  mange  forglemmelser  og  andre  «feilreaksjoner» 
finner  man  ved  analyse  en  lignende  mekanisme. ^  Fra  et 
ulystbetonet  kompleks  utgår  der  en  hemning  av  repro- 
duksjonen av  de  forestillinger,  som  står  i  nær  assosiativ 
forbindelse  med  komplekset.^ 


1  C.  G.  J  u  n  g:  t)ber  die  Psychologie  der  Dementia  praecox  ([907),  s.  64. 

2  Smlgn.  S.  Freud,  Zur  Psychopathologie  des  AUtagslebens.  Ge- 
sammelte  Schriften  B.    IV. 

^  Mot  anvendelsen  av  «fri  assosieren»  for  å  opklare  feilreaksjonene 
har  man  innvendt,  at  man  ved  å  assosiere  tilstrekkelig  lenge  tilsist  vil 
kunne  komme  til  et  ulystbetonet  kompleks  praktisk  talt  ut  fra  hvilket 
som  helst  ord  man  tar  sitt  utgangspunkt  i.  Det  kan  naturligvis  i  og  for 
sig  være  riktig.  Men  det  avgjørende  er,  at  man  ved  feilreaksjonene  finner 
en  så  n  æ  r  assosiativ  forbinnelse  med  et  eller  flere  komplekser,  at  forstyr- 
relsen uten  videre  synes  forklarlig  ut  fra  almindelig  kjente  psykologiske 
prinsipper. 


Kompleksene  trenger  sig  otte  særlig  lett  og  sterkt 
frem  i  bevisstheten.  Ting  vi  skammer  oss  over,  ydmygelser, 
skuffelser,  huskes  ofte  altfor  lett.  Ved  den  ringeste  foran- 
ledning, som  ofte  bare  står  i  en  fjern  sammenheng  dermed, 
blir  de  igjen  levende  i  bevisstheten.  Men  meget  ofte  lykkes 
det  også  å  fortrenge  det  ubehagelige  kompleks  fra 
bevisstheten.  Det  avspaltes,  'men  vedblir  allikevel  å 
være  virksomt.  På  lignende  måte  som  vi  kunde  tale  om  et 
underbevisst  forestillingsliv,  kan  vi  også  tale  om  en  under- 
bevisst affektivitet,  om  underbevisste  ønsker  og  begjær. 

De  underbevisste  følelser,  ønsker  og  begjær  er  dyn  a- 
misk  virksomme.  De  affektive  tilstander  gir  de  fore- 
stillinger, med  hvilke  de  er  forbundet,  en  tendens  til  å 
realiseres  gjennem  sjelelig  eller  legemlig  «adferd».  De  kan 
vekke  til  virksomhet  spesifike  underbevisste  prosesser  med 
ganske  spesifike  tendenser.  Således  kan  der  fremtre  under- 
bevisste «bestrebelser»,  der  forfølger  ganske  bestemte  «mål» 
som  synes  helt  fremmed  for  bevisstheten. 

Vi  skal  senere  mer  inngående  studere  virkningene  av 
avspaltede  komplekser  og  undertrykte  affektive  tendenser. 
I  denne  forbindelse  skal  ennu  blott  nevnes,  at  undertiden 
ved  fortrengte  komplekser  forestillingsinnholdet 
kan  være  underbevisst,  mens  selve  følelsen  er  bevisst. 
Mange  tilsynelatende  grunn-  og  gjenstandsløse 
følelser  finner  således  sin  opklaring. 

6.  Mnemiske  prosesser  og  handlingskontroll. 

Også  for  forståelsen  av  handlingslivets  ut- 
vikling gjennem  kontroll  og  viljeshandling  har  prinsippet 
om  den  betingede  reaksjon  grunnleggende  betydning. 

En  hund,  som  opdager  et  kjøttstykke  oppe  på  bordet, 
har  oprinnelig  en  impuls  til  å  hoppe  op  og  bemektige  sig 
det.  Er  hunden  imidlertid  blitt  opdratt  gjennem  tilstrekkelig 
pryl,  vil  sitasjonen  også  være  stimulus  for  en  betinget  frykt- 
reaksjon.  Penne  er  tilstrekkelig  til  å  hemme  den  første 
impuls,  og  hunden  lar  kjøttstykket  være. 

Vi  har  her  et  eksempel  på  den  enkleste  og  mest  grunn- 
leggende form  for  handUngskontroU :  Overvinnelse  av  visse 
impulser  ved  å  assosiere  situasjonene  med  andre  impulser, 
som  efter  gjentagelsesprinsippet  og  prinsippet  om  tilfreds- 
stillelse og  utilfredsstillelse  blir  de  seirende. 

Den  modifikasjon  av  de  oprinnelige  instinktbevegelser, 
som  således  kommer  istand,  er  av  den  mest  inngripende 
betydning  for  organismens  liv  og  for  dens  beståen  i  «kampen 
for  tilværelsen». 

Instinktbevegelsene  er  ganske  visst  som  regel  hensikts- 
messige. Men  denne  hensiktsmessighet  er  ikke  tilstrekkelig 
overfor  livets  mer  sammensatte  forhold.  Instinktbevegelsene 
følger  som  reaksjon  på  en  nettop  tilstedeværende  påvirk- 
ning, som  virker  inn  på  organismen.  Nu  kan  imidlertid 
ytre  påvirkninger,  som  til  å  begynne  med  gir  meget  be- 
slektede inntrykk  og  derfor  fremkaller  samme  instinkt- 
bevegelser, ha  meget  forskjellige  følger.  Når  barnet  får 
fatt  på  et  stykke  sukker,  suger  det  det  i  sig.  Det  samme 
er  imidlertid  også  tilfelle,  hvis  det  får  fatt  på  blysukker 
eller  noget  annet  giftig,  som  smaker  søtt.  Den  instinktive 
sugning  beror  nemlig  bare  på  det  umiddelbare  behagelige 
inntrykk.  Først  senere  kommer  de  ubehagelige  virkninger 
av  giften  og  gir  foranledning  til  refleksbevegelser,  ved  hvilke 
giften  søkes  fjernet :  brekninger  o.  s.  v.  Men  da  er  det  for 
sent:  Barnet  går  tilgrunne,  fordi  de  første  bevegelser  ikke 
var    forutseende.^ 

Denne  mangel  motvirkes  gjennem  bevegelsenes  regu- 
lering på  grunnlag  av  hukommelsesspor.  Et  eksempel  vil 
kunne  belyse  forholdet: 

Et  møl  blir  tiltrukket  av  en  flamme,  flyr  mot  den, 
brenner  sig  og  blir  støtt  tilbake.  Det  vil  imidlertid  straks 
igjen  bli  tiltrukket  på  ny  av  flammen,  igjen  fly  mot  den, 
brenne  sig  og  bh  støtt  tilbake.  Og  slik  kan  det  fortsette, 
inntil  møllet  går  tilgrunne :  Møllet  lærer  ikke  tilstrek- 
kelig   av    at   det   brenner   sig;   flammen   utløser  stadig   de 

^  Smlgn.  H.  E  b  b  i  n  g  h  a  u  s,  Abriss  der  Psychologie.  7.  Aufl.,  s.  102  ff. 

samme  bevegelser.  —  Ganske  anderledes  ved  en  orga- 
nisme med  større  evne  til  å  danne  assosiasjoner.  Et  barn, 
som  ser  en  flamme,  vil  gripe  efter  den,  brenne  sig,  trekke 
hånden  tilbake  og  skrike.  Næste  gang  det  ser  en  flamme, 
vil  det  muligens  igjen  gripe  efter  den  og  igjen  brenne  sig. 
Men  lenge  vil  det  ikke  vare,  før  det  er  «blitt  klok  av  skade». 
Det  har  lært,  at  flammen  brenner,  og  griper  derfor  ikke 
lengei  efter  den:  «Brent  barn  skyr  ilden!»  Flammen  er 
gjennem  erfaring  blitt  assosiert  med  smerte  og  tilbake- 
trekning av  hånden,  og  derved  hemmes  den  oprinnelige 
gripeimpuls. 

Hos  mennesket  blir  muligheten  for  en  modifikasjon 
og  kontroll  av  de  oprinnelige  instinktbevegelser  i  høi  grad 
utvidet  gjennem  utviklingen  av  forestillinger  og  sprog  og 
den  dermed  sammenhengende  reaksjon  på  rent  mnemiske 
stimuli.  Handlingene  befries  derigjennem  fra  de  ytre  sanse- 
på virkningers  direkte  herredømme.  De  kan  bestemmes 
«innenfra». 

I  løpet  av  erfaringen  dannes  der  nemlig  nære  asso- 
siasjoner mellem  de  affektive  og  motoriske  prosesser  og 
de  prosesser,  som  svarer  til  bevegelsesforestillingene  og 
til  forestillingene  om  bevegelsenes  mål  og  følger.  Allerede 
den  blotte  forestilling  om  en  bevegelse  eller  dens  mål  får 
derved  en  tendens  til  å  fremkalle  bevegelsen  selv.  Dermed 
er  muligheten  gitt  for  å  utløse  bevegelsen  ved  å  fremkalle 
de  tilsvarende  forestillinger  i  bevisstheten,  altså  for  vil- 
kårlig å  beherske  den. 

Det  enkleste  tilfelle  av  bevegelser,  som  ikke  direkte 
utløses  gjennem  ytre  stimuli,  men  reguleres  «innenfra»,  har 
vi  der,  hvor  forestillingen  om  en  bevegelse  eller  dens  mål 
uten  videre  virker  som  bevegelsesutløsende  moment:  Vi 
tenker  på  haadlingen,  og  den  skjer.  «Således  ser  vi  ved 
skrivning  og  klaverspill  en  stor  mengde  tildels  meget  kom- 
pliserte bevegelser  følge  raskt  efter  hverandre,  bevegelser, 
hvis  foregripende  forestillinger  neppe  et  øieblikk  gikk  gjen- 
nem bevisstheten  og  sikkert  ikke  blev  lenge  nok  til  å  kunne 

vekke  nogen  annen  vilje  enn  den  almindelige  motstandsløst 
å  hengi  sig  til  forestillingenes  overgang  til  bevegelser.  Alle 
de  vanlige  bevegelser  i  vårt  daglige  liv  skjer  på  denne  måte: 
vi  står  op,  går,  taler  —  alt  det  krever  ikke  særlige  viljes- 
impulser,  men  blir  tilstrekkelig  begrunnet  gjennem  fore- 
stillingenes  løp.»^ 

Av  interesse  er  det,  at  man  i  mange  tilfeller,  hvor  det 
ikke  kommer  til  full  utfoldelse  av  bevegelsene,  dog  kan 
påvise  t  i  1 1  0  p  til  dem.  Således  er  f.  eks.  næsten  all  tenk- 
ning, selv  om  man  ikke  «tenker  høit»,  ledsaget  av  svake 
hviskebevegelser.  På  denne  «idéomotoriske  hvisken»  kan 
—  som  Alf  r.  Lehmann  eksperimentelt  har  påvist  — 
tilfeller  av  tilsynelatende  telepatisk  «tankeoverføring»  bero. 
På  lignende  i  almindelighet  umerkelige  bevegelser  beror  sann- 
synhgvis  også  de  fleste  tilfeller  av  den  almindelige  «tankeles- 
ning»,  der  ofte  drives  som  selskapslek:  «Tankeleseren»  lar 
sig,  vel  ubevisst,  når  han  skal  finne  det,  som  selskapet 
tenker  på,   lede   av  førerens  helt   uvilkårlige   bevegelser.^ 

Betingelsen  for  at  en  forestilling  uten  videre  skal  ut- 
løse den  tilsvarende  bevegelse  er  den,  at  der  ikke  er  andre 
motstridende  innstillinger  og  forestillinger,  som  berøver  den 
dens  bevegelsesutløsende  evne.  Bevegelsestendensen  må 
ikke  hemmes  for  meget.  Når  jeg  våkner  om  morgenen, 
er  i  almindelighet  den  blotte  forestilling  om  å  stå  op  ikke 
på  langt  nær  tilstrekkelig  til  også  virkelig  å  få  mig  til  å  stå 
op.  Behageligheten  ved  å  ligge,  forestillingen  om,  at  det 
er  koldt  i  værelset  o.  s.  v.  er  mer  enn  nok  til  å  hemme 
bevegelsestendensen.  Og  der  må  en  rekke  andre  forestillinger 
og  overveielser  til  for  å  overvinne  denne  hemning. ^  —  Der 
opstår  en  kamp  mellem  forskjellige,  dels  hemmende,  dels 
fremmende  tanker  eller  motiver,  og  hvert  av  disse 
motiver  får  sin  styrke  fra  de  drifter  og  følelser, 
som  er  forbundet  med  det. 


^  L  o  t  z  e :  Medizinische  Psychologie  ( 1 852) ,  s.  293  (cit.  ef ter  W.  James). 
"  Efter  forsøk  jeg  selv  har  foretatt  synes  det  mig  dog  hoist  tvilsomt. 
om  alle  tilfeller  av  «tankelesning»  lar  sig  forklare  så  enkelt. 
^  Smlgn.  W.  James:     Psychology,  s.  424  ff. 

Der  hvor  således  flere  motstridende  tanker  og  inn- 
stillinger gjør  sig  gjeldende,  blir  forholdene  langt  mer  kompli- 
serte. Og  jo  høiere  utviklet  sjelslivet  blir,  desto  mer  kompli- 
sert blir  det  spill  av  gjensidig  hemmende  og  fremmende 
impulser,  som  bestemmer  adferden.  Ved  de  mer  alvorlige 
avgjørelser  er  det  materiale,  som  spiller  bestemmende  inn, 
overordentlig  stort:  hele  opdragelsen,  tidligere  beslutninger 
om  å  være  «god»  o.  s.  v.  o.  s.  v.  Det  dreier  sig  ikke  bare 
om  en  kamp  mellem  enkeltimpulser,  men  den  hele  person- 
lighet «treffer  avgjørelsen». 

Vi  pleier  i  slike  tilfeller  å  tale  om  egentlige  viljes- 
handlinger.  Karakteristisk  for  dem  er  altså  ikke 
bare,  at  bevegelsene  og  deres  mål  foregripes  i  bevisstheten, 
og  at  motsatte  tendenser  overvinnes.  Men  det  avgjørende 
er,  at  i  motivenes  kamp,  deres  forhold  til  hele 
den  selvbevisste  personlighet,  til  jeg'et 
og   dets   selvfølelse   blir   bestemmende. 

Fenomenologisk  sett  foreligger  der  ved  enhver  virkelig 
viljesbeslutning  en  jeg-ople velse  av  ganske  særegen  art. 
Forgjeves  har  mange  psykologer  forsøkt  å  redusere  viljen 
på  forestillinger  og  følelser.  For  at  vi  skal  ha  med  en  virkelig 
viljeshandling  å  gjøre,  er  det  ikke  tilstrekkelig,  at  handlingen 
foregripes  i  en  følelsesbetonet  forestilling,  men  den  må  også 
være  billiget;  vi  må  ha  hatt  den  eiendommelige  jeg- 
oplevelse  som  vi  gir  uttrykk  for  i  et  «j  e  g  v  i  L>,  den  jeg'ets 
stillingtagen,  som  vi  ikke  nærmere  kan  beskrive, 
men  som  vi  oplever  hver  gang  vi  på  tross  av  hemninger 
tar  en  beslutning. 

En  bedre  forståelse  av  viljeslivet  kan  vi  derfor  først 
få  gjennem  betraktningen  av  jeg-bevissthetens  og  person- 
lighetens utvikling. 


III 

PERSONLIGHETEN    OG    DENS 
KONFLIKTER 


A.    Jeg  og  jeg-ideal. 

1.     Jeg  og  omverden. 

Den  foregående  fremstilling  har  behandlet  sjelslivets 
enkeltheter  i  mer  eller  mindre  kunstig  isolasjon.  Tilbake 
står  forsøket  på  å  nå  frem  til  en  forståelse  av  de  prinsipper 
efter  h\T[lke  alle  disse  enkeltheter  virker  sammen  innenfor 
den  menneskelige  personlighet  som  helhet. 

Sjelslivet  er  ingen  sum  av  enkeltheter.  De  mindre 
kompliserte  virksomheter  og  enheter  har  bare  virkelighet 
som  underordnede  ledd  i  høiere  ordener.  Og  disse  høiere 
ordener  representerer  i  forhold  til  de  lavere  noget  kvali- 
tativt nytt.  De  er  ikke  en  blott  sum  av  de  lavere  enheter, 
som  de  optar  i  sig,  men  noget  annet  og  mer. 

Den  mest  centrale  og  omfattende  synthese  i  det  be- 
visste sjelsliv  har  vi  i  det  foregående  ennu  ikke  beskjeftiget 
oss  nærmere  med.  Det  er  den  som  vi  henpeker  på,  når  vi 
taler  om  j  e  g'e  t  eller  selvet,  og  hvis  kvalitative  egenart 
får  uttrykk  i  selvbevisstheten  eller  bevisst- 
heten om  det  egne  jeg.  Den  er  en  av  de  mest 
betydningsfulle  psykologiske  kjensgjerninger.  Bevissthets- 
livets  enkeltheter  samles  og  forenes  i  det,  at  de  er  m  i  n  e 
oplevelser.  Hvad  jeg  enn  tenker,  føler  eller  vil,  klinger 
bevisstheten  om  mig  selv  som  den  tenkende,  følende,  vil- 
lende med.  Ikke  forestillinger,  tanker,  følelser,  er  de  sjelelige 
grunnkjensgjerninger,  men  mine  forestillinger,  mine  tan- 
ker, mine  følelser.^ 


^  I   patalogiske  tilfeller  kan  der  inntre  eiendommelige  forandringer 
i  jeg-bevisstheten.      Ved  den   såkaldte  depersonalisasjon  klager 

I  denne  bevissthet  om  det  egne  jeg  er  der  en  eien- 
dommelig dobbelthet.  Samtidig  som  jeg  selv  er  subjekt, 
er  den,  som  har  bevissthetstilstandene,  og  til  hvem  jeg 
henfører  alle  oplevelser  som  mine  oplevelser,  er  jeg  mig 
også  selv  bevisst  som  objekt,  som  innhold,  som  person 
med  de  og  de  evner,  de  og  de  egenskaper.  Jeg  samtidig 
har  bevisst  og  kommer  til  bevissthet.  Denne  dobbelthet 
ved  selvbevisstheten  må  vi  ta  som  en  siste  psykologisk 
kjensgjerning,  som  ikke  kan  forklares  videre.  Den  psyko- 
logiske undersøkelse  holder  sig  til  jeg'et  således  som  det 
kommer  til  bevissthet  («det    empiriske    jeg»). 

Bevisstheten  om  det  egne  jeg  som  noget,  der  er  for- 
skjellig fra  og  står  i  motsetning  til  utenverdenen  og  til 
andre  jeg,  utvikles  først  efterhvert  til  den  klarhet  den  har 
hos  det  voksne  kulturmenneske.  Oprinnelig  er  der  sikkert 
ingen  klar  adskillelse  mellem  et  barns  selv  og  den  ytre 
verden.  Grunnleggende  betydning  for  utviklingen  har  de 
erfaringer,  gjennem  hvilke  barnet  lærer  å  adskille  sitt  eget 
legeme  fra  de  øvrige  ting.  Forskjellige  faktorer  er  her 
virksonune.  Viktigst  er  vel  det  egne  legemes  stadige 
tilstedeværelse  og  dets  betydning  som  sete  for 
særlige  lyst-  og  ulystbetonte  fornemmel- 
ser. Fornemmelsene  samles  likesom  om  to  poler:  Gjen- 
nem det  ekstero-ceptive  system  formidles  kunnskap  om 
«utenverdenen»,  mens  fornemmelsene  gjennem  det  pro- 
prio-ceptive  system  gir  uttrykk  for  det  egne  selvs  tilstander. 
En  særlig  betydning  her  har  organfornemmelsene.  Massen 
av  dunkle  og  uklare  organfornenmielser  synes  å  danne  en 
vesentlig  bestanddel  av  den  indre  erfaring,  som  vi  pleier 
å  betegne  som  «personlighetsfølelse». 

Ved   siden    av    bevisstheten    om    det    «legemlige    selvik 

patientene  over  tapet  av  jeg-følelsen:  «Jeg  eksisterer  slet  ikke  mer;  jeg 
er  upersonlig;  jeg  er  bare  en  maskine,  en  automat  o.  s.  v.*  —  I  andre  til- 
feller kan  oplevelsen  av  jegets  enhet  forandres:  Patientene  skildrer 
en  fordobling  av  deres  personlighet.  En  virkelig  innf  ølende  forståelse 
av  slike  oplevelser  er  neppe  muhg  for  den,  som  ikke  kjenner  dem  av  egen 
erfaring. 

utvikler  sig  efterhvert  til  stadig  større  klarhet  bevisst- 
heten om  et  bestemt  «sjelelig  selv»  som  innbegrepet  av  indi- 
videts bevissthetsoplevelser  og  de  tilgrunnliggende  evner  og 
disposisjoner.  For  dette  «sjelelige  selv»  er  de  mnemiske 
prosesser  avgjørende.  Erindringssammen  hengen 
er  den  vesentligste  forutsetning.  Blir  erindringssamnuen- 
hengen  brutt,  og  veksler  i  et  menneskes  liv  perioder  a  og  b, 
hvor  der  mellem  alle  a-perioder  innbyrdes  er  en  erindrings- 
sammenheng  og  likeledes  mellem  b-periodene,  mens  der  i 
a-periodene  ingen  erindring  er  om  det,  som  opleves  i  b- 
periodene,  taler  vi  likefrem  om  personlighetsveks- 
1  i  n  g  innenfor  ett  og  samme  menneske. 

Den  hele  utvikling  av  bevisstheten  om  jeg 'et  er  imid- 
lertid lite  klargjort.  Interessant  er  det,  at  den  første  klare 
fremtreden  av  jeg-bevisstheten  ofte  synes  å  være  knyttet 
til  et  ganske  bestemt  tidspunkt  i  barndommen.  Der  synes 
å  finne  et  eiendommelig  gjennembrudd  sted.  Således  for- 
teller psykoanalytikeren  F.  W  i  1 1  e  1  s  om  sig  selv.  «Da 
jeg  ennu  var  en  liten  gutt,  våknet  jeg  en  dag  med  den  over- 
veldende erkjennelse,  at  jeg  var  et  Jeg,  at  jeg  visstnok, 
hvad  det  ytre  angår,  så  ut  som  andre  barn,  men  allikevel 
var  grunnforskjellig  fra  dem  og  uhyre  meget  mer  betydnings- 
full. Jeg  stillet  mig  foran  speilet,  betraktet  mig  selv  op- 
merksomt  og  tiltalte  flere  ganger  efter  hverandre  speil- 
billedet med  mitt  fornavn — » ^ 

Skillet  mellem  det  egne  selv  og  utenverdenen  er  ikke 
skarpt  og  veksler  med  innstillingen.  En  særlig  interesse 
har  det,  at  mange  av  utenverdenens  ting  på  grunn  av  den 
betydning  de  har  for  selvf.ølelsen  på  en  vis  kan  bli 
regnet  med  til  selvet.  Vi  kan  derfor  i  overensstemmelse 
med  James  tale  om  et  <(indirekte  materielt 
sel  v».  Herhen  hører  f.  eks.  for  de  fleste  kulturmennesker 
klædedrakten.  «Du  har  sølt  på  m  i  g»  —  sier  jeg  når  en  har 
sølt  på  mine  klæder.  Klæderne  har  en  lignende  betydning 
for  vår  selvfølelse  som  vårt  legeme.    Er  vi  elegant,  smukt 


F.    Witt  els:      Sigmund   Freud    (1924),    5.    142. 

antrukket,  føler  vi  oss  ganske  anderledes  ovenpå,  enn  når 
vi  går  omkring  i  sjaskede,  smussige  klær.  Bevisstheten  om 
å  ha  en  skidden  snipp  kan  på  mange  virke  fullstendig 
nedtrykkende  —  like  så  nedtrykkende  som  å  være  ubarbert. 
Ikke  bare  mitt  legeme,  men  også  mitt  antrekk  pleier  jeg 
derfor  å  regne  med  iil  mitt  selv  —  om  enn  ganske  visst 
ikke  umiddelbart  og  almenmenneskelig,  men  først  på  grunn- 
lag av  tallrike  erfaringer  om  antrekkets  virkninger,  av  op- 
dragelse  og  vane,  kort  sagt  assosiativt  betinget.  —  Også 
mange  andre  ting  står  i  lignende  forhold  til  vår  selvfølelse 
og  regnes  derfor  med  som  viktige  deler  av  selvet.  Der  er 
ikke  mange,  hvis  selvfølelse  ikke  stiger,  nar  hans  eiendom 
tiltar  og  blomstrer.  Og  selv  den  argeste  antikapitalist  har 
vanskelig  for  helt  å  undertrykke  en  viss  følelse  av  aktelse 
og  beundring  for  den  rike  og  mektige:  Rent  uvilkårlig 
opfatter  vi  hans  rikdom  og  makt  som  en  del  av  ham  selv. 
På  lignende  måte  kan  vi  også  tale  om  et  s  o  c  i  a  1 1 
selv  (James).  Jeg  regner  på  en  vis  det  billede  av  mig, 
som  andre  mennesker  gjør  sig,  med  til  mitt  selv.  «Du  har 
ødelagt  m  i  g»  sier  jeg,  når  en  har  skadet  mitt  rykte. 
De  andres  opfatning  av  mig  har  den  mest  inngripende  be- 
tydning for  min  selvfølelse:  Berømmelse,  aktelse  og  be- 
undring pleier  å  øke  selvfølelsen,  mens  ubemerket  het  eller 
almindelig  forakt  nedsetter  den.  Min  sociale  ære  kan  jeg 
ikke  opgi,  uten  å  opgi  noget  av  mig  selv. 

2.     Selvfølelsene  og  jeg -idealets  utvikling. 

Det  egne  jeg  er  altså  gjenstand  for  særegne  selv- 
følelser og  en  dermed  sammenhengende  selvvur- 
dering. På  den  ene  side  har  vi  selvbehaget,  selvtilfreds- 
heten, stoltheten,  forfengeligheten,  indbilskheten  o.  s.  v.,  på 
den  annen  selvforkast eisen,  ydmykheten,  skammen. 

Disse  følelser  har  sine  særegne  ytre  uttrykk:  «Ved 
selvtilfredsheten  er  strekkmusklene  inner verte,  blikket  er 
fast  og  stolt,  gangen  vuggende  og  elastisk og  om  lep- 
pene spiller  et  særlig  smil.     Hele  dette  symptomkompleks 

kan  man  iaktta  særlig  utpreget  i  sinnssykeanstalten,  hvor 
der  alltid  finnes  nogen  patienter,  som  bokstavelig  talt  er 
forrykt  av  for  megen  stolthet  (stormannsgalskap),  og  hvis 
vanvittige  pretensjoner  og  meningsløst  stolte  og  pralende 
optreden  danner  en  tragisk  kontrast  til  deres  tap  av  enhver 
personlig  verdi.  På  samme  sørgelige  sted  finner  vi  også 
de  mest  slående  eksempler  på  det  n\otsatte  følelsesuttrykk 
• —  harmløse  folk,  som  tror,  at  de  har  begått  den  synn  som 
der  ikke  gis  tilgivelse  for,  og  at  de  er  evig  fortapt.  Disse  folk 
dukker  sig,  bøier  sig  dypt  og  søker  å  unddra  sig  vår  iakt- 
tagelse og  er  ikke  istand  til  å  tale  høit  eller  se  oss  i  øinene.» 
(James). 

Det  oprinnelige  grunnlag  for  selvfølelsene  er  kompli- 
sert. En  viktig  rolle  spiller  sikkert  de  sociale  instinkter. 
Som  vi  har  sett,  finner  vi  alt  hos  mange  dyr  tydelige  uttrykk 
for  selvhevdelse  og  underkastelse.  Og  selv  hos  ganske  små 
barn  ser  vi  selvutpekelse  og  undseelighet  på  instinktivt 
grunnlag.  Av  kanskje  ennu  mer  grunnleggende  betydning 
enn  de  sociale  instinkter  er  imidlertid  annet.  Barnet  lærer 
Hke  fra  begynnelsen  av  sitt  eget  legeme  å  kjenne  som  kilde 
til  tilfredsstillelse  og  lystoplevelser,  og  det  søker  på  forskjel- 
lige måter  å  skaffe  sig  lystfyldte  fornemmelser.  Dets  første 
«kjærlighet»  gjelder  det  egne  legeme;  den  er  narzisstisk. 
Denne  dypt  organisk  betingede  «narzissme»  vedvarer  senere 
som  et  dunkelt  underlag  for  reaksjonene  og  overføres  ved 
forskyvning  til  jeg'et  overhode.  Fra  den  henter  følelsene 
ved  tilfredsstillelsen  av  «ærgjerrigheten»,  men  også  omvendt 
ved  krenkelser  av  selvet  en  vesentlig  del  av  sin  styrke.  — 
Betegnende  for  sel vkj ærligheten  er  f.  eks.  den  omstendighet, 
at  et  menneske  lett  kan  forestille  sig  at  andre  skal  dø ; 
men  at  virkelig  j  e  g  skal  ophøre  å  leve,  med  den  forestilling 
er  det  vanskelig  å  forbinde  nogen  riktig  mening. 

Også  den  videre  utvikling  av  selvfølelsene  og  selv- 
vurderingen er  dobbelt  bestemt :  På  den  ene  side  av  sociale 
faktorer,  på  den  annen  av  seksuelle  (i  dette  ords  moderne 
vide  betydning).  Noget  skarpt  skille  mellem  disse  to  grupper 
av  faktorer  er  det  imidlertid  umulig  å  trekke.      Freud 

17 —  Psykologi. 

synes  overhode  ikke  å  ville  anerkjenne  en  oprinnelig  «hjord- 
drift»,  men  søker  å  gi  en  avledning  av  «fellesskapsfølelsen» 
på  grunnlag  av  barnenes  reaksjon  overfor  foreldre  og  andre 
«autoriteter»  på  den  ene  side  og  søskende  og  kamerater  på 
den  annen. ^  Men  sannsynligvis  er  forholdene  mer  kompli- 
serte, og  i  den  såkalte  fellesskapsfølelse,  som  spiller  en  enorm 
rolle  for  jeg-ut viklingen,  inngår  en  rekke  forskjellige  fak- 
torer. Sammen  med  de  reaksjonsmåter,  som  utvikler  sig 
i  forbindelse  med  de  seksuelle  instinkter,  virker  også  et 
oprinnelig  hjordinstinkt,  og  likeledes  får  de  s  o  c  i  a  1  e 
medfølelser  på  instinktivt  grunnlag  betydning. 

Fra  den  tidligste  barndom  av  får  de  andres  stilling  ut- 
trykk i  ros,  bebreidelser,  tilfredshet,  vrede,  og  alt  dette  gir 
sig  meget  følelige  utslag  i  belønning  og  straff,  opmuntring 
av  visse  tilskyndelser,  hemning  av  andre.  På  den  vis  kom- 
mer barnet  til  å  se  sig  selv  og  sin  opførsel  i  lys  av  omgivelsenes 
bedømmelse,  og  dets  opfatning  av  sig  selv  må  i  vesentlig 
grad  bli  bestemt  av  den  opfatning  av  det  som  dets  omgivelser 
gir  uttrykk  for.  Gutten,  som  lider  av  legemsfeil  og  derfor 
i  samværet  med  kamerater  alltid  føler  sig  underlegen  eller 
som  alltid  får  høre,  at  han  er  dum,  stygg,  uartig,  vil  lett 
komme  til  å  lide  av  en  følelse  av  mindreverdighet,  mens 
omvendt  det  barn,  som  stadig  blir  rost  og  beundret  som 
særlig  «begavet»  eller  særlig  vakkert,  får  en  tendens  til  over- 
vurdering av  sig  selv.  Ennu  større  betydning  for  mindre- 
verdighetsfølelsen synes  imidlertid,  efter  hvad  den  psyko- 
analytiske forskning  har  vist  iallfall  for  neurotikeres  ved- 
kommende, oplevelser  å  ha,  som  står  i  mer  umiddelbar 
forbindelse  med  barnets  seksualliv  og  fører  til  utformningen 
av  et  mer  eller  mindre  sterkt  «kastrasjonskompleks». 

En  særlig  betydning  for  bedømmelsen  av  det  egne  selv 
har  utviklingen  av  et  moralsk    jeg-    ideal. 

Også  her  gjelder  det,  at  de  oprinneligste  inntrykk  får 
den  relativt  største  betydning.     Barnets  forhold  til  foreldre 


^  Smlgn.    S.    Freud:       Massenpsx  chuloj^ie    und    Ich-Anal>se.       Cics 
Schriften,   B.    VI. 

og  pleiepersoner  og  ved  siden  derav  til  søskende  og  første 
lekekamerater  får  grunnleggende  betydning  for  hele  dets 
senere  liv. 

I  foreldrenes  autoritet  lærer  barnet  å  kjenne  en  over- 
legen makt,  som  bestemmer  over  dets  ønsker,  som  straffer 
og  belønner.  Barnets  forhold  til  foreldrene  pleier  å  være 
den  mest  bestemmende  faktor  i  dets  liv.  Men  foreldrenes 
vilje  gir  sig  uttrykk  i  form  av  forskrifter,  av  bud  og  forbud, 
av  idealer,  som  holdes  op  for  barnet.  Gjennem  enkel  for- 
skyvning overføres  underkastelsen  også  til  budene  og  ide- 
alene selv,  og  barnets  forhold  til  dem  blir  medbestemmende 
for  dets  vurdering  av  sig  selv  og  sine  handlinger. 

Således  utvikler  sig  etterhvert  hos  barnet  en  bevissthet 
om,  hvorledes  det  burde  opføre  sig,  og  hvorledes  det 
burde  være.  Der  danner  sig  et  j  e  g  -  i  d  e  a  1,  og  der 
optrer  et  skille  innen  selvet  mellem  det,  som  svarer  til  dette 
ideal,  og  det  som  ikke  gjør  det,  og  samtidig  mellem  et  døm- 
mende jeg  og  et  som  dømmes.  Denne  spaltning  i  jeget  er  av 
den  mest  fundamentale  betydning  for  all  høiere  sjelelig 
utvikling.  På  jeg-idealet  overføres  en  vesentlig  del  av  selv- 
kj  ærligheten. 

Avgjørende  for  utviklingen  av  jeg-idealet  er  naturligvis 
ikke  bare  direkte  straff  og  belønning,  men  fremfor  alt  barnets 
hele  sterke  følelsesbinding  til  foreldrene  eller  dem,  som  er 
i  foreldrenes  sted.  Foreldrene  er  i  almindelighet  de  første 
ytre  kjærlighetsobjekter  og  blir  også  de  første 
forbilleder  eller  idealer  for  barnet.  I  høieste  grad 
betydningsfull  for  jeg-utviklingen  er  evnen  til  å  opta  for- 
billeder i   sig  og  derved  identifisere   sig  med   dem.^ 


*  Ved  identifisering  synes  den  egne  person  på  eiendommelig  vis  at 
bli  umiddelbart  opfattet  som  helt  eller  d*elvis  identisk  med  en  annen  person 
eller  en  ting.  Identifiseringstendensen  synes  i  virkeligheten  å  spille  en 
uhyre  rolle  for  sjelslivet.  Den  er  imidlertid  ennu  litet  psykologisk  klargjort. 
For  den  rasjonale  tenkning  synes  den  uforståelig,  men  vi  treffer  eiendomme- 
lige uttrykk  for  den  både  ved  studiet  av  de  primitive  folks  og  av 
barns  sjelsliv.  Den  tilhører  det  p  r  æ-1  ogiske  trin  (Lev  y-B  r  ii  h  1) . 
Således  kan  man  f.  eks.  hos  en  primitiv  stamme  møte  den  for  den  rasjonale 
tenkning  helt   uforståelige   påstand,    at   alle   stammens   medlemmer   e  r   et 

Gutten  identifiserer  sig  i  sine  tidlige  ønsker  først  og  fremst 
med  faren,  men  også  med  andre.  Derved  kommer  også 
selvhevdelses-  og  maktstreben  til  å  inngå  i  jeg-idealet. 
Ønsket  om  å  være  stor,  sterk  o.  s.  v.  spiller  en  vesentlig 
rolle. 

Etterhvert  som  erfaringskretsen  utvides,  frigjøres  jeg- 
idealet  fra  den  oprinnelige  næsten  utelukkende  bundethet 
til  foreldre  eller  pleiepersoner.  Søskendes,  kameraters, 
læreres  og  andre  foresattes  innflytelse  gjør  sig  gjeldende. 
Nye  forbilleder  dukker  op,  som  barnet  identifiserer  sig  med. 
Mange  trekk  i  det  tidligere  jeg-ideal  avstreifes  og  nye  trekk 
kommer  til.  —  I  pubertetsalderen  pleier  der  å  inntre  en 
løsgjørelse  fra  foreldreidealet.  Særlig  hos  guttene  kan  denne 
løsgjørelse  undertiden  anta  form  av  en  (mest  forbigående) 
skarp  opposisjon  mot  faren  og  hans  ønsker,  en  negativ  inn- 
stilling mot  den  fedrene  tro  og  de  fedrene  idealer. 

Stadig  større  betydning  ved  siden  av  de  enkelte  person- 
hge  autoriteter  får  også  samfundet  som  sådant,  «d  e  n 
offentlige  mening».  Det  opvoksende  individ  lærer 
etterhvert  å  forstå  sin  stilling  som  medlem  av  et  samfund, 
som  er  uendelig  meget  større  og  mektigere  enn  hans  personlige 
bekjentskapskrets,  «et  samfund,  som  med  kollektiv  stemme 
og  uimotståelig  makt  utdeler  belønning  og  straff,  ros  og 
daddel  ,og  formulerer  sin  billigelse  og  misbilligelse  i  almindelig 
antatte  maksimer.»  (Mc.  Dougall).  —  Innenfor  det  hele 
samfund  er  der  imidlertid  mange  «stender»  og  mindre  sam- 
menhenge. Enhver  influeres  sterkest  av  de  vurderinger  og 
moralske  prinsipper  som  er  gjengs  i  hans  egen  «krets». 

Under  hele  denne  utvikling  vedblir  imidlertid  —  ube- 
visst for  individet  selv  —  de  tidligere  inntrykk  å  spille  en 
avgjørende  rolle:  I  alle  senere  forhold  til  autoriteter  og 
idealer  klinger  med  forholdet  til  foreldrene  eller  dem  som 
var  i  foreldres  sted  —  først  og  fremst  forholdet  til  faren. 
Selv  der,  hvor  der  tilsynelatende  har  funnet  en  fullstendig 


bestemt  dyr.  —  Også  i  kulturmenneskets  «underbevissthet»  gjor  identi- 
fiseringstendensen  sig  gjeldende.  Vi  må  stadig  regne  med  den  ved  analysen 
av  neuroser  02  d  r  o  m  m  e  r. 

frigjørelse  sted,  kan  de  forlatte  idealer  virke  videre  i  det 
underbevisste:  Mange  senere  reaksjoner  kan  peke  hen  på 
en  underbevisst  «samvittighet»  og  en  underbevisst 
skyldfølelse. 

Av  viktighet  for  forståelsen  av  den  moralske  jeg-ut vik- 
ling er  også  annet :  De  moralske  forbud  gjelder  for  en  vesent- 
lig del  visse  driftsytringer,  som  individet  har  en  sterk  natur- 
lig tilbøielighet  til  —  særlig  ytringer  av  seksualdrif- 
tene. Nu  synes  det  imidlertid,  som  om  det  seksuelle,  også 
uavhengig  av  den  moralske  opdragelse,  i  hvert  normalt 
individ  støter  på  visse  skranker,  som  stiller  sig  hindrende 
i  veien  for  den  helt  uhemmede  utfoldelse.  Det  seksuelle 
synes  i  og  for  sig  å  være  ambivalent,  d.  v.  s.  ha  en 
dobbelt  følelsesbetoning,  både  tiltrekke  og  frastøte.^  I 
vemmelse  og  i  blyghet  har  vi  to  følelsesreaksjoner, 
som  sikkerlig  har  en  oprinnelig  instinktiv  kjerne  og  byr  den 
moralske  opdragelse  meget  vesentlige  støttepunkter.^ 

Også  et  annet  viktig  synspunkt  må  fremheves:  Jeg- 
idealet  medbestemmes  i  vesentlig  grad  av  de  fremherskende 
driftsretninger  hos  vedkommende  individ.  Det  betegner  i 
virkeligheten  et  kompromis  mellem  jegets  egne  drifter 
og  de  moralfordringer  som  trer  det  i  møte.  Således  kan 
—  for  å  nevne  et  enkelt  eksempel  —  i  den  særlige  moralske 
strenghet  aggresive  og  sadistiske  tendenser  til  en  viss  grad 
finne  tilfredsstillelse. 

Utviklingen  av  det  moralske  jeg-ideal  er  således  en 
ytterst  komplisert  prosess,  og  vi  er  ennu  meget  langt  fra 
å  kunne  gi  nogen  tilfredsstillende  analyse.  Ved  bedømmelsen 
av  det  egne  selv  og  de  egne  handlinger  kommer  imidlertid 
ikke  alle  de  virksomme  faktorer  sondret  til  bevissthet. 
Men  som  bevisst  resultat  får  vi  ganske  særpregede  kom- 
plekse tilstander,  som  vi  pleier  å  betegne  som  utslag  av 
«samvittighetens    røst»:       på    den    ene    side    skammen. 


^  Smlgn.  E.  B  1  e  u  1  e  r,  Der  Sexualwiderstand.    Jahrbuch  f.  psycho- 
analytische   Forschungen,    B.    V.,    1913. 

-  Smlgn.    S.    Freud:      Drei   Abhandlungen  zur   Sexualtheorie. 

skyldfølelsen,  angeren;  på  den  annen  side  til- 
fredsstillelsen, gleden  og  stoltheten  over  å  ha  gjort  sin 
plikt. 


3.     Konflikt  —  valgavgjørelse  —  fortrængning. 

Med  utviklingen  av  selvvurderingen  og  jeg-idealet  er 
betingelsen  gitt  for  tallrike  sjelelige  konflikter. 
De  enkelte  ønsker,  begjær,  impulser,  som  dukker  op  i  et 
menneske,  kan  enten  stemme  overens  med  jeg-idealet  eller 
være  uforenlig  med  det.  I  siste  tilfelle  opstår  en  konflikt 
mellem  vedkommende  ønske  eller  impuls  og  det  jeg  betrakter 
som  min  «egentlige  personlighet»  —  det  ideal-jeg  jeg  identifi- 
serer mig  med. 

Ved  enhver  etisk  valghandling  ser  vi  slike 
konflikter.  Primitive,  egoistiske  tilbøieligheter  kommer  i 
strid  med  det  etiske  krav.  Undertiden  har  dette  siste  en 
så  sterk  makt,  at  det  fører  til  opof reise  av  det  egne  liv.  For 
forståelsen  av  slike  avgjørelser  må  det  ikke  glemmes,  at 
også  idealene  har  sin  forankring  i  instinktlivet.  Sin  makt 
får  jeg-idealet  gjennem  sin  sammenheng  med  selvfølelsene. 
En  vesentlig  del  av  selvkj  ærligheten  er  ved  forskyvning 
bundet  til  jeg-idealet.  Enhver  efterfølgelse  av  idealet  er 
umiddelbart  forbundet  med  tilfredsstillelse,  mens  enhver 
gåen  på  akkord  er  forbundet  med  skam.  Her  er  det  pluss, 
som  i  en  moralsk  konflikt  føies  til  det  ideale  motiv  og  derved 
kan  gi  dette  overvekten  over  et  tilsynelatende  meget  sterkere 
primitivt  begjær  og  således  vekke  det  inntrykk,  at  vi  for- 
mår å  handle  ad  «linjen  for  den  største  motstand». 

Ved  valga vgjørelsen  blir  en  impuls  eller  et  ønske  be- 
røvet sin  makt.  Det  avvises  gjennem.  bevisst  fordømmelse 
eller  forkastelse,  og  avvisningen  foregår  i  bevissthetens  lys. 
Her  gjelder  prinsippet:     Enten-Eller. 

Ikke  alle  konflikter  blir  imidlertid  avgjort  gjennem 
bevisst  valgavgjørelse.  Meget  hyppig  unddrar  jeget  sig 
den  pinlige  konflikt,  uten  a  bli  ferdig  med  den,  derved, 
at  opmerksomheten  vendes  helt  bort  fra  det  forbudte  ønske, 

den  uideelle  impuls :  Denne  blir  fortrengt  fra  bevisst- 
heten. Der  likesom  flyktes  fra  konflikten.  Her  kommer 
prinsippet  Både — Og  til  å  gjelde. 

Denne  fortrengningsmekanisme  har  vi  alt  tidligere  om- 
talt. Det  synes  å  være  en  grunnleggende  eiendommelighet 
ved  vårt  sjelsliv,  at  der  er  en  tendens  til  å  utelukke  ube- 
hagelige oplevelser  fra  bevisstheten  og  overgi  dem  til  glem- 
selen. Og  særlig  treffer  slik  fortrengning 
de  forestillinger,  impulser,  ønsker,  som 
inneholder  noget  beskjemmende  for  vårt 
jeg,    som    strider    mot    jeg-idealet.^ 

Mens  den  klare  etiske  valga vgjørelse  betyr  en  virkelig 
avgjørelse  av  konflikten,  betyr  fortrengningen  egentlig  bare 
en  tilsløring  av  den.  En  følelsesbetonet  forestilling,  et  ønske, 
en  impuls,  mister  ikke  sin  makt  ved  uten  videre  å  trenges 
ut  av  det  klart  bevisste  sjelsliv.  Som  vi  har  sett,  kan  vi 
tale  om  et  virksomt  underbevisst  sjelsliv.  Det  fortrengte 
vedblir  å  være  virksomt  og  kan  trods  sin  ubemerkethet 
gjøre  sig  gjeldende.  Overordentlig  mange  betydningsfulle 
sjelsfenomener  kan  i  virkeligheten  bare  forstås  som  virk- 
ninger av  tilbaketrengte  ønsker  og  tilslørede  konflikter. 

For  å  forstå  bedre  personligheten  og  dens  konflikter 
er  det  derfor  nødvendig  å  opta  til  drøftelse  i  litt  bredere 
sammenheng  det  almindelige  problem  om  virkningen  av  de 
mer  eller  mindre  tilbaketrengte  og  derfor  ikke-avferdi- 
g  e  d  e  sjelsinnhold.  Gjennem  de  nyere  undersøkelser  over 
dette  problem  har  der  åpnet  sig  nye  perspektiver  av  største 
betydning  og  muligheten  for  forklaring  av  en  rekke  sjels- 
fenomener, som  en  psykologi,  der  bare  holder  sig  til  bevisst- 
hetens overflate,  må  stå  helt  uforstående  overfor. 

Hos  ethvert  menneske  er  der  oplevelser,  som  ikke  blir 


^  Smlgn.  Nietzsche  i  «Jenseits  von  Gut  undBose»:  «,,Das  håbe 
ich  gethan"  sagt  mein  Gedåchtnis.  ,,Das  kann  ich  nicht  gethan  haben" 
—  sagt  mein  Stolz  nnd  bleibt  unerbittlich.  Endlich  —  gibt  das  Gedåchtnis 
nach.  ■'  —  Først  gjennem  F  r  e  u  d  s  og  hans  skoles  undersøkelser  har  imidler- 
tid fortrengningsbegrepet  fått  fundamental  betydning  for  hele  psykologien 
og  psykopatologien. 

avferdiget  —  slik  som  en  vrede  avferdiges,  når  den  får  ut- 
brudd, en  impuls,  når  den  omsettes  i  handling,  et  ønske, 
når  det  enten  opfylles  eller  man  gjør  sig  dets  forkastelighet 
klar  og  bevisst  avfinner  sig  med  det.  Dette  ikke-avferdigede 
danner  ved  å  fortrenges  en  ubevisst  eller  bare  dunkelt  be- 
visst bakgrunn  for  den  bevisste  personlighet  og  streber  efter 
å  skaffe  sig  avløp  og  finner  det  —  like  fra  harmløse  små 
forsnakkelser  og  feilhandlinger  til  de  sværeste,  livsødeleg- 
gende  «nervøse»  sykdomstilstande.  Den,  hvem  disse  virk- 
ninger gjelder,  forstår  ikke  selv,  hvad  som  foregår,  fordi 
røttene  ligger  i  det  «underbevisste».  Men  ved  hjelp  av  sær- 
egne metoder  kan  man  avdekke  de  underbevisste  sammen- 
henge og  derved  ofte  opnå  en  uanet  dyp  forståelse  av  ved- 
kommende menneskes  reaksjoner. 

Banebrytende  her  har  fremfor  alle  Sigmund  Freud 
virket.  Oprinnelig  benyttet  Freud  den  hypnotiske  metode. 
Under  utforskning  i  hypnose  er  det  ofte  mulig  å  få  fatt  på 
ting,  som  den  vanlige  bevissthet  ikke  kjenner.  Snart  op- 
gav  imidlertid  Freud  hypnosen  og  utarbeidet  sin  egen  me- 
tode, som  viste  sig  å  føre  langt  videre.  Grunnlaget  for  denne 
psykoanalytiske  metode  er  en  tydning  av  de  «f  r  i 
assosiasjoner»  som  innfinner  sig,  når  man  mest 
mulig  passivt  og  helt  kritikkløst  hengir  sig  til  sine  innfall. 
Ved  slike  fri  innfall  blir  nemlig  den  «censur»  av  tankene,  som 
hensynet  til  moral,  logikk  og  saklighet  i  almindelighet 
betinger,  ophevet.  —  En  rik  erfaring  viser,  at  man  virkelig 
gjennem  de  fri  assosiasjoners  metode  kan  trenge  dypt  inn 
i  de  ellers  skjulte  sjelssammenhenge. 

Man  har  ganske  visst  ofte  innvendt  mot  den  psyko- 
analytiske metode,  at  den  virker  sterkt  suggererende,  og 
at  psykoanalytikeren  derfor  ved  dens  hjelp  nett  op  finner, 
hvad  han  selv  efter  sine  forutfattede  meninger  venter  å 
finne.  Karakteristisk  nok  hører  man  som  regel  denne  inn- 
vending fra  dem,  som  selv  ikke  anvender  metoden  og  ikke 
behersker  dens  teknikk.  Ved  en  virkelig  teknisk  kunstret 
analyse  trer  det  suggestive  moment  helt  i  bakgrunnen. 
At  der  imidlertid  ved  psykoanalyser   kan   gjøres  grove  feil 

og  ofte  også  virkelig  har  vært  syndet  mot  de  enkleste  grunn- 
setninger for  videnskapelig  undersøkelse,  skal  naturligvis 
ikke  nektes.  —  Særlig  overbevisende  overfor  andre  med 
hensyn  til  metodens  brukbarhet  er  slike  tilfeller,  hvor  det 
lykkes  på  grunnlag  av  det  materiale  analysen  gir  å  finne  til- 
bake til  lengst  glemte  barndomsoplevelser,  som  senere  blir 
bekreftet  av  andre  enn  analysanden  selv.  Således  forklarte 
—  for  bare  å  nevne  et  eksempel  —  Pfister  på  grunnlag 
av  en  i6-årig  gutts  drømmer,  angstsymptomer  og  innfall 
for  guttens  forbausede  far,  at  sønnen  led  av  eftervirkningene 
av  en  phimoseoperasjon,  som  hadde  funnet  sted  før  gutten 
hadde  fylt  lo  måneder  og  sannsynligvis  også  av  virkningen 
av  senere  kastrasjonstrudsler.  Hans  tydning  blev  helt 
bekreftet.^  Også  mig  selv  er  det  gjentagne  ganger  lykkedes 
i  psykoanalyser  å  få  frem  spesielle  oplevelser  fra  de  første 
barneår,  som  før  analysen  var  helt  glemt  av  vedkommende 
selv,  men  som  er  blitt  bekreftet  av  eldre  slektninger. 

Den  som  virkelig  kjenner  den  psykoanalytiske  metode 
av  egen  erfaring,  kan  vanskelig  være  i  tvil  om,  at  den  fører 
til  en  dypere  forståelse  av  personlighetens  opbygning  og 
av  karakterens  utvikling  enn  nogen  annen  kjent  psykolo- 
gisk metode. 

Senere  skal  —  i  annen  forbindelse  —  bli  gjort  litt  nær- 
mere rede  for  selve  fremgangsmåten. 


*  O.   Pfister:     Die  Psychanalytische  Methode.     3.   Aufl.,   s.    122. 


B.  Det  uavferdigede  og  dets  virkninger. 

På  vesentlig  tre  forskjellige  måter  får  det  ikke-avfer- 
digede,  tilbaketrengte  i  sjelslivet  betydning  for  oplevelse 
og  adferd.  For  det  første  kan  det  skaffe  sig  avløp  uavhengig 
av  den  bevisste  vilje  gjennem  «f  e  i  1  r  e  a  k  s  j  o  n  e  t», 
drømmer  og  «nervøse»  symptomer.  For  det 
annet  kan  det  gi  foranledning  til  energiske  beskyttelses- 
foranstaltninger og  av  vergelsesreaks  joner  (reak- 
sjonsdannelser  og  projeksjoner).  Og  endelig  for  det  tredje 
kan  de  i  sin  oprinnelige  rettethet  utilladelige  tilbøieligheter 
rettes  på  nye  uklanderlige  formål  og  på  grunnlag  av  sådan 
sublimering  skaffe  sig  uttrykk,  som  ikke  lenger  strider 
mot  jeg-idealet. 

De  forskjellige  sammenhenger  det  her  dreier  sig  om  er 
som  regel  skjult  for  vedkommende  individ  selv.  De  ligger 
ikke  åpent  idagen.  Hvor  det  tilbaketrengte  bryter  gjennem 
på  tross  av  den  bevisste  vilje,  kommer  det  i  almindelighet, 
på  grunn  av  motstriden  mot  de  andre  tendenser  i  sjelslivet, 
ikke  til  f  u  1 1 1  uttrykk,  men  mer  eller  mindre  ufullkomment 
og  «maskert».  Og  der  hvor  et  individ  gjennem  reaksjons- 
dannelser  bygger  vern  mot  det  forbudte  og  utilladelige,  er 
det  ikke  selv  klar  over  den  egentlige  fiende.  Den  slippes 
ikke  åpent  inn  i  bevisstheten  for  å  bekjempes.  Også  av- 
vergelsesreaksjonene  blir  derfor  maskerte. 

I  sin  almindelighet  kan  vi  si,  at  det  tilbaketrengte  på 
grunn  av  sin  ubehagelige  karakter  støter  på  en  motstand, 
som  hindrer  det  i  å  bli  klart  bevisst.  Bevisstheten  øver  — 
som  Freud  billedlig  uttrykker  det  —  en  c  e  n  s  u  r.  Før 
vi  går  over  til  nærmere  å  studere  de  hovedmåter  på  hvilke 

det  tilbaketrengte  gjør  sig  gjeldende  i  sjels^livet,  må  vi  derfor 
studere  de  mekanismer,  ved  hvis  hjelp  den  av  «censuren» 
betingede  «maskering»  kommer  istand. 

En  almindelig  bemerkning  er  imidlertid  her  påkrevet. 
De  «sjelelige  mekanismer»,  som  i  det  følgende  skal  behandles, 
er  utvilsomt  virksomme  og  av  stor  betydning  for  sjelslivet. 
Men  kjennskapet  til  dem  kan  meget  lett  misbrukes  til  for- 
hastede slutninger  og  derved  ofte  bli  direkte  skadelig.  For- 
snakkelser, drømmer  o.  s.  v.  gir  aldri  mer  enn  indisier.  Man 
skal  derfor  alltid  være  meget  forsiktig  med  å  slutte  for  meget 
av  dem  og  i  det  enkelte  konkrete  tilfelle  holde  sig  for  øie 
de  sjelelige  sammenhenges  overordentlige  komplikasjon  og 
muligheten  for  andre  tydninger.  Først  den  fagmessig, 
psykoanalytisk  utdannede  psykolog  har  betingelsene  for  å 
kunne  gjennemføre  en  nærmere  undersøkelse  og  derved  opnå 
en  større  sikkerhet  for  en  bestemt  tydning. 


1 .     «Maskeringsmekanismene» . 

Utelatelser   og  forskyvninger  — ^symboler 
og    fortettninger. 

De  to  hovedmekanismer,  ved  hvis  hjelp  uttrykkene 
for  de  tilbakeviste  tendenser  blir  gjort  uk j endelige  for  be- 
visstheten, er  utelatelser  og  forskyvninger. 

I  en  rekke  tilfeller  kommer  et  utilladelig  innhold  frem 
i  bevisstheten,  men  bare  delvis,  idet  nettop  det  mest 
anstøtelige  er  utelatt.  Meget  smukt  kan  man  undertiden 
studere  slike  utelatelser  ved  analysen  av  drømmer.  Freud 
forteller  f.  eks.  en  drøm  av  en  eldre,  fint  dannet  dame. 
Drømmen  ga  uttrykk  for  en  frekt  libidinos  fantasi;  men  på 
alle  de  steder  i  drømmen,  hvor  efter  sammenhengen  denne 
fantasi  skulde  ha  gitt  sig  helt  åpenlyst,  skamløst  uttrykk, 
er  der  «huller»:  drømmetalen  blir  avbrudt  av  en  utydelig 
og  uforståelig  mumien.^ 

^  S.  Freud:  Vorlesungen  zur  Einfiihrung  in  die  Psychoanalyse. 
IX.     Vorlesung. 

Ved  siden  av  slike  utelatelser  virker  forskyvninger. 
De  affektive  «energier»  knyttes  til  noget,  som  er  assosiert 
med  de  oprinnelige  objekter.  Eller  som  vi  også  kan  uttrykke 
til:  Det  fortrengte  innhold  representeres 
av  assosiater.  Disse  assosiater  symboliserer 
de  oprinnelige  objekter  for  de  utilladelige  tilbøieligheter. 
Gjennem  symboler  kan  det  uavferdigede  skaffe  sig  en  maskert 
surrogattilfredsstillelse.  Og  også  avvergelsen  av  det  for- 
kastede kan  gi  sig  symbolsk  uttrykk. 

På  interessant  måte  gjør  symbolikken  sig  ofte  gjel- 
dende ved  «nervøse»  symptomer.  Jeg  nevner  et  illustrerende 
eksempel  efter  Pfister:^ 

En  i8-årig  elev  av  et  kunstakademi  lider  ved  siden  av 
andre  «nervøse»  forstyrrelser  av  en  eiendommelig  mangel 
på  evne  til  å  plukke  blomster.  Forgjeves  søker  han  å  over- 
vinde denne  tilsynelatende  helt  umotiverte  svkahet  og  sier 
sig  selv:  «Det  er  jo  bare  tøv;  blomster  biter  da  ikke,  og  du 
har  bruk  for  dem  til  ditt  arbeide.»  Alt  forgjeves.  En  enkel 
analyse  efter  de  fri  assosiasjoners  metode  gir  imidlertid  op- 
klaring  og  befrielse  fra  symptomet.  Særlig  kløver  og  høst- 
tidløs  (Herbstzeitlose,  Colchicum  autumnale)  tiltrekker  og 
frastøter  ham.  Opfordret  til  å  fortelle  hvad  der  faller  ham 
inn  i  forbinnelse  med  blomst,  kløver  og  høsttidløs,  angir  han: 

Blomst:     Høsttidløs  —  en  pike  —  ingen  bestemt. 

Kløver:    En,  som  alltid  går  i  stor  flokk,  er  ikke  det  edle. 

Høsttidløs:  Høst  er  min  kjæreste  årstid  —  «tidløs» 
får  mig  til  å  tenke  på  «ubestandig».  En  pike,  d.  v.  s.  en  blomst, 
er  for  mig  en  høsttidløs.  Min  kjærlighet  blev  aldrig  gjen- 
gjeldt. 


^  O.  Pfister:  Ein  neuer  Zugang  zum  alten  Evangelium.  Giitersloh 
1918,  s.  24  f.  —  Et  eksempel  som  dette,  og  likeledes  andre. eksempler  senere, 
er  naturligvis  ikke  ment  som  i  nogen  måte  bevisende.  De  brukes  kun  til  i 
illustrere  psykologiske  sammenhenge,  hvis  antagelse  grunner  sig  på  et 
meget  omfattende  materiale,  som  det  imidlertid  ikke  er  mulig  å  gå  nærmere 
inn  på  i  en  så  kortfattet  fremstilling  som  denne.  På  grunn  av  våre  meget 
gjennemsiktige  forhold  har  det  vært  vanskelig  for  mig  å  ta  eksempler  fra 
min  egen  erfaring.     Jeg  har  vært  henvist  til  å  hente  dem  fra  literaturen. 

Allerede  disse  få  innfall  gjør  det  mulig  å  finne  en  mening 
1  symptomet.  Blomster  synes  for  den  unge  mann  symbol  for 
piker  —  særlig  tenker  han  på  de  uedle  gjennemsnittstyper 
og  på  de  troløse,  ubestandige.  En  videre  analyse  bringer 
for  dagen,  at  han  i  ii — 12  års  alderen  har  forgått  sig  med  en 
pike;  siden  den  tid  føler  han  motbydelighet  for  det  seksuelle 
og  kommer  i  formelig  raseri,  når  bekjente  av  ham  gir  sig 
av  med  offentlige  kvinner.  Fobien  sier  egentlig:  «Forgrip 
dig  ikke  på  piker!»  og  fremstiller  en  symbolsk  avvergelse 
av  scksualtilbøieligheten,  som  tidlig  var  blitt  vakt  til  sterk 
aktivitet,  men  på  grunn  av  det  pinlige  inntrykk,  skam  og 
skyldfølelse  var  blitt  trengt  tilbake.  Bak  motstanden  mot 
blomst erplukningen  stod  altså  noget  ganske  annet,  som 
hadde  relasjon  til  personlighetens  sentrale  makter:  et  uav- 
gjort sedlig  problem,  stillingen  til  det  seksuelle  og  til  kvinnen. 
Med  opklaringen  herav  fors  vandt  symptomet. 

Et  ikke  sjeldent  og  meget  plagsomt  neurotisk  symp- 
tom er  vasketvangen,  en  tvangsmessig  impuls  til 
igjen  og  igjen  å  vaske  hendene.  En  slik  t vangs vaskning 
kan  symbolisere  en  renselse  fra  fortrengt  «syndig  begjær» 
eller  skjult  skyldfølelse.  Vasket  vang  kan  f.  eks.  bryte  ut 
hos  en  gutt.  hvis  onani  blir  opdaget  og  strengt  straffet.  — 
Ganske  samme  symbol  finner  vi  i  literaturen.  Lady  Macbeth 
gnir  sine  hender,  som  om  hun  vilde  vaske  dem  ren  for  blod- 
skylden, som  tynger  hennes  samvittighet:  «Den  syke  sjel 
vil  avlaste  sin  hemmelighet  i  de  døve  puter.  Hun  behøver 
skriftefaren  mer  enn  lægen!»  —  På  lignende  måte  vasker 
Pilatus  sine  hender  for  derved  å  fralegge  sig  skylden  for  Jesu 
død.  Og  også  i  det  gamle  testamente  finner  vi  vaskningen 
som  symbol  for  ønsket  om  å  fri  sjelen  fra  urenhet  og  synd: 
«Eders  hender  er  iulde  av  blod!  Vask  Eder,  rens  Eder!» 
(Jesaias  i,  15  f.). 

Overhode  spiller  symboler  en  vesentlig  rolle,  ikke  bare 
i  neurosenes  psykologi,  men  også  for  kunsten,  religionen, 
magien,  og  særlig  for  drømmen. 

Av  stor  interesse  er  det,  at  samme  sjelelige  innhold 
kan  gi  sig  helt  forskjellige  symbolske  uttrykk.      Man  kan 

tale  om  forskjellige  lag  i  sjelen.  Jo  dypere  lag  en  symbol- 
dannelse  tilhører,  desto  fjernere  synes  ofte  likheten  mellem 
symbol  og  symbolets  egentlige  mening.  I  de  dypeste  lag 
støter  vi  på  symboler,  som  helt  svarer  til  den  archaisk- 
magiske  tenkemåte.  Studiet  av  drømmen,  neurosene  og 
psykosene  viser,  hvorledes  igrunden  ennu  urmennesket 
med  dets  primitivt  magiske  tenkemåte  lever  på  bunden  av 
kulturmennesket  og  kommer  til  uttrykk,  så  snart  de  høiere 
«censurinstanser»  svekkes. 

Omvendt  kan  ett  og  samme 
symbol  ha  forskjellige  betydninger 
og  tjene  fremstillingen  av  forskjel- 
lige sjelssammenhenger.  Man  tenke 
som  eksempel  på  de  mange  forskjel- 
lige betydninger  k  orssymbolet 
kan  ha.  I  et  slikt  symbol  kom- 
mer til  fortettet  uttrykk  en  hel 
rekke  av  tanker  og  følelser. 

Ved  siden  derav  gis  der  imid- 
lertid også  mer  direkte  fortet- 
ninger, hvor  trekk  fra  forskjel- 
lige innhold  blir  sammenføiet  til  en 
enhet,  som  skal  være  alle  innholdene 
samtidig.  Som  eksempel  på  en  slik  fortetning,  hvor  de  enkelte 
trekk  tillike  har  symbolsk  betydning,  kan  tjene  en  tegning 
av  Katharine  Schåffner:  «Professoren».^  Blandingen  av  ele- 
gant blaserthet  og  tåpelighet  blir  fremstillet  gjennem  en  for- 
tetning av  champagneglass,  salonløve  og  fare- eller  kveghode. 
I  mythologien,  magien,  den  primitive  kunst  spiller 
slike  fortetninger  en  meget  stor  rolle.  Menneske-  og  dyre- 
former  blir  forenet  i  fabelvesener,  som  i  sig  skal  besidde  de 
forskjellige  billeddeles  egenskaper.  Også  drømmen  opererer 
i  stor  utstrekning  med  fortetninger.  En  person  er  hr.  A. 
og  tillike  hr.  B.;  trekk  fra  begge  inngår  i  billedet.  Et  sted 
er  i  et  fremmed  land  og  dog  tillike  mitt  hjemsted  o.  s.v.  — 


Fi'j.   1 8.     «Professoren». 


^   Efter  K.  Kretschmer:    ]\Iedizinsche  Psychologie,  >.  Aufl.,  s.  80. 

Identifiseringen    kan    betraktes    som    et    spesielt    tilfelle    av 
fortetning. 

En  viss  likhet  med  slike  drømmeerfaringer  viser  den 
eiendommelige  «dobbelte  orientering*  hos  schizofrene  sinn- 
syke:  «Skjønt  de  mener  å  være  i  et  fengsel  eller  i  helvete 
eller  i  en  kirke,  vet  de  dog  igjen  i  annen  sammenheng,  at 
de  er  i  sinnssykeanstaltens  sykesal;  skjønt  de  anser  og  be- 
handler de  besøkende  foreldre  som  djevler,  kan  de  efterpå 
dog  igjen  fortelle,  at  foreldrene  har  vært  der;  patienten  vet, 
at  konen  og  barnet,  som  han  slår  ihjel,  er  hans  husfeller; 
men  han  vet  «også»  at  begge  er  Sat  an.  »^ 

Rasjonaliseringen. 

På  grunnlag  av  utelatelser  og  forskyvninger  kan  altså 
underbevisste  tendenser  gjøre  sine  virkninger  gjeldende  i 
bevisstheten,  uten  at  individet  selv  er  klar  over  sammen- 
hengen. I  samme  retning  virker  en  sekundær  bearbeidelse 
av  virkningene  av  det  underbevisste.  Der  fremtrer  en  eien- 
dommelig tendens  tilåsøke  bevisste  grunne  for 
det  som  i  virkeligheten  fremgår  av  under 
bevisste  motiver.  Man  kan  tale  om  en  almindelig 
rasjonaliseringstendens. 

Tydeligst  kan  rasjonaliseringstendensen  demonstreres 
ved  hypnotiske  eksperimenter.  Jeg  anfører  et  eksempel 
fra  mine  egne  forsøk :  Jeg  sier  til  en  dame,  som  befinner  sig 
i  dyp  hypnose:  «Ti  minutter  efter  at  De  er  våknet,  vil  De 
gå  bort  til  vinduet  og  åpne  det.»  Så  vekker  jeg  henne;  hun 
husker  ikke  lenger  det  jeg  har  sagt  under  hypnosen;  men  ti 
minutter  senere  reiser  hun  sig  plutselig,  går  bort  til  vinduet 
og  slår  det  op.  Jeg  spør  henne,  hvorfor  hun  åpnet  vinduet 
og  får  til  svar:  «Her  var  så  varmt!»  Den  egentlige  grutin  til 
hennes  handling  er  altså  skjult  for  henne  selv  og  isteden 
angir  hun  et  annet,  tilsynelatende  meget  plausibelt  motiv. 

Men  lignende  gjelder  også  ellers  i  stor  utstrekning.  I 
langt  høiere  grad  enn  de  fleste  mennesker  aner,  bestemmes 


*   K.    Bleuler:      Lehrbuch   der   Psychiatrie.      4.    Aufl.,   s.    292. 

våre  handlinger  av  forhold,  som  vi  ikke  er  oss  selv  bevisste, 
av  instinkt,  vaner,  ef  ter  virkninger  av  glemte  barndoms- 
ople velser  o.  s.  v.  Foruten  disse  egentlig  avgjørende  om- 
stendigheter legger  vi  oss  imidlertid,  når  vi  ser  tilbake  på 
handlingen  og  søker  å  forklare  den,  tilrette  bevisste 
motiver  og  tror  at  det  er  dem  som  har  vært  bestemmende  — 
ganske  på  lignende  måte  som  den  der  ifølge  en  glemt  hyp- 
notisk befaling  åpner  vinduet  tror  å  gjøre  det  på  grunn  av 
varmen.  En  slik  argumentasjon,  som  vil  begrunne  fornuftig 
en  handling  eller  en  tanke-  eller  følelsesreaksjon,  der  frem- 
går av  ubevisste  grunde,  er  det  man  (efter  forslag  av  E.  J  o- 
n  e  s)  kaller  en  rasjonalisering. 

Særlig  klart  trer  rasjonaliseringen  nettop  idagen  i  de 
tilfeller,  hvor  motivet  til  en  handling  er  en  impuls  eller  et 
begjær,  som  i  almindelighet  betraktes  som  lavt  eller  umo- 
ralskt.  Mange  mennesker  kan  helt  enkelt  ikke  opriktig 
erkjenne  en  slik  årsak  for  sin  handlemåte  og  bruker  derfor 
den  største  opfinnelseskunst  for  å  finne  mer  respektable 
grunne  for  sin  optreden  —  uten  at  der  på  nogen  måte  behøver 
å  være  tale  om  bevisst  hykleri.  Krigførende,  som  drives  av 
primitive  tilbøieligheter,  innbilder  sig  selv  og  andre,  at  de 
kjemper  for  «rettferdighetens  og  sivilisasjonens  sak».  Poli- 
tikeren, hvis  stilling  til  et  bestemt  spørsmål  avgjøres  av  hans 
partis  holdning,  tror  kanskje  selv  at  bestemmes  av  de 
saklige  «for»  og  «imot»  med  hensyn  til  vedkommende  spørs- 
mål. Kvinnen,  som  tillater  en  forelsket  mann,  som  hun 
ikke  vil  gifte  sig  med  og  ikke  gjøre  til  sin  elsker,  at  omgås 
henne  stadig  og  endog  opmuntrer  ham,  gjør  det  sanrisynligvis 
som  oftest,  fordi  selskapet  med  tilbederen  «smigrer  hennes 
forfengelighet»  og  tilfredsstiller  feminine  kjønnstilbøielig- 
heter.  Men  for  andre  og  også  for  sig  selv  rettferdiggjør  hun 
kanskje  sin  opførsel  ved  å  hevde,  at  den  beror  på  godhet 
fra  hennes  side,  «fordi  han  ellers  vilde  bli  så  ulykkelig». 
Det  virkelige  motiv  erkjennes  ikke,  fordi  det  vilde  bli  be- 
traktet som  mindreverdig.^ 


^  Smlgn.   A.   G.   Tansley:      Den   nya  psykologien    (sv.   overs,   av 
prof.  Frey  Svenson). 

2.     Det  fortrengtes  tilbakevender!. 

Feilreaksjoner  —  nervøse      symptomer      — 

drømmer. 

Den  enkleste  måte,  på  hvilken  det  tilbaketrengte  og 
uavferdigede  i  sjelslivet  skaffer  sig  avløp  uavhengig  av  den 
bevisste  vilje,  er  gjennem  «feilreaksjoner»,  gjennem  forsnak- 
kelser, forglemmelser  og  feilhandlinger.^ 

Jeg  tar  som  eksempel  en  forsnakkelse,  som  er  passert 
mig  selv. 2  Jeg  skulde  tale  med  en  mann  om  pengesaker  og 
betale  ham  en  viss  sum.  Av  en  bestemt  grunn  var  det  mig 
pinlig  å  tale  om  det:  jeg  trengte  det  derfor  tilbake  og  be- 
gynte å  tale  om  noget  annet.  I  samtalens  løp  vilde  jeg  for- 
telle om  en,  at  han  skulde  male  et  billede,  forsnakket 
mig  imidlertid  og  sa  isteden  betale  et  billede.  Straks 
falt  det  mig  inn,  at  jeg  hadde  hatt  til  hensikt  å  tale  med 
mannen  om  å  betale,  men  at  jeg  ikke  hadde  utført  hensikten, 
og  at  det  var  dette  uavferdigede,  ubehagelige  tema,  som 
var  skyld  i  forsnakkelsen. 

Meget  hyppig  vil  den,  som  har  litt  evne  til  selvanalyse, 
kunne  finde,  hvorledes  det  er  noget,  som  han  av  en  eller 
annen  grunn  nettop  har  skjøvet  vekk  fra  bevisstheten,  som 
vender  tilbake  i  en  forsnakkelse.  Slike  forsnakkelser  viser, 
at  tilbaketrengte,  ikke-avferdigede  sjelsinnhold  kan  gjøre 
sig  gjeldende  gjennem  bestemte  forstyrrelser,  som 
helt  uvilkårlig  blander  sig  inn  i  avløpet  av  de  prosesser, 
som  svarer  til  den  øieblikkelige  bevisste  situasjon.  Vi  kan 
således  i  forsnakkelsene  konstatere  en  lignende  mekanisme 
som  den,  der  i  langt  mer  påfallende  grad  gjør  sig  gjeldende 
ved  de  posthypnotiske  fenomener.  Jeg  gir  f.  eks.  en  hypnoti- 
sert befaling  til  at  han,  efter  at  han  er  våknet,  skal  svare 
på  spørsmålet :    «Hvorledes  står  det  til  ?»  med  å  nevne  tallet 


^  Smlgn.    S.    Freud:      Zur    Psychopathologie    des    Alltagslebens. 
lo.    Aufl.    (1924). 

2  Riktignok   i    virkeligheten   på   tysk:      «zahlen»  istedenfor   «malerne 
18  —   Psykologi. 

7-  Så  vekker  jeg  ham.  Han  husker  ikke  lenger  den  hyp- 
notiske befaHng.  Spør  jeg  ham  imidlertid:  «Hvorledes 
står  det  til?»  gir  han  det  for  ham  selv  meningsløse  svar: 
«Syv!»  Fra  bevissthetens  bakgrunn  virker  inn  noget,  som 
vedkommende  selv  i  øieblikket  ikke  er  klar  over,  men  som 
på  en  meget  påfallende  måte  griper  inn  i  hans  psykomoto- 
riske funksjoner. 

Lignende  som  ved  forsnakkelsene  gjelder  også  mange 
forglemmelser  og  distraksjonshandlinger:  Også  de  kan  gi 
uttrykk  for  tilbaketrengte  tendenser,  som  ikke  kan  skaffe 
sig  åpent  uttrykk.  Det  kan  være  et  betenkelig  tegn  og 
ikke  love  godt  for  et  ekteskap,  når  en  ung  hustru  forlegger 
viclscsringen  og  ikke  kan  finde  den  igjen,  eller  hun  i  distrak- 
sjon stadig  tar  den  av  og  «leker»  med  den.  Likeledes  kan 
en  forglemmelse  tyde  på  en  skjult  uvilje  mot  det,  som  skulde 
huskes.  Lærerikt  er  et  eksempel,  som  E.  Jones  forteller 
om  sig  selv:  Av  motiver,  som  han  selv  ikke  var  klar  over, 
hadde  han  latt  et  brev  bli  liggende  flere  dage  på  sitt  skrive- 
bord. Endelig  besluttet  han  sig  til  å  poste  det,  men  fikk 
det  tilbake  fra  «Pead  letter  office»:  Han  hadde  glemt  å 
skrive  på  adressen.  Efter  at  han  hadde  adressert  det,  brakte 
han  det  til  posten,  men  denne  gang  uten  frimerke.  Nu 
endelig  måtte  han  tilstå  for  sig  selv  sin  motvilje  mot  i  det 
hele  å  sende  brevet.^  —  Med  megen  psykologisk  forståelse 
arl vender  ofte  dikterne  slike  små  «feilreaksjoner».  Et  ek- 
sempel fra  Hamsuns  «Pan»  :^  Dundas  hvisker :  Inatt 
kl.  ett!»  Hvorpå  han  forsvinner.  Hun  sier  til  sig  selv,  at 
han  vel  inatt  kl.  ett  igjen  vil  reise  bort.  Men  det  hendte, 
at  hun  glemte  å  låse  sin  dør.  Kl.  ett  kommer  han  inn 
til  henne! 

På  Hgnende  måte  som  i  feilreaksjonene  kan  tilbake- 
trengte og  ikke-avferdigede  tendenser  gi  sig  uttrykk  i  så- 


*  Anfort  eftcr  S.  Freud;  Wjilc^unircn  zur  l'iiifuhnin,^  in  die 
Psychoanalysc. 

-  Sinltjn.  o^sa  F.  II  i  t  s  c  h  ni  a  n  n:  lun  (icspcnst  aus  dor  Kindhcit 
Knut   1  larnsuns.      1926.  s.   37. 

kalte  nervøse  eller  neurotiske  sykdomssymptomer.  Ved 
sykdommer  som  hysteri  og  tvangs  neurose  fore- 
ligger der  dyptgående  sjelelige  konflikter  og  dermed  sammen- 
hengende spaltninger.  Der  er  i  neurotikeren  sterke  ønsker 
og  begjær,  som  strider  mot  hans  moral,  mot  hans  samvittig- 
het, mot  samfundets  krav  til  ham.  Disse  ønsker  og  tilbøie- 
ligheter  har  han  undertrykket  og  søkt  å  fortrenge  alt,  som 
står  i  sammenheng  dermed,  fra  bevisstheten.  Men  for- 
trengningen er  ikke  lykkedes  helt.  Det  fortrengte  vedblir 
å  leve  og  være  virksomt.  Det  gjør  sig  gjeldende  nettop 
gjennem  de  neurotiske  symptomer. 

Undertiden  ligger  sammenhengen  næsten  åpen  i  dagen, 
selv  om  neurotikeren  selv  aldri  uten  videre  vedkjenner  sig 
de  skjulte  ønsker,  som  symptomet  er  uttrykk  for.  Eksempler 
herpå  gav  krigsneurosene:^  En  soldat  står  ved  fronten. 
Han  er  en  modig  mann,  som  ikke  skyr  faren.  Men  han  har 
hjemme  en  hustru,  hvis  lidenskapelighet  han  kjenner.  T 
brevene  klager  hun  over  forretningens  tilbakegang.  Den 
vilde  allerede  være  ødelagt,  hvis  ikke  gode  venner  hadde 
hjulpet  henne.  Bekymringer  og  skinnsyke  fyller  ham  og 
vekker  ønsket  om  å  komme  hjem.  Som  den  plikttro  soldat 
trenger  han  dette  ønske  tilbake.  Men  det  har  allikevel  makt 
over  ham;  det  likesom  emansiperer  sig  og  venter  på  leilighet 
til  å  realiseres.  En  granateksplosion  gir  anledningen:  Et 
heftig  chock  gjør  ham  for  en  kort  tid  målløs.  Han  tar  sig 
imidlertid  hurtig  sammen  og  forsøker  å  gjøre  videre  soldater- 
tjeneste;  men  benene  vil  ikke  mer  bære  ham;  en  voldsom 
skjelven  griper  hans  lemmer.  Han  kommer  i  feltlasarettet 
og  blir  tilsist  sendt  hjem.  Men  skjelvingen  vedblir,  og  han 
behersker  ikke  mer  sine  lemmer.  Ønsket  har  gjort  sig  gjel- 
dende på  tross  av  den  bevisste  personlighet :  han  kan  forbli 
hjemme.  Selv  erklærer  han  ganske  visst  bona  fide,  at  han 
vil  gjøre  sin  plikt,  og  at  han  vilde  bli  lykkelig  ved  igjen  å 
bli  frisk  for  å  kunne  dra  i  felten.  Men  hans  underbevisste 
ønske  fastholder  skjelvingen. 

ICkseniplet  er  hentet  fra  H.   W.    ('.ru  hie:      Psycholof^ie  des  Ab- 
normcn    (1922),    s.    105. 

Ved  de  fleste  krigsneuroser  synes  det  at  være  konflikten 
mellem  «æren»  og  «selvopholdelsesdriften»  (resp.  «selvkj ærlig- 
heten») som  er  avgjørende.  Sykdommen  tilfredsstiller  i  et 
kompromis  begge.  Hvis  ikke  andre,  sekundære  motiver 
gjør  sig  gjeldende,  ophører  som  regel  sympto- 
mene når  det  skjulte  sikkerhetsønske 
blir  opfylt  på  annen  måte  (ved  tilfangetagelse 
eller  fredsslutning).^ 

Ved  de  fleste  andre  psykoneuroser  synes  derimot  seksu- 
elle faktorer  å  spille  hovedrollen. ^  Ofte  kan  imidlertid 
sammenhengen  mellem  tilbaketrengt  seksualitet  og  nervøse 
symptomer  være  vanskelig  nok  å  gjennemskue.  Utelatelser, 
forskyvninger,  fortetninger  og  av vergelsesreaks joner  gjør 
sig  gjeldende  og  kan  gjøre  forholdene  ytterst  ugjennem- 
siktige.  Den  nærmere  forståelse  kan  i  hvert  enkelt  tilfelle 
kun  vinnes  gjennem  en  langvarig  og  inngående  psykoanalyse. 
Nært  sammenhengende  med  de  seksuelle  finner  man  forskjel- 
lige kriminelle  tilbøieligheter  ved  roten  av  de  neuro- 
tiske  forstyrrelser.  Foranledningen  til  symptomenes  optreden 
er  ofte  en  enkelt  sterkt  virkende  ople velse.  Den  nærmere 
analyse  viser  imidlertid,  at  de  neurotiske  forstj^rrelser  i 
almindelighet  henger  dypt  sammen  med  hele  personlighetens 
utvikling.  Den  enkelte  ople  velse,  som  gir  foranledning  til 
et  bestemt  neurotisk  symptom,  er  ikke  for  sig  alene  tilstrekke- 
lig til  å  forklare  symptomet.  Dette  har  også  andre,  dypere 
røtter  i  tidligere  oplevelser  og  henger  til  syvende  og  sist 
sammen  med  personlighetens  kjernekonflikter.  Den  måte 
på  hvilken  individet  reagerer  overfor  den  bestemte  pinlige 


^  Det  er  imidlertid  langt  fra,  at  alle  krigsneuroser  lar  sig  forstå  så 
enkelt.  Der  synes  også  at  gis  «traumatiske  neuroser»,  hvor  en  eiendommelig 
*g  j  e  n  t  a  g  e  1  s  e  s  t  v  a  n  g»,  som  ildce  kan  forstås  ut  fra  et  underbevisst 
ønske,  spiller  hovedrollen.  Freud  tyder  også  slike  neurotikeres  karakte- 
ristiske drømme  ut  fra  ^gjentagelsestvangen»  og  antar  forsåvidt  en 
undtagelse  fra  sin  almindelige  teori  om  drømmen  som  ønskeopfyldelse. 
(Smlgn.   «Jenseits  des  Lustprinzips»   (1920).) 

2  Forsåvidt  også  den  narzisstiske  <'selvki ærlighet»  har  en  sammen- 
heng med  den  oprindclige  infantile  seksualitet,  blir  forøvrig  motsetningen 
ikke  vesentlig. 

oplcvelse  eiler  overfor  en  aktuell  konflikt  bestemmes  av  hele 
dets  tidligere  historie,  fremfor  alt  barndomshistorien.  Symp- 
tomets røtter  forgrener  sig  gjennem  hele  det  tidligere  sjels- 
liv. Der  er  en  dyp  psykologisk  sannhet  skjult  bak  Jesu 
fremgangsmåte :  helbrede  ved  å  løse  de  e  t  i  s  k  e  kon- 
flikter: «Dine  synder  er  dig  forlatte;  stå  opp,  ta  din 
seng  og  gå!» 

Den  nærmere  undersøkelse  av  de  kompliserte  forhold 
ved  de  neurotiske  symptomdannelser  hører  hjemme  i  den 
spesielt  medisinske  psykologi. 

Ved  siden  av  i  feilreaksjoner  og  nervøse  symptomer  gir 
det  uavferdigede  og  tilbaktrengte  sig  uttrykk  i  drømme- 
livet.  I  søvntilstanden  er  bevissthetens  «censur»  nedsatt, 
og  de  undertrykte  tendenser  kan  derfor  lettere  skaffe  sig 
uttrykk.  Disse  uttrykk  er  ganske  visst  som  regel  maskerte. 
Gjennem  den  Freud'ske  teknikk  er  det  imidlertid  blitt  mulig 
i  et  stort  antall  tilfeller  å  tyde  drømmene  og  således  gjennem 
studiet  av  et  menneskes  drømmer  å  nå  frem  til  kunnskap 
om  det  skjulte,  underbevisste  grunnlag  for  hans  vesen.  Vi 
kommer  senere  utførligere  tilbake  hertil. 

Beskyttelsesforanstaltninger  og 
avvergelsesreaksj  oner. 

En  rekke  betydningsfulle  sjelsfenomener  kan  bare  for- 
stås som  uttrykk  for  beskyttelsesforanstaltninger  og  av- 
vergelsesreaksj oner  overfor  det  tilbaketrengte,  uavferdigede 
og  pinlige.  Særlig  på  to  forskjellige  måter  finner  slik  av- 
vergelse  sted  —  nemlig  gjennem  reaksj  onsdannelse 
og  gjennem  projeksjon. 

Gjennem  reaksj onsdannelse  bygger 
individet  —  sig  selv  ubevisst  —  vern  mot 
det  forbudte  og  tilbakeviste.  Den,  som  rea- 
gerer på  homoseksualitet  med  en  særlig  avsky,  viser  kanskje 
selv  ved  nærmere  analyse  en  sterk  ham  selv  ukjent  homo- 
seksuell   tilbøielighet.       Som    reaksjon    mot    grusomme    og 

aggressive  tendenser  kan  fremtre  en  påfallende  hensyns- 
fullhet  og  kanskje  en  sterk  interesse  for  dyrebeskyttelses- 
saken.  Overdreven  omsorg  og  engstelse  for  et  menneske 
går  ofte  sammen  med  underbevisst  fiendtlighet  og  døds- 
ønsker.^ 

Meget  hyppig  er  det  også,  at  en  tilbaketrengt  pinlig 
følelse  av  egen  svakhet  eller  ringhet  blir  overdøvet  gjennem 
understrekning  av  de  motsatte  egenskaper.  Man  kan  her 
tale  om  en  over-kompensasjon.  Vanføre  eller 
legemlig  heslige  og  ubetydelige  folk  kan  være  særlig  for- 
fengelige og  elegante  i  klededrakt  og  frisyre.  Parvenuens 
meget  spottede  pralen  og  stillen  tilskue  av  sin  rikdom  for- 
råder hans  manglende  indre  sikkerhet.  Spasmakeren,  hvis 
lystighet  ofte  når  en  påfallende  høi  og  forsert  grad,  er  ofte 
igrunnen  tungsindig.  Den,  som  har  spiren  i  sig  til  å  bli 
alkoholiker,  blir  den  mest  fanatiske  avholdsmann.  Den 
erotisk  anfektede  blir  den  mest  glødende  sedelighetsapostel. 
Den,  der  lider  av  en  skjult  impotensfrykt,  blir  kanskje 
nettop  en  don  Juan. 

Særlig  sterkt  har  Alfred  Adler  betonet  mindre- 
verdighetsfølelsens og  overkompensasjonenes  betydning.  Han 
går  endog  så  vidt,  at  han  opstiller  den  grunnsetning:  «Enhver 
neurose  kan  forstås  som  et  forsøk  på  å  befri  sig  fra  en  følelse 
av  mindreverdighet  for  å  vinne  en  følelse  av  overlegenhet. »2 
—  Adler  har  sikkert  pekt  på  et  moment  av  stor  betydning 
for  mange  nervøse.  Det  er  imidlertid  bare  ett  moment  ved 
siden  av  andre.  Som  universalforklaringspr-insipp  er  det 
efter  min  mening  helt  utilstrekkelig. 

De  psykiske  effekter  kan  altså  opstå  på  to  forskjellige 
måter:    enten  direkte  eller  gjennem  reaksjon.    Og  ikke  alltid 


1  Man  må  naturligvis  vokte  sig  for  å  generalisero  og  tyde  enhver 
sterk  engstelse  som  uttrykk  for  dødsonsker,  enhver  interesse  for  dyre- 
beskyttelsessaken  som  uttrykk  for  sadistisk  anlegg  o.  s.  \-.  De  sjelelige 
sammenhenge  er  til  det  ytterste  kompliserte,  og  lignende^  reaksjonsmåter 
kan  skyldes  helt  forskjellige  årsaker.  En  begrunnet  dom  kan  i  det  enkelte, 
konkrete  tilfelle  kun  felles  på  grunnlag  av  en  inngående  analyse. 

"A.  Adler:  Praxis  und  Theorie  der  Individualpsychologie  (i92o),s.i6. 

er  det  lett  å  avgjøre,  hvilken  klasse  man  skal  tilskrive  en 
bestemt  fplelsesreaksjon.  Dog  er  der  enkelte  eiendommelig- 
heter, ved  hvilke  reaksjonsdannelsene  forråder  sig  for  den 
øvede  iakttager.  Det  er  alltid  litt  mistenkelig,  når  en  dame 
er  altfor  ivrig  i  sine  forsikringer  om  å  elske  sin  mann.  «De 
middelaldrende  menn  (i  de  krigførende  lande)  som  ved 
krigens  begynnelse  gikk  omkring  og  forsikret,  at  de  intet 
høiere  onsket  enn  at  de  var  unge,  så  at  de  kunde  få  komme 
til  fronten,  blottet  i  virkeligheten  sin  feighet,  hvad  der  blev 

bekreftet,  når  menn  av  denne  alder  blev  innkalt. 

Den  som  sier,  når  han  utsettes  for  kritikk:  «Jeg  bryr  mig 
ikke  det  spor  om,  hvad  folk  sier»  viser  nettop  gjennem 
den  voldsomhet,  med  hvilken  han  reagerer,  hvor  meget  han 
bryr  sig  om  det.»^ 

Av  særlig  interesse  for  kriminalpsykologien  er  det,  at 
man  nettop  hos  voldsmennesker  med  vredaktig,  hensynsløs, 
offensiv  egenart  og  en  sykelig  overspennt  selvfølelse  ofte 
på  bunnen  finner  et  sårt  punkt,  en  overfølsomhet  og  et  skjult 
«mindreverdighetskompleks».  Av  dette  kan  der  i  årenes 
løp  gjennem  reaksjonsdannelse  utvikle  sig  et  overkompen- 
serende system  av  storhets-,  hat-  og  he vnt anker  og  en  grense- 
løs overdrivelse  av  den  egne  selvfølelse. ^ 

Et  interessant  tilfelle  i  så  henseende  er  den  brutale 
tyske  massemorder  W  a  g  n  e  r,  en  mann  tilsynelatende  full 
av  umåtelig  selvfølelse  og  grenseløs  forakt  for  andre  menne- 
sker. En  natt  i  1913  overfalt  han,  vel  utrustet  med  mord- 
våben,  en  landsby,  stakk  den  i  brann  på  flere  steder  og  slog 
og  skjøt  ned  dem,  som  kom  ham  i  veien.  Wagner  har  selv 
med  stor  psykologisk  forståelse  gitt  følgende  skildring  av 
sitt  vesen :  «De  vil  derfor  forstå,  når  jeg  svermer  for  de  menne- 
sker som  er  robuste  på  legeme  og  samvittighet,  når  de  sterke, 
de  ubekymrede,  de  pågående,  forbryderne  og  bestiene 
imponerer  mig.  Dem  alle  tenker  jeg  som  motstykke  til  mig 
selv.     Jeg  har  ikke  i  dette  stykke  lest  mig  noget  til;  jeg  er 

^   J.    A.    Hadfield:      Psykologi   och   moral,    s.    47/48. 
-  Sml^n.    E.    Kretse  h  mer:      Medizinsche   Psychologic.      2.   Aufl., 
s.    210. 

overhode  av  meget  selvstendig  ånd.  «Modefilosofen»  har 
ikke  forført  mig,  og  jeg  vil  ved  denne  leilighet  bemerke  for 
Nietzsche-slenget,  at  nøklen  til  forståelsen  av  hans  skrifter 
heter  svakhet.  Følelsen  av  avmakt  føder  de  sterke  ord; 
de  dristige  angrepsfanfarer  skringrer  fra  det  horn,  som  heter 
forfølgelsesvanvidd.  Den  sande  styrkes  kjennetegn  er  ro 
og  godhet  —  —  —  ».^ 


Hvor  der  som  reaksjon  på  fortrengte  usociale  tilbøielig- 
heter  opstår  socialt  nyttige,  kan  reaksjonsdannelsen  synes 
ytterst  verdifull.  Saken  har  imidlertid  to  sider.  Ved  slike 
fortrengnings-  og  reaksjonsprosesser  kan  så  meget  av  indivi- 
dets energi  binnes,  at  den  kompenserende  effekts  verdi 
blir  temmelig  illusorisk.  «Den  som  f.  eks.  i  voldsom  under- 
trykkelse av  en  konstitusjonel  tilbøielighet  til  hardhet  og 
grusomhet  er  blitt  enover-god,  ham  blir  der  ofte  derved 
unddrat  så  meget  energi,  at  han  ikke  utfører  alt  det  som 
svarer  til  hans  kompensasjonsrørsler  og  i  det  store  og  hele 
dog  snarere  yder  mindre  godt  enn  han  vilde  ha  bragt  istand 
uten  undertrykkelse. »2 

Interessant  er  å  undersøke,  hvorledes  forskjellige  indi- 
vider reagerer  forskjellig  på  utilfredsstillende  følelseser- 
faringer :  nogen  med  forskyvning  av  affekten  til 
surrogater,  andre  med  reaksjons  affekter.  Den  for 
strengt  opdratte  prestesønn  kan  enten  helde  til  katolisisme 
eller  politisk  absolutisme  og  i  fanatisk  iver  i  kongen  se  et 
fadersurrogat,  eller  han  blir  ateist,  revolusjonær,  slår  sig 
helt  løs:  «Prestesønner  er  de  værste!»  Den  som  er  kommet 
på  kant  med  sin  mor  vil  lett  komme  til  enten  sværmerisk 
å  forelske  sig  i  en  eldre  dame  eller  også  hate  alle  piker. ^ 

Man   finner   forøvrig   også   begge   slags   reaksjoner   hos 


1  Cit.   efter  E.   Bleuler:      Psychiatrie.      4.   Aufl.,   s.   406. 

2  S.  Freud:     Die  kulturelle  Sexualmoral  und  die  moderne  Nervo- 
sitåt.     Schåften  B.  V.,  s.   166. 

3  O.   Pfister:      Die  psychanalytische  Methode.      3.   Aufl.,   s.   286. 

samme  menneske:  Nettop  den  revolusjonære  kan  ha  i  sig 
den  dype  lengsel  efter  den  absolutte  autoritet,  tvileren  og 
fornekteren  efter  klosteret,  kvinnehateren  efter  lykken  ved 
en  kvinnes  kjærlighet. 


En  annen  måte,  på  hvilken  individet  søker  å  verge 
sig  mot  og  utelukke  fra  sig  det  pinlige  og  beskjemmende, 
er  som  nevnt  gjennem  projeksjon.  Ved  projeksjon 
blir  sjelelige  innhold  ikke  lenger  tilskrevet  det  egne  jeg, 
men  henlagt  til  omverdenen.  En  særlig  stor  rolle  spiller 
projeksjonsmekanismen  i  drømmene  og  i  det  syke  sjelsliv. 

Professor  Schilder  forteller  f.  eks.  om  en  patient,  som 
fikk  ødelagt  armen  ved  et  skuddsår.  Under  et  septisk  delirium 
så  han  alle  mennesker  med  forkrøblet  arm  og  ben.  Hans 
egen  defekt  blev  altsg.  (og  det  i  forstørret  målestokk)  for- 
lagt utadtil.^  En  lignende  projeksjon  foreligger,  når  man 
beskylder  andre  for  sitt  eget  dårlige  humør  eller  for  sine 
egne  feil.  Det  kan  f.  eks.  hende,  at  en  kronisk  alkoholist 
innbilder  sig,  at  hjemmet  går  tilgrunne  gjennem  hustru- 
ens stadige  berusning.  Og  kvinner,  som  lider  av  bort- 
trengt  seksualitet,  kan  komme  til  å  tilskrive  en  helt  uskyldig 
mann  seksuel  tilbøielighet  for  sig  og  til  og  med  forsøk  på 
voldtekt. 

Et  interessant  overgangstrin  til  de  fullstendige  pro- 
jeksjoner har  vi  i  tvangst ankene. ^  Når  jeg  har  en  forestil- 
ling eller  tenker  en  tanke,  er  det  min  forestilling  eller  tanke. 
Hvis  jeg  imidlertid  verger  mig  mot  tanken  og  avviser  den, 
og  den  allikevel  påtrenger  sig  mig,  foreligger  en  tvangstanke, 
og  denne  tanke  synes  mig  fremmed.  Ennu  en  videre 
tilnærmelse  til  projeksjon  har  vi  i  de  schizof renes  «gjorte» 
eller  «påsatte»  tanker:  Den  egne  tanke  blir  betegnet  som 
produkt  av  fremmed  påvirkning. 


^  P.   Schilder:     Medizinische  Psychologie,  s.    167. 
2  Schilder,   loe.   cit.   s.    169. 

Sublimeringen. 

Den  viktigste  vei,  ad  hvilken  den  sjelelig  sunde  blir 
ferdig  med  de  drifter  og  tilbøieligheter,  som  ikke  kan  finne 
direkte  tilfredsstillelse,  og  hvis  uttrykk  i  sin  umiddelbare 
krasse  form  skyves  mer  eller  mindre  tilbake  fra  bevisst- 
heten, er  gjennem  de  særlige  arter  av  forskyvninger,  som 
Freud  kaller  s  u  b  1  i  m  e  r  i  n  g  e  r> 

Også  ved  de  neurotiske  symptomer  dreier  det  sig  i 
stor  utstrekning  om  forskyvninger,  men  i  dette  tilfelle  om 
socialt  ubrukbare  og  praktisk  skadelige  forskyvninger.  Om 
sublimering  derimot  taler  vi,  hvor  der  skjer  en  forskyvning 
av  driftsenergien  fra  de  primære  driftsobjekter  til  andre, 
uklanderlige,  socialt  brukbare  og  verdifulle  mål. 

Nogen  skarp  grense  mellem  asociale,  neurotiske  for- 
skyvninger og  surrogattilfredsstillelser  på  den  ene  side  og 
de  socialt  høi verdige  sublimasjoner  på  den  annen  er  der 
imidlertid  ikke.  Der  gis  en  rekke  overgangsformer  med 
forskyvninger  og  surrogattilfredsstillelser,  som  ikke  kan 
karakteriseres  som  egentlig  neurotiske,  men  heller  ikke  som 
kulturelt  verdifulle  sublimasjoner.  Bekjent  er  gamle  jom- 
fruers katte-  og  mopsekj ærlighet.  En  lignende  ømhet  og 
omsorg,  som  ellers  vises  mann  og  barn,  ødsles  her  på  dyr, 
som  mates  og  stelles  med  rørende  omhu.  Efter  P  f  i  s  t  e  r  s 
angivelse  stikker  der  en  utilfredsstillet  kjærlighetstrang  bak, 
når  der  hos  gifte  kvinner  bryter  ut  en  lidenskapelig  interesse 


^  F  r  e  u  d  er  forøvrig  ikke  den  første,  som  har  erkjent  sublimeringens 
betydning.  Menneskekjennere  lenge  før  ham  her  kjent  denne  sjelehge 
mekanisme.  Selve  uttrykket  sublimering  har  Nietzsche  brukt  for 
Freud.  Nietzsche  har  også  vært  klar  over  den  særlige  betydning  som  nettop 
seksualdriftene  her  har:  «Manche  Triebe,  zum  Beispiel  der  Geschlechts- 
trieb,  sind  grosser  Verfeinerung  durch  den  Intellekt  fåhig  (Menschenliebe, 
Anbetung  von  Maria  und  Heiligen,  kiinstlerische  Schwårmerei:  Plato  meint, 
die  Liebe  zur  Erkenntnis  und  Philosophie  sei  ein  sublimierter  Geschlechts- 
trieb).  Daneben  bleibt  seine  alte  direkte  Wirkung  bestehen.»  cGrad  und 
Art  der  Geschlechtlichkeit  eines  Menschen  reicht  bis  in  die  letzten  Gipfel 
seines  Geistes  hinauf.»  (Cit.  efter  Jaspers,  Allgemeine  Psychopathologie, 
3.    Aufl.,   s.    217.) 

for  astronomi  eller  frimerker  '  I  mange  tilfeller  kan  en  liden- 
skapelig religiøsitet  innebære  en  direkte,  primitiv  forskyv- 
ning av  erotiske  tilbøieligheter.  Et  historisk  bekjent  eksempel 
iiar  vi  i  grev  Z  i  n  /.  e  n  d  o  r  f,  som  utraser  sine  seksual- 
lyster,  sin  sadisme,  sin  homeseksualitet  i  fantasier  om  den 
«himmelske  ektemann». ^  I  mange  eiendommelige  religiøse 
sektdannelser  kan  man  studere  en  lignende  sammenheng 
mellem  religiøse  fantsier  og  en  helt  ulutret  erotikk. 

En  virkelig  sublimering  —  en  overførelse  av  instinkt- 
energien  på  socialt  høiværdige  mål  —  har  vi  derimot  i  et 
tilfelle  som  det,  at  en  ung  pike  efter  et  skuffet  kjærlighets- 
håp  med  en  plutselig  beslutning  blir  sykepleierske  og  gir 
avløp  for  sin  seksualdrift  og  ømhetstrang  i  veldedighet  og 
opof reise  for  de  syke.  —  Ved  siden  av  shke  etiske  subli- 
masjoner har  vi  de  religiøse  og  kunstneriske 
sublimasjoner. 

1  religionen  finner  vi  vel  det  mest  omfattende 
og  samlende  sublimerte  uttrykk  for  menneskets  hovedtil- 
bøieligheter.  I  religionen  finner  først  og  fremst  behovet 
efter  selvopholdelse  og  trygghet  tilfredsstillelse.  Reli- 
gion i  videste  forstand  kan  vi  kanskje  nettop  definere  som 
forsøket  på  i  tanke,  følelse  og  handling  å  finne  forhold  til 
noget,  som  kan  redde  ut  over  livets  usikkerhet  og  forgjenge- 
lighet: «Samler  Eder  ikke  skatter  på  jorden,  hvor  møll  og 
rust  fortærer  og  tyver  bryter  inn  og  stjeler,  men  samler 
Eder  skatter  i  himmelen,  hvor  møll  og  rust  ikke  fortærer  og 
tyver  ikke  bryter  inn  og  stjeler !»  I  den  religiøse  evighets- 
lengsel  får  selvopholdelsesinstinktene  og  den  narziss- 
tiske  sel vkj ærlighet  siblimert  uttrykk. 

En  mer  detaljert  analyse  av  det  religiøse  sjelsliv  ligger 
utenfor  denne  boks  plan.  Derfor  skal  her  ennu  bare  tilføies 
litt  om  den  rolle  som  blokerte  seksualdrifter  kan  spille  for 
spesielle  former  av  religiøse  oplevelser. 

Mest  åpenbar  synes  den  genetiske  sammenheng  mellem 

^  O.  Pfister:     Die  psychanalytische  Methode,   3.  Aufl.,  s    272. 

2  Se  O.  Pfister:  Die  Frommigkeit  des  Grafen  Ludwig  von  Zin- 
zendorf.     2.  Aufl.   1924. 

seksualdrift  og  den  mystiske  religiøsitet.  Helt  util- 
hyllet fremtrer  sammenhengen  mellem  religion  og  erotikk 
i  de  gamle  orgiastiske  kultuser.  Men  også  i  middelalderens 
skjønne  og  åndeliggjorte  mystikk  synes  den  ikke  vanskelig 
å  påvise.  I  den  religiøse  begeistring  klinger  den  erotiske 
følelsestone  ennu  med  så  klart,  særlig  i  lyrikken,  at  mange 
av  de  middelalderske  Maria-sange  bare  gjennem  helgen- 
navnene  lar  sig  adskille  fra  verdslige  kjærlighetssange.  I 
munkeordenenes  åndelige  exercitier  blev  der  utformet  hele 
systemer  av  øvelser,  gjennem  hvilke  den  elementære  drifts- 
energi  på  grunnlag  av  en  kombinasjon  av  legemlig  askese  og 
tankeøvelser  blev  nyttiggjort  for  en  ekstatisk  gudsoplevelse.^ 
På  interessant  måte  demonstrerer  enkelte  schizofrene  sinn- 
syke  for  oss  sammenhengen  mellem  erotikk  og  mystisk- 
religiøs  henrykkelse:  «Patienten  skildrer  for  oss,  hvorledes 
en  heftig  seksuell  ophidselse  under  den  mest  intensive  sjele- 
lige anspennelse  og  konsentrasjon  i  løpet  av  timer  og  dager 
trinvis  eller  i  plutselig  omslag  går  over  i  den  typisk  mystiske 
følelse  av  forklaret  forening  med  Gud,  som,  selv  næsten 
uten  forestillinger,  ennu  er  gjennemglødet  av  et  skjær  av 
erotisk  lykkefornemmelse.»^  — 

Over  sammenhengen  mellem  dikterkunst  og  uav- 
ferdigede  komplekser  og  driftsytringer  har  særlig  Otto 
Rank  gjort  omfattende  studier.^  Dikteren  står  neuroti- 
keren nær.  Han  drives  av  oversterke  driftsbehov,  som  han 
ikke  kan  tilfredsstille  i  virkeligheten.  Fra  neurotikeren  ad- 
skiller  han  sig  imidlertid  gjennem  den  for  ham  selv  befriende 
og  samtidig  socialt  høiverdige  ydelse.  På  grunn  av  sine 
sterke  fortrengte  affekter  står  han  på  neurosens  grense, 
men  overvinner  denne  stort  sett  ved  å  få  avløp  gjennem 
den  kunstneriske  produksjon.  Således  har  også  mange 
betydelige  diktere  selv  opfattet  forholdet.  I  et  brev  til  miss 
Milbanke  (lo.  oktober  1813)  sier  B  y  r  o  n :    «Jeg  innrangerer 


*  E.  Kretschmer:     Med    Psychol.  2.  Aufl.,  s. 
^  Kretschmer,  loe.  cit. 

3  Smlgn.  særlig  hans  store  verk  «Das  Inzest-Motiv  in  Dichtung  und 
Sage»,   2.   Auil.    1926. 

ikke  cliktcrkunsten  og  dikterne  høit  på  intellektets  trinrekke. 
Dette  kan  se  ut  som  affektasjon,  men  er  min  virkelige  mening. 
Det  er  fantasiens  lava,  hvis  utbrudd  forhindrer  jordskjelvet. 
Man  sier,  at  diktere  aldri  eller  sjelden  blir  forrykte.  Cowper 
og  Collins  er  beviser  på  det  motsatte.  Men  det  må  riktignok 
tilføies,  at  diktere  sjelden  blir  forrykte,  men  i  almindelighet 
er  så  nær  ved  det,  at  jeg  forsåvidt  finner  rimet  nyttig  som 
det  foregriper  eller  forhindrer  galskapen.»  —  Goethe  følte 
det  efter  den  impulsive,  søvngjengerske  konsepsjon  av 
«Den  unge  Werthers  hdelser»,  at  denne  katharsis  reddet  ham 
fra  selvmordet. 

Derfor  har  da  også  store  diktere  så  dypt  følt  det  tragiske 
i  dikterskjebnen :  fantasiens  irreale  verden  istedenfor  det 
virkelige,  fullverdige  liv.  Således  skriver  Schiller  til 
Henriette  von  Wolzogen:  «Wie  klein  ist  doch  die  hochste 
Grosse  eines  Dichters  gegen  den  Gedanken  glucklich  zu 
leben.»  —  Et  eiendommelig  uttrykk  for  dikterens  lengsel 
efter  det  reale  liv  med  dets  arbeide,  dets  sorger  og  dets  gleder 
har  Dostojewski  gitt  i  djevelens  ord  i  «Brødrene  Kara- 
masow»:  «Jeg  skulde  gjerne  avstå  hele  dette  liv  over  stjer- 
nene, all  rang  og  heder,  om  jeg  bare  fikk  inkarnere  mig  i 
en  hundrekilograms  kjøbmannskones  sjel  og  tenne  vokslys 
i  kirken  for  Gud.»  —  Og  igrunnen  er  det  ganske  det  samme 
Ibsen  gir  et  så  gripende  uttrykk  for  i  sin  epilog  «Når  vi 
døde  vågner»:  Rubek  og  Irene  ofret  det  varme,  pulserende 
liv,  ungdommens  kjærlighetslengsel,  for  kunstens  skyld, 
fordi  det  var  nødvendig  for  å  skape  kunstverket.  Men 
nettop  det  var  deres  store  brøde  mot  livet  selv.  «Jeg  var  et 
menneske  —  dengang!  —  sier  Irene  —  Og  jeg  hadde  også 
et  liv  å  leve  —  og  en  menneskeskjebne  å  fullbyrde.  Se,  alt 
det  lot  jeg  ligge  —  ga  det  hen  for  å  gjøre  mig  dig  uriderdanig. 

—  Å,  det  var  et  selvmord.    En  dødsens  brøde  imot  mig  selv. 

—  Og  den  brøde  kan  jeg  aldri  gjøre  bod  for.»  —  «Kjære  venn 

—  skriver  Richard   W  agner   i  1852  til  sin  venn  Uhlig 

—  jeg  får  nu  ofte  slike  egne  tanker  om  «kunsten»,  og 
som  oftest  kan  jeg  ikke  værge  mig  mot  å  finne,  at  vi  ikke 
yilde  behøve  nogen  kunst,  hvis  vi  hadde  livet.» 

Også  ved  filosofi  og  videnskap  finner  vi  en  genetisk 
sammenheng  med  det  instinktive  og  driftsmessige.  Også 
her  finner  vi  avvergelsesreaksjoner  og  subhmeringer.  Hos 
en  student,  som  søker  befrielse  fra  seksuelle  vanskeligheter, 
vokser  der  kanskje  frem  en  sterk  forkjærlighet  for  Platon 
og  Kant. 

Sublimeringene  stiller  oss  overfor  en  rekke  almindelige 
problemer,  som  er  av  den  største  betydning,  men  som  vi 
ennu  er  meget  langt  fra  å  kunne  løse. 

Med  den  almindelige  påvisning  av  den  dynamiske 
sammenheng  mellem  kulturytringer  og  primært  driftsliv 
er  naturligvis  ikke  moralens,  religionens  og  kunstens  vesen 
forklart.  At  der  er  en  sammenheng  mellem  seksualitet  og 
iallfall  visse  former  av  mystisk  religiøsitet,  synes  sikkert. 
Men  det  vilde  være  helt  feilaktig  derav  å  slutte,  at  den  mys- 
tisk-religiøse  ople velse  selv  bare  er  en  seksualople velse. 
Den  mystiske  oplevelse  har  en  fenomenologisk  egenart, 
som  ikke  kan  tilbakeføres  på  noget  annet.  Ved  å  efter- 
spore  lovene  for  sublimeringen  kan  ps^^kologien  overhode 
neppe  gjøre  sig  håp  om  egentlig  å  forklare  de  høi- 
verdige  kulturelle  sjelsydelser,  men  kun  at  eftervise  energi- 
kilder og  røtter  for  dem  i  de  mer  primitive  drif tstendenser : 
En  innskrenkning  av  det  primært  driftsmessige  er  den  nød- 
v^endige  betingelse  for  utviklingen  av  det  kulturelle  sjelsliv, 
og  ganske  bestemte  driftsinnskrenkninger  har  en  bestemt 
sammenheng  med  bestemte  subhmeringer.  Men  denne  er- 
kjennelse av  visse  høiere  sjels  virksomheters  dynamikk 
gir  ennu  ingen  erkjennelse  av  deres  fenomenologiske  art 
og  av  deres  verdi.  Vi  synes  nettop  å  måtte  anse  det 
som  en  grunnkjensgjerning  i  sjelens  liv,  at  det  utfolder  sig 
i  alltid  nye  former,  som  nok  bygger  på  hverandre  og  avhenger 
av  hverandre,  men  allikevel  ikke  kan  avledes  av  hverandre. 

Vår  psykologiske  erkjennelse  er  overhode  med  hensyn 
på  de  hermed  sammenhengende  spørsmål  ennu  ytterst  ufull- 
kommen. I  våre  åndelige  bestrebelser  søker  vi  relasjon  til  et 
«gyldighetens  rike»  og  en  «verdienes  verden».    Men  de  psyko- 

logiske  lorholcl  her  synes  eniiii  helt  dunkle.  Den  naturviden- 
skapelig  tenkende  psykolog  søker  så  langt  som  mulig  i  sine 
forklaringer  bare  å  holde  sig  til  de  instinkter  og  drifter  og  til 
de  almindelige  prinsipper  for  erfaringens  innflytelse,  som 
er  blitt  behandlet  i  første  del  av  denne  bok.  Men  han  har 
ingen  rett  til  på  forhånd  å  avvise  den  mulighet,  at  der  til- 
like i  mennesket  er  særegne,  psykologisk  ennu  uopklarede 
tendenser  rettet  på  «gyldighetens  og  verdienes  verden». 
Sublimeringen  måtte  i  så  fall  opfattes  som  en  under- 
s  t  0  t  n  i  n  g  av  disse  tendenser  gjennem  driftenergiene. 
Vi  kan  klargjøre  denne  mulighet  ved  en  sammenligning. 
Jeg  kan  føle  en  ren  esthetisk  glede  ved  betraktning  av  et 
maleri.  Men  gleden  ved  maleriet  blir  i  vesentlig  grad  for- 
øket, hvis  maleriet  kan  bli  m  i  t  t  og  derved  min  «selvfølelse» 
blir  medengagert.  Da  er  jeg  villig  til  for  dets  sk\'Id  å  gjøre 
de  største  anstrengelser,  ofre  tid  og  penger  o.  s.  v. 

Vi  må  overlate  til  fremtidens  forskning  å  skaffe  storre 
klarhet  i  disse  betydningsfulle  spørsmål. 


C.     Personlighetens  utvikling. 

1.     Barndomsinntrykkenes  betydning. 

Studiet  av  fortrengningene  og  deres  tilbakevirkninger 
i  fei Ireaks joner,  nervøse  symptomer,  drømmer  og  avver- 
gelsesreaksjoner,  og  av  sublimeringene  er  av  grunnleggende 
betydning  for  forståelsen  av  hele  personlighetens  utvikling. 

Man  pleier  i  menneskets  liv  å  skjelne  mellem  en  rekke 
forskjellige  utviklingsfaser,  hver  med  sine  særegne  psyko- 
logiske eiendommeligheter:  spedbarnstid,  barndom,  puber- 
tet, ungdom,  manndom,  alderdom. 

Men  det  er  ikke  så,  at  disse  forskjellige  utviklings- 
faser helt  enkelt  følger  efter  hverandre  og  avløser  hver- 
andre, slik  at  det  infantile  er  forsvunnet,  når  ynglingen 
har  utviklet  sig,  og  at  ungdommens  drømmer  og  ønsker 
taper  enhver  betydning,  når  manndommens  alder  er  nådd. 
Men  de  forskjellige  stadier  lagrer  sig  over  hverandre,  slik 
at  ennu  i  det  ubevisste  dyp  av  mannens  sjel  barndommens 
ønsker  og  impulser  kan  leve  videre,  og  de  tidligere  fantasier 
og  drømmer,  som  aldri  kunde  omsettes  i  realitet,  dog  ennu 
ubevisst  kan  virke  som  medbestemmende  faktorer  i  hans 
liv.  Den  menneskelige  personlighet  har  en  lag  vis  op- 
bygning. 

Den  mest  grunnleggende  rolle  for  personligheten  spil- 
ler de  tidlige  barndomsoplevelser.  Men 
nettop  i  barndommen  skjer  der  en  rekke  driftsundertryk- 
kelser  og  fortrengninger,  som  blir  avgjørende  for  den  senere 
utvikling.  Like  overfor  pinlige  oplevelser  og  konflikter 
har  barnet  ikke  den  voksnes  evne  til  klart  bevisst  avfer- 

digelse.       Fort  rengningsmek  an  ismen    kommer    derfor    til    å 
spille  (Ml  meget  større  rolle. 

Livet  i  et  civilisert  samfund  krever  undertrykkelse 
av  en  rekke  driftsytringer  og  instinktive  tendenser,  og  et- 
hvert fremskritt  i  kultur  betyr  et  offer  av  primitivt  drifts- 
liv.  Denne  utvikling  har  det  hele  samfund  gjennemgått, 
og  den  må  den  enkelte  gjennemgå.  Barnet  kommer  til 
verden  som  en  liten  «vill»  med  «egoistiske»,  brutale,  krasse, 
«perverse»  anlegg.  Men  efterhvert  fortrenger  de  tendenser, 
som  utformes  gjennem  opdragelsen  og  overtas  gjennem 
identifisering  med  foreldre  og  autoriteter,  og  efterhvert 
fører  til  dannelsen  av  et  moralsk  jeg-ideal,  dette  primitive, 
asociale.      Den  lille   «ville»  blir  efterhvert   kulturmenneske. 

Denne  motsetning  mellem  de  oprinnelige  primitive 
drifter  og  ønsker  på  den  ene  side  og  samfundets  kultu- 
relle vilje,  representert  gjennem  opdragelsen,  på  den 
annen,  er  en  av  de  mest  fundamentale  kjensgjerninger  i 
barnets  liv.  Den  uhemmede  utfoldelse  av  drift  og  ønsker 
støter  på  motstand.  Barnets  primitive  tilbøieligheter  møter 
samfundsviljen.  Denne  er  den  sterkeste:  Den  oprinnelige 
barnlige  innstilling  overfor  livet  blir  etterhånden  trengt 
tilbake. 

Denne  utvikling  kan  gå  mere  eller  mindre  glatt  for  sig. 
Men  spor  av  avgjørende  betydning  blir  der  alltid  igjen. 

Mengder  av  erfaringer  fra  senere  «nervøse»  lidel- 
ser viser,  at  mange  barndomskonflikter  allikevel,  selv  om 
de  er  helt  «glemt»,  kan  .bevare  sin  virkekraft.  Barndom- 
mens affekter  og  uopf^dte  ønsker  kan  vedbli  å  leve,  helt 
ubemerket,  gjennem  lange  rekker  av  år  og  bevare  mulig- 
heten for  igjen  å  bli  fullt  aktive.  Ut  fra  det  underbevisste 
kan  de  øve  en  bestemmende  innflytelse.  I  underbevisstheten 
lever  ennu  de  mer  primitive  impulser  og  ønsker,  som  på 
grunn  av  motstriden  mot  jeg-idealet  eller  på  grunn  av  livets 
hårde  vilkår  blev  nektet  uttrykk. 

Men  også  hos  den  sunde  lever  det  infantile,  primi- 
tive, asociale  videre  i  dypet.  Det  åpenbarer  sig  —  som  vi 
senere  nærmere  skal  studere  —  i  drømmene,  og  det  virker 

19  —  Psykologi. 

i  det  skjulte  som  karakterbestemmende  fak- 
torer. Bare  en  del  av  de  endelige  karaktertrekk  kan 
opfattes  som  direkte  fortsettelser  av  vedkommende  indi- 
vids oprinnelige  driftstilbøieligheter;  de  andre  er  fremkom- 
met ved  sublimeringer  av  dem  eller  reaksjonsdannelser  mot 
dem.  Den  psykoanalytiske  metode  tillater  i  mange  tilfeller 
å  forfølge  utviklingen  meget  inngående  og  således  avdekke 
det  skjulte  grunnlag  for  bestemte  karaktertrekk. 


Hvad  innholdet  av  de  fortrengte  barnlige  ønsker 
og  tendenser  og  dermed  kjernen  i  menneskets  underbe- 
visste personlighet  angår,  veksler  det  naturligvis  med  de 
individuelle  forhold.     Men  mange  trekk  synes  typiske. 

En  særlig  rolle  spiller  kjærlighetslivet,  særlig  innstil- 
lingen overfor  foreldrene.  Undertiden  finner  man  her  meget 
ekstreme  tilfeller:  Små  gutter  viser  sig  sterkt  «forelsket» 
i  moren,  vil  helst  ha  henne  helt  for  sig  selv  og  ønsker  den 
forstyrrende  far  bort  (død);  mens  omvendt  piker  kan  vise 
sig  særlig  «forelsket»  i  faren  og  skinsyk  på  moren.  (Freuds 
«Ødipus-kompleks».) 

Dette  «Ødipus-kompleks»  tillegges  av  den  Freudske 
skole  en  overordentlig  stor  viktighet,  mens  dets  alminde- 
lige  betydning  like  så  sterkt  bestrides  av  andre.  En  sikker 
avgjørelse  er  på  vårt  nuværende  ti  in  av  viden  neppe  mulig. 
Et  par  momenter  kan  imidlertid  fremholdes. 

I  enkelte  tilfeller  huskes  «Ødipus-innstillingen»  ennu 
i  voksen  alder:  Således  bekjenner  Stendahl:  «Jeg 
var  alltid  forelsket  i  min  mor.  Jeg  vilde  alltid  kysse  min 
mor  og  ønsket,  at  der  ikke  gaves  nogen  klæder.  Jeg  av- 
skyet  min  far,  når  han  kom  til  og  avbrøt  våre  kyss  —  — 
Man  behage  å  huske,  at  jeg  mistet  henne,  da  jeg  neppe 
var  syv  år  gammel.»  ^  Også  andre  diktere  har  avgitt  ut- 
talelser,  som   peker   i   samme   retning.      Rosegger    be- 


1  Cit.  efter  O.  Pf  ister:     Die  Psychanalytische  Methode.  3.  Aufl., 
s.    121. 

merker:  «Jeg  medgir  endog,  at  der  i  kjærligheten  mellem 
mor  og  sønn  ligger  en  smule  seksuelt  -  -  ubevisst  natur- 
ligvis. En  mor  elsker  dog  sin  sønn  på  en  ganske  annen 
måte  enn  sin  datter.»  J-i  a  u  d  e  1  a  i  r  e:  «Hvad  elsker 
barnet  så  lidenskapelig  i  sin  mor,  i  sin  pleierske,  i  sin  tvil- 
lingssøster?  Er  det  helt  enkelt  bare  det  vesen,  som  ernærer 
det,  kjemmer  det,  vasker  det  og  vugger  det?  Det  er  også 
kjærtegnene  og  den  sanselige  vellyst.» 

Som  legel  er  imidlertid  det  hele  «kompleks»  fullstendig 
«glemt»,  men  kan  i  en  rekke  tilfeller  ved  psykoanalyse  igjen 
bringes  frem  i  bevisstheten.^  At  «Ødipuskomplekset»  for 
neurotikere  spiller  en  meget  vesentlig  rolle,  kan  neppe 
synes  tvilsomt.  Hvilken  betydning  det  har  for  det  prak- 
tisk sunde  menneske,  er  imidlertid  ennu  meget  usikkert. 
Man  skal  være  meget  forsiktig  med  å  generalisere,  og  frem- 
for alt  må  man  overhode  være  ytterst  forsiktig  med  uten 
videre  å  overføre  på  den  sjelelige  utvikling  i  det  hele,  hvad 
man  finner  ved  analyse  av  neurotikere.  Neurotikerne  viser 
oss  infantile  sjelsrørsler  i  en  forsterket  grad.  I  de 
patologiske  virkninger  fremtrer  visse  sjelsrørsler  likesom  i 
en  uhyre  forstørrelse,  så  at  psykopatologen  får  en  sterk  til- 
bøielighet  til  å  overvurdere  dem.  På  den  annen  side  gjør 
nettop  forstørrelsesglasset  det  mulig  å  se  mange  ting,  som 
ellers  vilde  undgå  vår  iakttagelse.  Det  gjelder  bare  igjen 
å  redusere  det  til  de  rette  dimensjoner,  når  der  skal  innordnes 
i  sammenheng  med  annet,  som  ikke  er  sett  forstørret. 

Av  største  betydning  for  det  hele  spørsmål  vilde  natur- 
ligvis et  helt  fordomsfritt  direkte  studium  av  barns  reak- 
sjoner være.     Vår  kunnskap  er  imidlertid  her  ennu  meget 

^  Den  vanlige  kritikk  av  den  Freudske  lære  ut  fra  hvad  \edkommende 
kritiker  selv  bevisst  husker  og  finner  ved  helt  enkelt  a  spørge  sine  bekjente, 
er  derfor  helt  forfeilet.  Det  er  betegnende  for  den  næsten  utrolige  over- 
fladiskhet, med  hvilken  psykoanalysens  kritikere  som  regel  går  frem. 
at  selv  en  forsker  som  Bror  Gadelius  kan  argumentere  på  følgende 
måte:  «Jag  har  forskat  i  mina  egna  barnaminnen,  och  jag  har  sport  mina 
vanner  och  bekanta,  men  det  har  varit  mig  omojligt  att  finna  något  stod 
for  Freuds  antagande.  Generell  kan  Odispuskomplexens  betydelse  ej 
garna  vara.»     («Det  månskliga  sjålslivet»  II,  s.  343). 


28o 

liten.     Men  at  der  virkelig  kan  iremtre  et  utpreget  sjalusi 
i  meget  tidlig  alder,  er  utvilsomt.^  — 

Overordentlig  viktig  stoff  til  barnlige  konflikter  og  for- 
trengninger kan  også  plassen  i  søskenrekken  gi  og  fødslen 
av  en  ny  bror  eller  søster,  som  nu  blir  midtpunktet  for 
foreldrenes,  spesielt  morens  interesse.  Videre  kan  pirring 
av  erogene  soner,  seksuelle  oplevelser  med  større  kamerater 
eller  med  søsken,  eftervirkninger  av  legemlig  straff  ^  o.s.v. 
komme  til  å  spille  en  stor  rolle  for  hele  utviklingen. 


^  Smlgn.  f.  eks.  følgende  iakttagelser,  meddelt  av  J.  B.  Watson: 
«The  first  sign  of  jealousy  was  noted  in  child  B  at  about  2  years  of  age. 
It  shows  whenever  the  mother  enibraces  the  father,  elings  to  him,  kisses 
him.  At  2V2  years  of  age  this  child  who  had  never  been  made  the  «scapegoat», 
who  had  always  been  allowed  to  be  present  and  even  welcomed  into  the 
family  love-making,  began  to  attack  the  father  whenever  the  mother  em- 
braced  the  father.  He  (i)  pulled  at  his  coat,  (2)  cried  out  «my  mamma», 
(3)  pushed  his  father  away  and  crowded  in  between  them.  If  the  kissing 
continued,  the  child's  reaction  state  became  very  marked  and  intense. 
Always  in  the  morning  —  Sundays  especially,  when  he  comes  into  the 
bedroom  before  his  parents  are  up  —  he  is  tåken  up  and  welcomed  and 
made  much  of  by  both.  And  yet  at  2^/4  years  of  age  he  would  say  to  his 
father,  «You  going  to  office,  dada?»  —  or  else  gi  ve  the  direct  command, 
«You  go  to  office,  dada.»     («Behaviorism»,  s.   150  f.) 

-  Således  kan  f.  eks.  hyppig  ris  hos  dertil  anlagte  barn  lede  til  en 
sterk  masochistisk  innstilling,  hvor  der  reageres  seksuelt  positivt 
overfor  smertefulle  stimuli  og  ydmygende  situasjoner.  En  relativt  sterk 
underbevisst  masochisme  synes  å  være  temmelig  utbredt  og  er  medbe- 
stemmende for  mange  menneskers  reaksjoner.  —  Rousseau  angir  selv, 
at  en  legemlig  refselse,  som  han  som  barn  fikk  av  frk.  Lambercier,  blev 
den  begivenhet  som  bestemte  hans  seksuelle  livsskjebne.  Han  forteller, 
at  han  behovet  hele  sin  naturlige  blidhet  for  ikke  å  være  uskikkelig  for  å 
få  straffen  gjentatt,  «ti  jeg  hadde  i  smerten  og  endog  i  skammen  funnet  en 
art  vellyst,  som  hadde  efterlatt  i  mig  mer  lyst  til  enn  frykt  for  ennu  engang 
å  erfare  den  fra  den  samme  hånd.  —  Hvem  skulde  tro  at  denne  barnestraff, 
som  jeg  fikk  i  mitt  åttende  år  av  en  tred  ve  år  gammel  pike,  for  hele  resten 

av  mitt  liv  har  bestemt  mine  tilbøielfgheter,  mine  lidenskaper 

Lang  tid  plaget  avnoget,  som  jeg  ikke  visste  hvad  var,  slukte  jeg  alle  vakre 
kvinner  med  glødende  blikke,  og  min  fantasi  kalte  dem  uophørlig  tilbake  til  mig, 
bare  for  efter  min  art  å  sette  dem  i  bevegelse  og  gjøre  like  så  mange  f  røkener 
Lamberciers  ut  av  dem.»  (Cit.  efter  K.  B  i  r  n  b  a  u  m,  Psychopatholo- 
gische  Dokumente,  s.  196).  —  Rousseau  tilskriver  sikkert  denne  ene  oplevelse 
alt  for  stor  determinerende  kraft.     Røtterne  går  dypere.     Men  der  synes 

Fortrengningene  i  barneårene  har  vesentlig  betydning 
også  for  de  senere  fortrengninger.  Det  er  jo  ikke  bare  i 
barndommen  at  der  dukker  op  ønsker  og  tilbøieligheter, 
som  på  grunn  av  motstrid  mot  jeg-idealets  krav  eller  livets 
hårde  vilkår  ikke  kan  tilfredsstilles.  Også  stadig  senere  i 
livet  vekkes  der  tillive  tilbøieligheter,  som  ikke  kan  gis  fritt 
løp.  Derfor  opstår  der  stadig  konflikter.  Og  hvor  disse 
konflikter  ikke  avgjøres  ved  bevisst  valgavgjørelse,  vil  de 
efterlate  i  sjelen  uavferdiget  materiale,  som  trenges  mer  eller 
mindre  tilbake  og  kommer  til  å  spille  en  avgjørende  rolle 
for  alt  mer  uvilkårlig  sjelsliv. 

Men  disse  fortrengninger  i  senere  alder  synes  forbe- 
redt gjennem  de  grunnleggende  barnlige  fortrengninger; 
det  uavferdigede  nutidsmateriale  har  assosiative  forbindelser 
med  de  fortrengte  barndomsinntrykk  og  vekker  disse  til 
en  underbevisst  virksomhet.  Det  infantile  ubevisste  danner 
likesom  en  magnetpol,  som  trekker  til  sig  det  utilladclige, 
pinlige,  som  bevisstheten  støter  fra  sig.  De  senere  «kom- 
plekser» har  en  infantil  kjerne. 

2.     Flukten  inn  i  neurosen. 

Klarest  ser  vi  disse  forhold  ved  studiet  av  nervøse 
forstyrrelser  (ved  hysteri  og  tvangsneurose). 

Analyserer  man  nærmere  et  psykoneurotisk  symptom, 
vil  man  vel  alltid  finne  en  overdeterminasjon: 
Symptomet  er  ikke  bare  bestemt  ved  en  enkelt  oplevelse, 
en  enkelt  konflikt,  men  ved  en  hel  rekke,  tilhørende  for- 
skjellige utviklingsfaser.  Den  måte,  på  hvilken  et  individ 
reagerer  overfor  en  bestemt  pinlig  oplevelse,  en  aktuell 
konflikt,  bestemmes  av  hele  dets  tidligere  historie,  frem- 
for alt  barndomshistorien.  Symptomets  røtter  forgrener 
sig  gjennem  hele  det  tidligere  sjelsliv.  Og  de  dypeste  røtter 
trenger  ned  til  den  tidlige  barndom.      De  psykoneurotiske 

allikevel  ikke  å  kunne  være  tvil  om,  at  legemlig  straff  i  høi  grad  kan  fremme 
utviklingen  av  et  masochistisk  anlegg.  Omvendt  tjener  den  hyppig  som 
avløp  for  sadistiske  anlegg  hos  den  straffende  opdrager. 

uttrykk  for  uavferdiget  sjelelig  materiale  må  derfor  for- 
ståes som  fremkommet  ved  en  samvirken  mellem 
rescent  oplevelse  og  underbevisst  akti- 
viserte spor  efter  tidligere,  infantile 
inntrykk. 

Et  (naturligvis  sterkt  skjematisert)  eksempel^  vil  kunne 
bidra  til  å  klargjøre  sammenhengen: 

En  30-årig  mann  går  en  aften  tilsengs,  tilsynelatende 
helt  frisk.  Om  morgenen  våkner  han  og  finner,  at  hans 
høire  arm  er  stivnet  bak  ham  med  underarmen  over  kors- 
ryggen. Han  er  helt  ute  av  stand  til  å  bevege  den.  Forøvrig 
er  han  frisk,  og  der  er  ingen  smerte  i  armen.  Lægeunder- 
søkelsen  gir  negativt  resultat :  Der  synes  ikke  å  være  nogen 
påviselig  grunn  til  lammelsen.  Heller  ikke  mannen  selv  vet, 
hvad  der  kan  ha  bevirket  den.  Først  ved  hjelp  av  en  psyko- 
analyse, under  hvilken  det  lykkes  igjen  å  vekke  tillive 
erindringer,  som  forlengst  var  forsvunnet  fra  hans  klare 
bevissthet,  bringes  de  sykdoms  vekkende  faktorer  på  det  rene: 

Den  umiddelbare  foranledning  var  en  pinlig  huslig 
scene  aftenen  iforveien.  Patienten  hadde  gitt  sitt  eldste 
barn,  en  gutt  på  syv  år  ørefikener.  Hans  hustru  hadde 
i  den  anledning  gjort  ham  heftige  bebreidelser.  Denne 
ubehagelige  scene  hadde  adskillige  trekk,  som  kunde  minne 
om  en  ytterst  smertelig  konflikt  i  mannens  barndom.  Han 
hadde  som  lite  barn  vært  opfylt  av  sterk  sjalusi  og  protest 
mot  en  yngre  bror,  som  var  blitt  foretrukket  av  moren. 
Fra  tid  til  annen  gav  denne  sjalusi  sig  utslag  i  voldsomme 
raserianfall.  På  brorens  syvårige  fødselsdag  hadde  hans 
følelser  på  grunn  av  forskjellige  omstendigheter  nådd  et 
høidepunkt.  Og  det  var  endt  med,  at  han  hadde  slått  løs 
på  ham.  Til  straff  hadde  den  opbragte  mor 
bunnet  hans  høire  arm  bak  ryggen  og 
tvunget  ham  til  å  gå  med  den  i  denne 
stilling  i  lengre  ti  d.  Denne  pinlige  barndoms- 
oplevelse  var  forlengst  forsvunnet  fra  mannens  bevissthet, 


^  Smlgn.    F    Picrce:      Our   Unconscious  Mind    (1922),   s.    15   ff. 

skjøvet   tilside  og  «glemt».     Ved  scenen   aftenen  i  forveien 
blev   den    imidlertid   vakt    til    en    underbevisst    virksomhet. 
])et   hysteriske  symptom  gir  uttrykk   for  en   «underbevisst 
forestilling»      -    på    lignende    måte    som    en    lammelse    ved 
hypnotisk  suggestion  gir  uttrykk  for  en  bevisst  forestilling. 
Vi  ser  her  for  det  første  en  aktuell  konflikt,  som  ikke 
løses.     En  uforklarlig  sterk  skyldfølelse  hadde  om  aftenen 
bemektiget  sig  mannen.      Denne  skyldfølelse  synes  ikke  å 
stå   i    forhold    til    de    utløsende    omstendigheter   og   strider 
mot  hans  selvfølelse  og  hevdelse  av  straffens  berettigelse. 
Bevisst  finner  den  ingen  avferdigelse.     Men  ubevisst  skaf- 
fer den  sig  uttrykk  på  grunnlag  av  en  gjenoplivelse  av  en 
infantil  scene,  som  igjen  henger  sammen  med  de  mest  av- 
gjørende barndomsinntrykk :    Kjærlighetsbindingen  til  moren 
og  sjalusien  mot  rivalen  til  denne  kjærlighet.    Denne  kjærlig- 
hetsbinding  synes  også  ellers  ubevisst  å  ha  øvet  en  bestem- 
mende innflytelse  på  hans  liv.     Det  hgger  nær  å  tyde  hans 
valg  av  hustru  ut  derfra :    Hans  hustru  er  nettop  en  lignende 
energisk,  temperamentfull,  «kraftig»  kvinne,  som  hans  mor 
var.    Hun  er  den  dominerende  i  familien.    Er  denne  tydning 
riktig,  får  symptomet  også  en  dypere  mening  som  uttrykk 
for  en  ønskeop)fyldelse.      Idet  det  hysteriske  symptom  gir 
uttrykk   for  samme  straff  som  den  moren  tidligere  hadde 
gitt    ham,    identifiserer    han    underbevisst    den    nuværende 
situasjon  med  den  tidligere  og  finner  tilfredsstillelse  for  sitt 
ubevisste  ønske  om  i  hustruen  å  finne  en  erstatning  for  moren, 
som  han  ennu  ubevisst  er  bundet  til  i  en  passivt-masochistisk 
innstilling.     Han  regrederer  til  en  infantil  reaksjonsmåte. 

Men  lignende  kan  vi  også  finne  ved  andre  psykoneuroser : 
Neurotikeren  er  ute  av  stand  til  bevisst  å  avferdige  bestemte 
ople velser,  og  ut  derfra  skjer  der  en  gjenoplivelse  av  tidligere 
inntrykk  eller  reaksjonsmåter.  Den  konflikt,  som  danner 
foranledningen  for  de  neurotiske  forstyrrelser,  kan  være  av 
forskjellig  art:  forsakelser  av  visse  driftstilfredsstillelser, 
fordringer,  som  stilles  og  ikke  klares  o.  s.  v.  Neurotikeren 
klarer  ikke  lenger  en  tilfredsstillende  tilpasning  til  virke- 
ligheten, og  istedenfor  den  reale  avferdigelse  trer  en  skin- 

tilfredsstillelse  innenfor  den  neurotiske  sykdom  på  grunn- 
lag av  en  gjenopli velse  av  tidligere  inntrykk.  Neurosen 
betyr  således  en  flukt  bort  fra  virkeligheten  inn  i  sykdom- 
men (Freud).  Og  karakteristisk  er  en  r  e  g  r  e  s  s  j  o  n  til 
mer  infantile  reaksjonsformer. 

Den  konfliktstyrke,  som  skal  til  for  å  hitføre  en  slik 
regress  jon  og  således  utløse  flukten  inn  i  neurosen,  er  meget 
individuelt  forskjellig.  Vi  må  derfor  anta  en  individuelt 
forskjellig  «neurotisk  disposisjon».  Denne  av- 
henger igjen  av  et  dobbelt:  På  den  ene  side  den  nedarvede 
konstitusjon,  på  den  annen  individets  hele  tidligere  historie, 
spesielt  barndomshistorien.  Enhver  overbetoning  av  en 
instinkt-  eller  driftsytring  i  barndommen  eller  en  tidlig 
abnormt  sterk  vekning  av  visse  sensasjoner  (f.  eks.  ved  et 
seksuelt  misbruk  av  barnet)  og  senere  fortrengning  derav, 
forbereder  jordbunden  for  en  senere  neurose.  Driften  f  i  k- 
s  e  r  e  s  ved  disse  tidligere  oplevelser.  Individet  blir  for  sterkt 
bundet  ved  et  stykke  fortid  og  kan,  nettop  fordi  bindingen 
er  ubevisst,  ikke  gjøre  sig  til  herre  over  den.  Overgangen 
til  senere  utviklingsstadier  skjer  ikke  tilfredsstillende,  fordi 
—  billedlig  talt  —  den  instinktene rgi,  som  danner  grunn- 
laget for  all  aktivitet,  ikke  kan  frigjøres  for  de  nye  opgaver, 
scm  stiller  sig.  Ut  fra  dette  synspunkt  kan  vi  opfatte  grunn- 
laget for  de  psykoneurotiske  forstyrrelser  som  en  utvik- 
lingshemning. 

Forholdet  mellem  aktuell  konflikt  og  infantile  inntrykk 
er  forøvrig  meget  forskjellig  i  de  forskjellige  tilfeller.  Hos 
nogen  synes  de  infantile  inntrykk  å  spille  en  så  dominerende 
rolle,  at  der  bare  behøves  en  ringe  foranledning  for  å  hit- 
føre neurosen.  I  andre  tilfeller  derimot  synes  den  aktuelle 
konflikt  å  spille  hovedrollen.  Også  i  disse  tilfeller  skjer 
der  imidlertid  en  regressjon  —  et  forhold,  som  i  mange  til- 
feller i  høi  grad  vanskeliggjør  en  riktig  bedømmelse  av 
tidligere  oplevelsers  betydning  for  personligheten  i  det  hele 
tatt :  Ut  fra  aktuelle  vanskeligheter  og  konflikter 
kan  lengst  glemte  og  tidligere  sannsynligvis  relativt  betyd- 
ningsløse oplevelser  igjen  bli  virksomme,  «nybesettes»  med 

«affektiv  energi»  og  fremtre  som  symboler  for  nuværende 
vanskeliglicter.  Overensstemmende  hermed  vil  man  i  mange 
tilfeller  lett  komme  til  å  overvurdere  de  tidligere 
inntrykks  bestemmende  rolle.  Hvorvidt  man  ved  en  psyko- 
neurose  skal  legge  hovedvekten  på  de  infantile  oplevelser 
eller  på  den  aktuelle  konflikt,  kan  derfor  neppe  avgjøres 
i  sin  almindelighet.  Man  må  bedømme  hvert  enkelt  tilfelle 
for  sig  på  grunnlag  av  en  inngående  analyse  og  sammen- 
ligning med  andre  analyserte  tilfeller. 

3.     Mennesket  som   «dobbelt-vesen»  —  et   eksempel. 

Mellem  neurotikeren  og  den  sunde  er  der  ingen  skarp 
grense.  Også  den  sunde  lider  av  fortrengninger  og  kon- 
flikter og  har  sine  komplekser  å  kjempe  med.  Men  det  av- 
gjørende er,  at  den  sunde  formår  å  bli  ferdig  med  de  forbudte 
tilbøieligheter,  uten  at  hans  ydelsesevne  i  for  vesentlig 
grad  hemmes,  —  enten  ved  valga vgjørelse  og  bevisst  be- 
herskelse eller  ikke  altfor  hemmende  reaksjonsdannelse  eller 
—  og  det  er  det  viktigste  —  ved  sublimering.  Hos  enkelte 
bryter  imidlertid  også  de  asociale  tilbøiehgheter  åpent 
gjennem  og  fører  til  perversitet  eller  krimina- 
litet. Det  grusomt  anlagte  barn  kan  utvikle  sig  til  sadist 
eller  gjennem  reaksjonsdannelse  til  dyrebeskyttelsesfanatiker. 
Eller  det  kan  sublimere  sin  drift  og  kanskje  bli  en  begeistret, 
socialt  overordentlig  verdifull  kirurg.^  Eller  endelig:  det 
kan  bli  en  tvangsneurotiker,  som  lider  av  mislykket  for- 
trengning og  mislykkede  reaksjonsdannelser,  hos  hvem  de 
fortrengte  tilbøieligheter  bryter  gjennem  i  tvangsimpulser, 
og  hvis  vilje  og  trosevne  er  lammet  av  den  skjulte  konflikt 
mellem  de  motstridende  sjelskrefter.  Hvilken  av  disse 
utganger  utviklingen  får,  avhenger  av  styrkeforholdet  mellem 
de  stridende  makter. 

Ethvert  civilisert  menneske  er  således  i  virkeligheten 
et   «dobbeltmenneske».      På  den  ene  side  samfundsvesenet, 


^  Naturligvis  må  vi  igjen  vokte  oss  for  å  generalisere  og  hevde,  at 
enhver  dyktig  kirurg  er  en   maskert  sadist  t 

som  adlyder  lovene,  som  bindes  av  regel  og  vedtekt,  hvem 
alle  slags  hensyn  er  blitt  en  «annen  natur».  På  den  annen 
side  «den  andre»,  hvis  primitive  drifter  og  ønsker  lurer  i  den 
sjelelige  underverden,  alltid  beredt  til  å  gjøre  sine  krav 
gjeldende  og  ad  enhver  omvei  å  trenge  frem  til  tilfreds- 
stillelse. 

Formelen  «dobbeltmenneske»  gir  imidlertid  bare  en 
første  tilnærmelse  til  et  riktig  uttrykk  for  menneskenatu- 
rens sammensatthet.  Som  tidligere  nevnt,  gjennemløper 
nemlig  også  jeg-idealet  en  lang  utvikling,  og  viktige  mo- 
menter i  det  kan  trenges  tilbake  og  bli  ubevisste.  Også 
moralske  og  religiøse  trekk  i  personligheten  kan 
derfor  være  underbevisste,  hvad  der  i  høi  grad  kompliserer 
studiet  av  det  underbevisste  sjelsliv  i  det  hele.  Forskere 
som  Pfister,  Steke  1,  Silberer,  Jung  og 
M  a  e  d  e  r  har  rettet  opmerksomheten  mot  denne  side  av 
det  underbevisste.  I  et  av  sine  siste  skrifter  hevder  forøvrig 
også  Freud,  at  «ikke  bare  det  dypeste,  men  også  det 
høieste  ved  jeg'et  kan  være  ubevisst.) 


For  å  belyse  litt  nærmere  de  synsmåter,  som  studiet 
av  de  underbevisste  karakterdannende  faktorer  har  gitt 
for  forståelsen  av  et  menneskes  reaksjoner,  skal  tilslutt 
litt  mer  utførlig  anføres  et  eksempel.^ 

En  dag  kommer  en  dame,  fru  Helene  S.,  gråtende  til 
en  psykoanalytiker  og  klager  over,  at  hun  uten  grunn  har 
ødelagt  hele  sitt  liv.  I  en  plutselig  stemning  har  hun  uten 
nogen  nødvendighet  tilstått  et  ekteskapsbrudd,  som  hadde 
funnet  sted  for  fire  år  siden 


^  Gjenfortalt  efter  R.  Urbantschitsch:  Selbsterkenntnis  mit 
Hilfe  der  Psychoanalyse  (1926).  —  Igjen  må  det  fremheves,  at  en  slik  frem- 
stilling gir  et  meget  forenklet  billede  og  kun  anvendes  som  en  brukbar 
illustrasjon.  En  videnskapelig  tilfredsstillende  redegjørelse  vildc  kreve 
en  hel  bok  for  en  enkelt  analyses  vedkommende.  Derfor  er  også  spørsmålet 
om  analysens  riktighet  i  dette  spesielle  tilfelle  av  mindre  betydning.  For 
vart  formal  her  vilde  en  helt  opdiktet  historie  ha  gjort  samme  tjeneste. 

Den  nærmere  eksaminasjon  bringer  for  dagen,  at  til- 
ståelsen nok  allikevel  ikke  hadde  vært  så  helt  uten  grunn. 
Fru  Heiene  og  hennes  mann  hadde  en  dag  kjørt  sammen 
i  sporvogn.  Mannen  har  den  tilbøielighet,  som  enkelte 
mennesker  har,  til  alltid  å  ville  gjøre  effekt,  til  å  vise 
s  i  g,  til  hver  gang  han  sier  noget  å  se  sig  betydningsfullt 
om,  som  om  han  vilde  si :  «Har  dere  hørt  det  ?  Er  det  ikke 
godt  sagt!» 

Fru  Helene  hater  dette  trekk.  Det  er  henne  også  denne 
gang  ytterst  pinlig  og  bringer  henne  i  harnisk  mot  mannen. 
Efter  at  de  er  kommet  hjem,  er  hun  forstemt  og  avvisende. 
Om  aftenen  kommer  hun  inn  i  badeværelset  og  ser,  at  mannen 
står  avklædd  ved  vaskebordet.  Rasende  roper  hun  til  ham: 
«Skammer  du  dig  ikke!  Man  kan  jo  se  inn  der  over  fra!» 
Hun  farer  bort  til  vinduet  og  trekker  for.  I  stor  ophisselse 
går  hun  efterpå  frem  og  tilbake  i  sitt  soveværelse. 

Hennes  mann  kommer  inn,  nærmer  sig  henne  ømt  og 
vil  berolige  henne.  Hun  støter  ham  full  av  motvilje  fra 
sig.  Han  blir  sint  og  utbryter:  «Ditt  snerperi  er  virkelig 
latterlig.  Bare  nogen  ser  på  dig,  vil  du  straks  jeg  skal  ta 
affære.  Det  er  ikke  mulig  å  få  dig  til  å  bære  utringede  kjoler, 
skjønt  det  vilde  klæ  dig  godt.  Badesteder  avskyr  du;  man 
kunde  jo  for  Guds  skyld  se  nakne  lemmer  der!  Alltid  skal 
soveværelset  gjøres  stokkende  mørkt;  og  ennu  da  er  du 
full  av  luner  og  hemninger.  Dine  foreldre  vilde  vel  ved 
deres  alt  for  strenge  opdragelse  spare  deres  fremtidige  sviger- 
sønn for  skinsyke.  Og  det  er  sannelig  lykkedes.  Dig  kunde 
jeg  rolig  betro  til  den  farligste  Don  Juan.» 

«Det  tror  du  —  presser  Helene  frem,  idet  hennes  be- 
herskelse svinner  —  men  kanskje  tar  du  allikevel  feil  av 
mig.  Jeg  er  ikke  alltid  så  snerpet.  Straks  i  begynnelsen 
av  vårt  ekteskap  for  fire  år  siden,  har  jeg  bedradd  dig  —  med 
en  vildtfremmed  mann  —  uten  kjærlighet  —  av  ren  sanse- 
lighet.» 

Denne  tilståelse  førte  til  skilsmisse.  Fru  Helene  står 
nu  med  sitt  2  års.  gamle  barn  alene  i  verden. 

For   de   fleste   er   der   ikke   noget   særlig   merkverdig   i 

denne  historie.  De  vil  forklare  den  ubetenksomme  til- 
ståelse som  et  utslag  av  øieblikkelig  irritasjon  og  hevnlyst: 
Fru  Helene  var  blitt  opbragt  over  mannens  opførsel  i  spor- 
vognen og  over  hans  exhibisjonistiske  mangel  på  blufer- 
dighet i  badeværelset.  Og  så  kom  han  til  og  med  og  bebreidet 
henne  hennes  bluferdighet,  som  om  det  var  en  feil!  Og  en 
og  annen  vilde  kanskje  føle  sig  særlig  skarpsindig,  hvis  han 
føiet  til,  at  også  forfengelighetsgrunner  spillet  inn:  Fru 
Helene  vilde  med  sin  tilståelse  si :  «Du  holder  mig  for  seksuelt 
ufølsom,  unormal  —  det  er  ikke  sant,  også  jeg  er  sanselig!» 

Men  den  erfarne  psykolog  vil  ikke  slå  sig  til  ro  med 
denne  forklaring.  Han  vil  se,  at  der  stikker  noget  annet 
og  dypere  bakom.  Han  vil  for  det  første  merke  sig  fru 
Helenes  usedvanlig  sterke  reaksjon  mot  mannens  lyst  til 
å  «v  i  s  e  sig»  både  i  overført  og  bokstavelig  forstand. 
Og  han  vil  bringe  denne  reaksjon  i  forbindelse  med  hennes 
egen  eiendommelige  sky  for  å  stille  sitt  legeme  til  skue  for 
andre  —  hennes  uvilje  mot  all  utringning  o.  s.  v.  Han 
vil  formode,  at  disse  eiendommeligheter  er  dypt  forankret 
i  hennes  driftsliv,  og  at  det  må  være  mulig  gjennem  en 
psykologisk  analyse  av  hennes  fortid  å  få  rede  på  den  dypere 
grunn  til  hennes  reaksjonsmåte.  Det  viser  sig  da  også  å 
være  tilfelle.  Gjennem  psykoanalyse  lykkes  det  å  vekke 
tillive  erindringer,  som  gir  nøklen  til  forståelsen  av  hennes 
reaksjonsmåte. 

Som  fem-årig  småpike  plukket  Helene  en  gang  på 
en  eng  blomster  sammen  med  sine  små  veninder.  Nogen 
gutter,  som  diskuterte  heftig  med  hverandre,  kom  forbi. 
Med  utropet:  «Der  er  jo  jenter  —  vi  vil  straks  se  efter, 
om  det  er  sant»  styrtet  de  løs  på  småpikene.  Venindene 
flyktet;  men  Helene  blev  stående.  En  av  guttene  gikk  løs 
på  henne  og  løftet  op  skjørtet.  Hun  vegret  sig  kraftig,  og 
tilslutt  gav  han  sig  uten  å  ha  opnådd  å  få  se  det  han  vilde. 

Men  fra  den  tid  av  fremtrådte  hos  Helene  en  merk- 
verdig lyst  til  å  vise  sig  naken.  D^t  var  likesom  om  hun 
følte  sig  stolt  over,  at  en  så  stor  gutt  hadde  villet  betrakte 
henne  slik,   og  som  om  hun  følte  en  viss  beklagelse  over 

ikke  å  ha  tilfredsstillet  hans  nysgjerrighet.  Hennes  blu- 
ferdighet forhindret  henne  imidlertid  alltid  i  å  gi  efter  for 
den  exhibisjonistiske  lyst.  Men  en  gang  i  pubertetstiden, 
da  hennes  sanselighet  var  blitt  vakt  særlig  sterkt,  gikk  hun 
hen  til  det  åpne  vindu  i  sitt  værelse,  som  befant  sig  like 
overfor  en  kafé,  og  løftet  sine  skjørter  høit  op.  Da  hun 
så  op,  fikk  hun  øie  på  en  eldre  herre,  som  betraktet  henne 
fra  vinduet  Hke  overfor.  I  det  øieblikk  blev  hun  overfalt 
av  en  overveldende  skamfølelse.  Hun  gråt  av  anger  og 
skam,  og  fra  da  av  forviste  hun  fra  sin  bevissthet  all  ex- 
hibisjonistisk  lyst  til  å  blotte  sig  og  vise  sig.  Tilbøiehg- 
heten  blev  voldsomt  undertrykket  og  de  oplevelser,  som 
hang  sammen  med  den,  fortrengt. 

Nu  først  forstår  man  bedre  hennes  sterke  uvilje  mot 
mannens  tendens  til  å  vise  sig  og  blotte  sig,  hennes  uvilje 
mot  badesteder,  mot  å  bære  utringede  kjoler  o.  s.  v.  Det 
er  altsammen  reaksjonsdannelser  mot  den  sterke 
tilbøielighet,  som  hun  har  fortrengt  fra  bevisstheten.  Gjen- 
nem  disse  reaksjonsdannelser  har  hun  bygget  vern  mot 
det  forbudte  og  tilbakeviste. 

Men  de  exhibisjonistiske  ønsker  lever  ennu  i  dypet 
av  hennes  sjel.  Og  ved  særlige  anledninger  bryter  de  frem 
og  overvinner  hemningene.  Det  gir  forklaringen  på  hennes 
umotiverte  ekteskapsbrudd  og  på  hennes  tilståelse. 

Kort  efter  at  hun  var  blitt  gift,  gikk  Helene  og  spaserte 
med  en  venn  av  hennes  mann,  som  besøkte  dem  en  dag  på 
landet,  men  som  hun  tidligere  ikke  hadde  kjent.  Da  de 
kom  til  en  ensom  eng,  blev  hennes  ledsager  plutselig  brutalt 
nærgående  og  løftet  med  vold  hennes  skjørter  op.  Hjelpe- 
løs og  svak  gav  hun  efter,  uten  at  hun  følte  den  ringeste 
kjærlighet  til  sin  forfører.  Tvertom:  han  var  henne  usym- 
patisk. Som  utslag  av  vanlig  sanselighet  og  lettsindighet 
kan  hennes  eftergivenhet  ikke  tolkes.  Hun  var  i  alminde- 
lighet  tvertom  det  motsatte  av  lettsindig.  Før  sitt  ekte- 
skap hadde  hun  elsket  en  ung  mann,  som  hun  hang  ved 
av  hele  sitt  hjerte.  Men  da  h  a  n  engang  hadde  forsøkt 
å  opnå  hennes  hengivelse,   hadde   hun  vegret   sig  og  ikke 

gitt  efter.  Grunnen  ligger  sikkert  i,  at  den  hun  var  glad 
i  hadde  gått  frem  hensynsfullt,  bedende,  så  hun  hadde 
fått  tid  til  å  vebne  sig  mot  sine  egne  lyster.  Den  brutale 
forfører  derimot  hadde  gjennem  sitt  plutselige  angrep  vakt 
den  glemte  barndomsscene  til  en  underbevisst  virksomhet 
og  derved  fått  hennes  tilbaketrengte  exhibisjonistiske  lyst 
til  plutselig  å  flamme  op  så  sterkt,  at  alle  hemninger  blev 
overrumplet.  Hun  blev  et  bytte  for  krefter  hun  ikke  var 
herre  over. 

Efter  ekteskapsbruddet  var  fru  Helene  tilintetgjort 
av  skam  og  anger.  Hennes  hemninger  og  reaksjonsdan- 
nelser  forsterkedes.  Hennes  livslyst  og  livsenergi  tæredes 
hen  i  kampen  mellem  tilbøielighet  og  hemning.  Derfor 
måtte  også  de  exhibisjonistiske  tendenser  hos  hennes  mann 
vekke  slik  avsky  hos  henne.  Ethvert  uttrykk  for  dem  rørte 
ved  hennes  eget  såre  punkt,  vakte  hennes  egen  slumrende 
tilbøielighet  og  fremkalte  derved  en  sterk  avvergelses- 
reaksjon.  To  ganger  var  nu  hin  skjebnesvangre  dag,  da 
hun  tilstod  for  sin  mann,  gjennem  mannens  opførsel  hennes 
konflikt  blitt  gjenopfrisket.  Og  da  så  tilslutt  mannen  endog 
håner  henne  for  hennes  snerperi,  opgir  hun  plutselig  for  et 
øieblikk  kampen;  den  møisommelig  beherskede  tilbøielighet 
bryter  gjennem,  og  hun  tilstår  full  av  exhibisjonistisk  lyst. 

Vi  ser  av  et  slikt  eksempel,  hvorledes  en  barndoms- 
ople velse,  ved  hvilken  en  tilbøielighet,  som  der  til  en  viss 
grad  er  anlegg  for  hos  oss  alle,  men  som  kanskje  hos  fru 
Helene  var  anlagt  sterkere  enn  gjennemsnittlig  og  sann- 
synligvis også  hadde  sammenheng  med  ennu  tidligere  op- 
levelser,  blev  vakt  til  en  tidlig  sterk  virksomhet,  virker 
efter  og  øver  en  bestemmende  innflytelse  på  sjelslivet  lenge 
efter  at  oplevelsen  selv  er  «glemt».  Vi  ser,  hvor  falskt  og 
overfladisk  det  billede  av  et  menneske  kan  være,  som  vi 
får  ved  bare  å  holde  oss  til  det  som  er  det  klart  bevisst. 
Både  for  sig  selv  og  andre  var  fru  Helene  det  motsatte  av 
en  exhibisjonist.  Hun  var  nettop  i  høi  grad  snerpet.  Og 
dette  snerperi  var  intet  bevisst  hykleri.  Før  analysen  vilde 
fru   Helene  selv  med  full  overbevisning  og  opriktighet   på 

grunnlag  av  sin  selviakttagelse  ha  benektet  sine  exhibi- 
sjonistiske  tilbøieligheter.  Disse  var  nettop  underbevisste 
og  kom  først  gjennem  analysen  til  klarere  bevissthet.  Hennes 
liv  før  analysen  var  bestemt  av  en  konflikt,  som  hun  ikke 
selv  var  klar  over.  Hennes  opførsel  og  karakter  blev  i 
vesentlig  grad  determiniert  av  underbevisste  prosesser. 


4.     Personlighetstyper. 

Således  utvikler  sig  gjennem  vekselvirkningen  mellem 
oprinnelige  anlegg  og  omverden  på  grunnlag  av  anleggenes 
«vekst»,  av  fortrengninger,  reaksjonsdannelser  og  subli- 
meringer,  den  menneskelige  personlighet  med  alle  dens  mer 
eller  mindre  dominerende  «karaktertrekk»,  dens  særlige  måter 
å  føle,  ville  og  tenke. 

Den  intimere  forståelse  av  en  personlighet  er  —  som 
det  fremgår  av  hele  det  foregående  —  bare  mulig  på  grunnlag 
av  et  inngående  studium  av  den  individuelle  utviklings- 
historie. I  den  praktiske  omgang  med  mennesker  kreves 
det  imidlertid,  at  vi  også  uten  en  slik  inngående  undersøkelse 
av  hele  utviklingen  skal  kunne  mestre  våre  medmennesker 
i  vår  tanke,  «forstå»  dem  og  forutsi  deres  reaksjoner.  Det  er 
da  også  til  en  viss  grad  mulig,  fordi  der  hos  de  forskjellige 
mennesker  foruten  det  rent  individuelle  jo  også  finnes 
mange  og  tildels  vidtgående  overensstemmelser  i  reaksjons- 
måter og  mer  eller  mindre  typiske  trekk.  For  en  stor  del 
er  slik  praktisk  «menneskekunnskap»  helt  uavhengig  av 
kjennskap  til  den  videnskapelige  psykologi.  Den  kan  imid- 
lertid også  søke  å  støtte  sig  til  en  videnskapelig  analyse 
av  de  typiske  personlighetssammenhenge.  Å  opfatte 
begrepsmessig  og  analysere  personligheter  med  hensyn  på 
det  typiske  er    karakterologiens    opgave. 

Som  naturlig  er,  hvor  det  gjelder  en  så  ytterst  kompli- 
sert sammenheng  som  den  menneskelige  personlighet,  er 
karakterologien  ennu  videnskapelig  sett  i  sin  første  begyn- 
nelse. Vi  skal  derfor  ikke  her  gå  nærmere  inn  på  de  karak- 
terologiske  problemer,  men  nevner  bare  ganske  kort  et  par 

av  de  forsøk  på  å  inndele  personlig  hetsty  pene, 
som  i  de  senere  år  har  vakt  størst  almindelig  interesse. 

C.  G.  Jung  har  skjelnet  mellem  to  hovedtyper:  den 
ekstraverterte  (utadvendte)  og  den  i  n  t  r  o  v  e  r- 
terte  (innadvendte)  type.^  Disse  betegnelser  har  fått  en 
vid  anvendelse  og  er  —  tildels  i  noget  annen  betydning  enn 
Jung  selv  har  brukt  dem  —  gått  over  i  den  almindelige 
psykologiske  sprogbruk.  Det  ekstraverterte  menneskes 
livsinteresse  er  rettet  mer  mot  utenverdenen,  det  har  lett 
for  å  komme  i  kontakt  med  andre  mennesker  og  er  derfor 
gjennemgående  selskapelig,  ledig  og  fritt  i  sitt  vesen,  tanker 
og  følelser,  kommer  åpent  til  uttrykk.  Den  introverterte 
derimot  har  sin  livsinteresse  rettet  innad.  Han  lever  mer 
innad  i  egne  tanker  enn  utad  og  blir  derfor  til  en  viss  grad 
fremmed  for  livet;  han  er  mer  asocial  av  vesen,  redd  for 
å  stille  sine  følelser  tilskue,  livet  synes  fiendtligsinnet,  han 
har  vanskelig  for  å  åpne  sig  for  andre.  Motsetningen  mellem 
de  to  typer  kommer  f.  eks.  frem  i  kunsten :  I  m  p  r  e  s- 
sionisten  gjengir  det  inntrykk  som  utenverdenen 
gjør  på  ham;  ekspressionisten  derimot  vil  gi 
uttrykk  for  det  som  foregår  i  h  a  m  selv:  Mennesker 
og  ting  er  ytringsmuligheter  for  hans  eget  jeg. 

Beslektet  med  inndelingen  i  ekstraverterte  og  intro- 
verterte er  den  typeinndeling  E.  Kretschmer  har  gitt. 2 
Også  Kretschmer  skjelner  mellem  to  store  hovedtyper  av 
mennesker :  decyklothyme  og  de  schizothyme. 
Den  cyklothyme  finner  sig  langt  lettere  tilrette  med  virke- 
ligheten, reagerer  på  utenverdenen  med  glede  og  sorg,  er 
naturlig  og  virkelighetsnær.  Den  schizothyme  er  mer  av- 
sperret mot  utenverdenen,  keitet,  umedelsom,  innadvendt, 
i  utpregede  tilfeller  likesom  skilt  fra  verden  ved  en  glass- 
vegg, på  samme  tid  overfølsom  og  kjølig.  Interessant  er 
Kretschmers    forsøk    på    å   bringe    disse    personlighetstyper 


^  Smlgn.  C.  G.  Jung:     «Die  Psychologie  der  unbevussten  Prozesse» 
(1917)  og  «Psychologische  Typen»  (1921). 

■  Smlgn.   E.   Kretschmer:      «Korperbau  und  Charakter»,    1921. 

i  relation  til  de  to  sinnssykdomsformer .  manisk-depressiv 
eller  cyklisk  sinnssykdom  og  schizofreni,  og  i  sammenheng 
med  bestemte  legemstyper. 

Jung  og  Kretschmer  har  i  sine  typeskildringcr  sikkert 
truffet  noget  riktig  og  betydningsfullt;  men  deres  skjemaer 
er  altfor  trange  til  å  omspenne  hele  personlighetens  rike 
verden.  Mer  smidige  og  mer  omfattende  brukbare  synes  de 
karakterologiske  synsmåter  H.  Rorschach  har  utvirket 
i  tilknytning  til  en  av  ham  utarbeidet  personlighetsdiagnos- 
tisk  metode.^  Ennu  er  det  imidlertid  for  tidlig  å  feide  nogen 
endelig  dom  om  disse  synsmåters  verdi.  Der  er  imidlertid 
her  i  landet  igang  undersøkelser  til  en  nærmere  efterprøvning 
av  den  Rorschachske  metode. ^ 


^  Smlgn    H.  Rorschach:     (iPsychodiagnostik»,   1921. 

^  Av  Andre  karakterologiske  undersøkelser  1  de  senere  år  har  særlig 
Ludwig  Klages'  vakt  megen  opmerksomhet.  («Prinzipien  der  Cha- 
rakterologie»,  1910;  4.  opl.  under  ti  tien:  «Die  Grundlagen  der  Charakter- 
kunde».  1926).  Klages  har  arbeidet  særhg  med  grafologiske  metoder  («Hand- 
schrift  und  Charakter»  8. -10.  Aufl.  1926.) 
20  —  Psykologi. 


D.     Andre  sjelstilstande. 

Psykologiens  opgave  kompliseres  i  høi  grad  derved,  at 
de  forskjellige  individer  kan  reagere  på  visse  påvirkninger 
med  a  lm  in  delige  sjelelige  tilstandsfor- 
andringer,  som  virker  modifiserende  på  alle  enkelt- 
reaksjoner.  Vi  støter  på  den  betydningsfulle  kjensgjerning, 
at  et  individ  under  bestemte  betingelser  reagerer  på  en 
annen  måte,  føler,  tenker  og  handler  ganske  anderledes 
enn  vi  venter  ut  fra  vårt  kjennskap  til  dets  adferd  i  det 
almindelige  daglige,  våkne  liv. 

Vi  skal  begynne  studiet  av  disse  andre  sjelstilstande 
med  en  kort  undersøkelse  av  tilstanden  som  masseledd  for 
senere  nærmere  å  betrakte  drømmen,  hypnosen,  besettelses- 
tilstandene,  sinnssykdommene  og  giftvirkningene. 

1.     Massepsykologi. 

En  ansamling  av  mennesker,  som  holdes  sammen  av 
en  felles  interesse,  kan  vise  et  eiendommelig  ensartet  preg. 
Enkeltindividenes  følelse  og  tanker  er  forandret  i  samme 
retning,  så  at  man  billedlig  kan  tale  om  en  fellessjel.  Særlig 
i  ophisselses-  og  revolusjonstider  danner  der  sig  lett  slike 
«masser».^ 


1  Den  følgende  fremstilling  slutter  sig  nær  til  den  kjente  skildring 
av  G.  L  e  Bon.  Smlgn.  også  S.  Freud:  Massenpsychologie  und  Ich- 
Analyse  {1921).  —  I  denne  forbindelse  menes  med  «masse»;  en  forbigående, 
uorganisert  eller  iallfall  meget  primitivt  organisert  sammenslutning.  Ander- 
ledes er  naturligvis  forholdene  ved  de  stabile  samfundssammenslutninger, 
i  hvilke  menneskene  lever  sitt  liv. 


295 

Karakteristisk  for  massen  er  dens  impulsivitet,  kri- 
tikkløshet  og  sterke  affektivitet.  Den  lar  sig  lett  rive  med 
til  handlinger,  som  de  enkelte  individer  for  sig  vikle  vike 
tilbake  for.  De  impulser,  som  massen  adlyder,  kan  alt 
efter  omstendighetene  være  edle  eller  grusomme,  heroiske 
eller  feige.  Ofte  kan  de  være  så  sterke,  at  hver  personlig 
interesse  —  endog  «selvopholdelsesdriften»  —  synes  å  tie. 
Massen  synes  ikke  å  kjenne  tvil  og  uvisshet.  Den  går  straks 
til  det  ytterste.  Mistanken  blir  til  visshet;  antipatien  til 
dødelig  hat.  Massen  er  lett  å  få  innflytelse  på,  og  den,  som 
vil  virke  på  den,  behøver  ikke  logiske  argumenter,  men 
kraftige  billeder,  overdrivelser,  gjentagelser. 

Disse  egenskaper  ved  massen  er  kun  mulige,  fordi  de 
enkeltindivider,  av  hvilke  den  består,  befinner  sig  i  en  annen 
tilstand  enn  vanlig.  Deres  «åndelige  horisont»  er  innsnevret 
og  deres  affektivitet  øket.  Grunnene  hertil  er  av  forskjellig 
art.  For  det  første  oplever  individet  i  den  omgivende  masse 
en  overlegen  makt.  Hans  fri  bevegelighet  og  evne  til  å 
handle  på  egen  hånd  er  hemmet.  Hjordinstinktet  tilfreds- 
stilles. Individet  føler  sig  som  ledd  i  massen  og  tar  del  i  dens 
almakt.  Den  individuelle  ansvarsfølelse  svinner.  Hertil 
kommer  så  den  «psykiske  smitte»  (på  grunnlag  av 
«the  principle  of  direct  induction  of  emotion  by  way  of  the 
primitive  sympathetic  response»  (Mc.  D  o  u  g  a  1 1) :  Iakt- 
tagelsen av  et  affektutbrudd  fremkaller  hos  iakt tageren  en 
tendens  til  den  samme  affektytring.  Derfor  får  i  en  masse 
de  lettest  påvirkelige  en  bestemmende  innflytelse.  Deres 
affektutbrudd  vil  kunne  rive  de  mindre  påvirkelige  med. 
Og  affektuttrykkene  hos  dem,  som  rives  med,  vil  om- 
vendt virke  tilbake  på  dem,  som  først  blev  påvirket, 
og  igjen  på  sin  side  øke  deres  affekt.  —  Sammen  med 
denne  sterke  økning  av  affektiviteten  i  en  masse  går  nød- 
vendigvis en  nedsettelse  av  evnen  til  kritikk  og  logisk  tanke- 
arbeide. 

Således  betinger  massen  en  kollektiv  hemning 
av  de  intellektuelle  ydelser  og  en  øk- 
ning    av     affektiviteten.        Innordningen    i    en 


296 

psykologisk  masse  medfører  en  betydningsfull  sjelelig  til- 
standsforandring,  en  tilbakegang  til  et  mer  primitivt  og 
infantilt  nivå. 


2.     Drømmen. 

Som  drømmer  betegner  vi  bevissthetsoplevelsene  under 
vanlig  søvn. 

Efter  almindelig  opfatning  er  ikke  all  søvn  drømme- 
fyllt.  Drømmen  skulde  vesentlig  være  knyttet  bare  til 
den  lettere  søvn.  Og  ved  siden  derav  skulde  der  også  gis 
en  drømmeløs,  helt  bevissthetsløs  søvn. 

Den  almindelige  erfaring  synes  å  støtte  denne  vanlige 
opfatning.  Men  virkelig  begrunnet  er  den  ikke.  Det  er 
nemlig  en  overmåte  vanskelig  sak  å  huske  drømmene. 
Ofte,  når  vi  våkner,  er  vi  klar  over,  a  t  vi  har  drømt,  men 
alt  i  næste  øieblikk,  når  vi  vil  besinne  oss  over,  h  v  a  d  det 
er  vi  har  drømt,  har  vi  glemt  det.  Vi  må  derfor  være  meget 
forsiktige  med  å  påstå,  at  vi  under  en  søvn  ikke  har  drømt. 
Den  mulighet  er  der  alltid,  at  vi  i  virkeligheten  har  drømt, 
men  har  glemt  det  med  engang  vi  våknet.  Forskere,  som 
særlig  har  øvet  sig  i  å  iaktta  sine  drømmer,  påstår,  at  de 
bestandig,  når  de  har  våknet,  selv  om  de  er  blitt  vekket 
plutselig,  har  befunnet  sig  i  en  drøm.  Men  på  den  annen  side 
er  der  andre,  som  påstår,  at  de  praktisk  talt  aldri  drømmer. 

Sammenligner  man  den  drømmendes  bevissthetsliv 
med  den  våknes,  er  det  særlig  en  hovedeiendommelighet, 
som  man  fester  sig  ved,  den  nemlig,  at  skill  et  mellem 
sansevirkelighet  og  forestilling  er  op- 
hevet.  Den  drømmende  lever  i  sin  egen  verden  av  hallusina- 
toriske  forestillingsbilleder. 

Hvorledes  opstår  nu  disse  skiftende  drømmebilleder  ? 
Har  vi  bare  å  gjøre  med  en  «tilfeldig»  rekke  av  forestillinger, 
som  kjeder  sig  sammen  efter  overfladiske  assosiasjoner? 
Eller  har  de  også  en  dypere  mening?  Gir  de  uttrykk 
for  det,  som  skjult  rører  sig  i  sjelens  dyp?  Og  er  det  mulig 
å  t  y  d  e  denne  mening  og  derved  gjennem  studiet  av  et 

menneskes  drømmer  å  nå  en  fullstendigere  og  dypere  for- 
ståelse av  dets  sjelsliv  enn  det  ellers  vikle  være  mulig? 

«Drømmetydning»  er  en  urgammel  kunst.  Et  interes- 
sant eksempel  på  tydning  av  drømmer  som  symbolsk  ut- 
trykk for  skjulte  og  utilståtte  tanker  og  ønsKer  har  vi  i 
den  bibelske  fortelling  om  Josef  og  hans  brødre.  I  en  av 
Josefs  drømmer  bøier  brødrenes  kornneg  sig  for  hans,  og 
brødrene  tyder  drømmen  som  uttrykk  for  hemmelige  hov- 
modstanker:  «Vil  du  bli  konge  over  oss  og  herske  over  oss!» 
I  en  annen  drøm  ser  han  solen,  månen  og  elve  stjerner  bøie 
sig  for  ham.  Og  hans  far  tyder:  «Skal  jeg  og  din  mor  og 
dine  brødre  bøie  oss  for  dig?» 

Som  regel  var  imidlertid  den  gamle  drømmetydning 
rent  metafysisk-religiøs;  drømmene  mentes  å  gi  profetiske 
henvisninger  og  guddommelige  åpenbaringer.  I  nyere  tid 
har  gjennemgående  dikterne  hatt  en  langt  dypere  for- 
ståelse av  drømmenes  betydning  enn  fagspykologene.  Over- 
ordentlig dypt  og  klart  har  Dostojewski  sett  i  dette 
spørsmål.  I  «Ynglingen»  lar  han  helten  fortelle  en  drøm  og 
så  tilføie  endel  refleksjoner,  som  i  virkeligheten  i  vesentlig 
henseende  foregriper  den  senere  Freudske  drømmeopfatning : 
«Denne  drøm  beviser,  at  alt  dette  alt  lenge  har  spiret  i  mitt 
vellystige  hjerte  og  lå  i  det,  lå  i  mitt  ønske.  Men  i  våken 
tilstand  hadde  mitt  hjerte  ennu  skammet  sig  over  det,  og 
min  sjel  hadde  ennu  ikke  våget  bevisst  at  forestille  sig 
noget  lignende.  Men  i  søvn  og  drøm  forrådte  og  viste  min 
sjel,  hvad  der  bodde  i  mitt  hjerte,  viste  det  i  tydelige  billeder 
og  overensstemmende  med  sannheten.»^ 

Veien  til  en  videnskapelig  «drømmetydning»  blev  først 
vist  av  Sigmund  Freud.  Hans  epokegjørende  verk 
«Die  Traumdeutung»  utkom  i  1900. 

Lettest  å  forstå  er  små  barns  drømmer.  Det  lille  barn 
drømmer  opfyldelsen  av  ønsker,  som  den  foregående  dag 
har  vekket  tillive  i  det  og  ikke  tilfredsstillet.  For  å  anføre 
et  av  Freuds  eksempler:    Den  22  måneder  gamle  Hermann 

^  Dostojewski,  Såmtliche  Werke.  Hrsg.  von  Moeller  van  den 
Bruck,   Abt.   I,   B.  VIII.  s.    185. 

skal  gratulere  sin  onkel  til  hans  geburtsdag  og  overrekke 
ham  en  kurv  med  kirsebær.  Han  gjør  det  åpenbart  ugjerne, 
skjønt  man  lover  ham  at  han  skal  få  nogen  av  dem  selv. 
Den  næste  morgen  forteller  han  som  nattens  drøm: 
He(r)mann    spist    op    alle    kirsebærene! 

Shke  barnlige  drømme  er  lette  å  tyde:  Drømmeop- 
levelsen  gir  en  hallusinatorisk  fantasitilfredsstillelse  av 
ønsker,  som  ikke  er  blitt  opfyllt  i  virkeligheten.  Barne- 
drømmene  har  altså  en  meget  god  «mening». 

Men  på  lignende  måte  kan  også  iallfall  en  stor  del  av 
den  voksnes  drømmer  forstås:  som  forsøk  på  en  opfyllelse 
av  uopfylte  ønsker,  eller  mer  almindelig  og  vel  riktigere 
uttrykt :  en  avferdigelse  av  uavferdiget 
sjelelig  materiale.  Bare  i  sjeldne  tilfeller  er  imid- 
lertid drømmens  mening  i  de  voksnes  drømmer  så  util- 
hyllet som  i  barnedrømmene.  Som  regel  kommer  drømme- 
meningen  bare  tilhyllet,  indirekte,  mer  eller  mindre  forvansket 
til  uttrykk.    Det  har  forskjellige  årsaker. 

For  det  første  er  drømmen  som  regel  en  serie  av  (mest 
visuelle)  billeder,  som  følger  efter  hverandre.  Men  da  såle- 
des i  drømme  vesentlig  bare  anskuelige  billeder  står  til  for- 
føining,  må  enhver  tanke  fremstilles  billedlig  i  analogi  med 
en  billedrebus,  der  som  bekjent  ikke  alltid  er  så  lett  å  tyde. 

Sammenhengende  med  denne  drømmers  billedkar akter 
er  en  annen  omstendighet:  I  drømmelivet  ytrer  sig  mer 
primitive  sjelelige  lag  enn  de  som  trer  idagen  i  det 
våkne,  logisk  tenkende  kulturmenneskes  bevissthet.  Vi 
finner  i  drømmen  ganske  lignende  forskyvninger  og  for- 
tetninger som  i  den  helt  primitive  tenkning.  Og  like  så 
ulogisk  og  uforståelig  som  denne  kan  synes  oss,  like  så  ufor- 
ståelig synes  oss  ofte,  før  vi  har  analysert  nærmere,  «drøm- 
mens logikk».  Ofte  finner  vi  også  i  drømmen  typiske 
symboler,  hvis  mening  er  den  uinnviede  helt  dunkel, 
men  som  vi  ved  nærmere  studium  finner  brukt  på  mer 
primitive  utviklingstrin  i  kulthandlinger,  i  even- 
tyr og  i  myther.  Således  er  drømmen  ikke  bare  uttrykk 
for  sjelelige  innhold  og  sammenhenger  i  et  billedsprog,  men 

dette  billedsprog  har  tildels  utpregede  archaiske  trekk 
og  anvender  mange  symboler,  hvis  betydning  er  det  alminde- 
lige  våkne  kulturmenneskes  bevissthet  fremmed. 

Av  største  betydning  er  videre  følgende:  De  ønsker 
og  tilbøieligheter,  som  i  drømmen  søker  å  skaffe  sig  en 
fantasitilfredsstillelse,  er  slike,  som  ikke  har  kunnet  til- 
fredsstilles i  det  virkelige  liv.  Hvor  nu  mangelen  på  tilfreds- 
stillelse bare  er  begrunnet  i  ytre  hindringer,  og  ønskene 
selv  kan  anerkjennes  som  berettigede  og  naturlige,  kan  man 
også  hos  voksne  treffe  drømmer  av  helt  utilhyllet  ønske- 
opfyllelseskarakter  i  likhet  med  barnedrømmene.  Psykolo- 
gisk interessant  er  f.  eks.  Otto  Nordenskjølds 
skildring  i  «Antarctic»,  hvor  han  forteller  om  sine  og  sitt 
mannskaps  drømmer  under  overvintring:  «Meget  beteg- 
nende for  retningen  av  våre  innerste  tanker  var  våre  drøm- 
mer, som  aldri  var  mer  levende  og  tallrike  enn  nettop  nu. 
Selv  de  av  våre  kamerater,  som  ellers  bare  drømte  undtagel- 
sesvis,  kunde  nu  om  morgenen,  når  vi  utbyttet  med  hver- 
andre våre  siste  erfaringer  fra  denne  fantasiverden,  fortelle 
lange  historier.  Alle  handlet  de  om  hin  ytre  verden,  som 
nu  var  så  fjern  fra  oss,  men  var  hyppig  tilpasset  efter  våre 
nuværende  forhold.  —  —  Mat  og  drikke  var  forøvrig  de 
midtpunkter,  som  våre  drømmer  oftest  dreiet  sig  om.  En 
av  oss,  som  om  natten  excellerte  i  å  gå  i  store  middags- 
selskaper, var  sjeleglad,  når  han  om  morgenen  kunde  berette, 
«at  han  hadde  spist  en  diner  på  tre  retter»;  en  annen  drømte 
om  tobakk,  om  hele  bjerger  av  tobakk  —  —  —  Man  vil 
lett  kunne  forstå,  hvor  etterlengtet  søvnen  var,  da  den 
kunde  gi  oss  alt  det,  som  enhver  av  oss  begjæret  mest  glø- 
dende.»^ 

Hyppigst  er  imidlertid  de  ønsker  og  drifter,  som  søker 
avferdigelse  i  drømme,  slike,  som  strider  mot  jeg-idealet 
og  derfor  er  mer  eller  mindre  fortrengte.  I  dette  tilfelle  gjør 
en  lignende  «censur»  som  den,  der  er  virksom  ved  de  neuro- 


^  Cit.  efter  S.  Freud:    Vorlesungen  zur  Einfiihrung  in  die  Psycho- 
analyse. 

tiske  symptomer,  sig  gjeldende.  Ganske  visst  er  «censuren» 
under  søvnen  svakere  —  det  er  nettop  grunnen  til  at  det 
fortrengte  da  kan  gjøre  sig  så  sterkt  gjeldende  —  men  den 
er  ikke  ophevet  og  bevirker,  at  den  egentlige  drømmemening 
blir  mer  eller  mindre  tilsløret  og  forvansket.  Og  de  psyko- 
logiske mekanismer,  ved  hvis  hjelp  denne  omformning 
kommer  istand,  er  de  samme  som  ved  de  neurotiske  symp- 
tomer: utelatelser,  forskyvninger,  fortetninger.  På  grunn- 
lag derav  kan  de  tilsynelatende  uskyldigste  drømmeinnhold 
stå  som  symboler  for  noget  helt  annet. ^ 

Således  kommer  i  de  fleste  drømmer  fantasitilfredstil- 
lelsen  av  ønsker  og  begjær  ikke  til  fullstendig  og  utilhyllet 
uttrykk  i  drømmebilledene.  Betegner  vi  med  Freud  selve 
drømmebilledene  som  det  manifeste  drømmeinn- 
hold, må  altså  dette  adskilles  fra  den  bakenfor  liggende 
mening,  de  latente    drømmetanker. 

Hvorledes  er  det  nu  imidlertid  muhg  å  få  fatt  på  de 
latente  drømmetanker? 

Ved  en  analyse  ved  hjelp  av  den  samme  teknikk,  ved 
hvis  hjelp  de  neurotiske  symptomers  mening  kan  finnes. 
Hvis  et  menneske  forteller  en  drøm,  og  man  så  spør  ham, 
hvad  der  faller  ham  inn,  når  han  tenker  på  drømmen,  vil 
han  vel  som  oftest  svare :    Ikke  noget !    Deler  man  imidlertid 


^  Mot  den  psykoanalytiske  lære  om  drømmesymbolikken  har  der 
vært  reist  mengder  av  innvendinger  —  sem  regel  av  folk,  der  aldri  selv 
har  anvendt  den  Freudske  metode.  Naturligvis  er  det  meget  lett  å  anvende 
kjennskapet  til  drømmesymbolene  på  en  helt  ukritisk  og  utilladelig  måte, 
og  det  har  ofte  også  vært  gjort.  Men  for  den  som  har  praktisk  kjennskap 
til  den  moderne  drømmeforskning  kan  der  allikevel  neppe  være  tvil  om, 
at  en  slik  symbolik  som  av  Freud  angitt  virkelig  spiller  en  \'iktig  rolle  for 
drømmene.  En  eksperimentel  prøve  kan  man  forøvrig  få  ved  hypnotiske 
forsøk.  Man  suggererer  under  dyp  hypnose,  at  forsøkspersonen  skal  drømme 
om  ett  eller  annet,  som  skal  skjules,  så  drømmen  skal  se  harmløs  ut.  En 
interessant  begynnelse  til  en  slik  eksperimentel  prøve  blev  gjort  av  S  c  h  r  ø  t- 
t  e  r.  og  et  videre  bidrag  foreligger  i  en  avhandling  av  Roffenstein 
«Experimentelle  Symboltråumc>>  (Zeitschr.  f.  d.  ges.  Neurol,  u  Psychiatrie, 
B.  87  (1923).  Bak  et  så  uskyldig  drømmebillede,  som  å  spise  banan  f.  eks. 
kan  skjule  sig  en  suggerert  fellatio-fantasi. 

drømmen  op  i  dens  enkelte  billeder  og  scener,  vil  det  som 
oftest  bli  anderledes.  Hvert  drømmeelement  vil  kunne  bli 
utgangpunktet  for  rekker  av  assosiasjoner.  Og  gjennem 
disse  innfall  er  det  i  et  stort  antall  tilfeller  mulig  å  få  en 
forståelse  av,  hvad  det  er  som  har  ført  til  drømmebilledet, 
og  hvad  der  ligger  til  grunn  for  det. 

Lykkes  det  på  denne  måte  å  gjennemføre  analysen 
av  en  drøm,  vil  man  for  det  første  finne,  at  drømmen  alltid 
har  tilknytningspunkter  til  begivenheter  og  inntrykk  fra 
den  seneste  tid,  som  regel  den  foregående  dag.  Og  som  del 
av  de  latente  drømmetanker  vil  man  finne  ubevisste  sjels- 
ytringer,  der  lar  sig  forstå  som  naturlige  og  nærliggende 
reaksjoner  på  de  inntrykk,  der  har  foranlediget  drømmen. 
Med  denne  opklaring  av  dagsrestene  er  arbeidet 
imidlertid  ennu  ikke  tilende.  Likesom  analysen  av  de  neuro- 
tiske  symptomer  fører  ned  i  dypere  sjelelige  lag  og  viser 
tilbake  til  andre  og  eldre  oplevelser  enn  dem  der  har  utløst 
neurosen,  således  også  analysen  av  drømmene.  Også  den 
kan  føre  ned  i  eldre,  tilsist  primitive  og  infantile  lag  i  sjelen. 
I  drømmene  kan  ennu  åpenbare  sig  de  sterke,  primitive, 
helt  egocentriske  ønsker  og  innstillinger,  som  engang  var 
levende  i  barnets  sjel,  men  blev  fortrengt,  slik  at  den  voksne 
som  regel  ikke  engang  aner  dem  hos  sig  selv 

De  mer  kompliserte  drømmer  hos  voksne  kan  vi  da 
tenke  oss  fremkommet  på  følgende  måte:^ 

Gjennem  dagens  begivenheter  vekkes  tillive  en  rekke 
av  tanker  og  bestrebelser,  som  ikke  finner  avferdigelse  og 
ikke  engang  blir  klart  bevisst.  De  av  dem  som  har  nærmere 
assosiativ  tilknytning  til  ett  eller  flere  viktigere  «komplekser», 
blir  liggende  i  sjelen  som  en  forstyrrende  pirring.  På  den 
reageres  med  et  sjelelig  arbeide,  gjennem  hvilket  det  uav- 
ferdigede  søkes  avferdiget.  Herunder  søker  de  utilfreds- 
stillede  ønsker,  som  lever  i  dypet,  uttrykk  gjennem  det 
materiale  som  har  assosiativ  tilknytning  til  dem. 

^  En  undtagelse  synes  visse  drømme  ved  såkaldte  traumatiske 
neuroser  å  danne.  (Se  Freud:  Jenseits  des  Lustprinzips  (1920),  (Schriften, 
B.  VI,  s.  220  f.). 

Nu  er  imidlertid  ikke  sjeldent  drømmen  pinlig  og 
angstfyllt.  —  Det  kan  ha  forskjellige  årsaker.  For 
det  første:  Ikke  alltid  lykkes  det  for  «drømmearbeidet»  å 
fjerne  det  ubehagelige  uavferdigede  og  hitføre  en  ønske- 
tilfredsstillelse.  I  dette  tilfelle  blir  også  den  manifeste  drøm 
pinlig,  og  der  kan  følge  en  «flukt  inn  i  den  våkne  tilstand».  — 
I  andre  tilfeller  lykkes  ønsketilfredsstillelsen  så  å  si  altfor 
godt;  «censuren»  har  vært  for  svak:  et  forkastelig  og  fortrengt 
ønske  tilfredsstilles  for  åpenlyst,  og  der  reageres  med  angst. 
—  Endelig  kan  det  pinlige  og  ulystfylte  selv  være  uttrykk 
for  en  ønskeopfyldelse  —  f.  eks.  ønsket  om  selvbestraffelse 
eller  bod. 

Analysen  av  drømmene  er  et  overordentlig  betydnings- 
fullt hjelpemiddel  for  den  psykologiske  forskning.  Den 
muliggjør  innblikk  i  dybder  i  sjelen,  som  tidligere  syntes 
utilgjengelig  for  den  videnskapelige  undersøkelse.  Skjulte 
tilbøieligheter,  som  man  ikke  engang  vil  tilstå  for  sig  selv, 
uavferdigede  ønsker,  som  forlengst  er  forsvunnet  fra  bevisst- 
heten, stiger  igjen  op  i  drømmene.  På  dobbelt  vis  fører 
drømmen  oss  tilbake  til  tidligere  sjelelige  utviklingstrin. 
For  det  første  fører  den  den  enkelte  tilbake  i  hans  egen 
individuelle  fortid,  i  hans  egen  barndom  med  dens 
særlige  oplevelser  og  følelsesinnstillinger.  Men  dernæst 
fører  den  også  tilbake  i  slektens  fortid :  Det  primitive 
sjelslivs  mekanismer  vender  tilbake  i  drømmen.  For  for- 
ståelsen av  primitiv  religion,  myther,  eventyr,  har  det  psyko- 
analytiske studium  av  drøm  og  neurose  åpnet  nye  veier. 

Videnskapelig  berettiget  til  å  dømme  om  drømme- 
analysens  betydning  er  naturligvis  bare  den,  som  selv  be- 
hersker teknikken  og  har  prøvet  den  i  praksis.  Den,  som 
selv  har  hatt  anledning  til  å  analysere  nogen  hundrede  drøm- 
mer, kan  vanskelig  være  i  tvil  om  den  psykoanalytiske 
metodes  fruktbarhet.  Liten  verd  og  overbevisningskraft 
har  imidlertid  som  regel  tilfeldige  enekeltanalyser.  Skal 
drømmeanalysen  virkelig  føre  inn  i  en  dypere  forståelse  av 
et    menneskes    vesen,    må    man    analysere    vedkommendes 

drømmer  gjenncm  lengre  tid,  merke  sig  gjentagelser,  typiske 
trekk  o.  s.  v.  Virkelig  overbevisende  drømmeanalyser  får 
man  vel  egentlig  bare  som  ledd  i  en  sammenhengende  psyko- 
analyse. Enkelte  løsrevne  eksempler  vil  så  godt  som  aldri 
virke  overbevisende  på  den  som  ikke  allerede  på  forhånd 
har  kunnskap  på  dette  område.  Det  er  grunnen  til  at  den 
foregående  fremstilling  ikke  er  blitt  illustrert  ved  noget 
eksempel. 

Det  må  også  fremheves,  at  det  i  praksis  ikke  på  langt 
nær  lykkes  tilfredsstillende  å  tyde  alle  drømmer.  Hvor- 
vidt det  bare  skyldes  undersøkelsesmetodens  mangelfuUhet, 
eller  om  de  drømmer  som  ikke  kan  tydes  tilfredstillende, 
virkelig  mangler  en  dypere  «mening»,  kan  vi  naturligvis  ikke 
med  sikkerhet  avgjøre. 

3.     Hypnosen. 

Beslektet  med  tilstanden  som  masseledd  på  den  ene 
side  og  den  almindelige  søvn  på  den  annen,  er  den  tilstand, 
som  individet  hensettes  i  ved  hypnotisk  påvirk- 
ning. Dog  optrer  der  her  også  en  rekke  andre  fenomener, 
som  vi  ennu  tildels  står  helt  uten  forståelse  av. 

Kjennskapet  til  hypnosen  er  meget  gammelt.  De 
gamle  indiske  asketer  har  anvendt  metoder,  som  har  ført 
til  hypnose  eller  iallfall  hypnoselignende  tilstander.  Og  i 
magiske,  religiøse  og  profetiske  øiemed  er  der  fra  eldgammel 
tid  av  blitt  brukt  fremgangsmåter,  som  må  ha  vært  egnet 
til  å  fremkalle  hypnose. 

Til  mer  almindelig  kjennskap  kom  hypnosen  imidlertid 
først  i  slutningen  av  det  i8.  århundrede  gjennem  Wiener- 
lægen  Franz  Anton  Mesmer  (1734 — 1815).  Hans 
«magnetiske  kurer»  vakte  stor  opsikt,  men  hans  lære  støtte 
på  så  stor  motstand  blandt  videnskapsmennene,  at  over- 
bevisningen om  de  hypnotiske  fenomeners  ekthet  først 
litt  efter  litt  trengte  igjennem.  Særlig  fortjeneste  innlå  sig 
her  omkring  midten  av  det  19.  århundrede  den  engelske 
læge  James    Braid    og  noget  senere  den  franske  læge 

Aug  11  ste  Liébeault.  Så  stor  var  ennu  dengang 
medisinernes  fordom,  at  Liébeault 's  venner  begynte  å  tvile 
på  hans  forstand,  fordi  han  viet  sin  hele  arbeidskraft  til  en 
sak,  som  den  medisinske  verden  ikke  vilde  vite  noget  av. 

Vi  kan  foreløbig  definere  hypnosen  som  en  kunstig 
søvn,  som  utmerker  sig  derved,  at  den  hypnotiserte  er 
abnormt  mottagelig  for  hypnotisørens  innflytelser  (sug- 
gestioner). 

Den  hypnotiske  tilstand  kan  fremkalles  på  forskjellig 
måte.  Monotone  sansepåvirkninger,  strykninger,^  fiksasjon 
av  glinsende  gjenstander  kan  virke  hypnotiserende.  Viktigst 
er  imidlertid  i  de  fleste  tilfelle  den  suggestive  påvirkning 
gjennem  talen.  Hypnotisøren  forsikrer  med  rolig  overbe- 
visende stemme,  at  søvnen  vil  innfinne  sig,  at  øienlåkene 
blir  tunge,  at  trettheten  og  søvnigheten  mer  og  mer  tar 
overhånd  o.  s.  v.  Overordentlig  meget  avhenger  ved  hypnoti- 
seringen  av  hypnotisørens  personlighet.  Hypnotise- 
ringen  er  noget  av  en  kunst,  som  krever  både  erfaring  og 
bestemte  personlige  forutsetninger. 

Den  hypnotiske  tilstand  har  forskjellig  dybde.  Meget 
benyttet  er  F  o  r  e  1  s  inndeling  i  tre  grader : 

1.  Somnolens:  Lett  hypnotisk  påvirkning.  Ved 
å  anvende  sin  energi  kan  forsøkspersonen  motstå  hypnoti- 
sørens suggestioner  og  åpne  øinene. 

2.  Lett  søvn  eller  hypotaxi:  Forsøksperso- 
nen må  adlyde  en  rekke  av  hypnotisørens  suggestioner. 
Således  er  det  ham  ikke  lenger  mulig  å  åpne  øinene.  Efter 
opvåkningen  husker  han  ennu  det  som  er  foregått,  selv 
om  det  er  blitt  befalt  ham  å  glemme. 

3.  Dyp  søvn  eller  somnambulisme:  Ka- 
rakterisert ved  amnesi  efter  opvåkningen  og  posthypnotiske 
fenomener. 

Nogen   skarp   grense   mellem   de   forskjellige  grader  er 


^  Virkningen  av  de  «magnetiske  strykninger»  er  meget  individuelt 
forskjellig.  Ved  mine  egne  forsøk  har  jeg  funnet,  at  de  i  nogen  tilfeller 
letter  hypnotiseringen  i  overordentlig  grad,  mens  de  i  andre  tilfeller  snarere 
virker  motsatt. 

der  imidlertid  ikke,  og  bedømmelsen  av  hypnosens  dybde 
bør  ikke  skje  efter  tilstedeværelsen  eller  mangelen  av  et 
enkelt  hypnotisk  fenomen,  men  på  grunnlag  av  den  hele 
adferd  under  og  efter  hypnosen.  Eiendommelig  for  den 
dype  hypnose  er,  at  den  somnambule  som  reaksjon  på  til- 
svarende suggestioner  kan  åpne  øinene,  gå  omkring,  dekla- 
mere, gjennemføre  en  rolle  o.  s.  v.,  uten  å  våkne  av  sin 
søvngjengerlignende  tilstand. 

De  fleste  åndsfriske  mennesker  kan 
hypnotiseres  til  en  viss  grad.  Dog  opnår 
man  i  de  fleste  tilfelle  bare  en  lettere  hypnose.  Iallfall  med 
de  almindelige  metoder  bringer  man  gjennemsnittlig  ikke 
mer  enn  ca.  15 — 20  av  100  i  somnambulhypnose.^ 

I  mange  henseende  er  hypnosen  beslektet  med  den 
almindelige  søvn.  Den  kanskje  mest  avgjørende  forskjel 
er  den,  at  hypnosen  bare  er  en  delvis  søvn.  Den  dypt 
hypnotisertes  bevissthet  er  ikke,  slik  som  den  almindelig 
dypt  sovendes,  relativt  like  avlukket  fra  alle  ytre  påvirk- 
ninger; men  han  står  i  en  eiendommelig  rapport  med 
hypnotisøren,  så  han  hører  hvad  hypnotisøren  sier  og  i 
det  hele  i  næsten  utrolig  grad  er  mottagelig  for  alle  de  inn- 
flytelser, som  utgår  fra  ham.  I  de  ekstreme  tilfeller  med 
isolerrapport  mellem  hypnotisert  og  hypnotisør  be- 
står en  utelukkende  påvirkelighet  av  hypnotisøren,  ikke  bare 
for  ord,  men  for  sansepåvirkninger  av  enhver  art.  Løfter 
f.  eks.  hypnotisøren  den  hypnotisertes  arm,  forblir  denne 
kataleptisk  i  den  givne  stilling;  løfter  imidlertid  en  annen 
person  armen,  faller  den  straks  igjen  ned.^  I  almindelighet 
kan  imidlertid  også  andre  enn  hypnotisøren  komme  i  for- 
binnelse  med  en  hypnotisert.  Den  egentlige  isolerrapport 
synes  å  være  suggestivt  betinget.^ 

^  Oskar  Vogt  har  ganske  visst  hevdet,  at  somnambuhsme  ved 
hjelp  av  hans  «fraksjonerte  metode»  skulde  kunne  opnås  hos  næsten  alle 
åndsfriske.  Andre  hypnoseforskere  har  imidlertid  iUke  opnået  tilnærmelses- 
vis så  store  resultater. 

^  L.  Løwenfeld:     Der  Hypnotismus,  s.   158: 

^  Smlgn.  L.  Hirschlaff:  Hypnotismus  und  Suggestivtherapie, 
3.  Aufl.   (1921),  s.  65. 

På  grunn  av  det  eiendommelige  rapportforhold,  som 
karakteriserer  hypnosen,  er  det  mulig  for  hypnotisøren  å 
vekke  tilhve  hos  den  hypnotiserte  de  forestillinger  og  tanker 
han  vil.  Og  da  på  grunn  av  den  passive  innstilling  overfor 
hypnotisøren  og  den  delvise  søvn  den  hypnotisertes  kritiske 
evne  er  hemmet,  og  en  stor  del  av  hans  vanlige  selvstendige 
sjelsliv  er  satt  ut  av  virksomhet,  må  disse  forestillinger 
komme  til  å  virke  som  meget  sterke  suggestioner.  Den  sterkt 
økede  mottagelighet  for  suggestioner  er  overhode  det  vesent- 
ligste kjennetegn  ved  den  normale  hypnose.  Hos  egnede 
forsøkspersoner  kan  man  under  hypnosen  suggestivt  på- 
virke de  sjelelige  og  også  mange  legemlige  funksjoner  i 
næsten  utrolig  grad. 

Som  vi  alt  tidligere  har  anført  eksempler  på,  kan  man 
med  letthet  hos  en  somnambul  frembringe  sansebedrag, 
illusjoner  og  hallusinasjoner. 

Likeledes  kan  blindhet,  farveblindhet,  døvhet,  smert e- 
ufølsomhet  o.  s.  v.  suggereres.  Man  har  under  dyp  hyp- 
nose trukket  ut  tenner,  åpnet  abscesser,  gjort  dype  stikk, 
uten  at  den  hypnotiserte  syntes  å  merke  noget.  Det  var 
tilstrekkelig  å  forsikre,  at  vedkommende  legemsdel  var 
ufølsom.  Endog  større  kirurgiske  operasjoner  og  fødsler  er, 
om  enn  sjeldnere,  mulig  i  hypnose. 

Eiendommelige  er  de  personlighetsforvand- 
1  i  n  g  e  r,  som  man  kan  fremkalle  hos  somnambule.  «Man 
kan  f.  eks.  forvandle  en  satt  mann  til  en  yngling  eller  en 
gutt,  en  kvinne,  som  allerede  selv  har  barn,  til  en  liten  pike, 
helt  enkelt  ved  å  suggerere  forsøkspersonen,  at  den  er  i8 
resp.  7  eller  8  år  gammel.  Mannen  boltrer  sig  som  gutt, 
leker  med  en  barnesabel  o.  s.  v.,  kvinnen  fryder  sig  som 
liten  pike  med  en  dukke,  spøker,  ler,  gråter  og  taler,  slik 
som  små  piker  pleier  å  gjøre  det.  Lar  man  henne  skrive, 
maler  hun  bokstavene  på  barnlig  klodset  måte;  det  kan 
også  forekomme,  at  hun  gjør  orthografiske  feil,  slik  som  de 

er  vanlige  hos  barn  i  den  suggererte  alder. Mange 

somnambule  lar  sig  også  forvandle  til  et  dyr,  f.  eks.  en  hund, 
et  svin  etc.  eller  til  en  livløs  gjenstand  (en  søile,  et  teppe 

o.  s.  v.).  Den  hypnotiserte  beveger  sig  som  en  hund  på  alle 
fire,  gjør  etc,  som  søile  forblii  han  stående  stiv  i  opreist 
stilling,  mens  han  som  teppe  brer  sig  ut  på  gulvet.»^  —  Slike 
personlighetsforvandlinger  pleier  å  gjøre  sterkt  inntrykk  på 
tilskuere  og  danner  gjerne  glansnummere  ved  hypnotiske 
forestillinger.  Hvorvidt  den  hypnotiserte  selv  virkelig  tror 
på  sin  forvandling,  eller  om  han  blott  agerer  som  skuespiller, 
er  omstridt.  Sannsynligvis  er  i  de  fleste  tilfelle  den  hyp- 
notiske personlighetsforvandling  temmelig  overfladisk,  skjønt 
der  sikkerlig  også  forekommer  tilfeller  med  mer  dyptgående 
forandringer. 

Erindringsevnen  er  under  hypnosen  skjerpet, 
forsåvidt  som  det  er  mulig  gjennem  suggestion  å  vekke 
tillive  erindringer  om  begivenheter,  som  i  vanlig  våken 
tilstand  er  glemt,  og  også  om  ting,  som  er  blitt  oplevet  i 
abnorme  tilstander  og  derfor  i  det  hele  aldri  har  tilhørt  den 
vanlige  erindringsskatt.  Hvor  langt  denne  hypnotiske 
hypermnesi  kan  gå,  vet  vi  imidlertid  ikke.  Der  foreligger 
en  rekke  beretninger  om  så  fabelaktige  hukommelsesydelser 
i  hypnose,  at  enkelte  forskere  endog  har  ment,  at  alt  soia 
nogengang  er  blitt  oplevet  skulde  kunne  erindres  feilfritt  i 
dypeste  hypnose. ^  Først  fremtidige  forskninger  kan  bringe 
mer  klarhet  i  disse  betydningsfulle  spørsmål.  Foreløbig  må 
vi  stille  oss  skeptisk  avventende. 

Binet  og  Féré  har  angitt  et  eiendommelig  forsøk 
som  peker  hen  på  en  skjerpelse  av  opfatnings- 
evnen  under  hypnose.  Man  viser  en  hypnotisert  et  stykke 
hvit  karton  og  forsikrer,  at  der  på  kartonen  er  et  billede, 
og  at  det  vil  være  der  også  efter  at  han  er  våknet.  Som  følge 
av  denne  suggestion  ser  den  hypnotiserte  billedet  hallusino- 
torisk.  Så  vekker  man  ham  og  gir  ham  kartonen  blandet 
sammen  med  en  rekke  andre  stykker  hvit  karton  av  samme 
form  og  størrelse.  Han  ser  da  på  det  riktige  kartonstykke 
billedet,  mens  han  ikke  ser  noget  på  de   andre.     Han  må 

^  Løwenfeld,   Der  Hypnotismus,   s.    152 — 153. 
'  Smlgn.  H.  Driesch:    «Grundprobleme  der  Psychologic»  2.  Aufl. 
{1929),  s.   151,   174. 

altså  ved  vedkommende  karton  ha  opfattet  og  husket  noget, 
som  skiller  det  ut  fra  de  andre  tilsynelatende  helt  like  stykker. 
Samme  forsok  kan  man  også  gjore  med  spillekort,  av  hvilke 
den  hypnotiserte  bare  ser  baksiden.  Spør  man  ham,  hvorfor 
han  nettop  på  det  ene  kartonstykke  ser  billedet,  kan  han 
ingen  grunn  angi.  De  adskillende  kjennemerker  er  ham  altså 
ikke  bevisst. 

Også  sansenes  følsomhet  synes  å  kunne  økes 
sterkt  gjennem  hypnotisk  suggestion.  Av  eldre  beretninger 
herover  foreligger  der  mange.  Efter  Charcot  f.  eks.  er 
øket  følsomhet  av  sansene  karakteristisk  for  det  somnam- 
bule  stadium,  således  at  en  somnambul  endog  skal  kunne 
lese  fint  trykk  i  mørke  med  lukkede  øine  (I)  og  fornemme 
varmeutstrålingen  fra  en  menneskelig  hånd  i  en  halv  meters 
avstand.  Om  en  fabelaktig  økning  av  s\Tise\Tien  beretter 
Bergson.  De  mulige  feilkilder  ved  disse  eldre,  helt  fan- 
tastisk lydende  forsøk  er  det  nu  vanskelig  å  uttale  sig  om.^ 
Hirschlaff  angir,  at  han  ved  sine  undersøkelser  ikke 
Kar  kunnet  finne  noget  bevis  for  en  ekte  skjerpelse  av  de 
hypnotisertes  sanser.^  I  motsetning  dertil  har  imidlertid 
T  r  0  m  n  e  r  på  grunnlag  av  en  mer  systematisk  kvanti- 
tativ undersøkelse  ment  å  kunne  bekrefte  de  eldre  angivelser 
om  en  sterk  økning  av  sansenes  følsomhet.  Han  sammen- 
fatter sine  resultater  på  følgende  måte:  «Der  foreligger 
mange  eldre  forsøk,  som  imidlertid  på  grunn  av  ukritisk 
metodik  ikke  kan  brukes.  Således  ventet  f.  eks.  de  eldre 
angivelser  om  forøkningen  av  sansenes  skarphet  i  somnambul 
søvn  (Puségur,  Braid,  Charcot)  på  eksperimentel  efter- 
prøvning.      I   virkeligheten   kunde   jeg   —    —   kvantitativt 


Det  eksempel  jeg  anfører  efter  H  e  r  r  1  i  n  i  min  bok.  «Det  under- 
bevisste» (s.  40)  må  naturlig\-is  ikke  opfattes  som  ment  som  noget  be\-is. 
Jeg  refererte  det  som  et  ekstremt  tilfelle  av  hvad  der  av  \-idenskapsmenn 
kan  anføres  om  dette  emne  og  beklager,  at  jeg  er  kommet  til  å  uttale  mig 
så  uforsiktig,  at  det  kan  se  ut,  som  om  jeg  uten  forbehold  går  god  for  beret- 
ningen uten  kritisk  undersøkelse  av  alle  nærmere  omstendigheter  ved 
iakttagelsen. 

'  L.  Hirschlaff:    Hypnotismus  und  Suggesti\-therapie.    3.  Aufl.. 
s.    38- 

eftervise  en  forøkning  av  sansenes  skarphet  for  samtlige 
sanseområders  vedkommende;  hos  flere  ikke  hysteriske 
personer  lot  hudens  trykk-  og  varmefølsomhet  sig  øke  til 
det  to-  til  tre-dobbelte  og  følsomheten  like  overfor  lyspå- 
virkninger  endog  til  det  hundredobbelte  og  ut  derover. 
To  forsøkspersoner  merket  med  lukkede  øine  og  bak  et  tykt 
sort  klede  den  lydløse  opflammen  av  et  lys  i  våken  tilstand 
bare,  når  lyset  var  tett  foran  øinene,  i  hypnose  derimot  ennu 
i  1 14  meters  avstand  og  bak  det  ottedobbelte  klæde.  Altså 
en  enorm  og  høist  overraskende  økning  av  følsomheten!»^  — 
Det  vilde  være  meget  ønskelig  å  få  hele  dette  spørsmål 
grundigere  undersøkt.  Men  at  en  sterk  overfølsomhet  av 
sansene  virkelig  kan  forekomme  under  hypnose,  synes  dog 
efter  alt  å  dømme  utvilsomt. 

Også  en  rekke  legemlige  forandringer  av  stor  interesse 
kan  fremkalles  gjennem  hypnotisk  suggestion.  Man  har 
ad  suggestiv  vei  fremkalt  brandblærer,  regulert  fordøielsen 
og  menstruasjonene,  bevirket  neseblødning  o.  s.  v.  Like- 
ledes har  man  i  en  del  tilfeller  suggestivt  kunnet  fremkalle 
forandringer  av  legemets  temperatur.  Hvor  langt  de  legem- 
lige virkninger  av  hypnotiske  suggestioner  i  gunstigste 
tilfeller  kan  gå,  vet  vi  ennu  ikke.  Enkelte  fakirers  merkelige 
kunster  synes  å  tyde  på,  at  de  legemlige  funksjoner  i  ennu 
langt  høiere  grad  enn  man  hittil  almindelig  har  antatt  er 
påvirkelige  ad  psykisk  vei.  Dog  er  det  vanskelig  her  å  skjelne 
mellem  ekte  fenomener  og  taskenspillerknep.  I  nyeste  tid 
har  en  kjent  Wiener  «lægmannshypnotisør»  Grundmann 
meddelt  høist  forbløffende  resultater  av  sine  forsøk  med 
å  fremkalle  legemlige  forandringer  ad  hypnotisk  vei.^  Det 
vilde  være  av  stor  interesse  å  få  disse  forsøk  efterprøvt 
og  utført  under  helt  betryggende  kontrollbetingelser. 

Virkninger  av  den  hypnotiske  suggestion  kan  gjøre 
sig   gjeldende    også    efter    opvåkningen.       Slike    virkninger 

^  E.  Trømner:     Hypnotismus  und  Suggestion.     4.  Aufl.   (1922). 
*  Se  Grundmann    u.    Baar:     Unsere  schaffende  Seele,   Wien, 
1926;  og  U.  Tar  t  ar  u  ga:     Wunder  der  Hypnose,   Pfullingen,    1926. 
21  —  Psykologi. 

betegnes  som  posthypnotiske.  Omtrent  alt  det 
som  kan  opnåes  i  hypnosen  selv,  kan  også  under  gunstige 
omstendigheter  fremkalles  posthypnotisk,  når  man  under 
hypnosen  gir  den  hypnotiserte  den  befaling,  at  det  skal  skje 
på  den  og  den  tid,  e  f  t  e  r  at  han  er  våknet  av  hypnosen. 
Særlig  interesse  har  de  posthypnotiske  fenomener,  som  finner 
sted  en  bestemt  angitt  lengre  tid  efter  opvåkningen  («sug- 
gestion å  échéance»).  Jeg  har  allerede  tidligere  nevnt 
eksempler  herpå.  Forfallstiden  kan  være  meget  lang,  optil 
et  år  og  derover.  Jeg  anfører  efter  Løwenfeld  et  eksempel 
på  en  posthypnotisk  hallusinasjon  med  en  forfallstid  av 
over  fem  måneder:  Be  aun  is  suggererte  den  14.  juli 
1884  en  dame,  at  hun  skulde  se  ham  den  i.  januar  1885; 
han  skulde  ønske  henne  godt  nyttår  og  så  forsvinne.  Den 
I.  januar  1885  befant  Beaunis  sig  i  Paris  og  damen  i  Nancy. 
Samme  dag  fortalte  hun  forskjellige  mennesker,  deriblandl 
dr.  Liébeault,  at  hun  om  formiddagen  kl.  10  hadde  hørt 
det  banke  på  døren;  på  hennes  «vær  så  god»  hadde  hun  sett 
dr.  Beaunis  komme  inn  i  værelset,  ønske  henne  godt  nyttår 
og  så  hurtig  gå  sin  vei  igjen. 

Den  sjelelige  tilstand  under  utførelsen  av  posthyp- 
notiske opdrag  er  forskjellig.  I  nogen  tilfeller  inntrer  en 
ny  hypnose,  i  andre  tilfeller  derimot  skjer  den  posthyp- 
notiske handling  i  fullt  våken  tilstand.  Impulsen  til  den 
kan  synes  som  et  fritt,  spontant  innfall,  og  forsøkspersonen 
rasjonaliserer  sin  adferd.  I  andre  tilfeller  derimot 
føler  han  en  tvang  og  formoder  selv  å  stå  under  hyp- 
notisk innflytelse.  Gjennem  passende  suggestioner  kan 
man  imidlertid  forhindre  denne  tvangsbevissthet  og  endog 
få  forsøkspersonen  til  å  glemme,  at  han  nogensinde  har  vært 
hypnotisert. 

Gjennem  posthypnotisk  suggestion  kan .  man  altså  på 
forhånd  for  en  bestemt  tid,  hvor  hypnotisøren  slett  ikke 
behøver  å  være  tilstede,  bestemme  en  somnambuls  tanker 
og  handhnger,  uten  at  han  engang  tilsynelatende  behøver 
å  ha  anelse  om,  at  driften  utgår  fra  hypnotisøren.  Der 
ligger  her  en  fare  ved  hypnosen  i  de  tilfeller,  hvor  en  hyp- 

notisør  kunde  ville  forsøke  å  misbruke  en  hypnotisert  til 
å  begå    forbrydelser  for  sig. 

Spørsmålet  hypnose  og  forbrydelse  har  vært  over- 
ordentlig meget  diskutert.  Et  hovedsynspunkt  av  betyd- 
ning for  dette  spørsmål  er  det,  at  i  de  fleste  tilfeller  bare 
suggest  ioner,  som  ikke  er  for  meningsløse  og  ikke  strider 
for  meget  mot  den  hypnotisertes  vaner  og  karakter,  realiseres. 
Den  hypnotisertes  lydighet  er  aldri  absolutt;  den  har  sine 
grenser.  Som  almindelig  regel  gjelder,  at  et  menneske  gjen- 
nem  hypnotisk  suggestion  ikke  kan  bringes  til  å  utføre 
handlinger,  som  står  i  sterk  motstrid  til  hans  karakter  og 
livsviktige  interesser.  Den  vurderende,  jeg-bevisste  per- 
sonlighet er  nok  i  hypnosen  trengt  langt  tilbake,  men  den 
er  ikke  opløst.  Den  virker  fra  bakgrunnen.  Den  hypnoti- 
serte forholder  sig  til  en  viss  grad  som  drømmeren,  som, 
når  drømmen  blir  for  ubehagelig,  sier  sig  selv  «det  er  bare 
en  drøm»  og  tilsist  eventuelt  våkner.^ 

Somnambulenes  motstandsevne  er  imidlertid  individu- 
elt meget  forskjellig.  Der  gis  enkelte,  som  er  så  kollossalt 
suggestible,  at  de  næsten  fullstendig  motstandsløst  er  ut- 
levert hypnotisørens  suggestioner.  Slike  somnambuler  kan 
efter  all  sannsynlighet  gjennem  suggestion  forledes  til  for- 
brydelser og  derved  bli  farlige  redskaper  i  forbryderske 
hypnotisørers  hender.  Faren  er  imidlertid  ikke  på  langt 
nær  så  stor  som  enkelte  har  vært  tilbøielige  til  å  tro.  Dog 
kan  man  ad  omveie  opnå  langt  større  resultater  enn  bare 
ved  enkel,  direkte  suggestion  av  forbrydelsen.^ 


*  Smlgn.   P.   Schilder:     Medizinische  Psychologie,   s.   219. 

^  Et  interessant  tilfelle  er  Mia  Ostas  (Mizzi  Dostals)  «attentat»  på 
professor  Wagner-Jauregg  i  Wien.  Når  Trømner  i  sin  bok  «Hypnotis- 
mus  und  Suggestion»  hevder,  at  hypnotisøren  (Grundmann)  gjentagne 
gange  hadde  forsikret  «mediet»,  at  saken  var  ufarlig  og  våbnet  ikke  skarpt 
ladet,  er  dette  efter  oplysninger  jeg  har  innhentet  i  Wien  hos  Grundmann 
selv  og  andre  ikke  riktig.  Mia  Osta  beklaget  efterpå,  at  mordet  ikke  var 
lykkedes.  Grundmann  har  privat  lært  mig,  hvorledes  det  lykkedes  ham  å 
få  «mediet»  så  vidt.  Det  er  imidlertid  heldigst,  at  denne  metode  ikke  blir 
offentliggjort. 

Nogen  tilfredsstillende  gjennemført  teori  for  hyp- 
nosen har  vi  ennu  ikke.  En  rekke  av  de  hypnotiske  feno- 
mener peker  imidlertid  hen  på  en  forandring  av  den  asso- 
siative virksomhet  i  likhet  med  den  man  finner  ved  sterke 
affekter  og  ved  en  sterk  opmerksomhetskonsentrasjon. 
Karakteristisk  for  den  hypnotiske  tilstand  synes  å  være 
en  ensidig  binding  av  interessen  omkring  hypnotisøren  og 
de  av  ham  suggererte  forestillinger  og  tanker  under  hemning 
av  den  øvrige  psykofysiske  virksomhet.  Som  vi  tidligere 
har  sett,  bevirker  en  slik  binding  av  opmerksomheten  k  r  i- 
tikkløshet.  De  nervøse  prosseser,  som  svarer  til  de 
inngitte  forestillinger,  får  ikke  vanlig  avløp  ad  de  assosiative 
baner,  og  forestillingene  fører  derfor  ikke  til  reproduksjon 
av  tilstrekkelige  motforestillinger.  Således  kan 
det  gå  til,  at  den  hypnotiserte  kritikkløst  aksepterer  ting, 
som  han  i  almindelig  tilstand  aldri  vilde  anta.  Jeg'et 
med  dets  ledende,  hemmende,  drivende  impulser  blir  på 
grunn  av  denne  relative  avsperring  av  de  vanlige  asso- 
siasjoner mer  eller  mindre  satt  ut  av  funksjon  og  derved 
viljen  lammet.  Men  idet  de  til  en  forestilling  svarende 
nervøse  prosesser  ikke  får  avløp  ad  alle  de  assosiative  veier, 
som  i  almindelighet  står  dem  åpne,  må  prosessene  selv  øke 
og  få  et  forsterket  avløp  i  de  retninger,  som.  ikke  er  avskåret. 
Dertil  medvirker  også,  at  den  hemmende  innflytelse,  som  i 
almindelighet  utgår  fra  de  øvrige  psykofysiske  prosesser, 
er  avsvekket.  Disse  forhold  bidrar  til  å  forklare  merydelsene 
under  hypnose  og  den  letthet,  med  hvilken  illusjoner  og  hallu- 
sinasjoner kan  fremkalles. 

Så  betydningsfulle  som  disse  synspunkter  enn  kan 
være,  er  de  imidlertid  ikke  på  langt  nær  tilstrekkelige  til 
psykologisk  å  forklare  hypnosen.  Hvad  der  ligger  bak 
forandringen  av  den  assosiative  virksomhet,  kjenner  vi 
ikke.  I  nyeste  tid  er  der  fra  psykoanalytisk  hold  gjort 
forsøk  på  å  forklare  hypnosen  som  en  regress  jon  tilenpassiv- 
masochistisk  innstilling  av  den  art  som  et  medlem  av  «ur- 
horden»  hadde  til  «urfaderen».^     Nogen  fullstendig  løsning 


^  Smlgn.  S.  F  r  e  u  d:  Massenpsychologie  upd  Ich-  Analyse.  Ges.  Schr.  B.  VI. 

av  hypnosens  problem  gir  denne  opfatning  imidlertid  neppe. 
De  viktigste  synspunkter  for  forståelsen  av  hypnosen  vil 
det  være  forbeholdt  fremtidens  forskning  å  gi. 

Måskje  spiller  ved  siden  av  den  suggestive  innvirken 
også  en  hittil  ukjent  fysisk  påvirkning  en  rolle.  I  nyeste 
tid  har  den  svenske  psykolog  Sidney  Alrutz  ment 
å  kunne  påvise  en  egen  nervestråling  i  likhet  med  de  gamle 
hypnotisørers  «magnetiske  fluidum».  Hans  resultater  trenger 
imidlertid  efterprø velse.  Foreløbig  synes  de  meget  tvil- 
somme. 

4.     Besettelse  og  automatisk  virksomhet. 

Eiendommelig  for  den  hypnotiske  tilstand  er  en  av- 
sperring av  en  rekke  vanlige  assosiasjoner,  således  at  jeg'et 
med  dets  ledende  og  hemmende  funksjon  er  satt  mer  eller 
mindre  ut  av  sin  vanlige  virksomhet.  Vi  kan  med  G  r  u  h  1  e  ^ 
tale  om  en  delvis  jeg-lammelse. 

I  hypnosen  blir  under  denne  utskaltning  av  det  van- 
lige «jeg-kompleks»  sjelslivet  behersket  av  hypnotisørens 
suggest  ioner.  Dog  spiller  naturligvis  også  det  som  ligger  i 
den  hypnotisertes  egen  sjel,  en  avgjørende  rolle.  Suggest i- 
onene  opfattes  og  bearbeides  efter  de  egne  erfaringer. 

Ved  enkelte  hypnoser  er  nu  denne  egne  selvstendige 
sjels  virksomhet  hos  den  hypnotiserte  mer  fremtredende. 
Der  optrer  under  hypnosen  somnambule  drømmer, 
under  hvilket  r  apport  forholdet  forandres.  Den  hypnotiserte 
er  ikke  lenger  mottagelig  for  alle  hypnotisørens  inngivelser; 
han  reagerer  enten  overhodet  ikke  på  suggestioner,  som 
ikke  er  tilpasset  efter  hans  drømmeinnhold,  eller  også  på 
en  usedvanlig  måte,  idet  han  f.  eks.  opfatter  hypnotisørens 
bemerkninger  som  kommende  fra  en  av  de  personer,  som 
optrer  i  hans  drøm.^ 


^  «Psychologie  des  Abnormen.»  Handbuch  der  vergleichenden  Psy- 
chologie,  B,  III   (1922). 

2  Smlgn.  L.  Løwenfeld:  «Hypnotismus  und  Medizin»  (1922), 
s.   67. 

Slike  hypnoser  med  somnambule  drømmer  danner  et 
overgangstrin  mellem  den  almindelige  hypnose  og  visse 
rent  patologiske  reaksjoner  på  hypnotisk  påvirkning.  Hos 
hysterikere  kan  hypnotiseringsforsøk  i  enkelte  tilfeller  ut- 
løse et  hysterisk  anfall  eller  bevirke  en,  ofte  langvarig, 
hysterisk  «demringstilstand».  I  begge  tilfeller  blir,  som  ved 
den  almindelige  hypnose,  det  vanlige  jeg  relativt  utskaltet. 
Men  adferden  beherskes  ikke  lenger  av  hypnotisørens  sug- 
gestioner;  der  er  ingen  hypnotisk  rapport.  Isteden  gjør 
under  utskaltning  av  jeget  med  dets  virkelighet skritikk, 
individets  egne  komplekser  og  ønsker  sig  gjeldende  og  be- 
stemmer tilstandsbilledet.  «I  de  hysteriske  demringstilst ander 
tror  de  syke  sig  i  de  utpregede  tilfeller  i  en  helt  annen  om- 
givelse, i  ørkenen,  i  himmelen,  har  merkverdige  eventyr, 
blir  bortslept  av  røvere  eller  under  ekstatiske  følelser  av 
velbehag  optatt  i  himmelen  o.  s.  v.  Ofte  gjentar  de  virkelig 
oplevede  opskakende  scener,  seksuelle  attentater  og  lig- 
nende. Andre  demringstilstander  opfyller  ønsker,  som 
livet  ikke  kan  tilfredsstille,  eller  utelukker  i  det  minste  en 
stor  ubehagelighet  med  alt,  som  henger  sammen  med  den.»^ 

Hysteriske  anfall  og  demringstilstander  er  naturligvis 
ikke  forårsaket  av  den  hypnotiske  påvirkning.  Grunn- 
laget for  dem  er  den  for  hysterikeren  eiendommelige  sjele- 
lige spaltning,  og  den  hypnotiske  påvirkning  er  bare  et 
utløsende  moment.  Slike  tilstander  kan  også  utløses  på 
andre  måter.  Som  regel  knytter  de  sig  til  bestemte  affek- 
tive ople velser.  Tilstandene  betegner  en  sjelelig  flukt  bort 
fra  den  utilfredsstillende  reale  virkelighet. 

Ved  siden  av  de  mer  ordinære  hysteriske  demrings- 
tilstander gis  der  også  en  hel  rekke  andre  dermed  beslek- 
tede tilstander,  hvor  det  vanlige  jeg  utskaltes,  og  adferden 
bestemmes  av  ellers  underbevisste  komplekser  og  fanta- 
sier. Herhen  hører  de  eiendommelige  besettelse  s- 
tilstander.  Forutsetning  for  disse  tilstander  er  dypt- 
gående spaltninger  i  personligheten,  og  det  eiendommelige 


^  E.  Bleuler:      Psychiatrie,   4.   Aufl.,   s.   416. 

for  dem  er,  at  de.  avspaltede  innhold  og  tendenser  organi- 
serer sig  til  mer  eller  mindre  faste  sammenhenger,  der  fra 
tid  til  annen  trenger  sig  så  sterkt  i  forgrunnen,  at  de  nu 
på  sin  side  mer  eller  mindre  fortrenger  det  vanlige  jeg- 
kompleks  og  som  en  for  dette  fremmed  person- 
lighet tar  herredømmet  over  tale-  og  handlingsverk- 
tøiene. 

Meget  anskuelig  har  B  a  e  1  z  ^  skildret  en  slik  beset- 
telsestilstand,  vel  av  hysterisk  art.  Det  dreiet  sig  om  en 
japansk  kvinne,  som  han  hadde  anledning  til  å  iaktta, 
og  som  led  av  revebesettelse:  «Mens  hun  med 
tårer  i  øinene  fortalte  oss  sin  lidelseshistorie,  meldte  reven 
sig.  Først  viste  sig  svake,  så  sterkere  trekninger  til  venstre 
om  munnen  og  i  den  venstre  arm.  Hun  slo  sig  med  den 
knyttede  høire  neve  gjentagende  ganger  heftig  på  det  venstre 
bryst,  som  fra  tidligere  slike  leiligheter  var  helt  opsvulmet 
og  rødt,  og  sa  til  mig:  «Aa,  herre,  nu  rører  den  sig  igjen, 
her  i  brystet!»  Så  kom  plutselig  fra  hennes  munn  en  frem- 
med skarp  stemme  i  skrattende  tone:  «Ja,  jeg  er  der,  og 
tror  du,  dumme  gås,  kanskje,  at  du  kan  hindre  mig?»  «Aa 
Gud,  I  herrer»  —  sier  konen  —  tilgi,  jeg  kan  visselig  ikke 
noget  for  det!»  Så  sier  hun  til  reven,  idet  hun  stadig  slår 
sig  for  brystet  og  med  trekninger  i  den  venstre  del  av  an- 
siktet: «Stille,  best!  Skammer  du  dig  da  slett  ikke  for 
disse  herrer?»  Reven:  «Ha  —  ha!  Jeg  skulde  skamme  mig. 
For  hvad?  Så  klok  som* disse  herrer  er  jeg  også!  Hvis  jeg 
skammet  mig,  så  vilde  det  være  over  å  ha  utsøkt  mig  til 
bolig  et  så  tåpelig  kvinnfolk.»  Kvinnen  truer  og  besverger 
ham  å  være  rolig.  Han  avbryter  henne,  og  efter  kort  tids 
forløp  er  han  i  ene-besiddelse  av  tenkningen  og  sproget. 
Med  en  ufattelig  slagferdighet  svarer  han  på  alle  spørsmål, 
har  straks  en  forklaring  ferdig  for  alt.  Kvinnen  er  nu  passiv 
som  en  automat  og  forstår  åpenbart  ikke  mer  tydelig 
hvad  man  sier  til  henne;  istedenfor  henne  svarer  alltid 
reven  ondskapsfullt.» 


^  Wiener  med.   Wolchenschr.   57,    1907. 

Vi  fant  ved  den  skapende  fantasi  virksomhet,  at  denne 
i  mange  tilfeller  har  form  av  en  inspirasjon,  en  inngivelse. 
Ved  besettelsestilstandene  er  dette  forhold  utviklet  til  en 
ytterlighet.  Den  besatte  synes  å  være  formidler,  medium, 
for  en  helt  fremmed  ånd,  som  tar  hans  organisme  i  besid- 
delse. «Hvis  der  gaves  en  ånd,  som  kunde  fare  inn  i 
en  annen,  for  der  å  drive  sitt  vesen,  så  måtte  vel  dette  i 
virkeligheten  avspille  sig  slik,  som  det  hysteriske  medium 
fremstiller  det.»     (Gruhle). 

At  det  imidlertid  ikke  i  virkeligheten  dreier  sig  om 
en  fremmed  «ånd»,  som  besetter  mediet,  men  at  «den  annen» 
ved  besettelsene  er  dannet  ut  fra  vedkommende  individ 
selv  gjennem  underbevisst  virksomhet,  det  fremgår  vel 
klarest  derav,  at  besettelsene  tar  karakter  efter  de  anskuelser 
og  suggestioner  som  behersker  den  besatte.  Tidligere,  da 
troen  på  og  frykten  for  djevlen  var  langt  mer  levende  enn 
nu,  var  djevlebesettelser  hyppige.  I  Japan  her- 
sker den  tro,  at  et  menneske  kan  besettes  av  en  rev,  og  her 
møter  man  da  også,  som  nevnt,  revebesettelser.  På  lignende 
måte  treffer  man  hyænebesettelser  (India),  ulvebesettelse 
(middelalderens  «varulv»)  o.  s.  v.^  —  I  nutidens  tungetaler- 
kretser  blir  den  troende  «grepet  av  ånden»  og  taler  «i  tunger». 
Avdødes  ånder  «inkarnerer  sig»  i  spiritistiske  medier. 

1  en  rekke  tilfeller  kan  vi  forstå  besettelsestilstanden 
som  åpent  gjennembrudd  av  sterke  tilbaketrengte  ønsker 
og  begjær.  Den  svenske  psykiater  Bror  Gadelius 
har  i  sin  bok  «Tro  och  ofvertro  i  gangna  tider»  (I — II,  Stock- 
holm 1912 — 13)  gitt  en  skildring  av  forutsetningene  for 
besettelsesepidemiene  i  tidligere  tider :  2 

Grunnlaget  for  besettelsesepidemiene  var  den  dua- 
lisme som  den  kristne  tro  hadde  skapt.  På  grunnlag 
av  sine  verdensf remmede,  asketiske  idealer  fordømte 
troen  det  «kjødlige  begjær».  «Kjødets»  overvinnelse  og 
dødelse  blev  prisen  for  det  evige  liv  og  beskyttelsen  mot 

*  Smlgn.  R.  Hennig:  Beitrage  zur  Psycbologie  des  Doppel-Ichs. 
Zeitschr.  f.   Psychol.   49,    1908. 

2  Smlgn.   også  A.   W  i  mm  er:      Ueber  Bessesenheit,   s.   5  ff. 

djevelens  makt.  Av  den  derav  følgende  kamp  mot  «kjødets» 
fristelser  fremgikk  en  skjebnesvanger  sjelelig  splittelse. 
Forgjeves  søkte  den  fromme  å  fornekte  sine  drifter  og  de 
dermed    forbunnene  forestillinger:     Fristelsen  og    de    tanker 


^^  l/fl  y^~-  -^  ^^-U-  -  ■  -Cr  ■  \^ 


Fig.   19.    Djevlebesettelse  (efter  Richer). 

som  den  nærer,  de  lokkende  sjelelige  billeder,  som  i  an- 
fektelsens stund  dukker  op  i  bevisstheten,  er  som  oljedråper 
i  vann,  som  nok  kan  vike,  men  ikke  forsvinne,  som  ufor- 
enlige med  det  element,  som  bærer  dem,  gjensidig  søker 
hverandre  og  flyter  sammen  og  blir  til  en  skjult  kraft  i  sjelen, 
til  en  ny  personlighet,   til  et   «demonisk  jeg».      Dette  nye 

demoniske  jeg  søker  uttrykk,  og  hos  adskillige  ender  det 
med  åpent  oprør:  de  undertrykte  drifter  og  begjær  bryter 
gjennem  under  maske  av  djevelen,  som  bemektiger  sig 
legemet,  og  tvinger  det  til  å  vri  sig  i  krampetrekninger, 
danse  og  le  og  utstøte  forbannelser  og  blasfemier  (smlgn.  fig.  19) 

En  annen  karakter  har  de  besettelsestilstander  man 
treffer  hos  en  rekke  spiritistiske  medier.  I  en  med  hyp- 
nosen beslektet  trancetilstand  kan  mediet  fremtre 
som  helt  forvandlet.  Det  taler,  skriver  og  handler  ganske 
som  om  det  var  behersket  av  en  annen  person.  Ofte  nevner 
det  også  denne  ved  navn  og  forteller  dens  historie.  Troende 
spiritister  opfatter  forholdet  slik,  at  en  avdøds  ånd  har 
inkarnert  sig  i  mediet. 

Psykologisk  svarer  disse  «inkarnasjonstilstander»  nær- 
mest til  de  roller,  som  kan  spilles  under  almindelig 
hypnose.  Sammenhengen  med  mediets  eget  drift  sli  v  er 
langt  mer  ugjennemsiktig  enn  ved  djevlebesettelsene. 
Rollene  kan  gi  uttrykk  for  et  ofte  meget  komplisert  under- 
bevisst sjelsarbeide.  Nøklen  til  den  psykologiske  forstå- 
else av  disse  eiendommelige  tilstander  må  vel  fremfor  alt 
søkes  gjennem  studiet  av  de  almin delige  dagdrømmer  og 
drømmer.  Der  er  en  tilbøielighet  til  å  utmåle  sig  selv  under 
forhold  og  omstendigheter,  hvor  man  optrer  som  en  ganske 
annen  enn  man  er  i  det  virkelige  liv.  Og  i  drømme  kan 
vi  spalte  oss  selv  op  i  en  rekke  forskjellige  fantasiperson- 
ligheter.  Det  er  den  samme  personifiserende  og  dramatiske 
tendens  som  ytrer  sig  hos  «mediene»  —  bare  langt  mer  ut- 
preget og  konsekvent  og  i  forbindelse  med  abnorme  sjels- 
tilstander.  Og  også  den  drivende  kraft  er  vel  den  samme 
som  ved  dagdrømmene:  en  flukt  bort  fra  den  utilfreds- 
stillende virkelighet  for  å  finne  tilfredsstillelse  i  fantasiens 
irreale  verden.^  Meget  oplysende  er  i  så  henseende  den 
fremstilling  som  Th.  Flournoy  har  gitt  av  mediet 
«Helene  Smith»  i  sin  bok  «Des  Indes  å  la  Planete  Mars.» 


^  Naturligvis  kommer  ved  siden  herav  også  viktige  sekundære  motiver 
til:  trang  til  å.  vekke  opsikt,  «vise  sig,»  i  mange  tilfeller  også  pengeinter- 
esser  o.  s.  v. 

Den  almindeligste,  men  igrunnen  eiendommeligste  form 
for  «besettelse»  er  den  delvise  besettelse,  som  vi  så  hyp- 
pig treffer  hos  spiritistiske  medier.  Mens  mediets  almindelige 
våkne  bevissthetstilstand  forblir  bestående  eller  ialfall  bare 
bhr  lett  forandret,  kan  det  hende  at  en  «annen  personlighet» 
gir  sig  tilkjenne  gjennem  såkalte  automatiske  beve- 
gelser. Mediet  setter  sig  f.  eks.  hen  og  holder  en  blyant 
løst  på  et  stykke  papir  og  søker  å  være  passiv.  Det  kan  da 
hende,  at  hånden  begynner  å  bevege  sig  og  skrive  uten 
å  være  ledet  av  viljen.  Gjennem  slik  «automa- 
tisk skrift»  kan  der  fremkomme  sammenhengende 
meddelelser,  som  i  forskjellige  tilfeller  er  skrevet  med  for- 
skjellig håndskrift  og  signert  med  forskjellige  navner.^  Det 
ser  ut  s  o  m  o  m  forskjellige  ånder  har  tatt  en  bestemt  del 
av  mediets  organisme  i  besiddelse,  som  om  de  benytter  dets 
hånd  til  å  meddele  sig. 

For  en  videnskapelig  psykologisk  betraktning  dreier 
det  sig  imidlertid  heller  ikke  her  om  virkelige  «ånder»,  men 
om  bestemte  virksomheter  hos  mediene  selv.  Eksperi- 
mentelt kan  man  fremkalle  automatisk  skrift  ved  hypno- 
tisk påvirkning.  Man  bringer  en  forsøksperson  i  dyp  hyp- 
nose og  lar  ham  i  denne  tilstand  gjennem  suggestion  gjennem- 
leve  en  rekke  forskjellige  scener.  Så  vekker  man  ham. 
På  spørsmålet,  hvad  der  er  foregått  under  hypnosen,  svarer 
han,  at  han  ikke  kan  huske  det.  Men  opf ordrer  man  ham 
nu  til  å  forsøke  automatisk  skrift,  kan  det  hende,  at  han 
automatisk  nedskriver  alt  det,  som  var  blitt  ham  suggerert 
til  tross  for  at  han  ikke  var  ist  and  til  å  gjenfremkalle  det  i 
bevisst  erindring.  I  et  tilfelle  som  dette  gir  den  automatiske 
skrift  altså  uttrykk  for  erindringer,  som  er  unddradd  bevisst- 
heten, men  som  er  eftervirkninger  av  inntrykk,  som  har 
nådd  forsøkspersonens  hjerne  ad  helt  naturlig  vei.  Men 
på  lignende  måte  må  psykologen  også  opfatte  de  spiritis- 
tiske mediers  automatiske  virksomhet:     Deres  meddelelser 


^  Ganske  lignende  «meddelelser»  kan  fremkomme  ved  andre  former 
av  automatisk  bevegelse,  f.  eks.  ved  «borddans». 

bringer  ikke  bud  fra  ånde  verdenen,  men  fra  underbevisste 
virksomheter  hos  mediet  selv.  De  stammer  fra  lag  i  mediets 
egen  personlighet,  som  er  unddratt  den  vanlige  bevissthet. 

Hvad  selve  den  psykologiske  mekanisme  ved  de  spiri- 
tistiske «åndemeddelelser»  angår,  må  vi  således  anta,  at 
det  ikke  dreier  sig  om  virkelige  ånder,  men  om  dyptgående 
spaltninger  i  medienes  egne  personlighet.  Ser  man  disse 
fenomener  i  en  større  psykologisk  sammenheng,  forsvinner 
deres  «mystiske»  karakter.  Vi  har  jo  sett,  at  en  viss  «spalt- 
ning» nødvendig  hører  med  til  den  mer  utviklede  personlighet. 
Jeget  viser  fra  sig  en  rekke  drifter,  ønsker,  forestillinger. 
Men  derved  dannes  der  utenom  det  regulerende  jeg,  utenom 
personlighetens  «centralinstans»,  komplekser  og  «sekundære 
cent  rer»,  som  blir  midtpunktet  for  en  rekke  sjelelige  pro- 
sesser, der  er  relativt  uavhengig  av  det  bevisste  jeg.  Vi 
har  funnet  dette  forhold  av  grunnleggende  betydning  for 
forståelsen  av  de  almindelige  drømmer  og  av  de  neurotiske 
symptomer.  I  de  mediumistiske  fenomener  møter  vi  disse 
sjelelige  spaltninger  i  en  særlig  utpreget  form. 

Men  selv  om  vi  således  er  berettiget  til  i  «åndene» 
å  se  produkter  av  medienes  egen  sjels  virksomhet,  støter 
den  nærmere  forklaring  av  meddelelsenes  innhold  under- 
tiden på  store  vanskeligheter.  Efter  min  opfatning  kan 
man  neppe  komme  utenom  den  slutning,  at  det  i  enkelte 
tilfeller  er  mulig  for  et  «medium»  å  komme  i  besiddelse 
av  kunnskaper  om  personer  og  forhold  uavhengig  av  de 
vanlige  sanser,  på  en  ennu  uopklart  måte.  Særlig  de  under- 
søkelser som  er  blitt  foretatt  med  det  berømte  amerikanske 
medium  mrs.  Piper  gjør  det  i  høi  grad  sannsynlig,  at 
et  medium  under  betingelser,  som  ennu  er  oss  ukjente, 
kan  forføie,  ikke  bare  over  sine  egne  erindringsspor,  men 
også  over  andre  menneskers.^  Ganske  visst  er 
med  hensyn  til  disse  spørsmål  den  største  kritiske  forsik- 
tighet på  sin  plass.    Men  den  negative  dogmatisme 


*  Nærmere    herom    i    «Det    underbevisste»,    kapitlet    «Spiritisme    og 
psykologi». 

hører  like  så  litt  hjemme  i  videnskapen  som  den  positive. 
Det  tjener  ikke  videnskapsmennene  til  ære,  at  så  mange 
av  dem  uten  videre  søker  å  benekte  virkeligheten  av  feno- 
mener, som  de  ikke  har  gjort  sig  den  umake  å  undersøke. 
Den  fordomsfri  psykolog  vil  glede  sig  over  de  hye  niulig- 
heter,  som  her  synes  å  åpne  sig  for  hans  forskning,  og  hverken 
benekte  eller  bekrefte,  før  han  har  undersøkt. 


5.     Sinnssykdommer. 

Vi  har  hittil  vesentlig  søkt  å  forklare  de  sjelelige  reak- 
sjoner på  grunnlag  av  en  undersøkelse  av  de  medfødte 
anlegg  (slik  som  de  utvikler  sig  med  alderen)  og  av  de  hukom- 
melsesspor  som  tidligere  inntrykk  og  oplevelser  har  efter- 
latt  sig. 

En  slik  betraktningsmåte  er  imidlertid  —  som  alle- 
rede i  innledningen  fremhevet  —  ufullstendig  og  krever 
supplering.  De  måter,  på  hvilke  et  individ  reagerer,  avhenger 
av  organismens  hele  tilstand,  og  oplevelse  og  adferd  modi- 
fiseres efter  en  rekke  almindelige  fysiske  faktorer,  som 
virker  mer  eller  mindre  direkte  på  nervesystemet :  ernæring, 
klima  o.  s.  v.  Særlig  inngripende  kan  de  sjelelige  forandringer 
være,  som  inntrer  ved  bestemte  sykdomsprosesser 
i  hjernen,  som  følge  av  visse  giftvirkninger  og 
—  som  allerede  tidligere  behandlet  —  ved  forandringer  i 
de  indresekretoriske  forhold. 

Den  nærmere  undersøkelse  av  disse  forhold  hører 
hjemme  i  den  medisinske  psykologi  og  psykiatrien.  Bare 
nogen  almindelige  synsmåter  skal  derfor  her  fremheves. 

En  hysteriker  kan  fremvise  en  rekke  abnorme  reak- 
sjoner, som  ved  en  mer  overfladisk  undersøkelse  kan  synes 
rent  psykologisk  helt  uforståelige.  På  en  tilsynelatende 
ganske  ringe  og  helt  ubetydelig  foranledning  kan  hysteri- 
keren svare  med  en  voldsom  reaksjon,  som  synes  helt  uten 
forhold  til  den  utløsende  stimulus.  Undersøker  vi  imid- 
lertid nærmere  og  trenger  inn  i  sjelens  dypere  lag,  ser  vi, 
at  reaksjonen   dog  lar  sig  forstå  psykologisk  på  grunnlag 

av  vedkommendes  tidligere  livshistorie.  «Hysterikernes 
reaksjon  er  bare  tilsynelatende  overdreven;  den  må  synes 
oss  slik,  fordi  vi  bare  kjenner  en  liten  del  av  de  motiver, 
som  den  utspringer  av.»  ^  —  På  lignende  måte  forholder 
det  sig  med  tvangsneurotikernes  tilsynelatende  så  ufor- 
klarlige og  absurde  tvangsimpulser  og  tvangstanker:  Også 
de  lar  sig  forstå  psykologisk  ut  fra  et  mer  omfattende  kjenn- 
skap til  patientens  sjelsliv  enn  det  den  vanlige  selviakt- 
tagelse  gir, 

Anderledes  synes  forholdene  å  ligge  an  ved  en  rekke 
egentlige  sinnssykdommer  (psykoser) .^ 

Vi  finner  f.  eks.  hos  en  40-års  mann,  at  hans  adferd 
begynner  å  forandre  sig  på  en  påfallende  måte.  Hans 
hustru  klager  over,  at  han  er  forandret;  men  hun  vet  ikke 
riktig,  hvad  som  er  iveien.  Tidligere  var  han  alltid  elsk- 
verdig og  ordentlig;  nu  er  han  undertiden  grov  og  skjødes- 
løs. Tidligere  var  han  sparsommelig;  nu  gjør  han  kanskje 
plutselig  bestillinger,  som  ikke  står  i  noget  rimelig  forhold 
til  hans  midler.  Forandringen  utvikler  sig  videre.  Merke- 
evne,  hukommelse,  og  evne  til  logisk  ressonnement  svek- 
kes. Men  i  motsetning  til  den  fremadskridende  «Verblodung» 
utvikler  sig  de  mest  overdrevne  storhetsinnbildninger : 
Mannen  besidder  milliarder  av  kroner,  tusinder  av  kvinner, 
han  blir  konge,  keiser,  Gud,  Over-Gud. 

Nogen  rent  psykologisk  forklaring  av  denne  foran- 
dring kan  vi  ikke  finne,  hvor  meget  vi  enn  gjennemfor- 
sker   hans   livshistorie.      Der   er   i   hans   sjelelige   utvikling 


^  S.  Freud:    «Zur  Åtiologie  der  Hysterie».    Schriften,  B.  I.,  s.  433. 

^  Begrepet  «sinnssykdom»  er  forøvrig  et  vesentlig  praktisk  begrep. 
Vi  taler  om  sinnssykdom  der,  hvor  selvkontrollen  tapes  slik,  at  patienten 
ikke  lenger  kan  ansees  «tilregnelig»  for  sine  handlinger,  og  det  offentlige 
derfor  pleier  å  ta  affære.  Dette  er  imidlertid  som  regel  tilfelle  ved  en  rekke 
mer  eller  mindre  bestemt  avgrensede  sykdomsformer,  som  vi  derfor  betegner 
som  egentlige  sinnssykdomme,  f.  eks,  paralysis  generaUs,  schizofreni,  ma- 
nisk-depressiv sinnslidelse.  Men  nogen  skarp  grense  mellem  neurose  og 
psykose  er  det  umulig  å  trekke.  Og  avgjørelsen  av,  hvorvidt  et  bestemt 
individ  på  en  bestemt  tid  av  sitt  hv  skal  regnes  som  sinnssyk  eller  ikke, 
er  et  skjønnsspørsmål,  hvor  ofte  en  viss  vilkårlighet  nødvendigvis  må  råde. 

optrådt  noget  tilsynelatende  helt  nytt.  En  legemlig  under- 
søkelse viser  imidlertid  en  rekke  karakteristiske  symp- 
tomer: Forandret  pupillreaksjon,  øket  celletall  i  lumbal- 
væsken,  positiv  Wassermann,  taleforstyrrelser.  Lægen 
diagnostiserer  derfor  en  progressiv  paralyse,  og 
vi  finner  forklaringen  på  bruddet  i  den  sjelelige  utviklings- 
gang i  organiske  sykdomsprosesser  i  hjernen  på  syfilistisk 
grunnlag.^ 

Ved  paralysen  kan  man  direkte  påvise  sykelige  hjerne- 
forandringer  ved  anatomisk  undersøkelse.  Ved  den  manisk- 
depressive  sinnssykdom  derimot  har  man  ingen 
anatomisk  hjerneforandring  kunnet  påvise.  Og  ved  schizo- 
frenien er  betydningen  av  de  funne  forandringer  helt 
usikker.  Også  i  disse  tilfeller  ligger  det  imidlertid  nær  å 
slutte  til  legemlige  sykdomsprosesser,  som  går  sin  egen  gang. 
Heller  ikke  ved  disse  psykoser  synes  vi  nemlig  å  kunne  gi 
nogen  rent  psykologisk  avledning  av  de  sjelelige  forandringer. 
Vi  støter  på  en  adferd,  som  synes  oss  uforståelig  ut  fra 
våre  almindelige  psykologiske  prinsipper.  Der  synes  å 
være  inntrått  et  psykologisk  umotivert  brudd  i  den  sjele- 
lige utvikUng,  og  det  ligger  nær  å  søke  å  forklare  slik  adferd 
på  grunnlag  av  forandringer  i  nervesystemet,  som  ikke 
er  hukommelsesspor  efter  tidligere  oplevelser,  men  skyldes 
sykdomsprosesser.  Meget  mulig  dreier  det  sig  om  s  e  1  v- 
forgiftninger.  Hvad  grunnlaget  for  disse  prosesser 
angår,  synes  ved  den  manisk-depressive  sinnssykdom  og 
schizofrenien  arvefaktorer  å  spille  en  viktig  rolle. ^ 


^  Paralysen  kan  også  ha  ganske  andre  forløpsformer  enn  den  eksempel- 
vis skildrede.  —  Likeledes  gis  der  en  rekke  andre  psykoser  enn  de  som  i 
det  følgende  nevnes  som  eksempler. 

*  Populært  forveksler  man  meget  ofte  ved  sinnssykdommene  årsak 
og  symptom.  En  sterk  øket  interesse  for  de  religiøse  spørsmål  kan 
undertiden  innlede  en  depressiv  sinnssykdom.  Den  begynnende  syklige 
forstemning  fører  til  å  søke  trøst  i  religionen.  Når  så  senere  sinnssyk- 
dommen  blir  mer  åpenbar,  forklarer  omgivelsene  den  som  en  følge  av  det 
«religiøse  grubleri».  Omvendt  kan  en  begynnende  mani  gi  sig  utslag  i 
sterkere  rangel  og  uteliv,  og  den  senere  åpenbare  sinnssykdom  blir  da 
ofte  forklart  som  en  følge  av  utesvevelsene.     (Smlgn.  Bror  Gadelius: 

Vi  vet  imidlertid,  som  tidligere  fremholdt,  lite  sikker 
herom,  og  disse  lidelsers  egentlige  natur  er  i  det  hele  ennu 
meget  lite  opklart.  Man  kan  neppe  stille  alle  tilfeller  av 
schizofreni  likt  med  hensyn  på  arvefaktorer.  I  enkelte 
tilfeller  kan  en  schizofreni  synes  så  psykologisk  motivert 
og  forståelig,^  at  man  kunde  fristes  til  å  hevde  muligheten 
av  en  rent  psykologisk  teori  for  den  i  likhet  med  den  psyko- 
analytiske teori  for  psykoneurosene.  Og  med  hensyn  til  den 
manisk-  depressive  sinnssykdom  finner  man  i  den  moderne 
psykoanalytiske  literatur  betydningsfulle  tilløp  til  en  psyko- 
logisk teori  for  den.  Likeledes  berettes  der  om  endel  tilfeller 
av  psykoanalytisk  behandling  med  godt  resultat  (Freud, 
Abraham). 

På  vårt  nuværende  trin  av  viden  synes  det  derfor 
riktigst  å  si,  at  de  egentlige  psykoneuroser  —  som  hysteri 
og  tvangsneurose  —  synes  sjelelig  betinget,  mens  paralysis 
generalis  utvilsomt  er  legemlig  betinget,  og  schizofrenien 
og  den  manisk-depressive  sinnssykdom  er  tvilsomme,  skjønt 
det  vel  synes  mest  sannsynlig,  at  også  de  er  overveiende 
legemlig  betinget. 

Nogen  skarp  grense  mellem  legemlig  og  sjelelig  betingede 
lidelser  kan  vi  imidlertid  ikke  trekke.  Der  er  en  kompli- 
sert sirkel  av  kausalvirkninger.  To  viktige  ting  må  vi  ved 
behandlingen  av  disse  spørsmål  merke  oss. 

For  det  første:  Ved  de  psykogene  lidelser  spiller  sann- 
synligvis ved  siden  av  de  primære  sjelelige  årsaker 
også  alltid  organiske  faktorer  inn.  Særlig  viktig  er  det,  at 
affektene  har  innf  ly  deise  på  den  indre  sekresjon.  Da  neuro- 
tikerne befinner  sig  i  en  art  kronisk  affekttilstand,  kan  det 
tenkes,  at  der  derigjennem  kan  fremkalles  organiske  for- 
andringer, som  nu  igjen  på  sin  side  får  betydning  for  affek- 
tiviteten.     Overordentlig  interessant  er  i  denne  forbindelse 


Det  månskliga  Sjålslivet.  II,  s.  323  f.)  —  Populært  opfattes  også  hyppig 
onani  som  årsak  til  sinnssykdom.  Denne  antagelse  savner  helt  holdbart 
videnskapelig  grunnlag. 

^  Smlgn.  f.  eks.  A.  Storch:     August  Strindberg  im  Lichte  seiner 
Selbstbiographie   (Gtenzf ragen  des  Nerven-  und  Seelenlebens   iii). 

en  iakttagelse  av  S  t  e  k  e  1.  Han  lånt  i  mange  tilfeller  av 
svær  angstneurose  og  angsthysteri  tydelig  utpreget  struma. 
Alltid  igjen  kunde  han  hos  slike  patienter  gjøre  den  iakt- 
tagelse, at  angstneurotikernes  struma  under  den  psykoana- 
lytiske behandling  blev  mindre,  når  det  gikk  dem  bedre. 
«Helbredede  patienter  må  som  oftest  anskaffe  sig  nytt  tøi, 
da  snipper  og  skjorter  blir  for  store  for  dem.  Kvinner  merker 
det  på  kjolekraven.  På  psykiske  innflytelser  forminskes 
skjoldkjertlens  volum  eller  blir  større.»^ 

For  det  annet:  Omvendt  spiller  ved  de  sjelelige  for- 
styrrelser, som  er  primært  legemlig  betinget,  de  rent  psyko- 
logiske faktorer  dog  en  meget  betydningsfull  rolle.  Man 
har  overhode  vært  altfor  tilbøielig  til  å  overvurdere  de 
patologiske  hjerneprosessers  betydning  for  forklaringen  av 
sjelelige  forandringer.  Selv  ved  paralysen,  som  regnes  for 
den  eneste  egentlige  sinnssykdom  med  kjennt  karakteristisk 
hjernefunn,  kan  vi  ikke  sette  de  fundne  hjerneforandringer 
i  relasjon  til  de  særlige  sjelelige  forandringer.^  Sinnssyk- 
dommenes  symptomer  betinges  av  den  særlige  reaksjon  av 
vedkommende  individs  sjelelige  disposisjoner  på  hjernens 
sykdomsprosess.  Psykosenes  karakteristiske  eiendommelig- 
heter og  innhold  er  derfor  ikke  på  nogen  måte  bare  bestemt 
av  de  patologiske  hjerneprosesser,  men  fremfor  alt  av  sjelens 
egne  komplekser  og  mekanismer.  For  en  dypere  psykologisk 
analyse  kan  der  endog  i  psykosenes  mest  «forrykte»  og 
forvirrede  ytringer  fremtre  en  psykologisk  m  e  n  i  n  g.^ 


6.     Giftvirkninger  —  mystik. 

På  lignende  måte  som  ved  de  legemlig  betingede  psy- 
koser  ligger   forholdene   an   ved  innvirkningen   av   utenfra 


^  w.    Stekel:       «Nervose    Angtszustånde    und    ihre    Behandlung» 
3.   Aufl.    (1921),   s.  46. 

2  Smlgn.  K.  J  a  s  p  e  r:   Allgemeine  Psychopathologie,  3.  Aufl.  s.  269  f. 

^-  Se  Jung:     tjber  die  Psychologie  der  Dementia  praecox  (1907); 
Bleuler:      Die  Schizophrenie   (191 1);   Schilder:      Entwurf  zu  einer 
Psychiatrie  auf  psychoanalytischer  Grundlage   (1925) 
22  —  Psykologi. 

tilførte  giftstofte  r.  Giften  som  sådan  gir  naturligvis 
ingen  forklaring  av  de  sjelelige  fenomener  som  fremtrer 
under  forgiftningen.  Men  disse  fenomener  gir  uttrykk  for  de 
sjelelige  disposisjoners  reaksjon  på  den  særlige  påvirkning 
av  nervesystemet. 

Under  forgiftninger  kan  man  studere  de  sjelelige  kom- 
pleksvirkninger  og  mekanismer  under  forhold,  som  tillater 
innblikk  i  lag  i  sjelen,  som.  ellers  er  skjult.  Høiere  censur- 
instanser  kan  lammes  og  derved  ting,  som  i  almindelighet 
holdes  nede  og  undertrykkes,  komme  frem  i  dagen,  ganske 
på  lignende  måte  som  ved  sinnssykdommene. 

Overensstemmende  hermed  er  de  sjelelige  virkninger 
av  forgiftninger  overordentlig  individuelt  forskjellige.  Dog 
kan  der  ved  de  forskjellige  gifte  finnes  enkelte  trekk,  som 
pleier  å  karakteriseres  forgiftningen.  Endel  slike  trekk 
skal  i  det  følgende  antydes. 

Nydelsen  av  alkohol  medfører  i  almindelighet  til 
å  begynne  med  oprømthet.  Der  går  en  varm  strøm 
gjennem  en,  man  ser  alt  i  et  gyllent  skjær.  Efter  den  lette 
beruselse  følger  ofte  et  mer  ophisset  stadium  med  foretag- 
somhetslyst,  megen  og  høi  tale,  støiende  og  brautende 
vesen,  ofte  også  sterk  pirrelighet  og  mer  uhemmet  seksual- 
drift. Så  følger  et  stadium  av  tiltagende  lammelse; 
lemmene  bhr  tunge,  bevegelsene,  også  talen,  er  vanskelig- 
gjort; tilslutt  sovner  man  fast  inn  og  våkner  med  sterk 
hodepine,  tørst,  arbeidsulyst,  almindelig  følelse  av  å  være 
uvel.  —  Alkoholpåvirkningens  symptomer  er  forøvrig  meget 
forskjellig  for  de  forskjellige  individer.  Hos  mange  faller 
det  muntre  og  livlige  stadium  bort;  de  blir  bare  mer  og  mer 
stille  og  hensynker  i  en  bløt  og  ikke  ubehagelig  melankoli.  — 
Viktig  er  det,  at  enkelte  kan  reagere  helt  atypisk  på  alkohol. 
Der  gis  patologiske  rustilstande  av  betydning 
for  bedømmelsen  av  enkelte  kriminelle  handlinger. 

Av  særlig  psykologisk  interesse  er  virkningene  av  gift- 
stoffer som  kokain,  opium  og  morfin.  Misbruket 
av  disse  stoffer  er  overordentlig  utbredt.  Litt  efter  litt  retter 
de  dem,  som  er  henfallen  til  dem,  til  grunne  både  legemlig 

og  sjelelig.  Men  til  gjengjeld  gir  de  timer  av  uforlignelig 
lykke,  som  nok  for  enkelte  mer  enn  opveier  den  gradvise 
ødeleggelse.  Også  her  gjelder  det  imidlertid,  at  virkningene 
er  meget  forskjellige  for  de  forskjellige  mennesker.  De 
særlig  utpregede  følelseserfaringer  med  disse  gifte  får  ikke 
på  langt  nær  alle,  som  forsøker  dem. 

Kokain  blir  nu  for  tiden,  hvor  det  brukes  som  nydelses- 
middel,  i  almindelighet  snuset.  Selv  ganske  små  doser 
frembringer  hos  de  fleste  mennesker  en  overordentlig  op- 
rømthet  og  følelse  av  velbefinnende.  Tretthet,  ubehag, 
sult,  forsvinner;  man  føler  sig  kraftig,  lett,  glad  som  en  gud. 
Enkelte  henfaller  også  i  skjønne  og  farverike  drømmer  og 
syner.  Suggestibiliteten  kan  være  sterkt  øket.  En  følge 
derav  er  at  hele  selskaper  kan  glede  sig  ved  de  samme  hallu- 
sinasjoner. —  Misbruket  av  kokain  medfører  imidlertid 
efterhvert  både  legemlig  og  sjelelig  forfall.  Det  kommer 
tilsist  til  kokainvanvidd,  som  gjerne  karakteriseres 
ved  ytterst  små  syns-  og  berøringshallusinas joner  og  ved 
forfølgelsesidéer.  Hjertekollaps,  åndedrettslammelse  eller 
selvmord  gjør  ofte  ende  på  den  sørgelige  tilstand.^ 

Kanskje  ennu  eiendommeligere  er  den  virkning  som 
opium  kan  ha  på  sjelslivet.  Bekjennt  er  den  skildring, 
som  den  engelske  forfatter  de  Q  u  i  n  c  e  y  gir  i  sin  selv- 
biografi: «Confessions  of  an  English  Opiumeater».  De 
Quincey  tok  første  gang  opium  for  å  lindre  heftige  smerter: 
«Og  en  time  efter  —  å,  himmel,  hvilken  forandring!  Hvor 
blev  min  sjel  løftet  fra  uanede  dybder,  hvilken  åpenbaring 
av  verden  inne  i  mig!  At  smerten  forsvant,  var  nu  for  intet 
å  regne:  denne  negative  virkning  blev  opslukt  i  den  uhyre 
mengde  av  positive  virkninger,  i  det  svelg  av  guddommelig 
nytelse,  som  plutselig  blev  åpenbaret  for  mig.» 

Av  egen  erfaring  gir  B  a  e  1  z  følgende  skildring.^  «Jeg 
lå  forlatt  i  fremmed  land,  syk  av  dysentri,  i  et  hus,  som  bare 
var  beboet  av  en  svakelig  gammel  kone  og  hennes  halvt 


^  E.  B  e  u  1  e  r,  Psychiatrie,  4.  Aufl.,  s.  275. 

2  Cit    efter  Zeitschrift  f.  Psychologie,  B.  49,  s.  48  f. 

idiotiske  sønn.  Jeg  hadde  ikke  noget  annet  legemiddel  enn 
opiumtinktur,  som  jeg  tok  i  dråper,  når  smertene  blev  alt 
for  heftige.  En  natt  fikk  jeg  et  så  fryktelig  kolikkanfall 
med  kvelningsangst,  at  jeg  ikke  mer  kunde  telle  dråpene, 
men  helt  enkelt  tok  en  slurk  av  flasken.  Så  fulgte  noget 
merkverdig.  Tildragelsen  står  ennu  idag,  efter  36  år,  for  mig, 
som  hadde  det  vært  igår.  Smerten  ga  sig,  men  ikke  som  en 
smerte  ellers  gir  sig;  den  smeltet  langsomt  bort;  den  løp 
ut,  som  en  bølge  løper  ut.  I  dens  sted  inntrådte  ikke  helt 
enkelt  lettelse  og  smertefrihet,  men  en  stedse  voksende  posi- 
tiv følelse  av  uendelig  velvære  og  lykke.  All  jordens  tunghet 
var  forsvunnet,  var  borte.  Jeg  var  frisk  og  gla,  ubeskrivelig 
lykkelig.  Jeg  vandret  som  svevende  over  jorden,  og  så 
følte  jeg  mig  løftet,  svevet  høiere  og  høiere  i  den  blå  éther, 
inntil  jeg  befant  mig  i  himmelen,  i  de  saliges  krets.  Jeg 
hørte  musikk,  slik  som  jeg  aldri  hadde  holdt  den  for  mulig, 
sfæremusikk.  Omkring  mig  vandret  lykkelige,  strålende, 
lyslokkede  engler,  i  hvite  og  himmelblå  gevanter,  i  en  para- 
disisk have,  og  langt  i  bakgrunnen  var  der  i  et  strålehav  en 
skikkelse,  som  øiet  ikke  tålte  synet  av.  Englene  sa  mig, 
at  det  var  Gud.  Jeg  kastet  mig  ydmykt  ned.  —  Da  plutselig 
forsvant  visionen,  og  idet  jeg  våknet,  fant  jeg  ved  siden  av 
sengen  den  gamle  og  hennes  sønn  knelende  i  bønn.  De 
trodde  jeg  var  døende  eller  død.  Jeg  hadde  sovet  i  36  timer, 
for  efter  all  den  usigelige  lykke  og  salige  følelse  å  gjenfinne 
mig  som  et  stakkars  svært  sykt  menneske.» 

De  ekstatiske  følelsestilstande,  som  kan  opnås  på  grunn- 
lag av  giftvirkninger,  står  for  dem,  som  oplever  dem,  tillike 
som  erkjennelsestilstande:  En  ny  virkelighet 
åpenbarer  sig.  Særlig  eiendommelige  i  denne  henseende  er 
de  erfaringer,  som  kan  gjøres  under  innflytelse  av  k  v  e  1- 
stoffoxydul  («1  y  s  t  g  a  s  s»).  For  den,  som  innånder 
lystgass,  tilstrekkelig  blandet  med  luft,  synes  der  sammen 
med  den  følelsesmessige  henrykkelse  at  åpenbare  sig  en 
alltid  dypere  sannhet.  Denne  sannhet  blegner  imidlertid 
og  undviker  i  det  øieblikk  man  senere  søker  å  fatte  den. 
Og   hvis    der   blir  tilbake  nogen  ord,  i  hvilke  den  synes  å 

kle  sig,  viser  de  sig  ofte  som  nonsens.  Ikke  desto  mindre 
forblir  følelsen  av,  at  der  var  en  dypere  mening  i  dem,  og 
der  finnes  adskillige  mennesker,  som  er  overbevist  om  i 
lystgassbedøvelser  å  få  en  åpenbaring  av  den  siste  meta- 
fysiske virkelighet.  (James).  Til  belysning  skal  anføres  en 
selvskildring,  som  kvelstoffoxydulets  opdager  H  u  m  p  r  e  y 
D  a  v  y  har  gitt }  «Ettersom  de  behagelige  fornemmelser 
tiltok,   ophørte   all  forbinnelse   mellem  minde   forestillinger 

og  de  ytre  ting. Jeg  befant  mig  i  en  verden  av  nydannede 

og  ny  forbundne  ideer.  Jeg  teoretiserte,  jeg  trodde  å  gjøre 
opdagelser.  Da  dr.  Kinglake  ved  å  trekke  masken  vekk 
fra  min  munn  vekket  mig  av  denne  halvt  vanvittige  hen- 
rykkelse, var  uvilje  og  stolthet  de  første  følelser,  som  synet 
av  de  omgivende  personer  vakte  i  mig.  Min  sinnsstemning 
var  enthusiastisk  og  ophøiet,  og  jeg  gikk  et  minutts  tid 
omkring  i  værelset  uten  i  det  minste  å  akte  på  det  som  blev 
talt  til  mig.  Da  min  tidligere  sinnstilstand  var  vendt  tilbake, 
følte  jeg  en  drift  til  å  meddele  til  andre  de  opdagelser,  som 
jeg  hadde  gjort  under  virkningen  av  gassen.  Jeg  forsøkte 
å  gjenkalle  mig  mine  tanker,  men  de  var  mørke  og  utydelige. 
En  rekke  av  uttrykk  frembød  sig  dog  likesom  av  sig  selv  og 
full  av  inderlig  tro,  likesom  profetisk  ropte  jeg  til  min  venn 
Kinglake:  Bare  tanker  har  virkelighet,  verdensaltet  består 
av  inntrykk  og  ideer,  av  lyst  og  av  smerte!» 

William  James  har  prøvet  lystgassens  virkning 
på  sig  selv.  De  erfaringer  han  derved  gjorde  fikk  betydning 
for  hele  hans  filosofi.  «Der  påtrengte  sig  mig  dengang  — 
sier  han  selv  nogen  år  senere  —  en  dom,  hvis  riktighet  inntil 
denne  dag  har  stått  urokket  for  mig:  den  nemlig,  at  vår 
normale  bevissthet  —  vår  rasjonale  bevissthet,  som  vi  kan 
kalle  den  —  bare  er  en  bestemt  art  av  bevissthet,  og  at  der 
rundt  omkring  den  ligger  andre  mulige  bevissthetsformer, 
som  er  helt  anderledes  og  bare  skilt  fra  den  ved  helt  tynne 
vegger.  Vi  kan  gå  gjennem  livet  uten  å  ane  deres  eksistens. 
Men  hvis  bare  det  nødvendige  pirringsmiddel  blir  anvendt, 


*  Efter  K.  Birnbaum:     Psychopathologische  Dokumente. 


330 

viser  de  sig  ved  den  minste  berøring  i  full  tydelighet:  be- 
stemte former  av  åndelig  liv,  som  efter  all  sannsynlighet 
har  en  —  oss  unddradd  —  betydning  og  virkesfære.  Ingen 
verdensanskuelse,  som  ikke  tar  noget  hensyn  til  disse  andre 
bevissthetsformer,  kan  være  avsluttende.» 

Også  i  almindelig  ether-  og  kloroformnarkose  ved 
operasjoner  har  enkelte  mennesker  lignende  usedvanlige 
følelses-  og  erkjennelsestilstande.  En  prest  har  fortalt  mig, 
at  han  under  en  slik  narkose  hadde  en  ople velse  av  den  art, 
at  han  måtte  tenke  sig  saligheten  slik.  —  Jeg  anfører 
efter  James  følgende  beretning  av  Symonds:  «Efterat 
følelsen  av  stivhet  og  kvelning  var  forbi,  syntes  jeg  først 
å  befinne  mig  i  en  tilstand  av  fullstendig  forvirring.  Så 
kom  der  lyn  av  klart  lys;  snart  var  det  mørkt  omkring  mig, 
snart  erkjente  jeg  tydelig,  hvad  som  foregikk  i  værelset. 
Jeg  trodde,  at  jeg  var  døden  nær,  da  min  sjel  erkjente  Gud. 

Jeg  følte  ham  strønme  ned  over  mig  som  lys.    Jeg 

kan  ikke  beskrive  den  henrykkelse  jeg  følte.  Da  jeg  så  litt 
efter  litt  våknet  av  bedøvelsen,  vendte  den  gamle  bevisst- 
het om  mitt  forhold  til  verden  igjen  tilbake,  og  den  nye 
følelse  av  mitt  forhold  til  Gud  begynte  å  svinne.  Plutselig 
sprang  jeg  op  —  —  og  ropte:  Det  er  skrekkelig,  alt  for 
skrekkelig!  Jeg  vilde  si,  at  jeg  ikke  kunde  bære  skuffelsen. 
Så  kastet  jeg  mig  på  gulvet  og  våknet  tilsist  bedekket  med 
blod  og  ropte  til  de  to  forskrekkede  læger:  Hvorfor  har 
Dere  ikke  latt  mig  dø!  —  Tenk  bare:  I  denne  lange  ekstase, 
som  hevet  mig  over  tid  og  forgjengelighet,  å  ha  ople  vet  Gud 
i  all  hans  renhet,  godhet,  sannhet  og  uendelige  kjærlighet, 
og  nu  erkjenne,  at  det  ikke  var  nogen  åpenbaring,  men  at 
jeg  var  blitt  narret  av  mine  nervers  abnorme  ophisselse.  — 
Men  spørsmålet  forblir  allikevel  bestående:  Er  det  mulig, 
at  den  indre  realitetsfølelse,  som  avløste  den  almindelige  be- 
vissthet om  de  fysiske  forhold,  mens  mitt  legeme  var  ufølsomt 
for  ytre  inntrykk,  ikke  var  noget  bedrag,  men  en  virkelig  op- 
levelse?  Er  det  mulig,  at  jeg  i  hint  øieblikk  ople  vet,  hvad 
enkelte  heUige  efter  deres  eget  utsagn  alltid  oplever:  den 
ubeskrivelige,  men  ubetvilelige   visshet   om  Guds  nærvær?» 

De  nevnte  eksempler  gir  et  inntrykk  av,  hvorledes 
menneskesjelen  har  flere  muligheter  enn  det  vanlige  normale 
sjelsliv  lar  oss  ane.  Så  snart  særegne  betingelser  treffer 
oss,  fremtrer  der  sjelstilstande,  som  ikke  bare  i  sin  intensitet, 
men  utvilsomt  også  kvalitativt,  i  sin  art  er  forskjellig  fra 
det  normale. 

Slike  tilstande  har  nu  i  virkeligheten  spillet  en  over- 
ordentlig stor  rolle  i  menneskehetens  historie,  nemlig  gjen- 
nem  mystikken.  De  særegne  betingelser  som  skal  til 
for  å  fremkalle  den,  behøver  slett  ikke  å  være  utenfra  tilførte 
gifter.  Tvertom  synes  de,  som  tidligere  antydet,  å  fremtre 
i  sin  reneste  og  mest  utpregede  form  på  helt  annet  grunnlag, 
nemlig  på  grunnlag  av  en  sterk  sinnets  samling,  særlig  i 
religiøs  retning.  Innenfor  den  religiøse  mystikk  er  frem- 
kallelsen  av  særegne  bevissthetstilstande,  av  henrykkelser 
ut  over  det  vanlige  bevissthetsliv,  bhtt  gjort  til  gjenstand 
for  en  metodisk  opøvelse.  Der  er  utviklet  hele  systemer 
av  mystiske  øvelser,  som  skal  føre  frem  til  ekstasen.  Under- 
tiden kommer  den  rehgiøse  henrykkelse  forøvrig  også.  mer 
spontant  uten  nogen  slike  særHge  øvelser.  Men  hvordan 
den  nu  enn  kommer  ist  and,  så  får  den  iallfall  avgjørende 
betydning  for  det  menneskes  liv  som  har  den.  Og  gjennem 
de  store  mystikere  har  de  også  fått  bestemmende  innflytelse 
på  hele  historien.  Menn  som  Paulus,  Muhamed,  Ignatius 
Loyola,  hentet  kraft  fra  mystiske  henrykkelser.  Hvilket 
uhyre  inntrykk  slike  oplevelser  gjør,  kan  de,  som  ikke  har 
hatt  dem,  neppe  gjøre  sig  nogen  forestilling  om.  Ignatius 
Loyola,  mannen  med  jernviljen  og  den  utpregede  praktiske 
sans,  hadde  under  en  prosession  en  henrykkelse,  som  fylte 
hans  hjerte  med  slik  salighet,  at  den  blotte  tanke  på  den 
senere  fikk  ham  til  å  utbryte  i  tårer  (James). 

Den  vel  største  sjeleskildrer  blandt  de  moderne  diktere 
Fjodor  Mikajlovitsj  Dostojewski  har  kjent 
den  mystiske  oplevelse  av  egen  erfaring,  i  forbindelse  med 
sine  antagelig  epileptiske  anfall.  En  av  hans  veninner  Sonja 
Kowalewska  forteller  i  sine  «Ungdomserindringer»:  «En 
gammel  kamerat    (av  Dostojewski)   kom  plutselig  reisende 

—  Det  var  nettop  natten  før  påskesøndag.    De  glemte 

imidlertid  på  grunn  av  det  glade  gjensyn,  hvilken  natt  det 
var  og  forblev  hjemme  i  samtale,  uten  å  akte  på  tid  eller 
tretthet.  De  talte  om  det,  som  var  dem  begge  mest  dyrebart 
—  om  literatur,  kunst  og  filosofi;  tilsist  kom  de  til  religi- 
onen. Kameraten  var  ateist,  Dostojewski  en  troende,  hver 
av  dem  gjennemtrengt  av  sin  overbevisning. 

«Der  gis  en  Gud,  der  gis  en!»  ropte  Dostojewski  endelig, 
ute  av  sig  selv  av  ophisselse. 

I  dette  øieblikk  lød  fra  den  nære  kirke  klokkene  til 
påskefromesse.  Luften  kom  i  svingning  og  tonet  dumpt. 
«Og  jeg  følte  —  fortalte  Fjodor  Mikajlovitsj  —  at  himmelen 
kom  til  jorden  og  opslukte  mig.  Jeg  fant  virkelig  Gud  og 
blev  opfylt  av  ham.  «Ja,  Gud!»  —  ropte  jeg  —  og  ellers 
husker  jeg  ikke  noget  mer.» 

«Dere  er  alle  friske  mennesker  —  fortsatte  han  —  og 
Dere  aner  ikke  engang,  hvad  for  en  lykke  hin  lykke  er, 
som  vi  epileptikere  føler  i  sekundet  før  anfallet.  Muhammed 
forsikrer  i  koranen,  at  han  har  sett  paradiset  og  vært  der. 
Alle  kloke  dårer  er  overbe visst  om,  at  han  helt  enkelt  er  en 
løgner  og  bedrager  —  men  nei!  han  lyver  ikke!  Han  var 
virkelig  i  paradiset  under  anfallet  av  epilepsi,  som  han  led 
av  likesom  jeg.  Jeg  vet  ikke,  om  denne  lyksalighet  varer 
sekunder  eller  timer  eller  måneder,  men  tro  mig  på  mitt 
ord,  alle  gleder,  som  livet  kan  gi,  vilde  jeg  ikke  ta  istedenfor 
den.» 

Oplevelsene  i  psykoser,  under  innflytelse  av  utenfra 
tilførte  giftstoffer  og  i  den  mystiske  henrykkelse  stiller  oss 
overfor  problemet  om  den  psykologiske  utforskning  av 
oplevelser,  som  er  kvalitativt  forskjellig  fra 
alt  det,  som  de  fleste  mennesker  kjenner  av  egen  erfaring. 
Forsøket  på  en  innf ølende  psykologisk  forståelse  støter  her 
på  en  avgjørende  skranke.  Den  normale  kan  ikke  innf  ølende 
«forstå»  de  for  den  schizofrene  karakteristiske  oplevelser. 
Og  ikke-mystikeren  kan  ikke  egentlig  «forstå»  mystikeren. 
Mystikeren  er  da  også  selv  klar  over,   at  hans  oplevelser 

unddrar  sig  enhver  virkelig  beskrivelse :  «Skikkelser  og  former 
svinner,  og  ingen  vilde  kunne  prøve  på  å  skildre  det  som 
nu  går  for  sig  uten  å  synde  med  sine  ord»  (Al-Ghazalli). 

I  rent  fenomenologisk  henseende  må  psykologien  derfor 
overfor  slike  oplevelser  —  ved  siden  av  billeder  og  analogier, 
som  til  en  viss  grad  synes  å  kunne  anslå  beslektede  strenger 

—  vesentlig  nøie  sig  med  negative  avgrensninger.  Deri- 
mot kan  den  naturligvis  videnskapelig  undersøke  deres 
ytre  uttrykk  og-b  etingelsene  for  deres  opståen 

—  deres  sammenheng  med  tidligere  oplevelser,  legemlige 
påvirkninger  o.  s.  v. 

Men  man  må  være  klar  over,  at  en  slik  undersøkelse 
ennu  intet  avgjør  med  hensyn  til  vurderingen  av  de  used- 
vanlige oplevelser  og  med  hensyn  til  deres  erkjennelse  s- 
verdi.  Spørsmålet  om  de  mystiske  oplevelsers  be- 
tydning for  livs-  og  verdensanskuelsen  fører  oss  imidlertid 
ut  over  psykologien  over  i  erkjennelseslære  og  religions- 
filosofi,  og  skal  derfor  ikke  behandles  her. 


IV 

PSYKOLOGIENS   PRAKTISKE 
ANVENDELSER 


1.     Psykologi  og  medisin. 

Den  erkjennelse  av  den  ytre  naturs  fenomener  og  lover, 
som  naturvidenskapene  har  arbeidet  sig  frem 
til,  har  hatt  den  aller  største  praktiske  betydning. 
Den  teoretiske  erkjennelse  er  blitt  grunnlaget  for  en  praktisk 
beherskelse  og  utnyttelse  av  naturkreftene.  Gjennem  den 
moderne  teknikk  er  de  ytre  livsvilkår  blitt  helt  omformet. 

Men  på  lignende  måte  må  også  den  videnskapelige 
uttorskning  av  sjelens  verden  kunne  vise  sine  frukter 
i  praksis.  En  øket  erkjennelse  av  den  lovmessige  sammen- 
heng mellem  de  sjelelige  fenomener  må  bety  en  mulighet 
for  bedre  praktisk  beherskelse  og  utnyttelse  av  dem. 

Det  er  derfor  bare  naturlig,  at  de  store  fremskritt  innen 
den  psykologiske  videnskap  i  de  senere  år  også  har  skutt 
spørsmålet  om  psykologiens  praktiske  anvendelser  sterkt  i 
forgrunnen. 

Den  følgende  oversikt  gjør  intet  krav  på  fullstendighet, 
men  omtaler  bare  nogen  få  hovedproblemer,  som  på  dette 
område  for  nærværende  synes  mig  å  ha  størst  krav  på 
interesse. 


Den  almindelige  læge  ser  gjerne  med  mistro  på  p  s  y  k  o- 
terapeuten.  Gjennem  hele  sitt  studium  er  han  blitt 
vennet  til  å  stille  de  s  o  m  a  t  i  s  k  e  synspunkter  i  forgrunnen. 

Allikevel  har  nettop  lægen  kanskje  bedre  anledning  enn 
nogen  annen  til  å  se  de  inngripende  virkninger,  som  sjelelige 
innflytelser  har  pa  patientene.  Han  kan  ikke  godt  undgå 
å  legge  merke  til,  hvorledes  resultatene  av  en  kur  meget 

hyppig  i  vesentlig  grad  bestemmes  av  patientens  tillid  til 
og  tro  på  lægens  evne  og  visdom.  Ved  funksjonelle  lidelser 
ser  han,  hvorledes  samme  lægemiddel,  gitt  i  de  samme 
doser,  i  e  n  læges  hånd  kan  vise  glimrende  resultater,  mens 
det  brukt  av  en  annen  læge  synes  uvirksomt.  Og  ikke  sjelden 
må  han  sluke  den  bitre  pille,  at  et  hårdnakket  symptom, 
som  har  motstått  all  hans  videnskap,  forsvinner  som  dugg 
for  solen  ved  en  religiøs  påvirkning,  eller  en  chiropraktikers 
manipulasjoner  eller  et  elektrisk  belte. 

En  viktig  opgave  for  den  anvendte  psykologi  må  det 
da  være  nærmere  å  studere  de  sjelelige  innflytelsers  virk- 
ning i  sykdomstilfeller,  finne  ut,  ved  hvilke  sykdommer  de 
er  av  avgjørende  betydning,  hvorledes  de  kan  bringes  under 
kontroll,  hvilke  metoder  for  sjelelig  påvirkning  er  mest 
virksomme  o.  s.  v.  Nogen  hovedpunkter  skal  i  det  følgende 
fremheves. 

Vi  har  sett,  hvorledes  såkalte  nervøse  lidelser  kan 
være  uttrykk  for  sjelelige  konflikter.  I  virkeligheten  spiller 
slike  nervøse  forstyrrelser,  psykoneurosene,  en  over- 
ordentlig stor  rolle.^  Vel  ingen  sykdommer  er  i  nutiden  så 
utbredt  som  neurosene.  Bare  et  mindretall  forblir  helt  ube- 
rørt av  dem.  Og  selv  ved  de  rent  organiske  sykdommer  er 
der  som  regel  en  overbygning  av  neuro tiske  lidelser. 

De  psykoneurotiske  sypmtomer  kan  være  av  ytterst 
forskjellig  og  vekslende  art  —  overdreven  tretthet,  hode- 
trykk,  fordøielsesbesværligheter,  beklemthet,  angstanfall, 
fobier,  tvangsimpulser  og  tvangstanker,  impotens,  søvn- 
løshet o.  s.  v.  o.  s.  v.  Nettop  det  uforståelige  og  uberegnelige 
ved  symptomene  øker  deres  pinlighet  og  patientens  angst: 
En  absurd  tvangsforestilling  dukker  op  uten  sammenheng 
med  patientens  bevisst  villede  tanker,  en  plutselig  angst 
griper  ham  med  fryktelig  makt,  tilsynelatende  helt  grunn- 
løst, en  følelse  av  ubestemt  og  ubegripelig  fare,  som  svever 
over  hans  hode. 


^  Smlgn.  til  det  følgende  E.  Jones:    Therapie  der  Neurosen  {192 1). 

Lægen  finner  ved  undersøkelse  ingen  organisk  sykdom 
som  grunnlag  for  disse  psykoneurotiske  besværligheter. 
Derfor  har  han  ofte  en  tilbøielighet  til  å  undervurdere  dem: 
«Det  er  bare  nervøst !»  Men  i  virkeligheten  forårsaker  vel 
neurosene  gjennemgående  langt  større  lidelse  enn  de  fleste 
efter  almindelig  opfatning  langt  alvorligere  organiske  syk- 
dommer. De  har  også  en  overmåte  stor  social  betydning. 
Ganske  visst  er  det  bare  en  brøkkdel  av  neurotikerne,  som 
er  så  hårdt  truffet,  at  de  er  helt  arbeidsudyktige.  Flertallet 
fortsetter  sitt  arbeide,  beklær  stillinger,  grunner  familier. 
Men  deres  neurose  betyr  dog  allikevel  forminsket  arbeids- 
evne og  forminsket  livslykke.  Dessuten  gis  der  ved  siden  av 
de  egentlige  neuroser  en  rekke  socialt  betenkelige  reaksjons- 
måter, som  kan  komme  istand  gjennem  innflytelser  av 
lignende  art  som  dem  der  er  virksomme  ved  neurosedan- 
nelsen:  alkoholisme,  morfinisme,  seksuelle  perversioner  o.s.  v. 

For  forståelsen  og  behandlingen  av  alle  disse  lidelser 
er  det  av  grunnleggende  betydning,  at  neurosene 
ikke  er  sykdommer  i  almindelig  medi- 
cinsk  forstand,  men  i  psykologisk-social 
forstand.  De  er  ikke  uttrykk  for  påviselige  fysiske  syk- 
domsprosesser, men  for  sjelelige  konflikter,  som  til  syvende 
og  sisst  bunder  i  konflikter  mellem  individ  og  samfund.^ 
Den  egentlige  behandling  av  psykoneurosene  er  derfor  i 
hovedsaken  ikke  en  opgave  for  den  vanlige  medisin,  men  for 
den  anvendte  psykologi.^ 

^  Smlgn.  E.  Jones:  Therapie  der  Neurosen,  s.  6:  «Wir  mussen 
uns  klar  machen,  dass  die  Neurosen  gar  keine  Krankheit  im ,  strengen 
medizinischen  Sinne,  sondern  nur  im  sozialen  Sinne  sind.  Medizinisch 
genommen  ist  Krankheit  das  Ergebnis  der  Wechselbeziehungen  zwischen 
einem  Einzelorganismus  und  einer  åusseren,  nicht  menschlichen  Schåd- 
lichkeit,  etwa  einem  physischen  Trauma  oder  einem  Einbruch  von  Mikro- 
organismen, einem  Faktor  endogener  oder  exogener  Herkunft,  eine  soziale 
Krankheit  aber  das  Produkt  der  Beziehungen  zwischen  einem  Einzel- 
organismus und  einer  bestimmten  menschUchen  Aussenwelt.  Oder  freier 
ansgedriickt:  die  Neurosen  entstehen  aus  dem  Konflikt  zwischen  Indivi- 
duum  und  Gesellschaft,  die  iibrigen  Krankheiten  aus  dem  Konflikt  zwischen 
Mensch  und  Natur.» 

^  Naturligvis  må  det  kompliserte  vekselforhold  mellem  det  psykiske 

Hvilke  psykoterapeutiske  metoder  har  vi  nu  til  be- 
kjempelse av  de  neurotiske  lidelser? 

En  overordentlig  viktig  rolle  spiller  i  mange  tilfeller 
den  sjelelige  avledning  som  følger  med  fjernelse 
av  patienten  fra  ugunstige  familie-  eller  arbeidsforhold, 
nye  omgivelser,  nye  interesser.  Meget  gunstig  kan  også 
virke  en  metodisk  øvelsesterapi  og  en  nøiaktig  re- 
gulering av  patientens  virke  med  passende  fordeling  av 
arbeide  og  hvile. 

Av  mer  spesielle  psykoterapeutiske  metoder  kan  vi 
skjelne  mellem  i.  suggestionsmetodene  og  2.  de 
psykoanalytisk  underbyggede  metoder. 

Suggestionsmetodene. 

Det  som  tilstrebes  ved  disse  metoder,  er  å  vekke  tillive 
troen  på  en  forestående  bedring  eller  helbredelse.  Hvis 
patienten  får  inngitt  helbredelsesforestillingen  slik,  at  den 
ikke  lenger  vekker  virksomme  motforestillinger,  vil  den 
virke  som  en  suggestion,  der  får  vesentlig  innflytelse  på 
tilstanden. 

I  nogen  tilfeller  er  den  blotte  autoritative  forsikring 
om,  at  et  symptom  skal  forsvinne,  tilstrekkelig.  Lægen 
eller  mirakelmannen  virker  gjennem  sin  prestige.  En 
slik  fjernelse  av  sykdomssymptomer  gjennem  blott  ord- 
suggestion  i  våken  tilstand  forutsetter  imidlertid  en  lett- 
troenhet,  som  ikke  finnes  hos  så  mange  mennesker.  I  regelen 
vil  den  inngitte  helbredelsesforestilling  vekke  en  rekke 
motforestillinger,  som  svekker  dens  herredømme  og  hemmer 


og  det  fysiske  ikke  oversees.  I  mange  tilfeller  kan  en  behandling  gjennem 
medikamenter  motvirke  bestemte  symptomer  og  derved  virke  gunstig 
tilbake  på  den  hele  lidelse.  For  fremtidens  neurosebehandling  kan 
det  også  bli  av  vesentlig  betydning,  at  der  ved  de  sjelelige  konflikter  av 
seksuel  art  sannsynligvis  spiller  inn  et  kemisk-toksisk  moment.  —  Tiltross 
for  at  behandlingen  av  neurosene  for  nærværende  hovedsakelig  bør  være 
rent  psykoterapeutisk,  mangler  dessverre  det  store  flertall  av  fagpsyko- 
loger  helt  forutsetningene  for  tilfredsstillende  å  kunne  gjennemføre  en 
neurosebehandling. 

dens  virkning.  Som  oftest  er  det  derfor  heldig  å  innføre 
helbredelsesforestillingen  ad  omveie  som  en  såkalt  mas- 
kert suggestion.  Man  nøier  sig  ikke  bare  med  sug- 
gestionen i  ord,  men  forsterker  den  ved  å  gi  et  lægemiddel 
eller  en  annen  behandling,  som  patienten  tror  er  et  virk- 
somt middel  mot  vedkommende  sykdom.  I  og  for  sig  kan 
dette  lægemiddel  være  ganske  uvirksomt.  Gjennem  den 
forventning  om  helbredelse  det* gir  kan  det  imidlertid  virke 
meget  gunstig.  Brødpiller,  farvet  vann  o.  1.  kan  på  grunnlag 
av  suggestionsvirkningen  være  kraftige  lægemidler  ved 
mange  sykdommer.  Likeledes  kan  kvaksalverkurer,  elek- 
triske belter  og  «kloke  koners»  råd  ved  sykdommer,  som 
overhode  kan  helbredes  ved  suggestion,  hyppig  vise  sig 
langt  mer  virksomme  enn  lægens  behandling. 

Særlig  virksom  kan  suggestionen  være  i  forbindelse 
med  en  bestemt  religiøs  tro.  På  grunnlag  av  den 
religiøse  tro  kan  suggestibiliteten  nå  et  høidepunkt,  som 
den  ved  tilliden  til  et  blott  menneske  i  almindelighet  ikke 
kan  nå  op  til.  Derved  forklares  de  mange  merkelige  hel- 
bredelser som  forekommer  på  de  berømte  valfarts- 
steder. —  En  særlig  art  religiøs  suggestion  drives  innenfor 
den  såkalte  «Christian  Science».  Christian-Scien- 
tistene  påstår,  at  alt  ondt  bare  er  innblidning.  Gud  er  nemlig 
alt  i  alle,  og  han  er  absolutt  god.  Når  vi  bare  blir  tilstrekkelig 
klar  derover,  vil  lidelsene  forsvinne  av  sig  selv.  At  slike 
overbevisninger,  når  de  gjør  sig  tilstrekkelig  sterkt  gjeldende, 
må  virke  som  sterke  suggestioner  og  derved  kan  føre  til 
faktiske  helbredelser,  er  ikke  noget  under.  Slike  helbredelser 
er  naturligvis  ikke  på  nogen  måte  noget  bevis  for  riktig- 
heten av  Christian-Scientistenes  læresetninger,  like  så  litt 
som  helbredelsene  i  Lourdes  og  andre  valfartssteder  er  noget 
bevis  for  riktigheten  av  den  katolske  dogmatikk. 

Man  kan  også  selv  vekke  tillive  i  sig  helbredelses- 
forestillinger  på  en  slik  måte,  at  de  virker  som  sterke  sug- 
gestioner. Særlig  virksomme  er  de  selvsuggestioner  man 
gir  sig  om  aftenen  like  før  man  sovner  inn.  Overgangstiden 
mellem  den  våkne  tilstand  og  søvnen  synes  nemlig  å  inne- 

23  —  Psykologi. 

bære  en  sterk  stigning  av  suggestibiliteten.  Meget  virksomt 
i  kampen  mot  en  bestemt  svakhet  eller  en  nervøs  besværlig- 
het kan  det  derfor  være  om  aftenen,  når  man  er  gått  til  ro 
og  føler  søvnen  nærme  sig,  helt  enkelt  for  sig  selv  å  forsikre, 
at  man  kan  overvinne  svakheten  eller  fjerne  besværlig- 
heten og  forestille  sig  selv  som  den  seirende  i  kampen  og 
forsøke  å  fylle  sig  med  en  følelse  av  selvtillid  og  triumf. 
Gjennem  slik  selvsuggestion  i  søvndrukken  tilstand  kan 
der  skapes  en  underbevisst  innstilling,  som  undertiden  — 
særlig  når  fremgangsmåten  anvendes  gjennem  lengre  tid 
aften  efter  aften  •-—  kan  føre  til  gode  resultater. 

En  egen  kombinasjon  av  fremmedsuggestion  og  selv- 
suggestion (efter  formlen:  «Det  går  mig  bedre  og  bedre  i 
enhver  henseende  dag  for  dag»)  blev  med  stort  hell  anvendt 
av  den  nylig  avdøde  C  o  u  é.^ 


Den  vel  i  almindelighet  virksomste  suggestionsmetode 
er  den  hypnotiske.  Dog  gjelder  også  ved  denne  — 
som  ved  de  andre  fremmedsuggestionsmetoder  —  at  det 
bare  er  de  færreste,  som  med  virkelig  hell  formår  å  anvende 
den.  Nærmere  å  gå  inn  på  den  spesielle  hypno-terapeutiske 
teknikk  vilde  her  føre  for  langt. 

De  sykdommer,  som  fremfor  alt  egner  sig  for  hypnose- 
og  suggest ionsbehandling,  er  .de,  som  i  hovedsaken  er  av 
psykogen  oprinnelse,  altså  fremfor  alt  psykoneurosene.  Dog 
er  der  her  store  forskjelle.  Overfor  hysteriske  symptomer 
er  suggest ionsterapien  ofte  meget  virksom.  Derimot  opnår 
man  hyppig  litet  ved  de  egentlige  tvangsneuroser.  Også 
ved  organisk  betingede  sykdommer  kan  man  forøvrig  ofte 
opnå  meget  ved  suggestion  —  vel  i  første  rekke,  fordi  der 
som  regel  ved  de  mer  langvarige  organiske  lidelser  danner 
sig  en  «neurotisk  overbygning».    I  enkelte  tilfeller  synes  det 

^  Smlgn  C  o  u  é :  Die  Selbstbemeisterung  durch  bewusste  Auto- 
suggestion  (Deutsch  v.  dr.  P.  A  m  a  n  n)  loi — 120  Tausend,  Basel  1925, 
og  Ch.   Baudouin:      Suggestion  und   Autosuggestion.     Dresden    1923, 


343 

imidlertid  også  —  som  tidligere  nevnt  —  som  om  der  gjennem 
suggestion  kan  opnås  dyptgående  organiske  forandringer. 
Grensene  for  suggestions-terapien  kjenner  vi  i  virkelig- 
heten ikke. 

Mens  suggestionsterapien  tidligere  hadde  et  sterkt 
mystisk  skjær,  er  den  i  den  senere  tid  bUtt  utviklet  i  mer 
rasjonell  retning.  Selv  ved  den  hypnotiske  sugges- 
tionsbehandling  bestreber  man  sig  for  å  appellere  til  patien- 
tens  fornuft.  Istedenfor  helt  enkelt  å  innpode  helbredelses- 
forestillingen  søker  man  å  lette  dens  antagelse  gjennem  en 
for  patienten  plausibel  begrunnelse.  Istedenfor  f.  eks. 
helt  enkelt  å  forsikre.  «Deres  smerter  vil  forsvinne!»  sier 
man :  «Denne  hypnotiske  søvn  virker  fullstendig  beroligende 
på  Deres  nerver;  og  som  følge  herav  vil  Deres  smerter  ophøre.»^ 

En  betydningsfull  form  for  den  rasjonelt  underbyggede 
våkne  suggestionsmetode  er  den  av  D  u  b  o  i  s  utformede 
persuasjonsmetode,2  hvor  saklig  belæring  om  de 
nervøse  forstyrrelsers  karakter,  helbredelighet  og  oprinnelse 
benyttes  for  hos  patienten  å  vekke  den  nødvendige  helbredel- 
sestro.  Persuasjonsmetoden  danner  forøvrig  allerede  en 
overgang  til  den  annen  store  gruppe  av  psykoterapeutiske 
metoder : 

De    psykoanalytisk    underbyggede 
metoder. 

Den  vesentlige  mangel  ved  de  vanlige  suggestive  me- 
toder er,  at  de  ikke  går  til  de  nervøse  forstyrrelsers  egentlige 
røtter.  De  øieblikkelige  resultater  kan  ofte  være  helt  for- 
bløffende. Men  en  virkelig  radikal  helbredelse  med  nogen- 
lunde  trygghet  mot  tilbakefall  kan  man  i  almindelighet 
ikke  være  sikker  på.  Suggestionen  alene  fjerner  ikke  de 
skjulte  sjelelige  årsaker,  kompleksene  og  miljøvirkningene, 
av  hvilke  sykdommen  fremgikk.     En  psykoterapi,  som  skal 

^  L.   Loewenfeld:      Hypnotismus  und  Medizin   (1922),   s.   97. 
2  P.  D  u  b  o  i  s :     Die  Psychoneurosen  und  ihre  psychische  Behand- 
lung.      Bern    1905. 

være  virkelig  tilfredsstillende,  må  derfor  gå  dypere  og  bygge 
på  en  analyse  av  de  skjulte,  tilgrunnliggende  sjelssammen- 
henge. 

Som  vi  alt  tidligere  har  sett,  gis  der  mange  forskjellige 
metoder  til  å  få  fatt  på  avspaltede,  sykdomsvekkende  erin- 
dringer og  komplekser.  Overordentlig  betydningsfullt  ar- 
beide er  her  gjort  av  en  rekke  franske  forskere,  fremfor  alt 
Pierre  Janetogi  nær  tilknytning  til  ham  av  den 
amerikanske  psykopat olog  Morton    Prince. 

Ved  hysteribehandlingen  kan  man  ofte  med  held  an- 
vende utforskningen  i  hypnose.^  I  hypnose  kan  nemlig, 
som  tidligere  nevnt,  erindringsevnen  være  øket,  så  at  der 
kan  forføies  over  mange  erindringer,  som  er  unddrat  pati- 
enten  i  almindelig  bevissthetstilstand.  Ved  siden  derav 
kan  også  benyttes  andre  metoder  —  som  automatisk 
skrivning  og  krystallskuen.  Når  det  så  ved 
hjelp  av  slike  metoder  er  lykkedes  å  få  fatt  på  de  traumatiske 
erindringer,  gjelder  det  å  uskadeliggjøre  dem.  De  viktigste 
hjelpemidler  hertil  er  suggestion  ogsubstitution 
eller  re-assosiasj  on,  ved  hvilken  erindringsinnholdet 
blir  associert  med  nye,  ikke-pinlige  forestillinger  og  dermed 
berøvet  sin  sykdomsvekkende  makt. 

Mer  omfattende  og  dypere  gående  er  den  av  Freud 
utformede  psykoanalytiske   metode. 

Den  psykoanalytiske  metode  har  utviklet  sig  av  den 
hypnotiske  i  den  form,  i  hvilken  denne  anvendtes  av 
B  r  e  u  e  r.2  Da  utforskningen  i  hypnose  ikke  alltid  synes 
mulig  og  dessuten  støtte  på  viktige  skranker,  opga  Freud 
imidlertid  snart  helt  hypnosen  og  søkte  isteden  å  nå  frem 


^  Allerede  i  «L'Automatisme  Psychologique»  (1889),  s.  436 — 440  — 
for  Breuer  og  Freuds  «Studien  uber  Hysterie»  —  beskriver  J  a  n  e  t 
et  interessant  tilfelle,  hvor  han  gjennem  utforskning  i  hypnose  bragte 
de  traumatiske  erindringer  frem  i  dagen.  J  a  n  e  t  opnådde  befrielse  fra 
symptomene  ved  å  sette  den  hypnotiserte  patient  tilbake  til  de  forskjelUge 
tidspunkter  for  de  traumatiske  oplevelser  og  gjennem  suggestion  bibringer 
hende  en  annen  forestilling  om  dem,  så  de  blev  harmløse. 

*  Breuer  und  Freud:  Studien  iiber  Hysterie,  Leipzig  u  Wien 
1895- 

til  en  utforskning  av  de  underbevisste  sjelssammenhenge 
ut  fra  den  almindelige,  våkne  bevissthetstilstand.  Hans 
metode  har  i  årenes  løp  undergått  meget  betydningsfulle 
forandringer.  Oprinnelig  gikk  han  ut  fra  de  enkelte  symp- 
tomer og  forsøkte  å  forfølge  deres  opståen.  Men  herunder 
viste  det  sig,  at  alle  de  enkelte  symptomer  henger  sammen 
i  sine  røtter  og  tilsist  bare  kan  forstås  på  grunnlag  av  en 
analyse  av  den  hele  personlighetsutvikling.  Målet  en  psyko- 
analyse nu  setter,  er  derfor  en  mest  mulig  fullstendig  op- 
klaring  av  hele  personlighetsgrunnlaget. 

Det  middel  som  herunder  anvendes  er  som  tidligere 
nevnt  de  «fri  assosiasjoner».  Freud  selv  skildrer 
metoden  på  følgende  måte:  «Vi  pålegger  den  syke  å  sette 
sig  i  en  tilstand  av  rolig  selviakttagelse  uten  eftertanke  og 
meddele  alt,  som  han  derved  kan  gjøre  av  indre  iakttagelser: 
følelser,  tanker,  erindringer,  i  den  rekkefølge,  i  hvilken  de 
dukker  op  i  ham.  Vi  advarer  ham  derved  uttrykkelig  mot 
å  gi  efter  for  et  eller  annet  motiv,  som  vilde  søke  å  opnå 
et  utvalg  eller  en  utelukkelse  av  nogen  av  innfallene,  hvad 
enten  det  nu  er,  at  det  er  for  ubehagelig  eller  for  i  n- 
diskret  til  å  si,  eller  at  det  er  for  uviktig,  ikke  hører 
hjemme  her,  eller  at  det  er  meningsløst,  ikke  behøver 
å  sis.»  Når  således  den  vanlige  vilkårlige  ledelse  av  tankene 
er  ut  skaltet,  finner  man,  at  patientens  innfall  blir  ledet 
av  de  fortrengte  komplekser.  Gjennem  en  riktig  tyd- 
ning av  innfallene  blir  det  derfor  mulig  å  trenge  inn  i  de 
ubevisste  sammenhenge  og  efterhvert  få  patienten  til  å 
opgi  sin  indre  motstand  og  derved  la  det  tidligere  ubevisste 
komme  frem  i  bevisstheten.  —  Overordentlig  viktig  materiale 
for  analysen  gir  også  patientens  drømmer  under  analyse- 
tiden.  Disse  drømmer  kan  tas  til  utgangspunkt  for  den 
«fri  assosieren»,  og  deres  tydning  gir  ofte  materiale,  som 
ellers  synes  utilgjengelig.  Også  forsnakkelser,  feilhandlinger 
etc.  kan  avgi  viktige  støttepunkter. 

Gjennemførelsen  av  analysen  er  ikke  så  meget  en  rent 
intellektuell  som  en  affektiv  affære.  Det  er  ikke  det 
blott  forstandsmessige  kjennskap  til  kompleksene  og  til  de 

fortrengte  drifter  og  ønsker  som  er  virksomt,  men  deres 
virkelige  optagelse  og  innarbeidelse  i  bevissthetssammen- 
hengen.  Men  denne  anerkjennelse  og  optagelse  i  bevisst- 
heten støter  på  heftig  motstand,  og  patienten  søker  med 
mange  midler  å  undgå  den.  Der  pleier  derfor  i  løpet  av 
kuren  å  dukke  op  heftige,  affektivt  betingede  motstande 
mot  analysen.  Å  hjelpe  til  å  overvinne  disse  motstande  er 
en  av  analytikerens  viktigste  opgaver. 

En  særlig  rolle  her  spiller  patientens  følelsesinnstilling 
overfor  den  analyserende  læge  eller  psykolog.  I  løpet  av 
kuren  forskyver  eller,  som  Freud  uttrykker  det,  over- 
fører patienten  tidligere  affektreaksjoner  på  analysator. 
Hans  innstilling  til  analysator  gjenspeiler  hans  tidligere 
forhold  til  far,  lærere,  foresatte  o.  s.  v.  I  den  «analytiske 
situasjon»  gjenoplever  han  på  en  måte  sine  tidligere  affek- 
tive konflikter.  Men  idet  nu  gjennem  analysen  det  tidligere 
ubevisste  grunnlag  for  reaksjonene  blottlegges,  settes  han 
istand  til  bedre  å  beherske  de  tidligere  fortrengte  tendenser  — 
ved  bevisst  valga  vgj  ør  else,  sublimering  eller  på  annen  måte. 

Hvad  der  tilstrebes  gjennem  en  psykoanalytisk  kur, 
er  altså  en  overvindelse  av  de  indre  motstande,  som  unddrar 
en  rekke  av  sjelens  drifter,  ønsker,  erindringer  og  fantasier 
fra  bevisst  beherskelse,  og  dermed  fjernelse  av  den  dunkle 
underbevisste  tvang  som  hemmer  neurotikerens  sjelsliv  og 
binder  hans  energi.^    Eller  med  andre  ord:    Fjernelse  av  den 

^  At  det  forholder  sig  slik,  at  allerede  selve  den  omstendighet,  at 
noget  tidligere  ubevisst  bringes  frem  i  bevisstheten,  kan  svekke  dets  makt 
vesentlig,  kan  vises  eksperimentelt  gjennem  hypnotiske  forsøk.  Jeg  bringer 
en  i  dyp  hypnose  og  befaler  ham  f.  eks.  at  han  efter  at  han  er  våknet  hver 
gang  jeg  pusser  nesen  skal  si  tallet  25.  Så  vekker  jeg  ham.  Han  har  glemt 
befalingen.  Men  så  snart  jeg  fører  lommetørklædet  op  mot  nesen,  får  han 
en  uforklarlig  trang  til  å  si  25  og  gjør  det  også  virkelig.  Det  samme  gjentar 
sig  næste  gang  jeg  pusser  nesen  o.  s.  v.  Så  hypnotiserer  jeg  ham  igjen  og 
gir  ham  samme  befaling,  men  tilføier,  at  han  skal  huske  den,  når  han  våkner. 
Jeg  vekker  ham  igjen.  Men  denne  gang  har  det  ikke  lenger  samme  tvin- 
gende makt  som  før,  hvis  jeg  fører  lommetørklædet  mot  nesen.  Han  føler 
nok  en  tilskyndelse  til  å  si  25,  men  nu  er  det  kanskje  mulig  for  ham  å  over- 
vinne tilskynnelsen,  og  kanskje  ler  han  av  mig,  at  jeg  kan  være  så  tåpelig 
å  tro,  at  jeg  kan  få  ham  til  noget  slikt. 

utviklingshemning  som  bunder  i  for  sterke  underbevisste, 
infantile  innstillinger  og  fikseringer.  Psykoanalysen  betyr 
således  en  hel  ny-opdragelse,  en  re-edukasj  on. 

I  første  rekke  er  det  neurotikeren,  som  trenger  en 
slik  re-edukasj  on.  Men  også  det  praktisk  sunde  menneske 
sleper  i  almindelighet  på  en  rekke  indre  hemninger  og  skjulte 
infantile  bindinger.  En  taktfullt  gjennemført  psykoanalyse 
kan  også  for  den  praktisk  sunde  bety  en  stor  indre  fri- 
gjørelse. 

Det  synes  også  mulig,  at  ikke  bare  de  egentlig  neuro- 
tiske  besværligheter  kan  helbredes  gjennem  psykoanalyse, 
men  at  også  seksuelle  perversjoner,  karak- 
teranomalier,  «moralske  sykdommer»  i  stor 
utstrekning  kan  fjernes.  Der  åpner  sig  her  de  mest  lovende 
utsikter  for  fremtidens  anvendte  psykologi.  Men  ennu  er 
det  for  tidlig  å  feide  nogen  avgjort  dom. 

Det  må  imidlertid  fremheves,  at  analysen,  likesom 
hypnosen,  også  lett  kan  misbrukes  og  da  stifte  skade.  Psyko- 
analysen krever  megen  takt  og  evne  til  psykologisk  inn- 
føling, dessuten  grundige  spesialkunnskaper  og  fullt  kjenn- 
skap til  den  praktisk-analy tiske  teknikk.  Den  fordring,  at 
ingen  burde  utøve  psykoanalyse,  før  han  selv  er  blitt  ana- 
lysert av  en  kyndig  analytiker,  kan  nok  synes  overdreven, 
men  er  sikkert  for  de  aller  flestes  vedkommende  helt  be- 
rettiget. 


2.     Psykologi  og  pædagogik. 

Gjennem  omtalen  av  psykoanalysen  som  en  ny-opdra- 
gelsesmetode  er  vi  kommet  inn  på  et  annet  område,  hvor 
den  anvendte  psykologi  har  et  rikt  og  fruktbart  felt.  Spørs- 
målet om  psykologiens  betydning  for  pedagogikken 
optar  da  også  for  tiden  i  høi  grad  interessen. 

Den  nye  innsikt  i  betingelsene  for  neurosenes  opståen, 
som  den  moderne  medisinske  psykologi  har  gitt  oss,  må 
kunne  bli  av  inngripende  betydning  for  barneopdragelsen. 
Vi  rører  her  ved  det  kanskje  mest  betydningsfulle  i  hele 

den  psykoanalytiske  bevegelse.  Særlig  den  schweiziske  prest 
og  psykoanalytiker  Oskar  Pfister  har  slått  til  lyd 
for  psykoanalysens  pedagogiske  anvendelse.^  Selv  uttaler 
Pfister  sig  med  den  største  begeistring  om  de  nye  mulig- 
heter psykoanalysen  åpner  for  pedagogikken:  «Hvis  analysen 
har  rett,  vinker  der  på  pedagogikken  nye  perspektiver, 
som  ennu  neppe  nogen  av  dens  offisielle  representanter  har 
våget  å  drømme  om.  Opdragelseskunston  fremtrer  som 
redderen  i  den  alltid  voksende  nød  av  nervøse  sykdommer  og 
tallrike  karakteranomalier.  Den  vinder  en  ikke  ringe  inn- 
flytelse på  politikk,  moral,  religion;  den  spiller  endog  litt 
skjebnerollen  ved  det  kunstneriske  genis  genese.  Bevarende 
og  ledende  —  —  råder  den  pedagogiske  virksomhet  over 
menneskeheten  —  en  sjelden  anet  makt  er  gitt  den,  hvis 
Freuds  psykoanalyse  har  rett.» 

Fremtiden  får  vise,  hvor  meget  av  dette  håp  vil  bli 
opfylt.  Men  det  som  alt  foreligger  av  resultater,  må  iallfall 
vekke  den  største  interesse. ^ 

I  nær  sammenheng  hermed  står  den  betydning,  som 
de  moderne  behavioristiske  undersøkelser  over  barns  reak- 
sjoner og  undersøkelsene  over  affektenes  legemlige  side  har 
for  pedagogikken.^ 

Vår  sivilisasjon  er  bygget  op  på  «forbud»  av  mange 
arter.  Ethvert  individ  må  lære  å  følge  en  rekke  normer 
og  undlate  en  stor  rekke  reaksjoner.  I  ethvert  barn  må 
der  derfor  innplantes  mengder  av  «negative  r  e  a  k- 
s  j  o  n  s  t  e  n  d  e  n  s  e  r».      Spørsmålet  gjelder  bare,   h  v  o  r- 


1  Smlgn.  hans  bok  «Die  psychanalytische  Methode,»  3.  Aufl.  Leipzig 
1924,  og  de  av  ham  utgivne  skrifter  av  Z  u  1 1  i  g  e  r:  «Psychoanadytische 
Erfahrungen  aus  d.  Volksschulpraxis»  (1921)  og  «Aus  d.  unbew.  Seelen- 
leben   unserer  Volksschuljugend»   (1923). 

^  Dog  bør  der  advares  mot  en  altfor  stor  optimisme.  Forholdene 
ved  den  sjelelige  utvikling  er  så  yderst  kompliserte,  at  man  skal  være 
meget  forsiktig  med  å  trekke  bestemte  slutninger  med  hensyn  på  opdra- 
gelsen  på  grunnlag  av  den  psykoanalytiske  forsknings  resultater.  (Smlgn. 
de  kloke  overveielser  i  H.  S  c  h  u  1 1  z-H  e  n  c  k  e's  «Einfuhrung  in  die 
Psychoanalyse».    1927). 

^  Smlgn.  J.  B.  Watson:     Behaviorism,  s.   142  ff. 

ledes  disse  negative  reaksjcnstendenser  best  skal  innplantes. 
Vanlig  brukes  en  straff,  som  ofte  setter  barnet  i  en  vold- 
som affekt.  Allerede  tidligere  er  nevnt  den  fare  som  ligger 
i,  at  legemlig  straff  kan  fremelske  en  uheldig  masochistisk 
innstilling.  Men  hertil  kommer  også  annet :  De  sterke  frykt- 
og  raseriaffekter  innebærer  inngripende  forandringer  i  lege- 
mets mdre  organer,  i  de  indresekretoriske  kjertlers  virk- 
somhet og  i  fordøielsesorganene.  Fordøielsesarbeidet  hem- 
mes. Det  synes  derfor,  som  om  straff  og  trusler,  som  vekker 
sterke  affekter  og  kanskje  fremelsker  en  konstant  fryktinn- 
stilling,  kan  komme  til  å  virke  i  høi  grad  uheldig,  ikke  bare 
på  den  sjelelige,  men  også  direkte  på  den  legemlige  utvikling, 
ivlange  undersøkelser  er  her  ennu  nødvendige  for  at 
vi  skal  kunne  se  klart.  Men  sannsynligvis  vilde  det  bety 
et  vesentlig  fremskritt,  om  opdrageren  kunde  venne  sig 
til  å  gi  avkall  på  den  lettvinte  straff  for  isteden  å  søke  å 
bygge  op  de  negative  reaksjonstendenser  gjennem  en  tål- 
modig anvendelse  av  ganske  svake  smertefulle  stimuli.^ 

Også  ellers  har  naturligvis  psykologien  den  aller  nær- 
meste tilknytning  til  pedagogikken.  Alt  lenge  før  psykolo- 
gien blev  en  eksperimentel  fagvidenskap,  søkte  pedagogene 
å  bygge  på  de  filosoferende  psykologers  teorier  om  sjelens 
natur  og  evner.  Pedagogikkens  og  den  spekulative  psyko- 
logis historie  har  en  nær  sammenheng. 


^  J.  B.  W^atson  belyser  saken  gjennem  følgende  eksempel:  «I 
can  build  in  negative  behavior  to  a  snake  in  two  ways.  Just  as  I  show  the 
snake  I  can  make  a  terrible  noise  and  cause  the  child  to  fall  down  and  cry 
out  completely  terror  stricken.  Soon  the  mere  sight  of  the  snake  will  have 
the  same  effect.  Or  I  can  present  the  snake  several  times  and  each  time 
as  the  infant  reaches  for  it  I  can  tap  its  fingers  with  a  pencil  and  gradually 
establish  the  negative  reaction  without  schock.  I  have  not  tried  this  with 
a  snake,  but  I  have  with  a  candle.  A  child  can  be  conditioned  by  a  severe 
bum  with  one  stimulation,  but  this  involes  al  ways  a  severe  reaction.  By 
presenting  the  candle  flame  many  times  and  each  time  letting  it  just  heat 
the  finger  enough  to  produce  withdrawal  of  the  hand,  a  negative  conditi- 
oned response  can  be  built  up  without  the  severe  features  of  schock.  Buil- 
ding  in   negative   responses  without   schock   requires   time   however.» 

Da  så  den  eksperimentelle  metode  for  alvor  fikk  inn- 
pas  i  psykologien,  måtte  det  naturligvis  også  få  betydning 
for  pedagogikken.  Der  er  i  nutiden  fremtrådt  en  egen  eksperi- 
mentel pedagogisk  psykologi,  som  allerede  er  så  spesialisert, 
at  den  fordrer  sine  egne  spesialutdannede  dyrkere. 

Lett  innses  det,  at  de  eksperimentalpsykologiske  under- 
søkelser over  hukommelsen,  over  lovene  for  læring  og  op- 
øving,  over  opmerksomheten  o.  s.  v.  må  kunne  nyttiggjøres 
for  den  pedagogiske  teori  og  praksis.  Ut  derover  er  der 
imidlertid  også  foretatt  en  overordentlig  stor  mengde  eksperi- 
mentelle undersøkelser  med  mer  direkte  henblikk  på  under- 
visningen.^ For  den,  som  ikke  er  spesialutdannet  som  peda- 
gog, er  det  vanskelig  å  dømme  om  den  praktiske  verdi  av 
alle  disse  undersøkelser.  En  viss  fare  ligger  her  utvilsomt. 
Der  utvikler  sig  lett  en  art  overtro  på  eksperimentet,  en 


'^  «In  reading  studies  have  been  made  upon  the  perception  of  printed 
words,  the  relation  between  perception  and  meaning.or  recognition,  the 
dependence  of  reading  upon  a  prior  learning  of  the  alphabet,  the  motor 
processes  in  the  vocal  apparatus  and  the  importance  of  imitation  in  pronun- 
ciation  and  enunciation,  the  respective  values  of  oral  and  silent  reading 
at  different  ages,  the  estabUshment  of  associative  bonds  between  visual 
or  auditory  symbols  and  meanings,  the  dependence  of  the  sense  of  what 
is  being  read  upon  the  rate  of  reading  and  upon  mental  age,  and  the  mea- 
surement  of  different  capacities  for  reading.  In  writing,  to  take  another 
illustration,  the  child  has  to  learn  by  trial  and  error  to  ehminate  useless 
movements  and  this  process  depends  upon  certain  psychological  principles. 
Studies  on  writing  suggest,  that  it  is  more  advantageous  for  children  to 
learn  first  to  write  words  instead  of  single  letters.  Other  studies  have  been 
made  upon  the  muscular  coordinations  involved  in  writing,  methods  of 
holding  the  pen,  arm  movements  as  opposed  to  finger  movements,  the 
relation  between  speed  and  good  form  in  writing,  and  so  on.  Arithmetic 
has  aroused  a  great  deal  of  discussion,  for  it  is  alleged  that  the  abiUty  to 
use  numbers  is  closely  related  to  the  nature  and  use  of  abstract  thought. 
Studies  in  this  field  have  been  directed  toward  the  relation  between  coun- 
ting  and  marking  down  tallies  or  putting  objects  and  symbols  in  a  related 
series,  the  psychosomatic  conditions  for  fundamental  arithmetical  operations, 
the  relation  of  the  early  number  ideas  of  children  to  number  systems,  the 
methods  of  establishing  «the  muHplication  tables, » the  analysis  of  problem- 
solving,  and  the  hke.»  (C.  R.  Griffith:  General  Introduction  to 
Psychology    (1924),    s.    ^91 — 392). 

overtro,  som  lett  kan  true  med  å  kvele  det  umiddelbare, 
levende,  personlige,  som  dog  tilsist  er  det  viktigste  i  all 
opdragelse  og  undervisning. 

En  betydningsfull  innsats  også  i  den  anvendte  psyko- 
logi blev  gjort  gjennem  utformningen  av  den  Binefske 
metode  tilintelligensmålingog  dens  senere  videre- 
utvikling. 

I ntelligensmålingsmet odenes  vesentligste  betydning  for 
pedagogikken  betinges  derav,  at  det  gjennem  dem  synes 
mulig  på  en  enkel  måte  å  utsortere  «undermålere»  på  den 
ene  side  og  «særlig  begavede»  på  den  annen. 

Efter  T  e  r  m  a  n  s  angivelse  viser  statistikker  samlet 
i  hundreder  av  amerikanske  byer,  at  mellem  en  tredjedel 
og  halvparten  av  skolebarnene  ikke  passerer  de  forskjellige 
trin  med  den  ventede  hurtighet.  I  mange  tilfeller  er  for- 
sinkelsen to,  tre  eller  endog  flere  år  og  medfører  store  ut- 
gifter og  forgjeves  anstrengelser  for  å  ta  det  forsømte  igjen. 
For  en  stor  del  skyldes  forholdet  manglende  evner,  og  den 
psykologiske  virkning  på  barnet  av  de  stadige  skuffelser 
og  forgjeves  forsøk  på  å  følge  med  et  ytterst  uheldige.  I 
slike  tilfeller  kan  en  intelligensmåling  i  tide  bestemme  gra- 
den av  intelligensunderlegenhet  og  derved  gjøre  det  mulig 
å  gi  barnet  de  passende  under visningsbetingelser.  Særlig 
hvor  mangelen  er  så  stor,  at  barnet  må  betegnes  som  «svak- 
sinnet»  («feeble-minded»,  intelligenskvotient  under  0,7^)  er 
det  ønskelig  å  opdage  dette  forhold  så  tidlig  som  mulig,  så 
barnets  undervisning  og  behandling  kan  bli  innrettet  der- 
efter.2 

På  lignende  måte  kan  det  være  av  stor  praktisk  betyd- 
ning å  ha  en  metode  til  å  opdage  «særlig  begavede».^    Mange 


*  De,  hvis  IQ  ligger  mellem  0,5  og  0,7  kaldes  ofte  moro  ner,  de 
med  IQ  mellem  0,20  eller  0,25  og  0,5  imbecile  og  de  med  IQ  under 
0,20  eller  0,25  idioter.     Disse  grenser  er  naturligvis  helt  vilkårlige. 

2  Smlgn.   B.  C.   Ew  er:     Applied  Psychology   (1924),   s.    118  f. 

'  I  så  henseende  synes  Burts  «reasoning-tests»  å  ha  fortrinnet 
fremfor  Binets  prøver. 

av  disse  får  aldri  undervisningsforhold,  som  svarer  til  deres 
evner,  og  de  venner  sig  på  grunn  derav  ofte  til  dovenskap 
og  utnyttelse  av  sin  tid  på  uheldig  måte.  De  utnytter  ikke 
sine  evner  fullt  ut,  men  arbeider  akkurat  nok  til  å  holde 
følge  med  sine  mindre  begavede  klassekamerater.  I  enkelte 
skoler  har  man  derfor  på  grunnalg  av  intelligensmålinger 
innført  «begavelsesklasser».  Om  verdien  herav  får  fremtidens 
erfaringer  dømme. 

En  viktig  praktisk  anvendelse  kan  intelligensmålingen 
videre  få  som  supplement  til  de  vanlige  eksamener.  Mens 
en  eksamen  skal  muliggjøre  et  skjønn  over,  hvad  eleven 
allerede  har  lært,  kan  en  intelligensmåling  gi  et  viktig  finger- 
pek  om,  hvad  han  kan  komme  til  å  klare,  hvilke  chanser 
han  har  for  videre  utvikling.  Og  dette  siste  er  som  regel  av 
større  betydning  å  få  vite  enn  det  første. 

Det  må  imidlertid  innskjerpes,  at  intelligensmålingene 
i  så  henseende  i  det  enkelte  tilfelle  ikke  gir  mer  enn  en  praktisk 
sannsynlighet,  og  at  mange  andre  faktorer  —  også  av  føtelses- 
og  viljemessig  art  —  spiller  inn.  De  må  derfor  alltid  brukes 
med  stor  kritikk. 


3.     Psykologi  og  retspleie. 

Den  psykologiske  innsikt  i  betingelsene  for  forbryderske 
handlinger  må  nødvendigvis  få  den  største  betydning  for 
bedømmelsen  og  behandlingen  av  forbrydere. 

Den  nærmere  behandling  av  de  vanskelige  problemer, 
som  her  reiser  sig,  krever  imidlertid  så  dyptgående  filosofiske 
undersøkelser  (over  ansvar,  fri  vilje  o.  s.  v.),  at  den  her  må 
forbigås.    Bare  et  par  punkter  skal  antydes. 

De  nyere  undersøkelser  har  vist  en  overraskende  stor 
korrelasjon  mellem  kriminalitet  og  «svaksinnethet»  (feeble- 
mindedness) .^  Efter  undersøkelser  utført  ved  hjelp  av  den 
Binefske  metode  fant  Goddard  følgende  procenttall  av 
«svaksinnede»  i  forskjellige  amerikanske  forbedringsanstalter : 


'  Smlgn.   H.  H.  Goddard:     Feeble-  mindedness   (1914). 

Prosent 

Rahway  Reformatory,  New  Jersey     ...  46 

Geneva,  Illinois 89 

Ohio  Boys'  School      70 

Ohio  Girls'  School       70 

Virginia  (tre  forbedringsanstalter)   ....  79 

Andre  undersøkelser  har  vist  en  høi  korrelasjon  mellem 
kriminalitet  hos  barnene  og  kriminalitet,  epilepsi  og  alkoho- 
lisme hos  foreldrene. 

Overordentlig  mange  forbrydere  må  derfor  anses  som 
sjelelig  mindreverdige  og  kan  ikke  anses  fullt  ansvarlige 
for  sine  handlinger.  Denne  innsikt  må  få  avgjørende  be- 
tydning for  bedømmelsen  og  behandlingen.  Mer  og  mer 
benyttes  derfor  i  rettspleien  intelligensmålinger  for  mer 
rettferdig  å  kunne  bedømme,  om  et  bestemt  menneskes 
kriminelle  opførsel  snarere  må  skrives  på  regning  av  mang- 
lende intelligens  og  almindelig  sjelelig  underlegenhet  enn 
egentUg  «ond  vilje». 

En  annen  psykologisk  innsikt  av  stor  betydning  for 
rettspleien  er  den,  at  der  gis  egne  «moralske  syk- 
dommer», som  har  en  nær  sammenheng  med  de  neuro- 
tiske  forstyrrelser,  og  som  i  mange  tilfelle  synes  å  kunne 
helbredes  gjennem  psykoanalyse.  Det  almindelige  problem, 
som  her  reiser  sig,  kan  belyses  gjennem  en  uttalelse  av  dr. 
Hadfield:^  «Når  jeg  rådspørres  av  en  pike,  som  har 
fått  et  nerveschok  som  følge  av  en  manns  seksuelle  blottelse, 
er  jeg  fristet  til  å  fordømme  hans  ondskap.  Men  når  min 
næste  patient  er  en  mann  av  ellers  meget  moralsk  karakter, 
som  kommer  med  nettop  denne  perversitet  og  fortvilet 
tigger  om  hjelp  til  å  overvinne  impulser,  som  han  daghg 
forgjeves  har  søkt  å  beseire,  og  når  jeg  opdager,  at  også 
han  er  et  offer  for  tidligere  forhold,  som  er  utilgjengelige  for 
hans  vilje,  røres  jeg  av  medlidenhet  med  denne  mann  og 
ikke  av  vrede     Han  og  hans  offer  er  begge  syke.    Exhibisjo- 


*  «Psykologi  och  moral»  s.  64 — 65. 

nisten  eller  sadisten  eller  den  homoseksuelle  er  ofte  selv 
offer  for  en  annens  perversitet.  Det  påligger  derfor  samfundet 
å  helbrede  slike  perverse  mennesker  og  ikke  bare  straffe 
dem.» 

Et  par  mer  spesielle  områder,  hvor  psykologien  kan 
få  direkte  praktisk  betydning  for  rettspleien,  er  ved  be- 
dømmelsen av  vidneutsagn  og  ved  avsløringen 
av  forbrydere,  som  nekter  ethvert  kjennskap  til  de 
nærmere  omstendigheter  ved  den  forbrydelse  de  er  ankla- 
get for. 

Enhver  jurist  burde  gjøre  sig  fortrolig  med  resultatene 
av  den  moderne  eksperimentelle  utsagnspsykologi  og  holde 
sig  for  øie,  at  enhver  opfatning  og  erindring  bare  gir  brudd- 
stykker av  det  som  virkelig  er  foregått,  og  at  disse  brudd- 
stykker blir  assosiativt  utfyllt  på  en  måte,  som  ikke  behøver 
å  svare  til  den  virkelige  begivenhet.  Man  kan  derfor  ikke 
stole  absolutt  på  noget  vidneutsagn,  selv  om  dette  i  god 
tro  beediges.  Det  feilfri  utsagn  er  ikke  regelen,  men  den 
rene  undtagelse. 

Denne  kjensgjerning  må  mane  til  forsiktighet  med 
hensyn  til  siktelse  og  domfellelse  for  mened  eller  annen 
uriktig  forklaring.  Videre  burde  man  ved  vidnesbyrd,  som 
har  avgjørende  betydning,  kunne  kreve  en  sakkyndig  psykolo- 
gisk undersøkelse  av  vedkommende  vidnes  opfatnings-  og 
erindringsevne  og  suggestibilitet.  —  Videre  bør  der  ved 
ethvert  forhør  kreves  den  ytterste  varsomhet,  så  at  en  for 
sterk  suggestiv  påvirkning  undgås.  Det  er  i  høi  grad  uheldig, 
at  de  første  avhørelser  ofte  blir  foretatt  av  unge,  under- 
ordnede polititjenestemenn,  som  ved  sine  suggest  i  vspørsmål 
i  stor  utstrekning  fordærver  vidneutsagnet  og  fastlegger  det 
også  for  senere  forhør.  Særlig  er  naturligvis  dette  tilfellet, 
hvor  det  gjelder  forhør  av  barn. 

Av  betydning  for  rettspleien  er  det  også  å  være  opmerk- 
som  på  den  store  usikkerhet  ved  den  vanlige  konfrontasjon. 
U  r  s  t  e  i  n   forteller   f.   eks.,   at   ved  en   rettsforhandling   i 

Warschau  lem  vidner  påstod  å  gjenkjenne  en  mann  som 
tyven.  I  virkeligheten  var  den  anklagede  ikke  tilstede;  men 
istedenfor  ham  v^ar  en  annen  trådt  inn  for  å  prøve,  hvor 
meget  slike  utsagn  er  å  stole  på.^  —  Man  burde  derfor  iste- 
denfor enkeltkonfrontasjoner  alltid  anvende  valgkonfronta- 
sjoner.^ 

Til  å  avsløre  hos  et  menneske  en  viden,  som  vedkom- 
mende selv  søker  å  holde  skjult,  har  man  forskjellige  metoder. 

Tidligere  er  omtalt  assosiasjonsdiagnostikken. 

Hvis  en  mistenkt  nekter  å  ha  kjennskap  til  omstendig- 
hetene ved  en  forbrydelse,  skulde  det  synes  mulig  gjennem 
assosiasjonseksperimenter  å  avgjøre,  om  nektelsen  medfører 
sannhet  eller  ikke.  Forholdene  skulde  antas  her  endog  å 
ligge  meget  gunstigere  an  enn  ved  labroratorieekspe  rimen  ter. 
Komplekset  ved  en  virkelig  forbrydelse  skulde  være  meget 
sterkere  følelsesbetonet  og  ha  gjort  større  inntrykk  og  derfor 
også  ha  større  innflytelse  på  assosiasjonsreaksjonene.  På 
den  annen  side  innskrenkes  metodens  anvendelighet  i  høi 
grad  derved,  at  også  andre  enn  den  skyldige  kan  ha  kjenn- 
skap til  omstendighetene  ved  f orbry deisen.  Metoden  tillater 
i  slike  tilfelle  ikke  nogen  tilstrekkelig  sikker  adskilllelse 
mellem  den  reaksjon,  som  bunder  i  skyldbevissthet  efter 
virkelig  utført  forbrydelse,  og  den  som  bunder  i  «nervøsitet» 
hos  en  annen  mistenkt,  som  lider  av  neurotisk  angst  og 
skyldfølelse.  Assosiasjonsdiagnostikken  muliggjør  i  det  hele 
ikke  å  skille  mellem  real-oplevelse  og  fantasi-oplevelse  — 
en  omstendighet,  som  setter  kriminalisten  i  forlegenhet, 
men  for  psykoanalytikeren  har  en  særlig  interesse  som  en 
støtte  for  hans  opfatning,  at  reale  og  fantaserte  oplevelser 
kan  ha  samme  virkninger. 

Ved  siden  av  assosiasjonsmetoden  kan  også  en  g  j  e  n- 
fortellingsmetode  anvendes  for  å  få  rede  på  ting, 


^  Frøbes:     Lehrbiich  d.  exp.  Psychologie,  B.   II,  s.   153  t. 

2  Nærmere  om  utsagnsforskningens  betydning  for  rettspleien  i  riks- 
advokat Kjerschows  artikelserie  i  «Aftenposten»,  1926:  «Hvilken 
tillid  kan  man  ha  til  de  menneskelige  utsagn?» 

som  et  menneske  søker  å  holde  skjult.  Man  forteller  den 
anklagede  forbrydelsens  sannsynlige  forløp  og  ber  ham 
siden  gjenfortelle  saken.  Hvis  han  er  skyldig,  vil  han  da 
lett  komme  til  under  gjenfortellingen  helt  uvilkårlig  å  ta 
med  enkeltheter,  som  slett  ikke  blev  fortalt  ham,  og  således 
forråde,  at  han  vet  mer  enn  han  vil  medgi.  Eller  også  vil 
han  kanskje  hårdnakket  fortie  ting,  som  tydelig  blev  fortalt 
ham,  og  derigjennem  indirekte  forråde  sin  dårlige  samvit- 
tighet. 

Endelig  kan  nevnes  som  en  tredje  metode,  som  har 
vært  forsøkt,  ikke  bare  i  laboratoriene,  men  også  i  praktisk 
politivirksomhet,  måling  av  de  forandringer  i  eir  kulas  jon 
og  respirasjon,  som  finner  sted,  når  et  «skyldig»  individ 
lyver  eller  forsøker  å  lyve  om  sin  forbrydelse.  Hvis  man 
under  en  eksaminasjon  prøver  blodtrykket,  pleier  der  ved 
ubehagelige  spørsmål,  som  vedkommende  søker  å  gi  usannt 
svar  på,  å  vise  sig  en  tydelig  stigning  av  blodtrykket. 

Det  vilde  være  av  betydelig  interesse  å  få  alle  disse 
metoder  virkelig  kritisk  gjennemprøvet.  Ennu  synes  ingen 
av  dem  tilstrekkelig  uteksperimentert  til  å  kimne  anvendes 
i  praktisk  rettspleie. 

4.     Psykologi  og  næringsliv. 

I  den  seneste  tid  har  den  anvendte  psykologi  fått  et 
nytt  overordentlig  stort  og  betydningsfullt  område :  Industri, 
handel,  samferdsel. 

Arbeidere  i  verksteder  og  fabrikker,  telegrafist indene, 
sporvognskondukt ørene  og  lokomotivførerne  o.  s.  v.  —  alle 
er  de  jo  mennesker,  hvis  særegne  psykologiske  reak- 
sjoner har  avgjørende  betydning  for  deres  arbeide.  Settes 
et  menneske  til  et  arbeide  han  ikke  passer  for,  betyr  det 
fortredelighet  og  tap  både  for  ham  selv  og  hans  arbeidsgiver. 
Uheldige  arbeidsbetingelser  øker  trettheten  og  minsker  ut- 
byttet. Farveblindhet  kan  lede  til  togulykker  og  skibs- 
ulykker  o.  s.  v.^ 

1  Smlgn.  B.  C.  Ewer:     Applied  Psycholog>',  s.  374  ff. 

Her  reiser  sig  da  for  den  anvendte  psykologi  en  rekke 
viktige  opgaver. 

Den  første  store  opgave  er  den  å  finne  metoder  til  å 
utvelge  de  menn  og  kvinner  som  egner  sig  for  et  bestemt 
arbeide.  Det  gjelder  derfor  om  å  analysere  de  forskjellige 
virksomheter  og  finne  ut,  hvilke  egenskaper,  som  særlig 
trenges  for  å  utføre  dem  tilfredsstillende.  På  grunnlag 
derav  må  der  opstilles  bestemte  tests,  ved  hjelp  av  hvilke 
man  kan  prøve  et  menneske  med  hensyn  på  disse  egenskaper. 
Derved  blir  det  mulig  å  avgi  en  dom  om,  hvorvidt  et  bestemt 
menneske  passer  for  en  bestemt  virksomhet  eller  ikke.  Å 
bidra  til  at  hver  mann  kan  stilles  på  sin  rette  plass  —  det 
er  psykoteknikkens  første  store  opgave.^ 

Men  dermed  er  dens  arbeide  ikke  endt.  Den  annen 
store  opgave  er  den  å  gjøre  selve  arbeide  mest  mulig  effektivt 
ved  å  arrangere  arbeidet  slik,  at  tretthet  mest  mulig  undgås, 
overflødige  bevegelser  sløifes,  verktøiene  får  den  heldigste 
form  og  størrelse  o.  s.  v.  Den  banebrytende  begynnelse  her 
blev  gjort  av  Taylor.  Som  eksempel  på,  hvad  der  kan 
opnås  ved  en  slik  planmessig  tilpasning  av  arbeidet  til  de 
psykofysiske  betingelser  hos  arbeiderne,  kan  nevnes  resultatet 
av  Taylors  studium  av  skufningsarbeidet.  Han  fant,  at  den 
mest  egnede  byrde  ved  skufning  for  en  kraftig  gjennemsnitts- 
arbeider  er  9.5  kg.,  hvad  enten  der  skuffes  løs  jord,  gjødsel 
eller  sten.  Efter  at  der  for  hvert  materiale  var  blitt  lavet 
passende  skuffer,  blev  gjennem  forsøk,  som  strakte  sig  over 
måneder,  den  hensiktsmessigste  hurtighet,  den  mest  egnede 
skufningsbevegelse,  inndelingen  av  pausene  og  lignende 
uteksperimentert.  Resultatet  var,  at  efter  innførelsen  av 
den  nye  metode  bare  140  mann  var  nødvendig  der,  hvor 
tidligere  500  arbeidere  blev  beskjeftiget  med  skufning.  — 
Gjennem  et  tilsvarende  studium  av  murernes  arbeide  op- 
nådde  G  i  1  b  r  e  t  h,  at  30  murere  uten  større  uttretning 
ydet  samme  arbeide  som  100  murere  efter  de  almindelige 


En   sammenfattende   fremstilling   gir   F.    Baumgarten    i    «Die 
Berufseignungspriifungen»   1928. 

metoder,  og  at  derved  produksjonsomkostningene  for  byg- 
ningen blev  nedsatt  til  under  det  halve,  skjønt  arbeidernes 
lønninger  blev  betydelig  øket.^ 

For  det  tredje  innebærer  også  omsetningen  av 
arbeidets  produkter  en  rekke  spesielle  psykotekniske  prob- 
lemer. Særlig  mange  undersøkelser  har  beskjeftiget  sig  med 
reklamens  psykologi. 

Forsøket  på  å  anvende  videnskapelige  psykologiske 
metoder  på  det  praktiske  næringslivs  problemer  er  ennu 
nytt.  Men  et  utall  av  undersøkelser  foreligger  allerede,  og 
psykotekniske  metoder  anvendes  allerede  i  stor  utstrekning 
i  praksis.  Mange  store  firmaer  anvender  psykotekniske 
prøver  ved  utvalg  av  lærlinger  og  arbeidere;  statsbanene  i 
en  rekke  land  har  egne  psykotekniske  institutter  o.  s.  v. 
Meget  av  det  arbeide,  som  hittil  er  gjort,  er  imidlertid  over- 
fladisk, og  de  umiddelbare  økonomiske  interesser  har  ikke 
vært  gunstige  for  den  rent  videnskapelige  fordypning  i  de 
herhen  hørende  problemer. 

E  w  e  r  har  rett,  når  han  i  sin  «Applied  Psychology» 
advarer  mot  en  over-tillidsfull  enthusiasme  og  fremhever 
de  store  vanskeligheter  og  betenkeligheter,  men  også  de 
store  muligheter :  «Broadly  speaking,  the  world  of  commerce 
and  industry  is  a  largely  unexplored  but  fertile  and  pro- 
ductive  jungle.» 

Overhode  gjelder  om  hele  den  anvendte  psykologi,  at 
den  videnskapelig  sett  ennu  er  i  sin  begynnelse.  Og  man 
har  ofte  i  den  første  begeistring  i  høi  grad  overvurdert  vår 
virkelig  brukbare  psykologiske  viden  og  undervudert  vanske- 
lighetene. Men  det  hele  område  gir  allikevel  overordentlig 
rike  løfter  for  fremtiden. 

Kanskje  vil  for  fremtidens  liv  den  psykologiske  viden- 
skap  få  en  ennu  mer  inngripende  betydning  enn  videnskapen 
om  den  ytre  natur  har  det  for  nutidens. 


^  Se  H.   M  ii  n  s  t  e  r  b  e  r  g:      Grundziige  der  Psychotechnik    (1914) 
s.  366.   383. 

